
INTRODUCERE 



Unul dintre cei mai mari, fecunzi şi prestigioşi scriitori latini din 
secolele IV şi V d.Hr. este, fără îndoială, Fericitul Augustin. El este teo¬ 
log erudit, filosof, moralist şi polemist contra schismaticilor donatişti 
din provincia romană Africa şi contra ereticilor din timpul său, ma- 
nihei, pelagieni şi semipelagieni. După 426 el a combătut, de aseme¬ 
nea, şi erezia arienilor, adusă în Africa de goţii arieni din armata im¬ 
perială aflaţi în serviciul Imperiului roman de Răsărit, unde arianismul 
a provocat mari tulburări în secolul al TV-lea. 

Gîndirea teologică a Fericitului Augustin a influenţat pe scriitorii 
bisericeşti latini de după el, teologia medievală romano-catolică, într-o 
mare măsură teologia Reformei Protestante din secolul al XVI-lea, şi 
influenţează pînă azi îndeosebi teologia Bisericii Romano-Ca\tolice. 

El este şi rămîne corifeul gîndirii teologice a Bisericii de Apus în 
epoca de aur a Bisericii creştine, cînd nu se făcea deosebire între Bi¬ 
serica Răsăritului şi Biserica Apusului, între Constantinopol şi Roma, 
căci amîndouă formau o singură Biserică Universală a Domnului Hristos. 

In secolul al IV-lea, creştinismul a triumfat definitiv asupra vechi¬ 
lor religii păgîne. Fericitul Augustin este contemporanul marilor teologi 
şi gînditori din Răsărit: Sfîntul Vasile cel Mare (T 379), Sfîntul Ciril al 
Ierusalimului (j 386), Sfîntul Grigorie de Nazianz (*j* 389/390), Sfîntul 
Grigorie de Nyssa (t 394), Sfîntul Ioan Hrisostom (t 407). 

In istoria creştinismului şi a gîndirii umane, Fericitul Augustin se 
impune datorită operei sale, importantă nu numai prin cantitatea şi ca¬ 
litatea ei, dar mai ales prin profunzimea gîndirii sale teologice şi filo¬ 
sofice, care influenţează pînă azi gîndirea filosofică religioasă asupra 
destinului omului şi al întregii omeniri. Problemele esenţiale care l-au 
preocupat au fost: existenţa şi structura fiinţei lui Dumnezeu, proble¬ 
ma binelui şi răului, harul divin şi importanţa lui în opera de mântuire 
a omului. El este şi rămîne cel dintîi scriitor creştin care a pus bazele 
unei filozofii a istoriei din punct de vedere creştin, reuşind să încadreze, 
într-o privire unitară grandioasă, destinele întregului neam omenesc de 
la origini pînă la termenul său final. 

Aurelius Augustinus s-a născut la 13 noiembrie 354 în orăşelul 
Tagaste din provincia romană Numidia, în Africa de Nord, astăzi Suk- 

Ahras, în Algeria, şi a murit la 28 august 430 în oraşul său episcopal 
Hippo-Regius, astăzi Anaba, asediat atunci de vandalii lui Genseric, 
populaţie de origine germană, plecată din Silezia în Spania, iar de aci 
în provincia romană Africa de Nord, în căutarea unor noi aşezări. 

Tatăl său, Patricius, era păgîn şi s-a botezat în 371, cînd Fericitul 
Augustin era tînăr, cu puţin înainte de moarte. In Tagaste, avea o mică 
proprietate şi exercita funcţiunea de curial, adică era membru în curia 
oraşului. 

Mama sa, Monica, era o creştină plină de pietate şi devotament şi 
s-a străduit mult pentru convertirea soţului şi a fiului ei Augustin. El 
a mai avut un frate, numit Navigius, şi o soră al cărei nume nu-1 
cunoaştem. 

Fericitul Augustin şi-a făcut o cultură aleasă. A studiat mai întîi 
gramatica, între anii 365 — 369, în oraşul său natal Tagaste, apoi lite¬ 
ratura şi retorica la Madaura, oraş vecin cu Tagaste, patria scriitoru¬ 
lui roman Apuleius (125—170 d.Hr.), la dorinţa tatălui său, care dorea 
să-l vadă retor. 

La Madaura, pe Ungă literatura latină, a început să înveţe limba 
greacă, a cărei cunoaştere şi-a îmbogăţit-o apoi prin lectură b 

Datorită ajutorului generos al unui prieten al familiei, numit Ro- 
manianus, Fericitul Augustin a făcut între anii 37O—374 studii supe¬ 
rioare la Cartagina, metropola Africii romane. 

Cultura lui a fost la început literară, apoi istorică şi filosofică, 
studiind îndeosebi pe Cicero f-j- 43 î.Hr.), Vergiliu (f 19 î.Hr.) şi pe isto¬ 
ricii Tacit (f 120 d.Hr.) şi Suetoniu (i 160 d.Hr.). 

La Cartagina, pe lingă studii, tînăr de 17 ani, se dedă unor dis¬ 
tracţii, plăceri şi neorînduieli morale pe care le va regreta şi deplînge 
cu sinceritate în lucrarea sa Confessiones — Mărturisiri. Cartagina, pe 
lingă oraşul culturii, era şi oraşul distracţiilor şi al plăcerilor, iar Au¬ 
gustin se pierdu, ca şi alţi tineri, în viaţa tumultoasă a oraşului. «Non- 
dum amabam, mărturiseşte el, et amare amambam... Quaerebam quid 
amarem, amans amare... Amare et amari dulce mihi erat, magis, si et 
amantis corp,are fruerer...» = «Nu iubeam, dar îmi plăcea să iubesc. 
Căutam ce să iubesc, plăcîndu-mi să iubesc... A iubi şi a fi iubit îmi 
era mai ales plăcut, dacă mă bucuram şi de trupul fiinţei iubite...» -. 

1. Fer. Augustin, Confessiones, I, 13, 20, şi 14, 23 ; II, 3, 5, ed. Pierre de La- 
briolle, Texte etablie et traduit (Coli. des Universites de France), livres I—-VIII, t. 
I, 2-ed., Paris, 1933, p. 17 şi 19—20, p. 32. In continuare vom cita această ediţie; 
S. Salaville, La connaissartce du grec cfiez Saint Augustin, în «Echos d'Orient» 25 
Annee (Paris, 1922), nos. 127—128, p. 387—393. 

2, Fer. Augustin, Coniessiones, III, 1, 1, p. 46; G. Charles-Picard, La Cârlige de 
Saint Augustin, Paris, 1965. 

Cuprins de pasiunea tinereţii, din ziua în care a început să iubească 
şi a fost iubit, au început bănuielile pline de gelozie, certurile, toate 
aprinderile, răbufnirile şi mizeriile legăturilor senzuale. La vîrsta de 
17 ani el s-a îndrăgostit de o tînârâ, căreia, contrar unor tineri din 
timpul său, i-a păstrat fidelitate 14 ani, între 371 — 385. De la această 
tînără a avut, în 372, un fiu, la vîrsta de 18 ani, căruia i-au pus numele 
de Adeodatus = «Cel dăruit de Dumnezeu», care a murit la 18 ani, 
în 390 3 . 

Fidelitatea acestei dragoste este mişcătoare, iar ruptura ei a fost 
impusă de raţiuni sociale. După legile romane, Augustin nu putea 
oficializa o astfel de legătură. 

în afară de emoţiile inimii şi de atracţiile plăcerilor, l-au atras pe 
Augustin şi distracţiile teatrale, care au produs în sufletul său un ecou 
profund, pînă la vărsarea lacrimilor 4 . 

La 19 ani, în 373, Augustin descoperi importanţa şi valoarea tilo- 
sofiei, citind dialogul Hortensius al lui Cicero. în acest dialog, din care 
nu ne-au rămas decît fragmente, Cicero răspunde criticilor îndreptate 
de Hortensius contra filosoiiei, făcînd un magnific elogiu acestei activi¬ 
tăţi a raţiunii umane, capabilă să orienteze omul, mai mult decît oricare 
alta, spre adevărata bucurie şi fericire, care nu constă în satisfacerea 
unor plăceri dezamăgitoare şi trecătoare, ci în bucuriile vieţii spiritu¬ 
lui. Această lectură l-a trezit pe Augustin şi i-a deschis gustul spre 
aofflta = «înţelepciune», ajungînd la o reînnoire a gîndirii şi sensibili¬ 
tăţii sale. «Illo vero liber mutavit affectum meura» — «Intr-adevăr, acea 
carte a schimbat simţirea mea» 5 . în sufletul său de tînăr, trămîntat şi 
plin de ardoare, a început să răsune chemarea infinitului, iar această 
chemare l-a îndreptat pe urmele cunoaşterii lui Dumnezeu. 

Pînă acum nu citise Sfînta Scriptură. Colegii lui susţineau că Biblia 
este o carte «barbară», plină de mituri, adesea iraţională, incomprehen¬ 
sibilă pentru spiritul uman care vrea să ajungă la înţelepciune, deci 
inferioară şi de necomparat cu marile opere ale culturii greco-romane. 
Dobîndirea unei oarecare culturi filosofice mări acest sentiment şi la 
Fericitul Augustin. 

A început totuşi să citească Sfînta Scriptură, dar, în 373, a fost atras 
de erezia maniheilor 6 , cu care a rămas în legătură peste zece ani, pînă 
în 384, cînd a început să audieze la Milano predicile Stîntului Am¬ 
brozie ff 397). 

3. Ibidem, IV, 2, 2, p. 67; VT, 15, 25, p. 141 ; VIII, 1, 2, p. 176; IX, G, 14, p. 220. 

4. Ibidem, IU, 2, 2—3, p. 46—67. 

5. Ibidem, III, 4, 7, p. 49. Maurice Testard, Saint Augustin et Ciceron. I. Ciceron 
dans Ia formation et I'oeuvre de Saint Augustin. II. Repertoire des textes, 2 voi.. 
Paris, 1958, IV—392 ; X—144 p. 

6. Ibidem, III, 6, 10, p. 51. 

Această sectă promitea aderenţilor ei «adevărul», iar Fericitul 
Augustin, in ardoarea spiritului în care se găsea atunci, a crezut că la 
manihei va putea găsi adevărul, astfel incit a rămas în această sectă 
nouă ani, între 373 — 382, de la vîrsta de 19 ani pînă la 28 de ani, cu 
titlul de simplu auditor. 

Ce l-a făcut pe Fericitul Augustin să râmînă nouă ani la manihei ? 

Mai întîi, aceştia pretindeau că ei nu impun nici un adevăr înainte 
de a fi evident pentru cei ce-1 acceptă 7 . 

Apoi, criticile aduse de manihei Vechiului şi Noului Testament re¬ 
feritoare la unele evenimente istorisite şi la unele expresii folosite, au 
impresionat pe Augustin şi-l puneau atunci în nedumerire. 

Fericitul Augustin a fost atras îndeosebi de metafizica maniheilor. 
El avea în tinereţe o oarecare greutate de a concepe pe Dumnezeu ca 
pe o fiinţă pur spirituală. Ca şi alţi contemporani păgîni, el credea că 
Dumnezeu, Care există, trebuie să aibă totuşi un corp, chiar foarte fin 
şi spiritualizat, iar maniheii susţineau că totul în univers este materie, 
mai mult sau mai puţin subtilizată: însuşi răul are o substanţă ma¬ 
terială 8 . 

Doctrina maniheilor asupra celor două principii, principiul binelui 
şi principiul răului, amîndouă coeterne, împrumutată din dualismul per¬ 
san, principii care pun, după ei, pecetea lor pe fiecare creatură, explica 
într-o anumită măsură pentru unii păgîni problema originii răului în 
lume, încît uşura pe Fericitul Augustin de greutatea propriilor sale 
greşeli în faţa conştiinţei sale. Dacă răul are o substanţă materială, 
atunci responsabilitatea omului faţă de păcatele sale e mică, sau chiar 
nulă 9 . 

în fine, numele şi persoana lui Iisus Hristos, de care şi maniheii se 
foloseau cu abilitate şi le amestecau în concepţiile lor metafizice, foarte 
bizare, îl linişteau oarecum pe Fericitul Augustin, fără ca să-i dea un 
răspuns satisfăcător definitiv la toate frămîntările, gîndurile şi îndoieli¬ 
le sale. 

7. Ibidem, III, 7, 12—14, p. 54—56. 

8. Ibidem, III, 7, 12, p. 54—55. 

9. Ibidem, III, 6, 10—11; 7, 12—14, p. 51—56; IV, 1, 1, p. 66—67; V, 10, 18—20 
şi 11, 21, p. 107—-111. Frangois Decret, Aspects du manicheisme dans I'Airique ro- 
maine. La controverse de Fortunatus, Faustus et Felix avec Saint Augustin, Paris, 
1970; Escher di Stefano, 11 manicheismo in Santo Agostino, Padova, 1960; Berthold 
Altaner—Alfred Stuiber, Patrologie, Leben, Schriiten und Lehre der Kirchenvăter, 7-e 
Auflage, Freiburg im Breisgau, Basel, Wien, 1966, p. 427—428 ; 443—445; 8-e Auflage, 
Freiburg im Br., 1978; Agostino Trape, la A. Di Berardino— J. Quasten, Patrologia. 
Voi. III. Dai Concilio di Nicea (325) al Concilia di Calcedonia, (451). I Padri latini, 
Torino, 1978, p. 360—362. 

La vîrsta de 20 de ani, în 374, Fericitul Augustin a devenit profe¬ 
sor de gramatică în oraşul său natal Tagaste 10 . 

In acest timp l-a atras astrologia, dar a fost întors mai tîrziu la 
Milano, în 386, de la această pseudo-ştiinţă de proconsulul V indicianus n . 

A părăsit în 376 Tagaste pentru CMitagina, unde i s-a oferit un 
post de retorică, pe care a predat-o în acest oraş opt ani, pînă în 383 l2 . 

La Cartagina, Augustin a început să frecventeze cercul manihei- 
lor, dar aceştia l-au decepţionat cu fanteziile lor referitoare la unele 
chestiuni de ordin ştiinţific. Pentru a-şi lămuri totuşi unele probleme, 
el s-a prezentat unui episcop maniheu, Faust de Mileve, care trecea 
drept cel mai învăţat şi priceput în toate printre manihei. La îndoielile 
şi frământările sale, Faust, sofist abil, dar puţin instruit, i-a răspuns în 
cuvinte frumoase, mărturisind, însă, la sfîrşit, că nu cunoaşte aseme¬ 
nea probleme. Acest fapt l-a făcut să se răcească de manihei 13 . 

în toamna anului 383 a plecat din Cartagina la Roma, unde a des¬ 
chis o şcoală şi a adunat în jurul lui un număr de studenţi. 

în acest timp Fericitul Augustin a căzut în scepticism, încît îndoie¬ 
lile filosofilor din şcoala numită Noua Academie, după care omul nu 
poate ajunge la cunoaşterea şi înţelegerea niciunui adevăr, i se pă¬ 
reau adevărate. 

Ajutat de prefectul Romei, Symmachus, Fericitul Augustin obţine 
postul de profesor de retorică la Milano, atunci reşedinţă imperială şi 
capitala Imperiului roman de Apus, catedră plătită de oraş, unde a 
început să predea din 384. 

La Milano a fost primit cu multă bunătate de Sfîntul Ambrozie 
(f397), arhiepiscopul oraşului, şi el avu curiozitatea să asculte cuvîn- 
tările sale. Din acest moment a început să iubească pe Sfîntul Ambrozie 
— «eum amare eoepi» — mărturiseşte el l4 , încît o rupse definitiv cu 
maniheii. 

10. Ibidem, IV, 4, 7, p. 70 ; Possidius, episcop de Calama, Vita Sancti Augus- 
tini, I—II, P.L. XXXII, col. 33—34. Vezi şi ed. cu comentar a lui Weskorten, Prince- 
ton, 1919, şi ed. M. Pellegrino, Alba, 1955; ed. A.R. Vega, Opuscula Sancti Posidii 
episcopi Calamensis, Escorial, 1934; Saint Augustin, Les Conlessions. Precedes de 
sa vie par S. Possidius... traduction nouvelle par L. Moreau, Paris, 1930. Asupra textu¬ 
lui latin, vezi Adolf von Harnack, Possidius, Augustins Leben, în «Abhandlungen 
Beri. Akademie», Bd. I, Berlin, il930. 

11. Fer. Augustin, Coniessiones, IV, 3, 4—5, p. 68—70; VIII, 6—8, p. 152—154. 

12. Ibidem, IV, 7, 12, p. 74—75 ; Condra Academicos, II, 23, P.L., XXXII, 920, şi 
ed. Pius Knoll, în «Corp. Scrip. Eccl. Lat.», LXIII, Vindobonae-Lipsiae, 1922, p. 25; vezi 
şi ed. W. M. Green, Utrecht, 1956; B. Altaner—A. Stuiber, Patrologie, p. 423. 

13. Fer. Augustin, Coniessiones, V, 3—6 şi 4, 7, p. 94—97; Contra Faustum Mani- 
chaeum, în 33 de cărţi, P.L. XLII, 207—518 şi ed. Jos. Zycha în «Corp. Script. Eccl. Lat.», 
XXV, 1, Pragae, Vindobonae—Lipsiae, 1891, p. 251—717; P. de Labriolle, G. Bardy. 
L. Brehier, G. de Plinval, De Ia mort de Theodose ă I'election de Gregoire Ie Grand 
(Histoire de I’Eglise depuis les origines jusqu'ă nos jours, publiee sous la direction de 
Aug. Fliche et V. Marin, t. 4), Paris, 1937, p. 59—69, cu bogată bibliografie referitoare 
la maniheism, la p. 59—60. 

14. Fer. Augustin, Coniessiones, V, 13, 23, ed. cit., p. 112. 

Mama sa, Monica, l-a urmat la Milano şi se gindea să-l căsăto¬ 
rească oficial. El Îndepărtă femeia cu care trăia, mama fiului său Adeo- 
datus, care pleacă cu părere de rău în Africa, şi ceru în căsătorie o 
tînără care nu împlinea vîrsta de căsătorie decît după doi ani, aşa încît 
proiectata căsătorie, după dorinţa mamei sale, nu s-a putut realiza. 
Augustin avea acum 30 de ani. Cum mărturiseşte însuşi cu o uimitoare 
sinceritate, «sclav al plăcerilor», el şi-a găsit o altă femeie 15 . 

La Milano, din convorbirile cu Sfîntul Ambrozie şi preotul Simpli- 
cianus, urmaşul Sfîntului Ambrozie ca episcop al Milanului, după 397, 
descoperi valoarea deosebită a Sfintei Scripturi. Filosoful Manlius 
Theodorus, un mare intelectual păgîn, i-a pus în mină cărţile celebri¬ 
lor neo-platonici Plotin (1270 d.Hr.) şi Porfiriu (1 304 d.Hr.). Lectura 
Sfintei Scripturi şi a Eneadelor lui Plotin l-a fermecat şi a produs în 
sufletul său o mutaţie intelectuală şi spirituală care l-a atras spre cu¬ 
noaşterea lui Dumnezeu, care-1 va preocupa pînă la sfîrşiiul vieţii 16 . 

Momentul culminant al crizei a avut loc în iulie 386. Scena con¬ 
vertirii lui la creştinism s-a petrecut în liniştea grădinii casei în care 
locuia la Milano, pe cînd se afla retras la picioarele unui arbore, în 
prezenţa prietenului său Alypius. Aci auzi, dintr-o casă vecină, glasul 
unui copil, care-i spunea : «toile, lege» = «ia, citeşte» l7 . Deschizînd 
la întîmplare Sfînta Scriptură, Fericitul Augustin dădu peste textul din 
Epistola către Romani, XIII, 13 — 14, în care Sfîntul Apostol Pavel spune: 

«Să umblăm cuviincioşi ca ziua, nu în ospeţe şi beţii, nu în desfrînări 

15. Fer. Augustin, Co nlessiones, VI, 13—23; 15, 25, ed. cit., p. 139—140; 141; 

P. de Labriolle, Histoirc de Ia litteralure latine chretienne, t. II, 3-e ed. par G. Bardy, 

Paris, 1947, p. 596. 

16. Fer. Augustin, Contra Academicos, III, 18, 40—41; P.L. XXXII, 955—956; şi 
ed. Pius Knoll, în «Corp. Script. Eccl. Lat.», t. LXIII, Vindobonae-Lipsiae, 1922, p. 77— 

79; Coniessiones, VII, 9, 13—15; ed. cit., p. 158—161; 21, 27, p. 170—172; Epistola 
CXVIII, 33, P.L., XXXIII, 448; De Civitate Dei, VIII, 7—8 şi 12, ed. P. de Labriolle et 
Jac, Perret, Saint Augustin, La cite de Dieu. Texte latin et traduction franţaise, t. II, 
Paris, 1960, p. 208—215 şi 224—227. 

Studii. A. W. Mathews, The development ot St. Augustine hom Neoplatonism to 
CristianitY, 386—391. A. D., Washington, 1980; Ch. Elsee, Neo-Platonism in relation 
to Christianity, Cambridge, Univ. Press; M. F. Sciacca, Saint Augustin et Ia neo- 
platonisme. La possibilite d'une philosophie chretienne, Louvain, 1956; Ch. Boyer, 

C hristianisme et neoplatonisme dans Ia formation de Saint Augustin, Rome, 1952 ; F. 
Guitton, Le temps et l’eternite chez Plotin et Saint Augustin, Paris, 1939. Pentru Plo¬ 
tin şi neoplatonism, vezi: Plotin. Enneades, Texte etabli et traduit par E. Brchier, 

7 voi., Paris, 1924—1954; Plotin, Die Enneaden, iibersetzt von H. Fr. Miiller, Berlin, 
1878; Diac. Prof. N. Balca, Istoria iilozoiiei antice, Bucureşti, 1982, p. 313—333, cu 
bună bibliogralie ; Gr. Tăuşan, Filozoiia lui Plotin, ed. a 2-a, Bucureşti, 1924. 

17. Fer. Augustin, Coniessiones, VIII, 12, 29, ed. cit., p. 200. 

C 

şi fapte de ruşine, nu în ceartă şi în pizmă. Ci îmbrăcaţi-vă în Domnul 
lisus Hristos, iar grija de trup să nu o faceţi spre pofte» 18 . 

«Tot întunericul îndoielii s-a risipit», mărturiseşte acum Fericitul 
Augustin 19 . 

La scurt timp după aceasta, în toamna anului 386, el renunţă la ca¬ 
tedra de retor la Milano. Se retrase la proprietatea prietenului său, gra- 
maticianul Verecundus, la Cassiciacum, azi Cossago nella Brianza, la 
35 de km depărtare de Milano, spre a se pregăti, sub îndrumarea Stîntului 
Ambrozie, pentru primirea botezului. 

Se afla cu sine în această retragere mama sa, Monica, fratele său, 
Navigius, fiul său, Adeodatus, şi cîţiva prieteni, printre care Alypius 
şi Romanianus. 

Intre anii 386 —387, el compuse dialogurile Contra Academicos 20 
(Contra Academicilor), 3 cărţi şi lucrările: De vita beata 21 (Despre 
viaţa fericită), De ordine 22 (Despre ordine), iar din discuţiile filosofice 
cu prietenii să a ieşit lucrarea Soliloquia 23 (Solilocvii), în 2 cărţi. 

In urma lecturii asidue a Sfintei Scripturi şi a unor opere filosofice, 
Fericitul Augustin reuşi să descopere existenţa şi spiritualitatea lui 
Dumnezeu, spiritualitatea sufletului şi importanţa liberului arbitru al 
omului. 

La Cassiciacum a rămas pînă în martie 387, de unde s-a întors la 
Milano, fiind înscris între catehumenii Sfîntului Ambrozie. O lună mai 
tîrziu, în noaptea Paştelui din 24 aprilie 387, Fericitul Augustin primi 
botezul într-o atmosferă de mare şi strălucită sărbătoare, împreună cu 
fiul său Adeodatus şi cu prietenul său Alypius, săvîrşit chiar de Sfîntul 
Ambrozie în catedrala din Mediolanum (Milano) 24 . 

De la Milano, Fericitul Augustin se întoarse în 387, împreună cu 
mama sa Monica şi cu fratele său Navigius, la Roma, iar de aci, toţi 
trei au voit să se întoarcă în Africa. Mama sa se îmbolnăvi, însă, pe 
drum şi muri la vîrsta de 56 de ani în toamna anului 387, la Ostia, unde 
rămase cîteva zile, fiind înmormîntată aci. Sufletul simţitor al Fericitu- 

18. Rom. XIII, 13—14, Fer. Augustin, ibidem. 

19. Fer. Augustin, ibidem. 

20. Fer. Augustin, Contra Academicos, P.L., XXXII, 905—958 ; ed. Pius Knoll, în 
«Corp. Script. Eccl. Lat.», LXIII, Vindobonae-Lipsiae, 1922, p. 3—81 ; ed. W. M. Green, 
Utrecht, 1956, trad. franc. R. Jolivet—E. Gilson, Paris, 1955. 

21. Idem, De vita beata, P.L., XXXII, 959—976, ed. P. Knoll, în «Corp. Script. 
Eccl. Lat.», LXIII, 3, Vindobonae-Lipsiae, 1922, p. 89—116; ed. W. M. Green, Utrecht, 
1955. Trad. franp. R. Jolivet—E. Gilson, Paris, 1955. 

22. Idem, De ordine, P.L., XXXII, 977—1020. Vezi şi alte ediţii la nota 48. 

23. Idem, Soliloquia, P.L., XXXII, 869—904; ed. W. H. P. Muller, Berna, 1954. 
Trad. franp. P. de Labriolle—E. Gilson, Paris, 1955. 

24. Idem, Coniessiones, IX, 6, 14, ed. cit., t. II, p. 219—220. 

iui Augustin, atunci in vîrstă de 33 de ani 25 , încearcă la moartea mamei 
sale o durere profundă şi se hotărî să consacre tot restul zilelor sale 
servirii Domnului. 

După moartea mamei sale a mai rămas un an la Roma, în 387 — 388, 
apoi, după o scurtă şedere la Cartagina, se întoarse în toamna anului 
388 în oraşul său natal Tagaste, unde rămase trei ani (388 — 390), petre- 
cînd o viaţă monastică de meditaţie, reculegere şi rugăciune, şi discu- 
tînd cu prietenii săi probleme de tilosoiie, teologie şi de gramatică la¬ 
tină. Aci a compus el în 389 dialogul De Musica 26 i(Despre muzică) 
şi unele din scrierile contra maniheilor, pe care-i cunoştea mai bine 
decît oricare altul 27 . 

Avînd în vedere pregătirea, studiile şi scrierile Fericitului Augustin, 
istoricul francez H. Ir. Marrou se exprimă despre el în termeni toarte 
elogioşi, după cum urmează : «Augustin este un învăţat antic, un discipol 
al lui Cicero, un depărtat elev al lui Isociate ; este un gramatician, un 
retor, un erudit, un tip bine definit» 2S . 

In 390, în mod neaşteptat, muri fiul său Adeodatus, în vîrstă de 18 
ani, fapt care, după moartea mamei sale, în 387, mări şi mai mult du¬ 
rerea sa şi-i adinei neîncrederea în lucrurile trecătoare ale vieţii pămân¬ 
teşti. în această stare sufletească el vîndu mica sa proprietate din Tagaste 
şi împărţi banii săracilor. 

Datorită cunoştinţelor sale literare, teologice şi filosofice, renumele 
Fericitului Augustin se răspîndi repede şi ajunse şi în oraşul Hippo- 
Regius (Bone, în timpul dominaţiei franceze), din provincia romană 
Africa, unde păstorea bătrînul episcop Vaier iu, grec de origine, care-1 


25. Idem, Coniessiones, IX, 11, 28, ed. cit., t. II, p. 231 ; Louise Andre-Delatre, 
Sainte Monique, mere de Saint Augustin, Lyon, 1960 ; Pr. Prof. Ioan G. Coman, M ama 
Fericitului Augustin, în «Studii teologice», XIII (1961), nr. 7—8, p. 391—409; Cornelia 
W. Wolfskeel, Some Remarks oi the Religious Lite oi Monica, Mother oi Saint Au¬ 
gustin, la M. J. Vermasseren, Studies in Hellenistic Religions, Leiden, 1979, p. 280— 
296. 

26. Idem, De Musica, P.L., XXXII, 1081—1194 ; Bibliotheque Augustinienne, t. 7, 
p. 20—478 ; ed. G. Marzi, Firenze, 1969. Trad. franţ. G. Finaert—F. J. Thonnard—E. 
Gilson, Paris, 1955. 

Studii: A. I. H. Vincent, Analyse du trăite de metrique et de rytmique de St. 
Augustin intitule «De musica», Paris, 1949 ; H. Devenson, Trăite de Ia musique seion 
l'esprit de Saint Augustin, Neuchâtel, 1942 ; K. Svoboda, L'esthetique de Saint Au¬ 
gustin et sos sources, Paris, 1933 ; F. Amerio, II «De musica» di Sant'Agostino, To- 
rino, 1929. 

27. Pentru lucrările contra manheilor, vezi aici p. 28—29. Bibliografie bogată, 
izvoare şi studii, se găsesc în lucrările : A. Trape, la Angelo Di Berardino—J. Quas- 
ten, Patrologia, voi. III, Dai Concilio di Nicea (325) al Concilio di Calcedonia (451). 
I. Padri latini, Torino, 1978, p. 360—362; Pr. prof. I. Rămureanu, Pr. Prof. M. Şesan, 
Pr. Prof. Teodor Bodogae, Istoria bisericească universală, t. I, Bucureşti, 1975, p. 135— 
136; B. Altaner—A. Stuiber, Patrologie, p. 426. P. de Labriolle, G. Bardy, L. Brehier, 
G. de Plinval, op. cit., p. 59—60. 

28. H. Ir. Marrou, Saint Augustin et la lin de la culture antique, 4-e ed. Paris, 
1958, p. 543. 

cheamă aci şi, împreună cu poporul, l-a ales preot în 391. La sfîrşitul 
anului 395, Fericitul Augustin a fost hirotonit episcop de către Vaier iu, 
devenind ajutorul său, iar după moartea acestuia, întîmplată la scurt 
timp, el rămase singur episcop de Llippo-Regius, al doilea oraş ca mă¬ 
rime în provincia romană Africa, după Cartagina, unde a păstorit pînă 
la moartea sa, 28 august 430, în vîrstă de 76 de ani, în a treia lună a 
asediului oraşului de către Genseric, regele vandalilor. După un asediu 
de 18 luni, vandalii cuceriră oraşul Hippo-Regius pe care-1 prădară 
şi incendiară. 

Fericitul Augustin a fost înmormîntat, după toată probabilitatea, în 
Basilica pacis, catedrala cetăţii Hippo-Regius, apoi, la o dată nesigură, 
osemintele sale au fost transportate în insula Sardinia, iar de acolo, că¬ 
tre 725, au fost aduse la Pavia, în Italia, şi depuse în Basilica di Santo 
Pietro in Ciel d'Oro, unde se află pînă azi 19 . Biserica Romano-Cato- 
lică l-a trecut în rîndul sfinţilor, în timp ce Biserica Ortodoxă a Ră¬ 
săritului îl venerează numai ca Fericit, din cauza unora din erorile 
sale dogmatice, despre care vom aminti în urmă. Amintirea Fericitului 
Augustin se sărbătoreşte şi în Biserica Ortodoxă la 15 iunie în fiecare 
an. 

Fericitul Augustin şi-a îndeplinit cu mare zel datoriile sale de 
episcop. Pentru înţelegerea activităţii şi operei teologice şi filosofice 
a Fericitului Augustin este necesară perspectiva istorică. Peste zece 
ani, pînă în 405, el a dus lupta contra maniheilor 30 . A dus, de ase¬ 
menea, o luptă neîncetată pentru a învinge schisma donatiştilor din 
Africa de Nord, ieşită din marea persecuţie a împăratului Diocleţian 
(284 — 305), care pretindeau că validitatea Sfintelor Taine depinde de 
curăţia morală a sâvîrşitorului. Fericitul Augustin a susţinut că vali¬ 
ditatea Tainelor nu depinde de vrednicia morală a sâvîrşitorului, preot 
sau episcop, ci de harul cel nevăzut al lui Dumnezeu. Biserica nu în¬ 
cetează de a fi una, sfîntă, chiar dacă în sinul ei există şi păcătoşi. 
Punctul culminant al discuţiei l-a constituit conferinţa din 1 iunie 411 
de la Cartagina, la care au participat 286 episcopi ortodocşi şi 279 
episcopi donatişti, în care Fericitul Augustin şi-a arătat tot talentul 
şi toată priceperea sa de argumentare 31 . 


29. A. Trape în lucrarea A. Di Berardino—J. Quasten, op. cit., p. 332. Pentru 
atacurile şi ravagiile vandalilor în provincia romană Africa, vezi Chr. Courtois, Les 
Van dales et TAîriqae, Paris, 1955. 

30. P. de Labriolle, G. Bardy, L. Brehier, G. de Plinval, op. cit., p. 59—69. 

31. Pentru lucrările contra donatiştilor, vezi aici, mai în urmă, p. 29—31 ; Yves 
M. Congar, «Introduction» la Traites anti-donatistes. Voi. 28 din Oeuvres de Saint Au¬ 
gustin, Paris, 1963 ; E. Lamirande, La situation ecclesiologique des Donatistes d'apres 
Saint Augustin, Ottawa, 1972; Pr. Prof. I. Rămureanu, Pr. prof. M. Şesan, Pr. prof. 
T. Bodogae, op. cit., p. 261—265 ; 269 ; P. V. Korniliak, Sandi Augustini de etiicacitate 
sacramentorum doctrina contra donatistas, Roanae, 1953; C. Frend, The Donatist Church, 

între 412 — 430, Fericitul Augustin a fost conducătorul luptei con¬ 
tra ereziei lui Pelagiu din Bretania, care avea o concepţie raţionalistă 
despre natura omului şi despre posibilitatea lui de a ajunge la desă- 
virşire şi mîntuire. în genere, Pelagiu susţine că omul are o autonomie 
morală aproape completă faţă de Dumnezeu, iar aceasta se manifestă 
prin liberul său arbitru şi numai el singur este făuritorul destinului său 
moral şi spiritual. Omul poate ajunge la perfecţiunea morală şi spi¬ 
rituală numai prin forţele sale proprii, fără harul lui Dumnezeu, folo¬ 
sind bine libertatea voinţei sau liberul arbitru cu care l-a înzestrat 
Dumnezeu. Ca atare, păcatul protopărinţilor Adam şi Eva nu este nici 
originar, nici ereditar, căci omul nu moşteneşte păcatul lor. Moartea 
nu este o consecinţă a păcatului originar, întrucît oamenii se nasc fără 
păcatul originar, ci este condiţia naturală a omului. Botezul copiilor 
este, deci, inutil 32 . 

Negînd necesitatea harului lui Dumnezeu în săvîrşirea binelui şi 
dohîndirea mîntuirii, Pelagiu comitea o mare eroare, deoarece Domnul 
mîntuirii, lisus Hristos, spune: «Fără Mine nu puteţi face nimic» 33 . 
Iar cît priveşte pedepsirea păcatului originar cu moartea, Sfîntul 
apostol Pavel spune : «Precum printr-un singur om a intrat păcatul în 
lume şi prin păcat moartea, tot aşa moartea a trecut la toţi oamenii 
prin acela prin care toţi au păcătuit» 34 . 

Combătînd pe Pelagiu şi aderenţii lui, Fericitul Augustin a sus¬ 
ţinut cu tărie că singura fiinţă spirituală perfectă este numai Unul 


Oxford, 1952 ; 2~nd ed. Oxford, 1972, 362 p.; G. G. Wills, St. Augustine and the Dona- 
tist Controversi, London, 1950, P. de Labriolle, G. Bardy, L. Brchier, G. de Plinval, 
op. cit., p. 69—78 ; J. R. Palanque, G. Bardy, P. de Labriolle, De Ia paix constantinienne 
ă la mort de Theodose (Histoire de l'Eglise depuis Ies origines jusqu’ă nos jours, t. 3), 
Paris, 1936, p. 41—52; 205—216? 455—461; P. Monceaux, Saint Augustin et le Dona- 
tisme, Paris, 1923. Vezi altă bibliografie la Agostino Trape în lucrarea A. Di Berardino 

— J. Quasten, op. cit., p. 362—365 ; B. Altaner —- A. Stuiber, Patrologie, p. 428. 

32. Pentru lupta Fer. Augustin contra pelagienilor, vezi lucrările : P. de Labriolle 

— G. Bardy — E. Brehier — G. de Plinval, op. cit., p. 79—420; Pr. prof. I. Rămureanu, 
Pr. prof. Milan Şesan, Pr. prof. T. Bodogae, op. cit., p. 266—269; O. Wermelinger, Rom 
und Pelagius. Die theologische Position der romischen Bischote im pelagianischen 
Streit in den Jahren, 411—432, Stuttgart, 1975; G. Greshade, Gnade und Konkrete 
Frciheit. F.ine Vntersuchung zur Gnadenlehre des Pelagius, Mainz, 1972 ; R. E. Evans, 
Pelagius, Inquiries and Reappraisals, London, 1968; J. Chene, La theologie de St. Au¬ 
gusto, Grăce et predestination, Le Puy—Lyon, 1962, R. Pirenne, La morale de Pelage. 
Bssai historique sur le role primordial de la grăce dans l'enseignement de Ia theologie 
morale, Roma, 1961 ; Th. Bohlin, Die Theologie des Pelagius und ihre Genesis, Uppsa- 
la, 1957; J. Ferguson, Pelagius, A historical and theological study, Cambridge, 1956; 
G. de Plinval, Pelage. Ses ecrits, sa vie et sa reiorme. Etude d'histoire litteraire et re- 
ligieuse, Laussanne, 1943, p. 96—420. 

Altă bibliografie la Vittorino Grossi, Pelagio, la Angelo Di Berardino — J. Quas¬ 
ten, Patrologia, t. III, Torino, 1978, p. 365—371 şi 439—458. B. Altaner—A. Stuiber, Pa¬ 
trologie, p. 428—429. 

33. Ioan 15, 5. 

Dumnezeu, iar creatura Îşi datorează existenţa lui Dumnezeu. Deşi 
omul a fost creat de Dumnezeu «după chipul şi asemănarea Sa» 3S , pu¬ 
ţind să ajungă la desăvirşire şi nemurire, datorită păcatului originar 
al protopărinţilor Adam şi Eva natura umană a devenit păcătoasă şi 
coruptibilă. Creat pentru a adora pe Dumnezeu şi a-I sluji Lui, din 
cauza păcatului originar, omul s-a depărtat de Dumnezeu. întoarcerea 
omului la Dumnezeu se realizează în primul rînd prin harul lui Dum¬ 
nezeu, care antrenează voinţa omului spre a-L adora, a-I sluji şi a 
săvîrşi fapte bune. Puterea harului lui Dumnezeu însoţeşte fără înce¬ 
tare acţiunea omului, fără să distrugă însă libertatea lui. Prin harul 
sau graţia Sa premergătoare, Dumnezeu vine fără încetare în ajuto¬ 
rul omului şi-l îndreaptă spre realizarea binelui. Libertatea omului 
sau liberul său arbitru se exercită prin această cerere a ajutorului lui 
Dumnezeu. în gîndirea Fericitului Augustin, voinţa liberă a omului este 
cu atît mai liberă cu cît ea se supune de la sine, fără vreo constrîn- 
gere exterioară, harului sau graţiei şi milostivirii lui Dumnezeu. Eli¬ 
berarea omului de păcate şi aducerea lui pe calea îndreptării, a resta¬ 
bilirii chipului lui Dumnezeu în el, spre a putea dobîndi iertarea, în¬ 
noirea, sfinţirea, mântuirea şi viaţa cea veşnică, este o lucrare foarte 
anevoioasă şi de lungă durată, şi ea se realizează prin harul lui Dum¬ 
nezeu primit prin Sfintele Taine ale Bisericii şi prin săvârşirea fapte¬ 
lor bune. Această lucrare sfinţitoare se face de-a lungul întregii vieţi 
a omului şi ea nu se va stîrşi decît în viziunea beatifică a lui Dum¬ 
nezeu, «cînd toate vor fi supuse Lui... ca Dumnezeu să fie totul în 
toate» 36 . 

Omul vine de la Dumnezeu, iar cu ajutorul harului Său el trebuie 
să se întoarcă la El. Viaţa pământească a omului nu este decît o uce¬ 
nicie sau pregătire pentru dobândirea vieţii eterne, căci omul se folo¬ 
seşte de bunurile pământeşti ca de lucruri trecătoare, are nevoie de 
ele, dar nu e captivat de ele, ci mai ales este încercat şi îndreptat 37 . 

După anul 426, Fericitul Augustin a combătut şi erezia arienilor, 
adusă în provincia romană Africa de goţii arieni din armata imperială, 
trimişi în 427 de împăratul de Constantinopol Teodosie II (408 — 450), 
contra comitelui Bonifacius, care se revoltase contra Imperiului, sub co¬ 
manda comitelui got Sigisvult de Ravena. Arienii erau însoţiţi de un 


35. Fac. I, 26. 

36. I Cor. 15, 28. 

37. Fer. Augustin, De civitate Bei, I, 29, ed. cit., p. 51. 

episcop arian numit Maximin, pe care Fericitul Augustin l-a combătut 
într-o conferinţă publică, în 428, şi în diferite scrieri 38 . 

Fericitul Augustin este un mare predicator şi orator creştin, un spi¬ 
rit speculativ, un gînditor profund, un mare teolog hrănit cu lectura zil¬ 
nică a Sfintei ScripturFşi îmbogăţit continuu sufleteşte de experienţa vie¬ 
ţii spirituale prin rugăciunile şi slujbele pe care le-a săvîrşit ca preot şi 
episcop. 

Dotat cu o memorie prodigioasă, el cunoaştea pe de rost Biblia 39 , 
cum arată studiile recente despre utilizarea miilor de citate scripturis- 
tice în favoarea ideilor şi teologiei sale, foarte multe fiind citate din 
memorie, mai cu seamă în lucrarea sa Confessiones — Mărturisiri 40 . 

O statistică din secolul al XVII-lea relevă în scrierile sale 42816 
versete din Sfînta Scriptură, citate şi comentate 41 . Adesea exegeza sa 
este, fireşte, alegorică. Numărul citatelor este, însă, cu mult mai mare, 
deoarece Fericitul Augustin parafrazează gîndirea sa cu texte biblice, 
împletindu-le uneori cu citate din Vergiliu, Cicero sau alţi scriitori la¬ 
tini şi greci. 

Cărţile Facerii, Psalmii iui David, Evanghelia după Ioan, Evanghe¬ 
liile sinoptice, a lui Matei, Marcu şi Luca, unele epistole ale Sfîntului 
apostol Pavel, au fost de preferinţă comentate, fie în mari tratate, fie 
utilizate în numeroasele sale predici. 

Fericitul Augustin a îmbogăţit limba latină creştină şi teologia lati¬ 
nă cu termeni filosofici noi, împrumutaţi din filosofia greacă şi latină, 
cărora le-a dat sensuri creştine, spre a defini noţiuni creştine. El este 
creatorul latinii culte eclesiastice, care a fost instrumentul unic a! cultu¬ 
rii religioase şi filosofice din Evul Mediu şi Renaştere. 

38. Pentru lupta Fer. Augustin contra ereticilor arieni, vezi: C ollatio cum Maxi¬ 
min o Aiianomm episcopo, scrisă în 428—429, P.L., XLII, 709—742. 11 combate de 
asemenea, în lucrarea Contra Maximinum haeretic.um, scrisă în 428, P.L., XLII, 743— 
814. în lucrarea Liber de haeresibus, scrisă în 428—429, P.L., XLII, 21—50, adresată dia¬ 
conului Quodvultus, Fer. Augustin socoteşte de la Simon Magul pînă la Pelagiu, 88 de 
erezii. Cu zece ani mai înainte, în 418—419, Fer. Augustin a scris lucrarea : Contra ser- 
monem arianorum, P.L., LXII, 677—708, îndreptată contra unui tratat anonim. 

Studii ; S. Jannaccone, La dottrina eresiologica di S. Agostine, Catania, 1952, D.E. 
Amann, Maximin, eveque arian, în «Dictionnaire de Theologie catholique», t. X, Paris, 
1927, col. 466—472. Pentru altă bibliografie, vezi A. Di Berardino -— J. Quasten, op. 
cit., p. 371. 

Pentru revolta comitelui Bonifacius în provincia Africa şi pentru corniţele got 
Sigisvult din Ravena, vezi Prosper de Aguitania, Epitoma Chronicon ad ann. 427, ed. 
Th. Mommsen, în Monumenta Germaniae historica. Auctores antiquissimi, t. IX, Bero- 
lini, 1891, p. 470—471 ; Chronica Gallica ad ann. 424, ibidem, p. 658. Iordanes, Romana 
et Getica, XXXIII, 167, 169, ed. Th. Mommsen, ibidem, t. V, 1, Berolini, 1882, p. 101—102. 

39. P. de Labriolle, G. Bardy, E, Brehier, G. de Plinval, op. cit., p. 56; P de La- 
briolle, Introduction la traducerea : Saint Augustin, La Cite de Dieu, Paris, 1957, p. XII. 

40. Vezi ed. P. de Labriolle, Coniessions, T. I, livres I—VIII, 2-e ed., Paris, 1933, 
t. II, livres IX—XIII, Paris, 1937. 

41. M. Meslin, Augustin (Saint), în «Encyclopaedia Universalis», voi. 2, Paris, 
1968, p. 798. 

Ţinînd seama de variata şi multilaterala cultură a Fericitului Au- 
gustin, de prestigioasa lui personalitate, istoricul francez H. Ir. Manou 
caracterizează astfel gîndirea sa creatoare: Augustin este un «filosof 
al esenţei, contra maniheilor ; doctor al Bisericii, contra donatiştilor ; 
teolog al istoriei, contra păgînilor ; campion al harului (graţiei), contra 
pelagienilor» 4S . 


Opera Fericitului Augustin este imensă. Biograful său Possidius, 
episcop de Calama (episcopus Calamensis), spune că Fericitul Augustin 
a lăsat cărţi şi tratate «în care se poate cunoaşte, prin harul lui Dumne¬ 
zeu, în ce fel şi cît de mare a fost în Biserică, iar în acestea credincioşii 
îl găsesc totdeauna viu» — «in quibus, dono Dei, qualis et quantusque in 
Ecclesia fuerit nosciitur, et in his semper vivere a fidelibus invenitur...». 
Faptul acesta îl recunosc cei ce profită de lectura cărţilor scrise despre 
lucrurile divine...» 43 . 

Ghenadie de Marsilia se exprimă astfel cu privire la opera Ferici¬ 
tului Augustin ; «Augustin ..., om renumit în toată lumea pentru erudiţia 
sa divină şi umană, cu credinţă curată, cu viaţă nepătată, a scris cît nu 
se poate afla. Cine s-ar putea lăuda că are toate ale lui, sau cine ar pu¬ 
tea citi cu atîta rîvnă cu cîtă a scris el ?» 44 . 

Nu este locul să arătăm aci toate lucrările filozofice, (teologice, apo¬ 
logetice, dogmatice, polemice, exegetice, cele de teologie practică şi nu¬ 
meroasele sale predici şi scrisori. Dealtfel, geniul său este prea bogat 
pentru a putea încadra lucrările sale în limitele înguste ale unui clasa¬ 
ment literar sau dogmatic. 

Opera Fericitului Augustin ocupă în colecţia patrologică J. P. Mig- 
ne, P.L., 16 volume in quarto, voi. 32— 47, nefiind întrecută decît de ope¬ 
ra scriitorului alexandrin, Origen. 

în lucrarea sa Retractationes ( = Retractări sau Revizuiri), scrisă 
între 426 şi 428, cu trei ani înainte de moarte, Augustin însuşi ne infor¬ 
mează că pînă în 427 a scris 93 de lucrări, în 232 de cărţi, afară de pre¬ 
dici şi scrisori 45 . El a scris la începutul carierei sale de profesor lucrări 
filosofice, apoi, după ce a primit botezul creştin, lucrări apologetice, 
dogmatico-polemice, exegetice, de teologie practică, retorice şi scrisori. 
Dintre toate, numai zece lucrări s-au pierdut. 

42. H. Marrou, Saint Augustin et l'augustinisme, Paris, 1965, M. Meslin, art. cit., 
p. 798. 

43. Possidius, Vita Sancti Augustini, 31, P.L., XXXII, col. 64. 

44. Gennadius Massiliensis, De scriptoribus ecclesiasticis, 38, P.L., LVIII, col. 
1079—1080. 

45. Retractationes, II, 67, P.L., XXXII, col. 656 — şi II, 98 în ed. Pius Knoll, în 
«Corp. Script. Eccl. Lat.», XXXVI, 2, Vindobonae — Lipsiae, 1902, p. 204. 

Dintre operele fericitului Augustin, vom menţiona aici pe cele mai 
importante. Astfel, dintre operele filosofice, amintim Contra Academi- 
cos 46 ( = Contra Academicilor), în 3 cărţi scrisă la Cassiciacum, lingă 
Milan, in noiembrie 386 — martie 387, pentru tinerii săi discipoli, Li- 
centius, Trygetius şi Alypius. El combate cu argumente filosofice şi re¬ 
ligioase scepticismul Noii Academii. Omul nu se poate mulţumi cu pro- 
babilismul, ci caută continuu certitudinea, şi nu-şi poate găsi liniştea 
suiletului şi fericirea decît in cunoaşterea adevărului suprem, care este 
Dumnezeu. 

O altă lucrare filosofică, scrisă in 387, poartă titlul de Soliloquia 47 
( Solilocvii), care sint un dialog intre Augustin şi sufletul său cu pri¬ 
vire la Dumnezeu şi sufletul său. La Dumnezeu se poate ajunge prin cu¬ 
noaşterea adevărului. Adevărul este nemuritor, iar sufletul fiind locaşul 
adevărului, urmează că şi el este nemuritor, avind in vedere că este cre¬ 
at de Dumnezeul cel veşnic. 

De ordine 48 ( = Despre ordine), in 2 cărţi, scrisă in 386, la Milano, 
tratează despre originea omului in lume şi despre providenţa divină. Or¬ 
dinea stabilită de Dumnezeu nu exclude evidenţa răului in lume (cartea 
l-a). El dezvoltă in cartea a Ii-a tema providenţei divine care călăuzeşte 
pe om in toată activitatea lui interioară, cu concursul raţiunii, al artelor 
liberale, adică al Învăţăturii şi al autorităţii, care conduc pe om la cu¬ 
noaşterea perfectă a lui Dumnezeu. 

Confessiones 49 (= Mărturisiri), in 13 cărţi, scrisă între 397 — 401, 
în care povesteşte cu sinceritate întîmplările vieţii sale, căderile şi scă¬ 
derile sale personale, pînă la moartea mamei sale, survenită în toamna 
anului 387, la Ostia, pe care o vom analiza pe larg la sfîrşit. 


46. Contra Acactemicos, P.L., XXXII, 905—958 şi ed. P. Knoll, în «Corp. Script. 
EccI. Lat.», LXIII, Vindobonae — Lipsiae, 1922, p. 3—81 ; ed. W. M. Green, Utreciit, 
1956. Trad. franceză: R. Jolivet — E. Gilson, Paris, 1955; A. Guzzo, Dai Contra Aca¬ 
ctemicos al De vera religione, Torino, 3 957. Altă bibliografie la B. Altaner — A. Stui- 
ber, Patrologie, p. 423 şi A. Di Berardino — J. Quasten, op. cit., p. 338. 

47. Soliloquia, P.L., XXXII, 869—904; W.H.P. Miiller, Bern, 1954. Trad. franceză, 
Pierre de Labriolle—£. Gilson, Paris, 1955. 

48. P.L., 977—1002; ed. P. Kroll, în «Corp. Script. Eccl. Lat.», LXIII, 3, Vindo¬ 
bonae, 1922, p. 121—185; ed. M. W. Green, Utrecht, 1955 şi în «Corp. Lat.», t. 29, 
Turnhout, 1970, p. 87—137 ; «Bibliotheque Augustinienne», 4, Paris, p. 293—458. Trad. 
franceză R. Jolivet, «Bibi. August.», 3, Paris, 1948, R. Jolivet—E. Gilson, Paris, 1955; 
Trad. engleză R. P. Russell, New York, 1948 ; Trad. germană E. Miihlenberg, Ziirieh— 
Munchen, 1972; C. J. Perl, Paderborn, 1952; P. Kesseling, G ottes Weltregiment. Des 
Aur. Augustinus 2 Bucher von der Ordnung, 1941. Trad. italiană D. Gentili, Roma, 1970; 
A. M. Moschetti, Firenze, 1941 ; Studii ; A. Dryoff, Ueher Form und Begriilsgehait der 
augustinischen Schriit de Ordine. Aur Augustinus I. Festschr. Gorres-Gesellschaft 
zum 1500 Todestage des HI. Augustin, Koln, 1930, p. 15—62. 

49. Confessiones, P.L., XXXII, 659—860; ed. P.' Knoll, în «Corp. Script. Eccl. 
Lat.», t. XXXIII, 1, Pragae-Vindobonae, 1896, 1942; editio stereotypa, Lipsiae, Teubner, 
1920 ; ed. P. de Labriolle, Confessiones, Text ctabli et traduit..., 2-e ed. t. I—II, Paris, 
1933—1937 ; ed. a 8-a, Paris, 1961 ; trad. fr. G. Combes, Paris, 1957. Altă bibliografie 
la A. Trape, la A. Di Berardino—J. Quasten, op. cit., p. 327. 

Retractationes 50 (= Retractări sau Revizuiri) scrisă între 426 şi 
428, în două cărţi, lucrare unică în genul ei în vechea literatură creş¬ 
tină şi medievală, în care se poate urmări evoluţia gîndirii augusti- 
niene. Fericitul Augustin face în această lucrare enumerarea celor 93 
de lucrări ale sale, care cuprind laolaltă 232 cărţi, scrise pînă în 427, 
indicînd locul compunerii, timpul, scopul şi erorile comise, pe care le 
retractează sau le corectează, iăcînd precizările şi completările nece¬ 
sare. Lucrarea a creat genul autocriticii literare creştine, mergînd pe 
linia Mărturisirilor (Confessiones) sale, scrisă în tinereţe, care a creat 
genul autobiografic critic, nu laudativ. 

★ 


★ ★ 

Dintre operele teologico-apologetice ale Fericitului Augustin, cea 
mai importantă şi valoroasă este, fără îndoială, De civitate Dei 51 (= 
Despre cetatea lui Dumnezeu), scrisă între 413 — 426, în 22 de cărţi. 
Această uriaşă operă, la care Fericitul Augustin a lucrat 14 ani, a fost 
compusă la dorinţa tribunului Marcellinus, căruia autorul i-a adresat 
primele cărţi. 

Ocazia compunerii lucrării De civitate Dei i-a oferit-o cucerirea 
Romei, la 24 august 410, de Alaric, regele vizigoţilor. Scriind această 
lucrare, Fericitul Augustin s-a străduit, luînd exemple din trecutul is¬ 
toric al romanilor, al grecilor şi al celorlalte popoare, să combată acu¬ 
zaţiile păgînilor care pretindeau că nenorocirile Imperiului roman şi 
căderea Romei sub barbari se dator esc creştinilor, pentru că aceştia au 
părăsit cultul zeilor şi tradiţiile romane — mos majorum. 

Problema care se punea atunci din punct de vedere creştin era 
aceea a providenţei divine faţă de Imperiul roman. Dar Fericitul Au¬ 
gustin, printr-o intuiţie genială, a lărgit cadrul problemei şi a tratat 
acţiunea providenţei divine nu numai faţă de Imperiul roman în declin, 
ci faţă de întreaga umanitate, pe care el o studiază cu exemple scoase 


50. Retractationes, P.L., XXXII, 583—656; ed. P. Knoll, în Corp. cit., t. XXXVI, 2, 
Vindobonae-Lipsiae, 1902, p. 11—205; G. Bardy, Les Revisions în «Bibliotheque Au- 
gustinienne», 't. 12, Paris, 1950, p. 274—447, text şi traducere francează. Pr. Prof. Ioan G. 
Coman, Opera Fericitului Augustin şi critica personală teologică din Retractările sale, 
In «Studii Teologice», XI (1959), nr. 1—2, p. 3—21. 

51. De civitate Dei, P.L., XLI, 13—804; ed. Em. Hoffmann, t. I—II, în «Corp. Script. 
Eccl. Lat.», t. XL, pars. 1—2, Pragae—Vindobonae—Lipsiae, 1899, 1900 (Academia Litte- 
rarum Caesarea Vindobonensis) ; ed. B. Dombart, Leipzig, Teubner, 1892—1898; ed. 
3-a 1905—1908 ; ed. P. de Labriolle, texte latin et traduction franqaise, t. I—II, Paris, 
1957, 1960. Traduction franpaise : P. de Labriolle—J. Perret, Paris, 1941—1946; ed. 
B. Dombart — A. Kalb în «Corp. Christ. Lat.», t. 47, 48, Turnhout — Paris, 1955; ed. 
G. Bardy — G. Combes, texte latin et trad. franc. în «Bibliotheque Augustinienne», 
t. 33—37, Paris, 1959—1960. Altă bibliografie la A. Trape, la A. Di Berardino — J. Qua- 
sten, p. 344—348. 






20 


FERICITUL AUGUSTIN 


din Sflnta Scriptură şi din istoria popoarelor vechi, spre a înţelege mer¬ 
sul glorios al Cetăţii lui Dumnezeu către termenul ei final. De aceea, 
Fericitul Augustin a lărgit termenul de civitas = cetate, făcîndu-1 sino¬ 
nim cu cel de societas = societate. El vede în lume două cetăţi, civi¬ 
tas Dei >=• cetatea lui Dumnezeu, numită şi civitas coelestis = cetatea 
cerească, care este cetatea celor buni şi virtuoşi, în opoziţie cu civitas 
terrena = cetatea pămîntească, numită şi civitas diaboli = cetatea 
diavolului, care este cetatea celor răi şi păcătoşi. Din dragoste faţă de 
Dumnezeu cei buni se aşează în cetatea lui Dumnezeu, iar cei păcătoşi 
şi răi trec în cetatea diavolului. 

Iată cuvintele lui Augustin: «Facerunt itaque civitates duas amo- 
res duo : terrenam scilicet, amor sui usque ad contemptum Dei, caeles- 
tem vero, amor Dei usque ad contemptum sui» = «Aşadar două iubiri 
au făcut două cetăţi: iubirea de sine pînă la dispreţul lui Dumnezeu a 
făcut cetatea pămîntească, iar iubirea de Dumnezeu pînă la dispreţul 
de sine a făcut cetatea cerească» 52 . 

Deşi, în lucrarea sa, Fericitul Augustin se ocupă de ambele cetăţi, 
totuşi ea se intitulează De civitate Dei, dîndu-i numele după cea mai 
bună, cum spune el însuşi 53 . Concepţia dualistă a scrierii reflectă într-o 
măsură înrîurirea dualismului maniheic asupra lui Augustin. 

Opera De civitate Dei se împarte în două părţi principale. în prima 
parte, cărţile I —X Fericitul Augustin dovedeşte cu argumente din is¬ 
toria romanilor, a grecilor şi a altor popoare vechi, precum şi cu exem¬ 
ple din Vechiul şi Noul Testament, că cinstirea zeilor nu a contribuit 
la creşterea Imperiului roman şi la prosperitatea romanilor, cum încer¬ 
cau păgînii să argumenteze, iar cultul zeilor, care nu există în realitate, 
aceştia fiind doar nişte închipuiri şi născociri ale minţii omeneşti, nu 
este nici necesar, nici folositor pentru mîntuirea şi fericirea sufletului 
şi moştenirea vieţii veşnice în împărăţia cea luminoasă şi eternă a lui 
Dumnezeu. 

în partea a doua a lucrării, cea mai importantă, cărţile XI — XXII, Fe¬ 
ricitul Augustin expune, începînd cu căderea îngerilor răi din ceruri 
şi căderea primei perechi de oameni, Adam şi Eva, în păcatul originar, 
care a dus la căderea întregului neam omenesc, lupta neîncetată dintre 
Civitas Dei — cetatea lui Dumnezeu sau civitas coelestis = cetatea ce¬ 
rească şi civitas terrena = cetatea pămîntească, care va continua pînă 

52. De civitate Dei, XV, 28, ed. Em. Hoffmann, în Corp. cit., p. 56—57 ; Pentru 
căderea Romei, în afară de numeroasele istorii ale Imperiului roman, vezi J. Vogt, 
Niedergangs Roms, Zurich, 1965. 

53. Retractationes, II, 69, ed. Pius Knoll, în Corp. cit., p. 182 : «titulum tamen a 
meliore acceperunt, ut de Civitate Dei potius vocarentur». Cele 22 de cărţi ale lucrării 
De civitate Dei «au primit titlul de la cetatea mai bună, ca să fie numite mai ales 
De civitate Dei». 

la triumful cetăţii cereşti, la judecata viitoare, cînd cei buni vor îl 
răsplătiţi de Dumnezeu, iar cei răi şi păcătoşi vor fi pedepsiţi după gra¬ 
vitatea faptelor lor rele. 

în timpul desfăşurării istoriei umanităţii, cele două cetăţi sau îm¬ 
părăţii nu sînt despărţite, ci se întrepătrund. Despărţirea definitivă se 
va face la stîrşitul lumii, la consumarea secolelor, la judecata viitoare. 

în realitatea istorică, potrivit gindirii Fericitului Augustin, cetatea 
lui Dumnezeu nu este totdeauna identică cu Biserica, după cum cetatea 
pământească nu este identică cu statul civil. Subiectul ales şi tratat de 
Fericitul Augustin este grandios, iar în cursul tratării ei el l-a lărgit mult 
prin lungi digresiuni istorice, dogmatice şi morale, care vatămâ întru- 
cîtva unitatea lucrării. 

De civitate Dei, lucrarea fundamentală a Fericitului Augustin, este 
nu numai cea mai perfectă operă apologetico-teologică a antichităţii 
creştine, ci, in acelaşi timp, este prima mare încercare de filosofie a 
istoriei, care se ridică la perspectiva universalului, în care el ne înfăţi¬ 
şează dezvoltarea întregii omeniri într-o operă de mari proporţii, pu¬ 
tem spune gigantică. El însuşi a numit-o, în prefaţa adresată «prea iu¬ 
bitului Marcellinus, «magnum opus et arduum, sed Deus adjuter noster 
est» = «operă mare şi grea, dar Dumnezeu este ajutorul nostru» 54 . In 
această vastă operă Hristos este centrul istoriei universului şi calea prin 
excelenţă care duce la Dumnezeu, «Căruia toate Ii vor fi supuse... ca 
Dumnezeu să fie totul în toate» 55 . 

« Intr-un elan genial care a transformat gîndirea sa din opera De 
civitate Dei într-o filosofie a istoriei, zice E. Portalier, Augustin îmbră¬ 
ţişează într-o singură privire destinele omenirii grupate în jurul religiei 
creştine, religie unică, care, bine înţeleasă, urcă pînă la origini şi con¬ 
du ce umanitatea la termenul ei final. Mărturisirile (Confessiones) sale 
sînt teologia trăită într-un suflet şi istoria acţiunii lui Dumnezeu în in¬ 
divizi. Civitas Dei = (Cetatea lui Dumnezeu) este o teologie plină de 
viaţă în cadrul istoric al umanităţii şi explică acţiunea lui Dumnezeu 
în lume» 56 . 


54. De civitate Dei, I, ed. Em. Hoffmann, p. 3. în Relractationes, II, 69, ed. Pius 
Knoll, în Corp. cit., îi spune «grande opus» ( — operă mare). 

Studii: J. CI. Guy, Unite ei structure logique de Ia Cite de Dieu de Saint Au¬ 
gustin, Paris, 1961 ; P. L. Keys, Christian Faith and the Intcrpretation oi history, Lin¬ 
coln, 1966; A. A. I. Ehrhardt, Politischc Metaphysik von Solon bis Augustin. 1. Bând. 
Die Gottesstadt den Griechen und Romen. 2. Bând. Die christliche Revolutipn, Tubin- 
gen, 1959, 324 şi 308 p.; E. Stakemeier, Civitas Dei. Die Geschichtstheologie des Hei- 
ligen’Âuqustinus als Apologie der Kirche, Paderborn, 1955. 

55. I Cor. 15, 28. 

56. E. Portalie, Augustin (Saint), în «Dictionriaire de Theologie Catholique», t. I, 
2-e pârtie, Paris, 1923, col. 1290—1291. 

Dumnezeu nu asistă indiferent la acest duel al celor două cetăţi, 
ci, prin providenţa divină, pregăteşte triumful cetăţii cereşti, care va 
veni la timpul său. 

In această vastă operă, se intilnesc nu numai reflexiuni, gînduri şi 
raţionamente frumoase şi interesante, ci adesea idei noi, pătrunzătoare, 
care deschid gîndirii umane perspective nebănuite şi neaşteptate. 

Cu multe secole înaintea filozofului francez Rene Descartes 
(1596 — 1650), Fericitul Augustin a scos din îndoiala raţiunii umane prin¬ 
cipiul existenţei eului cugetător. Descartes a formulat acest principiu 
în celebra sa lucrare Discours sur la Methode, sub forma următoare: 
«Dubitare plane noii posse quin ego ipse interim esse... Ego cogito, 
ergo sum». = «Nu se poate, desigur, ca eu, care mă îndoiesc, să nu 
exist eu însumi în acelaşi timp... Cuget, deci, exist» 57 , principiu care 
a fost sintetizat în cunoscuta şi celebra formulă carteziană: «dubito, 
ergo cogito ; cogito, ergo sum» 58 . 

în gîndirea Fericitului Augustin, acest principiu a fost formulat 
astfel: «Quid si falleris ? Si enim fallor sum. Nam qui non est, utique 
nec falii potest: ac per hoc sum, si fallor» = «Ce dacă te îndoieşti 
(înşeli) ? Căci,xiacă mă îndoiesc, exist. Fiindcă cel ce nu există, desigur, 
nu poate să se îndoiască» 59 . 

Este evident că Descartes n-a cunoscut acest text în momentul com¬ 
punerii scrierii sale Discours sur la Methode..., dar cînd prietenii săi i 
l-au semnalat, el a recunoscut că Fericitul Augustin devansase cu secole 
raţionamentul său, însă el n-a tras toate implicaţiile şi consecinţele 
din acesta 60 . 

Opera Fericitului Augustin De civitate Dei a influenţat gîndirea 
Evului mediu, gîndirea şi teologia Reformei protestante şi în genere în¬ 
treaga gîndire creştină pînă în timpul nostru, mai ales teologia Bisericii 
Romano-Catolice. Influenţa acestei capodopere a literaturii şi gîndirii 

57. Rene Descartes, Discours de la Methode pour bien conduire sa raison et cher- 
cher la verile dans Ies Sciences, IV, ed. Ch. Adam et Paul Tannery, O euvres de De- 
carles, revizuită de Decartes, Amsterdam, 1644, t. VI, Paris, 1902, p. 558; Et. Gilson, 
Discours de la Methode, texte et commentaire, Paris, 1925 ; Descartes Discurs asupra 
metodei de a ne conduce spre raţiunea şi a căuta adevărul In ştiinţe. Traducere de 
Cr. Totoescu, Bucureşti, 1957. 

58. Anton Dumitriu, Cartea intilnirilor admirabile, cap. Descartes sau Îndoiala 
nesilrşită, Bucureşti, 1981, p. 87—129, aici, p. 114. 

59. Fer. Augustin, Dei civitate Dei, XI, 26, ed. E. Hoffmarm, în «Corp. Script. Eccl. 
Lat.», t. XL, 1, Pragae-Vindobonae-Lipsiae, 1898, p. 551. Un text asemănător se află 
In lucrarea Fer. Augustin, Soliloquia, II, 1, P.L., XXXII, col. 885; «Tu, qui vis te nosse, 
scis esse te ? Soio... Cogitare te scis ? Scio» — «Tu care vrei să te cunoşti, ştii că 
exişti ? Ştiu ... Ştii că tu cugeti ? Ştiu». 

60. Renă Descartes, Epistola CCX/X, în Oeuvres de Descartes, ed. Gh. Adam — 
P. Tannerey, t. III, Paris, 1898, p. 247—248; comp. Epist. CCXXII, Ibidem, p. 261 ; Le 
Blanchet, Lcs antecedents historiques du *je pense, donc je suis», Paris, 1920, P. de 
Labriolle, G. Bardy, L. Brehier, G. de Plinval, op. cit., p. 58. 

creştine latine s-a exercitat în toate domeniile, teologic, literar, filoso- 
lic şi politic. In această lucrare se pune în lumină, în chip magistral, 
raportul dintre spiritual şi temporal. 

In secolul al XVlI-lea, episcopul francez Bossuet (1627 — 1704), a 
imitat-o în ai său Discours sur l'histoire universelle 61 . 

Avînd în vedere că în combaterea păgînismului greco-roman Feri¬ 
citul Augustin a împrumutat numeroase citate din scrierile lui Marcus 
Terentius Varro (116 —27 î.Hr.), Antiquitates rerum humanarum et di- 
vinarum, care face parte din secţia Res divinae, cărţile 30, 32 şi De ori¬ 
gine populi Romani, precum şi lucrarea De vita populi romani, a cărui 
erudiţie şi autoritate în materie de teologie păgînă, romană şi greacă, 
rămîne incontestabilă, opera sa De civitate Dei este una dintre cele mai 
preţioase pentru filologia şi istoria romană. 


★ ★ 

Dintre operele dogmatice, amintim: Enchiridion ad Laurentium, 
sive de fide, spe et caritate 62 (= Manual către Laurenţiu, sau despre 
credinţă, speranţă şi dragoste), în 122 de capitole, compus în 421 la ce¬ 
rerea lui Laurenţiu, un roman cultivat şi credincios, care dorea să aibă 
un rezumat al credinţei creştine, precis, concis şi uşor de consultat. Au¬ 
gustin îi recomandă să se străduiască a cultiva adorarea lui Dum¬ 
nezeu prin credinţă, speranţă şi dragoste. De aceea el explică mai întîi 
Simbolul de credinţă (c. 1—3), pentru a-i arăta ce trebuie să creadă, 
apoi rugăciunea Tatăl nostru, care-i va arăta ce trebuie să spere şi să 
iubească. 

In cuprinsul tratatului (cap. 9 — 113), Augustin face o expunere 
limpede a doctrinei creştine, combătînd în acelaşi timp ideile eretice 
ale maniheilor şi pelagienilor, care se răspîndiseră în timpul său. Tot¬ 
odată el explică ideile de păcat, greşeală, botez şi pocăinţă. 

în ultimele capitole, 114 — 121, tratează pe scurt despre credinţă şi 
dragoste, care reprezintă perfecţiunea virtuţilor creştine. 

O explicaţie a Simbolului de credinţă o face Augustin şi în lucrarea 
De fide et Symbolo 63 (= Despre credinţă şi Simbol), scrisă după 393, 

61. Bossuet, Discours sur l'histoire universelle, Paris, Garnier, sans date. 

62. Enchiridion ad Laurentium .... P.L., XL, 231—290. Traducere franceză : A. Ri¬ 
viere, îa «Bibliotheque Augustinienne». Oeuvres de Saint Augustin, 9, Paris, p. 103— 
327 ; trad. engleză Ernest Evans, Longond, 1953 ; Clin. C. Pavel, Condiţiile colaborării 
rapunii cu credinţa în opera Fericitului Augustin, în «Studii Teologice», VII (1955), 
nr. 9—10, p. 640—649. 

63. De iide et Symbolo, P.L., XL, 181—196; ed. Jos. Zycha, în «Corp. Script. Eccl. 
Lat.» t. XLI, Pragae—Vindobonae—Lipsiae, 1960, p. 3—32. Trad. franceză : J. Riviere, 
în «Bibliotheque Augustinienne», t. 9, Paris, p. 19—75. 

şi în lucrarea De fide et operibus (— Despre credinţă şi fapte) 64 , scrisă 
în 413. 

De Trinitate ( — Despre Sfîruta Treime) 65 este cea mai de seamă 
operă dogmatică a Fericitului Augustin, la care el a lucrat timp de 16 
ani, între anii 400 — 416. 

In prima parte, cărţile I — V/Z, Fericitul Augustin expune, după re¬ 
velaţia Sfintei Scripturi, unitatea şi egalitatea persoanelor divine. Folo¬ 
sind expresiile curente ale teologiei creştine din secolele IV şi V, el 
precizează că în Dumnezeu se află «una essentia sive substantia, tres 
personnae» — «o singură esenţă sau fiinţă, în trei persoane», sau «una 
essentia, tres hypostases» 66 — «o esenţă în trei ipostase». Tatăl există 
din veci ca spirit pur ; Fiul este a doua persoană, care leagă pe Tatăl 
cu Fiul, iar Duhul Sfînt purcede din amîndoi 67 . Concepţia purcederii 
Duhului Sfînt de la Tatăl şi Fiul — Filioque — a fost totdeauna res¬ 
pinsă şi combătută de Biserica Ortodoxă, care învaţă despre Duhul Sfînt 
că purcede numai de la Tatăl 68 . 

în partea a doua, cărţile VIII —XV, se ocupă cu fundamentarea filo¬ 
sofică a dogmei trinitare, dînd dovadă de o mare profunzime specula¬ 
tivă. în argumentare el foloseşte diferite imagini şi analogii în legătură 
cu cele trei puteri ale sufletului omenesc: existenţa, cunoştinţa şi vo- 


64. De iide et operibus, P.L., XL, 197—230, ed. Jos. Zycha, ibidem, t. XLI, 1900, 
p. 35—97. Trad. franceză, în «Bibliotheque Augustinienne», t. 8, Paris, p. 355—460. 

65. De Trinitate, P.L., XLII, 819—1098; ed. W. J. Mountain, în «Corpus Christia- 
norum Latinorum», Turnhout—Paris, 1968; ed. L. Arrias, text latin şi traducere spa¬ 
niolă, ed. 2-a, Madrid, 1956; trad. franceză M. Mellet — T. Camelot — E. Hendrikx — 
P. Ageasse —- J. Moingt, în «Bibliotheque Augustinienne», t. 15—16, Paris, 1955. 

Studii principale: F. Bourassa, Questions de theologie trinitaire, Roma, 1970; 
S. Biolo, La coscienza nel De Trinitate di Sant'Agostino, Roma, 1969; Olivier Du Roy, 
L ’intelligence de la toi en la Trinite selon Saint Augustin. Genese de sa theologie tri¬ 
nitaire jusquien 391, Paris, 1966; A. Schindler, W ort und Analogie in Augustins Tri- 
nitălslehre (Hermeneutische Untersuchungen zur Theologie, IV), Tiibingen, 1965; D. I. 
Hassel, Method und Scientia in Saint Augustine. A study oi Books, VIII lo XVI in his 
«De Trinitate», St. Louis, 1963; M. Schmaus, Die Denkform Augustins in seiner Werk 
«De Trinitate», Munchen, 1962; Idem, Die Psychologische Trinitătslehre des Heiligen 
Augustinus, Miinster in Westphalien, 1927 ; F. Cayre, Les trois personnes. La devo- 
tion iondamentale d'Apres Saint Augustin, Tournai, 1959; G. Mascia, La teoria della 
relazione nel De Trinitate di Sant'Agostino, Napoii, 1955; J. Chevalier, La theorie 
augustinienne des relations trinitaires, Fribourg (Suisse), 1940. Altă bibliografie la 
A. Trape, la A. Di Berardino —- J. Quasten, op. cit., p. 351-—352. In limba română : 
loan I. Ică, Doctrina Fericitului Augustin Despre Slînta Treime după tratatul «De Tri¬ 
nitate», în «Studii teologice», XIII (1961), nr. 3—4, p. 166—188. 

66. De Trinitate, VII, 4, P.L., XLII, col. 939, comp. I, 9, col. 834; VI, 5—9, col. 
927—939 ; IX, 4 şi 5, col, 963—965. 

67. De Trinitate, I, 9, P.L., XLII, col. 824: «Spiritus Sanctus nec Pater sit nec 
Filius sed tantum Patris et Filii Spiritus»,; VI, 5, ibidem, col. 928: «Spiritus ergo 
Sanctus commune aliquid est Patris et Filii, quidquid illud est. At ipsa communio, con- 
substantialis et coaeterna» ; XV, 26, P.L., XLII, 1092. «Processio Spiritus Sandi a Pa- 
tre et a Filio est sine tempore». Vezi pe larg argumentarea Fer. Augustin, ibidem, XV, 
cap. 26 şi 27, P.L. XLII, 1092—1097. 

inta — esse, nosse, velle, adică a ii, a şti, a voi 69 , sau cu raţiunea uma¬ 
nă. De-a lungul întregii lucrări, Fericitul Augustin insistă asupra unită¬ 
ţii persoanelor. Se află în Dumnezeu, spune el: «una virtus et una sa- 
pientia, sicut unus Deus et una essentia» = adică, în Dumnezeu, se află 
«o singură putere şi înţelepciune, după cum El este un singur Dumnezeu 
şi o singură fiinţă» 70 . 

De diversis quaestionibus LXXXIII 71 ( = Despre 83 de probleme di¬ 
ferite), scrisă către 396, este o culegere de chestiuni pe care i le-au pus 
monahii din Tagaste şi din Hippo-Regius în conferinţele sau întreţine¬ 
rile dinainte de episcopat. Ele se referă la probleme filosofice, dogma¬ 
tice sau exegetice. 

De diversis quaesitionibus ad Simplicianum 72 ( = Despre diferite 
probleme către Simplician), scrisă în 397, în două cărţi, pentru a răs¬ 
punde diferitelor probleme puse de episcopul de Milan în legătură cu 
Epistola către Romani (c. l-a) şi cărţile Regilor (c. Il-a). Cartea l-a este 
îndeosebi importantă din punct de vedere dogmatic, pentru că Fericitul 
Augustin expune aici doctrina sa despre graţie sau har în legătură cu 
textul din Epistola către Romani, VII, 7—23 şi doctrina sa despre pre¬ 
destinata absolută a lui Dumnezeu, fundamentată pe textul din Romani, 
IX, 10—23. 

Harul divin joacă un mare rol în teologia Fericitului Augustin. El 
susţine că omul nu are merite proprii în actul mîntuirii, căci mîntuirea 
este în întregime opera lui Dumnezeu, Care mîntuie pe om, în mod gra¬ 
tuit, din dragoste. Meritele omului, atunci cînd acestea există, sînt efec¬ 
tele harului, adică succed harului divin. Faptele bune ale omului nu co¬ 
laborează concomitent cu harul divin, ci ele succed harului, teorie pe 
care şi-a însuşit-o teologia protestantă. In teologia augustiniană nu poa¬ 
te fi vorba de o colaborare —• ouvepŢeîo — între harul divin şi faptele 
bune ale omului în actul mîntuirii. 

Iată cum se exprimă Fericitul Augustin: «Cum Deus coronat me¬ 
rita nostra, nihil aliud coronat quam munera sua. Omne bonum meri- 
tum nostrum in nobis faciat nisi gratia» = «Cînd Dumnezeu înounu- 

69. Conlessiones, XIII, 11, 12, p. 374; R. Schneider, See/e und Sein. Ontologie 
bei Augustin und Aristoteles, Stuttgart, 1957. 

70. De Trinitate, XV, 3, 5, P.L., XLII, col. 1059; Olivier du Roy, L'intelligence de 
la ioi en Ia Trinite selon Saint Augustin, Genese de sa theologie trinitaire, jusqu'en 
391, Paris, 1966; D. I. Hassel, Method und Scientia in St .Auqustine. A Study ol Books 
VIII to XV in his «De Trinitate», St. Louis, 1963. Vezi şi altă bibliografie la A. Di Be- 
rardino — J. Quasten, op. cit., p. 351—352. 

71. P.L., XL, 11—100; ed. A. Mutzenbecher, în «Corp. Christ. Lat.», t. 44 A, Turn- 
hout, 1975, p. 11—249; ed. din «Bibliotheque Augustinienne», t. 10, Paris, p. 52—378, 
cu trad. franceză de J. A. Beckaert. 

72. P.L., XL, 101—148 ; ed. A. Mutzenbecher în «Corp. Christ. Lat.», t. 44, Turn- 
hout, 1970, ed. din «Bibi. Aug.», t. 10, Paris, p. 410—470, cu trad. în franceză de J. 
Boutet. 

nează meritele noastre, nimic altceva nu încoronează decît darurile sale. 
Orice bine nu-1 face în noi meritul nostru, ci numai harul (graţia)» 73 . 

Fericitul Augustin expune această teorie a «graţiei gratis dată» — 
«gratia gratis data» şi în lucrările De gratia et libero arbitrio ad Valen- 
tem et cum illo monachis 74 , scrisă în 426 ; De correptione et gratia 75 ; 
scrisă în 426—427 ; De praedestinatione sanctorum 76 , scrisă în 427 ; De 
dono perseverantiae 77 , scrisă în 428/429. 

Supremaţia sau atotputernicia harului divin în actul mtntuirii, fără 
colaborarea omului prin faptele sale bune, este o mare eroare dogma¬ 
tică pe care Biserica Ortodoxă a respins-o şi a combătut-o totdeauna. 
Sfîntul apostol lacob spune precis : «Credinţa fără fapte este moartă» 78 , 
iar Sfîntui apostol Pavel spune: «Credinţa este lucrătoare prin iubi¬ 
re» 79 , adică prin împlinirea poruncii dumnezeieşti: «Să iubeşti pe Dom¬ 
nul Dumnezeul tău cu toată inima ta, cu tot sufletul tău şi cu tot cuge¬ 
tul itău. Aceasta este marea şi cea dinţii poruncă. Iar a doua, la fel ca 
aceasta : «Să iubeşti pe aproapele tău ca pe tine însuţi» 80 . 

Fericitul Augustin a greşit de asemenea în privinţa concepţiei de¬ 
spre predestinaţie, care stă în strînsâ legătură cu concepţia sa despre 

73. Ep. 194. Ad Sixtum, V, 19, P.L., XXXIII, 880. 

74. P.L., XLIV, 881—912 : ed. M. J. Pintard, texte latin et trad. frangaise t. 24, 
«Bibliotheque Augustininenne», Paris, p. 90 — 206. 

75. P.L., XLIV, 914—946, ed. M. J. Pintard, texte latin et trad. fr., în «Bibliothe- 
que Aug.», 24, Paris, 209—381. 

76. P.L., XLIV, 953—982 ; ed. M. J. Chene, texte latin et trad. Ir., în «Bibi. Aug.», 
t. 24, Paris, p. 464—597. 

77. P.L., XLV, 993—1034; ed. A. Mutzenbecher, în «Corpus Christianorum La- 
tinorum», t. 44, Turnhout — Paris, 1970 j ed. din «Bibliotheque Augustinienne», t. 24, 
Paris, p. 600—764. 

Studii. Problema harului sau grafici ia Fer. Augustin : Andre Mandouze, Saint 
Augustin. L'avenlure de Ia raison et ele Ia grăce ... Paris, 1968, 797 p. ; H. Rondet, 
Essai sur Ia theologie de Ia grăce, Paris, 1964; Idem, l iberte et Ia grăce dans Ia theo- 
Logie augustinienne : Saint Augustin parmi nous, Paris, 1954; Idem, Gratia Christi, 
Paris, 1948 ; A. Zeoii, La tcolonia aqostiniana delta gratia iino alte «Ou aestiones ad 
Simplicianum > (390), Napoli, 1963; J. Chene, La thăologie de St. Augustin, grăce et 
predestination, Paris, 1962; A. Niebergall, Augustins Anschaunq von der Gnade, 
Gottingen, 1951; L. Bovy, Grăce et liberte, chez Saint Augustin, MontreaJ, 1938; M. 
de Lama, Sânt' Agostino doctrina de gratia et praedestinatione, Torino, 1931. 

Problema predestinafiei la Fer. Augustin : R. Bernard, La predestination du 
Christ total selon Saint Augustin, Paris, i965; W. Boulik, La predestinatione. Santo 
Paulo et Sânt'Agostino, Roma, 1961 ; J. F. Thomas, Saint Augustin — s’est-il trompe ? 
Essai sur Ia predestination, Paris, 1959; L. Ciappi, La predestinazione, Roma, 1954; 
G. Nvgren, Das Prădestinationproblem in der Theologie Augustins, Gottingen, 1956; 
R. Polman, De Praedestinatio van Augustins, Thomas van Aquino en Calvijn, Frane- 
ker, 1936; J. Saint-Martin, La pensee de Saint Augustin sur Ia predestination .... Paris, 
1910. 

Alte studii Ia Agostiono Trape, în lucrarea lui Angelo Di Berardiono — J. Quas- 
ten, Pntrologia, t. III, Torino, 1978, p. 349, 418—419; B. Altaner — A. Stuiber, Patro- 
logie, p. 442—443. 

78. Mcob 2, 20. 

79. Gal. 5. 6. 

80. Mt. 22, 27—29; Mc. 12, 30—31 ; Lc. 10, 27; Rom. 13, 9; Iac. 2, 8. 

supremaţia harului In actul mintuirii. Deşi prin păcatul originar al proto- 
părinţilor Adam şi Eva toţi oamenii sint osîndiţi, totuşi, Dumnezeu, sus¬ 
ţine Fericitul Augustin, a predestinat sau a hotărît din veci pe unii la 
fericirea veşnică, iar pe alţii la pedeapsa focului veşnic. Numărul celor 
fericiţi este hotărit de mai înainte şi corespunde exact, după părerea sa, 
numărului îngerilor căzuţi din ceruri, care s-au revoltat contra iui Dum¬ 
nezeu. Cei hotărîţi de mai înainte spre fericirea veşnică, numiţi «cei a- 
leşi», «vase ale dreptăţii» sau «vase ale milei», merg de-a dreptul în 
ceruri, indiferent de faptele lor din viaţă, iar cei osîndiţi, numiţi «vase 
ale mîniei lui Dumnezeu», al căror număr e mult mai mare decît al ce¬ 
lor drepţi, merg în «focul cel veşnic, care a fost pregătit diavolului şi în¬ 
gerilor lui » 81 , sau în « gheena, în focul cel nestins, unde viermele lor nu 
moare şi focul nu se stinge » 82 , fiind iremediabil pierduţi. Ei constituie 
«massa damnationis» = «masa condamnării», sau «massa irae, morţiş» = 
«masa mîniei, a morţii» 83 . Ei nu au dreptul să revendice *mila» sau < în¬ 
durarea» lui Dumnezeu, Căruia nu I se poate cere să se justifice de ce 
pe unii îi fericeşte, iar pe alţii îi osîndeşte din veşnicie. Teoria predesti- 
naţiei absolute şi-a însuşit-o de la Fericitul Augustin, îndeosebi Jean 
Calvin (t 1464), întemeietorul Bisericii Reformate sau Calvine. 

Fericitul Augustin tratează despre credinţa in cele nevăzute şi în 
lucrarea De fide rerum quae non videntur ( = Despre credinţa în cele 
ce nu se văd) 84 , scrisă către 400, după cuvintele Sfîntului apostol Pavel: 
«Iar credinţa este încredinţarea celor nădăjduite, dovedirea lucrurilor 
celor nevăzute» 85 . 

Biserica Ortodoxă n-a acceptat concepţia eronată a Fericitului Au¬ 
gustin despre predestinaţia absolută, deoarece face din Dumnezeu înţe¬ 
lepciunea, adevărul şi binele suprem, o fiinţă nedreaptă şi arbitrară. Ce¬ 
le două teorii, a supremaţiei harului în actul mintuirii şi a predestinaţiei 
absolute, precum şi concepţia sa eronată despre purcederea Duhului 
Sfînt de la Tatăl şi Fiul — Filioque, au contribuit ca Biserica Ortodoxă 
să nu-1 socotească sfînt, ci numai fericit. 

★ 

★ ★ 

Dintre lucrările dogmatico-polemice mai importante amintim pe ce¬ 
le îndreptate contra maniheilor, donatiştilor, pelagienilor şi arienilor. 

81. Matei 23, 41. 

82. Marcu 9, 44; Is. 66, 19. 

83. E. Portalie, art. cit., col. 2397. 

84. P.L., XL, 171—180 ; ed. J. Pigon, texte latin et trad. frangaise, în «Bibi. Aug.», 
t. 8, Paris, p. 310—340; ed. M. F. Mc. Donald, Patristic Studies, t. 84, Washington, 1950. 

85. Evr., 11, 1. 

Contra maniheilor, pe care Fericitul Augustin i-a cunoscut foarte 
bine, întrucât a stat în legătură cu ei peste 10 ani, între 373 şi 384, el a 
scris numeroase lucrări dintre care amintim : 

De moribus Ecclesiae catholicae et de moribus Manichaeorum 86 ( = 
Despre caracterul Bisericii universale şi despre caracterul maniheilor), 
2 cărţi, scrisă între 387 —389. 

De libero arbitrio 87 = (Despre liberul arbitru), 3 cărţi, începută la 
Roma în 388 (c. I-a) şi terminată la Hippona, în 395, (cartea a Il-a şi a 
III-a). 

De Genesi contra manichaeos 88 = (Despre Geneză contra mani¬ 
heilor, 2 cărţi, scrisă în 388 — 389. 

De vera religione 89 ( = Despre adevărata religie), scrisă către 390 
la Tagaste, şi adresată lui Romanianus, este o adevărată capodoperă de 
învăţătură creştină. 

De utilitate credendi 90 ( = Despre folosul credinţei), scrisă către 

391, contra maniheilor lui Honorat, căruia îi demonstrează că credinţa 
este întemeiată pe autoritatea lui Dumnezeu, care vorbeşte prin Bise¬ 
rică. 

De duabus animabus 91 ( = Despre cele două suflete), scrisă către 

392, în care Fericitul Augustin neagă existenţa a două suflete, emanate, 
după cum afirmau maniheii, unul din principiul binelui, iar altul din prin¬ 
cipiul răului. 


86. P.L., XXXII, 1309—1378; ed. B. Roland—Gosselin, texte latin et traduction 
frangaise, în «Bibliotheque Augustinienne», t. I, Paris, p. 136—337 ; J. K. Coyle, Au- 
gustine's De moribus Ecclesiae Catholicae. A study oi the work, its compositiort and 
ils sources (Paradosis, voi. 25), Fribourg (Suisse), 1978, 466 p. 

87. P.L., XXXII, 1221—1310, ed. G. M. Green, în «Corp. Script. Eccl. Lat.» LXXIV, 
Vindobonae — Lipsiae, 1956; Idem, în «Corp. Christ. Lat.», t. 29, Turnhout, 1970, p. 
211'—321 ; ed. F. J. Thonnard, texte latin avec trad. frâng., în «Bibliotheque Augusti¬ 
nienne», t. 6, Paris, 1952, p. 136—470. 

88. P.L., XXXIV, 173—220, ed. B. Martin, text latin cu trad. spaniolă, în Biblio¬ 
teca de Autores Christianos, t. 15, Madrid, p. 360—490; P. Abulesz, Aur. Augustinus, 
«De Genesi contra Manichaeos », iibri duo, Wien, 1972 ; A. Zacher, De genesi contra 
Manichaeos. Ein Veisuch, die ersten drei Kapitei von G enesis zu erklăren und zu 
verteidigen. Roma, 1962. 

89. P.L., XXXIV, 124—172; ed. J. Divjak, în «Corp. Script. Eccl. Lat.», Suppl. 5, 
Vindobonae, 1980, p. 169—260; ed. K. D. Daur, în «Corp. Script. Lat.», XXXII, Turnhout, 
1962 ; ed. W. Green, în «Corp. Script. Eccl. Lat.», LXXII, 2, Vindobonae — Lipsiae, 
1961; G. Baravalle — C. R. Somasco, Roma, 1960; Trad. germană: W. Thimme, 
Zurich — Stuttgart, 1962. 

90. P.L., XLII, 65—92; ed. Jos. Zycha, în «Corp. Script. Eccl. Lat.», t. XXV, pars 
1, Pragae — Vindobonae, — Lipsiae, 1891, p. 3—48; ed. J. Pigon, texte latin avec trad. 
frâng. în «Bibi. Aug.», t. 8, Paris, p. 209—301. 

91. P.L., XLII, 93—112; ed. Jos. Zycha, în Corp. cit., t. XXV, 1, Vindobonae — 
Lipsiae, 1891, p. 51—79; ed. R. Jolivet, texte latin avec trad. frâng., în «Bibi. Aug.», 
t. 17, Paris, p. 52, 115. 

Acta sau disputatio contra Fortunatum manichaeum 92 ( = Faptele 
sau discuţia contra maniheului Fortunat), scrisă în 392. 

Contra Adimantum, Manichaei discipulum 93 ( — Contra lui Adi- 
mant, discipolul lui Maniheu), scrisă în 394. 

Conitra epistolam Manichaei quam vocant fundamenti 94 ( = Contra 
epistolei lui Maniheu pe oare o numesc fundamente), scrisă în 397. 

Contra Faustum manicheum 95 (== Conitra lui Faust maniheul), în 33 
de cărţi, scrisă între 397 — 400, cea mai importantă. 

De actis crum Felice manichaeo 96 (= Despre cele făcute cu Felix 
maniheul), 2 cărţi, scrisă în 398. 

De natura boni contra Felicem 97 ( Despre natura binelui, contra 
lui Felix), 2 cărţi, scrisă în 399. 

Contra Secundianum manichaeum 98 f = Contra maniheului Secun- 
dian), scrisă în 399. 

Fericitul Augustin a combătut, de asemenea, pe ereticii priscilia- 
nişti, înrudiţi ca doctrină cu maniheii, în lucrarea : Liber ad Orosium con¬ 
tra priscillianistas et origenistas 99 ( = Carte către Orosiu contra pris- 
cilianiştilor şi origeniştilor), scrisă in 415. 

O luptă continuă a dus Fericitul Augustin de-a lungul vieţii sale 
contra donatiştilor din Africa, încercînd prin toate mijloacele, predici, 
conferinţe publice, sinoade şi scrieri, să-i aducă la sinul Bisericii uni¬ 
versale. 

Dintre lucrările mai importante adresate contra donatiştilor amin¬ 
tim următoarele : 


92. P.L., XLII, 111—130; ed. Jos. Zycha, în Corp. cit., t. XXV, 1, p. 83—112; ed. 
R. Jolivet, texte latin et trad. franţ. în «Bibi. Aug», t. 17, Paris, p. 133—191. 

93. P.L., XLII, 129—172; ed. Jos. Zycha, în Corp. cit., XXV, 1, p. 115—190. 

94. P.L., XLII, 173—206; ed. Jos. Zycha, în Corp. cit., XXV, 1891, p. 193—248; 
ed. R. Jolivet, texte latin avec trad. frâng., în «Bibi. Aug.», t. 17, Paris, p. 390—507. 

95. P.L., XLII, 207—518; ed. Jos. Zycha, în Corp. cit., XXIV, 1, 1891, p. 251—797. 

96. P.L., XLII, 519—552 ; ed. Jos. Zycha, în Corp. cit., XXV, 2, Pragae — Vindo- 

bor.ae — Lipsiae, 1892, p. 801—852; ed. M. Jourjon, texte latin avec trad. frâng. in 
«Bibi. Aug.», t. 17, Paris, p. 644—757. 

97. P.L., XLII, 551—573; ed. Jos. Zycha, în Corp. cit., XXV, 2, 1892, p. 855— 

889 ; ed. B. Roland — Gasselin, texte latin et trad. franţ. în «Bibi. Aug.», t. 1, Paris, 

p. 440—509. 

98. P.L., XLII, 557—602 ; ed. Jos. Zycha, în Corp. cit., t. XXV, 2, 1892, p. 905—975. 
R. Jolivet — M. Jourjon, Six traites antimanichecns, text, traduction, commentaire 
«Bibi. Aug.», 17, Paris, 1961, p. 538—632; Escher di Stefano, II Manicheismo in Santo 
Agostino, Padova, 1960. Altă bibliografie la B. Altaner — A. Stuiber, Patrologie, p. 
427 ; F. Cayre, Precis de Patrologie, t. I, Paris, Tournai, Rome, 1927, p. 607—609 ; A. 
Trape la A. di Berardino — J. Quasten, op. cit., p. 360—362. 

99. P.L., XLII, 669—678; J.A. Davids, De Orosio et S. Augustino Prisciilianis- 
tarum adversariis commentatio historica et philologica, Hagae, 1930. 

Psalmus contra partem Donaţi 100 ( = Psalmul contra partidei lui Do¬ 
nat), scrisă în 393 —394 în 20 de strofe de cîte 12 versuri, puse în ordine 
alfabetică, numit şi Psalmul abecedar, este un poem în 240 de versuri. 

Contra epistulam Parmeniani sau De schismate donatistarum 101 (— 
Contra lui Parmenian sau Despre schisma donatiştilor), 3 cărţi, scrisă in¬ 
tre 400, adresată lui Tychonius. 

De baptismo contra donaltistas 102 (= Despre botez, contra donatiş¬ 
tilor), 7 cărţi, scrisă în 400 — 401. 

Contra litteras Petiliani 103 ( — Contra lucrărilor lui Petilian), 3 cărţi, 
scrisă între 401 — 405. 

De unitate Ecclesiae sau Ad catholicos epistola de secta donatis¬ 
tarum 104 (= Despre unitatea Bisericii sau Epistola către credincioşi 
despre secta donatiştilor), scrisă în 405, socotită de unii neautentică. 

Contra Cresconium grammaticum 105 (= Contra gramaticului Cres- 
coniu), 4 cărţi, scrisă în 406. 

De unico baptismo contra Petilianum 100 (= Despre unicul botez, 
contra lui Petilian), scrisă în 411. Petilian era episcop donatist de Cirta. 

Liber ad donatistas post collationem 107 (= Carte către donatişti 
după convorbire), scrisă în 412, numită şi Contra pantem Donaţi post 
gesta (== Contra partidei lui Donat după cele întîmplate). 

Brevicullus oollationis cum donatistis 108 (= Rezumat al convorbirii 
cu donatiştii), scrisă în 413, la doi ani după conferinţa de la Cartagina 


100. P.L., XLIII, 2332 ; P.L., Supplementum, Paris, 1958, p. 356; ed. M. Petsche- 
nig. în «Corp. Script. Eccl. Lat.», LI, Vindobonae—Lipsiae, 1908, p. 3—15; Ed. G. 
Borissou, texte latin avec trad. frâng. în «Bibi. August.», t. 28, Paris, p. 150—191 ; 
W. Bulst, Hymni Latini... LXXV Psalmi, Heidelberg, 1956, p. 139—147; 197—198 ; ed. 
R. Anastasi, texte, traduction, commentaire, Catania, 1957; F. di Capua, Sânt' Agos- 
tino poeta, Augustiniana, Napoli, 1955, p. 111—140; H. Vroom, Le Psaume abece- 
daire de Saint Augustin et la poesie latine rythmique, Nijmegen, 1933 ; B. Altaner — 
A. Stuiber, Patrologie, p. 435; A. Trapâ, la A. di Berardino—J. Quasten, op. cit., p. 362. 

101. P.L., XLIII, 33—108; ed. M. Petschenig, în «Corp. Script. Eccl. Lat.», t. LI, 
Vindobonae—Lipsiae, 1908, p. 19—141 ; ed. G. Finaert, în «Bibi. August.», t. 28, 
Paris, p. 208—409. 

102. P.L., XLIV, 107—244; ed. M. Petschenig, în Corp. cit., t. LI, 1908, p. 
145—375 ; ed. G. Finaert, în «Bibi. August.», t. 29, Paris, p. 56—575. 

103. P.L., XLIII, 245—388; ed. M. Petschenig, în Corp. cit. t. LII, Vindobonae— 
Lipsiae, 1909, p. 3—227; ed. G. Finaert, în «Bibi. Aug.», t. 30, Paris, p. 133—745. 

104. P.L., XLIII, 445—594, ed. M. Petschenig, în Corp. cit., LII, 1909, p. 231—233, 
ed. G. Finaert, în «Bibi. August.», t. 28, Paris, p. 502—707. 

105. P.L., XLII, 445—594 ; ed. M. Petschenig, în Corp. cit., t. LII, 1909, p. 323— 
582 ; ed. G. Finaert, în «Bibi. August.», t. 31, Paris, p. 70—643. 

106. P.L., XLIII, 595—614, ed. M. Petschenig, în Corp. ait., t. LIII, 1910, p. 

3—34 ; ed. G. Finaert, texte latin et trad, frangaise în «Bibi. August.», t. 32, Paris, 
p. 664—737. 

107. P;L„ XLIII, 651—690, ed. IM. Petschenig, în Corp. cit., t. LIII, 1910, p. 

97—162; ed. G. Finaert, texte latin et trad. frâng. în «Bibi. August.», t. 32, Paris, 

p. 248—393. 

108. P.L., XLIII, 613—650; ed. M. Petschenig, în Corp. cit., LIII, Vindobonae 

— Lipsiae, 1910, p. 39—92; ed. G. Finaert, texte latin avec trad. fr. în «Bibi. August.», 
t. 32, Paris, p. 94—243. 

din 1, 3 şi 8 iunie 411, Întrunită in prezenţa tribunului Marcelin, la care 
au participat 279, episcopi donatişti şi 286 de episcopi ortodocşi, in 
care ortodocşii au dobîndit victoria asupra donatiştilor. 

Contra Gaudentium donatistarum episcopum 109 = Contra lui 

Gaudentiu, episcopul donatiştilor), 2 cărţi, scrisă in 412 — 422. 

Epistola 185, cu titlul: Liber de correctione donatistarum 110 ( = 
Cartea despre îndreptarea donatiştilor), scrisă în 417 ş.a. 

în lucrările contra donatiştilor Fericitul Augustin dezvoltă pe larg 
doctrina despre sfinţenia Bisericii şi a Sfintelor Taine, arătînd că în 
Biserică se află şi drepţi şi păcătoşi, fără ca ea să-şi piardă pentru 
aceasta sfinţenia, iar validitatea Sfintelor Taine nu depinde de starea 
morală a săvîrşitorului, ci de harul lui Dumnezeu. 

Fericitul Augustin a scris, de asemenea, mai multe lucrări contra 
pelagienilor, care se ocupau cu natura omului, cu păcatul originar, dar 
negau necesitatea harului divin in opera de mîntuire a omului şi nece¬ 
sitatea botezului pentru copii. Dintre acestea amintim următoarele : 

De peccatorum meritis et remissione et de baptismo parvulorum 111 
(= Despre meritele păcătoşilor şi iertare şi despre botezul copiilor), 
3 cărţi, scrisă în 412. 

De spiritu et litera 112 (== Despre spirit şi literă), compusă în 412. 

De natura et gratia 113 (= Despre natură şi har), compusă între 
413—415. 

De perfectione justitiae hominis 114 (= Despre desăvîrşirea dreptă¬ 
ţii omului), compusă în 415—416. 


309. P.L., XLIII, 707—752 ; ed. M. Petschenig, în Corp. cit., LIII, 1910, p. 201— 
274. ed. G. Finaert, texte latin, et trad. frâng. în «Bibi. August.», t. 32, Paris, p. 
510—635. 

110. P.L., XXXIII, 792—815; ed. Al. Goldbacher, în «Corp. Script. Eccl. Lat», 
t. LVII, 2, Vindobonae—Lipsiae, 1911, p. 1—44. 

Studiii: Y. M. J. Congar, « Introductiom, la: Traites anti-donatistes. Voi. 28, din 
O euvres de Saint Augustin, Paris, 1963 ; P. Vanderlinger, L'allaire Cecilien. Ftude sur 
la methode de Saint Augustin dans son argumentation antidonatiste, Louvain, 1959, 
VII—270 p.; C. Frend, The Donatist Church, Oxford, 1952; G. G. Willis, S. Augus- 
tine and the donatist controversy, London, 1950; P. Monceaux, Saint Augustin et 
le Donatisme, Paris, 1923. Altă bibliografie, la A. Trape, la A. Di Berardino—J. 
Quasten, op. cit., p. 262—365; B. Altaner—A. Stuiber, Patrologie, p. 428 ; F. Cayre, 
op. cit., p. 609—614; P. de Labriolle, G. Bardy, L. Brehier, G. de Plinval, op. cit., 
p. 69—78; J. R. Palanque, G. Bardy, P. de Labriolle, op. cit., p. 41—52; 205—216; 
p. 455—460. 

111. P.L., XLIV, 109—200; ed. F. C. Urba—Jos. Zycha, în «Corp. Script. Eccl. 
Lat.», t. LX, 1, Vindobonae—Lipsiae, 1913, p. 3—452. 

112. P.L., XLIV, 201—246; ed. F. C. Urba—Jos. Zycha, ibidera, L LX, 1, p. 155— 
230; ed. J. D. Burger, texte latin et trad. frâng., Neuchâtel, 1951. 

113. P.L., XLIV, 247—290; ed. F. C. Urba—Jos. Zycha, ibidem, i. LX, 1, 1913, 
p. 233—300; ed. J. de la Tullaye, texte latin et trad. frâng. în «Bibi. August.», 
t. 21, Paris, 244—413. 

114. P.L., XLIV, 291—318, ed. F. C. Urba—Jos. Zycha, în Corp. cit., t. XLII, 
Pragae, Vindobonae—Lipsiae, 4902, p. 3—48; ed. J. de la Tullaye, text latin et 
trad. frâng. în «Bibi. Aug.», t. 21, Paris, p. 126—219. 





32 


FERICITUL AUGUSTIN 


De gestis Pelagii 115 (= Despre faptele lui Pelagiu), scrisă în 41 7. 

De gratia Christi et de peccato originali 116 (= Despre harul lui 
Hristos şi despre păcatul originar), 2 cărţi, compusă în 418. 

De nuptiis et concupiscentia 117 (= Despre căsătorie şi concupis¬ 
cenţă), 2 cărţi, compusă între 419 — 421. 

De natura et origine animae 118 (= Despre suflet şi originea lui), 
4 cărţi, compusă în 420 — 421. 

Contra duas epistulas Pelagianorum 119 (= Contra celor două scri¬ 
sori ale pelagienilor), 4 cărţi, scrisă în 421. 

Contra Julianum, haeresis pelagianae defensorem 120 ( = Contra lui 
Iulian (de Eclanum), apărătorul ereziei pelagiene), 6 cărţi, compusă 
în 422. 

Contra secundum Juliani responsionem, imperfectum opus 121 ( = 
Contra celui de al doilea răspuns al lui Julian (de Eclanum), operă ne¬ 
terminată), 6 cărţi, compusă în 429 — 430. Lucrarea a rămas neterminată 
datorită faptului că la 28 august 430 Fericitul Augustin a încetat din viaţă. 

Fericitul Augusitin a combătut şi pe ereticii arieni în cîteva lucrări 
compuse spre sfîrşitul vieţii. 

Astfel, în 418 — 419, a compus lucrarea Contra sermonem ariano- 
rum 122 (= Contra cuvîntării arienilor), îndreptată împotriva unui tratat 
arian anonim. Mai tîrziu, între 421 — 429, a scris următoarele lucrări: . 

Collatio cum Maximino arianorum episcopo 123 (= Dispută cu Maxi- 
min, episcopul arienilor), scrisă în urma discuţiei cu Maximin, epis¬ 
copul goţilor arieni din provincia romană Africa, în 427 — 428. 


115. P.L., XLIV, 319—360; ed. F. C. Urba—Jos, Zycha, în Corp. cit., t. XLII, 
p. 51—122; ed. J. de la Tullaye, texte latin et traduction frâng. în «Bibi. August», 
t. 21, Paris, p. 126—219. 

116. P.L., XLIV, 359—410; ed. F. C. Urba—Jos, Zycha, în Corp. cit., t. XLII, 
1902, p. 125—206; ed. H. Chinat—J. Plagnieux, texte latin et trad. franp., în «Bibi. 
August.», t. 22, Paris, p. 52—269; Alberto Pincherle, La iormazione delta dottrinc 
agostiniana del pecato originale, Cagliari, 1938. 

117. P.L., XLIV, 413—474; ed. F. C. Urba—Jos. Zycha, în Corp. cit., t. XLII, 
1902, p. 211—319; ed. F. J. Thonnard—E. Bleuzen, texte latin et trad. frâng., în 
«Bibi. August.», t. 23, Paris, p. 52—289. 

118. P.L., XLIV, 475—548; ed. F.C. Urba—Jos. Zycha, în Corp. cit., t. LX, 1, 
Vindobonae—Lipsiae, 1913, p. 303—420; ed. E. Bleuzen—A. de Veer, texte latin 
et trad. frâng., în «Bibi. August.», t. 22, Paris, p. 376—667. 

119. P.L., XLIV, 549—638; ed. F. C. Urba—Jos. Zycha, în Corp. cit., t. LX, 1, 
1913, p. 423—570; ed. F. J. Thonnard—E. Bleuzen, texte latin et trad. frâng., în 
«Bibi. August.!», t. 23, Paris, p. 312—657. 

120. P.L., XLIV, 641—874; Trad. engleză, M.A. Schumacher, Saint Augustine. 
Against Julian, The Fathers of the Church, 35, New York, 1957. 

121. P.L., XLV, 1049—1608. A. Zumkeller, Schrilten gegen die Pelagianer, 
Wurzburg, 1964; S. Kopp—A. Zumkeller, Schriieten gegen die Se mi pelagianer, 
Wurzburg, 1955. Altă bibliografie la A. Trape, la A. Di Berardino—J. Quasten, op. 
cit, p. 365—371 ; B. Altaner, Patrologie, p. 428—429 ; F. Cayre, op. cit., p. 614—621 ; 
P, de Labriolle, G. Bardy, L. Brehier, G. de Plinval, op. cit., p. 79—128. 

122. P.L., XLII, 683—708. 

Contra Maximinum haereticum 124 (— Contra ereticului Maximin) 
2 cărţi, scrisă în 428. 

In lucrarea Liber de haeresibus 125 (= Carte despre erezii), scrisă în 
428 — 429, Fericitul Augustin numără 88 de erezii, între ele şi erezia 
arienilor, începînd de Ia Simon Magul pînă la Pelagiu. 

* 

•k 'k 

Dintre operele exegetice ale Fericitului Augustin, menţionăm ur¬ 
mătoarele : 

De doctrina cristiana 126 (== Despre învăţătura creştină), începută 
în 396 (397) (cărţile I — III) şi terminată în 426 (Cartea a IV-a). Cartea 
l-a, în care Fericitul Augustin face o sinteză a doctrinii sale dogmatice 
(cap. 5—22) şi morale (cap. 23 — 34), serveşte ca o introducere la studiul 
Sfintei Scripturi. Cărţile a H-a şi a IlI-a sînt o ermineutică biblică, iar 
cartea a IlI-a o omiletică. 

Locutiones in Heptateuchum 127 (== Convorbiri la Heptateuh), în 
7 cărţi, scrisă în 419. 

Questiones in Heptateuchum 123 (= Probleme la Heptateuh), în 
7 cărţi, scrisă în 419. 

De consensu Evangelistarum 129 (= Despre acordul Evangheliilor), 
în 4 cărţi, scrisă către 400, în care încearcă să împace aparentele con¬ 
tradicţii ale Evangheliilor. 


124. P.L., XLII, 743—814. 

125. P.L., XLII, 21—50 ; ed. R. Vander—Plaetse—■C. Beukers, în «Corp. Christ. 
Lat.» t. 46, Turnhout, Paris, 1969, p. 283—351 ; trad. engleză G. Miiller, The «De 
haeresibus», oi Saint Augustine, Washington, 1956. Vezi şi Sermo CXL. Contra 
quoddam dictum Maximini arianorum episcopi, P.L. XXXVIII, col. 773—775. G. Bardy, 
Le «De haeresibus » et ses sources, în Miscellanea Agostiniana, Roma, II (1931); S. 
Jannaccone, La dottrina eresiologica din Sânt' Agostino... a preposito del tratato 
«De haeresibus », Catania, 1952. 

126. P.L., XXXIV, 15—122; ed. G. M. Green, în «Corp. Script. Eccl. Lat.», t. LXXX, 
Vindobonae—Lipsiae, 1963, p. 3—169; ed. J. Martin, în «Corp. Christ. Lat.,», t. XXXII, 
Turnhout, 1962; ed. G. Combes, J. Fargues, texte latin et trad. franp. în «Bibi. 
August.», t. 11, Paris, 168—539; U. Duchrow, Sprachverstandnis und biblisches Horeri 
bei Augustin, Tiibingen, 1965. Altă bibliografie, la B. Altaner—A. Stuiber, Patrologie, 
p. 430; A. Trape la A. di Berardino—J. Quasten, op. cit., p. 356—357. 

127. P.L., XLIV, 485—546 ; ed. Jos. Zycha, în «Corp. Script. Eccl. Lat.», t. XXVIII, 
1, Pragae—Vindobonae—Lipsiae, 1893, p. 507—629 ; ed. J. Fraipont, în «Corp. Christ. 
Lat.», t. 33, Turnhout—Paris, 1958. 

128. P.L., XLIV, 545—824; ed. Jos. Zycha, în Corp. cit., t. XXVIII, 2, Pragae— 
Vindobonae—Lipsiae, 1895, p. 3—506, 

129. L.P., XLIV, 1041—120; ed. Fr. Weihrich, în «Corp. Script. Eccl. Lat.», L 
XLIII, Vindobonae—Lipsiae, 1904, p. 1—418 ; H. Merkl, Di'e W iedersprache zwischen 
den Evangelien. Ihre polemische und apologetische Behandlung in der alten Kirche 
bis zu Augustin, Tiibingen, 1971. 

3 — Confessiones 

Quaestiones Evangheliorum 130 (= Probleme ale Evangheliilor), 

2 cărţi, scrisă către 400, sînt un comentat la Evangheliile după Matei 
şi Luca. 

Tractatus CXXIV in Joannis Evangelium 131 (= 124 de Omilii la 
Evanghelia după Ioan, scrisă între 414 — 418, este una din operele ma¬ 
gistrale ale Fericitului Augustin, care are în acelaşi timp multe ele¬ 
mente dogmatice. Sînt combătuţi pe rînd ereticii timpului său : arienii, 
donatiştii şi pelagienii. 

Tradtatus X in Epistolam Joannis 132 (=10 Omilii la Episitola lui 
Ioan), scrisă în 416, în care tratează despre marea poruncă a iubirii faţă 
de Dumnezeu şi de aproapele. 

★ 


★ ★ 

Dintre numeroasele lucrări de teologie morală ale Fericitului Au- 
gustin menţionăm următoarele : 

De agone christiano 133 (= Despre lupta creştină), scrisă în 396 —397, 
în care descrie lupta împotriva diavolului şi a păcatului. 

De mendacio 134 (= Despre minciună), compusă în 395. 

Contra mendacium 135 (= Contra minciunii), compusă în 420. 
Cinci mici scrieri se referă la căsătorie şi Intonare : 

De continentia 138 (-= Despre intonare), scrisă în 395. 

De bono conjugali 137 (= Despre folosul căsătoriei), compusă în 401. 


130. P.L., XXXV, 1321—1364. 

131. P.L., XXXV, 1379—1976; ed. R. Mayer, in «Corp. Christ. Lat», t. XXXVI, 
Turnhout, H54. 

Studii: P. Hardy, Actualite de la Revelation, Paris, 1974; Agostino Di Berar- 
dino, Cristo e la iede nei discorsi di Sânt' Agostino sul Vangelo di S. Giovanni, 
Napoli, 1967; M. Pontet, Saint Augustin. Sermons sur Saint Jean, Namur, 1958; M. 
Comeau, Saint Augustin exegete du quatrieme evangilc, Paris, 1930. 

Altă bibliografie la A. Trape, la A. Di Berardino—J. Quasten, op. cit., p. 374—375. 

132. P.L., XXXV, 1977—2062; ed. P. Agaesse, St. Augustin. Commentairc de la 
premiere Epître de St. Jean. Texte latin, introduction et notes (Coli. Sources chre- 
tiennes, 75), Paris, 1961. Pentru alte lucrări: exegetice, vezi B. Altaner—A. Stuiber, 
Patrologie, p. 429—432 ; Br. Cayre, op. cit., p. 638—640 ; A. di Berardino—J. Quasten, 
op. cit., p. 356—360 şi 374—377. 

133. P.L., XL, 289—310; ed. Jos. Zycha, în «Corp. Script. Eccl. lat.», XLI, Pra- 
gae—Vindobonae—Lipsiae, 1900, p. 101—138; ed. B. Roland—Gosselin, texte latin 
et trad. frâng., în «Bibi. August.», t. 1, Paris, p. 372—435. Vezi şi lucrarea acestuia, 
La morale de St. Augustin, Paris, 1925. 

134. P.L., XL, 487—518; ed. Jos. Zycha, în Corp. cit., t. XLI, p. 413—466; ed. 

G. Combes, texte latin et trad. frâng., în «Bibi. August.», t. 2, Paris, p. 234—305. 

135. P.L., XL, 517—548; ed. Jos. Zycha, în Corp. cit., t. XLI, p. 469—528; ed. 

G. Combes, texte latin et trad. frâng. în «Bibi. August.», t. 2, Paris, p. 314—375. 

136. P.L., XL. 349—372, ed. Jos. Zycha, in Corp. rit., t. XLI, 1900, p. 141—183; 
ed. J. Saint-Martin, texte latin et trad. frâng., în «Bibi. August.», t. 3, Paris, p. 
110—189. 

137. P.L., XL, 373—396; ed. Jos. Zycha în Corp. cit., t. XLI, 1900, p. 13T—230; 
ed. G. Combes, texte latin et trad. frâng., în «Bibi. August.», t. 2, Paris, p. 24—87. 

De sancta virginitate 138 ( = Despre sfînta feciorie), compusă în 
401, contra lui Jovinianus. 

De bono viduitatis 139 ( = Despre folosul văduviei), compusă în 414. 

De conjugiis adulterinis 140 (= Despre căsătoriile adultere), com¬ 
pusă în 420, în care apără indisolubilitatea căsătoriei. In alte lucrări 
de morală tratează subiecte diferite. Dintre acestea, menţionăm : 

De opere monachorum 141 (= Despre lucrarea monahilor), compusă 
în 400, în care susţine că monahii trebuie să unească munca cu rugă¬ 
ciunea. 

De patientia 142 (= Despre răbdare), scrisă în 418. 

De cura pro mortuis gerenda 143 (= Despre grija pe care trebuie 
s-o avem pentru cei morţi), în care arată utilitatea rugăciunilor pentru 
cei morţi, mai ales la Sfînta Liturghie şi în slujbele care se fac la mor¬ 
mintele martirilor. Este deci o lucrare cu caracter practic. 

De divinis Scripturis sive Speculum 144 (= Despre dumnezeieştile 
Scripturi sau Oglindă), scrisă în 427, este o culegere de sentinţe mo¬ 
rale scoase din Sfînta Scriptură, urmînd ordinea cărţilor sfinte, pentru 
edificarea morală a credincioşilor, lucrare care a fost mult citită. 

138. P.L., XL, 397—428; ed. Jos. Zycha, în Corp. cit., t. XLI, 1900, p. 235—302 ; 
ed. J. Saint-Martin, texte latin et trad. franc., în «Bibi. August.», t. 3, Paris, p. 196— 
312 ; Trad. J. Saint-Martin—J. M. Perin, La virginite chretienne, Paris, 1955, p. 121— 
176; G. Oggioni, M atrimonio e verginită presso i Padri, Venegono, 1963; D. Ricardi, 
Verginită nella vita religiosa seconda la dottrina di Sant'Agostino, Roma, 1961. 

139. P.L., XL, 429—450; ed. Jos. Zycha, în Corp. cit., t. XLI, 1900, 305—343; 
ed. Saint-Martin, texte latin et trad. frâng., în «Bibi. August.», t. 3, Paris, p. 320—391. 
Trad. germană : A. Maxsein, Aur. Augustinus, Das Gut dcr W itwenssclmlt, Wiirtz- 
burg, 1952. 

140. P.L., XL, 451—486; ed. Jos. Zycha, în Corp. cit., t. XLI, 1900, p. 347—410; 
ed. G. Combes, texte latin et trad. frâng., în «Bibi. August.», t. 2, Paris, p. 96—227 ; 
H. Crouzel, L'Eglise primitive lace au divorce, Paris, 1971. 

141. P.L., XL, 547—582; ed. Jos. Zycha, în Corp. cit., t. XLI, 1900, p. 531—595; 
ed. J. Saint-Martin, texte latin et trad. frâng., în «Bibi. August.», t. 3, Paris, p. 400— 
515; O. Brabant, Le Christ, centre et source de Ia vie morale chez Saint Augustin, 
Gembloux, 1971; A. Sage, La vie religieuse selon Saint Augustin, Paris, 1972; G. 
Giardini, Ideale monastico di Sânt' Agostino, Roma, 1954; Adolar Zumkeller, Das 
Manchtum des Heiligen Augustinus, Wiirtzburg, 1950, 388 p.; Ierod. Ioasaf Popa, 
Munca manuală a monahilor după tratatul «De opere monachorum » al Fericitului 
Augustin, în «Studii Teologice», V (1953), nr. 7—8, p. 455—512. 

142. P.L., XL, 611—626, ed. Jos. Zycha, în CSEL, XLI, 1900, p. 663—691. G. 
Combes, texte latin et traduction frangaise, în «Bibi. August.», t. 2, Paris, p. 462— 
511 ; trad. germană de Josef Martin, Wiirtzburg, 1956. 

143. P.L. XL, 591—610; ed. Jos. Zycha, în CSEL, XLI, 1900, p. 621—659; G. 
Combes, texte latin et trad. frâng., în «Bibi. August.», t. 2, Paris, p. 384—453. 

144. P.L., XXXIV, 887—1040, ed. Pr. Weihrich, în CSEL, t. XII, 3, Pragae—Vin- 
dobonae—Lipsiae, 1887, p. 3—700; D. Gorce, Saint Augustin, Homelies sur Ies Psau- 
mes, Textes choisis, traduits, Namour, 1960. 

Dintre operele practice, la loc de frunte se situează lucrarea De 
catechizandis rudibus 145 (= Despre trebuinţa de a catehiza pe cei sim¬ 
pli), compusă în 400 şi adresată diaconului Deogratias. Lucrarea este 
un tratat teoretic şi practic despre modul în care trebuie instruiţi în 
credinţa creştină catehumenii şi credincioşii simpli. In acest scop, Fe¬ 
ricitul Augustin dă şi două modele de instrucţie (cap. 24 —50 şi 51—55). 

•k 


k k 

Opera oratorică a Fericitului Augustin, cea mai bogată şi variată 
pe care ne-a păstrat-o antichitatea creştină, poate fi comparată cu a 
Sfîntului Ioan Gură . de Aur 497). Fără să aibă culoarea, spontaneita¬ 
tea, abundenţa, farmecul oriental şi actualitatea predicilor Sfîntului Ioan 
Gură de Aur, predica Fericitului Augustin e mai logică, mai bogată în 
idei, mai speculativă. Textul predicilor rămase de la el se întemeiază 
pe stenogramele pe care le-au luat tahigrafii din timpul său. 

în Indicele său, Possidius, episcop de Palama, prietenul şi biogra¬ 
ful său, numără numai 279 de cuvîntări 146 , dar, după cercetările pato¬ 
logilor, numărul predicilor sale autentice este cel puţin dublu. Ele se 
împart în Omilii, zise Enarrationes in Psalmos 147 (= Expuneri la Psal- 


145. P.L., XL, 309—348 ; ed. I. B. Bauer, în «Corp. Christ. Lat.», t. 46, Turnhout, 
1969, p. 121—178; ed. J. Cambes — J. Fargues, texte latin et trad. frâng., în «Bibi. 
August.», t. 11, Paris, p. 18—147; ed. J. Christopher, Washington, 1926; C. S. Willis, 
London, 1912; G. Kriiger, Tubingen, 1909. 

Studii. J. P. Belche, Die Bekehmng zum Chiistentum nach Augustinus Biichlein 
De catechizandis rudibus, în «Augustinus», XXXII (1982), p. 42—87; J. B. Allard, La 
natura du «De catechizandis rudibus » de Sânt' Agostino, Roma, 1976; A. Etchegaray 
Cruz, Le role du «De catechizandis rudibus » de Saint Augustin dans la catechese mis- 
sionnaire des 710 jusqu'ă 847. Studia patristica, 11, Berlin, 1972; . C. Przydatek, L’annu- 
cio del Vangelo, nello spirito del dialoga. Studio storico-teologico sulla predicazione 
missionaria seconda l'opuscoio di S. Agostino «De catech. rudibus», Roma, 1971. G. G 
Negri, La disposizione del contenuto dottrinale nel «De catech. rudibus» di S. Agostino, 
Roma, 1961. 

Alte ediţii, traduceri şi studii la A. Trape, la A. di Berardino — J. Quasten, Pa- 
trologia, t. III, Torino, 1978, p. 353 

In limba română : Pr. Prof. Grigore Cristescu, Activitatea omiletică, teoretică şi 
practică a Fericitului Augustin, în «Studii Teologice», II (1931), nr. 1, p. 7—36. Studiul 
este publicat şi în Biblioteca de studii omiletice şi catehetice, nr. 6, (Bucureşti, 1931); 
Idem, Cîteva momente din activitatea catehetică, teoretică şi practică a Fericitului Au¬ 
gustin, în «Studii Teologice», II (1931), nr. 2, p. 3—34. Extras, Bucureşti, 1931. 

146. Possidius, Indiculus librorum, tractatuum et epistolarum S. Agustmi, P.L., 
XLVI, col. 5—22; A. Wilmart, Operum S. Augustini elenchus a Possidio digestus 
(Miscellanea Agostiniana), II, Roma 1931 ; A. R. Vega, Opuscula Sandi Posidii episcopi 
■Calamensis, Escorial, 1934. 

147. Enarrationes in Psalmos, P.L., XXXVI, 67—1028 (Ps. 1—79); XXXVII, 1033— 
1966 (Ps. 80—150); ed. E. Dekkers — J. Fraipont, în «Corp. Christ. Lat.», t. 38—40, Turn¬ 
hout — Paris, 1956; G. Humeau, Les plus belles homelies de Saint Augustin sur Ies 
Psaumes, Paris, 1948. 

Studii: J. F. Cordelier, La pedagogie de Saint Augustin dans les «Enarrationes 
in Psalmos », Dijon, 1971 ; M. Pontet, L'exegese de St. Augustin predicateur, Paris, 
1945. Bogată bibliografie la A. Trape, la A. Di Berardino — J. Quasten, op. cit., p 
) 376—377. j 

mi), în care trebuie să vedem nu atit lucrări de exegeză biblică, ci mai 
mult capodopere oratorice, şi Sermones 148 ( «= Predici), a căror auten¬ 
ticitate recunoscută se ridică la aproape 800, număr în care intră şi omi¬ 
liile exegetice la Evanghelia lui loan 149 . Alte cuvîntări şi predici sînt 
socotite neautentice. 

Corespondenţa Fericitului Augustin se ridică la numărul de 270 
scrisori, dintre care 47 sînt adresate Fericitului Augustin şi 6 prieteni¬ 
lor săi . 150 Cele mai multe sînt adevărate lucrări teologice în care se 
ocupă cu probleme de iilosoiie şi teologie, sau dă îndrumări practice ; 
altele au un caracter oticial-administrativ, sau sînt enciclice sinodale 
referitoare la schismele şi ereziile timpului său. O însemnătate deose¬ 
bită prezintă corespondenţa cu Fericitul leronim (t 420). 

•k 


★ ★ 

Cum am anunţat mai înainte, vom analiza acum, mai pe larg, scrie¬ 
rea Confessiones (= Mărturisiri). Fericitul Augustin a scris această lu¬ 
crare între anii 397 — 401, deci în curs de cinci ani. Ea nu este o simplă 
biografie, ci o istorisire sinceră şi impresionantă a creşterii şi evoluţiei 
sale intelectuale, morale şi spirituale din copilărie pînă la moartea ma¬ 
mei sale, întîmplată în toamna anului 387, deci din 354 pînă în 387, cînd 
el se afla în plină maturitate, avînd atunci 33 de ani. 

S-au întrebat mulţi şi se mai întreabă de ce a scris Fericitul Au¬ 
gustin această lucrare. Istoricii şi patrologii au dat diferite răspunsuri 
acestei întrebări, dar e mai bine să aflăm mai întîi ceea ce ne spune 
Fericitul Augustin însuşi. 


148. P.L., XXXVIII, 23—1481; XXXIX, 1483—1718; ed. C. Lambot, Sermones de 
Vet. Testamento, 1—50, în «Corp. Christ. Lat.», t. 41, Turnhout, 1961 ; C. Lambot, Santi 
Augustini Sermones selecţi XVIII, în Stromata Patristica et Mediaevalia, t. I, Utrecht, 
1950; G. Humeau, Les plus beaux sermons de Saint Augustin, trad. franş., 3 voi., Paris, 
1932—1934. 

Studii. P. Borgomeo,, L'Eglise de ce temps dans les predications de St. Augustin, 
Paris, 1972; W. Schumacher, Spiritus and spiritualis. A study in the Sermons ot Saint 
Augustine, Mund, 1957; Ph. T. Weller, The easter sermons ol St. Augustine, Washing¬ 
ton; M. Pontet, op. cit., Paris, 1945. Altă bibliografie la A. Trape, la A. Di Berardino 
— J. Quasten, op. cit., p. 377—378. 

149. Pr. prof. Ioan G. (Coman, Patrologie, Bucureşti, 1956, p. 257. 

150. Epistulae : P.L., XXXIII, 62—1094; Epistulae I —XXX, ed. Al. Goldbacher, în 
«Corp. Script. Eccl. Lat.», t. XXXIV, 1, Pragae — Vindobonae, Lipsiae, 1895; Epistulae 
XXXI—CXXIII, t. XXXIV, 2, 1898; Epistulae CXXIV— CLXXXIV, t. XLIV, 3, 1904; 
Epistulae CLXXXV—CCLXX, t. LVII, 2, 1911 ; Indice, t. LVIII, 1923. Epistulae ex duo- 
bus codicibus nuper in lucem prolatam, ed. J. Divjak, Vindobonae — Lipsiae, 1981. Tra¬ 
ducere engleză: J. C. Cunningham, Edinburgh, 1956, p. 219—593, 160 de scrisori; W. 
Parson, in The Fathers ot the Church, t. 12, 18, 20, 30, 32, New York, 1951—1956. 

Trad. germană : A. Hoffmann, Des Heiligen Augustinus ausgewăhlte Briele, în 
« Bibliothek der Kirchenvăter », Bd. 29—30, Kempten, 1917. 

Studii: Ch. Morel, La vie de priere de Saint Augustin d’apres sa correspondance, 
Paris, 1954. Altă bibliografie la A. Trape, la A. Di Berardino — J. Quasten, op. cit., 
p. 373—374. 

După ce istoriseşte petrecerea sa la Moderata şi Cartagina, el se ex¬ 
primă astfel: 

«Cui istorisesc eu acestea ? Nu Ţie, Dumnezeul meu, ci în faţa Ta, 
mă adresez neamului meu, neamului omenesc, oricît de mică ar fi par¬ 
tea celor care pot să dea peste aceste rlnduri. Şi de ce aceasta? Pen¬ 
tru ca, desigur, eu şi oricine citeşte acestea, să cugetăm din ce abis tre¬ 
buie să strigăm către Tine. Căci ce este mai aproape de urechile Tale, 
decît o inimă mărturisitoare şi o viaţă în armonie cu credinţa» 151 . 

Iată cum se mai exprimă el, în cartea a X-a, din Confessicxnes, cap. 3 : 
«Mărturisirile păcatelor mele trecute, pe care, Doamne, mi le-ai ier¬ 
tat şi acoperit, ca să mă găsesc pe mine în Tine, schimbînd sufletul meu 
prin credinţa şi taina Ta, atunci cînd sînt citite şi ascultate, trezesc ini¬ 
ma ca să nu doarmă în deznădejde şi să zică : «Nu pot», ci să veghe¬ 
ze în dragostea milostivirii Tale şi în dulceaţa harului Tău, prin care 
este puternic oricine este slab, care, prin însuşi harul Tău, devine con¬ 
ştient de slăbiciunea sa» 152 . 

După ce a trecut prin ispitirile şi patimile tinereţii, Fericitul Au- 
gustin căuta cu inimă fierbinte pe Dumnezeu Cel îndurător şi iubitor 
de oameni. « Aşadar, se întreabă el, pentru ce îţi fac eu Ţie istorisirile 
atîtor fapte ? Fără îndoială, nu ca să le cunoşti prin mine, ci ca să în¬ 
demn simţămintele mele şi ale celor care citesc aceasta spre Tine, ca 
să zicem, cu toţii: «Mare este Domnul şi lăudat foarte» 153 . Am zis 
chiar şi voi zice: «Din dragoste pentru dragostea Ta fac acest lucru» l54 . 

Unii contemporani nu înţelegeau motivele şi scopul pentru care 
Fericitul Augustin a scris Mărturisirile sale şi chiar puneau la îndoială 
veracitatea şi sinceritatea lor. Cu totul pătruns de remuşcări pentru 
faptele şi păcatele tinereţii, el se hotărî să şi le amintească pentru a 
arăta prin propria sa experienţă, efectele harului divin asupra persoa¬ 
nei sale. S-a pus întrebarea dacă Fericitul Augustin n-a proiectat, fără 
să vrea, în istorisirea lor, dispoziţiile sufleteşti cronologic posterioare 
întîmplărilor şi fazelor sufleteşti din viaţa sa, la care se referă, cum se 
remarcă în alte lucrări ale sale. La aceasta, el răspunde unui oarecare 
Darius, care i-ci cerut lucrarea, în modul următor : 

«Primeşte cărţile pe care le-ai cerut, Mărturisirile mele ; priveş- 
te-mă bine în ele, ca să nu mă lauzi mai mult decît sînlt, şi, prin lectura 
lor, crede-mi mie despre mine şi nu altora, ia aminte şi vezi ceea ce 

151. Fer. Augustin, C onfessiones, II, 3, 5, p. 33. Traducerea textelor latine ne 
aparţine. 

152. Ibiclcm, X, 3, 4, t. II, p. 242 ed. cit. 

153. Ps. 95, 4. 

154. Fer. Augustin, Coniessiones, XI, 1, 1, t. II, p. 295 ed. cit. 

am fost în mine prin mine însumi. Şi dacă ţi-a plăcut ceva la mine, 
laudă în ele, împreună cu mine, pe Cel pe Care eu am voit să-L laud» 155 . 

In lucrarea Retractationes, cartea' a II-a, spune : «Cele 13 cărţi ale 
Mărturisirilor mele laudă, prin cele bune şi cele rele ale mele, pe Dum¬ 
nezeul cel drept şi bun, şi înalţă spre Dumnezeu mintea şi inima omu¬ 
lui. Din partea mea, am găsit în ele acest folos, cînd le-am scris, şi-l 
regăsesc, cînd le recitesc. Ce vor simţi alţii, vor vedea ei înşişi. Ştiu, 
însă, că ele au plăcut multor fraţi şi le plac încă» 15 °. 

Făcînd o judecată de valoare, în 428 —429, asupra lucrărilor sale, 
Fericitul Augustin se întreabă astfel : «Ce s-a putut face cunoscut mai 
frecvent şi mai plăcut din lucrările mele decît cărţile Mărturisirilor 
mele.?» 157 . Cuvintele sale exprimă adevărul. 

Iată acum ceea ce ne spune despre Mărturisiri, prietenul şi biogra¬ 
ful Fericitului Augustin, Possidius, episcop de Calama, trecut şi el în 
rîndul Sfinţilor de Biserica Romano-Catolică : 

«Nu voi căuta să amintesc toate cele pe care preafericitul Augus¬ 
tin le istoriseşte în Mărturisirile sale despre sine însuşi, în ce fel fusese 
el înainte de a primi harul şi cum a trăit el după ce l-a primit. Căci 
el a voit să facă acest lucru, cum zice Apostolul Pavel, ca nu cumva ci¬ 
neva dintre oameni să-l socotească mai presus de ceea ce ştia el că 
este, sau de ceea ce auziseră despre el 158 , folosind calea sfintei sme- 
renii, neînşelînd în nici un fel pe nimeni, ci câutînd prin propria sa eli¬ 
berare şi prin harul pe care-1 primise, nu lauda sa, ci a Domnului său, 
şi implorînd rugăciunile fraţilor pentru cele pe care le dorea să le pri¬ 
mească» 159 . 

Istoricul francez P. de Labriolle se exprimă cu entuziasm despre 
Mărturisirile Fericitului Augustin în astfel de termeni: «In asemenea 
pagini, crezi că auzi adevărata simfonie, în care, cînd se amestecă, cînd 
se succed glasurile ezitării, ale îndoielii, ale temerii, recunoştinţei şi 
dragostei. Numai muzica ar putea, ca putere de expresie, să lupte cu 
aceste pagini în care ondulează şi palpită remuşcările, mulţumirile, în¬ 
doielile» ,6 °. 

Şi tot Labriolle spune : «Nu se află lucrare în antichitate, care să 
fi cunoscut un atît de durabil succes, să fi trezit un astfel de viu interes 

155. Fer. Augustin, Epistula 231, 6, ed. Al. Goldbacher, în «Corp. Script. Eccl. 
Lat.», t. LII, Vindobonae — Lipsiae, 1911, p. 508—509. 

156. Fer. Augustin, Retractationes, II, 32, ed. Pius Knoll, în Corp. cit., t. XXXVI, 
Vindobonae — Lipsiae, 1902, p. 136—137; P.L., XXXII, col. 632. 

157. Fer. Augustin, De Dorto perseverantiae, XX, 53; P.L., XLV, col. 1026. 

158. II Cor., XII, 6. 

159. Possidius, Vita Sandi Aureli Augustini, Praefatio, P.L., XXXII, col. 34. 

160. P. de Labriolle, Saint Augustin. Confessions, Introduction, t. I, p. XIV. 

şi să fi dat naştere la mai multe imitări ca Mărturisirile Fericitului Au¬ 
gust in» m . 

Lucrarea Confessiones ( = Mărturisiri) a Fericitului Augustin se 
împarte in două : partea I-a, cariile I—IX şi partea a Il-a, cărţile X —XIIII 
El ne istoriseşte pe rind studiile făcute în timpul copilăriei, frământă¬ 
rile şi îndoielile sale în tinereţe, căderile în păcate, şi ridicările sale, 
dar mai ales zbuciumul continuu al sufletului său în căutarea lui Dum¬ 
nezeu. 

In partea I-a, el descrie, pe larg, încercările, ispitirile şi căderile prin 
.care a trecut, din care harul lui Dumnezeu l-a scos, făcînd să strălu¬ 
cească darurile Sale în sufletul său. 

In cartea I-a, el arată darurile primite de la Dumnezeu în prima co¬ 
pilărie. Concluzia la care ajunge este că omul caută continuu pe Dum¬ 
nezeu, chiar şi atunci cînd i se pare şi crede că se depărtează de El. 
«Căci ne-ai făcut pe noi după Tine, şi neliniştit este sufletul nostru pînă 
ce se va odihni în Tine». Ouia fecisti nos ad te et inquietum est cor 
nostrum, donec requiscat in te» 162 . 

In cărţile II — IV, Fericitul Augustin istoriseşte faptele sale bune şi 
rele după împlinirea vîrstei de 15 ani, în a doua copilărie, la Madaura, 
apoi ca student la Cartagina, întîinirile sale cu ereticii manihei, prin¬ 
tre care a petrecut peste zece ani, între 373 — 384, iniţierile sale în filo- 
sofia platonică, aristotelică şi neoplatonică, fiind continuu în căutarea 
adevămlui şi frumosului. El ne înfăţişează în trăsături admirabile, chi¬ 
pul mamei sale, Monica, o creştină desâvîrşită, plină de pietate şi de¬ 
votament, care a avut asupra sa o puternică influenţă. Văzînd căderile 
şi neorînduielile sale morale, ea plîngea şi se ruga continuu lui Dum¬ 
nezeu pentru îndreptarea lui. într-o zi, ea s-a adresat unui episcop, ru- 
gîndu-1 să-l întoarcă la adevărata credinţă, de pe căile greşite pe care 
apucase, iar acesta i-a răspuns: «Mergi de la mine, să vieţuieşti aşa, 
căci nu se poate ca fiul acestor lacrimi să piară» lG3 . 

în cartea a V-a, Fericitul Augustin povesteşte întîinirile şi convor¬ 
birile sale la Cartagina cu Faustus, căpetenia maniheilor, care l-au de¬ 
cepţionat, plecarea sa la Roma, unde în 384 a înfiinţat o şcoală, apoi 
plecarea la Milano, împreună cu mama sa şi cu fiul său, Adeodatus. 

în cartea a Vl-a, Fericitul Augustin istoriseşte întîinirile sale cu 
Sfîntul Ambrozie al Milanului, convorbirile cu prietenul său Alypius 
asupra teatrului şi prietenia lui cu Nebridius, tînăr bogat care şi-a pă¬ 
răsit părinţii, casa şi domeniul de Ungă Cartagina şi a venit la Milano 
spre a petrece cu Augustin în căutarea pasionantă a adevărului şi infe¬ 


rn. Ibidem, p. XII. 

162. Fer. Augustin, Confessiones, I, 1, 1, p. 2. 

163. Ibidem, III, 22, 21, p. 63. 

lepciunii. La Milano, a predat la şcoala oraşului. Mama sa, Monica, a 
voit să-l căsătorească legal. Aflîndu-se în această situaţie, ei renunţă 
la legătura cu prima femeie, mama fiului său natural Adeodatus, care, 
profund întristată, plecă în Africa, şi ceru în căsătorie o tînără care 
nu împlinise încă vîrsta căsătoriei. Trebuind să mai aştepte încă doi 
ani, «sclav al plăcerii» — libidinis servus — cum mărturiseşte însuşi, in¬ 
tră în legătură cu o altă femeie 16i . 

In timpul şederii sale la Milano, cum aflăm din cartea a Vll-a, Feri¬ 
citul Augustin a citit operele neo-platonicilor, în traducere latină, care 
i-au plăcut mult datorită elevaţiei şi iluminării care se degajă din 
filosofia neoplatonică. în cele din urmă, a fost atras de Sfînta Scriptură, 
îndeosebi de Epistolele Sfîntului apostol Pavel. 

în cartea a VHI-a, Fericitul Augustin istoriseşte convertirea sa de¬ 
finitivă la creştinism. Momentul culminant al crizei s-a petrecut în gră¬ 
dina casei din Milano, cînd vocea unui copil dintr-o casă din apropie¬ 
re i-a strigat: «Toile, lege» = «Za, citeşte», şi, deschizînd Sfînta Scrip¬ 
tură, la întîmplare, dădu peste textul din Epistola Sfîntului Pavel către 
Romani, XIII, 13 — 14, în care apostolul sfătuieşte să nu umblăm în os¬ 
peţe şi destrînări, în fapte de ruşine, în certuri şi pizme, ci să ne îm¬ 
brăcăm în Hristos 165 . 

în cartea a IX-a, el istoriseşte renunţarea sa la catedra de oratorie, 
oferită de oraşul Milano, retragerea sa la proprietatea prietenului său 
Verecundus de la Cassiciacum, apoi primirea botezului în noaptea Poş¬ 
telor din 24 aprilie 387, împreună cu fiul său Adeodatus, şi prietenul 
său Alypius m . Primind Botezul, Fericitul Augustin s-a hotărit să re¬ 
nunţe definitiv la atracţiile, distracţiile şi ispitirile şi păcatele lumii, 
trăind conform poruncilor evanghelice. 

în 387, a părăsit Milano, plecînd cu mama sa Monica, cu fiul său 
Adeodatus şi cu fratele său Navigius la Roma şi de aici la Ostia, cu 
gîndul de a se retrage la Tagaste, în Africa. Pe drum, mama sa Monica 
se îmbolnăveşte şi îşi simte sfîrşitul aproape. Fericitul Augustin poves¬ 
teşte cu emoţie şi tristeţe profundă ultimele zile ale mamei sale, la Ostia, 
în toamna anului 387. Ei locuiau la Ostia într-o casă, de pe fereastra 
căreia se vedea Tibrul, convorbind despre Dumnezeu, despre viaţa a- 
ceasta, despre nemurirea sufletului. «Convorbirea noastră, mărturiseşte 
Fericitul Augustin, a ajuns la încheierea că desfătarea simţurilor tru¬ 
peşti, oricît de mare ar fi ea şi oricîtă lumină corporală le-ar lumina, 
nu mi se pare vrednică spre a fi comparată, nici chiar amintită, cu bu¬ 
curia acelei vieţi viitoare. Şi, ridieîndu-ne cu o dorinţă şi mai fierbin- 


164. Ibidem, VI, 12, 23 ; 15, 25, p. 139—141. 

165. Ibidem, VIII, 12, 29, p. 200. 

166. Ibidem, IX, 6, 14, t. II, p. 219—220. 

te la El Însuşi (Dumnezeu), am străbătut treptat toate cele materiale, 
chiar şi cerul însuşi, de unde soarele, luna şi stelele răsplndesc lumina 
asupra pămlntului...» lfi7 . Apoi, la sfîrşitul convorbirii, ea i-a mărturisit 
astiel: «Fiul meu, cit mă priveşte pe mine, nu mă mai bucur de nici 
un lucru în această viaţă. Ce voi face aici şi pentru ce mai sînt aici, 
nu ştiu, căci s-a terminat speranţa mea in această viaţă. Singurul lucru 
pentru care doream să mai întîrzii puţin, în această viaţă, era să te văd 
creştin adevărat, înainte de a muri. Dumnezeul meu mi-a dăruit cu pri¬ 
sosinţă şi această bucurie să te văd robul Său, dispreţuind fericirea pă- 
mîntească. Ce să mai fac aici ?» 168 . 

Cum Fericitul Augustin şi cei din jurul său erau frămîntaţi de gîn- 
dul şi grija înmormîntării, căci ei doreau s-o ducă în oraşul lor natal, 
la Tagaste, în Africa, spre a fi înmormîhtată lingă soţul ei, Sfînta Mo- 
nica, cu o siguranţă şi credinţă neclintită în puterea lui Dumnezeu, a 
cărui prezenţă se află pretutindeni, le-a spus: «Îngropaţi acest trup ori¬ 
unde : nici o grijă să nu vă tulbure faţă de el ; numai un singur lucru 
vă rog, să vă amintiţi de mine la altarul Domnului, oriunde veţi fi» 169 . 

Mama sa, Monica, a murit la Ostia, în vîrstă de 56 de ani, cînd Au¬ 
gustin avea 33 de ani, cum ne informează el însuşi 17 °. 

«/-am închis ochii. O tristeţe imensă se strecura în inima mea şi 
se prefăcea în lacrimi, dar, în acelaşi timp, ochii mei, printr-o putere 
constrîngătoare a sufletului, le-au resorbit pînă la secare, şi într-un 
astfel de zbucium îmi era foarte rău. Atunci, însă, cînd şi-a dat sufletul, 
fiul meu Adeodatus a izbucnit în plîns, dar, constrîns de noi toţi, a tă¬ 
cut (...) Căci socoteam că nu se cuvine să cinstim această moarte prin 
plînsete pline de lacrimi şi gemete...» 171 . 

Partea a ll-a a Mărturisirilor cuprinde cărţile X — XIII, pe care le-a 
scris între 400 — 401, deci la trei ani după moartea mamei sale. 

La cartea a X-a, cea mai lungă dintre toate, 43 de capitole, şi cea 
mai interesantă şi importantă, el mărturiseşte că acum iubeşte pe Dum¬ 
nezeu, Care, de-a lungul vieţii, l-a scos din adîncul păcatelor şi l-a adus 
treptat, prin căderi şi ridicări, la cunoaşterea harurilor sale. El ajunge 
la constatarea că pe Dumnezeu nu L-a găsit atît în afară, cît L-a găsit 

167. Ibidem, IX, 10, 24, t. II, p. 228. P. Henrv, La vision d'Ostie, sa place dans 
la vie et I'oeuvre de Saint Augustin, Paris, 1938; F. A. Cayre, La contemplation au- 
gustinienne. Principes de spiritualite et de theologie, Paris, 1954; Andre Mandouze, 
Saint Augustin. L'aventure de la raison et de la grăce. Paris, 1968, p. 678—714, chap. : 
Rencontres avec Dieu. 

168. Fer. Augustin, Confessienes, IX, 20, 26, t. II, p. 230. Traducerea ne aparţine. 
Jean Bavet, Literatura latină. In româneşte de Gabriela Cretia, Bucureşti, 1972, p. 
772—774. 

169. Fer. Augustin, Coniessiones, IX, 11, 27, t. II, p. 230. 

170. Ibidem, 'iX, 11, 28, t. II, p. 231. 

171. Ibidem, IX, 12, 29, t. II, p. 232. Traducerea ne aparţine 

mai ales in sine însuşi, în sufletul său. Dar ce este Dumnezeu, se întreabă 
el, ca să-L iubesc şi cum să-L iubesc ? Şi răspunde astfel«îl iubesc ca 
pe o lumină, ca pe o voce, ca pe o mireasmă, ca pe o hrană, ca pe o 
îmbrăţişare, cînd iubesc pe Dumnezeul meu: El este lumina, vocea, mi¬ 
reasma, hrana, îmbrăţişarea «omului meu interior », unde străluceşte în 
sufletul meu o lumină pe care n-o cuprinde nici un loc, în care răsună o 
melodie pe care n-o răpeşte timpul, unde răspîndeşte o mireasmă pe care 
n-o împrăştie suflările vîntului, unde se gustă o hrană pe care nici o 
lăcomie n-o împuţinează şi unde se face îmbrăţişarea pe care nici o să¬ 
rutare n-o desface. Aceasta este ceea ce iubesc, cînd iubesc pe Dumne¬ 
zeul meu» 172 . 

Iar în alt loc din această admirabilă carte, el defineşte pe Dumne¬ 
zeu în modul următor : «Dumnezeu nu este o imagine corporală — ima¬ 
go corporalis — nici simţirea unei fiinţe, cum este cînd ne bucurăm, ne 
întristăm, dorim, ne temem, ne amintim, uităm şi tot ceea ce este de 
acest fel, astfel că nici sufletul însuşi nu eşti Tu, fiindcă Tu eşti Domnul 
Dumnezeul sufletului, căci toate acestea se schimbă, dar Tu rămîi ne¬ 
schimbat peste toate şi ai binevoit să locuieşti în memoria mea din care 
Te-am cunoscut» 173 . 

El izbucneşte în expresii admirabile de dragoste fierbinte faţă de 
Dumnezeu, care au impresionat şi impresionează pînă azi pe cititori, 
mărturisind cu sinceritate: «Tîrziu Te-am iubit, frumuseţe atît de ve¬ 
che şi atît de nouă! Tîrziu Te-am iubit! Şi iată, Tu erai înlăuntru, iar 
eu în afară şi Te căutam acolo. Tu erai cu mine, dar eu nu eram cu 
Tine...» 174 . «O, iubire, care totdeauna arzi şi niciodată nu Te stingi, iu¬ 
bire, Dumnezeul meu, aprinde-mă! ...» — «O, amor, qui semper ardes et 
numquam extingueris, caritas, Deus meus, accende me !» 175 

în partea finală a cărţii a X-a, capitolele 30 — 43, Fericitul Augustin, 
pornind de la propria sa experienţă, arată ispitele şi poftele trupului şi 
atracţiile vinovate ale sufletului cu care s-a luptat şi el de-a lungul vie¬ 
ţii, care depărtează pe om de Dumnezeu, Creatorul său, fâcîndu-1 să cadă 
în felurite păcate. Dar Iisus Hristos, Fiul lui Dumnezeu, este adevăratul 
mijlocitor între Dumnezeu şi oameni şi El poate, prin puterea Sa dum¬ 
nezeiască, să-i cureţe de păcate, precum spune Sfîntul Apostol Pavel: 
«Căci Dumnezeu pe însuşi Fiul Său nu L-a cruţat, ci L-a dat morţii, pen¬ 
tru noi toţi...» 176 . 

172. Ibidem, X, 6, 9, t. II, p. 246—247. Traducerea ne aparţine. 

173. Ibidem, X, 25, 36, t. II, p. 267—268. Traducerea ne aparţine. 

174. Ibidem, X, 27, 38, t. II, p, 268. Traducerea ne aparţine. 

175. Ibidem, X, 29, 40, t. II, p. 270. 

176. Rom. 8, 32; Fer. Augustin, ibidem, X, 43, 69, t. II, p. 292. 

«Şi El a murit pentru toţi, ca cei care viază să nu mai vieze loruşi, 
ci Aceluia Care pentru ei a murit şi a înviat» m . 

In cărţile XI — XIII, Fericitul Augustin, bucuros că în stîrşit a aflat 
pe Dumnezeu în sufletul său, caută să-L găsească în opera mîinilor Sale, 
în creaţia Sa, şi în cărţile Sfintei Scripturi, cărora le consacră aceste ul¬ 
time trei cărţi. El explică îndeosebi creaţia lui Dumnezeu în cele şase 
zile, care constituie lauda şi gloria Creatorului. Cerul, pâmîntul şi întreg 
universul arată atotputernicia lui Dumnezeu, care a creat toate spre bi¬ 
nele şi fericirea omului. Întreaga creaţie este un dar al lui Dumnezeu şi 
ea manifestă negrăita Lui iubire faţă de întreg neamul omenesc. 

El face, odată cu expunerea numeroaselor probleme pe care le pune 
creaţia universului şi a omului, o analiză aprofundată a noţiunii de timp, 
legată de ideea de mişcare, arătînd valoarea timpului în opera de mîn- 
tuire a întregii lumi. 

La opera creaţiei a participat întreaga Sfîntă Treime. Pentru a înţe¬ 
lege cum se manifestă Treimea în unimea Dumnezeirii, Fericitul Augus¬ 
tin se foloseşte de analogia celor trei forţe sau manifestări ale sufletului 
omenesc: existenţa, cunoştinţa şi voinţa, adică «esse, nosse, velle» — 
«A fi, a cunoaşte, a voi». «Deci sînt, cunosc, voiesc. Sînt (exist), ştiind 
şi voind, şi ştiu că simt şi voiesc, şi voiesc să fiu şi să ştiu» — «Sum enim 
et scio et volo : sum sciens et volens, et scio esse me et velle et volo 
esse et scire» m . 

După cum aceste trei forţe sau manifestări ale sufletului nu distrug 
unitatea lui, căci sufletul rămîne unul, tot aşa Trinitatea sau Treimea 
persoanelor nu distruge unitatea Dumnezeirii, căci ele formează şi se 
manifestă ca un singur Dumnezeu. 

El încheie lucrarea sa Mărturisiri cu constatarea că Dumnezeu cel 
în Treime lăudat şi preamărit a creat toate şi veghează continuu la feri¬ 
cirea şi binele omului. «Căci Tu, Dumnezeule, unic şi bun, n-ai încetat 
niciodată de a face binele. Desigur, şi unele din faptele noastre pot fi 
bune, prin harul Tău, dar ele nu sînt eterne. Sperăm, însă, că, potrivit 
acelora, ne vom odihni în marea Ta sfinţenie. Tu, însă, Binele Care nu ai 
nevoie de nici un bine, eşti totdeauna odihna, fiindcă odihna Ta eşti Tu 
însuţi» 179 . 

Cum constatăm din întreaga lucrare a Mărturisirilor, Fericitul Au¬ 
gustin, pătruns cu totul de remuşcări, istoriseşte cu o sinceritate impre¬ 
sionantă imperfecţiunile, ispitirile, căderile, rătăcirile, greşelile şi păca¬ 
tele tinereţii, ca, prin exemplul său, să se arate minunatele efecte ale 
harului divin, care poate elibera pe păcătoşi de păcatele lor. Mărturisi- 


177. II Cor. 5, 15 j Fer. Augustin, ibidem, X, 43, 70, t. II, p. 292—293. 

178. Ibidem. X, 11, 12, t. II, p. 374. 

179. Ibidem, XIII, 38, 53, t. II, p. 408. Traducerea ne aparţine. 

iile sale sînt o profundă şi inegalabilă analiză psihologică, incit ele pot 
fi socotite capodopera literaturii psihologice religioase din toate timpu¬ 
rile. Profunzimea analizei, bogăţia comentariilor, entuziasmul, sincerita¬ 
tea, izbucnirile şi efuziunile sale sufleteşti, cînd povesteşte faptele sale 
şi bune şi rele, elevaţia spirituală care se desprinde din cuprinsul lor, 
impresionează profund pină azi. 

«O gîndire de dragoste, se exprimă P. de Labriolle, o gindire de sme¬ 
renie, poate, de asemenea, o gindire de apărare personală, iată din ce 
gînduri au ieşit « Mărturisirile» 1S0 . 

înaltele idei teologice, morale, filosofice şi psihologice care se des¬ 
prind din opera Mărturisiri — Confessiones, a Fericitului Augustin au 
făcut pe teologul şi istoricul francez E. Portalie s-o caracterizeze astfel: 

«Din toate cărţile fericitului doctor (Augustin), nici una n-a fost mai 
universal citită şi admirată. In nici o literatură, nici prin analiza pătrun¬ 
zătoare a celor mai complexe impresii ale sufletului, nici prin emoţia 
comunicativă, nici prin elevaţia sentimentelor sau profunzimea vederi¬ 
lor filosofice, ea nu are asemănare» 1Sl . 

Nutrim speranţa că opera Confessiones — Mărturisiri a Fericitului 
Augustin, apărută acum pentru intiia oară in întregime, intr-o frumoasă 
traducere românească, datorită eminentului latinist Prof. Dr. Docent Ni- 
colae Barbu, de la Facultatea de limbi străine a Universităţii din Bucu¬ 
reşti, va fi citită cu interes şi plăcere, şi va produce cititorilor o deplină 
satisfacţie şi o adevărată bucurie sufletească. 

Pr. Prof. IOAN I. RĂMUREANU 
NOTA TRADUCĂTORULUI 

In efectuarea traducerii de faţă am avut în vedere mai ales textul latin editat de 
M. Skutella, Roma, 1965. Acest text nu comportă nici o diferenţă majoră faţă de cele¬ 
lalte ediţii ale textului latin. In ceea ce priveşte citatele din Sfînta Scriptură am fo¬ 
losit textul Bibliei ed. din 1975. 

Ţin să aduc călduroasele mele mulţumiri Pr. Prof. I. Rămureanu, care —- cu ne¬ 
obosită stăruinţă, cu o încordată atenţie, cu o pătrunzătoare gîndire, cu o neţărmurită 
grijă — a cercetat textul prezentei traduceri, aducînd preţioase ameliorări atît în 
identificarea textelor biblice cit şi în îmbunătăţirea vocabularului. 

In această traducere, am respectat, pe cit a permis structura limbii române, fraza 
Fericitului Augustin, care, de cele mai multe ori, este neobişnuit de amplă. Am făcut 
acest lucru ca să evit cit imai mult cu putinţă falsificarea raporturilor logice dintre di¬ 
feritele propoziţii ale extinsei fraze augustiniene. 

Dealtfel, cititorul care va vrea să pătrundă adine ideile operei de faţă nu va fi în 
nici un fel incomodat de faldurile oratorice ale perioadei Fericitului Augustin. 

Bucureşti, 12 octombrie, 1983 p ro f, dr. doc. N. I. BARBU 


180. P. de Labriolle, op. cit.; Introduction, t. 1, p. XI. 

181. E. Portalie, art. cit., col. 2286—2287. 

CARTEA I 


I 

(1) «Mare eşti, Doamne, şi cel mai vrednic de laudă, mare este pu¬ 
terea Ta, şi înţelepciunii Tale nu-i este număr» 1 . Şi omul voieşte să Te 
laude, o mică parte a creaturii Tale, însuşi omul care-şi duce încoace 
şi încolo starea sa muritoare şi mărturia păcatului său şi mărturia că 
«Te împotriveşti celor mîndri» 3 . Şi totuşi voieşti să Te laude omul, o 
mică parte a creaturii Tale. Tu-1 îndemni ca să-l desfăteze lauda Ta, 
căci ne-ai făcut pe noi pentru Tine şi neliniştit este sufletul nostru 
pînă ce se va odihni în Tine 3 . Dă-mi, Doamne, să ştiu şi să înţeleg ce 
este mai întîi de făcut: să Te invoc sau să Te laud şi să Te ştiu mai 
înainte sau să Te invoc ? Dar cine Te invocă fără să te cunoască? Căci 
cel care nu ştie poate invoca un lucru în locul altuia. Sau mai degrabă 
eşti invocat ca să fii cunoscut? Cum vor invoca însă pe Acela în care 
nu au crezut ? Sau cum vor crede fără predicator ? Căci cei care-L 
caută îl vor găsi şi, găsindu-L, îl vor lăuda. Şi vor lăuda pe Domnul 
pe care-L caută 4 . Să Te caut, Doamne, invocîndu-Te şi să Te invoc, 
orezînd în Tine. Căci ne-ai fost predicat nouă. Te invocă, Doamne, 
credinţa mea, pe care mi-ai dat-o, mi-ai inspirat-o, prin umanitatea Fi¬ 
ului Tău, prin servirea predicatorului Tău 5 . 

II 

(2) Şi cum voi invoca pe Dumnezeul meu, pe Dumnezeul şi Dom¬ 
nul meu, pentru că desigur îl voi chema în mine însumi, cînd îl voi in¬ 
voca ? Şi ce loc este în mine, în care să vină Dumnezeul meu ? Jn care 
loc din mine să vină Dumnezeu, Care a făcut cerul şi pămîntul ? Aşadar, 
Doamne Dumnezeul meu, este ceva în mine care să Te poată cuprinde ? 
Oare, în adevăr, cerul şi pămîntul, pe care le-ai făcut şi în care m-ai 
făcut, Te cuprind ? Sau prin faptul că fără de Tine nu ar exista ceea 
ce există urmează că ceea ce există Te cuprinde ? Aşadar, fiindcă şi 
eu exist, de aceea cer să fii cu mine, care nu aş exista, dacă Tu nu ai 

1. Ps. 144, 3. 

2. Rom. 5, 12. 

3. Iac. 6; 1 Pt. 5, 5. 

> 4. Rom. 10, 14; Ps. 21, 27. 

5. Ps. 138, 8. 

1 

fi în mine ? Căci eu nu sînt încă în iad, şi Tu eşti acolo. Căci, chiar 
dacă voi fi coborît în iad, Tu eşti de faţă. 

Nu aş exista, Dumnezeul meu, nu aş exista de loc, dacă Tu nu ai 
fi în mine. Sau, mai degrabă, nu aş exista dacă nu aş fi în Tine, din 
Care sînt toate, prin Care sînt toate, în Care sînt toate 6 . Chiar aşa, 
Doamne, chiar aşa. Unde să Te invoc cînd eu sînt în Tine ? Sau de 
unde să vii în mine ? Căci unde aş putea să mă retrag dincolo de cer 
şi de pămînt, pentru ca de acolo să vină Domnul meu, Care a zis : «Eu 
umplu cerul şi pămîntul» ? 7 . 

III 

(3) Oare, deci, Te cuprind cerul şi pămîntul, fiindcă Tu le umpli ? 
Sau le umpli şi mai rămîne ceva, fiindcă nu Te cuprind ? Şi unde re- 
verşi ceea ce — după umplerea cerului şi pămîntului — rămîne din 
Tine ? Sau nu ai nevoie să fii conţinut undeva, Tu Care le cuprinzi pe 
toate ; căci pe cele pe care le umpli, le umpli conţinîndu-le. Căci nu 
vasele care sînt pline de Tine Te fac neschimbător, căci chiar dacă ele 
s-ar sparge Tu nu Te vei revărsa. Şi cînd Te reverşi peste noi, Tu nu 
zaci la pămînt, ci ne ridici, şi nu Te împrăştii, ci ne aduni. 

Dar toate pe care le umpli, le umpli cu Tine întreg ? Sau, pentru 
că nu poate să Te cuprindă întreg, ele au o parte din Tine şi, în acelaşi 
timp, toate iau aceeaşi parte din Tine ? Sau, fiecare conţine o parte şi 
anume cele mai mari conţin părţi mai mari, iar cele mai mici conţin 
părţi mai mici? Aşadar, o parte a Ta este mai mare şi alta mai mică? 
Sau, peste tot eşti întreg şi nici un lucru nu Te poate cuprinde întreg ? 



(4) Ce eşti, deci, Dumnezeul meu ? Ce eşti, întreb, dacă nu Domnul 
meu ? «Dar cine este Domn în afară de Domnul ? Sau cine este Dum¬ 
nezeu, în afară de Dumnezeul nostru ?» 8 . 

Preaînaltule, Preabunule, Preamilostive, Preadreptule, Preaascunsu- 
le, Preaprezentule, Preafrumosule şi Preaputernice, statornic şi de ne¬ 
cuprins, neschimbabil, dar schimbînd toate, niciodată nou, niciodată 
vechi, preaînnoindu-le pe toate, căci duci pe cei mîndri la smerenie şi 
ei nu ştiu cine creează, hrăneşte şi înfăptuieşte, deşi nimic nu-Ţi lip¬ 
seşte. Iubeşti şi nu Te aprinzi, eşti gelos şi eşti în siguranţă, îţi pare 
rău şi nu suferi, Te mînii şi eşti liniştit, îţi schimbi lucrurile, dar nu-Ţi 
schimbi planul; primeşti ceea ce descoperi şi nu ai pierdut niciodată, 
niciodată lipsit şi Te bucuri de cîştiguri, niciodată avair, şi ceri do- 

6. Rom. 11, 13. 

7. Iov. 23, 24. 

8. Ps. 17, 32; Iov. 9, 5. 

bînz'i. Ţi se dă pe deasupra, ca să fii datornic, şi cine are- ceva' să nu 
*fie al Tău? Dai înapoi datorii, fără să fii dator cuiva, dai datoriile îna¬ 
poi, nepierzînd nimic. Şi ce am zis, Dumnezeul meu, viaţa mea, sfînta 
mea dulceaţă, sau ce zice cineva cînd vorbeşte despre Tine?-Şi .vai 
celor care tac privitor ia Tine, căci locvaci fiind, ei sîht niuţiv " 

■ ■ ' \ 1 /! 7 / ' V . .. ' 

(5) Cine-mi va da să- mă - odihnesc în Tine ? Cine-mi va-da ca sa 
vii în inima mea şi s-o îmbeţi, ca să uit de relele mele .şi ca să îmbră¬ 
ţişez singurul meu bun, pe Tine ? Ce eşti pentru mine ? Milostiveşte-Te 
de mine, ca să vorbesc. Cine sînt eu însumi pentru Tine, ca şă po¬ 
runcesc să Te iubesc şi, dacă o, voi face, să Te mînii pe mine şi să mă 
ameninţi cu suferinţe uriaşe ? Oare ar fi mică suferinţa dacă nu Te-aş 
iubi ? Vai mie ! Spune-mi, prin mila Ta, ce eşti Tu pentru mine ? «Spune 
sufletului meu : mîntuire.a ta Eu sînt» 9 . Voi alerga după această voce 
şi Te voi prinde. Nu ascunde de mine faţa Ta. Să mor, ca să nu mor, 
ca s-o văd. 

(6) Strimtă este casa sufletului meu, ca să intri în ea. Sa 
fie lărgită de Tine !. Este ruinată. Refă-o !, Are unele lucruri care pot 
izbi.ochii Tăi, o mărturisesc şi ştiu. Dar cine.o va curaţi?. Sau la cine 
altul voi striga în afară de Tine,, «curăţeşte-mă, Doamne, de cele as¬ 
cunse ale mele şi cruţă pp robul Tău de cele străine»? «Cred, de aceea 
şi, vorbesc», Doamne, Tu ştii. Oare nu Ţi-am mărturisit eu Ţie contra 
mea, greşelile mele, Dumnezeul meu, şi «nu ai iertat Tu necredinţa 
inimii mele» ? «Nu mg judec la proces cp Tine», Care eşti adevărul, 
şi eu nu vreau să mă înşel pe mine însumi «Pentru ca nedreptatea 
mea să nu, se mintă pe sine». Deci nu mă judec cu Tine la proces, 
căci dacă ai observa nedreptăţile, Doamne, Doamne cine le va suferi? 

VI 

(7) îngăduie-mi, dar, să vorbesc milostivirii Tale, eu care sînt pă- 

mînt şi cenuşă, îngăduie-mi totuşi să vorbesc, căci mila Ta este aceea 
căreia-i vorbesc, nu un om care rîde de mine. Şi Tu poate-rî'zi de mine, 
dar, întorcîndu-Te spre mine, Te vei milostivi de mine. Căci nu vreau 
să spun, Doamne, decît că nu ştiu de unde am venit aici, în adeastă 
viaţă muritoare sau cu înfăţişare de viaţă? Nu ştiu. Şi m-au luat în 
primire mîngîierile milelor Tale, aşa cum am auzit de la părinţii trupului 
meu, din care şi în care m-ai format la timpul voit, căci eu nu-mi a- 
mintesc.., ,, ; : 

M-au luat în primire mîngîierile laptelui omenesc, şi nu maica mea 
sau doicile îmi umpleau sinii, ci Tu, prin ele, îmi dădeai hrana .prun- 

ciei, după rînduiala Ta şi după bogăţiile Tale, rînduite pînă în adîncul 
lucrurilor. Tu făceai să nu vreau mai mult declt îmi dădeai, iar celor 
care mă hrăneau le dădeai să vrea să-mi dea ceea ce le dădeai Tu, 
căci voiau să-mi dea iubirea rînduită de Tine, în Care erau bogăţiile 
prin Tine. Pentru ei un bine era binele meu de la ele, căci nu era de 
la ele, ci prin ele, deoarece de la Tine, Dumnezeule, sînt toate bună¬ 
tăţile, şi de la Dumnezeul meu, toată mîntuirea mea. Acest lucru l-am 
observat după aceea, cînd Tu îmi strigai chiar prin aceste lucruri pe 
care le dăruieşti înlăuntru şi în afară, căci atunci ştiam să sug şi să 
mă liniştesc în desfătări şi să plîng cînd trupul meu suferea, şi nimic 
mai mult. 

(8) După aceea am început să rîd, mai întîi dormind, şi apoi în stare 
de veghe. Toate acestea mi-au fost arătate despre mine şi am crezut, 
deoarece aşa vedeam pe alţi copii, căci pe acestea ale mele nu mi le 
amintesc. Şi iată că puţin cîte puţin simţeam unde eram şi voiam să 
arăt dorinţele mele acelora prin care puteau să se împlinească, şi nu 
puteam, pentru că ele erau înlăuntru, iar aceia erau în afară şi nu pu¬ 
teau să pătrundă prin vreun simţ în sufletul meu. Aşadar, frămîntam 
şi membrele şi scoteam şi sunete, semne asemănătoare dorinţelor mele, 
puţine cîte puteam şi cum puteam, căci nu erau pe măsura adevărului. 
Şi cînd nu mi se dădea ascultare, fie că nu se înţelegea, fie ca să nu 
mi se facă rău, mă mîniam pe aceşti oameni mari, care nu mi se su¬ 
puneau, şi contra unor oameni liberi, care nu mă serveau ca sclavii, 
şi mă răzbunam contra lor, plîngînd. Am învăţat că aşa sînt pruncii, 
pe care am putut să-i studiez şi să constat că aşa fusesem şi eu, ei, 
neştiind, mi-au arătat mai mult decît cei care ştiau, adică aceia care 
m-au nutrit. 

(9) Şi ialtă copilăria mea de mult a murit, iar eu trăiesc. Tu însă, 
Doamne, Care mereu trăieşti şi nimic nu moare în Tine, fiindcă Tu exişti 
înainte de începutul veacurilor şi înaintea a tot ce se poate numi îna¬ 
inte, şi eşti Dumnezeul şi Domnul tuturor celor pe care le-ai creat şi 
la Tine se află cauzele tuturor lucrurilor schimbătoare şi la Tine tră¬ 
iesc în veşnicie raţiunile tuturor lucrurilor neraţionale şi trecătoare, 
spune-mi mie, rugătorului Tău, Dumnezeule, şi milostiv fii mie, păcă¬ 
tosului Tău, spune-mi dacă copilăria mea a urmat vreunei vîrste în¬ 
cheiate ? Sau este aceea pe care am dus-o în sînul mamei mele ? Căci 
şi despre aceea mi s-au dat multe relaţii şi eu însumi am văzut femei 
însărcinate. Dar ce eram eu înainte de aceasta, dulceaţa mea, Dum¬ 
nezeul meu ? Am fost undeva sau cineva ? Căci nu are cine să-mi spună 
aceste lucruri. Nici tata, nici mama, nu au putut să mi le spună, nici 
experienţa altora, nici memoria mea. Sau rîzi de mine, cînd Te întreb 

despre aceste lucruri, şi porunceşti să Te laud şi să Te mărturisesc din 
ceea ce Te-am cunoscut ? 

(10) Te mărturisesc, Doamne, al cerului şi al pămîntului, aducîn- 
du-Ţi laudă pentru începuturile şi copilăria mea, pe care nu mi-o a- 
mintesc, Tu Cel Care ai dat omului să presupună de la alţii despre sine 
acele lucruri şi chiar să creadă multe despre sine din mărturiile altor 
femei simple. Căci eram şi trăiam chiar atunci şi chiar spre sfîrşitul 
prunciei mele căutam semnele prin care să fac cunoscute altora cele 
ce simţeam. De unde este astfel de fiinţă dacă nu de la Tine, Doamne ? 
Sau cineva va fi făcătorul lui însuşi ? Sau există vreun fir al fiinţei 
care să se tragă dintr-uin loc anume, prin care existenţa şi viaţa să 
alerge la noi, pe lîngă faptul că Tu ne faci pe noi, Doamne, pentru 
Care a fi şi a trăi nu sînt două lucruri deosebite, dat fiind că a fi în 
cel mai înalt grad şi a itrăi în cel mai înalt grad este chiar acelaşi lucru ? 
Căci eşti Cel mai înalt grad şi nu Te schimbi, iar ziua de astăzi nu 
se sfirşeşte la Tine şi totuşi în Tine se sfirşeşle, fiindcă la Tine sînt 
acestea toate, căci nu ar avea cale pe unde să treacă dacă nu le-ai 
cuprinde. Şi fiindcă «anii Tăi nu au sfîrşit» 10 , anii Tăi sînt ziua de as¬ 
tăzi. Şi cît de multe zile ale noastre şi ale părinţilor noştri au trecut 
prin ziua Ta de astăzi şi de la ea au primit măsurile lor şi felul cum au 
existat, şi vor trece încă mulţi alţii şi vor primi măsuri şi vor exista. 
«Tu, însă, eşti acelaşi» şi toate cele de azi şi de pe urmă, astăzi le faci 
şi astăzi le-ai făcut. Ce mă priveşte, dacă cineva nu înţelege ? Să se 
bucure şi să zică : «Ce este asta ?» n . Să se bucure chiar aşa şi să iu¬ 
bească făptui că, negăsindu-Te, Te găseşte, decît că, aflîndu-Te, nu Te 
află. 

VII 

(11) Auzi-mă, Doamne! Vai de păcatele oamenilor! Şi un om zice 
acestea şi Te milostiveşti de el, căci Tu l-ai făcut şi păcat nu ai făcut 
în el. Cine-mi aminteşte păcatul prunciei mele, căci nimeni nu este cu¬ 
rat de păcat înaintea Ta, nici chiar un prunc care trăieşte o singură zi 
pe pămînt ? Cine mi-1 aminteşte ? Oare un prunc mic, în care văd ceea 
ce nu-mi amintesc despre mine ? Deci, cu ce păcătuiam eu atunci ? 
Sau pentru că doream, plîngînd, sînul ? Căci dacă aş face acum acest 
lucru, dorind cu ardoare nu sînul, ci mîncarea potrivită cu anii mei, 
voi fi luat în rîs şi voi fi mustrat pe drept cuvînt. Atunci, deci, eu fă¬ 
ceam fapte vrednice de dojană, fiindcă nu puteam înţelege pe cel care 
mă dojenea, nici obiceiul, nici raţiunea nu-mi îngăduia să-mi revin. 
Căci noi stîrpim şi aruncăm acestea cînd creştem, şi nu am văzut pe 

10. Ps. 101, 28. 

11. Ecl. 39, 17. 

cineva, să. arunce, jcele buhe cu bună ştimţă/eînd- curăţă•• ceva.-Sau pentru 
acel timp chiar acele lucruri erau bune, şi anume să cer plîngînd ceea 
■ce nnani se putea dă fără să mă vatăme şi să mă revolt cu tărie Contra 
oamenilor liberi, care nu mi se supuneau, şi contra celor mai mari şi 
contra acelora care m-ău născut şi, pe lingă aceasta, contra multor oa¬ 
meni cu. mai. multă raţiune, care nu se supuneau semnului voinţei mele, 
să. încerc: să le fac rău cit mai ‘mult posibil, lovindtbi, pentru că nii 
ascultau; de poruncile mele cărora li s^ar fi. supus-spre dauna mea. ■ ■ 
în. acest mod, slăbiciunea membrelor pruncilor, este nevinovată,: nu su¬ 
fletul pruncilor. Eu am văzut şi am cercetat un prime gelos. încă nu 
vorbea şi privea.’palid, cu o privire amară, pe fratele său de lapte. Gine 
nu cunoaşte .acest lucru ? Mamele şi doicile , zic că pot îndepărta acest 
lucru prin nu ştiu ce leacuri; Oare este şi asta o nevinovăţie, anume 
faptul de a nu putea suferi pe cel care are aceeaşi soartă şi Care are, 
în cel mai înalt grad, nevoie de ajutor ..şi care-şi duce viaţa numai cu 
acest aliment, cînd izvorul de lapte curge din belşug şi abundă? Dar 
acestea sînt tolerate cu blîndeţe,: nu fiindcă nu ar exista sau ar fi mici, 
ci fiindcă,, cu creşterea, virstei,; vor pieri. Acest fapt se poate aproba, 
penteu că acestea înseşi nu pot fi tolerate cu sufletul liniştit cînd se 
-descoperă lâ un adult. 

{12)'Tu, aşadar, Doamne, Dumnezeul meu, Care ai dat-viaţă prun¬ 
cului'şi trupul pe care, aşa cum vedem, l-ai dăruit cu simţuri, l-ai al¬ 
cătuit din rnehibre,- l-ai împodobit cu chip şi, pentru păstrarea neatinsă 
a întregii lui fiinţe, i-ai dăruit toate simţirile unei fiinţe vii, porunceşti 
şi Te' laud în aCestea «şi să Te mărturisesc şi să cînt numele Tău, Tu 
Cel Preaînalt» 12 , pentru că eşti Dumnezeu atotputernic şi bun, chiar 
dacă ai făcut numai aceste lucruri pe care nimeni în afară de Tine 
nu le poate face, .Unicule, de la Care este orice măsură, Preafrumosule, 
Care le. formezi pe toate şi cu legea Ta le ordonezi pe toate. 

. Aşadar, această virstă a mea, Doamne, pe care nu-mi amintesc că 
am trăit-o, despre, care am crezut pe alţii, şi pe care de la alţi copii am 
dedus că am trăit-o, oricît de : demnă de- încredere ar fi această presu¬ 
punere, mă sfiesc. s-o număr în calea pe care o petrec în acest veac. 
Căci în ceea ce priveşte întunericul uitării mele;; este egală cu aceea 
pe care am dus-o în sinul mamei mele. Iar dacă «în păcate am fost 
zămislit şi în păcate mama m-a hrănit în pîntecele ei» 13 , unde, Te rog, 
Dumnezeul meu, unde, Doamne, eu servul Tău, unde sau cînd am fost 
nevinovat ? Dar, iată, las acel timp. Ce mai am eu cu el, ale cărui 
urme.nu le mai găsesc ? 



12. Ps. 91, 2. 

13. Ps. 50, 7. 

VIII 

(Î3) Oare nu din pruncie, înaintînd întoâce, am venit "la Copi¬ 
lărie ?Sau' mai degrabă copilăria a venit la mine şi a'urinat prunciei'? 
Iăr'âdeea nu s-a retras, căci unde s-a dus ? Şi totuşi încă mizera,‘‘căci 
hu eram prunc care să nu pot vorbi, ci eram copil care vorbeam; Şi-irii 
ămintesG de acest lucru şi de unde am învăţat să'vorbesc, am observat 
măi tîrziu. Căci nu mă învăţau mai marii mei, oamenii, oferindu-mi cu¬ 
vinte' intr-un şir determinat al învăţăturii, aşa : tum m-au'învăţat CeVa 
niai tîrziu' literele, ci eu însumi, cii mintea pe care liii-ai dat-o, Dum¬ 
nezeul meu, cu gemete şi cu diferite sunete şi cu diferite mişcări ale 
membrelor, voiam să arăt Simţirile inimii mele, ca să se dea ascultare 
voinţei mele şi nu puteam să arăt tot ceea ce voiam nici acelora că¬ 
rora Voiam Să le arăt. Prindeam cu memoria cînd ei denumeau vreun 
lucru şi cînd; după ce spuneau acei cuvînt, îşi mişcau trupul Spre ceva. 
Vedeam şi păstram în memorie că"Uşa se numeşte lucrul aceia, pe eare-1 
rosteau prin sunet cînd voiau să-l arate. Căci ei voiau să' arate acest 
lucru care se descoperea din mişcarea trupului, ca din nişte vorbă ria- 
turale ale tuturor oamenilor, vorbe naturale care se fac cu faţa şi cu 
semnul ochilor şi prin mişcarea celorlalte membre şi prin sunetul vocii 
dâre arăta simţirea sufletului cînd cerea, avea, respingea, fugea de anu¬ 
mite lucruri. 

în acest mod, din cuvintele aşezate la locul lor în exprimarea di¬ 
feritelor idei auzite deseori, deducem puţin cîte puţin semnele căror 
lucruri erau şi, după ce gura mea era în stare să le rostească, arătam 
dorinţele mele prin ele. în acest mod am comunicat cU aceia între care 
eram semnele dorinţelor care trebuiau cunoscute şi am intrat mai adine 
în societatea furtunoasă a vieţii omeneşti, depinzînd de autoritatea pă¬ 
rinţilor şi de aprobarea oamenilor mâi în vîrstă. 

IX 

Dumnezeule, Dumnezeul meu, ce necazuri şi ce amăgiri am încercat 
acolo, cînd mie, copil, mi se propunea să trăiesc cuminte, adică să as¬ 
cult de aceia care mă sfătuiau ca să strălucesc în acest secol şi să 
excelez în îndeletnicirile vorbăreţe, care îmi slujeau ca să dobîndesc 
onoarea oamenilor şi falsele bogăţii. Apoi, de aci, am fost dus la şcoală, 
ca să învăţ literele al căror folos nu-1 cunoşteam, sărmanul de mine. 
Şi totuşi, dacă eram leneş la învăţătură, mă bateau, căci acest fapt 
era lăudat de cei mai în vîrstă şi de cei mai mulţi, era lăudat înaintea 
noastră. Şi, ducînd această viaţă, ne construiseră căi pline de dureri, 
prin;care eram siliţi să trecem, căci se înmulţise munca şi durerea pen¬ 
tru fiii lui Adam. 







70 


FERICITUL AUGUSTIN 


Am găsit insă, Doamne, oameni care Te rugau, şi am învăţat de la 
ei, simţindu-Te, aşa cum puteam, că Tu eşti cineva mare, Care puteai, 
chiar fără să apari simţurilor noastre, să ne auzi şi să ne vii în ajutor. 
Căci, copil fiind, am început să Te rog pe Tine, ajutorul şi scăparea 
mea şi, în invocarea Ta, rupeam nodurile limbii mele şi Te rugam, ca 
un copil cu multă dragoste, să nu fiu bătut la şcoala. Şi cînd nu mă 
ascultai — ceea ce nu era spre neinţelepţirea mea — loviturile mele 
erau luate în rîs de oamenii mai în vîrstă, pînă chiar şi de părinţi, 
care nu voiau să mi se întîmple ceva rău, răul meu cel mai mare şi 
grav de atunci. 

(15) Este oare, Doamne, vreun suflet atît de mare, lipit de Tine 
printr-o prea mare iubire, este, zic, oare cineva — căci prostia face 
acest lucru — este dar cineva care, lipindu-se de Tine cu evlavie, să 
fie stăpînit de o simţire atît de puternică, cum sînt căluţii de tortură 
şi ghiarele de fier şi alte variate torturi de acest gen, pentru evitarea 
cărora, pe toate ţinuturile pămîntului, Ţi se aduc rugăciuni cu mare 
frică, să le socotească de o importanţă atît de mică, şi să rîdă de aceia 
care se îngrozesc de ele, aşa cum ipărinţii noştri rîdeau de chinurile 
de care noi copiii eram loviţi ? Căci noi nu ne temeam mai puţin de 
ele, şi nici nu Te rugam ma puţin să scăpăm de ele şi păcătuiam totuşi, 
scriind sau citind sau cugetînd despre litere mai puţin decît se cerea 
de la noi. 

Căci nu lipsea, Doamne, memoria sau puterea de înţelegere, pe 
care ai voit ca noi să le avem din destul în raport cu vîrsta aceea, ci 
ne desfăta jocul şi eram pedepsiţi de către aceia care făceau şi ei aceste 
lucruri. 

Dar glumele celor mai în vîrstă se numesc afaceri, iar pe ale copii¬ 
lor deşi sînt la fel, cei mai în vîrstă le pedepsesc, şi nimeni nu pedep¬ 
seşte pe copii sau pe aceia, sau şi pe unii şi pe alţii, fără numai dacă 
un bun judecător al lucrurilor aprobă că eu am primit lovituri, fiindcă, 
copil fiind, mă jucam cu mingea şi eram împiedicat de acel joc să 
învăţ mai repede literele, cu care, ajuns mai mare, să mă joc urît. 
Sau ce altceva făcea acela care mă batea, care, dacă ar fi fost învins 
într-o problemă de un coleg doct, ar fi fost chinuit mai mult de fiere 
şi de invidie decît mine, cînd eram învins la întrecerea în jocul cu 
mingea de către colegul meu de joacă ? 

X 

(16) Şi totuşi păcătuiam, Doamne Dumnezeul meu, Orînduitorul şi 
Creatorul tuturor lucrurilor naturale, îndreptător al păcătoşilor, Doamne 
Dumnezeul meu, greşeam neascultînd de părinţi şi de acei învăţători, 
căci după aceea puteam să mă folosesc bine de literele pe care aceia 

voiau să le învăţ cu orice stare sufletească. Căci eu nu eram neascul¬ 
tător fiindcă aş fi ales lucruri mai bune, ci din cauza dragostei de joacă, 
căci iubeam la întreceri victoriile făloase şi îmi plăcea ca urechile 
mele să fie mîngîiaite de poveşti false, pentru ca să dorească cu mai 
multă ardoare — cînd aceealşi curiozitate strălucea din ce în ce mai 
mult în ochi la spectacole — jocurile celor mai în virstă, jocuri prin 
care totuşi aceia care le fac se disting, fiind încărcaţi cu o demnitate 
atît de mare, incit aproape toţi le doresc copiilor lor, pe care totuşi îi 
lasă cu plăcere să fie bătuţi, dacă prin astfel de spectacole sînt împiedi¬ 
caţi de la studiul acela prin care doresc ca ei să parvină la săvîrşirea 
acelor jocuri. 

Vezi astea, Doamne, cu milă şi ne eliberează pe noi care Te in¬ 
vocăm pe Tine şi eliberează chiar pe aceia care nu Te invocă, ca să 
Te invoce şi să-i eliberezi. 

XI 

(17) Căci auzisem eu, copil fiind, despre viaţa veşnică făgăduită 
nouă, prin smerenia Domnului Dumnezeului nostru, Care coborîse la 
mîndria noastră, şi deja mă însemnam cu semnul crucii Lui, şi eram 
îmbunătăţit de sarea Lui chiar din pîntecele mamei mele, care a nădăj¬ 
duit mult la Tine. Ai văzut, Doamne, cînd eram copil, iar într-o zi 
deodată am fost cuprins de o fierbinţeală la apăsarea stomacului, fiind 
gata să mor, ai văzut, Dumnezeul meu, căci erai păzitorul meu, cu ce 
avînt al sufletului şi cu ce credinţă am cerut botezul Hristosului Tău, 
al Domnului şi Dumnezeului meu, de la pietatea mamei mele şi mamei 
noastre a tuturor, de la Biserica Ta. Şi, tulburată, mama trupului meu 
— pentru că năştea în inima ei curată, în credinţa Ta, cu mult mai drag 
mîntuirea mea veşnică — deja se îngrijea să fiu iniţiat în tainele mîn- 
luitoare şi să fiu spălat, mărturisindu-Te pe Tine, Doamne Iisuse, spre 
iertarea păcatelor, dacă nu m-aş fi însănătoşit imediat. Aşadar a fost 
amînată curăţirea mea prin Taina Botezului, ca şi cînd ar fi fost ne¬ 
cesar să mă mai murdăresc, dacă trăiesc, pentru că după acea spălare 
vina ar fi fost mai mare şi mai periculoasă în murdăria păcatelor. Şi 
deja eu credeam şi ea credea şi toată casa, afară de tatăl meu, care 
totuşi nu a învins în mine datoria de a-mi iubi mama, ca să nu cred în 
Hristos, aşa cum nu crezuse el. Căci ea dorea cu ardoare ca Tu să-mi 
fii tată, Dumnezeul meu, mai degrabă decît el, iar în acest lucru o aju¬ 
tai ca să învingă pe bărbalt, căruia îi slujea mai bine, pentru că în 
acest fel Iţi slujea Ţie, Care porunceai acest lucru. 

(18) Te rog, Dumnezeul meu, şi aş vrea să ştiu, dacă şi Tu ai vrea, 
cu ce scop am fost amînat ca să nu fiu botezat atunci, oare spre binele 
meu au fost parcă dezlegate curelele păcatului meu sau nu au fost ? 

Aşadar, de ce ,şi acum se aude de peste tot în urechile jnoaştrq : «Laşă-1 
să facă,«păci încă nu este botezat». Şi totuşi, cînd este vorba despre să¬ 
nătatea trupului, noi nu zicem < I..asă-1 să se rănească şi mai mult, căci 
încă nu a fost. vindecat». Cu cit mai bine aş fi fost eu însănătoşit — şi 
despre acest, lucru era vorba cu privire la mine — prin vegherea mea şi 
a alor : mei, pentru ca, primind inîntuirea sufletului meu, această mântuire 
să fie pusă la adăpost prin ocrotirea Ta, Care mi-o dăduseşi. 

■In. adevăr, ar fi fost mai bine. Dar multele valuri ale ispitelor care 
se vedeau că mă ameninţă, după copilărie, le cunoscuse chiar mama, 

" ■'**’ ■ ’ xii ' • 

(19) Ţp.tuşi, chiar în timpul copilăriei mele, pentru care exista o mai 
mare toarnă ia ai mei decît.pentru tinereţe, nu iubeam literele şi uram 
faptul că eram împins la ele. Totuşi eram constrîns şi era bine pentru 
mine, căci nu aş fi învăţat, dacă nu aş fi fost constrîns, întrucât nimeni nu 
face, fără voie, bine, chiar dacă este bine ceea ce face. Nici cei care mă 
sileau nu făceau bine, dar bine mi se făcea de ia Tine, Dumnezeul meu. 
Căci aceia'mTvedeau în care parte o să duc lucrul pe care mă constrîn- 
geau să-l învăţ, ei vedeau numai săturarea unor pofte nesăţioase de lip¬ 
să bogată şi de o ruşinoasă glorie. Tu însă, «pentru Care sînt numărate 
firele de păr ale capului nostru» 14 , Te foloseai de eroarea tuturor celor 
care stăruiau să învăţ spre folosui meu, dar de greşala mea, care nu 
voiam să învăţ, Te foloseai pentru pedeapsa mea, pentru care meritam 
să fiu lovit, eu, un copil atît de mic şi un păcătos atît de mare. Aşadar, 
nu de la aceia care făceau bine, Tu-mi făceai bine şi mă răsplăteai drept 
pe mine care păcătuiam, căci ai poruncit, şi aşa este, ca orice suflet îm¬ 
prăştiat să-şi fie singur pedeapsă. 

XIII 

(20) Dar care era cauza pentru care uram literele greceşti, cu care 
eram îmbibat de mic copil, nici acum nu am ajuns să-mi dau bine seama. 
Căci îmi plăceau ceie latine, nu acelea pe care le predau primii învăţă¬ 
tori, ci acelea pe care le predau aceia care se cheamă gramatici. Căci pe 
cele prime — unde se învaţă a citi, a seri şi a număra — 4 le socoteam 
mai puţin greoaie şi ca pedeapsă, decît pe cele greceşti. De unde venea 
totuşi şi acest lucru dacă nu din păcatul şi din vanitatea vieţii, «fiindcă 
eram trup şi suflet care trece şi nu se mai întoarce» ? 15 . In orice caz, 
erau mai bune, fiindcă erau mai sigure acele prime studii prin care se 
făcea în mine şi s-a făcut şi am acea deprindere că pot să citesc, dacă 
aflu ceva scris, şi scriu eu însumi, dacă vreau ceva, decît aceie litere 

14. Matei, 10, 39. 

15. Ps. 77, 39. 

prin care eram silit să ţin minte rătăcirile nu ştiu. cărui Aeneas, uitînd 
de rătăcirile mele, şi să. plîng. pe Didona moartă, pentru că s-a sinucis 
din dragoste, cînd, între timp, eu, prea nenorocitul, mă suportam pe 
mine, care muream în acestea, departe de Tine — Dumnezeule, viaţa 
mea, mă suportam cu ochii uscaţi. 

(21) Căci ce. este mai vrednic de milă decît un sărman care nu se 
deplînge pe sine, ci plînge moartea Didonei, care avusese loc din dra¬ 
goste pentru Aeneas, dar care nu plîngea moartea sa, care se producea 
pentru că nu Te iubea pe Tine, Dumnezeule, lumina inimii mele, pîinea 
gurii din lăuntrul sufletului meu, tăria care îmbogăţeşte mintea şi lăun- 
trul cugetării mele? Nu Te iubeam şi-«mă'dădeam stricării» 16 , departe 
de Tine şi, cînd mă dădeam stricării, îmi'răsuna din "toate părţile «Foarte 
bine! «Foarte bine!», căci prietenia acestei lumi este stricăciune care 
îndepărtează de la-Tine, iar «Foarte bine! Foarte bine!» se strigă spre 
a-i fi ruşine aceluia care nu este aşa. Şi aceste lucruri nu -le plângeam, ci 
plîngeam pe Didona, «care se stinsese'şi care recursese la sabie, ca la 
ultima soluţiei) 17 , eu însumi urmînd ultimele creaturi' ale Tale, şi pără- 
sindu-Te,’ eu, pe pămînt, mergeam în pămînt. Iar dacă eram oprit să ci¬ 
tesc acele lucruri, sufeream, fiindcă nu citeam lucruri care să mă îndu¬ 
rereze. Astfel de nebunii ’sînt socotite litere mai oneste şi mai rodnice 
decît acelea prin care am învăţat să scriu şi să citesc. 

(22) Dar acum, în sufletul meu, să strige Dumnezeul meu şi adevă¬ 

rul Tău să-mi. spună : nu este aşa, nu este aşa. Este mai bună acea primă 
învăţătură, căci iată sînt pregătit sa ui,t rătăcirile lui Aeneas şi toate cele 
de acest gen, decît să scriu şi să citesc. Căci intr-adevăr perdele atîrnă 
la pragurile şcolilor gramaticilor, dar nu înseamnă cinstea secretului 
mai mult de.cit acoperirea erorii. . 

Să nu strige contra mea aceia de care nu mă mai tem, în timp ce 
mărturisesc Ţie cele ce vrea sufletul meu, Dumnezeul meu, şi mă liniş¬ 
tesc în mărturisirea relelor mele, ca să iubesc căile Tale 1 cele-bune, să 
nu strige contra mea vânzătorii sau cumpărătorii de gramatică, fiindcă, 
dacă le-aş pune înainte întrebarea : oare este adevărat ceea ce spune 
poetul că Aeneas a venijţ odinioară la Carthagina? —- cei mai puţin pri¬ 
cepuţi vor răspunde că nu ştiu, iar cei mai învăţaţi vor spune că nu este 
adevărat. Dar, dacă aş întreba, cu ce litere.se scrie numele lui Aeneas, 
toţi cei.care ie-au învăţat îmi vor da un răspuns adevărat, după înţele¬ 
gerea şi hotărîrea prin care oamenii au confirmat între ei aceste semne. 
La fel, dacă aş întreba care din două ar aduce cuiva o mai mare pagubă: 

uitarea scrisului şi cititului sau uitarea acelor plăsmuiri poetice, cine 
nu ar răspunde că acela care nu a uitat cu totul de sine ? 

Aşadar, eu păcătuiam cînd eram copil pentru că puneam cu drag 
acele lucruri deşarte înaintea acestora care sînt mai folositoare, sau mai 
degrabă pe acestea le uram, iar pe acelea le iubeam. Desigur — unu şi 
cu unu fac doi, doi şi cu doi fac patru — îmi era un cîntec urît, iar pen¬ 
tru mine era un dulce spectacol al deşertăciunii calul de lemn plin de 
oameni înarmaţi şi aprinderea Troii «şi umbra Creusei însăşi» 18 . 

XIV 

(23) De ce, deci, uram gramatica greacă care le cînta ? Căci şi Ho- 
mer este foarte dulce şi totuşi era amar pentru mine cînd eram copil, 
de ce, deci, le uram ? Cred că şi pentru copiii greci Vergilius este la fel, 
cînd sînt constrînşi să-l înveţe aşa cum eram eu silit să-l învăţ pe Ho- 
mer. Fără îndoială, în general, greutatea de a învăţa o limbă străină 
stropea cu fiere toate dulceţile greceşti ale povestirilor fabuloase. Căci 
eu nu cunoşteam acele cuvinte greceşti şi mi se repeta cu ameninţări 
aspre şi pedepse că trebuie să le cunosc, şi se insista cu vehemenţă. 

Căci, la fel, eu nu cunoaştem odinioară, copiii fiind, nici un cuvînt 
latin şi totuşi, observînd, le-am învăţat fără de nici o teamă şi fără nici 
un chin printre mîngîierile doicilor şi printre glumele celor care-mi su- 
rîdeau şi se jucau veseli cu mine. intr-adevăr, le-am învăţat fără povara 
penală a celor care mă constringeau, le-am învăţat cînd inima mea mă 
silea să exprim gîndirile sale, ceea ce nu s-ar fi putut face, dacă nu aş 
fi învăţat cîteva cuvinte, dar nu de la cei care mă învăţau, ci de la cei 
care vorbeau, în ale căror urechi şi eu manifestam ceea ce gîndeam. 

Deci este clar că o mai mare putere are la învăţarea acestora curio¬ 
zitatea liberă decît nevoia migăloasă. Dar această nevoie restrînge avîn- 
tul liberei curiozităţi prin legile Tale, Dumnezeule, care au puterea, în- 
cepînd cu nuielele învăţătorilor şi pînă la ispitirile martirilor, de a ames¬ 
teca sănătoasele amărăciuni, care să ne cheme la Tine de la plăcerea 
ciumată prin care ne-am îndepărtat de Tine. 

XV 

(24) Ascultă, Doamne, ruga mea, ca să nu se clatine sufletul meu de 
pedeapsa Ta, iar eu să nu mă pierd mărturisindu-Ţi milele Tale prin care 
m-ai scos din toate căile mele foarte rele, ca să-mi fie mie mai dulce 
decît toate atracţiile pe care le urmam şi să Te iubesc cu foarte mare 
tărie şi să sărut mîna Ta din toată inima mea şi să mă scoţi pe mine din 
toată ispita «pînă la sfîrşit» 19 . Căci, Doamne, Domnul şi Dumnezeul 

meu 20 , Ţie să-Ţi servească tot ce am învăţat folositor, copil fiind, Ţie 
să-Ţi servească tot ceea ce vorbesc şi scriu şi citesc şi număr, fiindcă 
atunci cînd învăţam deşertăciuni Tu îmi dădeai o disciplină, şi în acele 
deşertăciuni mi-ai iertat păcatele desfătărilor mele. Căci în ele am învă¬ 
ţat multe cuvinte folositoare, dar se pot învăţa şi în lucruri care nu sînt 
deşertăciuni şi aceea este singura cale pe care să poată umbla copiii. 

XVI 

(25) Dar, vai ţie!, fluviul obiceiului omenesc. Cine ţi se va împo¬ 
trivi ? Cit timp nu vei seca ? Pînă cînd vei rostogoli pe fiii Evei în marea 
cea mare şi groaznică, pe care abia o trec aceia care se ţin de lemnul 
crucii ? Oare nu în tine am citit eu despre Iupiiter oare tuna şi făptuia 
desfrîuri ? Şi, desigur, nu putea să facă aceste două lucruri, dar a fost 
reprezentată pe scenă, ca să aibă autoritatea de a imita adevăratul des- 
frîu, cînd codoş era un fals tunet. 

Care dintre învăţătorii îmbrăcaţi cu mantaua cu capişon aude, cu 
ureche înţelegătoare pe un om, făcut din aceaşi pulbere, strigînd şi zi- 
cînd : «Homer plăsmuia aceste poveşti şi punea pe seama zeilor fapte 
omeneşti, dar eu aş prefera să aducă cele divine la noi» ? 21 Dar, mai po¬ 
trivit cu adevărul, se spune că în adevăr Homer plăsmuia aceste poveşti, 
dar le atribuia unor oameni vicioşi, ca nu cumva netrebniciile să fie 
socotite netrebnicii şi pentru ca acela care le va fi săvîrşit să nu pară 
că a imitat nişte oameni pierduţi, ci pe zeii cereşti. 

(26) Şi totuşi, o fluviu infernal, sînt aruncaţi în tine fiii oamenilor, 

care plătesc ca să înveţe aceste lucruri, şi mare eveniment se petrece 

cînd acest fapt se comite în for, sub ochii legilor care, pe lingă plată, 

dau învăţătorilor şi salarii, şi loveşti pietrele tale şi le faci să sune, zi- 
cînd: «De aici se învaţă cuvintele, de aici se dobîndeşte elocinţa foarte 
necesară pentru a produce convingere despre lucruri şi pentru a desfă¬ 
şura ideile». Aşadar, în acest mod nu am cunoaşte aceste vorbe ca ploaie 
de aur, şi sînt înşelătorie şi templele cerului şi alte vorbe care sînt 
scrise în acel loc — dacă Terentius nu ar aduce pe scenă un tînăr ne¬ 
trebnic, care-şi ia de model pentru nelegiuire o pictură fixată de perete 
«în care se vedea pictat Iupiter, cum trimisese odinioară în sinul Danaiei 
o ploaie de aur şi a înşelat-o în acest fel». Şi observă cum se aţîţă la 

poftă, ca şi cînd ar fi apărat de un sfat ceresc : 

«Şi ce zeu! zice, acela care face templele 
Cerului să tremure de un sunet imens ! 

Era un biet om. Să nu fi făcut acest lucru ? Ba chiar 
___ L-am făcut şi cu multă plăcere» 22. 

20. Ps. 5, 3. 

21. Cicero, Tuse. 1, 26. 

22. Terenjiu, Eun. 585—589. 

Nu, în general,- nu prin această * ruşine se învaţă mai uşor aceste- 
cuvinte, ci prin aceste vorbe această neruşinare se.făptuieşte-cu. mai 
multă siguranţa de sine. Eu nu acuz cuvintele ca pe nişte vase preţioase 
şi alese, ci acuz vinul erorii pe care ni-1 ofereau să-l bem învăţătorii 
beţi, şi dacă nu voiam să bem, eram loviţi şiuiu ne era îngăduit să .chei 
raăm vreun ^judecător treaz. Şi totuşi eu,, Doamne Dumnezeul meu, în 
faţa Căruia este acum fără primejdie amintirea mea, le-am învăţat cu 
plăcere şi, nefericitul de mine, mă desfătam cu ele, iar pentru aceasta 
eram numit topii al bunei speranţe. 1 1 


XVII . 

(27) îngăduie-mi, Dumnezeul meu, să spun ceva şi despre minte, 
darul Tău, în ce aiureli se nimicea. în adevăr, mi se propunea o înde-, 
letnicire sufletului meu, care mă neliniştea destul de mult,, cu premiul 
laudei şi cu teama de ruşine sau de lovituri, ca să învăţ cuvintele Iuno- 
nei mîniate şi îndurerate pentru că nu poate <<s.ă îndepărteze de . Italia 
pe regele Tenorilor» 23 , cuvinte pe care auzim că Iunona nu le rostise 
niciodată. Dar, rătăcitori, eram siliţi să mergem pe urmele plăsmuiri¬ 
lor poetice şi să spunem în proză ceea ce poetul spusese în versuri, şi 
le spunea, mai demn de laudă acela care, potrivit cu demnitatea per¬ 
soanei schiţate, punea în lumină cu mai mult adevăr simţămîntul mîni- 
ei şi al durerii cu cuvinte care îmbrăcau în chip potrivit ideile. 

La ce-mi folosea aceasta, Dumnezeul meu ? Ce-mi aducea faptul 
că atunci cînd citeam eram aclamat înaintea multora de aceeaşi vîrstă 
cu mine, care citeau împreună cu mine lecturile lor ? Oare toate ace¬ 
lea nu erau fum şi vînt ? Oare nu exista altceva în care să se exercite 
mintea şi limba mea ? Laudele Tale, Doamne,, laudele Tale în scrierile 
Tale ar fi putut ţine sus butucii inimii mele şi nu ar fi fost rănită prin 
glume deşarte, pradă urîtă zburătoarelor. Căci nu numai intr-un singur 
fel se aduc jertfe îngerilor care au călcat porunca. 

XVIII 

(28) Ce este insa de mirare este că eram dus, în acest mod, în de¬ 
şertăciuni şi mă depărtam de Tine, Dumnezeul meu, cînd mi se propu¬ 
nea să-i imit pe oamenii care, dacă enunţau cu un barbarism sau 
cu un cuvînt obişnuit faptele , lor, nu rele, erau criticaţi şi se simţeau 
împovăraţi. Dar dacă povesteau netrebniciile lor în cuvinte potrivite, 
care urmau unele altora' după regulă, cu belşug ■ de ornamente, erau 
lăudaţi şi măriţi. Vezi toate acestea şi taci, Doamne, «îndurător şi mult 
milostiv şi adevărat.(Ps. 102, 8; 35, 15)» Oare mereu vei tăcea? Iar 
acum scoţi din acest adine groaznic sufletul meu care Te cănită şi care 

este însetat de desfătările Tale, a cărui inimă zice : «Am căutat faţa 
Ta, Doamne, şi o voi căuta» 24 , căci sînt departe de faţa Ta cu suflet 
•întunecat.; Căci nu cu. picioarele sau prin spaţii se pleacă de la Tine sau 
se revine la Tine sau la adevăr, ia acei Fiu al Tău mai mic, care nu a 
căutat cai Sau care sau nave şi nu a zburat cu aripi văzute şi nu a făcut 
drum mişcîndu-şi genunchii, ci, trăind în tr-o, regiune îndepărtată, a risipit 
fără măsură ceea ce-i dăruieşti Tu, cînd a plecat, Tu, Părinte dulce, 
fiindcă i-ai dăruit ceva şi mai dulce cînd s-a întors lipsit, aşadar cuprins 
de^ poftă, căci aceasta înseamnă întunecat şi aceasta este departe de 
faţa Ta. 

(29) Vezi, Doamne, Dumnezeul meu, şi răbdător cum eşti, vezi cu cita 
atenţie observă fiii oamenilor regulile literelor şi silabelor primite de 
la vorbitorii anteriori şi cum uită legile eterne ale neîncetatei Tale mîn- 
tuiri, încît acela care păstrează sau predă vechile reguli ale sunetelor, 
dacă contra regulilor gramaticii a pronunţat cuvîntul «om» fără aspi¬ 
raţia primei silabe, displace mai mult oamenilor decîit daca, contra 
preceptelor Tale, urăşte un om, deşi este om. Intr-adevăr, ca şi cînd ar 
simţi că un om duşman este mai periculos decît însăşi ura, de care este 
minat contra lui, sau ca şi cînd cineva ar putea pustii mai grav, urmă- 
rindu-1, decît pustieşte propria lui inimă prin faptul că este cuprins de 
.duşmănie. Şi nu este mai lăuntrică în. om ştiinţa literelor decît este 
scrisă conştiinţa care zice sa nu faci altuia ceea ce nu. vrei tu însuţi să 
suferi, Cit de ascuns eşti Tu, Care locuieşti în cele înalte în tăcere, Dum¬ 
nezeu Cel Unul mare, Care, printr-o lege negrăită, împrăştii întuneric, 
Ca^re aduce osîndă asupra poftelor neparmi.se, cînd un om caută faima 
elpcinţei — atunci cînd, în fata unui judecător,. înconjurat de o mulţi¬ 
me de oameni, urmăreşte pe duşmanul său cu o ură nemaipomenit de 
cruda — se fereşte cu toată puterea atenţiei ca nu cumva, printr-o gre- 
şală de limbă, să zică «între omines» — în loc de homines, dar nu se 
fereşte ca nu cumva, din cauza furiei minţii, să smulgă un om dintre 
oameni. 

XIX 

(30) Pe pragul acestor moravuri zăceam eu copil sărman; şi în 
această arenă se găsea acel loc în care eu mă temeam mai mult să fac 
un barbarism decît mă feream — dacă l-aş fi făcut -— să nu invidiez 
pd aceia care nu-1 făceau. 

Afirm acestea şi le mărturisesc Ţie, Dumnezeul meu, acestea în 
care’ eram lăudat de aceia cărora pentru a le fi pe plac însemna pentru 
mirie a trăi cinstit. Căci nu vedeam viitoarea neruşinării în care «eram 
aruncat de la ochii Tăi». Căci ce a fost în acele lucruri ceva mai urît 

decît mine, chiar cînd acelor oameni le displăceam înşelînd, prin ne¬ 
numărate minciuni, şi pe pedagog şi pe învăţători, şi pe părinţi din 
dragostea jocului, din dorinţa de a privi comedii şi de a le imita cu 
un vesel neastîmpăr ? Comiteam chiar furturi din cămara şi de la masa 
părinţilor, fie că gura îmi poruncea, fie ca să am ce să dau copiilor 
care-mi vindeau jocul lor, deşi şi ei se desfătau de acel joc ca şi mine. 
Chiar în acest joc, eu, învins adesea, minat de dorinţa deşartă de întîie- 
tate obţineam victorii înşelătoare. Căci ceea ce eu nu voiam să sufăr şi 
condamnam pe altul cu furie, dacă-1 găseam făcînd, era tocmai ceea 
ce făceam eu altora. Şi, dacă prins eu însumi, eram acuzat, îmi plăcea 
mai mult să mă înfurii decît să cedez. 

Oare aceasta este nevinovăţia copilărească ? Nu este, Doamne, nu 
este, Te rog, Dumnezeul meu. Căci chiar acestea sînt acelea care de la 
pedagogi şi învăţători, de la nuci, de la mingi, de la vrăbii, în succe¬ 
siunea unor vîrste mai mari, în general, trec la prefecţi, la domni, la 
aur, la moşii, la sclavi, aşa cum nuielelor le urmează pedepsele mai 
mari. Aşadar, semnul smereniei l-a aprobat Domnul nostru, în starea 
copilăriei, cînd a zis : «A unora ca acestora este împărăţia Cerurilor» 
(Matei, 19, 14). 

XX 

(31) Şi totuşi, Doamne, Ţie preaînalt, preabun întemeietor al Uni¬ 
versului, Dumnezeul nostru, îţi aduc mulţumiri, chiar dacă ai fi voit 
ca eu să fiu numai copil. Căci existam şi atunci, trăiam şi simţeam şi 
aveam grijă de sănăftatea mea, urmă a preaascunsei unităţi din care 
eram, şi păzeam cu un simţ interior curăţia simţurilor mele şi în ele, 
mici cum erau, eram desfătat de cugetări despre lucruri mici, eram des¬ 
fătat de adevăr. Nu voiam să mă înşel, mă întăream cu memoria, eram 
instruit cu elocvenţa, eram desfătat de prietenie, fugeam de durere, de 
necinste, de ignoranţă. 

Ce nu este de admirat şi de lăudat la un astfel de vieţuitor ? Dar 
toate acestea sînt darurile Dumnezeului meu, nu eu mi le-am dat, şi 
bune sînt, şi toate acestea sînt eu. Aşadar, bun este Acela Care m-a 
făcut şi El însuşi este bunul meu şi Lui îi aduc mulţumire pentru bună¬ 
tăţile în care mă aflam copil fiind. 

Căci în acest lucru păcătuisem, anume că nu căutam plăcerile, mă- 
reţiile, adevărurile în El însuşi, ci în creaturile Lui, în mine şi în cei¬ 
lalţi şi, în acest mod, mă prăvăleam in dureri, în confuzii, în erori. Mul¬ 
ţumesc Ţie, Dulceaţa mea şi Cinstea mea şi încrederea mea, Dumne¬ 
zeul meu, mulţumesc Ţie pentru darurile Tale. Dar Tu păzeşte-mi-le ! 
Căci în acest mod mă vei păzi pe mine şi se vor mări şi vor ajunge la 
desăvîrşire cele ce mi-ai dait şi eu însumi voi fi cu Tine, pentru că şi 
faptul ca să fiu Tu mi l-ai dat. 






CARTEA A DOUA 


I 

(1) Vreau să-mi amintesc urîciunile mele trecute şi deşertăciunile 
sufletului meu, nu pentru că le-aş iubi, ci ca să Te iubesc pe Tine, 
Dumnezeul meu. Din dragoste pentru dragostea Ta fac acest lucru, re¬ 
venind pe căile mele pline de netrebnicie, în amărăciunea recugetării 
mele, pentru ca Tu să mă îndulceşti, Tu, Dulceaţă neînşelătoare, Dul¬ 
ceaţă fericită şi sigură, Care mă reculege de la împrăştierea în care 
cu înşelăciune am fost sfişiat, în timp ce, depărtîndu-mă de la Tine 
Unul, m-am împrăştiat în multe deşertăciuni. Căci odinioară, în tine¬ 
reţe, am ars de dorinţa de a mă, sătura de plăceri infernale şi am îndrăz¬ 
nit a mă cufunda, ca într-o pădure, în felurite îşi umbroase amoruri, iar 
înfăţişarea mea s-a urîţit şi am putrezit în faţa ochilor Tăi, dorind să-mi 
plac mie şi să plac ochilor oamenilor. 

II 

(2) Şi ce altceva era lucrul care mă desfăta decît a iubi şi a fi iu¬ 
bit ? Dar nu era păstrată o măsură de la suflet la suflet, cit este hota¬ 
rul luminos al prieteniei, ci nori izbucneau din noroioasa poftă a cărnii 
şi din aprinderea vîrstei şi înnourau şi întunecau inima mea, încît seni¬ 
nătatea iubirii nu se mai deosebea de întunericul poftei. Se întărise mî- 
nia Ta asupra mea şi eu nu ştiam. Am asurzit din cauza scîrţîitului lan¬ 
ţului stării mele muritoare, pedeapsa îngîmfării mele, şi mă îndepărtam 
de Tine, şi Tu îngăduiai, şi eram zbuciumat şi mă împrăştiam şi curgeam 
în toate părţile şi fierbeam în desfrîurile mele, iar Tu tăceai. O, tîrzie 
bucurie a mea ! Tăceai atunci, iar eu mergeam mai departe de Tine, în 
mai multe şi mai mulite seminţe ale durerilor, într-o mîndră înjosire şi 
neliniştită oboseală. 

(3) Cine ar fi putut să pună măsură neliniştei mele şi cine ar fi pu¬ 
tut întoarce spre folos frumuseţile trecătoare ale lucrurilor noi şi să pu¬ 
nă hotar dulceţilor acelora, pentru ca valurile vîrstei mele să fiarbă 
pînă la ţărmul conjugal, dacă liniştea nu putea fi în ele, mulţumită de 
scopul procreării de copii, aşa cum prescrie legea Ta, Doamne, Care 
formezi chiar vlăstarul morţii noastre, putînd să pui o mînă blinda 
spre a modela spini îndepărtaţi din paradisul tău ? Căci nu este depar- 

te de noi atotputernicia Ta, chiar cînd noi sîntem departe de Tine 1 . Sau 
atunci să fi observat cu mai multă atenţie sunetul norilor Tăi: «Vor 
suferi zbuciumări ale trupului de acest fel iar eu vă cruţ-) şi -este bine 
pentru bărbat să nu atingă femeia», «cine este fără soţie se gîndeşte ia 
cele ce sînt ale lui Dumnezeu şi cum să placă lui Dumnezeu, iar ce: 
care este unit prin căsătorie cugetă la cele ce sînt ale lumii şi cum să 
placa soţiei». Aceste cuvinte să le fi auzit cu mai multă atenţie şi, eu¬ 
nuc pentru împărăţia cerurilor, în, chip mai fericit să fi aşteptat îmbră¬ 
ţişările, Tale. 

(4) ' Dar, sărmanul, eram în fierbere, urmînd năvala aprinderii mele, 
părăsiridu-Te pe Tine, şi am trecut dincolo de poruncile Tale, dar nu 
am scăpat de biciul Tău, căci cine dintre muritori ar putea scăpa ? Căci 
Tu mereu erai de faţă, înfuriindu-Te cu milă şi stropind cu cele mai 
amare pedepse plăcerile mele nepermise, pentru ca, în acest mod, să 
caut să mă desfătez, fără să sufăr pedepse, şi, unde aş fi putut face 
acest lucru să nu aflu ceva în afară de Tine «Care transformi durerea 
în învăţătură» 2 , şi loveşti ca să vindeci, şi nu ucizi, oa să nu murim de¬ 
parte de Tine. 

Unde eram şi cît de departe petreceam în exil, cît de departe de des¬ 
fătările casei Tale, în acel al şaisprezecelea an al trupului meii, cînd 
am luat sceptrul asupra mea şi am dat mîinile întregi acelei nebunii a 
poftei destrăbălate prin ruşinea umană, dar nepermise de legile Tale ? 
Şi ai mei nu s-au preocupat să mă ia în primire cu căsătoria, cînd mă 
prăvăleam, ci s-au preocupat numai ca să învăţ să fac, un discurs cît 
mai bun şi să conving prin arta oratoriei. 

III 

(5) Şi, într-adevăr, în acel an studiile mele se întrerupseseră, în 
timp ce, revenit la Madaura, oraş vecin, în care începusem să călăto¬ 
resc ca să învăţ literatura şi oratoria, mi se pregătea cheltuiala unei 
călătorii mai lungi la Cartagina, mai mult datorită ambiţiei decît veni¬ 
turilor tatălui meu, care era un cetăţean foarte modest din Thagaste. 

Cui povestesc acestea ? Căci nu Ţie le povestesc, Ţie, Dumnezeul 
meu, ci, în faţa Ta, le narez neamului meu, neamului omenesc, oricît 
de mică ar fi partea neamului omenesc care ar putea să dea de aceste 
însemnări. Şi ce să fac prin aceasta ? Desigur pentru ca şi eu, şi acela 
care le citeşte, să cugetăm din ce abis adine trebuie să strigăm către 
Tine. Şi ce este mai aproape de urechile Tale decît o inimă care se 
mărturiseşte şi o' Viaţă potrivită cu credinţa ? Căci cine nu ridica atun¬ 
ci în laude pe tatăl meu pentru că cheltuia pentru fiul său mai mult de- 

cît îi îngăduiau puterile averii sale, procurînd ceea ce era necesar pen- 
tru studii, chiar cînd călătorea departe ? Căci mulţi cetăţeni foarte bo¬ 
gaţi nu arătau o astfel de dorinţă pentru copiii, cînd, între timp, ace¬ 
laşi tată nu se preocupa cum creşteam sau cît de curat eram, ci numai 
să fiu vorbăreţ sau mai degrabă deşert de la cultura Ta, Dumnezeule, 
Care singur eşti adevărat şi Domnul cel bun al ogorului Tău, care este 
inima mea. 

(6) Dar, în acel an, al şaisprezecelea al vîrstei mele, fiind inter¬ 
pusă o pauză studiului meu, din nevoi familiare, luînd vacanţă de la 
orice şcoală, am început să fiu cu părinţii, au crescut mai înalte decît 
capul meu mărăcinişurile poftelor şi nu era nici o mină care să le smul¬ 
gă din rădăcini. Ba chiar acel tată m-a văzut în baie, trecînd la tinereţe 
şi îmbrăcat cu tinereţea neliniştită. Şi, ca şi cînd aceasta ar fi avut trs- 
săltări de bucurie pentru nepoţi, m-a arătat mamii în această lume care 
a uitat pe Creatorul său, din cauza vinului nevăzut al voinţei sale per¬ 
verse şi înclinate spre ceea ce este josnic. Dar în inima mea, Tu puse¬ 
seşi deja temeliile templului Tău şi începutul sfintului Tău locaş. Căci 
el, tata, era încă catehumen şi aceasta de curînd. Aşadar, ea a tresăltat 
de o pioasă emoţie şi cutremurare şi, deşi nu eram încă credincios, s-a 
temut totuşi pentru mine de căile întortocheate pe care umblă aceia 
care îşi «întorc spre Tine spatele nu faţa» 3 . 

(7) Vai mie ! Şi îndrăznesc să spun că Tu ai tăcut, Dumnezeul 
meu, cînd eu mă îndepărtam de Tine ? Oare aşa este, Tu tăceai pen¬ 
tru mine? Şi ale cui erau, dacă nu ale Tale, acele cuvinte pe care Le-ai 
cîntat în urechile mele prin mama mea, credincioasa Ta, iar de acolo 
nu a coboxît nimic în inima mea, ca să fac acel lucru. Căci ea voia —• 
şi-mi amintesc cum în secret mi-a atras atenţia, cu o mare grijă — să 
nu mă dedau desfrîului şi să nu săvîrşesc desfrîu cu soţia cuiva. 

Acestea mi se păreau sfaturi femeieşti, de care ar trebui să mă ro¬ 
şesc dacă le-aş asculta. Dar acele sfaturi erau ale Tale, iar eu nu ştiam, 
şi socoteam că Tu taci şi ea vorbeşte, prin care, de fapt, Tu nu tăceai 
pentru mine, iar eu Te dispreţuiam în ea, eu, fiul ei, fiul «servei Tale» 
(Psalm 115, 16), servul Tău. Dar eu nu ştiam şi mă prăvăleam cu atîta 
orbire, incit între cei de o vîrstă cu mine îmi era ruşine de o mai mică 
necinste, pentru că-i auzeam cum se făleau cu netrebniciile lor, cu cît 
ele erau mai urîte, şi le plăcea să le facă nu numai pentru plăcerea pe 
care o produce faptul, dar chiar şi pentru plăcerea pe care o aduce lau¬ 
da. Ce altceva este demn de critică dacă nu viciul ? Eu, ca să nu fiu 


criticat, deveneam mai vicios şi, cînd nu dispuneam de vreo faptă prin 



3 . I Cor. 7 , 28 . 

care să fiu egal cu cei pierduţi, mă prefăceam că făcusem ceea ce nu 
făcusem, ca să nu par mai josnic, cu cit eram mai inocent, şi să nu fiu 
socotit mai netrebnic, cu cit eram mai pur. 

(8) Iată cu ce tovarăşi mergeam pe drumul pieţelor Babilonului şi 
mă tăvăleam în noroiul ei, ca in cinam * ** şi în parfumuri preţioase. Şi cu 
cit mă lipeam mai mult de centrul ei, cu atît mai mult mă călca un 
duşman nevăzut şi mă ispitea, pentru că eu eram uşor de ispitit. Căci 
aceea care fugise din mijlocul Babilonului, dar mergea mai zăbavnică 
pe celelalte cărări ale ei, anume mama trupului meu, nu s-a îngrijit — 
aşa cum m-a sfătuit să păstrez curăţia — să nu fac cele auzite de la 
soful ei despre mine şi ceea ce simţea că va fi murdar şi periculos pen¬ 
tru viitor, anume să încerce să mă constrîngă, în hotarele dragostei 
conjugale, dacă nu cumva puteau fi tăiate pe viu. Nu s-a îngrijit de 
acest lucru, pentru că exista teama ca nu cumva speranţele puse în 
mine să fie împiedicate de lanţul căsătoriei, nu acea speranţă pe care 
o avea în Tine pentru viaţa viitoare, ci speranţa în literatură, pe care 
ambii părinţi o doreau cu mare ardoare : tatăl, fiindcă aproape nu se 
gîndea deloc la Tine, iar despre mine cugeta lucruri deşarte ; mama, 
fiindcă socotea că nu numai că nu-mi vor aduce nici o pagubă, ci chiar că 
acele studii obişnuite ale învăţăturii mă vor ajuta să Te dobîndesc, căci 
aşa deduc, cînd trec în revistă motivul pentru care părinţii mei s-au 
purtat aşa faţă de mine. Chiar mi se lăsau libere frîiele, ca să mă joc, 
mai mult decît ar fi cerut o asprime moderată, spre a mă destrăma în di¬ 
ferite atracţii, şi în toate era un întuneric care-mi astupa, Dumnezeul 
meu, seninătatea adevărului Tău şi «purcedea, ca dintr-o grăsime, ne¬ 
dreptatea mea» *'*. 

IV 

(9) Desigur legea Ta, Doamne, pedepseşte furtul, şi legea scrisă în 
inimile oamenilor, pe care nedreptatea însăşi nu o distruge, căci ce 
fur rabdă cu suflet liniştit pe un fur ? Nici cel bogat nu poate suferi 
să fure pe cel împins de nevoie. Şi eu am voit să fac furt şi l-am făcut 
fără să fiu împins de vreo nevoie,ci numai de sărăcia şi de dezgustul 
dreptăţii şi de grăsimea nedreptăţii. Căci am furat ceea ce aveam din 
abundenţă şi de mai bună calitate, şi nu voiam să mă bucur de lucrul 
pe care-1 doream prin furt, ci de furt în sine şi de păcat. 

In vecinătatea viei noastre era un păr încărcat cu fructe lipsite 
de ispite şi ca formă şi ca gust. Ca să-l scuturăm şi să luăm fructele, 
ne-am dus, către miezul nopţii, noi o ceată de adolescenţi netrebnici, 

* Plantă aromatică în franţuzeşte redată prin canelle. 

** Nu se ştie de unde este luat textul. 

după ce prelungisem pînă atunci joaca prin pieţe, după obiceiul relei 
porniri, şi am luat de acolo uriaşe încărcături, nu pentru a ne ospăta 
noi, ci pentru a le arunca porcilor, deşi am mîncat ceva din ele, numai 
ca să facem ceea ce ne plăcea, prin ceea ce era oprit. 

Iată inima mea, Dumnezeule, iată inima mea, de care Ţi-a fost 
milă pe adîncul prăpastiei. Acum, iată, să-Ţi spună Ţie inima mea ce 
căuta acolo, ca să fiu rău pe degeaba, iar cauza răutăţii mele să nu fie 
altceva decîit răutatea? Urîtă era şi am urît-o, am iubit pieirea mea, 
am iubit decăderea mea, am iubit nu lucrul de la care cădeam, ci în¬ 
săşi decăderea mea, suflet urît, care s-a depărtat de la tăria Ta spre 
pieire, care nu căuta ceva prin urîciune, ci urîciunea însăşi. 

V 

(10) Căci au o înfăţişare plăcută lucrurile frumoase, şi aurul, şi 
argintul şi toate ? şi cînd două trupuri se ating, potrivirea are o mare 
putere, iar celelalte simţuri au fiecare o modificare potrivită a trupu¬ 
rilor. Căci are chiar şi o onoare temporară, şi chiar puterea de a domni 
şi de a învinge îşi are decorul său, de unde se naşte chiar lăcomia 
de a se răzbuna, şi totuşi, spre a dobîndi toate acestea, nu trebuie să 
Te părăsim pe Tine, Doamne, căci nu trebuie călcată legea Ta. Şi viaţa 
pe care o trăim aici îşi are farmecul său, din cauza unui fel de măsură 
a podoabei şi a potrivirii cu aceste lucruri frumoase, foarte mici. Şi 
prietenia este dulce prin legătura scumpă dintre oameni, căci face o 
unitate din mai multe suflete. 

Din cauză lucrurilor de acest gen se săvîrşeşte păcatul, deoarece, 
fiind fără măsură aplecarea spre ele, deşi sînt cele mai de jos, sînt pă¬ 
răsite cele mai bune şi cele mai de sus, Te părăsim pe Tine, Doamne, 
Dumnezeul nostru şi adevărul Tău, şi legea Ta, căci îşi cele mai de 
jos au desfătări, dar nu ca Dumnezeul meu, Care a făcut toate, pentru 
că în El se desfătează cel drept şi El însuşi este culmea desfătărilor 
în inima drepţilor. 

(11) Aşadar, cînd se face o cercetare despre crimă, anume din ce 
cauză s-a săvîrşit, de obicei nu se crede care a fost cauza crimei decît 
atunci cînd apare pofta de a obţine vreunul din bunurile pe care le-am 
numit cele mai de jos, cînd se vede că motivul crimei a fost această 
poftă sau frica de a pierde acel bun. Căci sînt frumoase şi au podoabă, 
deşi, în comparaţie cu cele de sus şi fericite, cele mai de jos sînt jos¬ 
nice şi la pămînt. Cineva a săvîrşit o ucidere. De ce a săvîrşit-o ? A iubit 
soţia sau moşia lui, sau a voit să-l prade, ca să aibă cu ce să-şi ducă 
zilele, sau s-a temut că va pierde un lucru, de acest gen, de la acela 
sau, fiind păgubit, a voit cu ardoare să se răzbune. Oare ar fi putut 
face un omor fără motiv, desfătat fiind de omorul însuşi ? Cine ar 

putea crede ? Căci şi cu privire la omul fără inimă şi foarte crud, des¬ 
pre care s-a spus că mai de grabă era rău şi crud în mod gratuit, s-a 
declarat totuşi cauza : «Ca să nu lîncezească, zice istoricul, mina sau 
sufletul din cauza trîndăviei» 4 . Dar şi acest lucru, de ce ? Sau de ce 
aşa ? Desigur pentru ca, prin acel exerciţiu în crime, Roma fiind cu¬ 
cerită, să poată obţine onoruri, comenzi militare, bogăţii şi să fie lipsit 
de frica legilor şi de greutatea situaţiei în care se găsea din cauza 
lipsei de avere a familiei şi din cauza conştiinţei crimelor. Aşadar nici 
Catilina însuşi nu a iubit crimele sale, oi, în orice caz, iubea altceva 
din cauza căruia făptuia acele crime. 

VI 

(12) Ce am iubit eu la tine, nenorocitul de mine, o furt al meu, 
săvîrşit în noaptea anului al şaisprezecelea al vîrstei mele ? Căci nu 
erai frumos, fiindcă erai furt. Sau eşti în adevăr ceva, ca să vorbesc 
cu tine ? Frumoase erau acele fructe pe care le-am furat, căci erau 
creatura Ta, Tu cel mai frumos dintre toate, Creatorul tuturor, Dum¬ 
nezeule bun, Dumnezeule, Bunul cel mai înalt şi Adevăratul meu bun. 
Frumoase erau acele fructe, dar nu pe ele le-a dorit sufletul meu ne¬ 
norocit. Eu aveam roade mai bune, din destul, dar pe acelea le-am cu¬ 
les numai ca să fur, căci, culese, le-am aruncat, ospătîndu-mă numai 
cu nedreptatea mea, de care mă înveseleam furînd. Căci chiar dacă 
ceva din acele fructe a intrat în gura mea, crima era dresul lor. 

Şi acum, Doamne, Dumnezeul meu, caut ce m-a desfătat la furt, 
şi iată că nu are nici un farmec, nu zic aşa cum se află la dreptate şi 
la prudenţă, dar nici măcar cum se află în mintea omului şi în me¬ 
morie şi în simţuri şi în sistemul nervos vegetativ şi nici aşa cum fru¬ 
moase şi pline de podoabă sînt stelele în locurile lor şi pămîntul şi 
marea plină de fiinţe, care, născînd urmează celor ce mor. Nici măcar 
aşa cum este o oarecare frumuseţe nedesăvîrşită îşi aparentă în vi¬ 
ciile care ne înşală. 

(13) Căci şi mîndria imită înălţimea spirituală, deşi Tu eşti Unul, 
singurul Dumnezeu ridicat deasupra ituturor lucrurilor. Şi ambiţia, ce 
altceva caută, dacă nu onoruri şi glorie, cînd Tu eşti singurul Care 
trebuie sa fii cinstit, înainte de toate, şi slăvit în veşnicie ? Şi cruzi¬ 
mea puterilor vrea să fie temută, dar cine este de temut decît Unul 
singurul Dumnezeul puterii, Căruia ce lucru îi poate fi răpit sau luat, 
cînd sau unde sau în ce loc sau de cine poate fi luat ? Şi mîngîierile 
moleşiţilor de plăceri vor să fie iubite, dar nu există ceva mai blînd 
decît iubirea Ta şi nimic nu este mai iubit decît adevărul Tău, fru- 

mos şi luminos, mai presus de toate. Şi curiozitatea se vede că atinge 
studiul ştiinţei, cînd Tu le cunoşti pe toate în cel mai înalt grad. Şi 
ignoranţa, şi prostia se acordă cu numele simplităţii şi nevinovăţiei, 
fiindcă nu se află ceva mai simplu decît Tine. Dar ce este mai nevi¬ 
novat decît Tine, cînd celor răi propriile lor fapte le sînt duşmane ? 
Şi chiar lenea doreşte parcă linişte, dar care linişte poate fi sigură în 
afară de Domnul ? Viaţa desfrînată iubeşte să fie numită saturare şi 
bogăţie. Tu însă eşti plinirea şi belşugul nesecat al dulceţii nestrică- 
cioase. Risipa vrea să ia chipul dărniciei, dar cel mai bogat dăruitor 
al tuturor bunurilor eşti Tu. Lăcomia vrea să aibă în stăpînire multe 
şi Tu le stăpîneşti pe toate. Invidia se luptă pentru dobîndirea locului 
de frunte, dar ce este mai de frunte decît Tine ? Mînia caută răzbu¬ 
nare, dar cine răzbună mai cu dreptate decît Tine ? Teama se îngro¬ 
zeşte, gîndind la lucruri neobişnuite, potrivnice lucrurilor care sînt iu¬ 
bite, în timp ce se procură de siguranţă, dar pentru Tine ce este neo¬ 
bişnuit ? Ce este neaşteptat ? Sau cine poate despărţi seara ceea ce 
ceea ce iubeşti Tu ? Sau unde este ca la Tine siguranţa fără teamă ? 
Tristeţea se macină de lucrurile pierdute, de care se desfăta pofta, fi¬ 
indcă nu ar vrea să i se răpească ceva, aşa cum Ţie nu Ţi se poate 
răpi nimic. 

(14) în acest fel, sufletul meu se dedă păcatului cînd se îndepăr¬ 
tează de Tine şi caută în afara Ta lucrurile pe care nu le poate găsi 
curate şi neamestecate decît atunci cînd se întoarce la Tine. în mod 
viclean Te iubesc toţi care se depărtează de Tine şi care se ridică contra 
Ta. Dar, chiar atunci cînd Te imită aşa, ei arată că Tu eşti Creatorul 
întregii naturi şi că de aceea nu există loc în care să se poată ascunde 
de Tine, orice ar face. 

Aşadar ce am iubit eu în acel furt în care am imitat pe Domnul 
meu în mod vicios şi răutăcios ? Sau mi-a plăcut să mă opun legii cel 
puţin prin înşelăciune, fiindcă nu puteam să le fac prin puterea mea, 
pentru ca, eu, captiv, să imit o libertate ciuntită, făcînd, fără să fiu 
pedepsit, ceea ce nu era îngăduit, printr-o asemănare întunecată cu 
Atotputernicia ? Iată el este servul care fuge de stăpînul său şi do¬ 
bândeşte umbra. O, ce putreziciune, ce urîciune a vieţii şi prăpastie 
a morţii! Oare a putut să-mi placă ceea ce nu era îngăduit, nu pentru 
alt motiv, decît fiindcă nu era îngăduit ? 

VII 

(15) «Ce să întorc Domnului» 5 6 , fiindcă gîndul meu îşi aminteşte 
aceste lucruri, iar sufletul meu se teme din această cauză ? Să Te iu- 


5. Sallustius, Cat. 16. 

6. Ps. 115, 12. 

besc, Doamne, şi să-Ţi aduc mulţumiri şi să mă mărturisesc numelui 
Tău, pentru că mi-ai iertat atîtea rele atît de mari şi atîtea fapte ne¬ 
legiuite. Milei Tale şi harului Tău socotesc că se datorează faptul că 
ai topit păcatele mele ca o gheaţă. Datorită harului Tău arăt şi re¬ 
lele pe care le^am făcut. Căci ce nu aş fi putut face eu care am să- 
vîrşit chiar un rău zadarnic ? Şi mărturisesc că toate rni-au fost ier¬ 
tate, şi relele pe care le-am făcut de buna mea voie, şi cele pe care nu 
le-am făcut, Tu fiind îndrumătorul. Care este omul, cel ce, cugetînd 
la slăbiciunea sa, îndrăzneşte să atribuie forţelor sale curăţia şi nevi¬ 
novăţia, ca să Te iubească mai puţin pe Tine, ca şi cînd mila Ta i-ar 
fi trebuit mai puţin, mila prin care ierţi păcatele celor care se întorc 
la Tine ? Căci cine, chemat de Tine, a urmat glasul Tău şi s-a ferit de 
acele lucruri pe care le citeşte aici că mi le amintesc despre mine 
însumi şi le mărturisesc, cine nu m-ar lua în rîs că eu, bolnav, sînt 
însănătoşit de acel medic care a hotărît de mai înainte să nu se îm¬ 
bolnăvească sau cel puţin să se îmbolnăvească mai puţin, şi de aceea 
Te iubeşte atît de mult sau Te iubeşte mai mult, pentru că prin Acela 
prin Care mă vede pe mine că sînt scos din lîncezelile atîtor păcate 
ale mele, prin Acela vede că nu este vîrît în atîtea slăbiciuni ale pă¬ 
catelor. 

VIII 

(16) Ce roadă am avuit cîndva, nenorocitul de mine, în aceste 
lucruri de care, cînd îmi aduc acum aminte, roşesc, mai ales în acel 
furt, în care am iubit însuşi furtul şi nimic altceva, cînd furtul însuşi 
nu era nimic, dar prin aceasta eu eram şi mai nenorocit ? Şi touşi eu 
singur nu aş fi făcut acest lucru — aşa îmi amintesc de starea mea 
sufletească de atunci — chiar singur nu l-aş fi făcut. Aşadar am iubit 
atunci şi persoanele din jurul meu, cu care am făcut acest lucru. Deci 
nu este adevărat că nu am iubit nimic altceva decît furtul, ba, mai 
degrabă, nimic altceva, căci cei din jurul meu nu sînt nimic. 

Ce este în realitate ? Cine este Acela Care poate să mă înveţe, 
dacă nu Cel Care luminează inima mea şi deosebeşte umbrele ei ? Ce 
însemnează că îmi vine în minte să cercetez, să discut şi să gîndesc 
că, dacă atunci iubeam fructele acelea pe care le-am furat şi doream 
să mă bucur de ele, aş fi putut chiar singur, dacă ar fi fost destul, 
să făptuiesc acea nedreptate, prin care să ajung la plăcerea mea şi 
să nu aprind, prin gîdilarea sufletelor părtaşilor la furt, mîncărimea 
poftei mele ? Dar, fiindcă în acele fructe eu nu aveam plăcere, plăcerea 
era chiar în însăşi fapta nelegiuită, pe care o făcea ceata celor care 
păcătuiau împreună cu mine. 

IX ■ 

(17) Ce era acea patimă a sufletului meu? Căci desigur era destul 
de urîtă şi era vai de mine, eu care o aveam. Dar ce era ? «Greşelile 
cine le va pricepe» ? (Ps. 18, 13). 

Rîsul era parcă o gîdilare de inimă, pentru că înşelam pe aceia 
care nu socoteau că noi facem aceste lucruri şi care cu tărie nu voiau 
să creadă ? De ce, deci, mă desfăta faptul că eu nu le făceam singur ? 
Nimeni, desigur, nu rîde uşor singur, totuşi rîsul învinge uneori pe 
oameni, cînd sînt singuri şi izolaţi, cînd nimeni altcineva nu este de 
faţă, cînd ceva prea ridicol se prezintă înaintea simţurilor sau sufle¬ 
tului. Eu însă nu aş fi făcut acel lucru singur, absolut nu l-aş fi făcut 
singur. 

Iată este în faţa Ta, Dumnezeul meu, o vie amintire a sufletului 
meu. Singur nu aş fi făcut acel furt, în care nu-mi plăcea ceea ce 
furam. îmi plăcea faptul că furam, fapt pe care singur nu mi-ar fi plă¬ 
cut să-l fac, şi nici nu l-aş fi făcut. O, prea vrăjmaşă prietenie, atrac¬ 
ţia minţii de necercetat, lăcomie născută din joc şi glumă şi poftă de 
dauna altuia, dar nici o poftă pentru cîştigul meu, din nici o dorinţă 
de răzbunare, dar, cum se zice : «Să mergem şi să facem», şi ne esite 
ruşine să nu fim neruşinaţi. 

X 

(18) Cine poate descurca această prostie prea încurcată şi plină de 
încurcături ? Urîtă este, nu vreau să fiu atent la ea, nu vreau s-o văd. 
Pe Tine Te vreau, dreptate şi nevinovăţie frumoasă şi aitrăgătoare prin 
lumini curate şi printr-o săturare de nesăturat. La Tine este atît de 
mare liniştea şi viaţa netublurată. Cine intră în Tine, intră în «Bucuria 
Domnului său» şi nu se va teme şi se va simţi foarte bine în Cel prea 
bun. Eu am fugit departe de Tine şi am rătăcit, Domnul meu, prea 
departe de statornicia Ta, în copilărie, şi m-am făcut pe mine însumi 
ţinutul lipsei 7 . 







CARTEA A TREIA 


(1) Am venit la Cartagina şi în jurul meu lărmuia, din toate părţile, 
cazanul amorurilor ruşinoase. încă nu iubeam şi-mi plăcea să iubesc 
şi, mistuit de o lipsă lăuntrică mai adîncă, mă uram că duc prea puţină 
lipsă. Căutam ce să iubesc, iubind faptul de a iubi, şi uram siguranţa 
şi calea lipsită de curse, căci înlăuntru mi-era foame de hrană inte¬ 
rioară, de Tine însuţi, Dumnezeul meu, şi nu eram chinuit de acea 
foame, dar eram lipsit de dorinţa hranei nestricăcioase, nu fiindcă aş 
fi fost plin de ea, ci, cu cît eram mai lipsit, cu atît eram mai scîrbit. 
Şi de aceea sufletul meu nu se simţea bine, ci, plin de răni, rîvnea cu 
lăcomie, în mod nenorocit, spre cele din afară, pentru a fi atras de atin¬ 
gerea acelor lucruri sensibile. Dar acestea, dacă nu ar avea un suflet, 
în orice caz nu ar fi iubite. 

A iubi şi a fi iubit era şi mai dulce, dacă mă bucuram şi de trupul 
fiinţei care mă iubea. Aşadar, eu pîngăream puterea prieteniei prin 
murdăria poftei, iar curăţia ei o întunecam cu iadul dorinţei aprinse, şi 
totuşi, urît şi lipsit de cinste, doream să fiu elegant şi cultivat cu multă 
deşăntăciune. M-am prăvălit chiar în dragostea de care doream să fiu 
prins. Dumnezeul meu, milostivirea mea, cu cită amărăciune şi cu cîtă 
bunătate ai stropit acea dulceaţă, fiindcă am fost iubit şi am ajuns în 
ascuns la lanţul plăcerii şi mă legam vesel de legături dureroase, ca 
să fiu lovit de vergile aprinse de fier ale geloziei, ale bănuielilor, ale 
temerilor, ale mîniei şi ale certurilor. 

II 

(2) Mă răpeau spectacolele teatrale, pline de imaginile mizeriilor 
mele şi de alimentele focului meu. Ce însemnează faptul că acolo omul 
vrea să fie îndurerat, cînd priveşte fapte de jale şi tragice, pe care însă 
el nu ar voi să le sufere ? Şi totuşi spectatorul vrea să sufere din ele 
durere şi chiar durerea însăşi este plăcerea sa. Ce este asta dacă nu 
o nenorocită nebunie ? Căci fiecare este mişcat cu atît mai mult cu cît 
este mai puţin vindecat de asemenea mîhnire, deşi, cînd el însuşi su¬ 
feră, suferinţa compătimirii altora este numită de obicei milă. Dar ce 
fel de milă este aceea din lucruri închipuite care se văd pe scenă ? 

Căci auditorul nu este provocat ca să vină în ajutor, ci este invitat 
numai să sufere şi cu altît mai mult este binevoitor faţă de autorul 
acelor imagini, cu cît suferă mai tare. Şi dacă acele nenorociri antice 
sau închipuite ale oamenilor sînt jucate în aşa fel încît spectatorul să 
nu sufere, pleacă de acolo dezgustat şi criticînd, iar dacă suferă, rămîne 
atent şi bucuros. 

(3) Aşadar, lacrimile şi durerile sînt iubite. Desigur, fiecare om vrea 
să se bucure. Oare, fiindcă nimănui nu-i place să fie nefericit, dar îi 
place să fie milos, nu este aceasta pentru faptul că durerile sînt iubite 
numai pentru motivul că mila este fără de durere ? 

Şi acest lucru purcede din izvorul prieteniei. Dar unde se duce ? 
încotro curge ? De ce se prăvăleşte în torentul de smoală clocotindă, 
în flăcările groaznice ale poftelor teatrelor, în care ea însăşi se schimbă 
şi se învîrteşte, din proprie voinţă, întoarsă şi aruncată de la senină¬ 
tatea cerească ? Va fi respinsă deci mila ? în nici un caz. Aşadar, să 
fie iubite cîndva durerile. Dar fereşte-te de necurăţie, suflatul meu, sub 
ocrotitorul tău, Dumnezeul meu, Dumnezeul părinţilor noştri, Cel lău¬ 
dat şi preaînalt în toate veacurile, fereşte-te de necurăţie. 

Căci nici acum eu nu rămîn lipsit de milă, dar atunci, la teatre, 
mă bucuram cu îndrăgostiţii, cînd ei se bucurau unul de altul în ne¬ 
trebnicii, deşi ei jucau rolurile acelea în chip imaginar, în jocul unui 
spectacol, iar cînd se pierdeau unul pe altul, în timp ce îi compătimeam, 
mă întristam. Şi totuşi, şi una, şi alta mă desfăta. Acum, însă, mi-e milă 
mai mult de cel care se bucură de desfrîu decît de acela care se simte 
că a suferit adine din lipsa unei plăceri vătămătoare şi din pricina pier¬ 
derii unei nenorocite fericiri. Această milă este, desigur, mai adevărată, 
dar nu prin ea durerea devine o desfătare. Căci deşi este aprobat cel 
ce suferă, cînd vede pe un om care iubeşte, ar prefera totuşi să nu fie 
motivul pentru care este îndurerat acela care este cu adevărat milos. 
Căci dacă bunăvoinţa este răuvoitoare, ceea ce nu se poate, poate şi 
acela care compătimeşte cu adevărat şi sincer să dorească să existe 
oameni sărmani, ca să poată compătimi. Aşadar, durerea poate fi uneori 
aprobată, dar nici o durere nu trebuie iubită. Căci prin aceasta, Doamne 
Dumnezeule, Care iubeşti sufletele, Te milostiveşti cu mult mai mult 
şi mai înalt şi mai nestricăcios decît noi, anume prin faptul că nu eşti 
rănit de nici o durere. «Şi la aceasta cine este potrivit ?» '. 

(4) Dar atunci eu, sărmanul de mine, iubeam şi căutam durerea, ca 
să fie un lucru de care să sufăr, deoarece într-o jale străină şi falsă şi 
veselă, acea acţiune a unui actor îmi plăcea mai mult şi mă atrăgea 
mai puternic, iar prin ea mi se storceau lacrimi. Dar ce este de mirare 

că eu F sărmană oaie, rătăcind din turma Ta şi neîndurînd ocrotirea Ta, 
eram urîţiită de ruşinoasa rîie ? Şi de aci erau iubirile de dureri, nu ca 
să fiu păjtruns de ele — căci nu-mi plăcea să sufăr astfel de lucruri 
cum erau la spectacole — ci le iubeam pe acelea pe care — auzindu-le 
şi fiind închipuite — să fiu gîdilat în aparentă. Dar aceste dureri erau 
urmate — ca de nişte unghii ale celor care gîdilă — de umflătura şi 
putreziciunea şi puroiul groaznic al mizeriei. Aşa era viaţa mea. Oare 
asta era viaţă, Dumnezeul meu ? 

III 

(5) Iar milostivirea Ta credincioasă făcea zboruri în ocoluri depăr¬ 
tate deasupra mea. Şi în cîite nedreptăţi nu m-am descompus şi am ur¬ 
mat o nelegiuită curiozitate, pentru ca, părăsindu-Te pe Tine, să mă 
duc la cele mai de jos şi mai înşelătoare ascultări de demoni, cărora 
le jertfeam faptele mele cele rele şi în toate Tu mă biciuiai ! Am în¬ 
drăznit, chiar în (timpul săvîrşirii sărbătorilor Tale, între pereţii Bise¬ 
ricii Tale, să poftesc şi să tîrguiesc mijlocul de a-mi procura fructul 
morţii. De aceea m-ai lovit cu pedepse aspre, dar nu pe măsura păca¬ 
tului meu, o Tu, milostivirea mea cea mare, Dumnezeul meu, scăparea 
mea de groaznicele vătămări în care am rătăcit cu capul plin de în¬ 
credere, pentru a mă depărta cît mai mult de Tine, iubind căile mele 
şi nu pe ale Tale, iubind o libertate de rob fugar. 

(6) Aveau şi acele studii, care se numeau oneste, cursul lor care 
privea forurile pline de certuri, pentru ca să excelez în ele, cu atît mai 
lăudabil, cu cît erau mai înşelătoare. Atît de mare este orbirea oame¬ 
nilor care se laudă chiar cu orbirea ! Eram mai mare în şcoala retorului, 
mă bucuram cu mîndrie şi eram umflat de vanitalte, deşi, cu mult mai 
liniştit, Doamne, Tu ştii, şi eram cu totul îndepărtat de distrugerile pe 
care le făceau «răsturnătorii» — căci aceasta este denumirea tristă şi 
diavolească ca un semn de distincţie — între care trăiam cu o pudoare 
neruşinată, fiindcă eu nu eram aşa. Eram împreună cu ei şi uneori mă 
desfătam de prieteniile cu ei, de ale căror fapte mereu mă simţeam 
dezgustat adînc, adică de distrugerile cu care ei atacau cu neruşinare 
sfiala celor necunoscuţi, pe care o tulburau fără motiv, bătîndu-şi joc, 
şi, prin aceasta, hrănindu-şi faptele lor dintr-o răutăcioasă veselie. Nimic 
nu este mai asemănător cu faptele demonilor decît această lucrare. 
Aşadar, ce era mai drept decît să fie numiţi «Răsturnători», răsturnaţi, 
desigur, mai înainte ei înşişi şi stricaţi de spiritele înşelătoare care-şi 
rîdeau de ei şi-i ispiteau în ascuns, chiar prin mijlocul cu care le plă- 

I cea să ia în rîs şi să înşele pe alţii ? 

(7) între aceştia învăţam eu, la acea vîrstă lipsită de tărie, cărţile 
de elocinţă, în care doream să excelez — într-un scop condamnabil şi 
uşuratic — gustînd bucuriile deşertăciunii omeneşti. Şi, în ordinea fo¬ 
losită a studiilor, ajunsesem la cartea unui oarecare Cicero, a cărui 
limbă o admiră toţi, dar nu şi inima în acelaşi mod. Acea carte a lui 
Cicero conţine un îndemn la filosofie şi se numeşte Hortensius. în 
adevăr, acea carte a schimbat starea sufletului meu şi spre Tine, Doam¬ 
ne, a schimbat rugăciunile mele şi năzuinţele şi dorinţele mele le-a. fă¬ 
cut altele. Deodată orice speranţă deşartă şi-a pierdut valoarea şi do¬ 
ream nemurirea înţelepciunii cu o aprindere de necrezut a inimii mele 
şi începusem să mă ridic, ca să mă întorc la Tine. Aşadar, nu spre a 
ascuţi limba, fapt pe care mi se părea că-1 cumpăr cu banii pentru sa¬ 
larii, pe care mi-i trimitea mama mea, cînd eram în vîrstă de 19 ani, 
căci tatăl meu murise cu doi ani înainte, nu pentru a-mi ascuţi limba 
foloseam acea carte şi nu mă convinsese de nevoia de a îmbunătăţi 
vorbirea, ci de a studia ceea ce se vorbea. 


(8) Cum ardeam, Dumnezeul meu, cum ardeam de dorul de a zbura 
din nou de la cele pământeşti la Tine şi nu ştiam ce faci cu mine. «Căci 
la Tine este înţelepciunea» 2 . Dar dragostea de înţelepciune în greceşte 
se zice filosofie, dragostea pentru care mă înflăcărau acele scrieri. Sînt 
unii care înşeală cu ajutorul filosofiei, colorînd şi dregînd erorile lor 
cu marele, blîndul şi cinstitul nume al filosofiei. Aproape toţi care — 
în acele timpuri şi mai înainte — erau de acest fel, sînt cenzuraţi în 
acea carte şi sînit arătaţi cu degetul, şi se arată în acea carte îndemnul 
mîntuitor al spiritului Tău, prin servul Tău bun şi pios : «Luaţi aminte 
să nu vă fure cineva cu filosofia şi cu deşanta înşelăciune din predania 
omenească, după stihiile lumii, şi nu după Hristos, căci întru El locu¬ 
ieşte trupeşte toată plinătatea Dumnezeirii» 3 . 

Şi eu, în acelaşi timp, ştii Tu, lumina inimii mele, pentru că încă 
nu-mi erau cunoscute acele cuvinte ale Apostolului, numai de acest 
lucru mă desfătam în acel îndemn, anume de faptul că eram îndemnat 
prin cuvîntul acela şi, aprins, ardeam să iubesc şi căutam şi să dobîn- 
desc şi să îmbrăţişez cu putere, nu o sectă filosofică sau alta, ci în¬ 
ţelepciunea, oricare era ea. Un singur lucru mă slăbea în acea dorinţă, 
anume faptul că acolo nu era numele lui Hristos, fiindcă acest nume, 
după mila Ta, Doamne, acest nume al Mîntuitorului meu, Fiul Tău, 

2. Iov. 12, 13. 

3. Col. 2, 8. 

inima mea fragedă îl sorbise cu evlavie chiar în laptele mamei mele 
şi-l păsitra în adine şi orice carte ar fi fost fără acest nume, oricît de 
literar şi de ales îşi de adevărat, nu mă răpea cu totul. Şi aşa m-am 
hotărît să îmi îndrept mintea spre Sfintele Scripturi şi să văd cum erau. 
Şi iată vedeam un lucru neînţeles de cei mîndri şi ascuns copiilor, 
smerit Ia mers, înalt Ia înaintare şi învăluit în taine, şi eu nu eram 
în măsură să pot intra acolo sau să-mi aplec grumazul la paşii lui. 
Căci nu simţeam aşa cum vorbesc, cînd mi-am încordat atenţia la acea 
Scriptură, ci mi se părea că nu trebuie s-o compar cu măreţia scrierii 
Iui Cicero, întrucît mîndria mea fugea de simplitatea ei, iar ascuţişul 
minţii mele nu pătrundea înlăunitrul ei. Şi totuşi, ea era aceea care să 
crească odată cu copiii, dar eu dispreţuiam faptul de a fi mic şi, um¬ 
flat de îngîmfare, mi se părea că sînt mare. 

VI 

(10) Aşadar, am dat peste oameni care aiureau de îngîmfare, prea 
trupeşti şi prea vorbăreţi, în gura cărora erau laţurile diavolului şi un 
fel de hrană făcută din amestecul silabelor numelui Tău şi al Domnului 
Iisus Hristos şi al Duhului Sfînt, Mîngîietorul nostru 5 . Aceste nume nu 
părăseau gura lor, dar era numai sunet şi zgomot făcut de limbă. Inima 
lor însă era golită de adevăr. Şi ziceau : «Adevăr, adevăr» şi mult mi-o 
pronunţau şi niciodată adevărul nu era în ei, şi pronunţau lucruri nea¬ 
devărate nu numai despre Tine, Care cu adevărat eşti adevărul, ci 
chiar despre stihiile acestei lumi, creaitura Ta. Cu privire la aceste lu¬ 
cruri a trebuit să trec cu vederea chiar pe filosofii care spuneau ade¬ 
vărul, dar i-am trecut cu vederea din dragoste pentru Tine, Părintele 
meu Cel preaînalt, Cel preafrumos, Cel preabun, Frumuseţea tuturor fru¬ 
museţilor. 

O, adevăr, adevăr, cit de mult suspinam pentru Tine, din adîncul 
sufletului meu, cînd el făcea să se vestească numele Tău mereu şi de 
multe ori nu numai cu glasul ci şi prin multe şi voluminoase cărţi. Şi 
acelea erau feluri de mîncare, în care mie, care eram înfometat pentru 
Tine, mi se aduceau, în locul Tău, soarele şi luna, făpturile Tale fru¬ 
moase, lucrări ale Tale, dar nu pe Tine şi nici pe primele, căci mai 
întîi au fost făpturile Tale spirituale, înaintea celor trupeşti, oricît sînt 
ele de lucitoare şi de cereşti. Dar eu eram însetat şi înfometat nu după 
acelea de mai înainte, ci de Tine însuţi, Adevărul, în Care nu este 
«schimbare şi nici umbră 6 de mutare». încă mi se puneau înainte, în 


4. Ps. 24, 7. 

5. Ioan, 14, 16. 

6. Iac. 1, 17. 

acele feluri de mîncare, închipuiri strălucitoare, prin care era mai bine 
să iubesc acest soare adevărat, cel puţin pentru aceşti ochi, decît să iu¬ 
besc, cu sufletul înşelat prin ochi, acele lucruri mincinoase. Şi totuşi, 
fiindcă Te socoteam adevăr, mîncam, nu cu lăcomie, căci în gura mea 
nu aveai gustul a ceea ce eşti — căci Tu nu erai acele deşerte plăz¬ 
muiri — şi nu mă hrăneam (cu ele, ci mai tare îmi era foame. 

Mîncarea în somn este asemănată cu a celor care sînt în stare de 
veghe, cu care totuşi cei care dorm nu se hrănesc, căci dorm. Dar ace¬ 
lea nu se asemănau în vreun mod cu Tine, aşa cum mi-ai vorbit acum, 
căci acelea erau închipuiri trupeşti, corpuri false, faţă de care sînt 
mai sigure aceste corpuri pe care le vedem cu simţul văzului carnal, 
fie cereşti, fie ipămîniteşti. Le vedem cu turmele şi zburătoarele şi sînt 
mai sigure decît acelea pe care ni le închipuim. Şi iarăşi, cu mai multă 
siguranţă ni le închipuim pe ele decît ne imaginăm din ele altele mai 
mari şi nesfîrşite, care nicidecum nu există. De astfel de închipuiri 
eram eu atunci hrănit, şi totuşi nu eram. 

Dar Tu, dragostea mea, în care prind putere ca să fiu tare, nu eşti 
nici aceste corpuri, pe care le vedem, chiar dacă sînt pe cer, nici ace¬ 
lea pe care nu le vedem acolo, pentru că Tu le-ai întemeiat şi nu le 
ai în cele mai înalte moduri ale fiinţei Tale. Deci, cît eşti de departe 
de acele închipuiri ale mele, închipuiri ale corpurilor, care nicidecum 
nu există. Faţă de acestea mai sigure sînt închipuirile acelor corpuri, 
care sînt, şi acele corpuri sînt mai sigure decît acelea, care totuşi nu 
eşti Tu. Dar Tu nu eşti nici sufletul, care este viaţa trupurilor — de 
aceea este mai bună viaţa trupurilor şi mai sigură decît trupurile — 
ci Tu eşti Viaţa sufletelor, Viaţa vieţilor, trăind Tu însuţi şi nu Te 
schimbi, viaţă a sufletului meu. 

(11) Deci, unde îmi erai atunci, şi cîit de departe? Şi eu rătăceam 
departe, lipsit de Tine şi de ghinda porcilor pe care-i păşteam cu ghindă. 
Cu cît erau mai bune povestioarele gramaticilor şi poeţilor decît acele 
înşelătorii! Căci versurile şi poezia şi Medeea zburînd erau cu sigu¬ 
ranţă mai folositoare decît cele cinci elemente aranjate felurit pentru 
cele cinci peşteri ale întunericului, care nu există deloc şi ucid pe cel 
care crede. Căci eu prefac versul şi melodia în adevărate mîncări, dar, 
deşi cîntam pe Medeea, care zbura, totuşi nu o afirmam şi, deşi o au¬ 
zeam cîntată, nu credeam, dar acele poveşti le-am crezut, vai! vai ! 
Pe ce trepte am fost dus în ariîncul iadului, ca unul care eram în zbu¬ 
cium şi clocoteam din cauza lipsei adevărului, pe cînd pe Tine, Dum¬ 
nezeul meu — căci Ţie îţi mărturisesc, Care ai avut milă de mine, 
chiar cînd nu mărturiseam — Te căutam, nu potrivit cu înţelegerea min¬ 
ţii, aşa cum ai voit ca eu să fiu mai presus de animale, ci potrivit cu 

simţul cărnii. Am dat peste acea femeie îndrăzneaţă, lipsită de pru¬ 
denţă, care şedea pe un scaun înaintea uşii şi care zicea : «Mîncaţi cu 
plăcere pîini ascunse şi beţi apă dulce furată» 7 . Ea m-a înşelat, pentru 
că m-a găsit locuind afară, sub ochiul trupului meu, şi rumegam în 
mine ceea ce înghiţisem prin ochi. 



(12) Căci nu cunoşteam altceva, care există cu adevărat, ci parcă 

eram mişcat de un bold ca să fiu de acord cu proştii înşelători, cînd 
mă întrebau de unde vine răul şi dacă Dumnezeu este limitat de vreo 
formă corporală, dacă are păr şi unghii şi dacă trebuie socotiţi drepţi 
aceia care au soţii multe deodată, ucid oameni şi aduc jertfe de ani¬ 
male. Eu, necunoscînd realitatea, eram tulburat de aceste întrebări, şi, 
îndepărtîndu-mă de adevăr, mi se părea că mă duc la adevăr, fiindcă 
nu ştiam că răul nu este altceva decît lipsa binelui, care merge pînă 
la ceea ce nu există nicidecum. Dar cum aş fi pultut face acest lucru, 
eu a cărui vedere mergea pînă la trup, iar cu .sufletul pînă la închi¬ 
puiri ? ■•.>••• 

Nu ştiam că Dumnezeu este spirit care nu are membre în lung şi 
în lat, Care nu are o masă materială, căci masa este mai mică într-o 
parte a ei decît în întregul ei şi, dacă ar fi nemărginită, este mai mică 
în vreo parte, mărginită de un spaţiu anumit, decît prin infinit, şi nu 
este toată peste tot cum este spiritul, cum este Dumnezeu. Şi care era 
în noi realitatea după care să fim, şi de ce în Scriptură eram numiţi 
«După chipul lui Dumnezeu» 8 nu cunoşteam deloc. 

(13) Nu cunoşteam adevărata dreptate lăuntrică, care nu judecă 
după obicei, ci după legea prea dreaptă a Atotputernicului Dumnezeu, 
prin care se formează moravurile regiunilor şi ale regiunilor după re¬ 
giuni şi zile, cînd ea însăşi era aceeaşi peste tot şi mereu, nu în alt 
loc alta, şi nici în alt timp în alt mod, după care Avraam, Isaac, Iacob, 
Moise şi David erau drepţi şi toţi aceia lăudaţi de gura lui Dumnezeu ; 
nu ştiam însă că ied sînt socotiţi nedrepţi de către cei necunoscători, 
care judecă «După ziua omenească» 9 , care măsoară toate moravurile 
neamului omenesc după o parte a moravurilor lor, ca şi cînd cineva, 
necunoscător al armamentelor şi neştiind ce este potrivit cu fiecare 
membru, ar vrea să-şi acopere capul cu jambierele şi să se încalţe cu 
coiful şi ar murmura că nu se potriveşte, sau într-o zi, după ce s-a de¬ 
cretat încetarea activităţii, în orele de după amiază, cineva s-ar mînia 
că nu-i este permis să expună ceea ce este de vînzare sub motiv că 

7. Pilde, 9, 17. 

8. Pac. 1, 27. 

9. I Cor. 4, 3. 

de dimineaţă fusese admis, sau dacă ar vedea că într-o casă un sclav 
făptuieşte ceva care nu este ipermis să facă sclavului oare mînuieşte 
paharele, sau că se face ceva după grajd, care nu este permis în faţa 
mesei şi s-ar indigna că, deşi există o singură locuinţă şi o singură fa¬ 
milie, nu pesite tot li se dau tuturor aceleaşi atribuţii. 

Aşa sînt cei care se indignează cînd aud că în acel secol le-a fost 
îngăduit celor drepţi ceea ce nu este îngăduit celor drepţi în acest 
secol, şi pentru faptul că Dumnezeu le-a dat acelora alte porunci, aces¬ 
tora altele, potrivit cu cauzele existente în acel timp, cînd toţi au servit 
aceleiaşi justiţii. Se indignează cînd văd că într-un singur om, într-o 
singură zi şi în aceeaşi casă altceva se potriveşte cu un membru şi că 
altceva a fost permis, dar, după o oră, nu mai este permis, că altceva 
este permis în acel unghi sau este poruncit să se facă, lucru care în 
acest unghi, aproape de acela, este oprit şi pedepsit. Oare justiţia este 
felurită şi schimbătoare ? Dar timpurile pe care le prezidează nu merg 
la fel, căci sînt timpuri. Dar oamenii a căror viaţă pe pămînt este scurtă, 
pentru că nu sînt în stare să facă, cu mintea, legături între cauzele 
valabile pentru secolele trecute şi pentru alte neamuri pe care nu le-au 
cunoscut, eu îi pun în legătură cu acestea pe care le-au experimentat. 
Dar într-un corp, sau într-o zi, sau într-o casă oamenii pot să vadă 
uşor ce se potriveşte unui membru, căror momente, căror părţi, căror 
persoane le sînt potrivite, şi cărora le face rău. 

(14) Aceste lucruri nu le ştiam atunci şi nu le observam, cu toate 
că acestea izbeau din toate părţile ochii mei, eu nu le vedeam. Şi cîn- 
tam versuri şi nu-mi era îngăduit să pun oriunde orice picior, ci în 
alt şi în alit metru, în alt mod, şi în acelaşi vers nu în toate locurile 
acelaşi picior. Şi chiar arta în care cîntam nu avea fiecare lucru în alt 
loc, ci pe toate le avea deodată. Şi nu vedeam dreptatea căreia îi slu¬ 
jeau oamenii drepţi şi sfinţi, nu vedeam că această dreptate cuprinde 
toate deodaltă cu mult mai bine şi mai sublim, toate pe care le porun¬ 
ceşte, şi că nu se deosebeşte în nici o parte a ei, şi totuşi nu împarte 
şi nu porunceşte toate simultan în diferite timpuri. Şi criticam, orb, 
pe părinţii pioşi, care se foloseau nu numai de cele prezente, aşa cum 
poruncea şi-i inspira Dumnezeu, ci vesteau şi cele viitoare, aşa cum le 
revela Dumnezeu. 

VIII 

(15) Oare este undeva sau cîndva nedrept «să iubeşti pe Dumnezeu 
din toată inima şi din tot sufletul şi din tot cugetul tău şi pe aproapele 
tău ca pe tine însuţi» ? l0 . Aşadar, faptele urîte, care sînt contra firii 
în orice loc şi totdeauna, trebuie mustrate şi pedepsite, aşa cum au fost 


10. Marcu, 12, 30; Matei, 22, 37—39. 

cele ale sodomiţilor, fapte care, dacă ar fi făcute de toate neamurile, 
ar fi puse de legea dumnezeiască sub învinuirea aceluiaşi păcat, legea 
divină care nu i-a făcut pe oameni ca să se folosească de sine în acest 
mod. In adevăr, este călcaită însăşi societatea, care (pentru noi trebuie 
să existe cu Dumnezeu, atunci cînd aceeaşi natură, al cărei autor este 
El, se pîngăreşte prin destrăbălare. Iar faptele urîte, care sînt contra 
moravurilor oamenilor, trebuie evitate potrivit cu felurimea moravuri¬ 
lor, pentru ca legea unei societăţi sau ginţi, întărite de obicei sau de 
lege, să nu fie violată de nici o poftă a vreunui cetăţean sau străin. 
Căci este urîtă orice parte care nu se armonizează cu întregul său. 
Cînd însă Dumnezeu porunceşte ceva contra moravului sau legămîntu- 
lui oricui, deşi nu s-a făcut niciodată acolo, trebuie făcut, şi, dacă a 
fost înlăturat, trebuie instaurat, iar dacă nu a fost instituit, trebuie insti¬ 
tuit. Căci dacă unui rege îi este îngăduit să dea o poruncă în cetatea 
în care domneşte, poruncă pe care nu o dăduse nimeni înainte de el 
şi nici el vreodată, şi i se dă ascultare, nu legea este contra societăţii 
acelei cetăţi, ci, din contră, neascultarea este contra societăţii, — căci 
este un pact general al societăţii umane să se dea ascultare regilor 
săi — cu atît mai mult trebuie slujit lui Dumnezeu, Care domneşte 
peste toată creatura Sa, spre a aplica poruncile date de El! Căci aşa 
cum în puterile societăţii umane o putere mai mare este pusă în faţa 
alteia mai mici, ca să i se dea ascultare, tot aşa Dumnezeu este pus în 
faţa tuturor. 

(16) Tot aşa şi în delicte exisită pofta de a dăuna, fie prin batjo¬ 
cură, fie prin injurie, şi ambele, fie cu scopul de a se răzbuna, aşa cum 
face inamicul inamicului ,fie pentru a răpi bunul străin al altuia, aşa 
cum face tîlharul cu călătorul, fie din cauza invidiei, aşa cum face unul 
sărman cu altul mai fericit şi cineva care prosperă, care se teme ca 
cineva să-i fie egal, sau, cînd este egalat, suferă, sau din singura plă¬ 
cere care se dobîndeşte din răul altuia, aşa cum fac spectatorii gladia¬ 
torilor sau cei care rid sau îşi bat joc de alţii. 

Acestea sînt capetele nedreptăţii care se nasc din pofta de a do¬ 
mina, sau de a privi, sau de a simţi, sau care se ivesc din una sau din 
două dintre ele, sau deodată din toate şi se trăieşte rău contra celor 
trei şi celor şapte, zice psalteriul Tău cu zece coarde, decalogul Tău, 
Dumnezeule prea înalt şi prea dulce. Dar ce fapte urîte sînt Ia Tine, 
Care nu eşti supus stricăciunii ? Sau ce păcate pot fi făptuite contra 
Ta, Care nu poţi fi vătămat ? 

Tu pedepseşti faptele pe care oamenii le săvîrşesc contra lor înşişi, 
căci, chiar cînd păcătuiesc contra Ta, ei săvîrşesc nelegiuiri contra su¬ 
fletelor lor şi nedreptatea se minte pe ea însăşi, fie corupînd şi stricînd 

natura sa, pe care Tu ai făcut-o şi ai rînduit-o, fie folosind fără măsură 
lucrurile admise, fie arzînd de dorul lucrurilor care nu sînt permise 
«în acea folosinţă care este contra firii» 11 . 

Sau sînt ţinuţi vinovaţi cu sufletul şi cu vorbele, cînd se revoltă 
contra Ta şi dau cu piciorul contra boldului, sau se veselesc de ru¬ 
perea marginilor societăţii umane, cu îndrăzneală, în sfaturi particulare 
sau separate, după cum vreun lucru îi bucură sau îi ofensează. Şi a- 
cestea se fac cînd Tu eşti părăsit, şi printr-o mîndrie egoistă se preferă 
o parte falsă în locul întregului, care eşti Tu izvor al vieţii, Care eşti 
singurul şi adevăratul Creator şi Conducător al Universului. 

Şi aşa, printr-o smerită evlavie, omul se întoarce la Tine şi Tu ne 
curăţeşti pe noi de reaua obişnuinţă şi eşti milostiv cu păcatele celor 
care le mărturisesc, şi auzi suspinele celor legaţi şi ne dezlegi din lan¬ 
ţurile pe care ni le facem noi înşine, dacă ridicăm contra Ta coarnele 
falsei libertăţi din lăcomia de a avea mai mult şi din cauza fricii de 
a pierde totul, iubind mai mult propria noastră fiinţă decît pe Tine, 
Bunul tuturor. 

IX 

(17) Dar, între fapte urî'te şi greşeli şi între multele nedreptăţi se 
află păcatele celor care progresează, care sînt criticate de către cei 
care judecă bine, după regula desăvîrşirii, şi sînt şi lăudate în speranţa 
că vor aduce roadă, ca iarba holdei. Şi sînt unele asemănătoare 
fie cu faptele urîte, fie cu greşelile, dar nu sînt păcate, fiindcă nu Te 
supără nici pe Tine, Doamne, Dumnezeul nostru, nici comunitatea so¬ 
cială, cînd se procură anumite lucruri de folos, potrivite cu viaţa şi cu 
timpul, şi cînd nu se ştie dacă sînt procurate din pofta de a avea, sau 
cînd anumiţi oameni sînt pedepsiţi de o putere rînduită, din dorinţa 
de a-i îndrepta, şi nu se ştie dacă nu din dorinţa de a vătăma. Aşadar, 
multe fapte au fost săvârşite, fapte care ar putea fi socotite de oameni 
că nu trebuiau să fie aprobate, şi au fost aprobate de mărturia Ta, 
iar multe fapte aprobate de oameni sînt condamnate de mărturia Ta, 
cînd, adesea, altfel este aparenţa faptului şi în alt mod se poartă su¬ 
fletul celui caie l-a săvîrşit şi împrejurarea timpului care nu se vede. 
în adevăr, cînd Tu porunceşti făptuirea unui lucru neobişnuit şi ne¬ 
prevăzut, chiar dacă odinioară ai interzis acest lucru, chiar dacă ascunzi 
cauza poruncii Tale pentru un timp, şi chiar dacă este contra păcatului 
societăţii unor oameni, cine ar şovăi să-l facă, cînd acea societate care 
îţi serveşte Ţie este dreaptă ? Dar fericiţi sînt aceia care ştiu că Tu 
ai poruncit. Căci toate se văd de cei care îţi slujesc Ţie, fie pentru a 
arăta ceea ce este necesar în prezent, fie pentru a vesti cele viitoare. 

11. Rom. 1, 26. 

X 

(18) Eu, neştiind acestea, luam în rîs pe sfinţii slujitori şi profeţi 
ai Tai. Şi ce altceva făceam, cînd îi luam în rîs, decît ca eu să fiu luat 
în rîs de Tine, pe nesimţite, şi dus puţin cîte puţin la acele poveşti. 
Oare să cred că smochina plînge cînd este culeasă şi că plînge şi mama 
ei cu lacrimi de lapte ? Dacă un sfînt ar mînca smochina culeasă de 
o mină străină, nu de a sa, ar frămînta-o în măruntaie şi ar da din 
ea îngeri, ba chiar particule ale lui Dumnezeu, cînd geme în rugăciune 
şi înghite particulele care fuseseră legate în acel pom, particule ale 
prea înaltului şi adevăratului Dumnezeu, dacă nu ar fi dezlegate de din¬ 
tele şi de stomacul sfîntului. Şi am crezut, sărmanul, că o mai mare 
milă trebuie acordată fructelor pămîntului decît oamenilor, pentru care 
se produceau. In adevăr, dacă cineva, înfometat, care nu era maniheu, 
ar fi cerut de la mine o singură muşcătură din acele fructe ar fi fost 
socotit demn de chinul cel mai mare, dacă nu i s-ar fi dat. 

XI 

(19) Şi ai trimis mina Ta din înălţime şi din acest întuneric adine 
«ai scos sufletul meu» l2 , cînd pentru mine plîngea, înaintea Ta, mama 
mea, credincioasa Ta, mai mult decît plîng mamele înmormîntările tru¬ 
purilor noastre. Căci ea vedea moartea mea, o vedea prin credinţa şi 
spiritul pe care îl avea de la Tine, şi ai auzit-o, Doamne. Ai auzit-o şi 
nu i-ai dispreţuit lacrimile, cînd, curgînd, udau pămîntul sub ochii ei, 
în orice loc al rugăciunii, ai auzit-o. Căci de unde a venit acel vis prin 
care ai mîngîiat-o, incit să fie de acord să trăiască sub acelaşi acope- 
rămînt cu mine şi să aibă aceeaşi masă în casă ? 

Lucru pe care începuse să nu-1 voiască, arătînd împotrivire şi bla¬ 
mând blasfemiile erorii mele. în adevăr, s-a văzut în vis că stă pe o 
linie de lemn şi că vine spre ea un tînăr strălucitor, vesel şi surîzînd, 
pe cînd ea era tristă şi mistuită de jale. Acesta, întrebînd-o care sînt 
cauzele tristeţii şi lacrimilor sale jalnice, nu spre a se informa, cum 
se obişnuieşte, ci penitru a o instrui, iar ea răspunzînd că plînge pier¬ 
derea mea, tînărul i-a poruncit să fie fără teamă şi a îndemnat-o să 
fie atentă şi să vadă că unde era ea eram şi eu. Cînd s-a uitat cu aten¬ 
ţie, m-a văzut lingă sine, stînd pe aceeaşi linie. 

De unde a provenit acest vis, dacă nu din faptul că urechile Taie 
erau atente la inima ei, o, Tu, bunule Atotputernic, Care îngrijeşti pe 

fiecare dintre noi, ca şi cînd ai îngriji pe unul singur, şi itot aşa pe 
toţi ca pe fiecare în parte ? 

(20) De unde vine şi faptul că, după ce mi-a povestit visul însuşi, 
iar eu încercam s-o conving să nu dispere că mai degrabă ea va fi ceea 
ce eram eu, imediat, fără nici o ezitare, a zis : «Nu, căci nu mi-a zis 
unde este el, vei fi şi tu, ci unde eşti tu, va fi şi el». 

îţi mărturisesc Ţie, Doamne, aducerea aminte a mea, atît pe cit 
îmi amintesc, lucru pe care adesea nu l-am trecut sub tăcere, că eu am 
fost mişcat atunci mai mult de acest răspuns al Tău dat prin mama, 
care veghea, că nu a fost tulburată de o falsă tălmăcire, care era ve¬ 
cină, şi că a văzut atîit de repede ceea ce trebuia să vadă —- ceea ce 
eu nu văzusem înainte de a-mi spune — am fost mişcat mai mult de 
visul prin care bucuria unei femei pioase, care avea să se realizeze 
cu mult după aceea, a fost prezisă ca o mîngîiere a frămîntării pre¬ 
zente cu atît timp înainte. Căci au urmat aproape nouă ani în care eu 
m-am tăvălit în acel «noroi al adîncului» 13 şi, în întunericul înşelă¬ 
ciunii, cînd adesea încercam să mă ridic, dar mai grav mă împotmo¬ 
leam, cînd totuşi acea văduvă curată, pioasă şi moderată, aşa cum le 
iubeşti, mai sprintenă cu speranţa, dar nu mai leneşă cu plînsul şi cu 
gemetele, nu înceta în toate ceasurile rugăciunilor sale să se plîngă 
de mine în faţa Ta şi «intrau sub ascultarea Ta rugăciunile ei», şi 
totuşi pe mine mă lăsai să mă rostogolesc şi să mă tăvălesc în acel 
întuneric. 

XII 

(21) Şi mi-ai dat alt răspuns între timp, pe care mi-1 amintesc, căci 
multe le trec cu vederea, pentru că mă grăbesc să ajung la acelea care 
mă împing mai mult să mă mărturisesc Ţie, iar multe nu mi le amin¬ 
tesc. 

Mi-ai dat, aşadar, un alt răspuns printr-un preot al Tău, un oarecare 
episcop, hrănit în Biserică şi cunoscător al cărţilor Tale. Care, după 
ce l-a rugat acea femeie ca să binevoiască să vorbească cu mine şi 
să respingă greşelile mele şi să-mi scoată din cap cele rele şi să mă 
înveţe cele bune — căci făcea acest lucru mama mea, cînd găsea oa¬ 
meni potriviţi — nu a primit, desigur din prudenţă, pe cît mi-am dat 
seama după aceea. în adevăr, a răspuns că sînt încă nesupus prin faptul 
că eram umflat de noutatea ereziei aceleia şi că pe mulţi necunoscători 
îi tulburasem cu unele întrebări, aşa cum îi arătase marna mea. 

«Dar, zice, lasă-1 acolo. Numai roagă pe Domnul pentru el. El în¬ 
suşi, citind, îşi va da seama care este acea eroare şi cît de mare este 
necredinţa». Totodată i-a povestit că şi el fusese de mic dat de mama 
sa maniheilor, de care fusese atrasă, şi că nu numai că citise cărţile 
lor, aproape pe toate, dar le şi copiase, şi că el însuşi îşi dăduse seama, 
fără ca nimeni să discute prin contrazicere şi să-l convingă cît de mult 
trebuia fugit de această sectă, şi că în acest mod fugise. 

După ce acela a spus acestea, iar mama mea nu voia să fie de 
acord cu el, ci insista mai mult, rugîndu-se şi plîngînd mult, ca să mă 
vadă şi să vorbească cu mine, atunci, cam supărat şi plictisit, a zis : 
«Du-te de la mine, aşa să trăieşti, nu se poate ca fiul acestor lacrimi 
să piară». Mama adesea, vorbind cu mine, îşi amintea că acele vorbe 
le-a primit ca şi cum ar fi sunat din cer. 








CARTEA A PATRA 


i 

(1) în acest timp de nouă ani — de la al nouăsprezecelea an pînă la 
al douăzeci şi optulea al vieţii mele — eram ispitit şi ispiteam eu însumi 
fals şi înşelam prin felurite pofte, şi pe faţă, prin doctrinele pe care oa¬ 
menii le numesc liberale, dar în ascuns, sub falsul nume de religie, aici 
mîndru, dincolo superstiţios, peste tot gol, urmărind, pe de o parte, de¬ 
şertăciunea gloriei populare, pînă la aplauzele din teatru, pînă la con¬ 
cursurile de poezie şi la întrecerea pentru coroane de fîn şi la prostiile 
spectacolelor şi la nestăpînirea poftelor, iar pe de altă parte, dorind să 
mă curăţ de aceste murdării, în timp ce aduceam alimenite celor care se 
numeau aleşi şi sfinţi, din care, înlăuntrul pîntecelui lor, ei să fabrice 
îngeri şi zei, prin care să fiu eliberat. Şi urmam acestea şi le făceam 
cu prietenii mei, înşelaţi ei înşişi prin mine şi cu mine. 

Să rîdă de mine cei mîndri, care nu au fost încă în mod mîntuitor 
aşternuţi la pămînt şi loviţi de Tine, Dumnezeul meu, iar eu să mărturi¬ 
sesc Ţie slăbiciunile mele, în lauda Ta. îngăduie-mi, Te rog, şi dă-mi să 
trec cu amintirea prezentă toate ocolurile rătăcirii mele şi să-Ţi jertfesc 
«jertfa laudei», căci ce sînt eu pentru mine însumi fără de Tine, dacă nu 
o călăuză spre prăpastie ? Sau ce sînt, cînd îmi merge bine, nu un sugaci 
al laptelui Tău, sau unul care se hrăneşte cu hrana Ta, care nu se 
strică ? Să rîdă, dar, de noi cei tari şi puternici, dar noi cei slabi şi lipsiţi 
de mijloace să ne mărturisim Ţie. 

II 

Predam în acei ani retorica şi, cucerit de dorinţă, vindeam orato¬ 
ria aducătoare de glorie. Preferam totuşi, Doamne, Tu ştii, să am dis¬ 
cipoli buni şi-i învăţam înşelăciunile fără înşelătorie, nu oratoria care 
să pledeze împotriva capului unui nevinovat, ci s-o pledeze uneori pen¬ 
tru capul unui vinovat. 

Şi ai văzut de departe, Dumnezeule, credinţa mea, care mergea pe 
un drum alunecos, scînteind în mult fum, credinţă pe care o înfăţişam 
în acel magisteriu celor care iubeau deşertăciunea 1 şi cîntau minciuna, 
eu, tovarăşul lor. în acei ani aveam o femeie pe care o cunoscusem nu 


1. Matei, 12, 20. 

prin acea căsătorie care se numeşte legitimă, ci pe care o căutase aprin¬ 
derea vagă lipsită de înţelepciune. Numai uneia însă îi păstram credinţa 
patului, prin care totuşi experimentam, prin pilda mea, ce deosebire este 
între felul unei legături conjugale, care se încheie pentru a dărui viaţa, 
şi legătura unei dragoste de plăcere, din care se nasc chiar copii contra 
dorinţei părinţilor, deşi aceştia, odată născuţi, silesc pe părinţi să-i iu¬ 
bească. 

îmi amintesc încă cura, hotărîndu-mă să particip la o întrecere de 
poezie dramatică, un haruspice mi-a transmis întrebarea : ce plată aş fi 
dispus să-i dau ca să înving, dar eu am detestat şi am respins cu dezgust 
acel tîrg, răspunzînd că, chiar dacă acea coroană ar fi etern de aur, nu 
îngădui să fie ucisă nici măcar o muscă pentru victoria mea. Căci acel 
haruspice avea să ucidă vieţuitoare în sacrificiile sale şi mi se părea 
că pentru acele onoruri avea să invite demonii care să voteze pentru 
mine. Dar şi acest rău nu l-am respins din curăţia Ta, Dumnezeul inimii 
mele 2 , căci nu ştiam să Te iubesc pe Tine, eu care nu ştiam decît să 
cuget la străluciri trupeşti. Căci un suflet care suspină după astfel de 
plăzmuiri, oare «nu săvîrşeşte păcatul, departe de Tine fiind, şi se încre¬ 
de în minciuni şi se hrăneşte cu vint?» 3 . Dar, desigur, nu aş fi voit să 
se aducă pentru mine jertfe idolilor,cărora eu le aduceam totuşi sacrifi¬ 
cii prin acea superstiţie. Căci ce altceva este «a paşte vînturile» decît a 
paşte aceste spirite, adică, rătăcind, să le fii lor spre plăcere şi rîs? 

III 

(4) Şi, de aceea, nu încetam să consult pe acei înşelători, pe care oa¬ 
menii îi numesc matematici, pentru că, cugetam eu, lor nu li se aducea 
nici un sacrificiu şi nu se adresa nici o rugăciune vreunui spirit pentru 
ghicire. Totuşi acest lucru îl respinge în mod statornic şi-l osîndeşte 
evlavia cea adevărată şi creştinească. 

Căci este bine, Doamne, a mă mărturisi Ţie şi a zice : «Ai milă de 
mine, vindecă sufletul meu, căci Ţie Ţi-am greşit» 4 , şi să nu abuzăm de 
milostivirea Ta, pentru a păcătui de bună voie, ci să ne amintim de cu- 
vîrutul Domnului: «iată te-ai făcut sănătos, de acum să nu mai păcăitu- 
ieşti, ca să nu-ţi fie ţie mai rău» 5 . 

Toată învăţătura sănătoasă aceia încearcă s-o ucidă, cînd zic : «Din 
cer îţi vine îndemnul spre păcătuire, căruia nu-i rezişti şi «Zeiţa Venera 
a făcut acest lucru sau Saturn sau Marte» desigur ca omul să fie fără 
vină, el care este carne şi sînge şi putreziciune plină de îngîmfare, dar 

2. Ps. 72,2 ; 72, 27. 

3. Osea, 12, 2. 

4. Ps. 9, 2 ; 91, 2 ; 40, 5. 





CONFESSIONES — MĂRTURISIRI 


103 


să fie învinuit în schimb Creatorul şi Orînduitorul cerului şi al aştri¬ 
lor. Şi cine este acesta, dacă nu Tu, Dumnezeul nostru, dulceaţa şi ori¬ 
ginea dreptăţii, Care dai «fiecăruia după meritele sale şi nu dispreţuieşti 
inima zdrobită şi smerită» 6 . 

(5) Era în acel timp un om înţelept, foarte iscusit în arta medicinii şi 
foarte renumit în ea, care, în calitate de proconsul, cu mîna sa pusese 
acea coroană de luptător pe capul meu care nu era sănătos, dar nu o 
pusese ca medic. Căci Tu eşti tămăduitorul acelei boli, Tu, care Te ridici 
«împotriva celor mîndri şi dai celor smeriţi har» 7 . Oare, totuşi, prin acel 
bătrîn mi-ai lipsit sau ai încetat să vindeci sufletul meu? In adevăr, de¬ 
oarece ajunsesem să-i fiu mai apropiat şi mă ţineam strîns de convor¬ 
birile cu el —- căci erau plăcute şi serioase — cînd a aflat din convorbi¬ 
rile cu mine că mă dedasem studiului cărţilor cu horoscopuri, m-a sfătuit 
cu bunăvoinţă şi părinteşte să le arunc şi să nu cheltui zadarnic grija şi 
osteneala necesară lucrurilor folositoare, pentru acele deşertăciuni, spu- 
nînd că el învăţase atît de bine acele cărţi, încît, în primii ani ai vieţii 
sale, voise să facă din Astrologie o ocupaţie din care să-şi ducă viaţa 
şi credea că dacă putuse să înţeleagă pe Hippocrate putuse desigur să 
înţeleagă şi acele scrieri. Şi nu pentru alt motiv le părăsise după aceea, 
ca să urmeze medicina, ci numai că înţelesese că sînt foarte false şi, om 
serios cum era, nu voia să-şi cîştige existenţa înşelînd oamenii. «Dar 
tu, zice, care ai cu ce să te întreţi între oameni, practicînd retorica, 
urmezi totuşi această înşelătorie cu liberă pasiune, nu din nevoia de 
cîştig. Cu atît mai mult trebuie să mă crezi în ceea ce am spus despre 
aceea, eu care m-am silit s-o învăţ atît de perfect, încît am voit ca nu¬ 
mai din practicarea ei să trăiesc».întrebîndu-1 eu, cum se face că multe 
adevăruri erau spuse de ea, el mi-a răspuns, cum a putut, că intîmplarea, 
care este răspîndită peste tot în natură, face acest lucru. Căci dacă din 
paginile unui poet oarecare, ce cîntă şi este atent la cu totul altceva, 
cînd îl consultă cineva iese de multe ori, în mod minunat, vreun vers 
în armonie cu tema, zicea el, atunci nu este de mirare dacă într-un su¬ 
flet omenesc, dintr-o înclinare superioară, suflet care nu ştie ce se pe¬ 
trece în sine, sună ceva, nu printr-un meşteşug, ci prin întîmplare, ceva 
care să se potrivească cu lucrurile sau faptele celui care întreabă. 

(6) Şi acest lucru mi l-ai procurat de la el, sau prin el, şi ai stabilit 
în memoria mea ce să cercetez eu însumi. însă atunci nici el, nici însuşi 
Nebridius, un tînăr foarte bun şi foarte curait, luînd în rîs tot acel gen de 
vrăjitorie, nu m-au putut convinge să arunc aceste lucruri, pentru că mai 
mult mă mişca autoritatea autorilor înşişi şi nu găsisem pînă atunci nici 


C. Matei, 16, 27; Rom. 2, 6. 
7. I Petru, 5, 5; Iac. 4, 6. 

un document sigur, aşa cum căutam, prin care să-mi fie lămurit, fără 
nici o îndoială, că adevărurile care se spuneau, cînd ei erau consultaţi, 
se afirmau la întîmplare şi nu printr-o practică a consultării astrelor. 

IV 

(7) în acei ani, de îndată ce începusem să predau, în municipiul în 
care mă născusem, îmi făcusem un prieten foarte scump, prin comuniu¬ 
nea de studii, de aceeaşi vîrstă cu mine şi în aceeaşi floare a tinereţii 
ca mine. Crescuse de mic copil cu mine, la fel ne dusesem la şcoală şi 
la fel ne jucasem. Dar nu era încă în aşa mod prieten, cum a fost mai 
tîrziu, deşi nici mai tîrziu nu era prieten cum este adevărata prietenie, 
pentru că nu este adevărată decît cînd Tu o legi între cei care sînt lipiţi 
de Tine prin dragostea revărsată «în inimile noastre prin Duhul Sfînt, 
care ne-a fost dat» 18 . Totuşi, prietenia era foarte dulce şi coaptă prin 
ardoarea aceloraşi studii. Căci eu îl întorsesem de la adevărata cre¬ 
dinţă — pe care nu o păstra cu adevărat şi adînc ca tînăr — îl întorse¬ 
sem la povestioare superstiţioase şi periculoase, din cauza cărora mama 
mea mă plîngea. Deja rătăcea cu mine, în suflet, acel om şi sufletul meu 
nu putea fără de el. 

Şi iată că Tu, fiind pe urma celor care fugeau de Tine, Dumnezeule 
al răzbunărilor 9 şi în acelaşi timp izvorul milelor, Care ne întorci la 
Tine în mii de moduri, iată că ai luat pe acel om din viaţa aceasta, cînd 
împlinise un an în prietenia cu mine, mai dulce decît toate dulceţile 
acelei vieţi a mea. 

(8) Cine numără laudele Tale pe care le-a încercat el unul în unul? 
Ce ai făcut atunci, Dumnezeul meu, şi cît de nepătruns este adâncul ju¬ 
decăţilor Tale ? Căci atunci cînd acela suferea de febră, a zăcut mult 
timp în nesimţire, într-o sudoare de moarte, şi, cînd pierduse speranţa 
în salvarea lui, a fost botezat fără să-şi dea seama, fără ca eu să mă 
preocup, bănuind că sufletul lui păstrează mai degrabă ceea ce primise 
de la mine şi nu ceea ce se petrecea în trupul unui om care-şi pierduse 
conştiinţa. Dar, lucrurile stau cu totul altfel. Căci s-a refăcut şi s-a în¬ 
sănătoşit şi îndată ce am putut să vorbesc cu el — eu am putut însă 
de îndată ce a putut el, căci nu mă îndepărtam de el, ci foarte mult 
depindeam unul de altul — am încercat să glumesc cu el, la gîndul că 
el va rîde cu mine de botezul pe care-1 primise, fiind cu totul indiferent 
cu inima şi cu mintea. Totuşi el aflase că primise botezul. Dar el m-a 
izgonit ca pe un vrăjmaş şi mi-a atras atenţia, cu o neaşteptată şi minu¬ 
nată severitate, că, dacă vreau să-i fiu prieten, să încetez de a mai spune 

astfel de lucruri. Eu, însă, înmărmurit şi chiar tulburat, am dat la o parte 
toate emoţiile mele, ca să se facă sănătos şi să prindă forţele sănătăţii, 
ca să pot vorbi cu el tot ceea ce voiam. Dar el a fost răpit nebuniei mele, 
pentru ca la Tine să.fie păstrat, pentru mîngîierea mea. Intr-adevăr, după 
cîteva zile, în lipsa mea, este cuprins din nou de friguri şi moare. 

(9) Inima mea s-a întunecat de acea durere şi tot ceea ce priveam 
era moarte. Şi era chin pentru mine patria mea, şi casa părintească o ciu¬ 
dată nefericire, iar tot ceea ce comunicasem cu el, fără el se transfor¬ 
mase într-un chin crud. Ochii mei îl căutau peste tot, dar nu mi se arăta. 
Şi uram toate, fiindcă nu-1 aveau ochii mei şi nu puteau să-mi spună: 
«Iată va veni», aşa cum făceau cînd trăia, dar lipsea. Căci eu însumi de¬ 
venisem pentru mine o mare întrebare şi cercetam sufletul meu de ce era 
trist şi de ce mă tulbur foarte mult, iar el nu ştia ce să-mi răspundă. Şi 
dacă-i spuneam «Speră în Dumnezeu», nu asculta pe drept, căci era mai 
adevărat şi mai bun omul prea scump pe care-1 pierduse, mai adevărat 
decît închipuirea în care i se poruncea să creadă. Numai plînsul era 
dulce şi urmase prietenului meu în desfătările mele. 

V 

(10) Şi acum, Doamne, acelea deja au trecut şi cu timpul s-a închis 
rana mea. Oare pot să aud de la Tine, Care eşti adevărul, şi să plec ure¬ 
chea mea la gura Ta, ca să-mi spui de ce plînsul este dulce pentru cei 
sărmani ? Sau Tu, deşi eşti peste tot, ai aruncat departe de Tine nenoro¬ 
cirea noastră şi Tu rămîi în Tine, iar noi ne rostogolim în încercări? 
Şi totuşi, dacă nu am plînge la urechile Tale, nu ar mai rămîne nimic din 
speranţa noastră. De unde, deci, se culege fructul cel dulce din amără¬ 
ciunea vieţii, a plînge, a geme, a suspina şi a se jelui? Sau acest lucru 
este dulce, fiindcă sperăm că Tu ne auzi ? Acest lucru este drept în ru¬ 
găciuni, pentru că au dorinţa de a ajunge la Tine. Oare, în durerea pro¬ 
dusă de un lucru pierdut şi în jalea de care eram atunci copleşit? Căci 
nu mai speram că acela va reveni la viaţă şi nici acest lucru nu-1 ceream, 
ci eram îndurerat şi plîngeam, căci eram nenorocit, şi pierdusem bucuria 
mea. Sau şi plînsul este un lucru amar şi ne desfată prin dezgustul de lu¬ 
crurile de care ne bucurăm mai înainte şi atunci cînd ne provoacă dez¬ 
gust ? 

VI 

(11) Dar de ce spun eu acestea? Căci acum nu este timpul de a pune 
întrebări, ci de a mă mărturisi Ţie. Eram nenorocit şi nenorocit este orice 
suflet înlănţuit de prietenia lucrurilor trecătoare şi este sfîşiat cînd le 
pierde, şi atunci simte amărăciunea care-1 face nenorocit şi înainte de a 
le pierde. Aşa eram eu în acel timp, plîngeam cu foarte mult amar şi mă 

linişteam în amărăciune. Eram nenorocit şi socoteam mai scumpă decft 
acel prieten al meu viaţa mea însăşi nenorocită, căci deşi voiam s-o 
schimb, nu voiam totuşi s-o pierd mai mult decît pe el, aşa cum se spune 
despre Oreste şi Pilade, dacă nu este o plăzmuire, care voiau să moară 
deodată unul pentru altul, căci pentru ei a nu trăi în acelaşi timp era mai 
rău decît moartea. Dar nu ştiu ce simţămînt contrar acestuia se produsese 
în mine, căci în acelaşi timp în mine era şi un foarte grav dezgust de 
viaţă, dar şi frică de moarte. Cu cit îl iubeam mai mult pe el — cred — 
cu atât uram mai mult moartea care mi-1 răpise, mă temeam de ea şi soco¬ 
team că va nimici toţi oamenii deodată, fiindcă a putut să-l distrugă pe el. 
Aşa eram în totul, îmi amintesc. 

Iată inima mea, Dumnezeul meu, iată cele dinlăuntru ale mele, vezi, 
Tu, speranţa mea, cele pe care mi le amintesc, Tu care mă curăţi de ne¬ 
curăţenia unor astfel de simţiri, îndreptînd ochii mei spre Tine şi desprin- 
zînd «din laţ picioarele mele». Căci mă miram că ceilalţi muritori trăiesc, 
pentru că acela pe care-1 iubisem, ca şi cînd nu avea să moară, murise, 
şi mă miram mai mult că eu, care eram un alt el, trăiesc, cînd el era mort. 
Bine a zis cineva despre un prieten al său «jumătate a sufletului meu» 10 . 
Căci eu am simţit că sufletul meu şi sufletul lui fusese un singur suflet 
în două trupuri şi, de aceea, viaţa pentru mine era o groază, fiindcă nu 
voiam să trăiesc, fiind înjumătăţit, şi poate că de aceea mă temeam să 
mor, ca să nu moară cu totul cel pe care-1 iubisem atît de mult. 

VII 

(12) O, ce nebunie, care nu ştie să iubească pe oameni omeneşte! 
O, neînţelept om, care îndură fără măsură cele omeneşti! Asta eram eu 
atunci. în acest mod clocoteam, suspinam, plîngeam, mă tulburam şi nu 
era linişte în mine, nici prudenţă, căci purtam sufletul meu tăiat şi însîn- 
gerat, care nu mai răbda să fie purtat de mine şi nu găseam unde să-l 
pun. Nu în dumbrăvi plăcute, nu în jocuri, nu în cîntece, nici în locuri 
cu mirosuri plăcute, nici în ospeţe măreţe, nici în plăcerea camerei de 
culcare şi a patului, în fine, nici în cărţi, nici în versuri nu-şi găsea liniş¬ 
tea, toate erau groaznice, chiar şi lumina şi tot ce nu era ceea ce era el 
era urît şi dezgustător, în afară de gemete şi lacrimi, căci numai în lacrimi 
era o oarecare potolire. Iar cînd sufletul meu era luat de acolo mă împo¬ 
văra marea greutate a nenorocirii. 

«La Tine, Doamne, trebuia uşurată şi îngrijită» u , ştiam, dar nu vo¬ 
iam, şi nu eram în stare, cu atît mai mult cu cit Tu nu erai pentru mine 
ceva temeinic şi sigur, cînd mă gîndeam ia Tine. Căci nu Tu erai, ci o 
închipuire deşartă, şi era greşeala mea, Dumnezeul meu. Dacă încercam 


10. Horaţiu, Ode, 1, 3, 7. 

11. Ps. 60, 9. 

să-l pun acolo, ca să se odihnească, luneca prin deşert gol şi iarăşi se 
prăvălea asupra mea, iar eu rămăsesem pentru mine un loc nefericit, 
unde nici nu puteam sa fiu, nici «a mă retrag de acolo. Căci unde ar fi 
putut fugi inima mea de la inima mea ? Unde aş fi putut să fug eu în¬ 
sumi de mine însumi ? Unde aş fi putut să nu mă urmez ? 

Şi totuşi am fugit din patrie, căci ochii mei îi căutau mai puţin în 
locurile în care nu obişnuiau să-l vadă. Şi, din oraşul Tagaste, am venit 
la Cartagina. 

VIII 

(13) Momentele nu stau degeaba, nici nu se rostogolesc leneşe prin 
simţămintele noastre, ci fac în suflet lucrări minunate. Iată veneau şi 
treceau din zi în zi, şi, venind şi trecînd, îmi trezeau alte speranţe şi 
alte amintiri, şi, cîte puţin, cuseau din nou la vechile desfătări, cărora 
le ceda acea durere a mea, dar le urmau nu alte dureri, desigur, ci, cu 
toate acestea, cauzele altor dureri. Căci din ce cauză mă pătrunsese 
foarte uşor chiar pînă la fibrele intime acea durere, dacă nu pentru că 
împrăştiasem pe nisip sufletul meu, iubind un muritor, ca şi cînd ar fi 
fost nemuritor ? In adevăr, foarte mult mă refăceau şi mă recreau mîn- 
gîierile altor prieteni, cu care iubeam ceea ce iubeam în locul Tău, şi 
acest lucru era o uriaşă şi închipuită poveste şi o lungă minciună, de 
a cărei atingere păcătoasă era stricată mintea noastră, cu urechile prinse 
de dorinţa de a auzi. Dar acea poveste închipuită nu murea dacă vre¬ 
unul din prietenii mei murea. Altele erau lucrurile care-mi prindeau 
sufletul mai mult, anume să vorbim împreună, să rîdem împreună, să 
ne facem unii altora servicii cu bunăvoinţă, să citim împreună cărţi cu 
vorbiri dulci, să glumim împreună tşi împreună să ne onorăm unii pe 
alţii, cînd sîntem în dezacord să nu ne urîm, aşa cum un om este în de¬ 
zacord cu sine însuşi şi printr-o foarte rară neînţelegere să potrivim 
foarte multe înţelesuri, să predăm împreună şi să ne învăţăm unul de la 
altul, să dorim pe cei ce lipseau, să primim cu nerăbdare şi cu bucurie 
pe cei care veneau. Prin aceste semne şi altele de acest fel, care porneau 
din inimile celor care iubeau şi erau iubiţi, prin gură, prin limbă, prin 
ochi şi printr-o mie de mişcări foarte plăcute, le plăcea să umple su¬ 
fletele ca şi cu nişte alimente, iar din multe să facă unul singur. 

IX 

(14) Aceasta este ceea ce se iubeşte la amici, şi se iubeşte în aşa 
mod încît conştiinţa umană se acuză pe sine însăşi dacă nu iubeşte la 
rîndul său sau dacă nu iubeşte deopotrivă pe acela care-1 iubeşte, ne- 
cerînd nimic de la trupul lui, în afară de seninele iubirii. De aci provine 
acea jale, dacă cineva moare, şi întunericul durerii şi dulceaţa care se 

schimbă în amărăciune, inima scăldată în lacrimi, iar din viaţa pierdută 
a celor care mor, moartea celor vii. Fericit acela care Te iubeşte pe 
Tine, care iubeşte pe prietenul său în Tine şi pe vrăjmaş din pricina 
Ta. Numai acela nu pierde nici o fiinţă dragă, acela căruia toţi îi sînt 
dragi în Acela pe Care nimeni nu-L pierde. Şi cine este acesta dacă nu 
Dumnezeul nostru, Dumnezeu Care a făcut cerul şi pămîntul 12 şi le um¬ 
ple, pentru că umplîndu-le le-a făcut? Pe Tine nimeni nu Te pierde, în 
afară de acela care Te părăseşte şi, fiindcă Te părăseşte, unde se duce 
sau unde fuge, daca nu de la Tine, Care eşti liniştit, la Tine, Care eşti 
mîniat ? Căci unde nu află el legea Ta, in pedeapsa lui ? «Şi legea Ta 
este adevăr şi Tu eşti adevărul» 13 . 


(15) Dumnezeule al puterilor «întoarce-ne pe noi şi arată faţa Ta şi 
ne vom mîntui» 14 , căci oriunde se îndreaptă sufletul omului, se aşează 
pentru dureri, în afară de Tine, deşi se stabileşte în lucruri frumoase 
în afara Ta şi în afara sa. Aceste lucruri frumoase nu ar exista dacă nu 
ar fi de la Tine. Ele se nasc şi mor şi, născînd, parcă încep să fie şi cresc 
ca să se facă şi, făcute, îmbătrînesc şi pier. Aşadar, cînd se nasc şi tind 
la existenţă, cu cît cresc mai repede, ca să existe, cu atît se grăbesc mai 
mult ca să nu fie. 

Aşa este măsura lor, le-ai dat atît de mult fiindcă sînt părţi ale lu¬ 
crurilor care nu există toate deodată, şi retrăgîndu-se şi succedînd, duc 
tot universul, ale cărui părţi sînt. Iată, aşa se face şi vorbirea noastră 
prin semne care sună. Căci nu se face toată vorbirea, dacă un singur 
cuvînt nu se retrage, după ce a făcut să sune părţile sale, ca să succeadă 
unui altuia. 

Să Te laude din acelea sufletul meu, Dumnezeule, Creator al tutu¬ 
ror l5 , dar să nu se aşeze în ele prin pornirea dragostei, prin simţurile 
trupului. Căci merg unde mergeau, ca să nu fie, şi sfîşie sufletul cu do¬ 
rinţe molipsitoare fiindcă el vrea să fie, şi-i place să se odihnească în 
acele lucruri pe care le iubeşte. în ele însă nu este un loc, fiindcă ele 
nu stau pe loc, ci fug, şi cine le urmează cu simţul trupului ? Sau cine 
le cuprinde chiar cînd sînt aproape ? Căci zăbavnic este simţul trupului, 
fiindcă este simţ al trupului, el însuşi îşi este măsura lui. El este sufi- 
cientt pentru alt lucru pentru care a fost făcut, dar nu este de ajuns la 
un alt lucru, anume să reţină lucrurile care trec de la începutul datorat 
la sfîrşitul datorat. Căci în cuvîntul Tău, prin care sînt create, acolo aud 
«De aici pînă aici». 

12. Matei, 5, 44; Fac. 1. 1. 

13. Iocrt, 1,1. 

14. Ps. 79, 4. 

15. Ps. 145, 2. 

XI 

(16) Nu fi deşert, suflete al meu, şi nu deveni surd de urechea inimii 
tale din cauza zgomotului vanităţii tale. Ascultă şi tu. Cuvîntul însuşi 
strigă să te întorci. Acolo este locul liniştii netulburate, unde nu este 
părăsită dragostea, dacă ea nu părăseşte. Iată, acelea se retrag pentru 
ca să urmeze altele şi pentru ca, din toate părţile sale,, să se alcătuiască 
universul foarte mic. «Oare eu mă duc în altă parte ?», zice cuvîntul lui 
Dumnezeu. Acolo stabileşte rămânerea ta, acolo încredinţează tot ce ai 
de aici, sufletul meu, cel puţin obosit de înşelăciuni. încredinţează Ade¬ 
vărului tot ce ai de la Adevăr şi nu vei pierde nimic şi vor înflori cele 
putrede ale tale şi se vor însănătoşi toate slăbiciunile tale şi toate cele 
destrămate ale tale se vor forma din nou şi se vor reînnoi şi se vor sltrîn- 
ge la tine şi nu te vor aşeza acolo unde coboară, ci vor sta cu tine şi vor 
rămîne la Dumnezeu, Care stă şi rămîne veşnic. 

(17) De ce urmezi fără socoteală trupul tău? El să te urmeze, după 
ce te vei întoarce. Tot ceea ce simţi prin trup este în parte şi nu cu¬ 
noşti întregul, ale cărui părţi sînt acestea, şi totuşi te desfată. Dar, dacă 
simţul trupului tău ar fi potrivit ca să cuprindă totul, şi dacă el însuşi nu 
ar fi primit înitr-o parte a universului, o dreaptă măsură pentru pedeapsa 
ta, ai vrea să treacă tot ce există în prezent, penitru ca să-ţi placă mai 
mult toate. Căci, şi ceea ce vorbim, tu auzi prin acelaşi simţ al trupului 
şi desigur nu vrei ca silabele să rămână pe loc, ci să treacă ca să fie 
altele şi să auzi totul. în acest mod, mereu, toate din care constă un 
întreg oarecare şi nu sînt toate în acelaşi timp, toate din care constă 
întregul, mai mult desfată laolaltă decât fiecare în parte, dacă ar putea 
fi simţite toate. Dar cu mult mai bun decît acestea este Acela Care le-a 
făcut pe toate şi El însuşi este Dumnezeul nostru şi nu se retrage, fi¬ 
indcă Lui nu-I urmează nimeni. 

XII 

(18) Dacă trupurile plac, laudă pe Dumnezeu din ele şi întoarce 
dragostea către Făcătorul lor, pentru ca nu cumva în acestea, care-ţi 
plac, tu să nu placi. Dacă plac sufletele, să fie iubite în Dumnezeu, fi¬ 
indcă şi ele sînt schimbătoare şi se stabilesc statornic în El, căci altfel 
ar merge şi ar pieri. în El, deci, să fie iubite, şi răpeşte la El cu tine pe 
care le poţi şi zi-le : «Pe Acesta să-L iubim. El însuşi a făcut acestea 
şi nu este departe. Căci nu le-a făcut şi S-a dus, ci sînt din El şi sî-nt 
în El. Iată unde este, unde se simte gustul adevărului? Este în adîncul 
inimii, dar inima s-a rătăcit de El. întoarceţi-vă, păcătoşilor, cu inima 16 
şi lipiţi-vă de Acela Care v-a făcut. Staţi cu El şi veţi sta, odihniţi-vă 


16. Isaia, 46, 8. 

în El şi veţi fi odihniţi. Unde vă duceţi în locuri abrupte ? Unde vă du¬ 
ceţi ? Binele pe care-1 iubiţi de la El vine, dar numai pentru că este 
la Bl, este bun şi suav. Dar, pe drept, va fi amar, pentru că este iubit 
pe nedrept, fiind părăsit, orice este de la El. De unde vă vin aici ,şi 
acolo căi grele şi anevoioase ? Liniştea nu este acolo unde o căutaţi. 
Căutaţi ceea ce căutaţi, dar nu este acolo. Căutaţi viaţa fericită intr-un 
ţinut al morţii. Nu este acolo. Căci cum poate fi viaţă fericită acolo 
unde nu este viaţă ? 

(19) Şi a coborît acolo chiar viaţa voastră şi a adus moartea noastră, 
şi a ucis-o din bogăţia vieţii sale şi a tunat, strigînd ca să ne întoarcem 
de aici în acel ascuns de unde a venit la noi chiar în pîntecele feciorel¬ 
nic unde s-a unit cu El firea omenească, carne muritoare, ca să nu fie 
mereu muritoare. Şi de aci «Ca un mire care iese din camera sa de nuntă, 
bucura-se-va ca un uriaş care aleargă în drumul său» 17 . Căci nu a întîr- 
ziat, ci a alergat strigînd cu vorbele, cu faptele, cu moartea, cu viaţa, 
cu coborîrea, cu suirea, strigînd ca să ne întoarcem la El. Şi a dispărut 
de la ochii noştri, ca să ne întoarcem la inimă şi să-l găsim, căjci s-a de¬ 
părtat şi «iată este aici» 18 . Nu a voit să fie mai mult cu noi şi totuşi nu 
ne-a părăsit. Căci S-a retras acolo de unde nu S-a retras, căci lumea 
prin El a fost făcută şi în această lume era şi a venit în această lume pen¬ 
tru ca să mîntuiască pe păcătoşi 19 , Căruia se mărturiseşte sufletul meu, 
şi-l vindecă «pentru că a păcătuit Lui. Fii ai oamenilor, pînă când veţi 
fi grei la inimă?» 20 Oare nici după coborîrea vieţii nu vreţi să urcaţi şi 
să trăiţi? Dar unde vă urcaţi sînteţi la înălţime şi aţi ridicat pînă la cer 
gura voastră? Coborîţi, ca să urcaţi, şi vă ridicaţi la Dumnezeu, căci aţi 
căzut, urcînd contra lui Dumnezeu. 

XIII 

(20) Atunci nu cunoscusem acestea şi iubeam cele frumoase de jos 
şi mergeam bine spre adine, zicînd prietenilor mei: «Oare iubim noi alt¬ 
ceva decît ceea ce este frumos ? Ce este, deci, frumos ? Şi ce este frumu¬ 
seţea? Ce este lucrul care ne atrage şi ne leagă de lucrurile pe care le 
iubim ? Dacă nu ar fi în ele podoabă şi frumuseţe, în nici un fel nu ne-ar 
atrage la ele». Observam şi vedeam chiar în corpuri că altceva este ca un 
tot, şi, de aceea, frumos, dar altceva este ceea ce avea podoabă, pentru 
că se potrivea bine cu ceva, aşa cum o parte se potriveşte cu întregul 
său, sau încălţămintea pe picior şi altele asemenea. Şi această cugetare 


17. Ps. 18, 56. 

18. Matei, 24, 2—3. 

19. loan, 6, 33. 

a ţîşnit în sufletul meu din adîncul inimii mele şi am scris cărţile «Despre 
frumos şi apt», socot, două sau trei. Tu ştii, Doamne, căci îmi scapă nu¬ 
mărul precis, căci nu le mai am, ci s-au rătăcit de la mine, nu ştiu cum. 


49 


XIV 

(21) Dar care este motivul care m-a îndemnat, Doamne, Dumnezeul 
meu, să le dedic lui Hierius, orator al Romei ? pe care nu-1 cunoscusem 
la faţă, ci-1 iubeam datorită faimei doctrinei sale, care era strălucită, au¬ 
zisem multe cuvinte ale lui, şi-mi plăcuseră. Dar, mai mult, fiindcă plăcea 
altora şi-l ridicau în laude, uimiţi, îmi plăcea şi mie că dintr-un sirian, 
care era mai înainte cunoscător al elocinţei greceşti, ajunsese apoi un 
minunat orator şi în elocinţa latină şi era foarte învăţat în cele ce ţineau 
de studiul înţelepciunii. Un om este lăudat şi iubit cînd nu este de faţă. 
Oare din gura celui care laudă intră în inima celui care ascultă acea 
dragoste ? Nu poate fi aşa. Dar de la unul care iubeşte se aprinde altul, 
căci din această cauză este iubit acela care este lăudat, anume atunci 
cînd nu se crede că este lăudat dintr-o inimă nesinceră a lăudătorului, 
adică cînd îl laudă cineva care-1 iubeşte. 

(22) Căci atunci eu iubeam oamenii după judecata oamenilor, nu 
după judecata Ta, Doamne, în care nimeni nu se înşală. 

Totuşi, de ce nu este lăudat ca un vizitiu de rasă, ca un vînător lău¬ 
dat prin aprecierile înflăcărate ale poporului, ci cu totul altfel, şi serios 
aşa cum aş fi voit să fiu lăudat şi eu ? Nu aş fi voit să fiu lăudat şi iubit 
ca actorii, deşi eu îi lăudam şi-i iubeam, ci aş fi preferat să fiu necunos¬ 
cut, decît să fiu cunoscut aişa şi să fiu urît chiar, decît să fiu iubit în 
acest fel. Unde se împart în sufletul meu aceste greutăţi ale variatelor şi 
feluritelor dragoste ? Ce lucru iubesc eu la altul, lucru pe care, iarăşi, 
dacă l-aş fi urît nu l-aş fi suferit şi nu l-aş fi respins, dat fiind că fiecare 
dintre noi este om ? Căci cel iubit nu ar vrea să fie iubit întocmai ca un 
cal bun de acela care nu ar vrea să fie ce este cel iubit, chiar dacă ar 
putea, iar acest lucru trebuie spus şi despre actor, care este părtaş al na¬ 
turii noastre. Aşadar, oare iubesc eu la un om ceea ce nu vreau să fiu, 
deşi sînt om ? Mare adine este însuşi omul, ale cărui fire de păr Tu le ai 
numărate, Doamne, şi nu se micşorează numărul lor în Tine, şi totuşi fi¬ 
rele de păr ale capului nu sînt mai uşor de numărat decît simţămintele 
lui şi mişcările inimii lui. 

(23) Dar acel retor era un astfel de om că-1 iubeam atît de mult in¬ 
cit voiam să fiu şi eu un astfel de om. Iar din cauza semeţiei rătăceam 
şi eram purtat încoace şi încolo «de orice vînt» 22 , dar, în ascuns, eram 
condus de Tine. Şi de unde ştiu eu şi cum Iţi mărturisesc Ţie că-1 iubisem 



J 


21. Ps. 2, 9. 

22. El. 4, 14. 

mai mult din cauza dragostei celor care-1 lăudau, decît din cauza lucru¬ 
rilor pentru care era lăudat ? Pentru că dacă, fără să-l laude, aceiaşi 
oameni l-ar fi criticat şi criticîndu-1 şi dispreţuindu-1 ar fi povestit ace¬ 
leaşi lucruri, nu m-aş fi aprins pentru el şi nu aş fi fost aţîţat şi, desigur, 
lucrurile nu ar fi altele şi nici omul însuşi nu ar fi fost altul, ci ar fi fost 
alta numai simţirea oamenilor care-1 lăudau. Iată unde zace sufletul slab, 
care nu s-a lipit încă de tăria adevărului. Aşa cum suflurile limbilor 
suflă din piepturile celor care-şi dau cu părerea, tot aşa este dus şi se 
învîrteşte şi se răsuceşte şi lumina i se întunecă şi adevărul nu se vede. 
Şi totuşi adevărul este înaintea noastră. Şi era pentru mine un lucru 
mare dacă stilul meu şi studiile mele ar fi fost cunoscute de acel bărbat, 
studii pe care dacă le-ar fi aprobat aş fi fost şi mai mult aprins, iar dacă 
le-ar fi dezaprobat ar fi fost răniită inima mea deşartă şi goală de tăria 
Ta. Şi totuşi acel «Frumos şi apt», pe care i-1 dedicasem, îl frămintam 
cu plăcere în suflet, în faţa meditării mele şi-l admiram fără să am pe 
cineva care să-l laude cu mine. 


(24) Dar temelia unui lucru atît de mare o vedeam încă în arta Ta, 
Atotputernice «Care singur faci minuni», şi sufletul meu mergea prin lu¬ 
cruri trupeşti şi defineam şi distingeam «Frumosul», ceea ce era plăcut 
prin sine însuşi, iar «aptul» ceea ce era plăcut spre a fi potrivit la alt 
lucru, şi le construiam cu exemple corporale. Şi m-am întors ,1a natura 
sufletului, iar falsa opinie, pe care o aveam despre cele spirituale, nu 
mă lăsa să văd adevărul. Şi-mi intra în ochi însăşi puterea adevărului, 
iar eu întorceam mintea mea tulburată de la un lucru necorporal la linii 
şi culori şi la mărimi umflate şi, fiindcă nu puteam să le văd cu sufletul, 
socoteam că nu pot vedea sufletul meu. In virtute iubeam pacea, iar în 
viciu uram nepotrivirea, în virtute vedeam unitatea, iar în viciu un fel 
de diviziune, iar în acea unitate mi se părea că este gîndirea raţională 
şi natura adevărului şi a bunului suprem şi, sărmanul de mine, socoteam 
că în această diviziune a vieţii neraţionale este nu ştiu ce substanţă şi 
natură a răului suprem, care nu numai că era substanţă, ci în totul era 
viaţă şi totuşi nu era de la Tine, Dumnezeul meu, de ila Care sînt toate 23 . 

Şi o numeam monadă, ca o minte fără sex, iar pe cealaltă o numeam 
diadă, ca o minte fără sex, adică furie în săvîrşirea crimelor, poftă în 
nelegiuiri, neştiind ce vorbesc, căci nu cunoscusem şi nici nu învăţasem 
că răul nu este o substanţă, şi nici că mintea noastră nu este supremul şi 
neschimbătorul bine. 

23. I Cor. 8, 5. 

(25) Căci după cum sînt nelegiuiri, dacă acea mişcare a sufletului, 
în care este pornirea, este vicioasă, şi se avîntă cu neruşinare şi tulbu¬ 
rare, şi sînt nelegiuiri, dacă acel afect al sufletului este lipsit de mo¬ 
deraţie, afect prin care se hrănesc plăcerile, tot aşa erorile şi falsele opi¬ 
nii molipsesc viaţa, dacă mintea raţională însăşi este vicioasă, aşa cum 
era atunci în mine, care nu ştiam că trebuie luminată de o altă lumină, ca 
să poată participa la adevăr, pentru că nu este ea însăşi natura adevăru¬ 
lui, «fiindcă Tu vei aprinde făclia mea, Doamne, Dumnezeul meu, vei lu¬ 
mina întunericul meu» şi «din plinătatea Ta, noi toţi am primit». Căci 
«Tu eşti lumina cea adevărată, care luminează pe tot omul care vine în 
lume», «penitru că la Tine 24 nu este nici schimbare, nici umbră de mu¬ 
tare». 

(26) Eu încercam să urc la Tine, dar eram respins de Tine, ca să simt 
gustul morţii, pentru că Tu «stai împotriva celor mîndri» 25 . Dar ce este 
mai mîndru decît să afirm, cu o uimitoare nebunie, că prin fire eu sînt 
ceea ce eşti Tu ? Căci — deşi eram schimbător, şi acest lucru era pentru 
mine atît de lămurit, incit pentru aceea doream să fiu înţelept, pentru 
ca din rău să mă fac mai bun — totuşi voiam mai bine să cred că şi Tu 
eşti schimbător, decît să nu fiu ceea ce eşti Tu. Aşadar, eram respins şi 
erai contra învîrtoşării grumazului şi-mi închipuiam forme corporale, şi, 
trup fiind, acuzam trupul şi, spirit nestatornic, nu mă întorceam la Tine 
şi umblînd, umblam spre acelea care nu există nici în Tine, nici în mine, 
nici în trup, nici nu-mi erau create de adevărul Tău, ci erau plăzmuite 
de vanitatea mea din corp şi ziceam micilor Tăi credincioşi, concetăţenii 
mei, de la care eram alungat fără să-mi dau seama, le ziceam guraliv 
şi prosteşte : «De ce, deci, greşeşte sufletul pe care l-a creat Dumnezeu ?» 
Şi nu voiam să-mi spună : «De ce, deci, greşeşte Dumnezeu?» Mai mult, 
susţineam că substanţa Ta, fiind constrînsă, greşeşte, decît să recunosc 
că substanţa mea, schimbătoare, s-a abătut de la sine, şi mărturiseam că 
greşeşte ca o pedeapsă. 

(27) Şi eram, poate, în vîrstă de douăzeci şi şase de ani, sau de 
douăzeci şi opt, cînd am scris acele volume, rostogolind în mine plăz¬ 
muiri corporale care zumzăiau în urechile inimii mele, pe care le aţin¬ 
team, dulce adevăr, la melodia Ta lăuntrică, cînd cugetam despre «fru¬ 
mos şi apt», dorind şi să stau în picioare şi «să Te aud şi să mă bucur 
cu bucurie din pricina glasului mirelui» şi nu puteam, căci eram răpit 
în afară de glasurile erorii mele şi, din cauza greutăţii mîndriei mele, 
cădeam în cele mai de jos. Căci nu dădeai «auzului meu bucurie sau ve¬ 
selie, sau nu se bucurau oasele care nu fuseseră smerite» 26 . 

24. Ps. 17, 20; Ioan, 1, 16; 1, 9; Iac. 1, 17. 

25. I Petru, 5, .5. 

26. Ps. 50, 10. 

XVI 

(28) Şi ce-mi folosea că, aproape la vîrsta de douăzeci de ani, mi-au 
căzut în mină anumite scrieri ale lui Aristotel, pe care oamenii le nu¬ 
mesc «cele zece categorii» — la al căror nume, cînd mi le enumera acei 
retor din Cartagina, profesorul meu, cu fălcile răsunînd de îngîmfare, şi 
alţii care erau socotiţi învăţaţi, aplecat ca la nu ştiu ce lucru divin şi 
mare, stăteam cu gura căscată — le-am citit singur şi le-am înţeles ? 
După ce am discutat aceste categorii cu aceia care ziceau că abia le în- 
ţeleseseră cu profesori foarte învăţaţi, care nu numai că vorbeau, dar 
făceau şi multe figuri pe nisip, nu au putut să-mi spună nimic altceva 
despre ele faţă de ceea ce înţelesesem eu singur citind. 

Şi mi se părea că vorbesc destul de clar despre substanţe, cum este 
omul, şi despre cele ce se află în substanţe, aşa cum este figura omului, 
ce fel este şi statura lui, de cîte picioare este mărimea lui, şi înrudirea, 
al cui frate este sau unde s-a stabilit şi cînd s-a născut, sau dacă şade, 
sau dacă este încălţat, sau înarmat, sau face ceva, sau suferă ceva şi cele 
ce sînt în aceste nouă «genuri» din care eu am dat numai cîteva exem¬ 
ple, sau se găsesc nenumărate chiar în genul substanţei însăşi. 

(29) La ce-mi folosea acest lucru — cînd îmi şi dăuna — cînd eu 
chiar şi pe Tine — Care eşti minunat de simplu şi neschimbător, socotind 
că tot ce există este cuprins în cele zece categorii — încercam să Te 
înţeleg aşa, ca şi cînd Tu ai fi supus mărimii sau frumuseţii Tale, pentru 
ca acelea să fie în Tine ca şi în subiect, ca într-un corp, cînd mărimea 
,Ta şi frumuseţea Ta, Tu însuţi eşti, iar corpul nu este mare şi frumos 
prin faptul că este corp, fiindcă chiar dacă ar fi mai puţin mare şi mai 
puţin frumos, ar fi totuşi corp ? Cele pe care le cugetăm despre Tine erau 
o falsitate, nu adevăr, erau plăzmuiri ale mizeriei mele, nu temelii ale 
fericirii Tale. Căci porunciseşi — şi aşa se petrecea în mine — ca pămîn- 
tul să-mi producă spini şi mărăcini şi prin muncă să ajung la pîinea mea. 

(30) Şi ce-mi folosea că atunci, serv netrebnic al poftelor celor rele, 
am citit şi am înţeles toate cărţile artelor, care se numesc liberale, pe 
care am avut posibilitatea să le citesc ? Şi mă bucuram de ele şi nu ştiam 
de unde era ceea ce era acolo adevărat şi sigur. Căci aveam spatele spre 
lumină, şi faţa întoarsă la lucrurile care erau luminate, de aceea faţa 
mea, cu care vedeam lucrurile luminate, nu era luminată. Am înţeles 
totul, fără ca cineva să-mi predea despre arta de a discuta şi de a vorbi, 
am înţeles tot despre dimensiunile figurilor, despre muzică, fără mari 
greutăţi, ştii Tu, Doamne, Dumnezeul meu, căci şi iuţeala înţelegerii şi 
ascuţişul pătrunderii este darul Tău. Dar nu de acolo îţi aduceam sacri¬ 
ficii. Şi în acest mod era mai mult spre pieirea decît spre folosul meu, 
pentru că m-am sforţat să am în puterea mea o atît de bună parte a sub- 

stanţei mele şi «puterea mea nu o păzeam la Tine», ci am plecat de la 
Tine într-un ţinut îndepărtat, ca s-o risipesc ca un desfrînat. Căci la 
ce-mi folosea un lucru bun, dacă nu mă foloseam bine de el ? 

Căci nu mi-aş fi dat seama că acele ştiinţe sînt înţelese foarte greu 
chiar de oameni studioşi şi dotaţi cu mult talent, dacă nu încercam să 
expun cu ei aceleaşi lucruri, iar acela care excela printre ei nu putea 
să mă urmărească, atunci cînd le expuneam, decît cu întîrziere. 

(31) Dar la ce-mi folosea dacă socoteam că Tu, Doamne, Dumne¬ 
zeule, Cel ce eşti adevărul, eşti un corp lichid şi imens, iar eu o frîntură 
din acel corp ? O, ce mare răsturnare! Dar, aşa eram şi nu mă înroşesc, 
Dumnezeul meu, să-Ţi mărturisesc milele Tale pentru mine şi să Te in¬ 
voc, eu care nu am roşit atunci să mărturisesc oamenilor blasfemiile mele 
şi să latru contra Ta. Ce-mi folosea, aşadar, atunci acea minte sprintenă 
pentru acele doctrine şi dezlegarea atîtor cărţi atît de încurcate, fără 
nici un ajutor omenesc, la ce-mi folosea cînd mă rătăceam, urît şi cu o 
neruşinare blestemată, de la învăţătura evlaviei ? Sau ce era păgubitor 
pentru cei mici ai Tăi mintea lor cu totul zăbavnică, cînd nu plecau de¬ 
parte de Tine, pentru ca, în cuibul Bisericii Tale, să prindă în siguranţă 
pene şi să-şi nutrească aripile cu hrana credinţei sănătoase ? 

O, Doamne, Dumnezeul nostru, să sperăm «în acoperămîntul aripi¬ 
lor Tale» şi ocroteşte-ne şi ne poartă. Tu ne vei purta, Tu vei purta şi 
pe cei mici, şi pînă la părul alb îi vei purta, pentru că atunci cînd Tu eşti 
tăria noastră, atunci este tărie, iar cînd este tăria noastră, este slăbi¬ 
ciune. Trăieşte mereu la Tine binele nostru, dar pentru că ne-am întors 
de la Tine, sîntem răi. Să ne întoarcem de acum înainte, Doamne, ca să 
nu fim răsturnaţi, pentru că la Tine trăieşte fără nici o lipsă binele nos¬ 
tru, căci Tu Însuţi eşti şi nu ne temem că nu există un loc unde să ne 
întoarcem pentru că de acolo am căzut. Căci în lipsa noastră nu se nă¬ 
ruie casa noastră, care este veşnicia Ta. 


1 





CARTEA A CINCEA 


I 

(1) Primeşte jertfa mărturisirilor mele din mina glasului inimii mele, 
pe care ai format-o şi ai îndemnat-o ca să se mărturisească numelui Tău \ 
şi oasele mele sănătoase şi să zică: «Doamne, cine este asemenea Ţie ? 
Căci acela care se mărturiseşte Ţie, nu-Ţi arată ce se petrece în sine, 
pentru că ochiul Tău nu poate fi ţinut departe de o inimă închisă, iar 
asprimea oamenilor nu respinge mîna Ta, ci o dezlegi cînd vrei, fie mi- 
lostivindu-Te, fie pedepsind, şi nu este nimeni care să se poată ascunde 
de la căldura Ta». 

Dar, să Te laude sufletul meu, ca să Te iubească şi să-ţi mărturi¬ 
sească milele Tale, ca să Te laude. Nu încetează şi nu trece sub tăcere 
laudele Tale toată făptura Ta, nici orice spirit, prin gura îndreptată spre 
Tine, nici animalele, nici cele corporale, prin gura acelora care le iau 
în considerare, ca să ridice în Tine sufletul nostru de la lîncezeală, spri- 
jinindu-se pe cele ce ai făcut şi trecînd la Tine, Care le-ai făcut în mod 
minunat, acolo unde este tăria şi adevăratul curaj. 

II 

(2) 'Să' se ducă şi să fugă de Tine cei neliniştiţi şi cei nedrepţi. Tu îi 
vezi şi deosebeşti umbrele şi iată sînt frumoase cu ele «toate, iar ei sînt 
urîţi. Şi ce pagubă Ţi-au provocat ei ? Sau îh ce au necinstit împărăţia 
Ta, care este dreaptă şi întreagă, din ceruri şi pînă la cele mai apropiate 
de noi ? Căci unde au fugit, cînd fugeau de la faţa Ta ? Sau în ce loc nu-i 
găseşti Tu ? Dar ei au fugit ca să nu Te vadă pe Tine, Care-i vedeai, şi, 
orbiţi, au dat de Tine — fiindcă nu părăseşti ceva din acelea pe care le-ai 
făcut — pentru ca să se izbăvească de Tine şi pe drept să fie zbuciumaţi, 
sustrăgîndu-se blîndeţii Tale, izbindu-se de dreptatea Ta şi căzînd sub 
asprimea Ta. Desigur ei nu ştiu că eşti peste tot, Tu, pe Care nu Te măr¬ 
gineşte nici un loc şi eşti singur prezent, chiar în aceia care se depăr¬ 
tează de Tine. Să se întoarcă, deci, şi să Te caute, căci Tu nu ai părăsit 
creatura Ta cum ei au părăsit pe Creatorul lor. Ei să se întoarcă şi să Te 
caute, şi iată acolo eşti, în inima lor, în inima celor care se mărturisesc 
Ţie, care se aruncă la picioarele Tale şi care plîng la sînul Tău, după 

căile lor grele, iar Tu uşor vei şterge lacrimile lor, iar ei şi mai mult plîng 
şi se bucură în lacrimi, fiindcă Tu, Doamne, Care nu eşti carne şi sînge, 
nu eşti un om oarecare, Tu, Doamne, Care i-ai făcut, îi refaci şi-i min¬ 
gii. Şi unde eram eu cînd Te căutam? Şi Tu erai înaintea mea, eu însă 
şi de la mine mă depărtasem, şi nu mă găseam, cu atît mai puţin pe Tine. 

III 

(3) Voi vorbi în faţa Dumnezeului meu despre anul acela al douăzeci 
şi nouălea al vîrstei mele. 

Venise, mai înainte, la Cartagina un episcop al maniheilor, numit 
Faustus, mare cursă a diavolului, şi mulţi erau prinşi în acel laţ prin far¬ 
mecul vorbirii lui, farmec pe care, chiar dacă eu îl lăudam, îl separam 
totuşi de adevărul lucrurilor, pe care eram lacom să le învăţ şi nu mă 
uitam la vasul vorbirii, ci la ceea ce-mi punea dinainte să mănînc ca şti¬ 
inţă acel, aşa-numiit de ei, Faustus. Căci faima îmi vorbise mai înainte 
despre el, că, zicea faima, era cel mai iscusit în toate doctrinele oneste 
şi unul dintre primii învăţăcei în doctrinele liberale. 

Citisem multe cărţi ale filosofilor şi le reţinusem în memorie, iar 
unele dintre cele citite le comparam cu acele poveşti ale maniheilor, şi-mi 
păreau mai probabile cele pe care le afirmaseră filosofii «care au putut să 
aibă atîta tărie încît să poată preţui secolul, deşi nu aflaseră deloc pe 
Domnul lui, căci mare eşti, Doamne, şi priveşti cele smerite, iar pe cele 
înalte de departe le cunoşti şi nu Te apropii decît de cei zdrobiţi cu 
inima» 2 , iar de cei mîndri nu eşti aflat, chiar dacă ei, printr-o curioasă 
iscusinţă, ar număra stelele şi nisipul şi ar măsura regiunile cereşti şi 
ar căuta căile astrelor. 

(4) Căci cu mintea şi cu geniul lor caută aceste lucruri, cu geniul 
pe care l-ai dat lor, şi mult au aflat şi au vestit cu mulţi ani înainte 
eclipsele de lună şi de soare, şi au spus ziua şi ora şi din ce parte aveau 
să fie, iar numărul nu i-a înşelat şi s-a făcut aşa cum au vestit de mai 
înainte. Şi au scris reguli cercetate, care sînt citite şi astăzi, iar din ele 
se prevesteşte în ce an, în ce lună a anului, în ce zi a lunii, în ce oră a 
zilei, şi în ce parte a lumii sale va suferi o eclipsă luna sau soarele. Şi aşa 
va fi, cum se vesteşte. 

Se miră oamenii şi rămîn uimiţi cei care nu le ştiu, se bucură mult şi 
se înfumurează cei care le ştiu şi, prinitr-o necuvenită mîndrie, retrăgîn- 
du-se şi fiind părăsiţi de lumina Ta, atît de mare, prevăd eclipsa viitoare 
a soarelui, dar în prezent nu văd eclipsa lor — căci ei nu. caută cu evlavie 
de unde au mintea cu care cercetează aceste lucruri — şi, cînd descopăr 
că Tu le-ai făcut, nu se încredinţează Ţie, ca să păstrezi ceea ce ai făcut, 

şi nu se jertfesc pentru Tine, aşa cum se făcuseră ei înşişi, şi nu sacrifică 
izbucnirile lor ca pe zburătoare şi curiozităţile lor ca pe peştii mărilor, 
curiozităţi prin care umblă pe cărările ascunse ale prăpastiei şi desfrîul 
lor ca turmele cîmpului, pentru ca Tu, Doamne, foc mistuitor să nimi¬ 
ceşti grijile moarte ale lor, recreîndu-i fără să mai cunoască moarte. 

(5) Dar nu au cunoscut calea, Cuvîntul Tău, prin Care ai făcut cele 
ce numără ei şi pe ei înşişi care numără, şi simţul prin care văd şi nu¬ 
mără şi mintea cu care numără. Iar înţelepciunii Tale nu-i este număr, 
întrucît însuşi Unul-Născut S-a făcut pentru noi înţelepciune, dreptate 
şi sfinţenie 3 , şi a fost numărat între noi şi a dat dajdie Cezarului. Ei nu 
au cunoscut această cale prin care să coboare la El. Nu au cunoscut 
această cale şi cred că sînt înalţi şi strălucitori ca stelele, dar se prăvă¬ 
lesc la pămînt şi întunecată este inima lor, lipsită fiind de înţelepciune. 
Multe lucruri adevărate spun ei despre făptură, dar Adevărul, pe Făcă¬ 
torul creaturii nu-L caută cu evlavie şi de aceea nu-L găsesc sau, dacă-L 
găsesc, cunoscînd pe Dumnezeu, nu ca pe Dumnezeu îl cinstesc, ci aduc 
mulţumiri şi sînt deşerţi în cugetările lor, zieînd că sînt înţelepţi şi-şi 
atribuie lor cele ce sînt ale Tale, iar prin aceasta doresc să-Ţi atribuie 
Ţie cele ce sînt ale lor, punînd asupra Ta minciunile, asupra Ta, Care 
eşti adevărul, şi schimbînd «slava lui Dumnezeu Celui nestricăcios în 
asemănarea chipului omului celui stricăcios şi a păsărilor şi a celor cu 
patru picioare şi a tîrîtoarelor» 4 , schimbă adevărul Tău în minciună şi 
cinătesc şi slujesc făpturii mai degrabă decît Creatorului. 

(6) Totuşi reţinem multe lucruri adevărate, afirmate de ei de la 
creatură însăşi, şi-mi venea în minte calculul prin numere şi prin ordinea 
timpurilor şi prin mărturiile văzute ale astrelor şi le comparam cu spu¬ 
sele lui Maniheu, pe care le-a scris despre aceste lucruri, multe la nu¬ 
măr, aiurind foarte mult, şi nu-mi venea în minte nici lămurirea solstiţii- 
lor, nici a echinocţiilor, nici a eclipselor, nici ceea ce învăţasem în mod 
asemănător din cărţile înţelepciunii laice. Mi se poruncea să cred în ele, 
însă nu se potriveau cu imele explicaţii cercetate de numerele şi ochii 
mei, întrucît erau cu totul diferite. 


IV 

(7) Oare, Doamne, Dumnezeul adevărului, oricine a cunoscut aces¬ 
tea Iţi place Ti e ? Căci nefericit este omul care ştie toate acele lucruri 
dar nu Te cunoaşte pe Tine. Fericit este, însă, omul care Te cunoaşte pe 
Tine, dar nu ştie acele lucruri. Iar acela care Te-a cunoscut pe Tine şi 
acele lucruri este fericit nu din cauza acelor lucruri, ci numai din cauza 




3. Ps. 8, 8 f Deut. 4, 24; Evi. 12, 29; Ioan, 14, 6; Ps. 146, 5; I Cor. 1, 30. 

4. Rom. 1, 21. 

Ta, este fericit dacă, cunoscîndu-Te, pe Tine Tş slăveşte şi-Ţi aduce mul¬ 
ţumiri, iar în cugetările sale nu se destramă. 

Căci, aşa cum este mai bun acela care ştie să aibă un arbore şi-Ţi 
mulţumeşte pentru folosinţa lui, chiar dacă nu ştie fie cîte măsuri are în 
înălţime, fie pe ce lăţime s-a desfăşurat, este mai bun decît acela care-1 
măsoară şi-i numără toate ramurile, dar nici nu are, nici nu a cunoscut, 
nici nu iubeşte pe Creatorul lui. Tot aşa credinciosul care are toată lu¬ 
mea bogăţiilor şi care, ca şi cînd nu ar avea nimic, posedă totul, lipin- 
du-se de Tine, Căruia Ii slujesc toate, chiar dacă nu ar cunoaşte nici 
cursele celor de la nord, ar fi o prostie să se pună la îndoială că, în orice 
caz, este mai bun decît măsurătorul cerului, care face socoteala stihiilor 
si nu se ocupă de Tine, Care «ai orînduit toate cu măsură, număr şi greu¬ 
tate» 5 . 

V 

(8) Totuşi cine cerea ca un maniheu oarecare să scrie aceste lucruri 
fără a căror cunoaştere iscusită să poată învăţa evlavia ? Căci ai zis 
omului: «Iată, credinţa este înţelepciunea». El ar fi putut să nu cunoască 
credinţa, chiar dacă ar fi cunoscut aceste lucruri în mod desăvîrşit, dar, 
fiindcă nu cunoscuse acesite lucruri, îndrăznind cu neruşinare să le pre¬ 
dea altora, nu ar fi putut cunoaşte evlavia. Este o deşertăciune să predai, 
învăţînd aceste lucruri omeneşti, chiar dacă sînt cunoscute, dar este o 
evlavie să le mărturisească Ţie. De unde el, îndepărtîndu-se, a vorbit 
multe, pentru ca, dovedit de neştiinţă de către aceia care cu adevărat 
le cunoşteau bine, să se cunoască, în chip vădit, care era cunoaşterea lui 
în lucrurile care sînt mai ascunse. Căci nu a voit să fie preţuit puţin, ci a 
încercat să-i convingă că Duhul Sfînt, Mîngîietorul şi Vistierul credincio¬ 
şilor Tăi, se află în el personal cu toată puterea. Aşadar, cînd era prins 
că afirmase lucruri false despre cer şi despre stele, despre mişcările soa¬ 
relui şi ale lunii, deşi aceste lucruri nu au legătură cu învăţătura reli¬ 
giei, apărea destul de limpede că îndrăznelile lui au fost blasfemii. Au 
fost blasfemii atunci cînd el afirma nu numai lucruri neştiute, dar chiar 
false. Le afirma cu o deşertăciune nebună a îngîmfării, încît se străduia 
să şi le atribuie sieşi ca unei persoane dumnezeieşti. 

VI 

(9) Căci atunci cînd aud un frate creştin, pe unul sau altul care nu 
ştie aceste lucruri şi pune un lucru în locul altuia, eu îl privesc cu răb¬ 
dare cînd îşi dă cu părerea şi văd că nu-i dăunează, cînd nu are credinţe 
nevrednice despre Tine, Creatorul tuturor 6 , dacă din întîmplare nu cu- 

noaşte aşezarea şi purtarea creaturii corporale. Este însă dăunător dacă 
socoteşte că acest lucru are importanţă chiar la forma învăţăturii evla¬ 
viei şi dacă îndrăzneşte să afirme cu încăpăţînare ceea ce nu cunoaşte. 
Dar chiar o astfel de slăbiciune în leagănul credinţei este susţinută de 
mama iubire, pînă cînd noul om se ridică la starea de bărbat desăvîrşit 
şi nu mai poate fi purtat încoace şi încolo de orice vînt al învăţăturii 7 . 

Cît despre acela, însă, care a îndrăznit să se facă învăţător, care a 
îndrăznit să se facă conducător şi fruntaş al acelora pe care încerca 
să-i convingă despre acele lucruri şi s-a purtat în aşa măsură încît aceia 
care-1 urmau să nu creadă că urmează un oarecare, ci pe Duhul Tău 
cel Sfînt, cine nu ar socoti că o nebunie atîit de mare, devreme ce se 
dovedeşte că a afirmat lucruri false, nu trebuie detestată şi aruncată 
departe ? 

Totuşi nu înţelesesem clar dacă, după vorbele lui, ordinea zilelor 
mai lungi şi mai scurte şi a nopţilor şi chiar a nopţii şi zilei însăşi şi 
eclipsele de lumină şi ce mai citisem asemănător cu acestea în alte 
cărţi, s-ar fi putut expune, pentru că dacă cumva s-ar fi putut expune, 
ar fi fost nesigur pentru mine dacă lucrul se afla aşa sau aşa, dar spre 
încredinţarea mea aş fi pus mai presus autoritatea lui din cauza sfin¬ 
ţeniei care i se atribuie. 

(10) Şi timp de aproape nouă ani, în care i-am auzit eu, care eram 
rătăcitor cu sufletul, am aşteptat cu o dorinţă extrem de încordată so¬ 
sirea acestui Faustus, căci ceilalţi dintre ei, pe care-i întîlnisem din în- 
tîmplare, care nu puteau să răspundă întrebărilor puse de mine cu 
privire la aceste probleme, mi-1 făgăduiau pe el, iar cînd a sosit am 
început cu el discuţia, foarte uşor, rugîndu-1 să-mi explice cu cea mai 
mare limpezime aceste lucruri şi încă şi altele mai mari, dacă l-aş 
întreba. 

Aşadar, de îndată ce a venit, am găsit că este un om plăcut la vorbă 
şi că lucrurile pe care le spun în mod curent aceia sînt ciripite într-un 
mod mult mai plăcut de acesta. Dar cu ce putea fi mai de folos înse- 
tării mele mînuitorul foarte cuviincios al preţioaselor pahare ? De astfel 
de lucruri erau sătule urechile mele, şi nu mi se păreau mai bune, 
fiindcă se spuneau mai bine, şi nici nu erau mai adevărate, fiindcă erau 
mai bine spuse, iar sufletul nu era mai înţelept pentru că faţa lui era 
plăcută şi vorbirea împodobită. Aceia, însă, care mi-1 promiteau nu 
apreciau lucrurile bine, ia;r pentru că îi desfăta cu vorbirea lui li se 
părea că este prudent şi înţelept. Am cunoscut, însă, şi alt gen de oa¬ 
meni, care bănuiau adevărul, dar nu voiau să fie de acord cu adevărul, 
dacă nu era exprimat printr-un limbaj pieptănat şi bogat. 


7. Num. 10, 9. 

Dar Tu deja mă învăţaseşi pe mine, Dumnezeul meu, în chipuri mi¬ 
nunate şi ascunse, şi de aceea cred, pentru că Tu m-ai învăţat, pentru 
că este adevărat, şi nimeni, în afara de Tine, nu este învăţător al ade¬ 
vărului, oriunde şi de oriunde a strălucit. Eu învăţasem chiar de la 
Tine că ceva nu trebuie numit adevăr, prin faptul că se exprimă cu 
elocinţă, nici fals, fiindcă semnele buzelor sînt fără artă; nici nu este 
adevărat prin faptul că se exprimă în stil neşlefuit, dar nici fals, prin 
faptul că vorbirea este strălucită, învăţasem că tot aşa este cu înţe¬ 
lepciunea şi cu prostia, aşa cum sînt mîncăruri folositoare şi nefolosi¬ 
toare, dar că, cu vorbe împodobite şi neîmpodobite, întocmai ca în 
vase urbane sau ţărăneşti pot fi servite şi unele şi celelalte mîncăruri. 

(11) Aşadar dorinţa mea, cu care îl aşteptasem atît de mult timp, 
er.a în adevăr desfătată prin mişcarea şi simţirea celui care discuta şi 
prin vorbele potrivite care se ofereau mai uşor, ca să îmbrace ideile. 
Insă, eram desfătat, şi împreună cu mulţi sau înaintea multora, îl ri¬ 
dicam în slăvi, dar mă supăra faptul că, în gloata ascultătorilor, nu mi 
se îngăduia să-i spun şi să-i împărtăşesc grijile problemelor mele, vor¬ 
bind familiar, ascultînd şi punînd întrebări. De îndată ce am putut face 
acest lucru şi am început să-i ocup urechile, împreună cu prietenii mei, 
într-o împrejurare în care nu era lipsit de cuviinţă să discutăm, punînd 
rînd pe rînd, probleme, şi i-am exprimat unele lucruri care mă tulburau, 
mi-am dat seama că omul nu cunoaşte disciplinele liberale, în afară 
de gramatică, iar aceasta în chip obişnuit. Pentru că citise cîteva dis¬ 
cursuri ale lui Cicero, foarte puţine cărţi ale lui Seneca şi cîteva vo¬ 
lume ale poeţilor şi ale sectei sale, scrise corect în latină, şi fiindcă la 
acestea se adaugă exerciţiul zilnic de a vorbi, avea acea elocinţă care 
devenea mai bine primită şi mai ispititoare prin moderaţia talentului 
şi printr-un fel de farmec natural. 

Oare aşa este, cum îmi amintesc, Doamne, Dumnezeul meu, arbitrul 
conştiinţei mele ? In faţa Ta este inima mea îşi amintirea mea, în faţa 
Ta, Care mă duceai atunci prin secretul ascuns al providenţei Tale 
şi întorceai neonestele mele greşeli în faţa mea, ca să le văd şi să le 
urăsc. 

VII 

(12) Căci după ce mi-a apărut destul de limpede că acela nu cu¬ 
noştea acele discipline, în care crezusem că excelează, am început să-mi 
pierd speranţa că el poate să-mi pună în lumină şi să dezlege proble¬ 
mele care mă frămîntau. Cineva, dacă nu l-ar fi cunoscut, ar fi putut 
să deţină adevărul evlaviei, dar numai dacă nu ar fi fost maniheu. în 
adevăr, cărţile lor sînt pline de poveşti foarte lungi despre cer şi despre 
stele, despre soare şi despre lună. Dar eu deja socoteam că el nu poate 

să-mi explice cu fineţe acele lucruri — lucru pe care-1 doream — anume 
ca, comparînd calculele numerelor, pe care le citisem în altă parte, 
să-mi explice dacă este aşa cum erau expuse în cărţile maniheilor, sau 
dacă se dădea o explicaţie mulţumitoare chiar acolo. 

Totuşi, cînd i-am prezentat acele probleme pentru a le discuta şi 
a le dezlega, cu modestie, el nu a îndrăznit să-şi ia asuprăşi nici măcar 
sarcina aceasta, căci el ştia că nu cunoştea aceste lucruri şi nici nu 
s-a sfiit să mărturisească. Căci nu era dintre acei vorbăreţi, dintre care 
suportasem pe mulţi, care încercau să mă înveţe lucrurile acelea şi care 
nu spuneau nimic. Acesta avea în adevăr o inimă, deşi nu era îndreptată 
spre Tine, dar care totuşi nu era prea lipsită de prudenţă cu privire la 
sine însuşi 8 . 

Nu era deloc necunoscător al neştiinţei sale şi nu a voit ca, dis- 
cutînd la întîmplare, să fie strins într-un loc de unde să nu mai poată 
ieşi, nici întoarce uşor, iar prin aceasta mi-a plăcut şi mai mult. Căci 
este mai frumoasă modestia unui suflet care mărturiseşte, decît acele 
lucruri pe care doream să le cunosc, iar acest lucru îl aflam în toate 
chestiunile mai grele şi mai subtile. 

(13) Frîngîndu-se, deci, acea pasiune cu care studiasem scrierile ma¬ 
niheilor şi pierzîndu-mi şi mai mult speranţa cu privire la ceilalţi învă¬ 
ţători ai lor, fiindcă în multe probleme, care mă frămîntau, acel numit 
mi-a apărut în acest mod, am început să întreţin legături cu el pentru 
pasiunea pe care o avea pentru studiul literaturii, pe care eu, retor 
atunci la Cartagina, o predam tinerilor, şi citeam cu el fie cele ce au¬ 
zise şi dorea să le cunoască, fie cele ce socoteam eu că sînt pe măsura 
unui astfel de talent. 

Totuşi, toate încercările mele, cu care mă hotărîsem să progresez 
în această sectă, s-au prăbuşit după ce am cunoscut acel om, dar nu 
în aşa mod încît să mă despart cu totul de ei, ci hotărîsem ca, dacă nu 
găsesc ceva mai bun decît acele lucruri în care mă prăvălisem, să fiu 
mulţumit cu ele, fără numai dacă s-ar fi ivit vreo lumină care să fie 
mai de ales. 

în acest mod, acel Faustus, care pentru mulţi a constituit un laţ al 
morţii, începuse, fără să se ştie, să slăbească laţul cu care mă prin¬ 
sese. Căci mîinile Tale, Dumnezeul meu, în ascunsul providenţei Tale, 
nu părăseau sufletul meu 9 , şi din sîngele mamei mele Ţi se aduceau 
jertfe, ziua şi noaptea, prin lacrimile ei, şi ai lucrat cu mine în chipuri 
minunate. Tu ai făcut acel lucru, Dumnezeul meu, căci «de Domnul sînt 
călăuziţi paşii omului şi voi călca calea Lui». Sau care va fi dobîndirea 
mîntuirii în afară de mina Ta, care reface cele ce Tu ai făcut? 


8. Ps. 77, 37 ; Fapte, 8, 21. 

9. Ps. 17, 6 ; Ioel, 2, 26 ; Ps. 36, 23. 

VIII 

(14) Deci, ai făcut cu mine în aşa fel încît să fiu convins să merg 
la Roma şi acolo să predau ceea ce predam la Cartagina. Şi de unde 
mi-a venit convingerea, mu voi trece cu vederea să-Ţi mărturisesc Ţie, 
pentru că, în acestea, tainele Tale prea înalte şi mila Ta continuă pen¬ 
tru noi trebuie gîndită şi predicată. 

Nu am voit să mă duc la Roma, pentru că prietenii îmi făgăduiau 
cîştiguri mai mari şi o mai mare demnitate în faţa prietenilor care 
mă îndemnau să fac acest lucru — deşi şi aceste lucruri convingeau 
sufletul meu — ci motivul cel mai puternic şi aproape singurul era fap¬ 
tul că am auzit că acolo tinerii studiază cu mai multă linişte şi că se 
odihnesc printr-o exercitare mai ordonată, ca să nu se năpustească unii 
peste alţii în şcoala aceluia pe care nu-1 au profesor, şi să nu fie ad¬ 
mişi deloc, dacă acela nu va fi permis. Din contra, la Cartagina, urîtă 
şi nestăpînită este purtarea fără frîu a celor care studiază. Dau năvală 
cu neruşinare şi, aproape, cu un cura] furios tulbură ordinea pe care a 
instituit-o fiecare pentru a le fi de folos discipolilor. Multe lucruri in¬ 
sultătoare fac, cu o obrăznicie nemaivăzută, care ar trebui pedepsite de 
legi, dacă obiceiul nu le-ar patrona, arătîndu-i cu atît mai nenorociţi 
cu cît ei fac ca şi cînd ar fi îngăduit ceea ce nu este niciodată îngăduit 
de legea Ta cea veşnică, iar ei cred că fac aceste lucruri fără să sufere 
vreo pedeapsă, cînd ei simt pedepsiţi chiar de orbirea de a face şi su¬ 
feri lucruri incomparabil mai rele decît acelea pe care le fac. 

Eu, aşadar, cînd eram student, nu am voit să-mi însuşesc aceste 
moravuri, dar, cînd predam, eram silit să le suport pe ale altora, şi din 
această cauză îmi plăcea să mă duc acolo unde toţi aceia care afla¬ 
seră îmi spuneau că aceste lucruri nu se fac. Dar Tu, speranţa mea şi 
partea mea în pămîntul celor vii 10 , pentru a schimba locul pe pămînt 
pentru mîntuirea sufletului meu, şi la Cartagina îmi dădeai îndemnuri, 
prin care să mă desprind de acolo, şi la Roma îmi puneai în faţă mo¬ 
meli de care să fiu atras, prin oameni care iubesc viaţa moartă, aici 
făcînd lucruri nesănătoase, acolo promiţîndu-mi deşertăciuni şi, pentru 
a îndrepta paşii mei, Te foloseai în chip tainic de răutatea lor şi de a 
mea. Căci şi aceia care tulburau liniştea mea erau orbiţi de o furie 
urîtă, şi cei care mă invitau la altceva gîndeau pămînteşte, iar eu, 
care detestam aici adevărata nenorocire, doream acolo falsa fericire. 

(15) Dar Tu, Dumnezeule, ştiai de ce să plec de aici şi să mă duc 
acolo, dar nu-mi arătai nici mie, nici mamei mele, care, cînd am ple¬ 
cat, m-a plîns groaznic şi m-a urmat pînă la mare. Dar am înşelat-o, 
cînd mă ţinea puternic ca să mă recheme, sau să plece cu mine, 

şi am minţit că nu voiesc să părăsesc un prieten care aştepta ca, fiind 
un vînt puternic, să plece pe mare. Şi am minţit-o pe mama, şi am 
scăpat, fiindcă şi acest lucru mi l-ai iertat cu milă, scăpîndu-mă de la 
apele mării, pline de murdării respingătoare, pînă la apa harului Tău, 
cu care fiind spălat să mă şteargă rîurile lacrimilor ochilor mamei mele, 
cu care uda în fiecare zi pămîntul sub privirile Tale. 

Şi, totuşi, refuzînd să se întoarcă fără de mine, cu greu am con¬ 
vins-o să rămînă în noaptea aceea într-un loc apropiat de nava noastră, 
închinat amintirii fericitului Ciprian. Dar, în acea noapte, eu am plecat 
pe ascuns, iar ea a rămas, rugîndu-se şi plîngînd. 

Şi ce cerea de la Tine, Dumnezeul meu, prin atîtea lacrimi, oare 
nu să nu mă laşi să navighez ? Dar Tu, cu un gînd adînc şi ascultînd 
de dorinţa ei mai mare, nu Te-ai îngrijit de ceea ce cerea ea atunci, 
pentru ca să mă faci ceea ce cerea ea întotdeauna. 

Dar dimineaţa a suflat vîntul şi a umflat pînzele noastre, îndepăr- 
tînd ţărmul privirilor noastre, iar ea era nebună de durere şi cu plîn- 
geri şi gemete umplea urechile Tale, Care dispreţuiai acestea, în timp 
ce mă răpeai dorinţelor mele, pentru ca să pun capăt pornirilor înseşi, 
iar dorinţa ei prea trupească o biciuiai cu biciul cel drept al durerilor, 
căci iubea prezenţa mea după obiceiul mamelor, dar cu mult mai mult 
decît multe mame, şi nu ştia ce bucurie aveai să-i faci din lipsa mea. 
Nu ştia, de aceea plîngea şi se jeluia, iar prin acele chinuri se dovedeau 
în ea rămăşiţele Evei, căutînd cu geamăt ceea ce născuse cu geamăt. 
Şi totuşi, după ce a acuzat înşelătoria şi cruzimea mea, revenind iarăşi 
la rugăciune, ca să Te roage pentru mine, a plecat la cele obişnuite, 
iar eu la Roma. 

IX 

(16) Şi iată că sînt luat în primire de nenorocirea unei boli tru¬ 
peşti, şi pornisem deja spre iad, purtînd toate relele pe care le făcu¬ 
sem şi contra Ta şi contra mea, şi contra altora, multe şi grele, peste 
lanţul păcatului originar, prin care toţi murim în Adam n , căci nu-mi 
dăduseşi ceva din acelea în Hristos, nici El nu dezlegase, prin crucea 
Sa, vrăjmăşiile pe care mi le atrăsesem de la Tine, prin păcatele mele. 
Căci cum ar fi putut să le dezlege în crucea închipuirii pe care o cre¬ 
zusem cu privire la el ? Aşadar, pe cît de falsă mi se părea moartea 
trupului Său, pe atît de adevărată era moartea sufletului meu şi pe cît 
de adevărată era moartea trupului Său, pe atît de falsă era viaţa su¬ 
fletului meu, care nu credea acest lucru. 

Şi, înrăutăţindu-se frigurile, eu mă duceam şi pieream, căci unde 
aş fi putut să mă duc, dacă aş fi plecat atunci de aici, dacă nu în foc 

şi în chinurile vrednice pentru faptele mele, în adevărul rînduielii Tale ? 
Iar ea nu ştia acest lucru şi se ruga pentru mine, departe fiind. Tu, 
însă, fiind peste tot prezent o auzeai unde era, şi unde eram eu aveai 
milă de mine, ca să-mi recapăt sănătatea trupului, fiind încă nesănătos 
la inima bolnavă. 

Căci, în acea primejdie atît de mare, încă nu doream botezul Tău, 
şi eram un copil mai bun atunci cînd l-am cerut de la evlavia mamei, 
aşa cum am amintit deja şi am mărturisit. Dar crescusem în ruşinea mea 
şi, fără minte, luam în rîs sfaturile medicinii Tale, Care în două rînduri 
nu m-ai lăsat să mor în această stare. Dacă inima mamai mele ar fi 
fost lovită de această rană, niciodată nu s-ar fi vindecat. Căci nu pot 
exprima îndeajuns ce dragoste avea pentru mine şi cu o grijă şi mai 
mare decît mă născuse cu trupul mă năştea în spirit. 

(17) Aşadar, nu văd cum s-ar fi vindecat dacă o astfel de moarte 
a mea ar fi străpuns măruntaiele dragostei sale. Şi unde erau atît de 
mari rugăciuni, atît de dese, şi fără întrerupere ? Nicăieri, decît la Tine. 
Oare Tu, Dumnezeul milelor, ai fi dispreţuit o inimă zdrobită şi sme¬ 
rită 12 a unei văduve curate şi modeste care îndeplinea facerea de 
milostenii, care asculta şi slujea pe sfinţii Tăi, care în nici o zi nu 
trecea cu vederea să aducă prinos la altarul Tău de două ori, dimi¬ 
neaţa şi seara, care venea la Biserica Ta fără întrerupere, nu pentru 
poveşti deşarte şi vorbării băbeşti, ci pentru ca să Te audă pe Tine în 
cuvîntările Tale, iar Tu s-o asculţi în rugăciunile ei ? Oare ai fi putut 
să dispreţuieşti şi să respingi de la ajutorul Tău lacrimile ei, prin care 
nu cerea de la Tine aur sau argint, nici alt bun schimbător şi trecător, 
ci mîntuirea sufletului fiului său. Tu, prin al Cărui dar ea era aşa cum 
era? In nici un caz, Doamne. Dimpotrivă, erai de faţă şi auzeai şi fă¬ 
ceai totul după rînduiala pe care o orînduiseşi că trebuie făcută. De¬ 
parte de mine gîndul că Tu ai fi putut s-o înşeli în acele arătări şi 
răspunsuri ale Tale, pe care le-am amintit, pe care ea le păstra în inima 
ei credincioasă şi pe care, rugîndu-se mereu, Ţi le înfăţişa ca pe nişte 
scrisuri ale mîinii Tale. Căci Tu găseşti cu cale — pentru că mila Ta 
esite în veci 13 — să fii datornic făgăduinţelor pe care le faci acelora 
cărora le ierţi păcatele. 

X 

(18) M-ai vindecat, deci, de acea boală şi ai făcut sănătos pe fiul 
servei Tale atunci, în chip vremelnic, cu trupul, ca să existe cineva 
căruia să-i dai o mîntuire mai bună şi mai sigură. 

12. Ps. 50, 19. 

13. Ps. 117, 1 ; 137, 8; 115, 16; 40, 5. 

La Roma aveam legături cu acei sfinţi falşi şi înşelători, nu numai 
cu auditorii lor, din al căror număr făcea parte şi acela în casa căruia 
zăcusem bolnav şi mă făcusem sănătos, dar chiar şi cu aceia pe care-i 
numesc aleşi. 

Căci pînă atunci mi se părea că nu sîntem noi cei care păcătuim, 
ci că în noi păcătuieşte nu ştiu ce altă natură, şi se desfăta mîndria 
mea că eu sînt în afară de păcat, iar cînd făceam ceva rău nu mărtu¬ 
riseam că eu am făcut, ca să vindeci sufletul meu, pentru că păcătuia 
Ţie, ci îmi plăcea să mă iert şi să învinuiesc nu ştiu ce altceva, care 
era cu mine şi nu era eu. Dar, în realitate, totul eram eu şi necre¬ 
dinţa mă împărţise împotriva mea, iar acest păcat era cu atît mai de 
netămăduit cu cît nu socoteam că eu sînt păcătosul, şi era îngrozi¬ 
toare nedreptatea de a prefera ca Tu, Dumnezeul cel atotputernic, să 
fii învins în mine, spre pieirea mea, decît ca eu să fiu învins de Tine, 
spre mîntuirea mea. 

Căci încă nu puseseşi «Strajă gurii mele l4 , ca să nu abaţi inima 
mea spre cuvinte de vicleşug, ca să-mi dezvinovăţesc păcatele mele ; 
iar cu oamenii cei ce fac fărădelege nu mă voi însoţi» 15 (Ps. 140, 4), şi 
de aceea aveam legături cu aleşii lor, însă pierzîndu-mi speranţa că pot 
să înaintez în acea falsă doctrină ? chiar şi în acea doctrină hotărîsem 
să fiu mulţumit, dacă nu aş găsi ceva mai bun, doctrină de care mă 
ţineam, dar mai lăsător şi mai neatent. 

(19) Căci îmi venise ideea că mai înţelepţi fuseseră acei filosofi 
pe care-i numesc academici, pentru că socotiseră că trebuie să ne în¬ 
doim de totul, iar omul nu poate să înţeleagă nimic. Căci mi se părea 
că gîndiseră limpede — aşa cum socoteşte poporul de rînd, — mie 
care încă nu înţelesesem intenţia lor. 

Nici nu am pierdut din vedere să reţin pe acelaşi oaspete al meu 
de la prea marea încredere pe care mi-am dat seama că o acordă lu¬ 
crurilor fabuloase de care sînt pline cărţile maniheilor. Totuşi eram mai 
strîns de prietenia cu ei decît cu ceilalţi oameni, care nu fuseseră în 
acea erezie. Căci nici nu o apăram cu vechea însufleţire, dar prietenia 
lor — căci pe foarte mulţi din aceştia îi ascundea Roma — mă făcea 
mai leneş şi nu căutam altceva, mai ales că pierdusem speranţa că în 
Biserica Ta, Doamne al cerului şi al ipămîntului, Creatorul tuturor celor 
văzute şi nevăzute, se poate găsi adevărul, de la care aceia mă înde¬ 
părtaseră, şi mi se părea foarte urît a crede că Tu ai figura unui trup 
omenesc şi că eşti înfăţişat de liniile trupeşti ale membrelor noastre. 
Şi, fiindcă atunci voiam să cuget despre Dumnezeul meu, nu ştiam să 

mă gîndesc decît la mase corporale.— căci socoteam că nu există nimic 
care să nu fie aşa — ceea ce era cea mai mare cauză şi aproape sin¬ 
gura a greşelilor mele de neînlăturat. 

(20) Căci de aci credeam că şi o oarecare substanţă a răului este 
de acest gen şi are masa sa urîtă şi fără formă, fie deasă, pe care o 
numeau pămînt, fie subţire şi fină, aşa cum este starea aerului, minte 
rea, care şi-o închipuie tîrîndu-se pe acel pămînt. Şi, pentru că orice 
credinţă mă silea să cred că Dumnezeul cel bun nu a creat nici o na¬ 
tură rea, îmi închipuiam că există două mase, contrare între ele, amîn- 
două infinite, dar cea rea mai îngustă, iar cea bună mai mare, iar din 
acest început ciumat mă însoţeau celelalte nelegiuiri. 

în adevăr, cînd sufletul încerca să revină la credinţa cea adevărată 
era dat înapoi, pentru că nu era credinţa cea universală, ipe care o cre¬ 
deam eu că este. Şi, mai mult, mi se părea că sînt mai evlavios dacă 
pe Tine, Dumnezeul meu, Căruia se mărturisesc milostivirile Tale faţă 
de mine, Te-aş crede nemărginit chiar din celelalte părţi, oricît aş fi fost 
constrîns să Te numesc mărginit dintr-o singură parte, prin care Ţi se 
împotrivea masa răului, decît dacă aş fi socotit că Tu eşti alcătuit din 
toate părţile, în forma unui trup omenesc. Şi mi se părea mai bine să 
cred că Tu nu ai creat nici un rău — rău care pentru mine, cel ne¬ 
ştiutor, era nu numai substanţă, ci chiar o substanţă corporală, şi nu 
putusem să-mi înfăţişez mintea decît ca un corp fin, care totuşi se îm¬ 
prăştie în spaţiile materiale — decît să cred că de la Tine este natura 
răului, aşa cum o credeam eu. Chiar pe însuşi Mîntuitorul nostru, Cel 
Unul-Născut al Tău, II socoteam ca purces din masa prea luminoasei 
Tale mase, pentru mmtuirea noastră, astfel încît nu puteam să cred 
altceva despre El decît ceea ce puteam să-mi închipui cu deşertăciu¬ 
nea mea. Căci socoteam că o astfel de natură a Lui nu se poate naşte 
din Maria Fecioara dacă nu se amestecă cu carnea. Dar ceea ce îmi 
imaginam eu ca atare nu vedeam cum poate să se amestece cu carnea 
şi să nu se pîngărească. în acest mod mă temeam să cred că S-a în¬ 
trupat, ca să nu fiu silit să cred că S-a pîngărit prin itrup. 

Acum cei duhovniceşti ai Tăi vor rîde cu blîndeţe şi cu iubire de 
mine, dacă vor citi aceste mărturisiri ale mele, dar aşa eram. 

XI 

(21) Apoi, cele ce criticau ei în Scripturile Tale nu puteau fi apă¬ 
rate, dar uneori doream, desigur, să discut, cu un foarte bun cunos¬ 
cător al acelor cărţi, anumite puncte şi să văd ce crede el despre 
acestea. 

Căci chiar la Cartagina începuseră să mă frămînte cuvîntări'le unui 
oarecare Elpidius, care vorbea pe faţă şi discuta contra aceloraşi mani- 

hei, cînd el expunea despre Scripturi acest gen de idei, cărora aceia nu 
li se puteau împotrivi. Şi slab mi se părea răspunsul acestora, răspuns 
pe care nu-1 mărturiseau pe faţă cu uşurinţă, ci ni-1 dădeau nouă mai în 
ascuns, zicînd că scrierile Noului Testament fuseseră falsificate de nu 
ştiu cine, care voiseră să introducă legea iudeilor în credinţa creştină, 
dar nu arătau pe faţă nici un exemplar adevărat. Dar pe mine, care eram 
atras şi înăbuşit, intr-un fel mă apăsau — gîndind numai la lucruri tru¬ 
peşti — acele mase, sub care, gîfîind, nu puteam să respir în aerul lim¬ 
pede şi curat al adevărului Tău. 

XII 

(22) Aşadar, începusem să fac cu hărnicie lucrul pentru care veni¬ 
sem la Roma, anume să predau arta retorică, şi, mai întîi, să adun pe 
cîţiva acasă, cărora şi prin care mă făcusem cunoscut. 

Şi, iată, aflu că la Roma se petrec lucruri pe care nu le înduram în 
Africa. în adevăr, mi se arătase că acele răsturnări practicate de tineri 
pierduţi nu se petrec aici, dar, «deodată — îmi afirmă ei— mulţi tineri, 
ca sa nu plătească profesorului leafa, îl părăsesc şi se mută la un alt 
profesor, fugari ai bunei credinţe, pentru care, în faţa dragostei de bani, 
dreptatea este de puţină valoare». 

Inima mea îi ura pe aceştia, deşi nu cu o ură completă 16 , căci uram 
poate mai mult ceea ce aveam să sufăr din partea lor decît faptul că 
făceau unuia lucruri neîngăduite. 

Desigur, totuşi, urît este acest fel de lucruri şi păcătuiesc, îndepăr- 
tîndu-mă de Tine, iubind batjocurile trecătoare ale timpurilor şi cîştigul 
de lut, care pîngăreşte mîna, cînd este lut, şi îmbrăţişînd lumea care 
trece în fugă, dispreţuindu-Te pe Tine, Care dăinuieşti şi care rechemi 
şi ierţi sufletul păcătos care se întoarce la Tine. Urăsc şi acum pe aceşti 
răi şi vicleni, deşi îi iubesc spre a-i îndrepta, pentru ca în locul banilor 
să prefere însăşi ştiinţa pe care o învaţă, iar ştiinţei să Te prefere pe 
Tine, Dumnezeule, adevărul şi belşugul binelui sigur şi pacea cea prea¬ 
curată. Dar atunci nu voiam să-i sufăr mai mult din cauza mea şi nu vo¬ 
iam atît de mult să se facă buni pentru Tine. 

XIII 

(23) Aşadar, după ce s-a trimis o scrisoare de la Milan Ia Roma, la 
prefectul oraşului, pentru ca să se prevadă pentru acel oraş un profesor 
de retorică, acordîndu-i-se chiar şi transportul public, eu însumi am in¬ 
tervenit prin cei care erau îmbătaţi de deşertăciunile maniheilor — de 
la care plecam ca să scap, dar nici unii niii alţii nu ştiau — pentru ca, 

arătîndu-i o cuvîntare a mea lui Symmachus, care era atunci prefectul 
Romei, să mă trimită. 

Şi am venit la Milan, la episcopul Ambrozie, cunoscut pe tot pă- 
mîntui printre cei mai buni, un cucernic cinstitor al Tău, ale cărui stră¬ 
lucite cuvîntări puneau atunci ia îndemîna poporului Tău,, cu sîrguinţă, 
grăsimea hranei Tale şi veselia uleiului şi beţia cumpătată a vinului. Dar 
la el eram dus de Tine, fără să ştiu, ca prin ei să fiu adus la Tine ştiind. 

M-a primit părinteşte acel om al lui Dumnezeu şi s-a arătat bucuros, 
ca un episcop, pentru călătoria mea. 

Şi am început să-l iubesc, mai întii nu ca pe un învăţător al adevă¬ 
rului, de care-mi pierdusem speranţa că o să-l găsesc în Biserica Ta, ci 
ca pe un om binevoitor faţă de mine. Şi-l ascultam cu atenţie cînd vor¬ 
bea în faţa poporului, nu cu atenţia cu care ar fi trebuit, ci ca să cerce¬ 
tez dacă vorbirea lui era pe măsura faimei lui, sau dacă se desfăşura în 
măsură mai mare sau mai mică decît se dusese faima, şi eram cucerit de 
cuvintele lui, dar stăteam fără curiozitate şi chiar dispreţuiam ceea ce 
spunea, în schimb eram desfătat de dulceaţa cuvîntării, care, deşi era 
mai erudită, era totuşi mai puţin înveselitoare şi mîngîietoare ca aceea 
a lui Faustus, în ceea ce priveşte punerea în acţiune, căci Faustus rătă¬ 
cea prin înşelăciuni maniheice, iar acesta predica foarte sănătos mîn- 
tuirea. Dar este departe de păcătoşi mîntuirea 17 , aşa cum eram eu atunci. 
Şi totuşi mă apropiam de mîntuire puţin cîte puţin, fără să ştiu. 

XIV 

(24) Căci, deşi nu-mi dădeam osteneala să învăţ cele ce spunea, ci 
numai să aud cum spunea, — căci pierzîndu-mi speranţa că unui om îi 
este deschisă calea spre Tine, îmi rămăsese totuşi o preocupare uşoară 
— îmi veneau în minte, odată cu vorbele la care luam aminte, chiar lu¬ 
crurile pe care nu le luam în seamă, căci nu puteam să le înlătur. Şi, în 
timp ce deschideam inima, ca să-mi dau seama cit de frumos vorbea, la 
fel îmi intra în inimă, desigur treptat, şi cît de adevărat spunea. 

Căci, mai întîi, a început să-mi apară limpede că se pot apăra şi cele 
ce spunea, şi că credinţa adevărată, în favoarea căreia socotisem că nu 
se poate spune nimic contra maniheilor, care o atacaseră, se poate sus¬ 
ţine fără greutate, mai ales auzind un pasaj sau altul şi, mai ales, dez- 
legînd anumite pasaje grele din Vechiul Testament, care, cînd le inter¬ 
pretam literal, mă ucideau. 

Aşadar, după expunerea spirituală a multor pasaje din acele cărţi, 
începusem să condamn acea disperare a mea, prin care credeam că nu 

17. i»s. 118, 155 ; ll Cor. 3, S. 

se poate nicidecum rezista celor care batjocoreau şi luau în rîs legea şi 
profeţii. 

Totuşi, prin aceasta nu credeam că trebuie să ţin calea credinţei 
adevărate, pentru că şi ea însăşi putea să aibă apărători învăţaţi care 
să poată respinge temeinic şi cu logică obiecţiile, şi de aceea socoteam 
că nu trebuie condamnat ceea ce deţineam, fiindcă părţile apărării celor 
două tabere se egalau. în adevăr, Biserica universală nu mi se părea în¬ 
vinsă, chiar dacă nu se vedea limpede că era învingătoare. 

(25) Atunci, în adevăr, mi-am încordat cu tărie puterile sufletului 
cu gîndul de a descoperi în vreun mod cum să dovedesc, prin anumite 
argumente sigure, că maniheii susţin lucruri false. Şi dacă aş fi reuşit 
să ajung la ideea unei substanţe spirituale, toate acele maşinaţii ar fi 
fost destrămate şi aruncate din sufletul meu. Dar nu puteam. Totuşi, — 
judecind şi comparînd — socoteam că, în ceea ce priveşte însuşi corpul 
acestei lumi şi toată făptura, pe care o atinge simţul trupului, filozofii 
cei mai mulţi au avut idei cu mult mai apropiate de adevăr. Aşadar, după 
obiceiul academicilor, aşa cum se socoteşte despre ei, îndoindu-mă de 
toate şi şovăind întru toate, am hotărît să părăsesc pe manihei, socotind 
că, în acel timp al îndoielii mele, nu trebuie să rămîn în acea sectă, în 
comparaţie cu care socoteam că mulţi filozofi sînt mai presus. 

Am hotărît deci să fiu catehumen în Biserica universală, încredin¬ 
ţată mie de părinţi, pînă cînd mă va lumina vreo siguranţă spre care 
să-mi îndrept paşii. 








CARTEA A ŞASEA 


I 

(1) «Speranţa din tinereţea mea» 1 unde-mi erai şi unde Te retrăse- 
seşi ? Oare Tu mă tăcuseşi şi mă deosebiseşi de cele cu patru picioare 
şi mă tăcuseşi mai înţelept decît păsările cerului ? Şi umblam prin în¬ 
tuneric şi pe alunecuş, şi Te căutam în afara mea, şi nu aflam pe Dum¬ 
nezeul inimii mele. Ajunsesem în adîncul mării, şi nu credeam, pierzîn- 
du-mi speranţa de a mai afla adevărul. 

Venise la mine mama, tare în evlavie, urmîndu-mă pe pămînt şi pe 
mare, în toate primejdiile avînd încredere în Tine. în adevăr, chiar în 
primejdiile de pe mare ea încuraja pe corăbieri, care de obicei ei înşişi 
încurajează pe călătorii adîncului cînd sînt tulburaţi, făgăduindu-le că 
vor ajunge cu bine la scop, pentru că Tu îi făgăduiseşi acest lucru prin- 
tr-o arătare. 

Şi m-a găsit într-un mare şi serios pericol, din cauză că disperasem 
că nu mai puteam cerceta adevărul. însă cînd i-am arătat că nu mai sînt 
maniheu, dar nu sînt încă creştin adevărat, ea nu a săltat de bucurie, 
ca şi cînd ar fi auzit ceva neaşteptat, căci era sigură, dintr-un punct de 
vedere al nenorocirii mele, în care mă plîngea ca pe un mort, dar mă 
plîngea în faţa Ta ca pe un mort de înviat şi mă oferea Ţie pe coşciugul 
gîndirii, era sigur că ai să-i zici fiului văduvei: «Tinere, ţie îţi zic, scoa- 
lă-te» 2 , şi ca să învie şi să înceapă să vorbească şi să-l dai mamei sale. 
Aşadar, inima ei nu a tresăltat de nici o bucurie nestăpînită, după ce au¬ 
zise că intr-o mare măsură eu mă făcusem ceea ce în fiecare zi, ea, plîn- 
gînd, Te ruga să mă fac, prin faptul că încă nu dobîndisem adevărul, dar 
fusesem smuls înşelătoriei. Dimpotrivă, pentru că era sigură că Tu vei 
da şi ceea ce rămăsese, Tu Care făgăduiseşi totul, cu foarte mare linişte 
şi cu inima plină de încredere mi-a răspuns că, mai înainte de a se re¬ 
trage din această viaţă, ea crede în Hristos că mă va vedea credincios 
ortodox. Ţie, însă, izvorul milelor, îţi înălţa rugăciuni şi lacrimi mai 
dese, ca să grăbeşti ajutorul Tău şi să luminezi întunericul meu 3 , şi 
alerga la Biserică mai cu stăruinţă, şi se atîrna de gura lui Ambrozie, la 


1. Ps. 70, 5; 34, 6 i 72, 26 ; 67, 23. 

2. Luca, 7, 12. 

3. Ps. 7, 12; 17, 29. 

izvorul apei care tîşneşte spre viaţa veşnică 4 . Iubea, însă, pe acel băr¬ 
bat ca pe un înger al lui Dumnezeu 5 , pentru că-şi dădea seama că el mă 
dusese la acea nehotărîtă şovăire, de la care aveam să trec de la boală 
la sănătate — bănuia ea cu siguranţă, intervenind între timp o primej¬ 
die mai apropiată — că printr-o criză o să trec la sănătate, aşa cum o 
numesc medicii. 

II 

(2) Aşadar, cînd a adus la mormintele sfinţilor, aşa cum obişnuia în 
Africa, fiertură, pîine şi vin, şi a fost oprită de portar şi cînd a cunoscut 
că episcopul dăduse această oprire, ea a îmbrăţişat porunca atît de evla¬ 
vios şi cu atîta supunere, încît eu însumi m-am mirat cît de uşor deve¬ 
nise mai degrabă acuzatoare a obiceiului său decît cercetătoare a ace¬ 
lei oprelişti. în adevăr, spiritul ei nu era ocupat de băutura de vin şi 
nici dragostea de vin nu o stîrnea să urască adevărul, aşa cum înfier- 
bînită pe anumiţi bărbaţi şi pe anumite femei, care, auzind cîntecul mo¬ 
deraţiei, fiind plini de băutură simt un dezgust ca în faţa unei băuturi 
de apă. Dimpotrivă, după ce a adus un coş cu mîncăruri de sărbătoare, 
destinate pregustării şi împărţirii, nu punea mai mult de un păhărel de 
vin, pregătit după gustul gurii sale, destul de slab, ca să facă gestul 
demnităţii, şi, dacă erau mormintele răposaţilor care trebuiau cinstite în 
chipul acesta, ducea chiar acel singur pahar peste tot, ca să-l pună, pen¬ 
tru ca — nu numai slăbit cu multă apă, dar chiar foarte puţin încălzit — 
să-l împartă cu cei prezenţi prin înghiţituri mici, fiindcă acolo ea căuta 
evlavia, nu plăcerea. 

Aşadar, cînd a aflat că acel prea strălucit predicator şi fruntaş al 
evlaviei poruncise să nu se mai facă aceste lucruri nici de către aceia 
care le făceau treji, ca să nu se dea beţivanilor vreo ocazie de a se 
certa, iar pentru că acele practici erau foarte asemănătoare cu «sărbă¬ 
torile răposaţilor la păgîni», s-a abţinut cu plăcere şi, în loc de un coş 
plin de fructe ale pămîntului, se deprinsese să aducă la mormintele 
martirilor o inimă plină de dorinţe mai curate, pentru ca să dea celor 
lipsiţi ceea ce putea şi, în acest mod, să celebreze cuminecarea trupului 6 
Domnului, pentru imitaţia Căruia s-au jertfit şi au fost încununaţi 
martirii. 

Dar mie mi se pare, Doamne, Dumnezeul meu, — şi aşa este sub 
privirile Tale inima mea cu privire la acest lucru — că mama mea nu 
s-ar fi retras uşor de la practica acestui obicei, care trebuia tăiat, dacă 
ar fi fost oprită de un altul pe care nu-1 iubea ca pe Ambrozie. Ea îl iu- 

bea foarte mult pentru mîntuirea mea, iar el o iubea pentru purtarea ei 
foarte evlavioasă, prin care mergea La Biserică, săvîrşind fapte bune cu 
spirit atît de cald 7 , incit, cînd mă vedea, de multe ori izbucnea, felicitîn- 
du-mă, în predica lui, că aveam o astfel de mamă, neştiind ce fiu avea 
ea, pe mine, care mă îndoiam de toate acelea şi nu socoteam deloc că 
se poate afla calea vieţii 8 . 

III 


(3) Dar încă nu gemeam rugîndu-mă ca să-mi vii în ajutor, ci, în¬ 
cordat ca să aflu şi să discut, neliniştit era sufletul meu şi pe Ambrozie 
însuşi îl socoteam un om fericit, după părerea lumii, pe care-1 cinsteau 
atîtea puteri, numai celibatul lui mi se părea un lucru greu. Dar ce spe¬ 
ranţă purta el, ce luptă ducea contra încercărilor persoanei lui, ce mîn- 
gîiere avea în necazuri, iar faţa lui ascunsă, care era în inima lui, ce 
bucurii gusitoase rumega din pîinea Ta nici nu puteam să fac vreo pre¬ 
supunere, nici nu văzusem în realitate. 

Dar nici el nu ştia clocotirea mea, nici groapa primejdiei care mă 
ameninţa, căci nu puteam să-l întreb ce voiam, aşa cum voiam, deoare¬ 
ce mă depărtau de la urechea şi de la gura lui cete de oameni dedaţi 
slăbiciunilor, cărora el le venea în ajutor. Cînd nu era cu ei, un timp 
foarte scurt, îşi întărea trupul cu alimentele trebuincioase sau îşi refă¬ 
cea sufletul citind. 


Cînd citea, ochii îi erau conduşi pe pagini şi inima îi brăzda mintea, 
iar glasul şi limba erau în linişte. Adesea, cînd eram de faţă — căci nu 
era oprit ca cineva să intre, sau cînd cineva venea, să fie anunţat — l-am 
văzut aşa, citind în tăcere şi niciodată altfel şi, păstrînd o tăcere înde¬ 
lungată (căci cine ar fi îndrăznit să fie o povară pentru un om atît de 
atent?), ne retrăgeam şi ne închipuiam că, în acel scurt timp, pe care-1 
dobîndea pentru întărirea forţelor spirituale, lăsat în pace de zarva afa¬ 
cerilor altora, nu voia să fie chemat la altceva şi că, poate, se fereşte 
ca nu cumva, fiind de faţă un ascultător atent şi atras de cele ce auzea, 
dacă autorul pe care-1 citea ar fi pus vreo problemă mai încurcată, să 
fie nevoie să facă vreo expunere sau să discute despre anumite proble¬ 
me mai grele şi, cheltuind, pentru această discuţie, timp, să citească mai 
puţine volume decît ar fi voit, deşi motivul mai drept pentru care citea 
în tăcere ar fi putut să fie nevoia de a-şi ocroti glasul, care i se strica 
foarte uşor. Dar, fără să luăm seama la gîndul cu care făcea acest lucru, 
acel om o făcea spre bine. 

(4) Dar mie nu mi se dădea nici o putinţă de a cerceta cele ce do¬ 
ream de la un oracol atît de sfînt al Tău, din inima lui, decît atunci cînd 



J 


7. Rom. 12, 11. 

8. 15, 11. 

mă putea asculta pe scurt. Acele clocote ale mele căutau să-l găsească 
neocupat, ca să i se reverse, dar nu-1 găseau niciodată. Şi, în adevăr, îl 
auzeam în fiecare duminică «expunînd cum se cuvine cuvîntul adevă¬ 
rului» 9 şi mi se confirma din ce în ce mai mult că toate nodurile şirete¬ 
niilor calomniei, pe care acei înşelători ai noştri le împleteau contra 
Cărţilor divine, pot fi destrămate. 

Iar cînd am aflat că cuvintele «Omul a fost făcut după chipul Tău» 
nu sînt înţelese de fiii Tăi spirituali, pe care i-ai renăscut prin har din 
Biserică, mama ortodoxă, nu sînt înţelese în sensul de a crede că omul 
este determinat de forma unui trup omenesc, nici să cugete în acest 
mod, deşi nici măcar slab sau ca într-o taină nu bănuiam cum este sub¬ 
stanţa spirituală, totuşi am roşit de bucurie că timp de atîţia ani eu lă- 
trasem nu contra credinţei ortodoxe, ci contra plăzmuirilor trupeşti. In 
adevăr, eu fusesem cu atît mai îndrăzneţ ,şi nelegiuit cu cit expusesem, 
învinuind, lucrurile pe care ar fi trebuit să le învăţ cercetînd. Tu, însă, 
Preaînaltule şi Preaapropiatule, Preaascunsule şi Preaprezentule, ale 
Cărui membre nu sînt unele mai mari şi altele mai mici, Care peste tot 
eşti întreg şi Care nu eşti în nici un loc, nu eşti în orice caz această 
formă trupească, totuşi ai făcut pe om după chipul Tău, şi iată omul este 
din cap pînă în picioare în spaţiu. 


(5) Aşadar, cum nu ştiam cum era acel chip al Tău, ar fi trebuit să 
bait la uşă şi să cercetez cum trebuia să cred, nu să mă împotrivesc bat¬ 
jocorind, dacă aceste cuvinte ar fi fost crezute aşa. Aşadar, o frămîntare 
cu atît mai puternică ardea înlăuntrul meu, neştiind ce să cred că este 
real, cu cît mai mult îmi era ruşine că, înşelat şi dezamăgit atît de mult 
timp de făgăduielile multora, vorbisem cu greşală şi cu un avînt copi¬ 
lăros atît de multe lucruri nesigure, ca şi cînd ar fi fost sigure. Că au 
fost false, am constat-o mai tîrziu. Era totuşi sigur că erau nesigure şi 
că odinioară fuseseră luate de mine ca sigure, pe cînd învinovăţeam Bi¬ 
serica Ta Ortodoxă, cu certuri oarbe, pe care încă nu o dovedisem că 
predica adevărul, dar care nu predica acele lucruri pe care eu le învi- 
nuiam puternic. Aşadar, eram pradă amestecului de idei şi mă conver¬ 
team şi mă bucuram, Dumnezeul meu că unica Biserică, Trupul Tău, în 
care mie, cînd eram copil, îmi fusese arătat numele lui Hristos, nu 
gusta poveştile copilăreşti şi nici nu predica, în învăţătura sa sănă¬ 
toasă, că Tu, Creatorul tuturor lucrurilor, ai fi mărginit într-un punct al 


spaţiului, oricît de mare şi de / uriaş ar fi, totuşi mărginit de înfăţişarea 
membrelor omeneşti. 


9. II Tim. 2, 15 j Fac. 9, 6. 

(6) Şi mă bucuram, încă, pentru faptul că vechile scrieri ale legii şi 
profeţilor nu mi se propuneau să le citesc cu acel ochi cu care mai îna- 
inite le vedeam fără înţeles, cînd mvmuiam pe sfinţii Tăi, ca şi cînd ar 
fi avut idei pe care nu le-au avut. Şi, ca şi cînd ar fi dat o regulă cu cea 
mai mare atenţie, auzeam cu plăcere pe Ambrozie spunînd adesea în cu¬ 
vântările adresate poporului: «Litera ucide, spiritul însă dă viaţă» l0 , 
cînd el dezvăluia în chip spiritual, îndepărtînd vălul mistic, lucrurile 
care, luate ad litteram, păreau că predică răutatea, nu spunea ceva care 
să mă izbească, deşi spunea lucruri despre care eu nu ştiam încă dacă sînt 
adevărate. îmi ţineam inima departe de orice aprobare, temîndu-mă de 
prăpastie, iar de această stare de şovăială eram ucis şi mai mult. In ade- 
văr, voiam să ajung atît de sigur de cele ce nu vedeam aşa cum sînt 
sigur că şapte şi cu trei fac zece. Căci nu eram atît de lipsit de minte 
incit să socot că nici cel puţin acest lucru nu se poate înţelege, dar do¬ 
ream să ştiu şi acest adevăr cum ştiam celelalte adevăruri care nu erau 
în faţa simţurilor mele, fie că sînt spirituale, despre care eu nu ştiam să 
cuget decît trupeşte. 

Şi puteam să fiu însănătoşit crezînd, pentru ca ascuţişul minţii mele 
mai curat să fie îndreptat în vreun fel spre Adevărul Tău, care rămîne 
veşnic şi care nu are lipsă întru nimic. Dar, aşa cum se întîmplă de obi¬ 
cei, că cineva care a dat de un medic rău se teme şi de cel bun, tot aşa era 
şi starea sănătăţii sufletului meu, care, în orice caz, nu se putea însănătoşi 
decît crezînd, şi care, ca să nu creadă lucruri false, refuza să fie îngri¬ 
jită, împotrivindu-se mîinilor Tale, Care ai făcut leacurile credinţei şi 
le-ai împrăştiat peste bolile globului pămîntesc, atribuindu-le atîta tărie. 

V 

(7) Din această cauză, totuşi, eu simţeam de mai înainte că mi se 
dă poruncă de către învăţătura ortodoxă, în mod mai modest şi fără 
nici un fel de înşelăciune, ca să se creadă ceea ce nu se demonstra — 
fie că exista ceva, chiar dacă era cineva pentru care nu exista, fie că nu 
exista — să se creadă mai degrabă decît ca prin acea făgăduinţă a şti¬ 
inţei să fie luată în rîs credinţa, şi după aceea să se impună credinţa 
în lucrurile cele mai lipsite de adevăr şi mai absurde, fiindcă nu puteau 
fi demonstrate. 

Apoi, cîte puţin, Tu, Doamne, tratînd cu o mină foarte miloasă şi 
refăcînd inima mea, cînd mă gîndesc cit de multe lucruri credeam pe 
care nu le văzusem, şi nici nu fusesem martor, cînd se petreceau, aşa 
cum sînt multe în istoria popoarelor, atît de multe despre regiuni şi 

oraşe, pe care nu le văzusem, atît de multe despre amici, atît de multe 
despre medici, atît de multe despre alţi oameni şi despre altele, care, 
dacă nu ar fi crezute, nu am mai face chiar nimic în această viaţă, în 
cele din urmă, cu credinţă nezdruncinată reţineam din ce părinţi mă năs¬ 
cusem, lucru pe care nu aş fi putut să-l ştiu dacă nu l-aş fi crezut din 
auz, m-ai convins că nu aceia care cred în cărţile Tale, pe care le-ai 
întemeiat la toate popoarele cu atita autoritate, ci cei care nu cred 
trebuie învinuiţi şi nu trebuie ascultaţi aceia care îmi ziceau : «De unde 
ştii că acele cărţi au fost date neamului omenesc de Singurul ade¬ 
vărat şi prea adevărat Dumnezeu?». Iar acest lucru trebuia crezut 
foarte mult, pentru că nici o luptă a problemelor calomnioase prin atîtea 
idei ale filozofilor, pe care le citisem, şi care se ciocneau între ele, nu 
mi-a putut smulge convingerea de a crede că Tu eşti ceea ce eşti, ceea 
ce eu nu ştiam, sau să nu cred că această cîrmuire a lucrurilor ome¬ 
neşti este în puterea Ta. 

(8) Acest lucru îl credeam uneori mai cu putere, alteori mai slab, 
dar, cu toate acestea, mereu am crezut că Tu exişti şi că porţi grijă de 
noi, deşi nu cunoşteam fie ce trebuia crezut despre substanţa Ta, fie care 
era calea care duce şi se întoarce la Tine. 

Aşadar, cum eram neputincioşi să . aflăm cu raţiunea limpede ade¬ 
vărul, şi de aceea aveam nevoie de autoritatea Sfintelor Scripturi, în¬ 
cepusem deja să cred că Tu nu ai fi acordat în nici un mod o autori¬ 
tate atît de mare acelei Scripturi pe toate regiunile pămîntului, dacă nu 
ai fi voit ca prin ea să Ţi se creadă Ţie şi prin ea să fii căutat. 

Căci neînţelegerea care obişnuia să mă izbească în acele Scripturi, 
după ce ascultasem multe din ele expuse cu probabilitate, începusem 
s-o refer la adîncimea celor sfinte. Şi acea autoritate îmi apărea cu atît 
mai venerabilă şi mai demnă de prea sfînta credinţă cu cît le era la 
îndemînă tuturor s-o citească. Acea autoritate păstra demnitatea tainei 
sale într-o înţelegere mai adîncă, oferindu-se tuturor cu vorbe foarte 
limpezi şi cu un fel de vorbire foarte modest, şi atrăgea atenţia acelora 
care nu sînt uşuratici la inimă 11 , ca să-i primească pe toţi la sfîntu'l ei 
sîn şi prin căi înguste să aducă pe puţini la Tine, totuşi cu mult mai 
mulţi, dacă nu s-ar distinge printr-o atît de înaltă autoritate şi dacă nu 
ar atrage mulţimile la sînul sfintei smerenii. 

Cugetam acestea şi erai lingă mine, suspinam şi mă auzeai, eram 
în valuri şi mă călăuzeai, mergeam pe calea largă a veacului şi nu mă 
părăseai. 


11. Ecl. 19, 4; Mutei, 7, 14. 

(9) Aspiram cu lăcomie la onoruri, câştig, la căsătorie, şi Tu rîdeai. 
In acele pofte înduram cele mai amare greutăţi, iar Tu erai cu atît mai 
binevoitor, cu cit mai puţin mă lăsai să mă îndulcesc cu ceea ce nu erai 
Tu. 

Caută inima mea, Doamne, Care ai voit să-mi amintesc acest lucru 
şi să-Ţi mărturisesc Ţie. Acum sufletul meu să se lipească de Tine, su¬ 
fletul meu pe care l-ai scos din vîscul atît de puternic al morţii. 

Ce nenorocit eram ! Şi Tu înţepai simţul rănii, pentru ca, părăsind 
totul, să se întoarcă la Tine — Care eşti peste toate 12 şi fără de Care 
nu ar exista nimic — să se convertească şi să fie însănătoşit. Aşadar, ce 
nenorocit eram şi cum ai făcut Tu ca să simt nenorocirea mea în ziua 
aceea în care mă pregăteam să citesc laude pentru împărat, laude în 
care, cele mai multe erau minciuni, pentru ca eu, care le rosteam, să 
fiu plăcut acelora care ştiau. De acele preocupări gîfîia sufletul meu şi 
fierbea de clocotele cugetărilor care-1 duceau la putreziciune, în ziua 
aceea cînd, trecînd pe o stradă din Milan, am observat un cerşe¬ 
tor, cred deja sătul, glumind şi veselindu-se. Şi am gemut şi am vorbit 
cu prietenii, care erau cu mine, despre multele dureri ale nebuniilor 
noastre, de care sufeream eu atunci, trăgînd sarcina nefericirii mele sub 
aţîţările poftelor şi mărind-o prin faptul că o tîram, iar prin aceasta nu 
doream altceva declt să ajungem la veselie. Atunci acel cerşetor ne 
precedase pe noi care poate că niciodată nu aveam să ajungem acolo, 
în adevăr, lucrul pe care acela îl dobîndise cu puţini băniişori, şi aceia 
cerşiţi, la acel lucru căutam eu să ajung prin atîtea poteci întortocheate 
şi dureroase, adică la veselia fericirii trecătoare. Acela nu avea, desi¬ 
gur, adevărata bucurie, dar eu căutam prin acele ambiţii ceva cu mult 
mai fals. Şi, desigur, acela se veselea, iar eu eram frămîntat, acela era 
în siguranţă, iar eu eram frămîntat. Şi dacă cineva m-ar fi întrebat dacă 
aş prefera să mă bucur sau să mă tem, i-aş fi răspuns «să mă bucur». 
Iarăşi dacă m-ar fi întrebat dacă aş fi preferat să fiu aşa cum era acela, 
sau să fiu ceea ce eram, atunci m-aş fi ales pe mine copleşit de griji şi de 
temeri, dar din răutate. Dar era oare din adevăr ? Căci eu trebuia să mă 
socotesc mai presus decît acela prin faptul că eram mai învăţat, pentru 
că acest fapt nu făcea să mă bucur, ci prin aceasta căutam să plac 
oamenilor, nu ca să-i învăţ, ci numai ca să plac. De aceea Tu «sfărîmi 
oasele mele» cu băţul pedepsei Tale l3 . 

(10) Aşadar, să se depărteze de sufletul meu aceia care-i spun: 
«Este un motiv pentru care fiecare să se veselească. Acel cerşetor se 


12. Rom. 9, 5. 

13. Ps. 41. 14. 

bucura că băuse mult vin, iar tu doreai să te bucuri de glorie». De care 
glorie, Doamne ? De gloria care nu este în Tine. Căci după cum nu era 
adevărata bucurie, tot aşa nici aceea nu era adevărata glorie, ci mai 
mult îmi sucea mintea. Există, în adevăr, un motiv pentru care fiecare 
să se bucure, ştiu, şi bucuria speranţei cu credinţă este foarte departe 
de acea deşertăciune. Dar şi atunci era o mare distanţă între noi, şi 
anume : acela era fericit pentru că se cufunda în veselie, pe cînd eu 
eram sfîşiat de frămîntări, aceasta prin faptul că acela, avînd bune do- 
rinţi, dobîndise vinul, iar eu, minţind, cîştigasem o glorie deşartă. 

Am spus atunci multe, în această ordine de idei, celor scumpi ai mei 
şi adesea căutam să văd cum îmi este în aceste împrejurări şi găseam 
că mă simt rău şi mă durea şi-mi îndoiam răul şi, dacă vreun prilej priel¬ 
nic mi-ar fi surîs, îmi era silă să-l prind, pentru că, mai înainte de 
a-1 prinde, zbura. 

VII 

(11) Gemeam împreună cu aceia cu care aveam legături prieteneşti, 
mai ales foarte familiare, cu Alypius şi cu Nebridius, care era din mu¬ 
nicipiul în care mă născusem eu, din părinţi fruntaşi în municipiu, mai 
mic de vîrstă decît mine. El studiase cu mine, cînd începusem să pre¬ 
dau în oraşul nostru, şi după aceea la Cartagina, şi mă iubea mult, pen¬ 
tru că îi apăream bun şi învăţat,"iar eu îl iubeam pentru marea lui în¬ 
clinare spre virtute, care, la o vîrstă nu mare, se vedea destul de limpede. 
Insă viitoarea obiceiurilor cartagineze, în care fierb spectacolele uşu¬ 
ratice, îl absorbiseră spre nebunia jocurilor de circ. Dar, pe cînd se ros¬ 
togolea în chip nenorocit în acele spectacole, iar eu predam acolo, într-o 
şcoală publică, retorica, încă nu mă audia ca magistru, pentru o ceartă 
care se iscase între mine şi tatăl lui. înţelesesem că iubea circul cu o pa¬ 
siune de moarte şi eram tare frămîntat pentru că mi se părea că aveam 
să pierd, sau că deja pierdusem o speranţă atît de mare. Dar nu aveam 
nici o putinţă ca să-l sfătuiesc sau să-l rechem cu vreo constrîngere, fie 
prin bunăvoinţa prieteniei, fie prin dreptul de profesor. In adevăr, eu so¬ 
coteam că el are aceleaşi sentimente pentru mine ca şi tatăl său, dar 
acela nu era aşa. Aşadar, lăsînd la o parte voinţa tatălui său în această 
privinţă, începuse să mă salute cînd venea în auditoriul meu ca să asculte 
ceva şi să plece. 

(12) Dar, îmi scăpase din minte ideea de a vorbi cu el, ca să nu piară 
un atît de mare grup de calităţi din cauza pasiunii oarbe şi periculoase 
pentru jocuri deşarte. Dar Tu, Doamne, Care stai la cîrma tuturor lucru¬ 
rilor pe care le-ai creat, nu uitaseşi că el avea să fie între fiii Tăi, sluji¬ 
tor al tainei Tale, pentru ca pe faţă să Ţi se dea Ţie îndreptarea lui, ai 
lucrat prin mine acea constrîngere, fără ca eu să-mi dau seama. 

In adevăr, îmtr-o zi, pe cînd şedeam la locul obişnuit şi în faţa mea 
erau dsicipolii, a venit, a salutat, s-a aşezat şi a început să asculte cu 
atenţie la cele ce se spuneau. Şi, din întîmplare, în mină aveam ceva de 
citit. Pe cînd explicam cele citite şi mi se părea că este potrivit să fac o 
asemănare cu jocurile de circ, pentru ca cele ce voiam să le arăt să fie 
şi mai plăcute şi mai clare, prin derîderea muşcătoare a acelora pe care-i 
atrăsese acea nebunie, «ştii Tu, Dumnezeul nostru» 14 , că nu m-am gîndit 
să-l vindec pe Alypius de acea ciumă. Dar el le-a raportat la sine şi a 
crezut că spusesem acele lucruri numai pentru el, iar ceea ce altul ar 
fi primit ca motiv să se mînie pe mine acel tînăr cinstit le-a luat ca să se 
supere pe sine însuşi şi ca să mă iubească cu mai multă ardoare, căci 
Tu ai spus odinioară şi ai introdus în Scrierile Tale : «Ceartă pe înţelept 
şi el Te va iubi» 15 . Eu nu-1 certasem, dar Tu, folosindu-Te de toţi, şi de 
cei care ştiu şi de cei care nu ştiu, în ordinea pe care o ştii — şi acea 
ordine este dreaptă — ai făcut din limba şi din inima mea cărbuni aprinşi 
prin care să arzi şi să vindeci mintea bunei speranţe, care intrase în pu¬ 
treziciune. Să tacă de a-Ţi mai aduce laude acela care nu cugetă la mi¬ 
lostivirile Tale, pe care eu Ţi le mărturisesc Ţie dinlăuntrul sufletului 
meu. 

în adevăr, acela, după ce spusesem acele cuvinte, s-a ridicat din acea 
groapă atît de adîncă, în care se prăvălea cu plăcere şi era orbit cu o 
uimitoare plăcere, şi şi-a scuturat sufletul printr-o puternică cumpătare, 
şi s-au dus de pe el toate murdăriile jocurilor de circ şi nu s-a mai dus 
acolo. Apoi, a învins pe tatăl său, care se împotrivea ca să mă aibă de 
profesor. Tatăl său a înţeles şi a cedat. Şi, începmd iarăşi să mă aduleze, 
a fost învăluit cu mine de acea superstiţie, iubind la manihei lăudăro¬ 
şenia înfrînării, pe care o socotea adevărată şi originală. Dar era nebu¬ 
nească şi plină de lăudăroşenie, căutînd să atragă sufletele preţioase, pare 
nu ştiau încă să atingă adîncul virtuţii şi erau uşor de înşelat cu aparenţa 
chipului neadevărat şi înşelător al virtuţii. 

VIII 

(13) Nepărăsind calea pămîntească, pe care i-o descriseseră încîn- 
tător părinţii săi, se dusese la Roma ca să înveţe dreptul, iar acolo a fost 
răpit de un dor de necrezut şi în chip de necrezut de spectacolul cu gla¬ 
diatori. 

în adevăr, deşi simţea dezgust şi detesta astfel de spectacole, anu¬ 
miţi prieteni şi discipoli ai săi, odată, cînd din întîmplare erau pe drum, 
întorcîndu-se de la prînz, pentru că refuza şi se împotrivea, l-au dus, cu 
o prietenească silă, în amfiteatru în zilele crudelor şi urîtelor jocuri, în 

timp ce el zicea : «Dacă tîrîti şi puneţi trupul meu în acel loc, oare puteţi 
să aţintiţi şi sufletul şi ochii mei la acele spectacole ? Aşadar, voi fi de 
faţă în lipsă şi în acest mod vă voi învinge şi pe voi şi acele jocuri». 
Deşi au auzit aceste cuvinte, totuşi ei l-au dus cu ei, dorind poate să vadă 
chiar acest lucru, anume dacă putea să facă ceea ce spusese. 

Cînd au venit acolo şi s-au aşezat pe băncile pe care au putut, toate 
fierbeau de cele mai nesănătoase plăceri. El, închizînd uşile ochilor, a 
interzis sufletului de a înainta în atîtea rele. Dar, o, de-ar fi putut să-şi 
astupe şi urechile! Căci într-o împrejurare a luptei, lovindu-1 uriaşul 
strigăt al poporului cu mare tărie, învins de curiozitate şi ca şi pregătit 
ca, orice ar fi fost, să dispreţuiască şi să învingă, şi vederea a deschis 
ochii şi a fost lovit în suflet de o rană mai grea decfit primise în trup 
acela pe care a dorit să-l vadă, şi a căzut mai de plîns deeît acela din 
a cărui cădere se produsese urletul care a intrat prin urechile lui şi a 
deschis ochii lui, pentru ca să fie un mijloc prin care să fie lovit şi arun¬ 
cat sufletul. Sufletul, pînă atunci, era mai mult îndrăzneţ deeît puternic, 
şi era cu atît mai slab cu cit îşi făcuse despre sine idei pe care ar fi tre¬ 
buit să le aibă despre Tine, Doamne. In adevăr, cînd a văzut acel sînge, 
in acelaşi timp a sorbit şi cruzimea şi nu şi-a întors privirile, ci le-a fixat 
şi a început să soarbă nebuniile, şi nu-şi dădea seama, şi se desfăta cu cri¬ 
ma luptei şi se îmbăta de o plăcere sîngeroasă. Şi nu mai era acelaşi care 
venise ci unul din mulţimea la care venise, şi se făcuse adevăratul to¬ 
varăş al acelora de care fusese adus. Ce să spun mai multe? A privit, a 
strigat, s-a aprins, a dus cu el de acolo nebunia. Nebunia prin care să 
fie îmboldit să revină nu numai cu aceia de care fusese mai înainte tî- 
rît, ci chiar înaintea lor, tîrînd şi pe alţii. 

Şi totuşi de aici, cu mîna Ta foarte puternică şi foarte miloasă, l-ai 
scos Tu şi l-ai învăţat să aibă încredere nu în el, ci în Tine, dar aceasta 
mult mai tîrziu. 

IX 



(14) Şi, totuşi, deja acest fapt se aşezase în memoria lui pentru vin¬ 
decarea viitoare. în adevăr, pe cînd studia, audiindu-mă la Cartagina, 
şi în mijlocul zilei se gîndea, în for, la cele ce avea să recite, aşa cum 
obişnuiesc şcolarii să se exercite, ai îngăduit să fie luat de paznicii 
forului ca un fur. Eu cred că Tu, Dumnezeul nostru, ai îngăduit acest 
lucru, nu pentru alt motiv, ci pentru ca acel bărbat, care avea să fie 
atît de mare, să înceapă să înveţe cum nu trebuia ca, în cercetarea 
cauzelor, un om să fie cu uşurinţă condamnat de un alt om cu o cru¬ 
zime neobişnuită. 

în adevăr, el se plimba singur înaintea tribunei, avînd tăbliţe de 
scris şi condei, cînd iată că un tînăr din numărul şcolarilor, cu ade¬ 
vărat fur, purtînd în ascuns o secure, fără ca el să-şi dea seama, a 
intrat la balustrada de plumb, care se află deasupra străzii cămătarilor, 
şi a început să taie plumb. Dar, auzindu-se sunetul securii, cămătarii, 
care se aflau dedesubt, au început să murmure şi au trimis ipe unii care 
să prindă pe oricine ar fi găsit. Auzind glasurile lor, acela, părăsind 
instrumentul, s-a depărtat cu teamă, ca să nu fie prins cu securea. Aly- 
pius însă, care nu-1 văzuse cînd intrase, a simţit cînd ieşea şi l-a văzut 
cum se îndepărtează în grabă şi, dorind să ştie motivul, a intrat în 
acel loc şi se gîndea, şi stînd şi admirînd securea, iată că aceia care 
fuseseră trimişi îl află pe el singur purtînd securea de al cărei sunet 
fuseseră miraţi. îl reţin, îl itrag — în timp ce se adună chiriaşii fo¬ 
rului — ca pe un fur vădit şi se lăudau pentru faptul că l-au prins şi 
îl duceau de acolo ca să fie dat pe mina judecăţii. 

(15) Dar numai pînă aici a trebuit să fie cercetat, căci îndată, 
Doamne, ai venit în ajutorul nevinovăţiei lui, al cărui martor erai Tu 
singur. în adevăr, pe cînd era dus fie la temniţă, fie la chinuri, îi 
iese în cale un arhitect care avea cea mai înaltă grijă de clădirile pu¬ 
blice. Aceia se bucură că le ieşise în cale tocmai acela care-i bănuia, 
de obicei, de lucrurile furate care dispăreau din for, la ideea că acela 
avea în fine să afle cine făcea acest gen de fapte. 

însă acel om văzuse pe Alypius în casa unui senator, la care venea 
adesea ca să-l salute şi, recunoscîndu-1, îndată l-a luat de mină şi l-a 
îndepărtat de mulţime şi, cercetînd cauza unui rău atît de mare, a 
aflat ce se întîmplase şi a poruncit ca toţi aceia care erau de faţă şi 
se agitau ameninţător să vină cu sine. Şi au venit la casa tînărului care 
săvîrşise fapta. înaintea uşii se afla un ,tînăr sclav, care era atît de 
mic încît, netemîndu-se de nimic pentru stăpînul său, putea uşor să 
dezvăluie totul, căci, în adevăr, îl însoţise pe stăpîn în for. După ce 
Alypius l-a recunoscut, i-a făcut cunoscut arhitectului, iar acela a ară¬ 
tat sclavului securea şi l-a întrebat a cui este. Sclavul de îndată a răs¬ 
puns «A noastră». Apoi, întrebat în continuare, a dezvăluit şi celelalte. 

Aşadar, după ce cauza trecuse asupra acelei case şi mulţimile, care 
se credeau deja biruitoare asupra lui Alypius, au rămas ruşinate, Aly¬ 
pius, viitor chivernisitor al Cuvîntului Tău şi cercetător al multor cauze 
în Biserica Ta, a ieşit de acolo cu mai multă experienţă şi mai bine 
pregătit. 

X 

(16) Ei bine, pe acesta eu îl găsisem la Roma, iar acesta s-a lipit 
de mine printr-o puternică legătură sufletească, mergînd cu mine la 
Milan, ca să nu mă părăsească, şi să facă ceva cu dreptul pe care-1 
învăţase mai mult din dorinţa părinţilor decît din dorinţa sa. Fusese 
deja de trei ori asesor, dînd dovadă de o minunată stăpînire de sine, 
umplîndu-i de uimire pe cei care puneau aurul mai presus de nevi¬ 
novăţie. Fusese pusă la încercare firea lui nu numai prin momeala 
poftei, ci şi prin imboldul temerii. 

La Roma era asesor al demnitarului pus la finanţele publice. Exista 
în acel timp un foarte puternic senator, căruia i se supuneau mulţi, 
fiind ţinuţi strîns şi de binefacerile primite de la el, dar şi de teroare. 
Acel senator a voit să i se îngăduie nu ştiu ce după obiceiul puterii 
sale, ceva care era neîngăduit de lege. Alypius s-a opus. I s-a făgăduit 
o răsplată, dar a luat-o în rîs. I s-au adresat ameninţări. Le-a călcat 
în picioare, în timp ce toţi admirau nemaivăzutul suflet, care nu do¬ 
rea ca prieten sau nu se temea ca duşman de un om atît de important, 
şi care devenise foarte faimos prin nenumăratele moduri de a veni în 
ajutor, sau de a dăuna. Dar însuşi judecătorul, al cărui consilier era, 
deşi el însuşi nu ar fi voit să se facă ceea ce cerea senatorul, totuşi nu 
îndrăznea să nege pe faţă, ci, trecînd cauza asupra lui Alypius, afirmă 
că el nu-1 lasă, fiindcă, în adevăr, dacă el ar da aviz favorabil, Alypius 
s-ar retrage. 

Dar Alypius era cit pe aci să fie atras numai de un singur lucru, 
anume de studiul pentru literatură, pentru ca acela să se îngrijească 
de facerea manuscriselor pe papyrus pe preţuri stabilite de pretor, dar 
consultînd justiţia, deliberarea a luat o întorsătură mai bună, căci el 
a socotit că este mai folositoare dreptatea care-i interzicea acel lucru, 
decît puterea care-i îngăduia. Mic este acest lucru. «Dar cel ce este 
credincios în foarte puţin şi în mult este credincios», şi în nici un mod 
nu va fi deşert ceea ce a ieşit din gura adevărului Tău. «Deci, dacă 
nu aţi fost credincioşi în maraona cel nedrept, cine vă va încredinţa 
lucrul cel adevărat ? Şi dacă în ce este străin nu aţi fost credincioşi, 
cine vă va da ceea ce este al vostru ?» 17 . Aşa era el atunci, şi se 
lipea de mine, şi se sfătuia cu mine ce mod de viaţă trebuie să ducem. 

(17) Chiar şi Nebridius, care, părăsind patria, vecină cu Gartagina, 
şi chiar Cartagina însăşi, unde era foarte des, părăsind ogorul părin¬ 
tesc foarte bun, părăsind casa şi pe mama, care nu avea să-l urmeze, 
nu a venit pentru nici o altă cauză la Milan, decît ca să trăiască îm- 


16. Luca, 16, 10. 

IL Luca, 16, 11—12. 

preună cu mine în cel mai arzător studiu al adevărului şi al înţelep¬ 
ciunii, la fel suspina şi la fel şovăia, cercetător aprins al vieţii feri¬ 
cite şi foarte ager scrutător al celor mai grele probleme. Erau trei guri 
înfometate care-şi mărturiseau, gîfîind, una alteia lipsa lor şi care pri¬ 
veau la Tine, ca să le dai lor «hrană la timpul potrivit» 1S . Şi în toată 
amărăciunea care urma faptele noastre lumeşti, după mila Ta, cînd ne 
uitam la scopul pentru care se făceau acele lucruri ni se punea în cale 
întuneric şi ne întorceam gemînd şi ziceam : «Cît timp vor mai dura 
acestea ?». Şi acestea le ziceam deseori şi, zicînd, nu le părăseam, pen¬ 
tru că nu ne apărea limpede ceva sigur, pe care să punem mîna, pă- 
răsindu-le. 

XI 

(18) Şi eu mă miram foarte mult, frămîntîndu-mă şi amintindu-mi 
cît de mult timp trecuse de la al nouăsprezecelea an al vieţii mele, 
cînd începusem să fierb de studiul înţelepciunii, hotărîndu-mă ca, de 
îndată ce voi afla, să părăsesc toate speranţele deşarte şi minciunile 
nesănătoase ale dorinţelor deşarte. 

Şi iată că mergeam pe al treizecilea an al vîrstei, ezitînd în acelaşi 
noroi din lăcomia de a mă bucura de bunurile prezente, care fugeau, 
şi mă împrăşitiam cînd îmi ziceam : «Mîine voi afla, iată îmi va apărea 
clar şi o voi ţine, iată Faustus va veni şi-mi va expune totul. O, mari 
bărbaţi academici ! Nu se poate şti nimic cu siguranţă, ca să ne ducem 
viaţa. Totuşi să căutăm cu mai mare atenţie şi să nu disperăm. Iată 
că nu sînt fără înţeles cele ce se spun în cărţile bisericeşti, care se 
păreau că sînt neînţelese, şi pot fi înţelese altfel şi cu cinste. îmi voi 
înfige paşii pe acea treaptă, pe care, copil fiind, fusesem pus de părinţii 
mei, pînă cînd se va găsi adevărul lămurit. Dar unde va fi căutat ? 
Ambrozie nu are timp liber, eu nu am timp să citesc. Unde să căutăm 
codicii înşişi ? De unde şi cînd să mi-i procur ? De la cine să-i luăm ? 
Să fie socotite momentele, să fie împărţite orele pentru mîntuirea su¬ 
fletului. S-a născut o mare speranţă, credinţa ortodoxă, ceea ce soco¬ 
team şi ceea ce învinuiam cu deşertăciune. 

învăţaţii socotesc că este o nelegiuire faptul de a socoti că Dum¬ 
nezeu este mărginit de figura unui trup omenesc. Şi mai stăm la în¬ 
doială să batem la uşă ca să ni se deschidă şi celelalte ? în orele de 
dinainte de masă sîntem ocupaţi cu şcolarii, ce să facem în celelalte 
ore ? De ce nu facem acest lucru ? Dar cînd salutăm pe prietenii mai 
mari de ale căror voturi avem nevoie ? Cînd să pregătim ceea ce să 




144 


FERICITUL AUGUSTIN 


cumpere şcolarii ? Cînd să ne refacem pe noi înşine, odihnindu-ne su¬ 
fletul de la apăsarea grijilor ? 

(19) Să nu piară toate şi să lăsăm la o parte aceste lucruri de¬ 
şarte şi nefolositoare, să ne străduim numai la căutarea adevărului. 
Viaţa este plină de răutăţi, moartea este neprevăzută. Dacă o să ne 
surprindă fără de veste, cum vom ieşi de aici ? Şi unde trebuie să în¬ 
văţăm cele ce n-am respectat aici ? Oare nu trebuie, mai degrabă, să 
ispăşim pedepse grele pentru această lipsă de grijă ? Dar ce se în- 
tîmplă dacă moartea însăşi va tăia şi va sfîrşi orice grijă deodată cu 
simţirea. Deci, şi acest lucru trebuie cercetat. 

Dar departe de mine cugetul că ar putea să fie aşa. Culmea atît 
de înaltă a temeiniciei credinţei creştine, care se răspîndeşte pe tot 
globul pămîntesc, nu este un gol, nu este un deşert. Nu s-ar putea 
face niciodată, în chip dumnezeiesc, lucruri de acest fel şi atît de mari, 
dacă deodată cu moartea trupului s-ar nimici şi viaţa sufletului. Aşa¬ 
dar, ce mai şovăim ca, părăsind speranţa în cele ale veacului, să ne 
încredinţăm cu totul căutării lui Dumnezeu şi a vieţii fericite ? 

«Dar ascultă : sînt plăcute şi aceste lucruri, au şi ele nu o mică 
dulceaţă a lor şi nu este uşor să rupi orice preocupare cu ele, pentru 
că este ruşinos să te întorci iarăşi la ele. Iată de cîtă strădanie este 
nevoie pentru ca să se poată dobîndi o onoare oarecare. Şi ce trebuie 
dorit mai mult în aceste lucruri ? Este la îndemînă o mulţime de prie¬ 
teni mai importanţi şi chiar dacă nu ne grăbim să dobîndim altceva 
mai mult, totuşi poate să-mi fie dată o întîietate. Şi trebuie luată în 
căsătorie o soţie cu ceva bani, ca să nu mărească cheltuiala mea, şi 
aceia va fi termenul poftelor. Mulţi oameni mari şi foarte demni de 
a fi imitaţi s-au dedat studiului înţelepciunii avînd soţii». 

(20) Cînd ziceam aceste lucruri, iar aceste vînturi suflau rînd pe 
rînd şi împingeau încoace şi încolo inima mea, treceau momentele şi 
eu întîrziam «să mă întorc la Domnul» şi amînam, «din zi în zi, să 
trăiesc în Tine (Ecci. 5, 8)», şi nu amînam să mor în fiecare zi în mine 
însumi : iubind viaţa fericită, mă temeam de ea în lăcaşul ei şi, fugind 
de ea, o căutam. în adevăr, socoteam că voi fi foarte nenorocLt dacă 
voi fi lipsit de îmbrăţişările unei femei şi nu mă gîndeam la leacul 
milei Tale, ca să vindec aceeaşi slăbiciune, pentru că nu-1 încercasem 
şi credeam că înfrînarea depinde de propriile puteri, de care eu nu 
eram conştient, cînd eram atît de prost, încît nu ştiam că, aşa cum 
s-a scris, nimeni nu poate să fie feciorelnic dacă nu i-ai dat Tu. în 
orice caz, mi-ai fi dat dacă aş fi lovit urechile Tale cu geamăt lăuntric 
şi dacă aş fi aruncat la Tine, cu credinţă temeinică, grija mea. 

XII 

(21) Mă oprea, desigur, Alypius să mă căsătoresc, cîntîndu-mi că 
în nici un mod nu se poate trăi intr-un răgaz fără de griji, în dragostea 
de înţelepciune, aşa cum am dori, dacă aş fi făcut acest lucru. în adevăr, 
el însuşi era foarte curat în acel lucru, atît de neprihănit încît era de 
mirare foarte, fiindcă căpătase experienţa cu femeile la începutul ti¬ 
nereţii sale şi nu se lipise de acea plăcere, ci, mai mult, simţise o du¬ 
rere şi o dispreţuise, iar de atunci trăia în mare înfrînare. 

Eu, însă, îi rezistam, aducîndu-i pildele acelora care, deşi căsătoriţi, 
cultivaseră înţelepciunea şi cîştigaseră merite în faţa lui Dumnezeu 
şi avuseseră prieteni credincioşi şi-i iubiseră cu credincioşie. Dar eu 
eram foarte departe de măreţia de suflet a lor, şi, legat de boala trupu¬ 
lui, cu o distrugătoare dulceaţă, îmi tîram lanţul şi mă temeam să-l 
dezleg, şi ca şi cînd aş fi fost lovit de o rană, respingeam vorbele 
celui care mă sfătuia de bine ca pe mina celui care voia să mă dezlege. 

Pe deasupra, chiar prin mine şarpele îi vorbea lui Alypius şi-i îm¬ 
pletea şi-i împrăştia prin limba mea dulci laţuri în calea lui, în care 
să-i fie prinse curatele şi sprintenele picioare. 

(22) în adevăr, pe cînd el se mira că eu, ipe care mă aprecia mult, 
sînt atît de lipsit de vîscul plăcerii, încît afirmam — ori de cîte ori dis¬ 
cutam despre acest lucru între noi — că nu pot în nici un caz să duc 
viaţă de celibatar, şi mă apăram atît de mult — cînd îl vedeam că 
se miră — încît spuneam că este o mare deosebire între ceea ce el 
încercase pe răpite şi pe furiş — lucru de care nici nu-şi mai amintea 
şi de aceea nu-1 dispreţuia cu nici o supărare — şi între desfătările 
obiceiului meu, la care, dacă s-ar fi adăugat numele cinstit de căsă¬ 
torie, el nu trebuia să se mire de ce eu nu puteam dispreţui acea viaţă, 
încît începuse şi el să dorească să fie căsătorit, fără să fie nicidecum 
învins de pofta unei astfel de plăceri, ci din curiozitate. In adevăr, 
zicea că doreşte să ştie ce era acel lucru fără de care viaţa mea, 
care-i plăcea aşa cum era, mi se părea nu o viaţă, ci o (pedeapsă. 
Căci era înmărmurit sufletul liber de acel lanţ în faţa sclaviei mele 
şi, fiind înmărmurit, mergea spre dorinţa de a încerca şi avea să ajungă 
chiar la încercare. Şi avea să cadă chiar în acea sclavie de care era 
uimit, pentru că voia să facă un pact cu moartea şi «cine iubeşte pri¬ 
mejdia va înfrunta primejdia». 

Căci îndatorirea de a păstra căsătoria şi de a face copii nu-1 con¬ 
ducea pe nici unul dintre noi, decît slab, la ceea ce este podoaba că¬ 
sătoriei. însă în cea mai mare parte, cu putere, după ce mă cuprin¬ 
sese, mă chinuia obiceiul de a sătura pofta cea nesăţioasă, iar pe el 
curiozitatea îl trăgea ca să-l prindă. 

Aşa eram eu, pînă cînd Tu, Preaînaltule, nepărăsind ţărîna noas¬ 
tră, milostivindu-Te de nenorociţi, le vii în ajutor, în minunate şi as¬ 
cunse chipuri. 

XIII 

(23) Se depuneau stăruinţe neobosite ca să-mi iau o soţie. Deja 
ceream în căsătorie, deja mi se promitea, iar mama îşi dădea foarte 
mult silinţa, pentru ca odată căsătorit să mă spele botezul mîntuitor, 
de care ea se bucura, văzînd că sînt mai potrivit pentru căsătorie şi 
observînd că dorinţele sale şi făgăduinţele Tale se împlinesc în credinţa 
mea. 

Deşi, desigur, şi la rugămintea mea, şi la dorinţa sa, Te ruga în 
fiecare zi cu strigătul tare al inimii ca să-i arăţi printr-o arătare ceva 
despre viitoarea mea căsătorie, Tu nu ai voit niciodată. Vedea anu¬ 
mite lucruri deşarte şi uimitoare ila care o silea pornirea spiritului 
uman, care se frămînta din cauza acestui lucru, şi-mi istorisea, nu cu 
încrederea cu care obişnuia, cînd Tu i le arătai, ci dispreţuindu-le. în 
adevăr, zicea că distinge, cu nu ştiu ce gust, pe care nu-1 putea ex¬ 
plica în cuvinte, ce deosebire este între Tine, Care trimiteai revelaţii, 
şi sufletul ei care visa. 

Stăruia totuşi, şi tînăra era cerută, a cărei vîrstă era cu doi ani 
mai mică decît vîrsta căsătoriei şi, fiindcă ea plăcea, era aşteptată. 

XIV 

(24) Şi mulţi prieteni frămînitaserăm în suflet, discutînd şi detes- 
tînd tulburătoarele supărări ale vieţii omeneşti. Aproape că şi stabi¬ 
liserăm ca, departe de mulţimile omeneşti, să trăim în linişte, dispu- 
nînd de această viaţă de linişte în modul ca, dacă puteam avea ceva, 
să punem la mijloc şi să strîngem, din toate averile, o singură avere. 
Aceasta pentru ca, prin sinceritatea prieteniei, să nu fie un lucru al 
acestuia şi celălalt al celuilalt, ci ca din toate să se facă un singur 
lucru şi totul să fie al fiecăruia şi toate ale tuturor, căci mi se părea 
că pot să existe aproape zece oameni în aceeaşi societate şi să fim 
între noi foarte bogaţi. Printre noi erau unii foarte bogaţi, mai ales 
Romanianus, din acelaşi municipiu cu mine, foarte bun prieten cu mine, 
pe care, atunci, gravele frămîntări ale afacerilor sale îl aduseseră la 
autoritate. El stăruia cel mai mult pentru acest lucru şi avea o mare 
autoritate în încercarea de a convinge, pentru că marea lui avere era 
cu mult mai presus de a celorlalţi. 

Şi hotărîsem ca, în fiecare an, doi din noi, ca nişte magistraţi, să 
se îngrijească de cele necesare, în timp ce ceilalţi vor fi liniştiţi. Dar 
după ce am început să ne gîndim dacă soţiile vor îngădui aceslt lucru. 

soţii pe care unii dintre noi le avea, şi noi voiam să le avem, toată 
acea hotărîre, pe care o pusesem bine la cale, ne-a scăpat din mîini, 
s-a frînt şi a fost aruncată. 

De aci am revenit la suspinuri, la gemete, şi la îndreptarea pa¬ 
şilor, ca să intrăm pe drumurile largi şi bătute ale veacului, fiindcă 
multe cugetări erau în inima noastră, dar «Sfatul Tău rămîne în veac» 19 . 
Din acest sfat Tu luai în rîs ale noasitre şi ne pregăteai pe ale Tale, 
avînd să ne dai «nouă hrană la vreme» 20 şi să ne deschizi mîna şi să 



saturi sufletele noastre de binecuvîntare» 21 


XV 

(25) între timp păcatele mele se înmulţeau şi a fost smulsă de la 
mine, ca şi cînd ar fi fost o piedică pentru căsătorie, femeia cu care 
eram obişnuit să mă culc, de care inima mea era lipită, zdrobită, ră¬ 
nită şi sîngera, şi s-a întors în Africa, făgăduindu-Ţi că nu va 
mai cunoaşte alt bărbat, lăsîndu-mi fiul natural pe care-1 aveam cu ea. 

Dar eu, nefericitul, care nu imitam o femeie, neputînd îndura amî- 
narea, deoarece aveam să primesc pe aceea pe care o ceream numai 
după doi ani, pentru că nu iubeam căsătoria, ci eram robul poftei, mi-am 
găsit allta, dar nu ca soţie, ci pentru a continua şi prelungi, fie întreg, 
fie sporit, boala sufletului meu datorită obişnuinţei, care avea să du¬ 
reze pînă la acea căsătorie. Şi nu se vindeca rana aceea a mea, care 
se produsese prin acea despărţire de mai înainte, ci, după frămîntare 
şi durere, şi mai aprig putrezea şi durea parcă şi mai tare şi mai cu 
disperare. 

XVI 

(26) Ţie lauda, Ţie slava, Izvorul milelor ! Eu devenisem mai ne¬ 
fericit, iar Tu mai aproape de mine. Venise, gata să vină, dreapta Ta, 
care avea să mă smulgă din noroi şi să mă spele, iar eu nu ştiam. 
Şi nu mă chema înapoi de la viitoarea mai adîncă a plăcerilor trupeşti 
decît teama de moarte şi de judecata Ta viitoare, teamă care, prin fe¬ 
luritele idei care mă frămîntau, nu s-a retras niciodată din inima mea. 

Şi discutam cu prietenii mei Alypius şi Nebridius, susţinînd că, 
în privinţa binelui suprem sau a răului suprem, Epicur ar fi primit 
palma în sufletul meu, dacă nu aş fi crezut că după moarte rămîne 
viaţa sufletului şi prelungirea meritelor, ceea ce Epicur nu a voit să 
creadă. Şi mă întrebam dacă am fi nemuritori şi într-o veşnică desfă¬ 
tare a trupului şi am trăi fără teama de a o pierde, de ce nu am fi fe¬ 
riciţi, sau ce altceva am mai căuta ? 

10. Ps. 32, 11. 

> 20. Ps. 144, 15. 

[A 21. Ps. 114, 16. 

Nu ştiam că aceasta constituie nenorocirea, anume faptul că fiind 
cufundat atît de mult şi orb fiind nu puteam că cuget la lumina cinstei şi 
la frumuseţea care putea fi îmbrăţişată pe degeaba, pe care nu o vede 
ochiul trupului, dar se vede din ascunsul adine al sufletului. Şi nu 
luam aminte, nefericitul de mine, din ce vînă ieşea ea pentru mine, 
pentru că aceste lucruri urîte le discutam cu dulceaţă cu prietenii, şi 
fără de prieteni nu puteam fi fericit, chiar după simţul pe care atunci 
îl aveam, plin de năvala cît se poate de mare a plăcerilor trupeşti. Pe 
aceşti prieteni, în orice caz, îi iubeam neinteresat şi simţeam că şi ei 
mă iubesc făjă interes. 

O, căi întortochiate ! Vai de sufletul îndrăzneţ care spera că, dacă 
se va îndepărta de la Tine, va afla ceva mai bun! S-a întors şi s-a re¬ 
întors pe spate şi pe laturi şi pe pîntece şi aspre sînt toate şi Tu singur 
eşti odihna. Iată eşti de faţă şi ne eliberezi de nenorocitele greşeli şi 
ne aşezi în calea Ta şi ne mîngîi şi zici : «Alergaţi! Eu vă voi purta 
şi Eu vă voi duce şi acolo vă voi purta». 







CARTEA A ŞAPTEA 


I 

(1) Murise acum tinereţea mea cea rea şi ticăloasă şi mergeam spre 
tinereţea mai matură, şi cu cit eram mai mare de vîrstă, cu atît eram 
mai urît din cauza deşertăciunilor, eu care nu puteam să cuget nici o 
altfel de substanţă decît ceea ce se vede de obicei cu ochii aceştia. Nu 
Te cugetam, Dumnezeule, sub figura unui trup omenesc, de cînd începu¬ 
sem să aud ceva din înţelepciune — mereu am fugit de acest lucru şi mă 
bucuram să aflu acest lucru în credinţa mamei noastre spirituale, Bise¬ 
rica Ta ortodoxă, — dar nu-mi puteam închipui cum să Te cuget în alt 
mod. Şi încercam să Te închipui eu, un om, un astfel de om, pe Tine, 
preaînaltul, singurul şi adevăratul Dumnezeu, pe Tine nesupus strică¬ 
ciunii, nemişcător şi neschimbător, Te credeam din toată măduva mea, 
fiindcă, deşi neştiind de unde şi în ce mod, totuşi vedeam limpede şi eram 
sigur că ceea ce este supus stricăciunii este inferior faţă de ceea ce nu 
este supus stricăciunii şi ceea ce nu poate fi constrîns îl puneam fără 
şovăire mai presus de ceea ce poate fi constrîns, şi ceea ce nu suferă 
nici o schimbare, gîndeam că este mai bun decît ceea ce se poate 
schimba. 

Striga cu tărie inima mea împotriva tuturor închipuirilor mele şi 
cu această singură lovitură încercam să îndepărtez de la ascuţişul minţii 
mele mulţimea necurăţiei care zbura în jurul ei. Şi abia îndepărtată «la 
o clipeală de ochi» h iată că iarăşi se înfăţişa întreagă şi se prăvălea 
spre faţa mea şi o întuneca, astfel încît eram silit să cuget ceva, deşi în 
forma unui trup omenesc, totuşi ceva corporal care există prin întinsul 
spaţiilor fie înnăscut lumii, fie chiar risipit în afara lumii prin infinit, 
chiar şi acest ceva nesupus stricăciunii, nepîngărit, şi neschimbător pe 
care-1 puneam mai presus de stricăcios, pîngărit şi schimbător, pentru 
că orice element pe care-1 socoteam că nu face parte din aceste spaţii 
mi se părea că nu este nimic, dar chiar nimic, nici măcar vid, ca şi cînd 
corpul ar fi luat din loc şi ar rămîne locul golit de orice corp şi pămîn- 
tesc şi umed şi aerian, şi ceresc, dar ar fi totuşi loc gol, ca un fel de 
nimic spaţios. 

(2) Aşadar eu, cu «inima învîrtoşată» 2 , nefiind lămurit pentru mine 
însumi, socoteam că nu există chiar nimic care să nu se extindă prin 
anumite spaţii, sau să nu se reverse, sau să nu se concentreze, sau să 
nu se umple, sau să nu poată cuprinde ceva de acest gen. Căci formele, 
pe care de obidei se plimbau ochii mei, erau imagini prin care mergea 
mintea mea şi nu vedeam că această cugetare, prin care formam acele 
imagini, nu este ceva de acest gen, cugetare care nu ar fi putut totuşi 
să le formeze dacă nu ar fi fost ceva mare. 

Tot aşa pe Tine, viaţa vieţii mele, Te concepeam mare şi credeam 
că pătrunzi peste tot, prin spaţiile infinite, alcătuirea lumii şi, dincolo 
de lume, în orice parte, prin spaţiile imense şi fără de margine, astfel 
incit să Te aibă pămîintul, să Te aibă cerul, să Te aibă toate şi ele să 
se termine în Tine, Tu însă nicăieri. Căci aşa cum luminii soarelui nu i 
s-ar opune corpul aerului, acest aer care este deasupra pămîntului, nu s-ar 
opune să treacă prin el, pătrunzîndu-1, fără să-l rupă sau să-l taie, ci 
umplîndu-1 în întregime, tot aşa socoteam că şi pentru Tine este uşor 
de străbătut nu numai corpul cerului şi al aerului şi al mării, dar chiar 
al pămîntului şi că poate fi pătruns din toate părţile cele mai mari şi 
cele mai mici oa să cuprindă prezenţa Ta, în timp ce o ascunsă suflare 
din lăuntru şi din afară conducea toate lucrurile pe care le-ai creat Tu. 
Aşa bănuiam, fiindcă nu puteam să cuget altceva. In schimb totul era 
fals, căci în acel mod al cugetării mele, o mai mare parte a pămîntului 
ar avea o mai mare parte din Tine şi o parte mai mică a pămîntului ar 
avea o parte mai mică din Tine, iar în acest mod toate ar fi pline de Tine. 
în acest fel o mai mare parte din Tine ar cuprinde mai degrabă corpul 
unui elefant decît corpul unei vrăbii, cu cît elefantul ar fi mai mare şi 
ar ocupa un lloc mai mare. în acest mod, pe bucăţele, ai fi făcut părţilor 
mai mari ale lumii mari părţi din Tine, iar părţilor scurte ai fi făcut 
mai scurte părţi din Tine. Dar nu este aşa. Tu nu «luminaseşi încă în¬ 
tunericul meu» 3 . 

II 

(3) Era destul, Doamne, pentru mine, era destul contra acelor înşe¬ 
laţi şi vorbăreţi muţi, căci nu de la ei suna Cuvîntul Tău, era destul ceea 
ce de mult timp, chiar de la Cartagina, Nebridius obişnuia să le pună 
în faţă şi toţi cei care auziserăm eram impresionaţi. Ce avea să-Ţi facă 
Ţie nu ştiu ce neam al întunericului, pe care ei obişnuiesc să Ţi-1 opună, 
dacă Tu nu ai fi voit să lupţi cu ei ? Căci dacă mi s-ar răspunde că acel 
lucru ar fi putut să fie întrucîtva dăunător, Tu ai fi constrîns şi strică- 
cios. Dacă, însă, s-ar fi zis că el nu ar fi putut aduce nici o vătămare, nu 


2. Matei, 13, 35. 

3. Ps. 17, 31. 

ar fi avut nici un motiv de luptă şi de o astfel de luptă, incit o parte a Ta, 
sau un membru al Tău, sau un vlăstar din substanţa Ta sa se amestece 
cu puterile potrivnice şi nu cu naturile create de Tine, şi să fie atît de 
mult stricată de ele şi schimbată în rău incit, din fericire, să se întoarcă 
în nenorocire şi să aibă nevoie de ajutor, prin care să poată fi scos şi 
curăţit, şi ca acest lucru să fie sufletul căruia să-î slujească şi să-i vină 
în ajutor Cuvîntul Tău, cel curat de moliipsire, şi neatins de stricăciune, 
dar el însuşi supus stricăciunii, pentru că este din una şi aceeaşi sub¬ 
stanţă. Aşadar, dacă ar zice că Tu, orice eşti, adică substanţa Ta, prin 
care exişti, este supusă stricăciunii, toate sînt false şi îngrozitoare, iar 
dacă ar zice că eşti supus stricăciunii, chiar şi acest lucru este fals şi 
îngrozitor. 

Era, aşadar, de ajuns acest argument contra lor, care trebuiau în 
orice mod respinşi de la apăsarea pieptului, pentru că nu aveau pe unde 
să iasă fără o urîtă nelegiuire a inimii şi a limbii, cînd simţeau şi vorbeau 
aceste lucruri despre Tine. 

III 

(4) Pînă acum chiar şi eu, deşi afirmam şi credeam cu tărie că Dom¬ 
nul nostru este neprihănit şi neschimbător, şi nemişcător, Dumnezeu 
adevărat, Care ai creat nu numai sufletele noastre, dar chiar şi trupurile 
noastre, dar nu numai sufletele şi trupurile noastre, ci pe toţi şi toate 
lucrurile, nu aveam o idee precisă şi lămurită despre cauza răului. Dar 
oricare ar fi fost această cauză, vedeam că trebuie s-o cercetez în aşa 
mod încîlt să nu fiu constrîns de ea să cred că Dumnezeul cel neschim¬ 
bător este schimbător, pentru ca să nu devin eu însumi ceea ce căutam. 
Aşadar, căutam cauza răului în siguranţă şi sigur că nu este ceea ce 
afirmau ei, lucru de care fugeam din tot sufletul, pentru că vedeam că 
ei, în timp ce cercetau cauza răului, erau plini de răutate, datorită căreia 
credeau că mai degrabă substanţa Ta suferă răul decît că substanţa lor 
face rău. 

(5) Şi îmi încordam atenţia ca să disting ceea ce auzeam, anu¬ 
me că liberul arbitru al voinţei este cauza pentru care făceam rău, iar 
judecataTa dreaptă este cauza pentru care suferim. Dar acea cauză nu 
eram în stare s-o disting lămurit. Aşadar, încercînd s-o scot din ascuţi¬ 
şul col adînc al minţii, iarăşi mă cufundam şi, adesea încercînd, iară şi 
iară mă cufundam. 

în adevăr, mă ridica la lumina Ta faptul că ştiam tot atît de bine că 
am o voinţă, pe cit de bine ştiam că trăiesc. Aşadar, cînd voiam sau nu 
voiam ceva, eram sigur că nu altul decît eu însumi vrea sau nu vrea, 
şi îmi dădeam seama din ce în ce mai mult că aci este cauza păcatului. 
Dar ceea ce făceam fără voia mea, vedeam că mai degrabă sufăr decît 

fac şi socoteam că acest lucru nu este vină, ci socoteam că este o pe¬ 
deapsă, cu care, cugetînd ca Tu eşti drept, repede mărturiseam că sînt 
lovit pe drept. 

Dar iarăşi ziceam : «Cine m-a făcut ? Oare nu Dumnezeul meu, Care 
este nu numai bun, ci binele însuşi ? De unde îmi vine mie, deci, dorinţa 
să fac rău şi să nu vreau binele ? Pentru ce să fie motive pentru care să 
ispăşesc pe drept pedepse ? Cine a pus în mine şi a semănat răsadniţa 
amărăciunii, cînd eu, pe de-a întregull, eram făcut de prea dulcele meu 
Dumnezeu ? Dacă diavolul este autor, de unde vine diavolul însuşi ? Iar 
dacă însăşi voinţa cea rea din înger bun s-a făcut diavol, de unde vine 
chiar la el voinţa rea, prin care să se facă diavol, cînd îngerul întreg a 
fost făcut foarte bun de Ziditor ?». Eram iarăşi descurajat de aceste cu¬ 
getări şi mă simţeam înăbuşit, dar nu eram dus pînă la acel iad al erorii 
unde nimeni nu Te mărturiseşte, în timp ce se socoteşte că mai degrabă 
Tu suferi răul decît îl face omul. 

IV 

(6) în acest mod mă sforţam să aflu celelalte lucruri, aşa crum afla¬ 
sem că ceea ce este nestricăcios este mai bun decît ceea ce este sitrdcă- 
cios şi de aceea mărturiseam că Tu, orice ai fi, eşti nestricăcios. Căci 
nici un suflet niciodată nu a putut şi nu va putea să cugete ceva care 
să fie mai bun decît Tine, Care eşti binele cel mai înalt şi cel mai bun. 
Cînd, însă, în modul cel mai adevărat şi cel mai sigur, ceea ce este ne¬ 
stricăcios este pus mai presus de stricăcios, aşa cum îl puneam eu, aş fi 
putut să ating cu cugetarea ceva care să fie mai bun decît Dumnezeul 
meu, dacă Tu nu ai fi nestricăcios. Aşadar, acolo unde vedeam că incorup¬ 
tibilul trebuie pus mai presus de coruptibil, acolo trebuia să Te caut, şi 
de acolo să observ de unde este răul, adică de unde este această strică¬ 
ciune prin care substanţa Ta nu poate fi violată în nici un mod. Căci în 
nici un mod stricăciunea nu atinge pe Dumnezeul nostru, prin nici o 
necesitate, prin nici o întîmplare neaşteptată, fiindcă El însuşi este Dum¬ 
nezeu şi ceea ce îşi doreşte este bine îşi El însuşi este bun. Dar faptul de 
a fi supus stricăciunii nu este un lucru bun. Tu nu eşti constrîns să faci 
ceva fără voie, căci voinţa Ta nu este mai mare decît puterea Ta. Ar fi 
însă mai mare dacă Tu însuţi ai fi mai mare decît Tine însuşi. Căci vo¬ 
inţa şi puterea lui Dumnezeu este însuşi Dumnezeu. Ce este neaşteptat 
pentru Tine Care cunoşti totul ? Şi nu există nici o natură decît prin 
faptul că ai cunoscut-o. Dar de ce mai spunem noi multe cuvinte, ca să 
arătăm de ce substanţa nu este supusă stricăciunii, substanţa care este 
Dumnezeu, cînd, dacă ar fi supusă stricăciunii, nu ar fi Dumnezeu ? 

V 

(7) Şi căutam de unde vine răul şi căutam rău şi chiar în cercetarea 
mea nu vedeam răul. Şi în faţa spiritului meu aşezam toată creatura, tot 
ceea ce putem să vedem în ea, aşa cum este pămîntul şi marea şi aerul 
şi aştrii şi arborii şi animalele muritoare şi ceea ce nu vedem în ea, cum 
este firmamentul deasupra cerului şi toţi îngerii şi toate creaturile 
spirituale ale Lui, dar chiar şi pe acestea, ca şi cînd ar fi fost corpo¬ 
rale, imaginaţia mea le-a aşezat în locuri şi în locuri, şi am făcut o masă 
mare din creatura Ta, deosebită prin genuri şi corpuri, fie cele care erau 
în adevăr corpuri, fie acelea pe care eu le închipuisem drept spirite, şi 
am făcut-o mare, nu cit era, căci nu puteam şti cit era, ci atît cit am so¬ 
cotit eu, dar desigur din toate părţile mărginită, iar pe Tine, Doamne, 
Te-am făcut, înconjurînd-o din toate părţile şi pătrunzînd-o. Dar Tu 
din toate porţile eşti nemărginit. Am făcut acest lucru ca şi cînd marea 
ar fi peste tot şi din toate părţile infinită, printr-o imensitate mai mare, 
şi ar avea înlăuntru său un burete cit se poate de mare, dar totuşi măr¬ 
ginit, iar acel burete ar fi plin din toate părţile sale de imensa mare. 

In acest mod eu credeam că creatura Ta este plină de Tine, Care 
eşti infinit, şi ziceam : Iată pe Dumnezeu şi iată ce a creat Dumnezeu 
şi bun este Dumnezeu şi este mai presus, cu mult mai puternic şi mai 
presus de aceste lucruri. Totuşi, El, Cel Bun, le-a făcut bune. Şi iată 
cum le înconjoară şi le umple. De unde vine deci răul şi de unde a iz¬ 
bucnit aici ? Şi pe unde ? Care este rădăcina şi care este sămînţa lui ? 
Sau nu există chiar deloc ? Atunci de ce ne temem şi ne ferim de ceea 
ce nu există ? Sau dacă ne temem zadarnic, desigur chiar teama însăşi 
este un rău prin care în zadar se agită şi se chinuie inima, şi este cu 
atît mai grav cu cit nu există de ce să ne temem, şi totuşi ne temem. 
Aşadar, sau este rău de ceea ce ne temem, sau răul constă în faptul că 
ne temem. Deci, de unde este, fiindcă Dumnezeu cel Bun a făcut toate 
acestea bune ? Un bun mai mare, deci, Bunul suprem, a făcut bunuri mai 
mici, dar şi Creatorul şi cele create sînt bune. De unde este răul ? 
Sau materia din care le-a făcut era rea şi formînd-o şi ordonînd-o a mai 
lăsat ceva în ea care să nu poată fi convertit în bine ? Dar de ce şi acest 
lucru ? Sau nu putea să o întoarcă şi să o schimbe, ca să nu rămînă 
nimic rău în ea, El care este atotputernic ? în fine, de ce a voit să facă 
din ea ceva şi nu a făcut, mai degrabă, cu aceeaşi putere, ca să nu existe 
absolut deloc ? Sau putea să existe contra voinţei sale ? Sau, dacă era 
eternă, de ce a îngăduit, prin nemărginitele întinderi de timp, dinapoi 
să fie atît de mult timp, şi după aceea i-a plăcut să facă ceva din ea ? 
Sau dacă a voit pe neaşteptate să facă ceva, de ce nu a făcut mai de- 
) grabă, fiind Atotputernic, ca materia să nu mai existe şi să existe nu- 

mai El însuşi, Binele, tot adevărat şi preaînalt şi infinit ? Sau, dacă nu 
era bine să se facă ceva care să nu fie bine şi să zidească Cel Care era 
bun, de ce nu a înlăturat acea materie care era rea şi nu a nimicit-o, ca 
să alcătuiască alta bună, din care să le creeze pe toate ? Căci nu ar fi 
Atotputernic, dacă nu ar putea zidi ceva bun, dacă nu s-ar fi folosit de 
acea materie pe care El însuşi nu o făcuse ? 

Astfel de gînduri frămîntam în sărmana mea inimă îngreuiată de 
cele mai muşcătoare preocupări, provocate de teama de moarte şi de 
neputinţa de a afla adevărul. Totuşi stătea puternic ancorată în inimă, 
stătea în Biserica Ortodoxă, credinţa în «Hristosul Tău, Domnul şi Mîn- 
tuitorul nostru» 4 , care era atunci în multe puncte fără formă, şi plutind 
în afară de norma credinţei, şi sufletul nu o părăsea, ci, dimpotrivă, în 
fiecare zi o sorbea din ce în ce mai mult. 

VI 

(8) Respinsesem deja prezicerile înşelătoare ale astrologilor şi ne¬ 
legiuitele lor aiureli. Să-ţi mărturisească milele Tale de aici din adîncul 
lăuntrului sufletului meu, Dumnezeul meu ! Căci Tul şi numai Tu — 
căci cine altul ne cheamă înapoi de la moartea oricărei greşeli decît via¬ 
ţa care nu ştie să moară şi înţelepciunea care luminează minţile care 
sînt în nevoie, El Care nu are nevoie de nici o lumină, El prin Care lu¬ 
mea este condusă pînă la frunzele zburătoare ale arborilor ? — Tu ai 
procurat putere încăpăţînării mele, cu care am rezistat lui Vindicianus, 
un bătrîn cu mintea ascuţită. Tu ai procurat rezistenţa lui Nebridius, un 
tînăr cu un suflet minunat. Vindicianus făcea afirmaţii cu tărie, iar Ne¬ 
bridius cu o oarecare şovăială, Nebridius îmi zicea deseori că aceea nu 
este o artă de a prezice viitorul. Presupunerile oamenilor — zicea el — 
au adesea puterea sorţii şi multe, prin faptul că sînt spuse, au să se în- 
tîmple în viitor fără ştirea acelora care le afirmă. Oamenii dau peste ele 
tocmai prin faptul că nu tac. Tu mi-ai procurat, deci, un prieten care 
consulta cu stăruinţă pe astrologi, dar nu cunoştea ştiinţa lor, ci, cum 
am spus, îi consulta din curiozitate, care ştia totuşi ceva pe care zicea 
că-1 auzise de la tatăl său, dar nu-şi dădea seama cît valora acel ceva, 
ca să dărîme numele acelei arte. 

Ei bine, acest bărbat cu numele Firminus, care printr-o învăţătură 
liberală se formase în arta oratoriei, consultîndu-mă, ca pe unul care 
mă iubea mult, cu privire la anumite afaceri ale sale, în care se mărise 
speranţa lui lumească, m-a întrebat ce cred eu în legătură cu constela¬ 
ţiile sale. Eu însă, care începusem să trec de partea lui Nebridius, în le¬ 
gătură cu această problemă, nu am refuzat de a face presupuneri şi de a 


4 . II Petru, 2 , 20 . 

spune ceea ce îmi venea în minte, dar adăugam că toate acele lucruri, 
după convingerea mea, sînt vrednice de rîs şi lipsite de temei. Atunci 
el mi-a istorisit că tatăl său fusese foarte curios să cunoască astfel de 
cărţi şi că avusese un prieten care le căuta tot aşa şi în acelaşi timp. Ei 
ardeau de pasiune şi discutau atît de aprins în legătură cu acele nimicuri 
cu tot focul inimii lor, astfel încît observau momentele animalelor mute 
în care năşteau, dacă se aflau acasă la ei, şi le raportau la poziţia ceru¬ 
lui, pentru ca, de acolo, să culeagă experinţele aşa-zisei arte. 

Aşadar, zicea el că auzise de la tatăl său că, pe cînd mama lui Fir- 
minus era însărcinată cu el, chiar în acele momente sclava acelui prie¬ 
ten al tatălui său începuse şi ea să fie însărcinată. Acest lucru nu a 
putut trece neobservat de stăpîn, care avea grijă să cunoască cu cea 
mai mare atenţie chiar naşterile cîinilor săi. Şi astfel s-a întimplat că, 
în timp ce acesta număra zilele şi orele şi cele mai mici părţi ale orelor 
soţiei cu cea mai mare atenţie, iar acela pe ale sclavei, amîndouă au 
născut în acelaşi timp, astfel încît ei au fost siliţi să facă aceleaşi con¬ 
stelaţii pînă la aceleaşi amănunte pentru amîndoi pruncii care se năş¬ 
teau, ăsta pentru fiul său, iar celălalt pentru sclav. în adevăr, cînd fe¬ 
meile au început să nască, amîndoi şi-au relatat unul altuia ce se petre¬ 
cea în casa fiecăruia şi au pregătit oameni pe care să-i trimită reciproc 
unul la celălalt, astfel încît pruncul care se năştea să fie anunţat fie¬ 
căruia. Pentru ca acest lucru să fie imediat anunţat, au reuşit uşor s-o 
facă, fiecare în domeniul său. Aceia care au fost trimişi de fiecare dintre 
cei doi, zicea el că se întîlneau la intervale atît de egale încît nici unul 
dintre ei să nu poată să noteze altă poziţie a astrelor şi alte particule 
ale momentelor. Cu toate acestea Firminus, născut într-o poziţie înaltă 
la ai săi, mergea pe căile mai strălucite ale secolului, era încărcat de 
bogăţii, era înălţat de onoruri, iar sclavul acela, fără să-i fie slăbit ab¬ 
solut de loc jugul stării sale, slujea stăpînilor. 

(9) Aşadar, după ce am auzit şi am crezut în cele auzite — căpi toa¬ 
tă împotrivirea aceea a mea s-a destrămat şi a căzut — am încercat mai 
întîi să-l îndepărtez pe Firminus însuşi de la acea curiozitate, zicîndu-i 
că, după ce am cercetat constelaţiile sale, pentru ca să spun adevărul ar 
fi trebuit, în orice caz, să văd acolo că părinţii săi sînt printre fruntaşi, 
că familia sa este nobilă în propria cetate, că fiii sînt de condiţie liberă, 
de educaţie aleasă, predînd doctrine liberale. Dar, dacă acel sclav m-ar 
fi consultat — el care se născuse în aceleaşi constelaţii — căci şi ele 
erau ale lui, — pentru a-i spune adevărul, ar fi trebuit să văd acolo iarăşi 
o familie foarte umilă, o condiţie de sclav şi celelalte lucruri foarte deo¬ 
sebite de primele şi foarte îndepărtate de ele. Dar faptul că, privind ace¬ 
leaşi constelaţii, spuneam lucruri diferite, dacă spuneam adevărul, iar 
dacă aş fi spus aceleaşi lucruri, aş fi spus un neadevăr, îngăduie con- 

f. „li 

cluzia foarte sigură că acele lucruri pare se spuneau potrivit adevărului, 
după cercetarea constelaţiilor, nu erau afirmate potrivit unei metode 
ştiinţifice, ci la întîmplare, iar cele afirmate fals nu se datorau cunoaş¬ 
terii metodei ştiinţifice, ci minciunii şi întîmplării. 

(10) Dar, luînd pornirea de aici şi frămîntînd astfel de lucruri în 
mine însumi, pentru ca nu cumva aiuriţii de acest gen, care caută un 
cîştig din ele, pe care chiar doream să-i atac şi, luîndu-i în rîs, să-i res¬ 
ping, ca nu cumva să mi se împotrivească, motivînd că Firminus sau 
tatăl lui mi-au povestit mie lucruri false, am extins cercetarea la aceia 
care se nasc gemeni, dintre care cei mai mulţi sînrt scoşi afară din pîn T 
tece unul după altui,- încît, chiar mica pauză de timp, oricît de mare im¬ 
portanţă susţin ei că are în natura lucrurilor, nu poate totuşi să fie înre¬ 
gistrată de observaţia omenească şi nu poate fi nicidecum însemnată prin 
literele pe care le va cerceta astrologul, ca să pronunţe adevărul. Şi nu 
vor fi adevărate, fiindcă, cercetînd aceleaşi semne, astrologul ar fi trebuit 
să spună aceleaşi lucruri despre Esau şi despre Iacov. Dar nu aceleaşi 
lucruri i s-au întîmplat unuia şi celuilalt. Aşadar, ar fi spus lucruri false 
sau, dacă ar fi spus lucruri adevărate, nu ar fi spus aceleaşi lucruri, deşi 
el privea aceleaşi semne. Deci, nu ar fi spus adevărul prin disciplina as¬ 
trologiei, ci din întîmplare. 

Căci Tu, Doamne, prea dreptule Cîrmuitor al universului, faci şi pen¬ 
tru cei ce cercetează şi pentru cei cercetaţi, fără ca ei să ştie, printr-o 
inspiraţie ascunsă, faci ca, atunci cînd fiecare cercetează, să audă acest 
lucru pe care trebuie să-l audă, după meritele ascunse ale sufletelor din 
adîncul dreptei Tale judecăţi. Căruia omul să nu zică «Ce este asta ?» 
«De ce este aceasta ?». Să nu zică, să nu zică, pentru că este om. 

VII 

(11) Astfel, în acest mod, Sprijinitorul meu 5 , mă eliberaseşi din a- 
cele lanţuri şi căutam de unde vine răul şi nu era ieşire. Dar nu îngăduiai 
ca prin anumite valuri ale gîndirii să fiu smuls de la acea credinţă, prin 
care credeam că Tu exişti, că substanţa Ta este neschimbătoare, că ai 
grijă de oameni şi-i judeci şi că în Hristos, Fiul Tău, Domnul nostru, şi 
în Sfintele Scripturi, pe care le recomandă autoritatea Bisericii Tale or¬ 
todoxe, ai pus calea mîntuirii oamenilor în viaţa care va fi după această 
moarte. 

Aşadar, ideile acestea fiind sănătoase şi ancorate cu putere în sufle¬ 
tul meu, căutam clocotind de unde vine răul. Ce chinuri ale inimii mele, 
care făcea sforţări să nască, ce gemete, Dumnezeul meu ! Şi acolo erau 
urechile Tale, fără ca eu să ştiu. Şi pe cînd în tăcere căutam cu tărie, 

mari glasuri se ridicau spre mila Ta, anume zdrobirile mute ale sufle¬ 
tului meu. Nici un om nu ştia ce sufeream eu, în schimb Tu ştiai tot. Căci 
cit de mult era ceea ce ajungea la urechile prietenilor mei prin mijlocirea 
limbii mele din acele frămîntări! Oare le răsuna lor toată frămîntarea 
sufletului meu, pentru arătarea căreia nu era de ajuns nici gura mea, 
nici clipele timpului ? Totul, totuşi, ajungea la auzul Tău, pentru că 
«răcnea geamătul inimii mele şi înaintea Ta era dorinţa mea şi lumina 
ochilor mei nu era cu mine» 6 . Căci era înlăuntru, iar eu eram afară, şi 
nu era în spaţiu. Dar eu îmi îndreptam cugetul spre acele lucruri care se 
află în spaţii şi acolo nu aflam loc ca să mă odihnesc, iar acestea nu mă 
primeau, ca să zic : «Este de ajuns şi este bine», nici nu mă lăsau să 
mă întorc, ca să-mi fie mie destul de bine. Căci eram mai presus de a- 
ceste lucruri, dar mai prejos de Tine, şi Tu erai adevărata bucurie pen¬ 
tru mine, care eram supus Ţie, şi Tu îmi spuseseşi cele ce ai creat mai 
prejos de mine. Şi acesta era mijlocul mîntuirii mele, anume să rămm la 
faţa Ta şi, slujind Ţie, să stăpânesc trupul. Dar, deoarece mă ridicam cu 
trufie contra Ta şi alergam contra Domnului în ceafa groasă a scutului 
meu, chiar şi aceste lucruri foarte de jos s-au ridicat deasupra mea şi mă 
apăsau şi nicăieri nu era odihnă sau putinţa de a respira. Ele însele îmi 
veneau grămadă şi în masă din toate părţile cînd le priveam, dar cînd 
cugetam, chiar imaginile înseşi ale corpurilor mi se opuneau cînd mă 
întorceam şi parcă mi se zicea : «Unde te duci, nevrednicule şi întina- 
tule ?» Acestea crescuseră din rana mea, pentru că «Ai smerit pe cel 
mîndru ca pe un rănit», şi prin rana mea eram despărţit de Tine şi prea 
umflata mea faţă închidea ochii mei. 

VIII 

(12) Tu însă, Doamne, «rămîi în veac, şi nu în veac Te mînii pe noi, 
fiindcă Ţi-a fost milă de pămînt şi de cenuşă, şi Ţi-a plăcut ca, în faţa 
Ta, să îndrepţi urîciunile mele. Şi mă agitai cu bolduri lăuntrice, ca să 
fiu nerăbdător, ca, privind lăuntrul meu, să-mi fie mie sigur. Şi scădea 
rana mea datorită mîinii ascunse a lecuirii Tale, iar ascuţişul tulburat şi 
întunecat al minţii mele se însănătoşea din zi în zi prin leacul tare al 
durerilor mântuitoare. 

IX 

(13) Şi mai întîi, voind să-mi arăţi «cît de mult Te ridici împotriva 
celor mândri, iar celor smeriţi le dai har» 7 , şi cît de mare s-a arătat mila 
Ta oamenilor pe calea smereniei, «fiindcă Cuvîntul Tău S-a făcut trup 
şi a locuit printre oameni», mi-ai procurat, printr-un om umflat de o ne- 


6. Ps. 37, 9—11. 

7. Ia c. 4—6 ; I Petru, 5, 5. 

maipomenită mîndrie, anumite cărţi ale platonicienilor, traduse din grea¬ 
că în latină. • 

Şi acolo am citit, desigur nu cu aceste cuvinte, că acelaşi lucru îl 
susţin cu multe şi felurite motive că «La început era Cuvîntul şi Cuvîn- 
tul era la Dumnezeu şi Dumnezeu era Cuvîntul. Acesta era la început la 
Dumnezeu. Toate prin El s-au făcut şi fără de El nimic nu s-a făcut din 
ce s-a făcut. întru El era viaţa şi viaţa era lumina oamenilor şi lumina 
luminează în întuneric şi întunericul nu a cuprins-o» 8 . Şi, fiindcă sufle¬ 
tul omului, deşi are mărturie despre lumină, nu este ea însăşi lumină, ci 
Cuvîntul, Dumnezeu însuşi, este «Lumina cea adevărată, care luminează 
pe tot omul care vine în lumea aceasta şi fiindcă era în lumea aceasta 
şi lumea prin El s-a făcut, lumea pe El nu L-a cunoscut. Fiindcă, în ade¬ 
văr, a venit întru ale Sale şi ai Săi nu L-au primit, iar cîţi L-au primit pe 
El le-a dat putere să se facă fiii lui Dumnezeu, celor care cred în numele 
Lui» 9 , nu am citit acolo. 

(14) De asemenea, am citit acolo că Cuvîntul, Dumnezeu, S-a născut 
nu din carne, nu din sînge, nici din dorinţa unui bărbat, nici a cărnii, ci 
din Dumnezeu, dar că : «Cuvîntul S-a făcut trup şi a locuit între noi» l0 , 
acolo nu am citit. 

Desigur, am cercetat în acele scrieri ceea ce se spune în mod felu¬ 
rit şi în multe chipuri, că Fiul fiind «chipul Tatălui, nu răpire a socotit a 
fi El întocmai ca Dumnezeu» 10 , pentru că, în mod natural, este acest lu¬ 
cru, ci pentru că «S-a deşertat pe Sine, chip de rob luînd, făcîndu-Se 
asemenea oamenilor, şi la înfăţişare aflîndu-se ca un om. S-a smerit pe 
Sine, ascultător făcîndu-Se pînă la moarte — şi încă moartea pe cruce. 
Pentru aceea, şi Dumnezeu L-a preaînălţat şi I-a dăruit un nume, care 
este mai presus de orice nume. Ca întru numele lui Iisus tot genunchiul 
să se plece, al celor cereşti şi al celor pămînteşti şi al celor de dedesubt. 
Şi să mărturisească toată limba că Domn este Iisus Hristos, întru slava 
lui Dumnezeu Tatăl» n , aceste lucruri nu le au acele cărţi. 

Dar că rămîne înainte de toate timpurile şi deasupra tuturor timpu¬ 
rilor fără schimbare, Fiul Unul-Născut, împreună veşnic cu Tine, şi că 
din plinirea Lui primesc sufletele, ca să fie fericite, şi că se reînnoiesc prin 
părtăşia la înţelepciunea care rămîne în El, ca să fie înţelepţi, acestea se 
află acolo. Că, însă, a murit după timp pentru cei nelegiuiţi şi că pe «în¬ 
suşi Fiul Tău nu L-ai cruţat ci L-ai dat morţii pentru noi toţi» l2 , acestea 
nu sînt acolo. Căci ai ascuns aceste lucruri de la cei înţelepţi şi pricepuţi 

8. Ioan, 1, 1—4. 

9. Ioan, 1, 1—12. 

10. Ioan, 1, 13. 

11. Fii. 2, 6 | Rom. 5, 6 ; 8, 32. 

şi le-ai descoperit pruncilor 13 , ca să vină la El «Cei osteniţi şi împovă¬ 
raţi şi să-i odihnească», pentru că este «blînd şi smerit cu inima» 14 şi 
conduce pe cei blînzi la judecată şi arată căile Sale blînde, văzînd sme¬ 
renia noastră şi strădania noastră, iertînd toate păcatele noastre. Aceia 
care sînt însă ridicaţi pe coturnul 15 unei doctrine cît mai înalte nu-1 aud 
cînd zice : «învăţaţi de la Mine, pentru că sînt blînd şi smerit cu inima 
şi veţi găsi odihnă sufletelor voastre» 16 , deşi cunosc pe Dumnezeu, nu-L 
slăvesc ca pe Dumnezeu şi nu-I aduc mulţumiri 17 , ci se destramă în cu¬ 
getele lor şi se întunecă inima lor, lipsită de înţelepciune şi, zicînd că 
sînt înţelepţi, devin neînţelepţi. 

X 

(15) Şi de aceea citeam acolo că slava neschimbată a nestricăciunii 
Tale a fost mutată în idoli şi în felurite chipuri «întru asemănarea chi¬ 
pului omului celui stricăcios şi al păsărilor şi al celor cu patru picioare 
şi al tîrîtoarelor» 18 , desigur hrana egiptenilor, pentru care Esau a pier¬ 
dut dreptul său de întîi născut, iar poporul cel dintîi născut a cinstit 
capul unui animal cu patru picioare în locul Tău şi s-a întors cu inima 
în Egipt şi a plecat chipul Tău, care este sufletul lor, înaintea chipului 
unui viţel care mînca fîn 18 . 

Am aflat acestea acolo şi nu am mîncat din această mîncare, căci 
Ţi-a plăcut, Doamne, să ridici necinstea micşorării de la Iacob, pentru 
ca cel mai mare să slujească celui mai mic, şi ai chemat neamurile la 
moştenirea Ta. Şi eu la Tine venisem din neamuri şi mi-am îndreptat 
atenţia spre aurul pe care ai voit ca poporul Tău să-l ia din Egipt, pentru 
că al Tău era, oriunde era. Şi ai zis atenienilor, prin Apostolul Tău, că 
«în Tine trăim, ne mişcăm şi sîntem» 19 , aşa cum au zis şi unii după ei, 
şi în orice caz de acolo erau acele cărţi. Şi nu am fost atent la idolii egip¬ 
tenilor, cărora le dădeau din aurul Tău aceia care mutaseră adevărul 
lui Dumnezeu în minciună şi au cinstit şi au slujit mai mult creaturii 
decît Creatorului z0 . 

(16) Şi, apoi, înştiinţat să mă întorc la mine însumi, am intrat în lă- 
untrul meu, sub conducerea Ta şi am putut, pentru că Tu Te-ai făcut 
ajutorul meu. Am intrat şi am văzut cu ochiul sufletului meu, oricum 
era el, peste acel ochi al sufletului meu, deasupra minţii mele, lumina 
neschimbătoare, nu aceasta de rînd, care este vizibilă pentru orice trup, 

13. Matei, 11, 25—29. 

14. Matei, 11, 20—29. 

15. încălţăminte a actorilor tragici în Grecia. 

16. Matei, 11, 29. 

17. Rom. 1, 21. 

13. Rom. 1, 23. 

19. Fapte, 17, 28. 

) 20. Rom. 1, 25; Fapte, 17, 28 

şi nici ca şi cînd ar fi fost de acelaşi gen, ci mai mare, ca şi cînd aceasta 
ar străluci cu mult mai mult şi mai mult şi ar ocupa totul cu mărimea ei. 
Acea lumină nu era acest lucru, ci era altceva, ceva cu totul deosebit 
de toate acestea. Şi nu era deasupra minţii mele cum este uleiul deasu¬ 
pra apei, nici aşa cum este cerul deasupra pămîntului, ci mai sus, pentru 
că ea m-a făcut pe mine şi eu sînt mai jos, pentru că am fost făcut de 
ea. Acela care a cunoscut adevărul a cunoscut-o, iar cine a cunoscut-o, 
a cunoscut veşnicia. 

O, adevăr veşnic, adevărată dragoste şi scumpă veşnicie ! 

Tu eşti Dumnezeul meu, Ţie îţi suspin ziua şi noaptea ! Şi cînd Te- 
am cunoscut pentru întîia dată. Tu m-ai luat ca să văd că există ceea ce 
vedeam şi că eu nu sînt cel ce vedeam. Şi a luminat slăbiciunea privirii 
mele, luminîndu-mă puternic şi m-am cutremurat de dragoste şi de scîr- 
bă şi am aflat că sînt departe de Tine în ţinutul asemănării, ca şi cînd 
auzeam glasul Tău de sus : «Sînt hrana celor mari, creşte şi Mă vei 
mînca. Nu Tu Mă vei schimba în Tine, aşa cum schimbi hrana trupului 
Tău, ci Tu Te vei schimba în Mine». 

Şi am cunoscut că «pentru nedreptate ai învăţat pe om şi ai făcut 
sufletul meu să putrezească ca o pînză de păianjen, şi am zis : «Oare 
adevărul nu este nimic, deoarece nu este răspîndit nici prin spaţiile ne¬ 
mărginite, nici prin cele mărginite ?» Şi ai strigat din depărtare ! «Ci, 
dimpotrivă «Eu sînt cel ce sînt» 21 . Şi am auzit aşa cum se aude în ini¬ 
mă, şi nu mai era nici un motiv ca să mă îndoiesc, ci mai degrabă mă în¬ 
doiam că eu însumi trăiesc, decît că nu există adevărul, care se vede în¬ 
ţeles prin acelea care s-au făcut. 

XI 

(17) Şi am privit celelalte lucruri, care se află mai prejos de Tine, 
şi am văzut că nu sînt în nici un chip, dar nici că sînt, că există de¬ 
sigur, fiindcă de la Tine sînt, dar nu sînt, fiindcă nu sînt ceea ce eşti Tu. 
Căci există cu adevărat ceea ce rămîne neschimbat. Pentru mine, însă, 
bine este să mă lipesc de Dumnezeu, fiindcă, dacă nu voi rămîne în El, 
nu voi putea rămîne nici în mine. Eu, însă, rămînînd în Tine, pe toate 
le înnoieşte şi Domnul meu eşti, pentru că nu ai nevoie de bunurile mele. 

XII 

(18) Şi mi s-a arătat clar că sînt bunuri care se strică, care chiar da¬ 
că ar fi bunurile supreme, ar putea să se strice, fiindcă dacă ar fi bunuri 
supreme ar fi nestricăcioase, iar dacă nu ar fi bunuri, nu ar avea ce să 
strice la ele, căci stricarea vatămă şi dacă un lucru bun nu s-ar micşora, 

nu ar vătăma. Sau stricarea nu dăunează deloc, lucru care nu se poate, 
sau, lucru foarte sigur, toate cele care se strică sînt lipsite de bine. Iar 
dacă vor fi lipsite de orice bine, nicidecum nu vor mai exista. Căci dacă 
vor fi şi nu se vor putea strica, vor fi bune, pentru că vor dăinui fără 
să se strice. Şi ce poate fi mai urii decît afirmaţia că, pierzînd orice bine, 
s-au făcut mai bune ? Aşadar, dacă vor fi lipsite de orice bine, nu vor 
mai exista deloc. Deci, cit timp există, sînt bune. Aşadar, orice lucruri 
care există sînt bune, iar acel rău, pe care-1 căutăm de unde este, nu 
este substanţă, pentru că dacă ar fi substanţă ar fi bine. Căci sau ar fi 
o substanţă nestricăcioasă, în orice caz un bine, sau ar fi o substanţă 
stricăcioasă, care, dacă nu ar fi bună, nu s-ar putea strica. 

Aşadar, am văzut şi este vădit pentru mine că Tu ai făcut toate 
lucrurile bune şi că nu există nicidecum substanţe pe care Tu să nu le 
fi făcut. Şi de aceea există, pentru că nu le-ai făcut pe toate egale, fiindcă 
fiecare în parte sînt bune şi toate la un loc sînt foarte bune, pentru că 
Dumnezeul nostru le-a făcut pe toate foarte bune 22 . 

XIII 

(19) Şi pentru Tine răul nu există chiar deloc, nu numai pentru Tine, 
ci pentru întreaga Ta creatură, pentru că nu există ceva în afară care 
să izbucnească şi să strice ordinea pe care ai pus-o în ea. 

însă în părţile ei, pentru că unele lucruri nu convin unora, sînt so¬ 
cotite rele, iar aceleaşi lucruri convin altora şi sînt bune, dar în ele 
însele sînt bune. Şi toate acestea, pentru că între ele se potrivesc, con¬ 
vin unei părţi inferioare a lucrurilor, pe care o numim pămînt, care are 
cerul ei noros şi vîntos, potrivit cu ea însăşi. Departe de mine gîndul de 
a zice : «O, de n-ar fi acestea !», căci chiar dacă aş vedea numai aceste 
singure lucruri aş dori desigur altele mai bune, dar chiar numai pentru 
acestea singure ar trebui să Te laud, iar faptul că Tu trebuie să fii lăp- 
dat îl arată «toţi cei de pe pămînt, balaurii şi toate adîncurile, focul, 
grindina, zăpada, gheaţa, viforul, care îndeplinesc cuvîntul Tău, munţii 
şi toate dealurile, pomii cei roditori şi toţi cedrii, fiarele şi toate anima¬ 
lele, tîrîtoarele şi păsările cele zburătoare, împăraţii pămintului şi toa¬ 
te popoarele, căpeteniile şi toţi judecătorii pămintului, tinerii şi fecioa¬ 
rele, bătrînii cu tinerii laudă numele Tău» 23 , pentru că, în adevăr, din 
ceruri Te laudă, să Te laude, Dumnezeul nostru «întru cele înalte, toţi în¬ 
gerii Tăi, toate puterile Tale, soarele şi luna, toate stelele şi lumina, ce¬ 
rurile cerurilor şi apa cea mai presus de ceruri să laude numele Tău» 24 . 
Eu doream lucruri mai bune, pentru că pe toate le cugetam, iar pe cele 

22. Fac. 1, 31. 

23. Ps. 148, 7—12. 

24. Ps. 148, 1—4. 

superioare le socoteam mai bune decît pe cele inferioare. Pe toate le 
socoteam mai bune. Numai pe cele de sus, pe care le credeam singure, 
printr-o judecată mai sănătoasă, le credeam foarte bune. 

XIV 

(20) Nu există sănătate pentru cei cărora nu le place ceva din crea¬ 
tura Ta, aşa cum nu era pentru mine, cînd nu-mi plăceau multe pe care 
le-ai făcut. Şi pentru că nu se bucura sufletul meu, ca să nu-i placă Dum¬ 
nezeul meu, nu voia să fie al Tău ceea ce nu-i plăcea. Şi de aici ajun¬ 
sese la părerea că există două substanţe, şi nu-şi găsea linişte şi vorbea 
lucruri străine. Şi, întorcîndu-se de acolo, îşi făcuse un Dumnezeu prin 
spaţiile nemărginite ale tuturor locurilor şi acela socoteam că eşti Tu, 
şi-l aşezase în inima sa, şi iarăşi se făcuse templul idolului lui urît pen¬ 
tru Tine. Dar după ce ai privit cu bunăvoinţă la capul neştiutorului şi 
«ai întors ochii mei, ca să nu vadă deşertăciunea» 25 , am încetat de a mai 
fi încrezut în mine însumi şi a adormit nebunia mea. Şi am vegheat, în 
Tine, şi Te-am văzut atît de nemărginit, iar această vedere nu era scoasă 
din trup. 

XV 

(21) Şi am privit alte lucruri şi am-văzut că Ţie Ţi se datorează şi 
că în Tine sînt toate mărginite, dar altfel, nu ca spaţiu, ci că Tu eşti Cel 
Care le ţii cu mîna în adevăr şi toate sînt adevărate, întrucît nu există 
vreo înşelăciune decît atunci cînd se socoteşte că există ceea ce nu 
există. 

Şi am văzut nu numai că fiecare sînt potrivite cu locurile lor, ci şi 
cu timpurile, şi că Tu, Care singur eşti veşnic, nu după nenumărate spa¬ 
ţii de timp ai început să lucrezi pentru toate spaţiile timpurilor, iar cele 
care au trecut şi cele care vor trece nu s-ar duce şi nu ar veni dacă Tu 
nu ai lucra şi nu ai dăinui. 

XVI 

(22) Şi am simţit, prin experinţă, că nu este de mirare că pentru 
cerul gurii bolnav şi pîinea este o pedeapsă, pîinea care pentru cel să¬ 
nătos este plăcută, iar pentru ochii bolnavi lumina este supărătoare, lu¬ 
mina care pentru cei sănătoşi este plăcută. Şi dreptatea Ta nu place ce¬ 
lor nedrepţi, cu atît mai mult vipera şi viermişorul, pe care le-ai făcut 
bune, potrivite cu părţile inferioare ale creaturii Tale, cu care sînt po¬ 
triviţi şi cei nedrepţi înşişi. Aceştia cu cît sînt mai deosebiţi de Tine, dar 
sînt cu atît mai potriviţi cu cele de sus, cu atît sînt mai asemenea cu 

Tine. Şi am căutat ce este nedreptatea şi nu am găsit o substanţă, ci o 
răutate, care s-a desprins de Tine, Dumnezeule, răutatea unei voinţe care 
îşi arunca în jos lăuntrul ei, care se umfla în afară. 

XVII 

(23) Şi mă miram, pentru că Te iubeam, dar nu o închipuire în locul 
Tău, şi nu stăteam să mă bucur de Dumnezeul meu, ci eram răpit ia Tine 
de frumuseţea Ta, iar de la Tine eram răpit îndată de către greutatea mea 
şi mă prăvăleam în acestea cu geamăt, iar această greutate era obişnu¬ 
inţa trupească. 

Dar cu mine era amintirea Ta, şi în nici un mod nu mă mai îndoiam 
că există cineva de care să mă lipesc, dar că nu exist eu care să mă li¬ 
pesc, pentru că «trupul care se supune stricăciunii îngreuiază sufletul şi 
locuinţa pe pămînt apasă cugetul care cugetă la multe, încît eram foar¬ 
te sigur că «cele nevăzute ale Lui se văd de la facerea lumii, înţelegîn- 
du-se din făpturi, adică veşnica Lui putere şi dumnezeire» 26 , la Tine de 
frumuseţea Ta, iar de la Tine eram răpit îndată de către greutatea mea 
şi mă prăvăleam în acestea cu geamăt, iar această greutate era obişnuin¬ 
ţa trupească. în adevăr, căutînd din ce cauză aprob eu frumuseţea cor¬ 
purilor, fie cereşti, fie pământeşti, şi ce lucru aveam la îndemînă cînd 
judecam fără prejudecată despre cele schimbătoare şi ziceam : «Acest 
lucru trebuie să fie aşa, iar celălalt nu aşa», căutînd, deci, de unde jude¬ 
cam cînd judecam aşa, am aflat veşnicia neschimbătoare şi adevărată a 
adevărului deasupra minţii mele schimbătoare. 

în acest mod, treptat, m-am urcat de la corpurj la sufletul care sim¬ 
te prin trupuri şi de aici la forţa lui lăuntrică, căreia simţurile trupului îi 
comunică cele din afară şi-i arată pînă unde pot înţelege animalele, iar 
de aici iarăşi la puterea de a gândi, la care este adus spre a fi judecat 
ceea ce se percepe prin simţurile corpului. Această putere, descoperin- 
du-se pe sine în mine, care sînt supus schimbării, s-a ridicat ca să se în¬ 
ţeleagă pe sine şi a scos cugetul din obişnuinţă, eliberîndu-se de mul¬ 
ţimea închipuirilor, care se contrazic, pentru ca să afle de ce lumină era 
scăldată atunci cînd, fără nici o îndoială, strigă că neschimbătorul tre¬ 
buie pus înaintea schimbătorului, pentru ca să cunoască însuşi neschim¬ 
bătorul, pe care dacă nu l-ar fi cunoscut în vreun fel nu l-ar fi pus în 
mod sigur înaintea schimbătorului, şi a ajuns la ceea ce este în lumina 
unei priviri fulgerătoare. Atunci, în adevăr, lucrurile nevăzute ale Tale 
le-am privit după ce le-am înţeles prin cele ce s-au făcut, dar nu am pu¬ 
tut stabili ascuţişul minţii şi după ce slăbiciunea mea a fost respinsă, 

fiind redat obişnuinţelor mele, nu purtam cu mine decît o memorie iubi¬ 
toare şi care dorea parcă mirosurile mîncărilor pe care nu le puteam 
mânca. 

XVIII 

(24) Şi căutam calea pentru a-mi pregăti puterea care să fie potri¬ 
vită să mă bucur de Tine şi nu o găseam, pînă cînd am îmbrăţişat «pe 
Mijlocitorul între Dumnezeu şi oameni, pe Iisus Hristos» 27 «Cel ce este 
peste toate, Dumnezeu» 28 binecuvîntat în veci, care ne cheamă şi zice : 
«Eu sînt calea, adevărul şi viaţa» 29 , şi hrana pe care nu eram în stare 
s-o iau, care se amestecă cu trupul, pentru că : «Cuvîntul S-a făcut 
trup» 30 , pentru ca înţelepciunea Ta, prin care ai creat totul, să devină 
laptele copilăriei noastre. 

Căci nu posedam pe Dumnezeul meu Iisus, eu smeritul, pe Cel sme¬ 
rit, şi nici nu cunoşteam ce lucru ne învaţă slăbiciunea Lui. Căci Cu¬ 
vîntul Tău, adevăr veşnic, întrecînd părţile superioare ale creaturii Tale, 
pe cei supuşi îi ridică la Sine însuşi, iar în cele de jos Şi-a făcut Sieşi o 
cale smerită din ţarina noastră, prin care să desprindă de ei înşişi pe 
cei care trebuiau supuşi, şi să-i aducă la Sine, vindecînd îngîmfarea şi 
nutrind dragostea, pentru ca ei să nu meargă prea departe cu încrede¬ 
rea în sine, ci mai degrabă să se smerească, văzînd la picioarele lor 
dumnezeirea cea smerită, care a luat parte la tunica făcută din pielea 
noastră şi, obosiţi, să se închine în faţa Ei, iar Ea, ridicîndu-Se, să-i ri¬ 
dice pe ei. 

XIX 

(25) Dar eu cugetam altceva şi numai atît gîndeam despre Domnul 
meu Hristos, cît se poate gîndi despre un bărbat de o înţelepciune ieşită 
din comun, Căruia nimeni nu-I putea fi asemenea, mai ales că născîn- 
du-Se în chip minunat dintr-o Fecioară, ca pildă de dispreţ pentru bunu¬ 
rile trecătoare, spre a dobîndi nemurirea, mi se părea că prin grija di¬ 
vină pentru noi meritase autoritatea atît de mare a învăţăturii. Ce taină 
era însă în cuvintele : «Cuvîntul S-a făcut trup» 31 , nici nu puteam cel 
puţin bănui. Numai atît cunoscusem, din cele ce se predau în scris de¬ 
spre El, că a mîncat, a băut, a dormit, a umblat, S-a veselit, S-a întris¬ 
tat, a conversat, că acel trup nu se lipise de Cuvîntul Tău decît cu su¬ 
flet şi cu minte omenească. Acest lucru l-a cunoscut oricine a cunoscut 
neschimbarea Cuvîntului Tău, pe care eu o cunoscusem atît cît am pu¬ 
tut, dar în legătură cu aceasta nu mai aveam nici o îndoială. în adevăr, 

27. I Tim. 2, 5. 

28. Rom. 9, 5. 

29. Ioan, 14, 6. 

30. Ioan, 1, 14. 

31. Ioan, 1, 14. 

a mişca mădularele trupului prin voinţa sa sau a nu le mişca, a fi stă- 
pînit de un simţămînt sau a nu fi stăpînit, a exprima prin cuvinte idei în¬ 
ţelepte sau a păstra în tăcere, toate acestea sînt proprii mişcării sufle¬ 
tului şi minţii. Toate acestea, dacă ar fi fost scrise fals despre El, toate 
ar fi în primejdie să fie luate drept minciună, şi în acele scrieri nu ar 
mai rămîne nici o salvare e credinţei pentru neamul omenesc. Aşadar, 
fiindcă acestea s-au scris respectîndu-se adevărul, eu recunoşteam în 
Hristos un om desăvîrşit, nu numai trupul unui om sau un suflet cu trup 
fără de minte, ci chiar pe omul însuşi, nu o persoană a adevărului, ci 
socoteam că trebuie pus mai presus de ceilalţi datorită unei mari strălu¬ 
ciri a firii Sale umane şi a unei desăvîrşite părtăşii la înţelepciune. 

Alypius, însă, socotea că credinţa ortodocşilor era că Hristos era un 
Dumnezeu îmbrăcat în trup, dar că în El, în afară de Dumnezeu şi de 
trup, nu era sufletul. Şi fiindcă era ferm convins că cele ce se.spuneau 
prin tradiţie despre El nu puteau să se realizeze fără o făptură dotată cu 
viaţă şi cu minte, se mişca mai anevoie spre credinţa creştină. Dar după 
aceea, cunoscînd că aceasta era greşeala ereticilor apolinarişti, s-a bu¬ 
curat şi s-a alăturat credinţei ortodoxe. 

Eu, însă, mărturisesc că am învăţat ceva mai tîrziu cum credinţa or¬ 
todoxă se desprinde de falsitatea lui Fotinus în explicarea cuvintelor că 
«Cuvîntul S-a făcut trup» 32 , în adevăr, respingerea ereticilor face să 
iasă la lumină ce crede Biserica Ta şi ce conţine doctrina sănătoasă. Căci 
a trebuit să fie şi erezii, pentru ca cei probaţi să fie vădiţi între cei 
slabi 33 . 

XX 

(26) Dar, citind acele cărţi (platoniciene, după ce am fost prevenit să 
caut adevărul spiritual, am constatat că «lucrurile Tale cele nevăzute» 34 
sînt înţelese prin cele ce s-au făcut şi, respins, am simţit ceea ce nu mi 
se îngăduia să văd prin întunericul sufletului meu, anume că Tu exişti, 
că eşti nemărginit, dar că nu Te reverşi prin locuri finite şi că exişti cu 
adevărat, Tu Care mereu eşti acelaşi Tu însuţi, că din nici o parte şi 
prin nici o mişcare nu eşti altul sau altfel/iar celelalte toate sînt de la 
Tine datorită acestei dovezi foarte puternice, anume că acestea există. 
Eram sigur în acestea, dar, totuşi, prea slab pentru a mă bucura de Tine. 
Trăncăneam ca un cunoscător, şi dacă nu aş fi căutat calea Ta, «în Hris¬ 
tos, Mîntuitorul nostru», nu aş fi fost cunoscător, ci aş fi pierit 35 . Căci 
începusem să vreau să fiu socotit înţelept, cunoscător al pedepsei mele 
şi nu plîngeam, iar pe deasupra mă îngîmfam de ştiinţa mea. Căci unde 

32. Ioan. 1, 14. 

33. I Cor. 11, 19. 

34. Rom. 1, 20. 

35. Tit. 1,4; / Cor. 3, 11. 

era acea dragoste care zideşte din adîncul smereniei care este Iisus Hris- 
tos ? Sau, cînd aveau să mă înveţe acele cărţi ? La aceste cărţi cred că 
ai voit să alerg mai înainte de a cerceta Scripturile Tale, pentru ca să se 
întipărească în memoria mea modul în care fusesem zguduit de ele şi, 
după aceea, cînd aveam să mă odihnesc în cărţile Tale şi, la îngrijirea 
degetelor Tale, să fie pansate, să discern şi să disting ce deosebire este 
între presupunere şi mărturisire, între cei care văd încotro trebuie să 
meargă şi între cei care nu văd pe unde trebuie mers şi care nu văd calea 
care duce la patria fericită, nu numai pentru a o vedea, ci pentru a lo¬ 
cui întrînsa. 

Căci dacă la început aş fi fost instruit în Sfintele Tale Scripturi şi 
m-aş fi îndulcit de cunoaşterea lor, şi aş fi dat numai după aceea de ace¬ 
le volume, poate că ele fie că m-ar fi răpit de la temelia credinţei, fie 
că, dacă aş fi stăruit în simţămîntul pe care-1 sorbisem în chip sănătos, 
aş fi socotit că se poate crea şi din acele cărţi dacă le-ar fi învăţat cine¬ 
va numai pe ele. 

XXI 

(27) Aşadar, cu cea mai mare lăcomie am pus mîna pe venerabilul 
condei al Spiritului Tău şi, mai înainte de toţi, pe Apostolul Pavel, şi 
au pierit acele chestiuni în care uneori mi s-a părut că se contrazice şi 
că nu este de acord cu mărturiile Legii şi ale profeţilor, că nu este de 
acord textul expunerii sale. Şi mi-a apărut că una este faţa vorbirilor 
curate şi am învăţat «să mă bucur cu cutremur» 36 . 

Şi am început să aflu că tot ceea ce citisem acolo adevărat se spune 
cu încredinţarea harului Tău, pentru ca acela care vede «să nu se laude 
ca şi cînd nu ar fi primit» nu numai ceea ce vede, dar chiar îşi să vadă. 
Căci ce are el fără să fi primit ? Şi pe Tine, Care eşti mereu acelaşi, nu 
numai să fie înştiinţat ca să Te vadă, ci chiar să fie însănătoşit ca să Te 
ţină, şi acela care nu poate să vadă din depărtare, să meargă totuşi pe 
drumul pe care să vină şi să Te vadă şi să Te ţină, pentru că, chiar 
dacă s-ar desfăta omul cu legea lui Dumnezeu, după omul lăuntric 37 , ce 
va face cu altă «lege, care în mădularele sale luptă împotriva legii minţii 
şi care-1 face rob legii păcatului care este în mădularele sale ?» 38 . Pentru 
că drept eşti, Doamne, noi însă am păcătuit şi am făcut nedreptate şi 
ne-am purtat nelegiuit, şi s-a îngreunat mîna Ta asupra noastră şi pe 
drept am fost predaţi vechiului om păcătos, prepusului morţii, fiindcă 
a înduplecat voinţa noastră 'Să se poarte după voinţa lui, prin care «în 
adevăr nu a stătut aici» 39 . Ce va face sărmanul om ? «Cine-1 va eli- 



36. Ps. 2, 11. 

37. Rom. 7, 22. 

38. Rom. 7, 23. 

39. I Ioan, 1, 2. 

bera de trupul morţii acesteia» 40 , decât harul Tău prin Iisus Hristos, 
Domnul nostru, pe Care L-ai născut împreună veşnic şi L-ai pus la în¬ 
ceputul căilor Tale, în Care stăpînitorul acestei lumi nu a găsit ceva 
vrednic de moarte şi L-a ucis şi a fost stricat zapisul 41 care era împo¬ 
triva noastră. 

Acest lucru nu-1 cuprind scrierile profane. Nu au acele pagini în¬ 
făţişarea acestei credinţe, lacrimile mărturisirii «Jertfa lui Dumnezeu, 
duhul umilit, inima înfrîntă şi smerită» 42 , mîntuirea poporului, cetatea 
făgăduită, ocrotirea Duhului Sfînt, paharul miratuirii noastre. Nimeni nu 
cîntă acolo : Oare inima mea nu va fi supusă lui Dumnezeu ? «Căci 
de la El însuşi este mîntuirea mea, căci El este Dumnezeul meu ş* spri¬ 
jinitorul meu, slava mea» 43 . Nimeni nu a auzit acolo pe Cel Care stri¬ 
gă : «Veniţi la Mine cei osteniţi şi împovăraţi» 44 . Nu vor să înveţe de 
la El, pentru că este «blînd şi smerit cu inima». Căci le-ai «ascuns de la 
cei înţelepţi şi pricepuţi şi le-ai descoperit pruncilor». Şi altceva este 
ca din vîrful păduros să vezi patria păcii şi drumul la ea să nu-1 afli, 
şi să încerci în zadar să mergi prin locuri greu de umblat, în timp ce de 
jur împrejur le împresoară şi le atacă dezertori fugitivi, cu principele 
lor, leul şi dragonul, şi altceva este să ţii drumul care duce acolo, întă¬ 
rit de grija împăratului ceresc, unde nu tîlhăresc aceia care au părăsit 
oastea cerească. 

Căci aceste lucruri îmi pătrundeau măruntaiele în mii de moduri 
cînd citeam pe cel mai mic dintre apostolii Tăi, cercetînd lucrările Tale 
şi temîndu-mă tare. 


40. Rom. 7, 24. 

41. Ioan, 8, 44; Ioan, 14, 30; Luca, 23, 14—15. 

42. Ps. 50, 18. 

43. Ps. 3, 3. 

44. Matei, 11, 28. 

(1) Dumnezeul meu, să-mi amintesc, cînd îţi aduc mulţumire, şi să 
mărturisesc milele Tale pentru mine. Să fie stropite oasele mele de dra¬ 
gostea Ta, şi să zică: «Doamne, cine este asemenea Ţie? Rupt-ai legă¬ 
turile mele. Ţie îţi voi aduce jertfa de laudă» J . Cum le-ai rupt voi arăta 
şi vor zice toţi care Ţi se închină, cînd vor auzi acestea : «Binecuvîntat 
este Domnul în cer şi pe pămînt şi minunat este numele Lui» 2 . 

Vorbele Tale se lipiseră de inima mea şi din toate părţile eram în¬ 
conjurat de Tine. Eram sigur de viaţa Ta veşnică, deşi o vedeam «ca prin 
oglindă, în ghicitură» 3 . Totuşi îmi fusese luată întreaga îndoială despre 
substanţa nesupusă stricăciunii, pentru că din ea provenea orice sub¬ 
stanţă şi nu doream să fiu mai sigur de Tine, ci mai statornic în Tine. 
Dar cu privire la viaţa mea vremelnică toate se clătinau şi inima mea 
trebuia curăţită de vechiul aluat. Şi-mi plăcea calea, însuşi Mîntuitorul, 
şi totuşi mă dădeam înapoi să merg pe strîmtorile ei. 

Şi ai insuflat în mintea mea, şi calea mi s-a părut bună, să mă duc 
la Simplicianus, care mi se părea că este un bun slujitor al Tău şi stră¬ 
lucea în el harul Tău. Chiar auzisem că din tinereţea sa slujea cu foarte 
mare credincioşie Tie. Iar atunci, în adevăr, îmbătrînise şi, încercînd 
multe în lunga viaţă, printr-un avînt atît de bun în urmarea căii Tale, mi 
se părea că învăţase multe şi aşa era în adevăr. De aceea voiam ca, 
diseutînd cu el, să-mi arate, după ce-i voi spune frămîntările mele, care 
ar fi modul cel mai potrivit pentru mine, care mă aflam într-o astfel de 
stare sufletească, ca să merg pe calea Ta. 

(2) Şi vedeam Biserica plină şi unul mergea aşa, iar altul aşa. Dar 
mie nu-mi plăcea că mergeam în secol, iar pentru mine era o povară 
foarte mare, cînd nu mă mai îmflăcărau poftele de odinioară, cum obiş¬ 
nuiau, cu speranţa de onoare şi de bani, ca să îngădui acea robie atît 
de grea. Căci acelea nu mă mai desfătau faţă de dulceaţa Ta şi podoaba 
casei Tale pe care am iubit-o, dar acum tare eram legat de femeie şi 
Apostolul nu mă oprea să mă căsătoresc, deşi mă îndemna la mai bine, 

1. Ps. 115, 7—8. 

2. Ps. 71, 19—20 ; 105, 48 ; 135, 4. 

3. I Cor. 13, 12. 

dorind cu ardoare ca toţi oamenii să fie ca el. Dar eu, mai slab, ale¬ 
geam un loc mai moale, iar din cauza acestui singur lucru mă rostogo¬ 
leam lîncezind în celelalte şi putrezeam de griji putrede, pentru că în 
celelalte lucruri, pe care nu voiam să le sufăr, eram silit să fiu de acord 
cu viaţa de familie, căreia dedîndu-mă eram ţinut strîns. 

Auzisem din gura adevărului că «sînt fameni care s-au făcut ei înşişi 
fameni pentru împărăţia cerului, dar cine poate să înţeleagă, zice, că de¬ 
şerţi sînt toţi oamenii» 4 care nu au ştiinţa lui Dumnezeu şi din aceste 
lucruri, care par bune, nu au putut să-L afle pe Acela Care este. Dar eu 
nu mai eram în acea deşertăciune, trecusem de ea, şi din mărturia în¬ 
tregii creaturi aflasem că Tu eşti Creatorul nostru iar Cuvîntul Tău este 
la Tine, Dumnezeu Unul, prin Care ai creat totul. 

Şi mai există alt gen de necredincioşi care, «cunoscînd pe Dumnezeu, 
nu L-au slăvit ca pe Dumnezeu sau nu I-au mulţumit» 5 . Şi în această 
greşeală căzusem şi «Dreapta Ta m-a primit» şi, scoţîndu-mă de acolo, 
m-ai pus în locul în care să mă însănătoşesc, pentru că ai zis omului : 
«Iată, frica de Dumnezeu este înţelepciune» 6 şi «Să nu doreşti să pari 
înţelept», pentru că «aceia care zic că sînt înţelepţi au ajuns nebuni» 7 . 
Găsisem deja mărgăritarul cel bun şi, vînzîndu-le pe toate celelalte, 
trebuia cumpărat, iar eu încă şovăiam s . 

II 

(3) Aşadar, m-am dus la Simplicianus, care era atunci tată al epis¬ 
copului Ambrozie, în primirea harului, şi pe care-1 iubea în adevăr ca 
pe un tată, şi i-am povestit întortocheatele cai ale erorii mele. Cînd, 
însă, i-am amintit că citisem anumite cărţi platoniciene, pe care Victo- 
rinus, odinioară retor al oraşului Roma — despre care auzisem că mu¬ 
rise creştin — le tradusese în limba latină, m-a felicitat, pentru că nu 
dădusem de cărţile altor filosofi, care erau pline de înşelăciuni şi de 
decepţii, «după stihiile acestei lumi» 9 , dar mi-a spus că în acestea este 
subînţeles Dumnezeu şi Cuvîntul Lui. Apoi, ca să mă îndemne la sme¬ 
renia lui Hristos, ascunsă înţelepţilor şi descoperită copiilor, mi-a amin¬ 
tit de Victorinus, pe care, cînd era la Roma, îl cunoscuse foarte de 
aproape, şi mi-a povestit despre el un lucru pe care nu-1 voi trece sub 
tăcere. El are să-Ţi mărturisească o mare laudă a harului Tău, şi anume 
în ce mod acel prea învăţat bătrîn şi foarte bun cunoscător al doctrine¬ 
lor liberale, care citise şi supusese judecăţii atît de multe scrieri ale fi- 

5. Rom. 1, 21. 

6. Iov. 28, 28 ; Ps. 110, 10 ; Pilde, 1, 7, 9, iO. 

8. Matei, 13, 45—46. 

9. Col. 2, 8. 

iosofilor, învăţătorul atîtor nobili senatori şi care chiar — datorită dis¬ 
tinsului său magisteriu, pe care concetăţenii săi îl socotesc cu toitul de¬ 
osebit — meritase şi primise să aibă în forul roman o statuie şi care pînă 
la acea vîrstă se închinase la idoli şi participase la ceremoniile nelegiui¬ 
te, de care era umflaltă atunci toată nobilimea romană, şi inspira po¬ 
porului pe Osiris şi «tot felul de monştri şi pe Anubis lătrătorul,'care 
cîndva «ţinuse armele contra lui Neptunus, contra zeiţei Venus şi contra 
Minervei» 10 şi pe care Roma îi implora după ce-i învinsese, pe care 
acest bătrîn Victorinus atîţia ani îl apărase cu gura lui înfricoşătoare, nu 
s-a ruşinat să fie copilul Hristosului Tău şi prunc al izvorului Tău cu 
gîtui supus jugului smereniei şi cu fruntea plecată spre sminteala 
crucii 11 . 

(4) O, Doamne, Doamne, Care ai plecat şi ai coborît, Care ai atins 
munţii şi au fumegat, în ce mod ai pătruns Tu în acea inimă ? 

Citea, aşa cum spune Simplicianus, Sfînta Scriptură şi cerceta toate 
scrierile creştine cu foarte mult zel şi le examina şi-i zicea lui Simpli¬ 
cianus nu pe faţă, ci mai în ascuns şi mai familiar : «Ştii tu că acum sînt 
creştin ?» Şi el răspundea : «Nu te cred şi nu te socotesc între creştini 
dacă nu te voi vedea în Biserica Iui Hristos». Acela, însă, rîdea, zicînd : 
«Aşadar pereţii fac pe creştini ?» şi adeseori el zicea că este deja creş¬ 
tin, iar Simplicianus răspundea adesea acelaşi lucru şi iarăşi se repeta 
luarea pereţilor. Căci se ferea să ocărască pe prietenii săi, mîndri cin¬ 
stitori ai demonilor, ale căror vrăjmăşii socotea că se vor prăvăli din 
culmea nedreptăţii Babilonului, ca din cedrii Libanului, pe care încă 
nu-i sfărâmase Domnul. Dar după ce citind şi dorind cu ardoare, a sorbit 
tăria şi s-a temut să nu fie tăgăduit de Hristos, «în faţa sfinţilor îngeri», 
dacă s-ar teme «să-L mărturisească în faţa oamenilor» 13 , şi i s-a părut 
lui însuşi că este vinovat de o mare crimă dacă se ruşinează de taina 
smereniei Cuvântului Tău şi nu se roşeşte de misterele nelegiuite ale 
îngâmfaţilor demoni, pe care cu mîndrie îi primise, i-a fost ruşine de 
deşertăciune şi s-a ruşinat în faţa adevărului şi deodată şi pe neaştep¬ 
tate i-a zis lui Simplicianus, după cum povestea el însuşi: «Să mergem 
la Biserică, vreau să mă fac creştin». Simplicianus, fără să fie cuprins de 
veselie, a pornit cu el. Cînd, însă, a fost pătruns de primele taine ale 
catehezei, nu mult după aceea, şi-a dat numele ca să fie renăscut prin 
botez, spre mirarea Romei şi spre bucuria Bisericii. 



10. Verg Aen. 8, 698. 

11. Gal. 5, 11. 

12. Cin?. 16, 28 ; 25, 31 ; Luca, 9, 26. 

13. Luca, 12, 9. 

Cei mîndri vedeau şi se mîniau, scrîşneau din dinţi şi se topeau !4 , 
dar pentru servul Tău Domnul ©ra speranţa lui şi nu se uita la deşertă¬ 
ciunile şi la minciunile nesănătoase 15 . 

(4) în fine, cînd s-a ajuns la ora mărturisirii credinţei, care se obiş¬ 
nuieşte să fie redată prin cuvinte prezise, înţelese şi învăţate bine pe 
dinafară, dintr-un loc mai înallt, în faţa poporului credincios la Roma, 
de către aceia care se vor apropia de harul Tău, zicea că lui Victorinus 
i s-a încredinţat de către preoţi să spună într-un loc mai ascuns acele 
vorbe, aşa cum de obicei li se dădea unora care se părea că vor tre¬ 
mura de sfiiciune, dar că el a preferat să mărturisească în faţa mulţimii 
sfinte m intuirea sa. Aceea nu era mîntuirea pe care o mărturisea în re¬ 
torică şi totuşi o mărturisise în public. Cu atît mai puţin a trebuit să 
se intimideze în faţa blîndei Tale turme, care nu se temea de mulţimile 
celor lipsiţi de minte. 

(5) Aşadar, cînd s-a urcat ca să rostească acele cuvinte, toţi, fiecare 
cum îi cunoştea, şi-au repetat numele lui cu mişcarea felicitărilor. Dar 
cine nu-1 cunoştea acolo ? Şi a răsunat cu sunet înăbuşit pe buzele tu¬ 
turor, care se veseleau împreună : «Victorinus, Victorinus». îndată au 
răsunat de bucurie, pentru că-1 vedeau, dar în acelaşi timp au şi tăcut 
cu intenţia de a-1 asculta. A rostit credinţa adevărată, cu încredere 
strălucită, iar toţi voiau să-l răpească înlăuntrul inimii lor. Şi-l răpeau 
iubindu-1 şi bucurîndu-se, iar acestea erau mîinile celor care-1 răpeau. 

III 

(6) Dumnezeule bun, ce se petrece în om, că se bucură mai mult de 
mîntuirea unui suflet disperat şi eliberat de o primejdie mai mare decît 
i-ar fi fost mereu speranţa sau dacă primejdia ar fi fost mai mică ? Că 
şi Tu, Tată milostiv, mai mult Te bucuri «de un păcătos» care se pocă- 
ieşte clecît de nouăzeci şi nouă de drepţi care nu au nevoie de pocă¬ 
inţă» 16 . Şi noi ou mare plăcere auzim, cînd auzim pe ce umeri, tresăltînd 
de bucurie 17 , este adusă oaia care rătăcise şi drahma este readusă în 
vistieriile Tale, cînd vecinele femeii se bucură împreună cu ea, care a 
găsit-o şi lacrimi a scos de bucuria sărbătorii casei Tale, cînd se citeşte 
în casa Ta despre fiul Tău mai mic că «mort era şi a înviat, pierdut era 
şi s-a aflat». Te bucuri, în adevăr, în noi şi în sfinţii Tăi îngeri cu sfîntă 
dragoste! Căci Tu eşti mereu acelaşi, Care cunoşti toate, care nu sînt 
mereu aceleaşi, nici în acelaşi mod, nici mereu în acelaşi mod l8 . 

14. Pa. 111, 10. 

15. Apoc. 17 ; Mac. 8, 238. 

16. Luca, 15, 11. 

17. Luca, 15, 7. 

18. Luca, 15, 32. 

(7) Ce se petrece, deci, în suflet, cînd se bucură mai mult de lucru¬ 
rile aflate sau redate, pe care le iubeşte mai mult decît le-ar fi avut 
întotdeauna ? Căci acest lucru îl mărturisesc şi celelalte şi toate sînt 
pline de mărturii care strigă : «Aşa este». Triumfă împăratul biruitor şi 
nu ar fi învins dacă nu ar fi luptat şi cu cit mai mare a fost primejdia 
în război cu atît mai mare este bucuria în biruinţă. Zbuciumă furtuna 
pe cei care navighează şi ameninţă cu scufundarea. Toţi pălesc la gîn- 
dul morţii care se apropie. Se linişteşte cerul şi marea şi se bucura 
foarte mult, fiindcă s-au temut foarte. Este bolnav un om scump şi pulsul 
arată că este rău. Toţi, care-1 vor sănătos, sînt bolnavi împreună cu eh 
îi este bine, dar nu umblă cu vechile puteri, şi se produce o asitfel de 
bucurie cum nu era cînd era mai înainte sănătos şi mergea cînd era în 
putere. Oamenii obţin aceste plăceri ale vieţii omeneşti chiar şi prin su¬ 
părări, nu neaşteptate, şi care sosesc nu împotriva voinţei, ci prin cele 
rînduite şi de bunăvoie. Plăcerea de a mînca şi de a bea nu există dacă 
nu este mai înainte neplăcerea de a fi înfometat şi însetat. Şi beţivii mă- 
nîncă anumite sărături, pentru ca prin aceasta să se provoace o arsură 
supărătoare, pe care, în timp ce o stinge băutura, se transformă în desfă¬ 
tare. S-a rînduit ca şi logodnicele legate prin nuntă să nu fie predate 
imediat, oentru ca bărbatul să nu o socotească de puţin preţ pe cea 
dată, pentru care a suspinat cînd i-a fost amînată. 

(8) Aşa se petrece lucrul într-o veselie urîtă şi dezgustătoare, acest 
lucru se petrece în acea veselie care este dată şi îngăduită, acest lucru 
se petrece în însăşi prea sincera cinste a prieteniei, acest lucru se pe¬ 
trece în acela «care era mort şi a înviat, pierdut şi s-a găsit» 19 . 

Ce este aceasta, Doamne, Dumnezeul meu, cînd Tu îţi eşti veşnic 
Ţie, Tu însuţi eşti bucurie şi unele lucruri de la Tine mereu se bucură 
de Tine ? De ce, oare, o parte din aceste lucruri urmează prin retragere 
şi înaintare, prin ocări şi împăcări ? Oare acesta este modul lor de a fi 
şi atît le-ai dat lor, cînd din înălţimea cerurilor pînă în adîncul pămân¬ 
tului, de la începutul pînă la sfîrşitul secolelor, de la înger pînă la vier¬ 
me, de la prima pînă la ultima mişcare, aşezai ftoate felurile de bunuri 
şi toate lucrările Tale drepte şi le făceai fiecăruia timpurile lor ? Vai 
mie, cit de înalt eşti între cele înalte şi cît de adînc între cele adinei ! 
Niciodată nu Te retragi şi abia ne întoarcem la Tine. 

IV 

(9) Vino, Doamne, trezeşte-ne şi recheamă-ne, aprinde-ne şi răpeş- 
te-ne, arde-ne şi ne îndulceşte : să iubim, să alergăm ! Oare nu mulţi, 
dintr-un mai adînc iad al orbirii decît se afla Victorinus, se întorc la 

Tine, se apropie şi sînt luminaţi primind lumină, pe care dacă o primesc, 
primesc de la Tine putere, pentru ca să devină fiii Tăi ? Dar dacă simt 
mai puţin cunoscuţi popoarelor, mai puţin se bucură de ei şi aceia pe 
care i-au cunoscut. In adevăr, bucuria se împărtăşeşte cu mulţi şi la 
fiecare bucuria este mai rodnică, fiindcă se încălzesc şi se aprinde 
fiecare de celălalt. Apoi, fiindcă sînt cunoscuţi multora, pentru mulţi 
constituie o autoritate spre mântuire şi se pun în fruntea multora pe 
care-i vor urma şi de aceea mult se bucură pentru ei şi aceia care au 
fost înainte, fiindcă nu se veselesc pentru ei singuri. 

Departe de mine gîndul ca în cortul Tău, în locul săracilor, să fie 
primiţi bogaţii, sau, în locul celor smeriţi, să fie primiţi cei de bun 
neam, cînd mai degrabă ai ales «cele slabe ale lumii, ca să le ruşineze 
pe cele tari, şi pe cele de neam de jos ale acestei lumi le-ai ales şi pe 
cele nebăgate în seamă şi pe cele care nu sînt, ca să strice pe cele ce 
sînt» 20 . Şi totuşi acela, cel mai mic dintre apostolii Tăi, prin glasul căruia 
ai făcut să răsune aceste cuvinte, cînd proconsulul Paulus, fiindu-i în- 
frîntă mîndria prin lupta lui, a fost trimis sub jugul uşor al lui Hristos 
al Tău, făcut demnitar al marelui rege, el însuşi din fostul Saul a pre¬ 
ferat să fie numit Pavel pentru însemnătatea unei atît de mari biruinţe. 
Căci mai mult este învins un duşman în acela pe care-1 ţine mai mult şi 
crin care ţine pe mai mulţi. Mai mult, însă, îi ţine pe cei mândri în nu- 
meie marinimiei şi cu aceştia pe mai mulţi îi ţine în numele autorităţii. 
Aşadar, cu cît se cugeta mai mult despre inima lui Victorinus, pe care 
diavolul îl ocupase ca pe o cetate de neînvins, anume limba lui Victo¬ 
rinus, cu care armă mare şi ascuţită îi apărase pe mulţi, cu atît mai 
mult au trebuit să se bucure fiii Tăi, pentru că împăratul nostru a legat 
pe cei puternici şi a văzut că vasele lui răpite sînt curăţite şi pregătite 
pentru cinstea Ta şi devin «folositoare Domnului la orice lucru bun». 

V 

(10) Dar cînd omul Tău, Simplicianus, mi-a povestit acestea despre 
Victorinus, m-am aprins de dorul de a-1 imita, căci pentru aceasta îmi 
istorisise faptul. Iar după ce a mai adăugat şi faptul că pe vremea împă¬ 
ratului Iulian (361—363), pe temeiul unei legi date creştinilor, li se in¬ 
terzicea să predea literatura şi oratoria, lege pe care acela a îmbrăţi¬ 
şat-o, Simplicianus a preferat să părăsească şcoala oratoriei decît Cu- 
vîntul Tău, prin care faci «gurile pruncilor să vorbească» 21 , acesta nu 
mi s-a părut mai curajos decît fericit, pentru că a găsit prilejul de a fi 
liber pentru line. Pentru acest lucru eu suspinam legat nu de un fier 
străin, ci de voinţa mea de fier. Voinţa mea o ţinea vrăjmaşul şi din ea 


20. I Cor. 1, 27—28. 

21. Matei, 11, 25; 18, 31 ; Marcu, 10, 15; Luca, 10, 21 ; 18, 17. 

făcuse un lanţ şi mă strîngea. în adevăr, din voinţa cea rea se făcuse 
poftă şi, în timp ce slujea poftei, s-a transformat în obişnuinţă şi, în 
timp ce nu se împotrivea obişnuinţei, s-a transformat în nevoie. Prin 
aceste inele legate între ele — de aceea am numit-o lanţ — mă ţinea 
strîns legat aspra robie. Dar voinţa nouă care începuse să se nască în 
mine, ca să Te cinstesc pe Tine în chip gratuit şi să vreau să mă bucur 
de Tine, Dumnezeule, singura plăcere sigură, încă nu era potrivită ca 
s-o învingă pe cea veche, învîrtoşată fiind de vechime. în acest mod, 
cele două voinţe ale mele, una veche, iar cealaltă nouă, aceea trupeas¬ 
că, cealaltă spirituală, se ciocneau între ele şi, nepotrivindu-se, îmi 
sfîşiau sufletul. 

(11) Aşa înţelegeam în mine însumi, prin trăire, ceea ce citisem în 
ce fel «trupul pofteşte împotriva duhului, iar duhul împotriva trupu¬ 
lui» 22 , eu aici în amândouă pofteam, dar mai mult eu în ceea ce apro¬ 
bam în mine, decît în ceea ce nu aprobam la mine. Dar acolo nu eu, 
căci în mare parte sufeream acest lucru mai mult fără voie decît îl fă¬ 
ceam cu voinţă. Dar, cu toate acestea, obişnuinţa devenise mai luptă¬ 
toare împotriva mea, pentru că de bunăvoie ajunsesem unde nu voiam. 
Şi cine ar fi puitut să contrazică, pe bună dreptate, cînd această pedeap¬ 
să urma pe cel care păcătuise ? Şi aceea nu mai era o dezvinovăţire, 
întrucît, de obicei, mi se părea ca de aceea nu-Ţi slujesc Ţie, dispreţu- 
ind lumea, fiindcă era pentru mine nesigură înţelegerea adevărului, 
căci şi ea însăşi era sigură. încă legat de pămînt, nu voiam să-Ţi slujesc 
Ţie, şi mă temeam să mă descurc din toate piedicile, aşa cum ar trebui 
să se teamă oricine se încurcă. 


(12) în acest mod sarcina veacului, aşa cum se obişnuieşlte în somn, 
mă apăsa dulce, şi cugetările pe care le meditam despre Tine erau ase¬ 
mănătoare cu încercările celor care voiesc să se deştepte, care totuşi, 
învinşi de adîncimea somnului, se cufundă din nou în somn. Şi aşa cum 
nu există nimeni care să vrea să doarmă mereu şi potrivit judecăţii 
sănătoase a (tuturor este mai bine să veghezi, totuşi omul de cele mai 
multe ori amînă scuturarea somnului, cînd toropeala grea este în mem¬ 
bre şi-l cuprinde mai cu plăcere, deşi nu-i place, chiar dacă a sosit 
timpul să se trezească, tot aşa eram sigur că este mai bine să mă încre¬ 
dinţez dragostei Tale, decît să mă supun dorinţei mele, dar toropeala, îmi 
plăcea şi mă învingea, iar aceasta era plăcută şi mă înlănţuia. Căci nu 
aveam ce să-ţi răspund cînd îmi ziceai : «Deşteaptă-te, tu cel ce dormi, 
şi te scoală din morţi şi te va lumina Hristos» 23 , şi Ţie Care-mi arătai 
că Tu spui adevărul, nu aveam nimic să-Ţi răspund, convins de adevăr, 


i 


22. loan, 14, 21. 

23. Fac. 28, 17. 


J 

decit numai vorbe domoale şi somnoroase. «îndată)), «uite», «îndată», 
«numai puţin». Dar «îndată», «îndată» riu aveau măsură şi «numai pu¬ 
ţin» se prelungea. In zadar eram desfătat de legea Ta, «după omul cel 
lăuntric», cînd altă lege «în mădularele mele» se lupta împotriva legii 
minţii mele şi mă făcea rob legii păcatului care' era în mădularele 
mele» 21 . Căci legea păcatului este puterea obişnuinţei prin care este 
atras şi ţinut, chiar fără de voie, sufletul, prin acel merit prin care lu¬ 
necă în ea de bunăvoie. «Om nenorocit ce sînt ! Cine mă va izbăvi de 
trupul morţii acesteia» 25 , dacă nu harul Tău, prin Iisus Hristos, Domnul 
nostru. 

VI 

(13) In ce mod m-ai scos din lanţul poftei sexuale, de care eram 
foarte strîns ţinut, şi de robia treburilor lumeşti, voi povesti şi voi măr¬ 
turisi numelui Tău, Doamne, ajutorul meu şi Mîntuitorul meu. 

îmi duceam viaţa obişnuită în timp ce grija creştea, şi în fiecare 
zi suspinam după Tine, mergeam la Biserica Ta, cît timp eram liber de 
acele treburi sub a căror greutate gemeam. Cu mine era Alypius, eli¬ 
berat de sarcina specialiştilor în drept, după ce a treia oară fusese ase¬ 
sor, aşteptînd să vîndă iarăşi sfaturile sale, aşa cum vindeam eu meşte¬ 
şugul de a vorbi retoric, dacă există vreo putinţă de a o oferi, predînd-o. 
Nebridius, însă, se supusese prieteniei noastre, ca să ajute la predare 
pe Verecundus, cel mai apropiat dintre prietenii noştri, care dorea 
acest lucru cu tărie şi care, pe temeiul dreptului prieteniei, cerea pe 
cineva din numărul nostru care să-i dea un ajutor sigur, de care avea 
o nevoie loarte mare. Dar pe Nebridius nu l-a tîrît acolo dorinţa de a 
răsplăti, căci ar fi putut, dacă ar fi voit, să realizeze cîştiguri mai mari, 
dar, foarte dulce şi foarte blînd, nu a voit să refuze, pe temeiul unei 
îndatoritoare bunăvoinţe, cererea noastră. 

El lucra cu cea mai mare înţelepciune, ferindu-se să se facă cunos¬ 
cut de persoane mai mari «după acest veac» 26 , evitînd în ei orice neli¬ 
nişte a sufletului, pe care voia să-l aibă liber îşi neocupat cît mai multe 
ore, pentru a cerceta, citi sau auzi ceva despre înţelepciune.. 

(14) Aşadar, într-o zi, nu-mi amintesc pricina, căci Nebridius nu era 
de faţă, iată că vine la mine acasă şi la Alypius un oarecare Ponticianus, 
concetăţean de-al nostru, întrucît era din Africa, care deţinea la palat 
un post înalt. Nu işltiu ce voia de la noi. Şi ne-am aşezat ca să vorbim. 
Şi, din întîmplare, pe o masă de joc, care se afla în faţa noastră, a zărit 
o carte. A luat-o, a deschis-o, a găsit pe Apostolul Pavel, desigur pe ne- 


24. Rom. 7, 22. 

25. Rom. 7, 24. 

26. Ei. 2, 2. 

aşteptate. Socotise că era vreo carte din acelea de care aveam nevoie 
pentru profesia mea. Atunci, în adevăr, surîzînd şi privindu-mă m-a fe¬ 
licitat şi s-a mirat că înaintea ochilor mei el găsise acea carte şi numai 
acea carte. în adevăr, era creştin şi credincios Ţie, Dumnezeul nostru, 
se închina adeseori în Biserică cu dese şi îndelungate rugăciuni. După 
ce i-am arătat că eu citesc cu cea mai mare grijă acele scrieri, între noi 
s-a născut o discuţie, iar el însuşi a povestit despre Antonius, monah 
egiptean, al cărui nume era strălucit la robii Tăi, dar pentru noi pînă la 
acea ora era necunoscut. Cînd el a aflat acest lucru, a stăruit în acea 
conversaţie, făcîndu-ne cunoscut nouă care nu cunoaştem un om atît de 
mare, si mirîndu-ne de acea necunoaştere a noastră. Eram înmărmuriţi 
de aceste minuni ale Tale atît de apropiate de noi şi aproape în timpu¬ 
rile noastre, mărturisite de toată tăria în credinţă adevărată şi în Bise¬ 
rica ortodoxă. Toţi ne miram, şi noi, fiindcă erau atît de mari, şi el, fi¬ 
indcă erau neauzite de noi. 

(15) De aici conversaţia cu el a alunecat spre mulţimea mînăstiri- 
lor şi spre obiceiurile plăcutului Tău miros şi la bogatele ţinuturi ale 
pustiului, despre care noi nu ştiam nimic. Exista la Milan o mînăstire 
plina do fraţi buni, în afara zidurilor oraşului, sub ocrotirea lui Ambro¬ 
zie, iar noi nu ştiam. El întindea mult discuţia şi vorbea mereu, iar noi, 
atenţi, tăceam. De aici, s-a întîmplat să spună că, nu ştiu cînd, el şi trei 
prieteni de-ai lui, desigur la Treveri, pe cînd împăratul era ocupat cu 
spectacolul de după amiază al jocurilor din circ, au ieşit să se plimbe în 
grădinile care sînt lîngă zidurile oraşului şi că acolo, cum se plimbau 
împărţiţi în două grupuri, unul cu sine, separat, şi alţi doi separaţi, au 
pornit în direcţii opuse. Aceia, mergînd la întîmplare, au dat de o ca¬ 
bană în care locuiau cîţiva servi ai Tăi, «săraci cu duhul» 27 , «a cărora 
este împărăţia cerurilor», iar acolo au găsit o carte în care era scrisă 
viaţa lui Antoniu. Unul dintre ei a început s-o citească, să se mire şi să 
se aprindă şi, pe cînd citea, să se gîndească să răpească o astfel de viaţă 
şi, părăsind oastea veacului, să-Ţi slujească Ţie. Ei erau acolo dintre 
aceia care se numesc agenţi în afaceri. Apoi, deodată, plin de o dragos¬ 
te sfîntă şi de o sobră pudoare, mîniat pe sine şi-a aruncat ochii spre 
prieten şi a zis : «Spune-mi, te rog, prin toate aceste munci ale noastre 
unde tindem să ajungem ? Ce căutăm ? Din ce cauză luptăm ? Oare pu¬ 
tem noi spera ceva mai mult de la palat decît să fim prietenii împăra¬ 
tului ? Şi acolo ce lucru nu este plăpînd şi plin de primejdii ? Şi prin 
cîte primejdii nu se ajunge la o primejdie mai mare ? Şi cînd va fi aslta? 
însă, dacă vreau să fiu prietenul lui Dumnezeu, acum iată mă fac». 


27 . Katei, 5 , 3 . 

A zis acestea şi, tulburat de durerile facerii noii vieţi, şi-a îndrep¬ 
tai din nou ochii spre pagini. Şi citea şi se schimba înlăumtru, unde Tu 
vedeai, şi mintea lui se desprindea de lume, cum s-a văzut imedialt după 
aceea. Căci, în timp ce citea şi se frămîntau valurile inimii sale, deo¬ 
dată a freamăiat şi a făcut o despărţire şi a hotărît să ia partea cea 
bună, şi, pe loc, a zis prietenul Tău: Eu m-am rupt de acea speranţă 
a noastră şi am hotărît să slujesc lui Dumnezeu, iar acest lucru pornesc 
să-l fac din această oră, în acest loc. Dacă ţie nu-ţi place să mă imiţi te 
rog sa nu te împotriveşti. «Acela a răspuns că el se lipeşte ca tovarăş 
al unei astfel de răsplăţi şi al unei astfel de lupte. Şi amîndoi erau ai Tăi 
şi construiau, pe propria cheltuială, un turn, pentru a părăsi toate şi a 
Te urma pe Tine. 

Atunci Ponticianus şi acela care mergea cu el prin alte părţi ale 
grădinii, căutîndu-i, au ajuns în acelaşi loc şi, găsindu-i, i-au sfătuit să 
se întoarcă pentru că ziua se înclina. Dar ei, arătîndu-le hotărîrea şi 
scopul lor, şi cum în ei se născuse o astfel de voinţă şi cum se întărise, 
i-au rugat să nu-i tulbure, dacă nu vor să li se adauge. Aceştia, însă, nu 
s-au schimbat întru nimic în vechile lor practici, dar s-au plîns pe ei 
înşişi, cum zicea Ponticianus, şi i-au felicitat cu evlavie şi s-au încre¬ 
dinţat rugăciunilor lor şi, tîrîndu-şi inima pe pămînt, s-au dus în palat, 
iar aceia, punîndu-şi inima în cer, au rămas în colibă. 

Şi amîndoi aveau logodnice care, după ce au aflat de aceasta, Ţi-au 
închinat şi ele fecioria lor Ţie. 

VII 

(16) Acestea le povestea Ponticianus. Tu, însă, Doamne, în timp ce 
el vorbea mă întorceai pe mine la mine însumi, luiîndu-mă de la spa¬ 
tele meu, unde mă aşezasem, cînd nu voiam să privesc în faţă, şi m-ai 
aşezat în faţa mea ca să văd ce urît eram, cit de strîmb şi respingător, 
plin de pate şi de ulcere. Şi vedeam şi mă îngrozeam şi nu aveam unde 
să fug de mine însumi. Şi dacă încercam să întorc privirea de la mine 
însumi, acela povestea ceea ce povestea, şi Tu iarăşi mă împotriveai 
mie şi mă împingeai în ochii mei, ca să aflu nedreptatea mea şi s-o 
urăsc. O cunoşteam, dar mă prefăceam şi o opream şi o uitam. 

(17) Atunci, în adevăr, cu cît mai aprins îi iubeam pe aceia despre 
care auzeam afirmaţii sănătoase, pentru că Ţi se încredinţaseră Ţie, 
ca să-i faci sănătoşi, cu atît mai mult mă uram, comparîndu-mă cu ei, 
căci mulţi ani trecuseră cu mine — poate doisprezece ani — de cînd, 
de la al nouăsprezecelea an al vîrstei mele, după ce citisem pe Hor- 
tenius al lui Cicero, fusesem îmboldit de la studiul înţelepciunii şi 
tot amînam hotărîrea ca, dispreţuind fericirea pământească, să-mi în- 

chin timpul cercetării înţelepciunii, a cărei descoperire şi chiar simpla 
ei cercetare merita deja să fie adăugată comorilor descoperite şi re¬ 
gatelor neamurilor şi plăcerilor trupului, care, la un semn, roiau în 
jurul meu. Dar eu, tînăr foarte nenorocit, nenorocit chiar la începutul 
tinereţii, cerusem de la Tine chiar curăţia şi zisesem : «Dă-mi curăţia 
şi stăpînirea de sine, dar nu îndată». Căci mă temeam ca nu cumva 
să mă auzi îndată şi îndată să mă vindeci de boala poftei, pe care 
voiam mai degrabă s-o împlinesc decît s-o sting. 

Şi mersesem pe căi strimte, printr-o superstiţie nebănuită, nu însă 
sigur de ea, ci ca şi cînd o puneam înaintea celorlalte, pe caire nu le 
căutam cu evlavie, ci le atacam cu duşmănie. 

(18) Şi socolem că din acea cauză amînam din zi în zi hotărîrea 
ca, dispreţuind speranţa veacului, să Te urmez numai pe Tine, fiindcă 
nu mi se arăta ceva lămurit, spre care să îndrept paşii mei 2ă . 

Şi venise ziua în care să mă golesc eu în faţa mea şi să mă doje¬ 
nească conştiinţa mea: «Unde este limba?». Desigur, Tu ziceai că 
din cauza nesiguranţei adevărului nu vrei să arunci sarcina deşertă¬ 
ciunii. Iată este sigur adevărul, şi conştiinţa te strînge şi pe umerii 
mai liberi se ivesc pene, care nu s-au tocit în cercetare şi acestea nu 
au fost meditate timp de un deceniu şi mai mult». 

Eram chiar ros înlăuntru şi eram frămîntat de o sfiiciune foarte 
urîtă pe cînd Ponticianus îmi vorbea astfel de lucruri. Terminînd, însă, 
discuţia, şi cauza pentru care venise, el a plecat şi eu m-am retras la 
mine. Ce n-am zis eu contra mea ? Cu ce bice ale ideilor nu am 
biciuiit sufletul meu, ca să mă urmeze cînd încercam să ; merg după 
Tine ? Şi se dădea înapoi şi se împotrivea şi nu se dezvinovăţea. Erau, 
folosite şi respinse toate argumentele, rămăsese numai o frică tăcută 
şi ca de moarte se temea să fie strînsă în şuvoiul obiceiului, în care 
se topea spre moarte. 

VIII 

(19) Atunci, în marea ceartă a casei mele lăuntrice, pe care o tre¬ 
zisem cu sufletul meu, în camera mea, adică în sufletul meu, tulburat 
atît la faţă cît şi Ia minte, mă năpustesc asupra lui Alypius şi exclam : 
«Ce suferim ? Ce este ceea ce ai auzit ? Se ridică cei nepricepuţi şi 
răpesc cerul, iar noi cu doctrinele noastre fără inimă iată unde ne tă¬ 
vălim în trup şi sînge ! Sau fiindcă ne-au luat-o înainte ne este ru¬ 
şine să-i urmăm şi nu ne este ruşine ca măcar să-i urmăm ?» Am spus 
nu ştiu ce alte cuvinte şi m-a răpit de la el clocotul meu, în timp ce el 

tăcea privindu-mă, căci eu nu spuneam cuvinte obişnuite. Mai mult 
exprimau starea mea sufletească fruntea, genele, ochii, culoarea, felul 
vocii, decît cuvintele pe care le scoteam. 

Era o mică grădină a casei unde locuiam, de care noi ne folo¬ 
seam ca de toată casa, căci stăpînul, gazda noastră, nu locuia acolo. 
Mă dusese acolo frământarea inimii mele, unde nimeni să nu mai îm¬ 
piedice aprinsa ceartă, pe care o pornisem împotriva mea însumi, pînă 
să se termine pe unde ştiai Tu, dar eu nu ştiam. Dar eram nebun spre 
însănătoşire şi muream cu viaţă, conştient de ce rău eram şi necuno- 
scînd ce bun aveam să fiu după aceea. 

Aşadar, eu m-am retras în grădină şi Alypius mă urma pas cu 
pas, căci unde era el de faţă nu era loc de însoţire pentru mine. Sau 
cînd m-ar fi părăsit el într-o astfel de stare sufletească ? Am şezut 
cit am putut departe de casă. Eu fremătam cu spiritul, revoltat de o 
supărare foarte tulburătoare, pentru că nu mergeam încă, în hotărîrea 
şi înţelegerea cu Tine, Dumnezeul meu, la ceea ce oasele mele strigau 
că trebuie să merg, la ceea ce ridicau în slăvi cu laudele. Şi acolo nu 
se mergea cu corăbii sau cu căruţe cu patru roţi sau pe picioare, cel 
puţin pentru spaţiul pe care l-am făcut din casă pînă în locul unde 
ne aşezasem, căci nu numai a merge, dar chiar a ajunge acolo nu în¬ 
semna altceva decît să vrei să mergi, chrajos şi cu tot dinadinsul, 
dar nu să întorci încoace şi încolo voinţa aproape rănită, care se luptă 
cu o parte care se ridică şi cu cealaltă care cade. 

(20) iîn cele din urmă, atît de multe lucruri frumoase făceam cu 
trupul, chiar în timpul zbuciumurilor şovăielii, lucruri pe care uneori 
oamenii vor să le facă şi nu pot dacă nu au membrele cu care să le 
facă sau dacă membrele sînt legate cu lanţuri sau destrămate de lîn- 
cezeală sau împiedicate în orice mod. Dacă mi-am smuls părul, dacă 
mi-am lovit fruntea cu palma, dacă, împreunîndu-mi degetele, mi-am 
cuprins genunchii, aceasta fiindcă am voit. Aş fi putut însă să nu 
vreau şi să nu fac, dacă mişcarea membrelor nu ar fi ascultat. Aşadar, 
am făcut atît de mulite acolo unde nu era loc ca să voieşti ceea ce 
se putea. Şi nu făceam fiindcă mie îmi plăcea cu mult mai mult, prin- 
tr-un simţămînt de necomparat, şi puteam să vreau ca să vreau), în 
orice caz să vreau. Căci acolo era acea putinţă care era şi voinţa, şi 
chiar a voi însemna a face. Şi totuşi nu se făcea şi mai uşor asculta 
trupul de prea slaba voinţă a sufletului — pentru ca membrele să se 
mişte la un semn — decît să se asculte pe sine sufletul, spre a face 
ca voinţa sa cea mare să fie singura voinţă. 

IX 

(21) De unde este acest monstru? Şi de ce aşa? Să mă lumineze 
mila Ta şi să întreb dacă nu cumva ar putea să-mi răspundă ascun¬ 
zişurile pedepselor oamenilor şi prea întunecatele frămîntări ale fi¬ 
ilor lui Adam. De unde vine acest monstru ? De ce aşa ? Porunceşte 
sufletul trupului şi imediat i se dă ascultare. Porunceşte sufletul lui 
însuşi şi se împotriveşte. Porunceşte sufletul ca să mişte mîna şi există 
o atît de mare uşurinţă, încît abia se poate distinge stăpînirea de robie. 
Sufletul este suflet, iar mîna este trup. Porunceşte sufletul ca să vrea 
sufletul şi nu este altul şi toituşi nu face. De unde este acest monstru ? 
Şi de ce aşa ? Porunceşte, zic, ca să vrea acela care nu ar porunci, 
dacă ar vrea, şi nu se face ceea ce porunceşte. 

Dar nu vrea cu totul, deci nu cu totul porunceşte. Nu atît po¬ 
runceşte întru cît vrea şi întru atît nu se face ceea ce porunceşte întru 
cît nu vrea, (pentru că voinţa porunceşte ca să fie voinţă nicidecum 
alta, ci ea însăşi. Aşadar nu porunceşte ea plină. De aceea nu este 
ceea ce porunceşte, căci dacă ar fi deplină, nu ar porunci să fie, pentru 
că chiar ar fi. Aşadar monstrul nu este faptul de a voi în parte şi în 
parte a nu voi, ci este o boală a sufletului, pentru că nu se ridică cu 
totul uşurat de voinţă, dar îngreuiat de obicei. De aceea sînt două 
voinţe, pentru că una dintre ele nu este toată, iar uneia îi prisoseşte 
ceea ce îi lipseşte celeilalte. 

X 

(22) «Să piară de la faţa Ta» 29 , aşa cum pier cei care vorbesc 
deşertăciuni şi înşelătorii minţii, care, după ce au observat două vo¬ 
inţe, la deliberare, afirmă că există naturile a două minţi, una bună, 
alta rea. Ei sînt cu adevărat răi, cînd simt acele rele, şi ei înşişi vor 
fi buni dacă vor simţi adevărul şi vor fi de acord cu adevărul, încît 
să le zică lor Apostolul Tău. «Aţi fost cîndva întuneric, acum, însă, 
sînteţi lumină în Domnul». Căci aceia cînd vor să fie lumină, nu în 
Domnul, ci în ei înşişi, socotesc că natura sufletului este ceea ce este 
Dumnezeu. Prin aceasta s-au făcut întuneric mai nepătruns, anume 
prin faptul că s-au retras mai departe de Tine printr-o urîtă trufie, de 
la Tine, adevărata 30 lumină care luminează «pe tot omul care vine în 
lumea aceasta». Fiţi atenţi la ce spuneţi şi ruşinaţi-vă şi «apropiaţi-vă, 
de El şi luminaţi-vă, iar feţele voastre nu se vor ruşina». 

Eu cînd deliberam ca să servesc Domnului Dumnezeului meu, aşa 
cum hotărîsem de multă vreme, eu eram cel care voiam, eu eram cel 

care nu voiam, eu eram. Nici nu voiam pe deplin, dar nici nu ziceam 
pe deplin nu. De aceea mă luptam cu mine şi eram împrăştiat de mine 
însumi şi însăşi împrăştierea se făcea fără voia mea în adevăr, dar 
nu arăta natura unei minţi străine, ci pedeapsa minţii mele. De aceea 
nu eu o făceam, ci «păcatul care locuia în mine» 31 , ca pedeapsă a unui 
păcat mai liber, fiindcă eram fiul lui Adam. 

(23) Căci dacă sînt tot atîtea naturi potrivnice, cîte voinţe se îm¬ 
potrivesc una celeilalte, nu sînt numai două voinţe, ci vor fi mai multe. 
Dacă cineva ar delibera în sine dacă trebuie să se ducă la întrunirea 
lor sau Ja teatru, ăştia strigă «iată două naturi, una bună duce pe aici, 
iar cealaltă rea duce pe acolo. Căci de unde vine această şovăială a 
voinţelor care se opun loruşi înşişi ? «Eu, însă, zic că amîndouă sînt 
rele, şi cea care ne duce la aceia şi cu care ne aduce la teaitru. Dar 
ei nu cred că este mai bună decît aceea care-i duce la ei. Ce ? Dacă, 
deci, cineva din ai noştri ar sta în cumpănă şi ar şovăi în timp ce 
cele două voinţe se ceartă între ele, dacă trebuie să meargă la teatru 
sau la Biserica noastră, oare nu şi aceştia vor şovăi, cînd va trebui 
să dea un răspuns ? Căci sau vor răspunde ceea ce nu vor, că prin 
bunăvoinţă se merge la Biserica noastră sau la teatru, aşa după cum 
la adunarea lor merg aceia care sînt pătrunşi de tainele lor şi chiar 
sînt stăpîniţi de tainele lor, sau vor socoti că două naturi rele sau 
două minţi rele se ciocnesc în acelaşi om şi nu va fi adevărat ceea ce 
obişnuiesc să spună, una bună şi alta rea, sau se vor converti la adevăr 
şi nu vor nega, cînd deliberează fiecare în sine, că un singur suflet 
este supus frămîntării feluritelor voinţe. 

(24) Aşadar, să nu mai spună, cînd simt că două voinţe în acelaşi 
om se contrazic una pe alta, să nu mai spună că se ciocnesc două 
minţi potrivnice, alcătuite din două substanţe contrare şi din două 
principii contrare, una bună, cealaltă rea. Căci Tu, Dumnezeu adevărat, 
nu aprobi şi-i respingi şi-i dovedeşti mincinoşi, aşa cum în ambele 
rele voinţe, cînd fiecare deliberează dacă să ucidă un om prin otrăvire 
sau sabie, sau dacă să pună stăpînire pe această bucată de pămînt 
străină sau pe cealaltă, deoarece nu le poate lua pe amîndouă, dacă 
să cumpere plăcerea cu risipă de bani sau dacă să păstreze banii cu 
lăcomie, dacă să meargă la circ sau la teatru, în cazul în care ar fi 
spectacole în aceeaşi zi şi la unul şi la celălalt, adaug şi al treilea caz, 
dacă să se ducă să fure într-o casă străină, dacă se prezintă ocazia, 
adaug şi pe al patrulea, dac^ să se ducă să comită desfrînare, dacă 
şi aci se deschide posibilitatea, dacă toate aceste întrebări se pun în- 

tr-un singur fragment de timp şi dacă toate sînt dorite deodată, toate 
care nu se poate împreună, căci toate sfîşie sufletul, contrazicîndu-se 
între ele patru sau chiar mai multe voinţe într-o astfel de mare mul¬ 
ţime de lucruri care sînt dorite, totuşi ei nu obişnuiesc să spună că 
există o atît de mare mulţime de substanţe diverse. 

Tot aşa este şi cu voinţele bune. Căci îi întreb dacă este bine să 
fii desfătat de citirea Apostolului şi dacă este bine să fii desfătait de 
un psalm serios sau dacă este bine să explici Evanghelia. La fiecare 
vor răspunde : «Este bine». Ce ? Aşadar, dacă acestea produc la fel 
desfătare, şi deodată, şi în acelaşi timp, oare nu voinţe diferite încor¬ 
dează inima omului, în timp ce se deliberează ca să începem mai de¬ 
grabă ? Şi toate sînt bune şi se ceartă între ele, pînă se alege una, 
la care să se ducă întreaga voinţă, care era împărţită în mai multe. 

Tot aşa, chiar cînd veşnicia desfată mai sus, iar plăcerea binelui 
trecător ne trage în jos, acelaşi suflet nu este cu toată voinţa, dorind 
un lucru sau altul, şi de aceea este sfîşiat de o gravă neplăcere, în 
timp ce cu adevărul preferă una, iar cu obişnuinţa pe cealaltă. 

XI 

(25) în acest mod eram bolnav şi eram chinuit învinovăţindu-mă 
pe mine însumi mai puternic decît de obicei, prea mult înfăşurîmdu-mă 
şi zbătîndu-mă în laţul meu, pînă cînd să-l rup pe tot, de care eram 
ţinut cînd devenise deja slab. Dar eram ţinut totuşi. Şi Tu stăruiai, 
Doamne, în adîncul tainei sufletului meu, lovindu-mă cu două bice, 
cu biciul temerii şi cu biciul ruşinii, ca nu cumva să încetez şi să nu 
se rupă chiar acest lanţ îngust şi subţire care mai rămăsese, şi ca nu 
cumva să prindă iarăşi putere şi să mă lege cu şi mai multă tărie. 

Căci îmi ziceam mie însumi înlăuntrul meu : «Iată să se facă în¬ 
dată, să se facă îndată !» şi cu cuvîntul mergeam deja la hotărîre. Fă¬ 
ceam chiar şi nu făceam, totuşi nu alunecam iarăşi în cea veche, iar 
în ceea ce priveşte pe cea apropiată stăteam pe loc şi respiram. Şi ia¬ 
răşi încercam şi mai era puţin şi eram acolo şi iarăşi mai era puţin 
şi eram acolo, gata, gata s-o ating şi s-o ţin, şi nu; eram acolo şi nu o 
ţineam şi nu o atingeam, şovăind să mor pentru moarte şi să trăiesc 
pentru viaţă şi mai multă putere avea în mine răul învechit decît 
binele nou, şi chiar în punctul timpului în care era să devin altceva, 
cu cît se apropia mai mult, cu atîit mai mare scîrbă îmi vărsa în su¬ 
flet. Dar nici nu mă dădea înapoi, nici nu mă înlătura, ci mă ţinea 
atîrnat. 

(26) Mă reţineau nimicurile nimicurilor şi deşertăciunile deşertă¬ 
ciunilor, vechile mele prietene, mă trăgeau de haina mea de carne 

şi-mi murmurau încet: «Ne dai drumul ?» şi: «Din această clipă nu 
vom mai fi cu tine în eternitate» şi «Din acest moment nu-ţi va mai 
fi îngăduit asta şi asta în eternitate». Şi ce-mi sugerau în ceea ce am 
zis «asta» şi «asta», ce-mi sugerau, Dumnezeul meu ? Mila Ta să le 
îndepărteze, să le îndepărteze de la sufletul servului Tău ! Ce mur¬ 
dării îmi sugerau ! Ce urîciuni ! Şi le auzeam la distanţă mai puţin de 
jumătate, dar nu ca şi cînd m-ar fi contrazis în mod liber, ieşindu-mi 
în cale, ci parcă şoptind din spate şi trăgîndu-mă pe furiş cînd mă de¬ 
părtam ca să privesc înapoi. Totuşi mă întîrziau pe mine, care şovăiam, 
ca să mă zmulg şi să mă scutur de ele şi să trec acolo unde eram 
chemat, cînd obişnuinţa puternică imi zicea : «Crezi că vei putea trăi 
fără acestea ?». 

(27) Dar deja îmi spunea acest lucru cu o voce foarte slabă. Căci 
din acea parte, spre care întorsesem faţa şi spre care mă frămîntam 
să trec, mi se deschidea demnitatea pură a stăpînirii de sine, senina 
şi veselă, fără să fie nimicită, mîngîindu-mă cu cinste, ca să vin şi 
să nu ezit, şi întinzînd, ca să mă primească, mîinile sale pioase, plină 
de multe pilde bune. Acolo erau atîţia tineri şi tinere, acolo era mult 
tineret şi oameni de toate vîrstele şi văduve serioase şi fecioare în 
vîrstă, şi în toate era chiar însăşi stăpînirea de sine şi nu era nici¬ 
decum stearpă, ci mama rodnică de bucuriile fiilor Tăi, Care erai soţul, 
Doamne. 

Şi rîdea de mine cu un surîs îmbietor, ca şi cînd ar fi zis «Oare 
nu vei putea tu să faci ce fac aceştia, ce fac acestea ? Oare aceştia 
şi acestea pat să facă ceea ce fac în ei înşişi şi nu în Domnul Dum¬ 
nezeul lor ? Domnul Dumnezeul lor m-a dat lor. De ce stai în tine şi 
nu stai ? Aruncă-te în El şi nu te teme, nu se va sustrage ca să cazi. 
Aruncă-te îşi te va primi şi te va însănătoşi cu siguranţă». Şi tare 
mă roşeam, pentru că auzeam încă murmurele acelor nimicuri şi stă¬ 
team suspendat, şovăind. Şi iarăşi ea, ca şi cînd ar fi zis : «Fă-te surd 
contra acelor membre murdare ale tale pe pămînt, pentru ca să se 
chinuie. îţi povestesc «Desfătări», dar nu cum este legea Domnului Dum¬ 
nezeului Tău» 32 . Această controversă în inima mea nu se isca decît cu 
privire Ia mine însumi, împotriva mea însumi. Dar Alyipius, strîns le¬ 
gat de mine, aştepta în tăcere urmarea neobişnuitei mele frămîntări. 

XII 

(28) In adevăr, din fundul tainic al sufletului meu, adînca soco¬ 
teală a tras şi a îngrămădit toată nenorocirea mea în faţa inimii mele, 
s-a iscat o furtună uriaşă, aducînd o uriaşă ploaie de lacrimi. Şi, ca 

să se reverse toată cu vocile ei, m-a ridicat de lingă Alypius — sin¬ 
gurătatea mi se părea mai potrivită ca să plîng — şi m-am retras mai 
departe de el, pentru ca prezenţa lui să nu-mi fie împovărătoare. 

Aşa eram atunci, iar el a simţit, căci zisesem nu ştiu ce în care 
sunetul vocii mele părea deja îngreuiat de plîns, şi în acest mod mă 
ridicasem. A rămas, deci, acolo unde şedeam neînchipuit de înmărmurit. 

Eu m-am întins sub un smochin, nu ştiu cum, şi am dat frîu liber 
lacrimilor şi au izbucnit rîurile ochilor mei, jertfă primită pentru Tine, 
şi desigur nu cu aceste vorbe, dar în acest sens. «Şi Tu, Doamne, pînă 
cînd ? Pînă cînd vei fi mîniat, Doamne ?» 33 . Să nu pomeneşti nedrep¬ 
tăţile noastre cele de demult». Căci simţeam că sînt ţinuit de ele. Şi 
rosteam cuvinte de plîns «Cit timp, cît timp, mîine şi mîine ?» De ce 
nu acum ? De ce nu se produce în această oră sfîrşitu] ruşinii mele ? 

(29) Ziceam acestea şi plîngeam cu o foarte mare zdrobire a ini¬ 
mii mele. Şi iată că aiid o voce din casa vecină, o voce parcă a unui 
copil sau a unei copile, care zicea, cîntînd, şi repeta des «Ia şi ci¬ 
teşte, ia şi citeşte». Şi, pe loc, schimbîndu-mi faţa, am început să cuget 
foarte puternic : oare copiii obişnuiesc să cînte ceva asemănător în 
vreun gen de joacă, şi nu-mi aminteam să fi auzit vreodată ceva de 
acest gen şi, înfruntînd pornirea lacrimilor, m-am ridicat, socotind că 
dumnezeirea nu-mi porunceşte nimic altceva decid să deschid cartea 
şi să citesc primul capitol pe care-1 voi fi găsit. Căci auzisem de la 
Antonius că, din citirea Evangheliei, care-i venise din întîmplare, fu¬ 
sese înştiinţat ca şi cînd lui i se spunea ceea ce se citea : «Du-te, vinde 
tot ce ai, dă săracilor şi vei avea comoară în cer, şi vino şi-Mi ur¬ 
mează Mie» 34 , şi după o astfel de înştiinţare s-a întors de îndată la 
Tine. 

Aşadar, în grabă m-am întors la locul în care şedea Alypius, căci 
acolo pusesem cartea Apostolului, cînd mă ridicasem de acolo. Am 
luat-o, am deschis-o şi am citit în tăcere capitolul asupra căruia s-au 
fixat ochii mei : «Nu în ospeţe şi în beţii, nu în desfrînări şi fapte de 
ruşine, nu în ceartă şi în pizmă, ci îmbrăcîndu-vă în Domnul Iisus 
Hristos, iar grija de trup să nu o faceţi spre pofte» 35 . Nu era nevoie 
să mai dau altă pagină şi să citesc. în adevăr, imediat după ce am citit 
această idee, ca şi cînd în inima mea s-ar fi revărsat o lumină de si¬ 
guranţă, toate umbrele îndoielii s-au destrămat. 


33. Ps. 78, 5 ; 8. 

34. Matei, 19, 21. 

35. Rom. 13, 13—14. 

(30) Atunci, însemnînd cu degetul sau nu ştiu cu ce alt semn locul 
din carte, am închis-o şi, cu faţa liniştită, i-am spus lui Alypius. Dar el 
mi-a arătat în acest fel ceea ce se petrecea în sine şi eu nu ştiam. A 
cerut să vadă ce citisem. I-am arătat şi a citit mai departe decît ci¬ 
tisem eu. Şi eu nu ştiam ce urma. Dar urma : «Primiţi ipe cel slab în 
credinţă» ? ' 6 . El a luat asta pentru sine şi mi-a dezvăluit. Dar printr-o 
astfel de înştiinţare a fost întărit şi printr-o hotărîre mai bună şi mai 
potrivită cu moravurile sale, prin care de multe ori era foarte departe 
de mine, chiar de mult timp în mai bine, s-a unit cu mine fără nici o 
şovăire tulburătoare. De aci intrăm la mama şi-i arătăm. Se bucură, 
îi povestim cum s-au petrecut lucrurile. Se bucură şi e biruitoare şi 
Te binecuvînta pe Tine «Care eşti mai puternic să faci, prin puterea 
lucrătoare în noi, cu mult mai presus decît toate cîte cerem sau pri¬ 
cepem noi» 37 , fiindcă vedea ca Tu îi dăruîseşi cu mult mai mult cu 
privire la mine decît cerea ea în tînguitoarele ei plînseite şi gemete. 
Căci m-ai convertit la Tine, ca să nu caut soţie, nici altă speranţă a 
acestei lumi, stînd în acea regulă a credinţei în care cu atîţia ani mai 
înainte mă descoperiseşi ei, şi «ai schimbat plîngerea ei întru bucu¬ 
rie» ' 3S , cu mult mai îmbelşugată decît voise, şi cu mult mai scump şi 
mai curat decît o cerea de la nepoţii trupului meu. 


36. Rom. 14, J. 

37. Ei. 3, 20. 

I 

(1) «O, Doamne, eu robul Tău, robul Tău sînt eu şi fiul roabei 
Tale. Ai rupt lanţurile mele, Ţie îţi voi aduce jertfă de laudă» b Să 
Te laude limba mea şi limba mea şi (toate oasele mele să zică : «Doamne, 
cine este asemenea Ţie ?» Aşa să zică, iar Tu răspunde-mi şi zi su¬ 
fletului meu : «Mîntuirea ta Eu sînt». 

Cine eram şi ce fel eram eu ? Ce rău n-au săvîrşit faptele mele 
sau, dacă nu, faptele mele, cuvintele mele, sau daca nu cuvintele, vo¬ 
inţa mea ? Tu însă, Doamne, eşti bun şi milostiv şi dreapta Ta, pri¬ 
vind adîncul morţii mele, şi din adîncul inimii mele a scos adîncul 
stricăciunii. Şi acest lucru eram eu în întregime, anume să nu vreau 
ceea ce voiam şi să vreau ceea ce nu voiam. 

Dar unde eram în timpul încărcat de atîtia ani din care — adîncă 
şi nepătrunsă taină — a fost evocată înitr-o clipă libera mea voinţă, 
în care să pun gîtul la jugul Tău cel dulce şi umerii uşoarei Tale po¬ 
veri Hristoase Iisuse, «Ajutorul şi Izbăvitorul meu?»b Ce plăcut mi-a 
fost să mă lipsesc de plăcerile nimicurilor de care avusesem teamă 
să le pierd, iar acum era o bucurie să le alung. 

Căci le aruncai de la mine, Tu dulceaţa cea adevărată şi mai plă¬ 
cută decît orice, le aruncai, iar în locul lor intrai Tu, mai dulce decît 
orice dulceaţă, dar pentru trup şi sînge, mai strălucit decît orice lu¬ 
mină, dar mai lăuntric decît orice ascuns, mai înalt decît orice cinstire. 
Dar liber era sufletul meu de grijile muşcătoare ale ambiţiei :şi ale cîş- 
tigului, ale împotmolirii şi dorinţei de a gîdila mîncărimea poftelor 
şi Iti spuneam Ţie nimicuri, Ţie strălucirii mele şi bogăţiei mele şi 
mîntuirii mele, Domnului Dumnezeului meu. 

II 

(2) Şi mi-a plăcut ca în «fata Ta» să nu o rup cu zgomot, ci să sustrag 
uşor serviciul limbii mele de la bîlciul limbuţiei, pentru ca nu cumva 
copiii «care nu se gîndeau la legea Ta», nu se gîndeau la pacea Ta, 


1. Ps. 115, 8; Matei, 11, 30 ; Ps. 49, 15 ; 106, 22. 

2. Ps. 18, 15. 

ci la nebunii mincinoase şi la luptele din for, pentru ca copiii aceştia 
să nu cumpere din gura mea arme pentru nebunia lor. 

Şi, la timp potrivit, mai erau foarte puţine zile pînă la culesul vi¬ 
ilor, şi m-am hotărît să le rabd, pentru ca să mă despart sărbătoreşte 
şi, odată răscumpărat de Tine, să nu mă mai întorc ca să mă vînd. 

Aşadar, planul era făcut în faţa Ta, dar nu în faţa alttor oameni 
decît ai noştri. Şi se convenise între noi ca să nu fie aduse la cunoş¬ 
tinţa cuiva, deşi Tu ne dăduseşi nouă, care urcam «din valea plîngerii» 
şi cîntam «cîntecul treptelor», ne dăduseşi «săgeţi ascuţite şi cărbuni 
pustiitori împotriva limbii viclene» 3 , care, cînd dă sfaturi, se contra¬ 
zice, şi, aşa cum obişnuieşte cu mîncarea, cînd iubeşte consumă. 

(3) Tu ai săgetat inima noastră cu dragostea Ta, şi purtam cuvin¬ 
tele Tale puse în cele dinlăuntru ale noastre şi pildele robilor Tăi, pe 
care-i tăcuseşi din negri - luminaţi, şi din morţi - vii, adunate în si¬ 
nul cugetului nostru, care ardeau şi mistuiau greaua toropeală, ca nu 
cumva să tindem la cele de jos, şi ne aprindeau cu putere, ca orice su¬ 
flare din limbă vicleană a contrazicerii să ne poată înflăcăra mai pu¬ 
ternic, nu să ne stingă. Totuşi, pentru numele Tău, pe care L-ai sfinţit 
pe pămînt, dorinţa şi planul nostru avea să aibă lăudători. în orice 
caz, ni se părea că este semnul unei semeţii faptul de a nu aştepta 
timpul atît de apropiat al vacanţei şi a pleca de la o profesiune pu¬ 
blică, care era în văzul tuturor, şi toţi aveau să-şi întoarcă privirile 
asupra mea. De aceea am voit s-o iau înaintea unei zile cît mai apro¬ 
piată de culesul viilor, ca şi cînd aş fi dorit să par că sînt om mare. 
Şi la ce-mi folosea faptul că ei credeau şi discutau despre sufletul meu 
şi «defăimau binele nostru» 4 . 

(4) Ba, mai mult, chiar în acea vară plămînul meu începuse să ce¬ 
deze prea marii munci literare, să respire mai greu şi să se arate, prin 
dureri în piept, că este rănit şi că refuză o pronunţare mai clară şi 
mai îmbelşugată, iar acest fapt mai întîi mă tulburase, pentru că mă 
constrîngea să depun sarcina acelui magisteriu de nevoie sau, dacă 
aş fi putut să mă îngrijesc şi să mă însănătoşesc, să întrerup. 

Dar de îndată ce mi s-a născut dorinţa «de a fi liber şi de a vedea 
că Tu eşti Domnul» 5 , şi de îndată ce dorinţa s-a întărit, — Tu ştii, 
Dumnezeul meu — am început chiar să mă bucur pentru că aceasta 
era o dezvinovăţire nemincinoasă, care să poată îmblînzi supărarea 
oamenilor care, în interesul copiilor lor, nu voiau deloc ca eu să fiu 
liber. 



3. Ps. 50, 10 ; 12, 1 ; 43, 26 ; 101, 2 ; 68, 20. 

4. Iez. 36, 23 ; Rom. 14, 16. 

5. Ps. 45, 11 ; Is. 54, 5. 

Aşadar, pîin de bucurie, de o astfel de bucurie, suportam scurge¬ 
rea acelui spaţiu de timp — nu ştiu dacă era mai mare sau era chiar 
de douăzeci de zile — totuşi îl înduram cu greu, pentru că se retrăsese 
pofta de bani, care cu mine obişnuia să suporte greaua ocupaţie şi eu 
aş fi rămas apăsat dacă nu ar fi urmat răbdarea. Cineva din servii Tăi, 
fraţii mei, ar putea zice că am păcătuit prin faptul că, deja cu inima 
plină de învăţătura Ta, răbdasem să mai rămîn chiar şi o oră pe cate¬ 
dra minciunii. Eu, însă, nu discut. Dar Tu, Doamne, prea milostiv, nu 
mi-ai iertat şi acest păcat împreună cu celelalte, foarte urîte şi mor¬ 
tale, nu mi l-ai iprtait şi îndepărtat prin apa sfîntă ? 

III 

(5) Verecundus era chinuit de grija pentru acest bun al nostru, de¬ 
oarece, pentru lanţurile sale, de care era ţinut foarte strîns, vedea că 
este părăsit de grupul nostru. încă nu era creştin, dar avea o soţie cre¬ 
dincioasă şi ea constituia mai presus de celelalte o piedică strînsă ca- 
re-1 întorcea de la drumul în care intraserăm, şi zicea că ea nu voia ca 
el să fie creştin decît în modul în care nu puteau să fie. 

Totuşi ne-a oferit cu bunătate ca, atîta timp cît vom fi acolo, să ră- 
minem pe proprietatea ei. O vei răsplăti, Doamne, la învierea morţi¬ 
lor, celor drepţi, pentru că i-ai dat chiar soarta drepţilor. în adevăr, 
deşi noi eram absenţi, pe cînd eram la Roma, răpit de o boală trupeas¬ 
că şi creştinîndu-se şi devenind credincios în timpul ei, a plecat din 
această viaţă. în acest mod Ţi-a fost milă nu numai de el, ci şi de noi, 
şi ai avut grijă ca — gîndindu-ne la deosebita lui omenie faţă de noi şi 
indrumîndu-1 în turma Ta — să fim sfîşiaţi de o durere greu de îndurat. 

îţi mulţumesc Ţie, Dumnezeul nostru, ai Tăi sîntem. Acest lucru 
îl arată îndemnurile şi mîngîierile Tale. Credincios promiţător vei reda 
lui Verecundus, în schimbul acelei moşii de la Classiciacum, unde ne¬ 
am odihnit de căldura soarelui, unde ne-am odihnit în Tine de căldura 
secolului, unde ne-am odihnit în Tine, dulceaţa raiului Tău veşnic ver¬ 
de, pentru că i-ai iertat păcatele pe pămînt «pe muntele cel gras, mun¬ 
tele Tău, muntele bogăţiei» 6 . 

(6) Aşadar, el atunci era cuprins de grijă, Nebridius, însă, se bu¬ 
cura de noi. Căci deşi el nu era încă creştin şi căzuse în acea groapă 
a erorii foarte dăunătoare, încît să creadă că trupul Fiului Tău, Adevă¬ 
rul, este o închipuire, începuse totuşi să iasă de acolo, cînd nu era încă 
pătruns de vreuna din tainele Bisericii Tale, şi căuta cu cea mai mare 
ardoare adevărul, pe care, nu mult după convertirea noastră şi după 
renaşterea noastră prin botezul Tău, pe cînd servea Ţie în Africa, creş- 


6. Num. 23, 9 ; Ps. 67, 16. 

tin credincios, de o curăţie şi stăpînire de sine desăvîrşită, după ce toa¬ 
tă casa lui se făcuse creştină prin el, l-ai dezlegat de itrup. 

Şi acum el trăieşte în sinul lui Avraam, or cum o fi această ex¬ 
presie, prin care se dă sens acelui sin, acolo trăieşte Nebridius al meu, 
dulcele meu prieten, fiul Tău adoptiv, Doamne, din liber cum era, tră¬ 
ieşte acolo. Căci ce alt loc ar fi demn de un astfel de suflet ? Acolo 
trăieşte, în locul despre care mă întreb pe mine, om fără experienţă. 
El nu mai punea urechea sa la gura mea, ci-şi punea faţa sa spirituală 
la izvorul Tău şi bea cit putea înţelepciunea, după lăcomia sa, fiind fe¬ 
ricit la nesfîrşit. Dar nu socotesc că el se îmbată atîit de mult din ea, 
îneît să uite de mine căci Tu, Doamne, pe Care-1 bea el, îţi aminteşti 
mereu de noi. 

Deci aşa eram. îl mîngîiam pe Verecundus, care era trist din cau¬ 
za convertirii noastre, dar fără ca prietenia să fie ştirbită, şi-l îndem¬ 
nam la păstrarea credincioşiei stării sale, adică a vieţii conjugale. Aş¬ 
teptam însă pe Nebridius, cînd ne va urma ? Acest lucru putea să-l 
facă atît de aproape şi era gata, gata să-l facă, cînd iată că în fine i 
s-au scurs zilele. Căci se păreau multe şi lungi din cauza dragostei de 
libertate trîndavă, spre a cînta din tot sufletul: «Ţie Ţi-a zis inima mea, 
am căutat faţa Ta, faţa Ta, Doamne, o voi căuta». 

IV 

(7) Şi a venit ziua în care să mă eliberez de profesiunea retoricii, 
de care mă desprinsesem cu gîndirea. Şi s-a făcut, şi ai scos limba mea 
de unde deja scoseseşi inima mea, şi Te binecuvîntam bucuros, plecînd 
la casa mea de la ţară cu toţi ai mei. 

Ce am făcut acolo în scrierile care deja îţi serveau Ţie, dar care, 
întocmai ca aceia care respiră în pauză, miroseam încă de şcoala mîn- 
driei, cum o mărturisesc cărţile discutate cu cei de faţă şi cu mine în¬ 
sumi, cel singur în faţa Ta, ce am discutat însă cu Nebridius o arată e- 
pistolele. 

Şi cînd va ajunge timpul de a aminiti toate marile Tale binefaceri 
faţă de mine, pe care le-ai făcut în acel timp, mai ales cînd mă grăbesc 
să trec la alte probleme mai mari ? Căci mă cheamă amintirea mea şi 
îmi este dulce, Doamne, să-Ţi mărturisesc prin ce îndemnuri lăuntrice 
m-ai îmblînzit şi cum m-ai liniştit, umilind munţii şi colinele cugetări¬ 
lor mele şi ai condus căile mele întortochiate şi ai făcut line pe cele 
aspre şi în ce mod ai supus pe însuşi Alypius, fratele inimii mele, cum 
l-ai supus numelui Celui Unul-Născut al Tău «Domnului şi Mîntuito- 
rului nostru Iisus Hristos» 7 , nume pe care, la început, nu voia să fie 


7. II Petru, 3, 18. 




190 


FERICITUL AUGUSTIN 


înscris în scrierile sale. Căci el voia ca scrierile mele să miroasă ca 
cedrii şcoalelor pe care deja le-a zdrobit Domnul, mai bine decît să 
respire ierburile mîntuitoare bisericeşti, care sînt contra şerpilor. 

(8) Ce strigăte Ţi-am scos, Dumnezeul meu, cînd citeam psalmii lui 
David, cîntările de credinţă, suneltele evlaviei care înlătură spiritul mîn- 
dru, eu care eram neformat încă în adevărata dragoste pentru 1 , Tine, ca- 
tehumen în vacantă la casa de la ţară, împreună cu Alypius, în timp 
ce lîngă noi era mama, femeie cu haina, dar bărbat cu credinţa, avînd 
siguranţa de sine ipe care o dă vîrsta, cu dragoste de mamă, cu evlavie 
creştină ! Ce strigăte îti scoteam în acei psalmi şi cum eram înflăcărat 
în Tine din ei şi mă aprindeam să-i recit, dacă aş fi putut, pe tot globul 
pămîntesc, contra înfumurării neamului omenesc ! Şi totuşi sînt cîn- 
taţi pe tot globul şi «nu există om care să se ascundă de la căldura Ta» 8 . 
Cu ce puternică şi înţepătoare durere mă revoltam contra maniheilor, 
iar după aceea îi compătimeam fiindcă nu ştiau acele taine, acele leacuri 
prin care ar fi putut să fie sănătoşi! Aş fi voit să fie undeva lîngă mine 
atunci şi, fără Ştirea mea că sînt acolo, să vadă fata mea şi să audă vor¬ 
bele mele, cînd am citit al patrulea psalm în acel răgaz de atunci, ce a 
făcut din mine acel psalm «Cînd Te-am chemat, m-ai auzit, Dumnezeul 
dreptăţii mele ! întru necaz m-ai desfătat. Milositiveşte-te spre mine şi 
ascultă rugăciunea mea», să mă fi auzit, fără să ştiu eu că mă aud, ca 
să nu creadă că eu zic acele lucruri pentru ei, acelea pe care le spuneam 
printre acele cuvinte, fiindcă în adevăr nu le-aş fi spus şi nu le-aş fi 
spus aşa dacă aş fi simţit că sînt auzit de ei şi nici dacă le-aş fi spus, nu 
le-ar fi primit aşa cum le spuneam cu mine şi în faţa Ta, din adînca sim¬ 
ţire a sufletului meu. 

(9) M-am îngrozit de teamă şi am clocotit de speranţă bucurîndu-mă 
de milostivirea Ta, Tată. Şi toate acestea ieşeau prin ochii şi glasul meu, 
cînd Duhul Tău cel bun, întorcîndu-se spre noi, ne zice : «Fiii oameni¬ 
lor, pînă cînd veţi fi grei la inimă ? Pentru ce iubiţi deşertăciunea şi 
căutaţi minciuna ?» 9 . Căci iubisem vanitatea şi căutasem minciuna. Şi 
Tu, Doamne, deja proslăviseşi pe Sfîntul Tău, sculîndu-L din morţi şi 
«aşezîndu-L de-a dreapta Ta» 10 , pentru ca să trimită de sus făgăduinţa 
Sa, pe «Mîngîietorul, Duhul adevărului» ll . Şi-L şi trimisese, dar eu nu 
ştiam. Căci îl trimisese, întrucît fusese preamărit, înviind din morţi şi 
urcîndu-Se la cer. Mai înainte, însă, «Duhul nu era încă dat, fiindcă 
lisus nu fusese încă slăvit». Şi striga profetul : «Pînă cînd veţi fi grei 

8. Ps. 4, l. 

9. Ps. 4, 2 . 

10. Marcu, 16, 19; Rom. 8, 37; Ef. 1, 20; Col. 3, 1; Evr. 3, 22; Fapte, 7, 15; 
1 Petru, 3, 22. 

11. Ioan, 15, 26 ; 16, 13. 

la inimă ? Pemtru ce iubiţi deşertăciunea şi căutaţi minciuna. Să ştiţi că 
minunat a făcut Domnul pe cel cuvios al Său» l2 . Strigă «pînă cînd», stri¬ 
gă «să ştiţi» şi eu, atît de mult timp neştiind, am iubit deşertăciunea şi 
am căutat minciuna şi de aceea am auzit şi m-am cutremurat, fiindcă El 
le spune unor oameni aşa cum îmi amintesc că fusesem eu. în adevăr, în 
închipuirile pe care eu le luam drept adevăr, erau deşertăciune şi min¬ 
ciună. Şi am făcut multe să răsune greu şi cu putere în durerea amintirii 
mele. O, de le-ar fi auzit aceia care pînă acum iubesc deşertăciunea şi 
caută minciuna ! Poate că s-ar fi tulburat şi ar fi vărsat acea deşertă¬ 
ciune şi Tu ai fi auzit cînd ar fi strigat la Tine, pentru că, prin adevăra¬ 
ta moarte a sufletului, a murit pentru noi Acela «care mijloceşte pentru 
noi» 13 . 

(10) Citeam «Mîniaţi-vă şi nu păcătuiţi» 14 şi cum eram de mişcat, 
Dumnezeul meu, eu care învăţasem chiar să mă mînii pe mine pentru 
cele trecute, ca să nu păcătuiesc pe viitor, şi pe merit mă mimam, fiind¬ 
că nu altă natură a neamului întunericului păcătuia cu mine, cum zic 
aceia care nu se mînie pe ei înşişi şi «adună pentru ei înşişi mînie în 
ziua mîniei şi descoperirii dreptei Tale judecăţi !». Bunurile mele nu erau 
afară şi nici nu mai erau căutate cu ochii trupeşti sub acest soare, căci, 
voind să se bucure în afară cu uşurinţă, cad în deşertăciune şi se re¬ 
varsă în acelea care se văd că sînt, care sînt trecătoare şi se murdăresc 
de chipul lor printr-o cugetare nesăţioasă. Dar, o, dacă ar fi obosiţi de 
foame şi ar zice : «Cine ne va arăta nouă binele». Să zicem, şi ei să 
audă «însemnatu-s-a peste noi lumina feţei Tale, Doamne» l5 . Căci noi 
nu sîntem lumină, care «luminează pe tot omul» 1G , ci sîntem luminaţi de 
Tine, pentru ca aceia care am fost odată întuneric să fim lumină în Tine. 
O, dacă ar vedea lumina eternă lăuntrică, de care eu, fiindcă o gusta¬ 
sem, fremăitam, pentru că nu puteam să le-o arăt, dacă ar aduce la mine 
inima lor în ochii lor, în afara Ta şi ar zice : «Cine ne va arăta nouă 
binele ?» 17 . Căci acolo unde mă mîniasem, înlăuntrul camerei, unde fu¬ 
sesem împuns, unde sacrificasem, jertfind cele vechi ale mele şi începînd 
meditaţia reînnoirii mele cu speranţa în Tine, începuseşi să-mi fii dulce, 
pentru că «dăduseşi veselie în inima mea» 18 . Şi exclamam, citind aces¬ 
tea, în afară şi le recunoşteam înlăuntru şi nu voiam să fie înmulţite în 
bunuri pămînteşti, eu care devoram itimpul şi eram mistuit de timpuri, 


12. Ps. 4, 2—3. 

13. I Tim. 2, 5 ; Evr. 8, 6 ; 9, 15. 

14. Ps. 4, 3 ; El. 4, 26. 

15. Ps. 4, 6 ; Ef. 5, 8. 

16. Ioan, 1, 19. 

17. Ps. 4, 6. 

18. Ps. 4, 7. 

deoarece aveam în eterna simplitate altă hrană «pîine şi vin şi untde¬ 
lemn» 19 . 


(11) Şi, în versul următor, am strigat din adine strigătul inimii me¬ 
le : «O, în pace!» O, în El însuşi! O, ce ai zis? Voi adormi şi voi 
gusta somnul ?» 20 Căci cine se va împotrivi nouă cînd se va adeveri 
cuvîntul care s-a scris : «Moartea a fost înghiţită de biruinţă» 21 ? Iar 
Tu eşti chiar acest Atotputernic Care nu Te schimbi, şi în Tine este li¬ 
niştea care uiită de toate chinurile, căci nici un altul nu este cu Tine şi 
nici spre a dobîndi altele multe care nu sînt ceea ce eşti Tu «că Tu, 
Doamne, îndeosebi întru nădejde m-ai aşezat» 22 . 

Citeam şi ardeam, şi nu aflam ce să fac cu aceşti morţi surzi, din 
care fusesem : ciumă, amarnic plîngător şi orb contra scrierilor de mie¬ 
re, miere luată din mierea cerului, şi luminoase, luate din lujmina Ta, şi 
mă nimiceam gîndind la vrăjmaşii acestei Scripturi. 

(12) Cînd îmi voi aminti de toate frământările acelor zile de vacan¬ 
ţă? Dar nici nu am uiitat, nici nu voi trece sub tăcere asprimea biciului 
Tău şi minunata iuţeală a milei Tale. 

Atunci mă chinuiai cu durerea dinţilor şi cînd s-a îngreuialt atît de 
mult, incit nu puteam vorbi, a coborît în inima mea ideea ca să stăru- 
iesc pe lingă toţi ai mei, care erau de faţă, ca să se roage pentru mine, 
să Te roage pe Tine, Dumnezeul mântuirii de orice fel. Şi am scris acestea 
pe o tabletă de ceară şi le-am dat ca să citească. De îndată ce ne-am 
plecat genunchii ca rugători a fugit acea durere. Dar ce durere ? Sau 
cum a fugit ? M-am speriat, o mărturisesc, Domnul meu şi Dumnezeul 
meu, căci de la începutul vieţii mele eu nu făcusem această experienţă. 
Şi mi s-au strecurat în adîncul sufletului semnele Tale, bucurîndu-mă 
în credinţă am lăudat numele Tău şi acea credinţă nu mă lăsa să fiu si¬ 
gur cu privire la păcatele mele trecute, care încă nu-mi fuseseră iertate 
prin botezul Tău. 

V 


(13) După ce au trecut serbările culesului viilor am înştiinţat pe 
milanezi să-şi caute un alt vînzător de cuvinte, pentru că eu îmi alese¬ 
sem să-Ţi servesc Ţie şi nu mai puteam face faţă acelei profesii din cau¬ 
za greutăţii cu care respiram şi din cauza durerii pieptului. Şi am ară¬ 
tat, printr-o scrisoare adresată episcopului Tău, bărbat sfînt, vechile 
mele erori şi dorinţa mea prezentă, pentru ca să mă sfătuiască ce să ci¬ 
tesc mai degrabă din cărţile Tale, pentru ca să fiu cit mai pregătit şi în 
stare să primesc atîta har. Iar el m-a îndemnat să citesc pe profetul 



19. Ps. 4, 7. 

20. Ps. 4, 8. 

21. Rom. 15, 54. 

22. Ps. 4, 8. 

Isaia, cred, pentru că el este cel mai deschis înainte vestitor, mai mult 
decît alţii, al Evangheliei şi al chemării neamurilor. Totuşi eu, neînţele- 
gînd ceea ce citisem la prima lectură şi socotind că în întregime este 
aşa, am amînat citirea cu intenţia de a o relua cînd voi fi mai deprins 
in Evanghelia Domnului. 

VI 

(14) Apoi, cînd a venit timpul ca să-mi dau numele, părăsind casa 
de la ţară, am pornit la Milan. 

Şi Alypius s-a hotărît să renască în Tine odată cu mine, el care se 
şi îmbrăcase cu smerenia potrivită cu tainele Tale, care era un foarte 
puternic îmblînzitor al trupului, încîit putea să meargă cu picioarele 
goale pe solul de gheaţă al Italiei, o nemaipomenită îndrăzneală. 

Ne-am adăugat şi copilul Adeodatus, fiul meu trupesc din păcatul 
meu. Tu îl tăcuseşi bine. Era aproape în vîrstă de cincisprezece ani, iar 
cu mintea întrecea pe mulţi bărbaţi serioşi şi învăţaţi. Mărturisesc da¬ 
rurile Tale, Doamne, Dumnezeul meu, Creatorul tuturor lucrurilor şi 
atotputernic în a îndrepta scăpările noastre, căci eu nu aveam nimic în 
corpul acela în afară de păcat. Faptul că era hrănit de noi în învăţătura 
Ta, Tu ni-1 inspiraseşi, nimeni altul, iar darurile Tale le mărturisesc Ţie. 
Există o carte a mea, intitulată «Magistrul». El însuşi vorbeşte cu mine. 
Tu ştii că ale lui sînt toate ideile care sînt inserate acolo de persoana 
convorbitorului meu cînd avea şasesprezece ani. Şi am văzut şi alte 
lucruri ale lui surprinzătoare. Geniul lui îmi provoca o teamă sfîntă. Şi 
cine, în afară de Tine, era făcătorul unei astfel de minuni ? 

Tu ai ridicat repede de pe pămînt viaţa lui, şi-mi amintesc de el cu 
mai multă siguranţă, căci nu mă mai tem pentru copilăria lui şi nici pen¬ 
tru tinereţea lui şi, în genere, de el, ca om. 

L-am asociat ca fiind din acelaşi veac cu noi, în harul Tău, spre a-1 
instrui în învăţătura Ta şi am fost botezaţi, şi a fugit de la noi grija 
pentru viaţa trecută. 

Şi nu mă săturam în acele zile de o dulceaţă uimitoare, gîndindu- 
mă la adîncimea planurilor Tale pentru mîntuirea neamului omenesc. 
Cît am plîns în imnurile şi în «cânticele» Tale, mişcat adine de glasul Bi¬ 
sericii Tale, care răsunau plăcut ! Acelea curgeau în urechile mele şi 
adevărul se scurgea în inima mea şi clocotea de aci simţirea evlaviei 
şi curgeau lacrimile şi mă simţeam bine cu ele. 

VII 

(15) Nu de mult timp, Biserica din Milan începuse să sărbătorească 
acest gen de mîngîiere şi de îndemn cînd inimile şi vocile fraţilor care 
cîntau se uneau cu mare zel. Desigur trecuse un an sau nu cu mult mai 

mult de cînd Iustina, mama împăratului Valentinianus, care era copil, 
persecuta pe Ambrozie, omul Tău, din cauza ereziei sale, la care fusese 
atrasă de arieni. Mulţimea credincioasă făcea noaptea de veghe în Bise¬ 
rică, pregătită să moară cu episcopul lor, servul Tău. Atunci mama 
mea, serva Ta, jucînd primul rol al grijilor şi veghilor, trăia numai din 
rugăciuni. Noi, deşi încă neîncălziţi de căldura duhului Tău, eram to¬ 
tuşi mişcaţi de uimirea şi tulburarea cetăţii. Atunci s-a instituit obiceiul 
ca să se cînte imnuri şi psalmi, după obiceiul părţilor din Răsărit, pentru 
ca poporul să nu se nimicească de neplăcerea tristeţii, iar de atunci au 
fost păstrate pînă astăzi de multe şi aproape de toalte comunităţile Tale 
din celelalte părţi ale pămîntului. 

(16) Atunci ai descoperit în vis episcopului Tău în ce loc se aflau 
ascunse trupurile martirilor Protassus şi Gervasius, pe care timp de atî- 
ţia ani le păstraseşi nestricate, ascunse în vistieria tainei Tale, pentru ca 
la timp potrivit să le scoţi pentru a înfrîna furia unei femei care era 
însă împărăteasă. Căci, după ce fuseseră scoase şi dezgropate şi erau 
mutate cu mare cinste la basilica ambroziană, nu numai aceia care erau 
zdruncinaţi de duhuri necurate se vindecau, după mărturisirea aceloraşi 
demoni, dar chiar un orb de mai mulţi ani, foarte cunoscut în cetatea 
sa, întrebînd care era cauza pentru care poporul se agită cu veselie, 
auzind răspunsul, a săriit şi a rugat pe călăuza sa să-l ducă acolo. Dus 
acolo, a obţinut să i se permită să atingă cu batista sa sicriul «sfinţilor 
care avuseseră o moarte scumpă înaintea Ta» 23 . După ce a făcut acest 
lucru şi a dus-o la ochi, i s-au deschis ochii imediat. De aci a început să 
se ducă faima, de aci laude fierbinţi, strălucitoare, de aci sufletul acelei 
vrăjmaşe, deşi nu a fost aplecat spre sănătatea credinţei, a fost reţinut 
de la furia prigonirii. 

«Slavă Ţie, Dumnezeul meu !» De unde, deci, şi unde ai dus aduce¬ 
rea mea aminte, ca să-Ţi mărturisesc şi aceste lucruri, pe care, deşi 
mari, le uitasem şi le trecusem sub /tăcere ? Şi totuşi atunci, deşi se răs- 
pîndea atît de puternic «mirosul mirezmelor Tale» 24 , nu alergam după 
Tine. De aceea mai mult plîngeam între cânticele imnurilor Tale, odini¬ 
oară suspinînd după Tine, şi în sfîrşit respiram atît cît pătrunde adierea 



într-o casă de fîn. 


VIII 


(17) «Tu Care faci să locuiască în casă sufletele care se înţeleg» ai 
asociat cu noi şi pe Evodius, un tînăr din municipiul nostru. Acesta, pe 
cînd servea la curte ca agent al imperiului, mai înainte de noi s-a întors 
‘ spre Tine şi s-a botezat şi, părăsind miliţia secolului, s-a înrolat în mi- 



23. Ps. 115, 6. 

24. Col. 4, 18; II Cor. 2, 15. 

liţia Ta. Eram împreună şi aveam să locuim împreună după o hotărîre 
sfîntă. 

Ne întrebam în ce loc am putea fi mai utili ca să-Ţi servim Ţie. 
împreună ne întorceam în Africa. Şi cînd am ajuns la gurile Tibrului, 
mama a murit. Multe le trec sub tăcere, căci mult mă grăbesc. Primeşte 
mărturiile mele şi mulţumirile mele, Dumnezeul meu, pentru nenumăra¬ 
tele binefaceri, chiar dacă le trec sub tăcere. Dar nu voi trece sub tă¬ 
cere ceea ce se naşte în sufletul meu despre acea servitoare a Ta, care 
m-a născut cu trupul, ca să mă nasc pentru aceasta lumină trecă¬ 
toare, şi cu. inima ca să mă nasc pentru lumina cea veşnică. Nu ale ei, 
ci ale Tale daruri pentru ea le voi spune. Căci nu ea însăşi se făcuse 
sau se educase. Tu ai creat-o şi nici tatăl, nici mama ei nu ştiau ce avea 
să devină ea. Şi ai instruit-o în teama de Tine, varga Hristosului Tău, 
conducerea Unicului Tău Fiu, într-o casă credincioasă, bun membru al 
Bisericii Tale. 

Ea nu lăuda atît de mult atenţia mamei sale pentru disciplinarea sa, 
cit atenţia unei sclave bătrîne care purtase pe tatăl său, cînd era prunc, 
aşa cum de obicei copilele mai mărişoare poartă pe spaitele lor pruncii. 
Pentru acest fapt şi pentru bătrîneţea ei şi pentru foarte bunele ei obi¬ 
ceiuri era cinstită destul de stăpîni într-o casă creştină. De aceea ea 
avea mare grijă şi de fiicele atăpînilor, grijă care-i fusese încredinţată, 
şi era de o severitate sfîntă cînd le dojenea, dacă era nevoie, iar cînd 
le învăţa era de o prudenţă sobră. 

Căci în afara acelor ore în care se hrăneau în chip foarte moderat 
la masa părinţilor, deşi ardeau de sete, nu le lăsa să bea nici apă, ferin- 
du-le de o obişnuinţă rea şi adăugind un verb sănătos «Acum beţi apă, 
pentru că nu aveţi vin la îndemînă, dar cînd vă veţi duce la soţii voştri, 
ajungînd stăpînele celor adunate şi ale cămărilor, apa va fi dispreţuită, 
dar obiceiul de a bea va prevala». Cu această metodă de a le învăţa şi 
cu autoritatea de a porunci, înfrîna lăcomia vîrstei prea fragede şi for¬ 
ma chiar setea copiilor după o măsură onestă, pentru ca să nu fie îngă¬ 
duit ceea ce nu se cădea. 

(18) Şi totuşi se strecurase în mama mea, aşa cum îmi povestea mie, 
fiul ei, serva Ta, se strecurase gustul pentru vin. Astfel, cînd, după obi¬ 
cei, i se poruncea de părinţii ei ca copilă modestă să scoată vin din bu¬ 
toi, introducînd paharul prin vrana de deasupra, mai înainte de a vărsa 
vinul în carafă sorbea puţin cu vîrful buzelor, pentru că nu putea mai 
mult, căci gustul respingea. Căci nu făcea acest lucru dintr-o dorinţă 
de băutură, ci din cauza unor excese nemăsurate ale vîrstei, care clo¬ 
coteau în mişcări jucăuşe şi care de obicei sînlt ţinute în frîu, în sufle¬ 
tele copiilor, de către greutatea părinţilor. 

Şi la acea mică gustare adăugind în fiecare zi mici gustări — căci 
cine dispreţuieşte lucrurile mici, cade puţin cîte puţin — căzuse în acea 
obişnuinţă, incit bea cu lăcomie pahare pline de vin curat. 

Unde era atunci acea băltrînă înţeleaptă şi acea puternică interzi¬ 
cere ? Ce lucru avea putere contra bolii ascunse dacă medicina Ta, 
Doamne, nu ar veghea asupra noastră ? în lipsa tatălui şi a mamei şi a 
educatorilor, Tu erai prezent, Tu, Care ai creat, Care chemi, Care ne 
chemi, Care chiar prin oameni mijlocitori faci ceva bun spre a mîntui 
sufletele. 

Ce ai făcut atunci Dumnezeul meu ? De unde ai îngrijit-o ? Cum ai 
vindecat-o ? Oare nu ai adus o dojana aspră şi ascuţită din alt suflet, ca 
un fier vindecător din cămările Tale ascunse, incit dintr-o singură lovi¬ 
tură ai tăiat acea putreziciune ? 

Acea sclavă cu care obişnuia să se ducă la butoi, certîndu-se cu o 
stăpînă mai mică, cum se întîmplă între ele, i-a pus în faţă această acu¬ 
zare, insultînd-o amar şi numind-o «băutoare». Ea, lovită de acea ocara 
s-a uitat la urîciunea ei şi pe loc s-a condamnat şi s-a dezbărat. 

Aşa cum prietenii linguşitori pervertesc, tot aşa cei vrăjmaşi, in- 
sultînd, de foarte multe ori corectează. Şi Tu le plăteşti, nu fiindcă lu¬ 
crezi prin ei, ci pentru că ei înşişi au voit. în adevăr, aceea, mîniată, a 
voit să ocărască pe stăpîna mai mică, nu să o vindece, şi de aceea a şi 
făcut acest lucru pe ascuns, fiindcă aşa le îndemnase locul şi timpul sau 
ca nu cumva şi ea însăşi să se pună în pericol, pentru că o dăduse pe 
faţă prea tîrziu. 

Dar Tu, Doamne, Conducătorul celor cereşti şi al celor pămînteşti, 
Care întorci adîncurile unui torent spre folosul Tău, şi valul cel tulbure 
al veacurilor care curge în rînduială, chiar prin nebunia unui suflet ai 
vindecat pe altul, pentru ca nu cumva cineva, cînd observă acest lucru, 
să-şi atribuie puterii sale acest lucru, dacă prin cuvîntul său se îndreap¬ 
tă un altul, pe care îl vrea îndreptat. 

IX 

(19) în acest mod, educată în cuminţenie şi înfrînare şi dată mai 
degrabă de Tine părinţilor decît de părinţi Ţie, cînd a devenit tînără, 
la împlinirea anilor, fiind încredinţată bărbatului său, i-a slujit ca unui 
stăpîn şi şi-a dat silinţa ca să-l cîştige pentru Tine, vorbind despre Tine 
prin moravurile ei prin care Tu o făceai frumoasă, foarte îndatoritoare 
şi admirabilă pentru soţul ei. în aşa mod a înduralt, însă, nerespectarea 
căsătoriei incit nu a avut niciodată cu soţul ei nici o ceartă în legătură 
cu aceasta, căci aştepta mila Ta asupra lui, pentru ca, crezînd în Tine, 
să devină curat. 

El era însă pe cit de distins prin bunăvoinţă pe atît de aprins la 
mînie. Dar ea ştia să nu se opună soţului ei cînd era mînios, nu numai 
cu fapta, dar nici cu vorba. Cînd îl vedea potolit şi liniştit, la timp potri¬ 
vit, dădea socoteală de fapta ei, dacă cumva el se lăsase pradă mîniei 
prea fără socoteală. în cele din urmă, cînd multe femei măritate, ai că¬ 
ror soţi erau mai liniştiţi, purtau pe faţa urîţită urmele loviturilor şi în 
conversaţiile dintre prietene acuzau viaţa bărbaţilor, ea, mama mea, le 
atrăgea atenţia, ca şi cînd ar fi glumit, dar serios, că din momentul în 
care ele au auzit citindu-se tablele, adică acel registru care se numeşte 
matrimonial, ar fi trebuit să le socotească drept instrumente prin care 
deveniseră sclave. De aceea, aducîndu-şi aminte de condiţia lor, nu tre¬ 
buie să mai dea dovadă de mîndrie contra stăpînilor. Cînd ele se mirau, 
ştiind ce violent soţ trebuia să suporte ea, cînd se mirau că niciodată 
nu se auzise sau nu se făcuse văzut vreun semn că Patricius îşi lovise 
soţia sau că cel puţin timp de o zi se certaseră între ei în casă şi o în¬ 
trebau prieteneşte care-i cauza, ea le explica metoda sa pe care am 
amintit-o mai sus. Acelea care o aplicau şi o experimentau, o felicitau, 
acelea care nu o luau în atenţie erau vătămate şi umilite. 

(20) A învins pe soacra sa — care la început era mîniată contra ei 
de şoaptele unor sclave rele — a învins-o prin gesturi respectuoase, 
stăruind în îngăduinţă şi blîndeţe, incit aceea, de la sine, a comunicat 
fiului său limbile uneltitoare ale sclavilor, prin care se tulbura pacea 
casnică între ea şi nora sa, şi a cerut să le pedepsească. în acest mod, 
după ce el, ascultînd şi de mama sa, şi îngrijindu-se şi de disciplina 
sclavilor şi de armonia alor săi, a pedepsit cu bătaia cu vergi pe cele 
pirite, după cum a socotit cea care le denunţase, şi a promis că astfel 
de pedepse trebuie să spere oricare dintre ele va vorbi ceva rău — ca 
să facă plăcere — despre nora sa. Cum nici o sclavă nu a mai avut cu¬ 
rajul să bîrfească, au trăit între ele într-o atmosferă plăcuită şi iubire 
demnă de amintit. 

(21) Şi acest mare dar dăduseşi, Dumnezeul meu, mila mea, acelei 
serve a Ta, în al cărei pîntece m-ai creat, că, între sufletele care nu se 
înţeleg şi se cearită, atunci cînd se putea, se arăta atît de împăciuitoare, 
incit, atunci cînd auzea şi dintr-o parte şi din alta foarte multe lucruri 
amare, aşa cum obişnuieşte să dea la iveală neunirea umflată şi necu¬ 
getată, cînd în faţa unei prietene prezente se laudă, în convorbiri aprin¬ 
se, cruzimea urii, ea nu spunea nimica uneia despre cealaltă, decît ceea 
ce putea să le împace. 

Mic bun mi s-ar părea acest lucru dacă nu aş şti, dintr-o tristă ex¬ 
perienţă, că mulţimi nenumărate de oameni, nu ştiu prin ce ciumă ori¬ 
bilă a păcatelor, care se întinde foarte mult, nu numai că comunică unor 

vrăjmaşi mîniaţi spusele inamicilor lor, dar adaugă şi cele ce nu au fost 
spuse. Din contră un om de omenie ar trebui să creadă că este puţin 
lucru să nu provoace şi să nu sporească duşmăniile oamenilor, vorbind 
de rău, dacă nu se va sforţa să le stingă, vorbind de bine. 

Aşa era mama mea, căci Tu o învăţai în şcoala tainică a inimii sale. 

(22) în cele din urmă a cîştigait pentru Tine, în ultima parte a vieţii 
ei vremelnice, pe soţul ei şi nu a mai deplîns la el, după ce devenise 
credincios, ceea ce îndurase cînd încă nu era credincios. Căci era serva 
servilor Tăi. Oricine o cunoscuse, mult Te lăuda, Te adora, Te iubea în 
ea, fiindcă simţea prezenţa Ta în inima ei, martore fiind roadele sfintei 
convertiri. Căci fusese soţia unui bărbat, dăduse respectul cuvenit pă¬ 
rinţilor, tratase casa cu evlavie, avea mărturie pentru faptele cele bune, 
hrănise pe fiii ei 25 născîndu-i din nou ori de cîte ori îi vedea că se de¬ 
părtează de la Tine. în cele din urmă, Doamne, nouă tuturor servilor Tăi, 
fiindcă ne îngădui să vorbim din darul Tău, care, înainte de adormirea 
ei, trăim uniţi în Tine, după ce primisem harul botezului Tău, ne-a pur¬ 
tat în aşa fel grijă ca şi cînd ne-ar fi născut pe toţi, aşa ne-a servit, ca 
şi cînd ar fi fost născută de toţi. 


X 

(23) Apropiindu-se ziua cînd avea să iasă din această viaţă, — zi 
pe care Tu o cunoşteai, iar noi n-o cunoaştem — s-a întîmplat, cred, 
datorită ascunselor Tale planuri, ca ea şi eu să stăm împreună, spriji- 
nindu-ne pe o fereastră, de unde se vedea grădina casei în care locu¬ 
iam, acolo la Ostia Tibrului, unde departe de mulţimi, după oboseala 
unui drum lung, ne refăceam pentru a naviga. Vorbeam, aşadar, singuri 
foarte dulce îşi «uitînd cele trecute, cu gîndul la cele ce sînt înainte» 26 , 
vorbeam între noi în preznţa adevărului, care eşti Tu, cum va fi viaţa 
veşnică a sfinţilor, pe care «nici ochiul n-a văzut-o, nici urechea n-a 
auzit-o, nici la inima omului nu s-a suit» 27 . Dar doream puternic cu ini¬ 
ma gurii căscată la curgerile «izvorului Tău, izvorul vieţii, care este la 
Tine» 2S , pentru ca, prinzînd atîta cît puteam, să putem cugeta în vreun 
fel un lucru atît de profund. 

(24) Şi cum discuţia noastră ducea la încheierea că desfătarea sim¬ 
ţurilor trupeşti, oricît de mare ar fi ea şi în oricît de mare lumină cor¬ 
porală, nu merită să fie comparată şi nici măcar amintită faţă de dul¬ 
ceaţa acelei vieţi, ridicîndu-ne noi printr-o stare de simţire mai aprinsă 
la «El însuşi», am străbătut treptat cele materiale şi chiar cerul însuşi, 



25. I Tim. 5, 9, 4. 

26. Rom. 3, 12; Apoc. 21, 5. 

27. / Cor. 2, 9. 

28. Ps. 36, 9. 

de unde soarele, luna şi stelele răspîndesc lumina pe pămînt. Şi încă 
ne urcam, ne urcam, cugetînd şi mai cufundaţi înlăuntru, vorbind şi ad- 
mirînd lucrările Tale, şi am ajuns la minţile noastre şi am trecut de ele, 
ca să atingem regiunea bogăţiei fără de sfîrşit, unde hrăneşti pe Israil 
în veşnicie cu hrana adevărului; acolo viaţa este înţelepciunea prin 
care se fac .toate acestea şi cele care au fost şi cele care vor fi, căci 
adevărul însuşi nu se face, ci este aşa cum a fost şi aşa va fi mereu. Ba 
mai mult «a fost» şi «va fi» nu este în adevăr, ci în adevăr nu există 
decît existenţa ipentru că adevărul este etern. Căci «a fost» şi «va fi» 
nu este etern. Şi în timp ce vorbeam şi doream cu ardoare adevărul, 
l-am atins uşor, cu o lovitură a întregii inimi, am suspinat şi am lăsat 
acolo legate «primele roade ale duhului» 29 , şi ne-am întors la vorbăria 
gurii noastre, unde începe şi se sfîrşeşte cuvîntul. Şi ce are el asemănă¬ 
tor cu Cuvîntul Tău, Domnul nostru, Care rămîne în Sine fără vechime 
şi Care le înnoieşte pe toate ? 

(25) Aşadar, ziceam : «Dacă pentru cineva tac zburdările trupului, 
tac închipuirile pămîntului şi ale aerului, tac polii şi tace însuşi sufletul 
şi trece dincolo de sine, necugetînd la sine, dacă tac visele şi revela¬ 
ţiile imaginare, dacă tace orice limbă şi orice semn şi tot ce se face 
pentru ce este 'trecător, dacă ar tăcea pentru cineva cu totul — fiindcă 
dacă cineva ar auzi toate acestea, zic «Nu noi înşine ne-am făcut pe 
noi, ci ne-a făcut Acela Care rămîne în veci» — şi dacă, după ce acestea 
au fost spuse, tac ele, deja pentru că au ridicat urechea la El, iar El 
însuşi vorbeşte nu prin ele, ci prin El însuşi, ca să ascultăm cuvîntul 
Lui, nu prin limba trupului, nici prin vocea îngerului, nici prin tunetul 
norului, nici prin enigma asemănării, ci-L auzim pe El însuşi fără aces¬ 
tea, aşa cum ne extindem şi printr-o cugetare atingem eterna înţelep¬ 
ciune care rămîne deasupra tuturor, dacă se va continua acest lucru şi 
s-ar sustrage alte viziuni de un gen cu totul diferit şi ea singură răpeşte 
şi absoarbe şi vîră în bucurii interioare pe spectatorul său, astfel incit 
aşa să fie viaţa eternă, cum a fost acest moment al inteligenţei, după 
care am suspinat, oare aceasta nu este «Intră în bucuria Domnului tău»? 

(26) Ziceam astfel de lucruri, deşi nu în acest mod, şi cu aceste 
cuvinte, totuşi, Doamne, Tu ştii că în acea zi, cînd spunea astfel de lu¬ 
cruri şi lumea aceasta pentru noi, între vorbele noastre, devenea fără 
preţ, cu toate desfătările ei, atunci ea a zis : «Fiule, în ce mă priveşte 
nici un lucru nu mă mai desfată în această viaţă. Ce să fac aici şi de ce 
sînt aici, nu ştiu, căci s-a dus speranţa în această lume. Un singur lucru 

era care mă făcea să doresc să întîrzii puţin în această viaţă, ca să te 
văd creştin adevărat mai înainte de a muri. 

Dumnezeu mi-a dat această bucurie cu prisosinţă, încîit să te văd 
servul Lui, dispreţuind fericirea pămîntească. Ce fac eu aici ?» :i0 . 

XI 

(27) Nu-mi amintesc destul ce i-am răspuns la aceste vorbe ale ei, 
cînd, între timp, după cinci zile, sau nu mult după aceea, a căzut la pat 
cu febră. Şi, pe cînd era bolnavă, într-o zi, a suferit o pierdere de con¬ 
ştiinţă şi puţintel a fost sustrasă de la cei prezenţi. Noi am dat fuga, dar 
repede şi-a recăpătat conştiinţa şi ne-a privit pe mine şi pe fratele meu, 
care stăteam lingă ea, şi ne-a zis : «Unde eram ?», ca şi cînd ar fi căutat 
ceva. Apoi privindu-ne pe noi, care eram înmărmuriţi de durere, ne-a 
zis : «Aici veţi înmormînta pe mama voastră». Eu tăceam şi încercam 
să-mi înfrînez plînsul. Fratele meu, însă, a spus ceva prin care îşi ex¬ 
prima dorinţa ca ea să nu moară în străinătate, ci în patrie, ca şi cînd 
ar fi fost un fapt mai fericit. Auzind acestea, mama, cu o îngrijorare pe 
faţă, mustrîndu-1 cu privirile, fiindcă avea astfel de gînduri, şi apoi, 
privindu-mă, a zis : «îngropaţi acest trup oriunde, să nu vă tulbure nici 
o grijă de el, un singur lucru vă rog, anume, la altarul Domnului să vă 
amintiţi de mine, oriunde veţi fi». Şi după ce exprimase această idee 
cu vorbele pe care le putuse rosti, a tăcut, iar boala se înrăutăţea şi o 
chinuia. 

(28) Iar eu, cugetînd la darurile Tale, Dumnezeule cel nevăzut 31 , 
pe care le introduci în inimile credincioşilor Tăi, iar de acolo provin 
roade minunate, mă bucuram şi îţi aduceam mulţumiri, amintindu-mi 
ceea ce aflasem, anume cu cîtă grijă se preocupase fierbinte de mor- 
mînt, pe care şi-l prevăzuse şi-l pregătise lîngă trupul brăbatului ei. în 
adevăr, fiindcă trăiseră în cea mai mare înţelegere, voia şi acesit lucru 
— cum este sufletul omenesc mai puţin în stare să cuprindă cele dum¬ 
nezeieşti — ca să se adauge la acea fericire şi să fie amintit de oameni 
faptul că i se îngăduise ca, după călătoria peste mare, pămîntul să aco¬ 
pere ţarina unită a celor doi soţi. 

Cînd începuse însă să nu mai fie în sufletul ei această deşertăciune, 
datorită plinătăţii bunătăţii Tale, nu ştiam, şi mă veseleam că mi se 
descoperise în acest mod, deşi în conversaţia aceea cu ea pe care o 
avusesem la fereastră, cînd a zis : «Ce mai fac aici ?», nu mi s-a părut 
că vrea să moară în patrie. Chiar am auzit, după aceea, că pe cînd eram 
la Ostia vorbea cu unii dintre prietenii mei cu încredere de mamă, cînd 


30. Matei, 25, 1 ; I Cor. 15, 32. 

31. Ioan, 18, 1 ; I Tim. 6, 16. 

eu nu eram de faţă, într-o zi, despre dispreţuirea acestei vieţi şi despre 
binele morţii, şi, în timp ce admirau virtutea unei femei — pe care Tu 
i-o dăruiseşi — şi au întrebat-o dacă nu avea groază să lase trupul atît 
de departe de cetatea sa, a răspuns : «Nimic nu este departe de Dumne¬ 
zeu şi nu trebuie să ne temem că la sfîrşitul veacurilor El nu va şti de 
unde să mă ridice». 

Aşadar, în ziua a noua a bolii sale, al cincizeci şi şaselea an al vie¬ 
ţii sale, în al treizeci şi treilea an al vîrstei mele, acel suflet religios şi 
evlavios a fost dezlegat de trup. 

XII 

(29) Ii închideam ochii şi o uriaşa jale curgea în inima mea şi se 
prefăcea în lacrimi, iar atunci ochii mei, sub apăsarea unei constrîn- 
gătoare porunci a sufletului, îşi resorbeau izvorul pînă la secătuire, iar 
într-un astfel de zbucium îmi era tare rău. Atunci, însă, cînd şi-a dat 
sufletul, copilul meu Adeodatus a izbucnit în plîns şi constrîns de noi 
toţi a tăcut. în acest mod, ceva copilăresc şi în mine, care era gata să 
se reverse în plînset, era înăbuşit de vocea 'tinerească şi tăcea. Căci 
socoteam că nu trebuie să celebrăm acea moarte prin plînsete pline de 
lacrimi şi prin gemete, pentru că prin acestea se obişnuieşte să se plîngă 
un fel de nenorocire a celor care mor, sau ca şi cînd ar fi o stingere to¬ 
tală. Dar ea nici nu murea în chip nenorocit, nici nu murea cu totul. 
Acest lucru îl ţineam sigur şi prin dovezile vieţii sale, prin «Credinţa 
nefăţarnică» 32 şi prin motive sigure. 

(30) Ce era, aşadar, ceea ce mă durea adînc decît o rană proaspătă 
produsă de ruperea neaşteptată a obişnuinţei foarte dulci şi foarte 
scumpe de a trăi laolaltă ? Mă felicitam de mărturia ei că, în ultimul 
timp al bolii sale, mulţumind îngrijirilor mele, mă numea iubitor, şi 
amintea, cu mare simţire a dragostei de mamă, că nu auzise niciodată 
scoţind din gura mea contra ei vreun cuvînt dur sau ocărîtor. 

Şi totuşi, Dumnezeul meu, Care ne-ai creat, cu ce lucru putea fi 
comparată cinstirea pe care eu i-o dădusem faţă de servirea la care se 
supusese pentru mine ? Şi aşa, pentru că eram părăsit de mîngîierea ei 
atît de mare, era rănit sufletul meu şi parcă îmi era sfîşiată viaţa, care 
se făcuse una din viaţa ei şi din viaţa mea. 

(31) Cînd, deci, acel copil a fost oprit de a mai plînge, Evodius a 
luat psaltirea şi a început să cînte un psalm, căruia noi toată casa îi 
răspundeam «Mila şi judecata Ta, voi cînta 8;i , Doamne». Auzind, însă, 
despre ceea ce se petrecea, s-au adunat mulţi fraţi şi călugăriţe şi aceia 
pregăteau înmormîntarea după obicei, iar eu de o parte, cit mai cuviin- 

cios posibil, discutam cu aceia care socoteau că nu trebuie să mă pără¬ 
sească, discutam cele ce erau potrivite cu împrejurarea şi, cu acea înă¬ 
buşire a adevărului, încercam să micşorez chinul care-Ţi era cunoscut 
Ţie, pe care ei însă nu-1 ştiau, ei oare mă ascultau cu atenţie şi care 
socoteau că nu simt durere. Dar eu mustram — fără ca ei să audă — 
moliciunea sufletului meu, în urechile Tale, şi încercam să opresc valul 
jalei şi puţin cîte puţin eu reuşeam, şi iarăşi se pornea cu asaltul ei, 

dar nu pînă acolo încît să vărs lacrimi şi să-mi schimb faţa, doar eu 

ştiam ce încercam să înăbuş în inimă. Şi fiindcă nu-mi plăcea deloc că 
cele omeneşti au atîta putere în mine, acele lucruri omeneşti care este 
necesar să se întîmple prin rînduiala şi soarta datorată condiţiei noas¬ 
tre, cu altă durere măream durerea mea şi eram sfîşiat de o îndoită 
tristeţe. 

(32) Cînd, apoi, trupul a fost ridicat, ne-am dus şi ne-am întors fără 

de nici o lacrimă. Căci eu nu am plîns, nici în timpul acelor rugăciuni, 
pe care le-am rostiit Ţie, cînd se aducea pentru ea jertfa răscumpărării 

noastre, în timp ce trupul neînsufleţit era depus lîngă mormînt, mai 

înainte de a fi depus, aşa cum este obiceiul să se facă acolo, deci nu am 
plîns nici în timpul acelor rugăciuni, ci toată ziua, pe ascuns, am fost 
prins de tristeţe şi cu mintea tulburată Te rugam, cum puteam, ca să 
vindeci durerea mea, dar nu mă ascultai, cred, întrucîit încredinţai me¬ 
moriei mele, chiar prin această unică mărturie, lanţul întregii obişnu¬ 
inţe faţă de o minte care se hrăneşte deja cu cuvîntul care nu înşeală. 
Mi-a venit ideea să mă duc la baie ca să mă spăl, căci auzisem că băile 
s-au numit balneum» iar grecii zic «balaneion», fiindcă alungă grija 
din suflet. Iată şi, acest fapt îl mărturisesc milei Tale, Tată al or¬ 
fanilor, că m-am spălat şi eram aşa cum eram înainte de a mă spăla. 
Căci nu ieşise din inima mea, prin sudoare, amărăciunea jalei mele. 
După aceea, am adormit, m-am trezit şi nu în mică parte am aflat mic¬ 
şorată amărîciunea durerii mele şi, cum eram singur în patul meu, mi-am 
amintit de adevăratele versuri ale lui Ambrozie al Tău : 

Dumnezeule, Creator al tuturor, 

Făcătorul cerului, Care îmbraci 
Ziua cu lumină strălucitoare. 

Noaptea cu harul somnului, 

Pentru ca odihna să redea 
Membrele obosite folosului muncii 
Şi să uşureze minţile obosite 
Şi să topească jalea cea plină de griji. 

(33) Şi după aceea, puţin cîte puţin, aduceam în vechile gînduri pe 
serva Ta, de care am fost pe neaşteptate lipsit, şi am simţit plăcerea să 

} plîng în faţa Ta din pricina ei şi pentru ea, şi din cauza mea şi pentru 

mine. Şi am dat drumul lacrimilor, pe care le reţineam, ca să curgă cit 
vor, supunîndu-le inimii mele, şi a aflat linişte în ele, pentru că acolo 
erau urechile Tale şi nu ale unui om oarecare, care să tălmăcească cu 
îngîmfare plînsul meu. 

Şi acum, Doamne, îţi mărturisesc Ţie în scris. Să citească cine va 
voi şi să le interpreteze cum va voi şi, dacă va găsi vreun păcat, să nu 
rîdă că am plîns pe mama mea o mică parte dintr-o oră, mama care mu¬ 
rise pentru cîtva timp pentru ochii mei, ea care mă plînsese mulţi ani, 
ca să trăiesc în ochii Tăi, să nu rîdă, ci, mai degrabă, dacă este înzestrat 
cu o mare dragoste, el însuşi să plîngă pentru păcatele mele în faţa Ta, 
Tatăl tuturor fraţilor Hristosului Tău. 

XIII 

(34) Eu, însă, după ce inima mea s-a vindecat de acea rană, în care 
putea fi criticată iubirea izvorîtă din legătura trupească, îţi revărs Ţie, 
Dumnezeul nostru, pentru acea servă a Ta, cu totul altfel de lacrimi, 
care izvorăşte dintr-un spirit impresionat de luarea în considerare a 
primejdiilor oricărui suflet care moare în Adam. Deşi ea, întărită în 
Hristos, nu a trăit, cînd încă nu era dezlegată de trup, în aşa fel încît 
să fie numele Tău lăudat în credinţa şi obiceiurile ei, totuşi nu îndrăz¬ 
nesc să spun că, din momentul în care ai renăscut-o prin boitez, nici un 
cuvînt nu a ieşit din gura ei contra învăţăturilor Tale, ci s-a zis de că¬ 
tre Adevărul, Fiul Tău : «Dacă cineva va zice fratelui său «nebunule», 
va fi vinovat de focul gheenii» 34 . Şi vai chiar de viaţa cea vrednică de 
laudă a oamenilor dacă, îndepărtînd mila, o cercetezi! Dar, prin faptul 
că nu cercetezi faptele cu asprime, sperăm cu încredere că vom găsi un 
loc la Tine. Dar oricine socoteşte meritele sale adevărate, ce îşi soco¬ 
teşte dacă nu darurile Tale ? O, dacă s-ar cunoaşte oamenii oameni şi 
«acela care se laudă să se laude în Domnul!» 35 . 

(35) Aşadar eu, Tu, lauda mea şi viaţa mea, Dumnezeul inimii mele, 
lăsînd la o parte, pentru cîtva timp, faptele ei bune, pentru care cu 
bucurie îţi aduc laude, acum Te rog pentru păcatele mamei mele : «Au- 
zi-mă prin Tămăduitorul rănilor noastre, Care a stat spînzurat pe lemn 
şi, şezînd de-a dreapta Ta, mijloceşte pentru noi». Ştiu că a lucrat cu 
milă şi că din inimă a iertat greşelile greşiţilor ei. Iartă-i şi Tu greşelile 
ei, dacă a făcut vreunele după apa mîptuirii, timp de atîţia ani. Iartă-i, 
Doamne, iartă-i, Te implor «ca să nu intri cu ea la judecată» 36 . Să în¬ 
treacă mila Ta judecata «pentru că spusele Tale sînt adevărate şi ai fă¬ 
găduit milă celor milostivi. Şi ca să fie aşa Tu le-ai dat lor, Tu Care vei 

34. Matei, 5, 22; 36. 

35. Ii Cor. 10, 17. 

fi milostiv cu cel pe care-1 vei milui şi vei dărui milă celor de care vei 
avea milă» 37 . 

(36) Şi, cred, vei fi făcut deja ceea ce Te rog, dar aprobă, Doamne, 
darul acesta de bună voie al gurii mele. Căci ea, cînd era apropiată ziua 
morţii sale, nu s-a gîndit ca trupul ei să fie acoperit cu podoabe sau să 
fie înmormîntat cu aromate, şi nici nu a dorit un monument ales, şi nici 
nu s-a îngrijit să aibă un mormînt în ţara sa. Nu aceste lucruri ne-a în¬ 
credinţat nouă, ci a dorit numai ca amintirea ei să se facă la altrul Tău, 
Căruia îi slujise în fiecare zi, fără nici o uitare, de unde ştia că este 
dăruită victima sfîntă, prin Care s-a dezlegat «zapisul care era asupra 
noastră» 3S , prin Care am biruit pe vrăjmaşul nostru care numără gre- 
şalele noastre şi caută să ne învinuiască şi nu găseşte nimic la Acela 
prin Care sîntem biruitori. Cine va vărsa sînge nevinovat ? Cine Ii va 
da înapoi preţul cu care ne-a răscumpărat, ca să ne smulgă din mina 
duşmanului ? 

La această taină a preţului răscumpărării noastre a legat serva Ta 
sufletul ei cu lanţul credinţei. Nimeni să nu o zmulgă de la ocrotirea 
Ta, să nu mijlocească nici cu forţa, nici cu înşelăciunea, leul şi drago¬ 
nul. Căci ea nu va răspunde, pentru că nu datorează nimic ca să nu fie 
dovedită şi să fie dobîndită de către vicleanul acuzator, ci va răspunde 
că greşelile i-au fost iertate de Acela Căruia nimeni nu-I va da înapoi, 
căci a plătit pentru noi fără să fie datornic. 

(3 7 ) Sa fie, deci, în pace cu soţul ei, înaintea căruia şi după care nu 
s-a căsătorit cu nimeni, aducîndu-Ţi Ţie roadă cu prisosinţă, pentru ca 
să-l cîştige şi pe el pentru Tine. Şi insuflă, Doamne, Dumnezeul meu, 
Domnul meu, insuflă pe servii Tăi, fraţii mei, fiii Tăi, stăpînii mei, că¬ 
rora le slujesc şi cu inima şi cu vocea şi cu scrisul, pentru ca ori de cîte 
ori vor fi citit acestea să-şi amintească, la altarul Tău, de Monica, serva 
Ta, cu Patricius, odinioară soţul ei, prin al căror trup m-ai adus pe mine 
în această viaţă, în ce mod nu ştiu. Să-şi amintească cu un sentiment 
de pietate de părinţii mei în această lumină trecătoare, şi de fraţii mei, 
sub Tine, Tată, în mama ortodoxă, şi să-şi amintească de concetăţenii 
mei în Ierusalimul cel veşnic, pentru care suspină călătoria poporului 
Tău, de la plecare pînă la întoarcere. Pentru ca ceea ce ea a cerut de 
la mine, în ultimul moment, să-i fie dat ei din belşug, în rugăciunile 
multora prin mărturisire, decît prin rugăciunile inele. 


37. Ps. 117 ; 102, 8 ; Iac. 2, 13 ; Matei, 5, 7. 

38. Col. 2, 16. 

i 

(1) Te voi cunoaşte pe Tine, Cunoscătorul meu, «Te voi cunoaşte pe 
deplin, precum am fost cunoscut eu» T Tăria sufletului meu, intră în el, 
pentru ca să-l ai şi să-l stăpîneşti «fără pată sau zbîrcitură» 2 . Aceasta 
este speranţa mea, de aceea vorbesc, şi în această speranţă mă bucur, 
cînd mă bucur în mod sănătos. Iar celelate lucruri ale lumii acesteia 
cu atît sînt mai puţin de plîns, cu cît mai mult se plînge, şi cu atît mai 
mult sînt de plîns, cu cît mai puţin se plînge în ele. «Căci iată adevărul 
ai iubit» 3 , căci cine l-a făcut «l-a adus la lumină» 4 . Vreau să spun ade¬ 
vărul în inima mea, în faţa Ta, la mărturisire, iar în scrisul meu în faţa 
mai multor martori. 

II 

(2) Şi, în adevăr, pentru Tine, Doamne, în ochii Căruia este desco¬ 
perit străfundul conştiinţei umane, ce ar putea fi ascuns la mine, chiar 
dacă nu aş vrea să-Ţi mărturisesc Ţie? Căci Te-aş ascunde pe Tine 
pentru mine, chiar dacă nu aş vrea să-Ţi marturisec Ţie? Căci Te-aş 
ascunde pe Tine pentru mine, nu pe mine pentru Tine. Dar acum, pentru 
că geamătul meu este martor că eu îmi displac mie însumi, Tu strălu¬ 
ceşti şi placi şi eşti iubit, ca să-mi fie mie ruşine de mine însumi şi să 
Te aleg pe Tine şi să nu fiu plăcut nici Ţie, nici mie, decît prin Tine. 

Ţie, deci, Doamne, îţi sînt cunoscut oricum sînt. Şi cu ce scop mă 
mărturisesc Ţie, Ţi-am spus. Căci nu fac acest lucru cu cuvintele trupu¬ 
lui sau cu vocile trupului, ci cu cuvintele sufletului şi cu strigătul cuge¬ 
tului, pe care-1 cunoaşte urechea Ta. Căci atunci cînd eu sînt rău, a mă 
mărturisi Ţie nu însemnează altceva decît a nu-mi plăcea mie însumi, 
iar cînd sînt evlavios, a mă mărturisi Ţie nu este altceva decît a nu-mi 
atribui acest lucru mie, căci Tu, Doamne, «binecuvintezi pe cel drept», 
dar mai înainte îl îndrepţi ca nedrept. Aşadar, mărturisirea mea, Dum¬ 
nezeul meu, se face în faţa Ta în taină, nu cu r-orbe tari. Căci tace cît 



1. I Cor. 13, 12. 

2. Ei. 5, 27. 

3. Ps. 50, 7. 

4. Ioan, 3, 21. 

5. Ps. 5, 13. 

priveşte zgomotul, dar strigă cu simţirea. Căci eu nu spun ceva drept 
oamenilor fără ca Tu să auzi acest lucru mai înainte de la mine, sau 
Tu nu auzi un lucru de acest fel mai înainte de la mine pe care să nu 
mi-1 fi spus Tu mai înainte. 



III 


(3) Ce am eu, deci, cu oamenii, ca să audă mărturisirile mele, ca şi 
cînd ar vindeca ei «slăbiciunile mele?». Oamenii sînt un gen curios ca 
să cunoască viaţa altuia, dar leneşi să o îndrepte pe a lor proprie. Ce 
cer să audă de la mine cine sînt, ei care nu vor să audă de la Tine cine 
sînt ei înşişi ? Şi, avînd în vedere că ei aud de la mine însumi, de unde 
ştiu că eu spun adevărul, deoarece nimeni dintre oameni nu ştie ce se 
petrece în om «decît duhul omului care este el însuşi?» 6 . Dacă, însă, 
ei aud de la Tine despre ei înşişi, nu vor putea spune «Domnul minte». 
Căci ce altceva însemnează a auzi de la Tine despre ei, decît a se cu¬ 
noaşte pe sine ? Mai departe, cine cunoaşte şi zice «este fals» dacă nu 
minte el însuşi ? Dar, fiindcă «dragostea pe toate le crede» 7 , desigur în¬ 
tre aceia pe care legîndu-i şi-i face unul singur, şi eu, Doamne, chiar 
aşa Iţi mărturisesc Ţie, ca să audă oamenii, cărora nu le pot arălta dacă 
spun adevărul, dar mă cred aceia ale căror urechi le deschide dragostea. 

(4) Totuşi, Tu, Doctorul meu intim, explică-mi cu ce roadă fac 
aceste lucruri. Căci mărturisirile relelor mele trecute, pe care le-ai ier¬ 
tat şi le-ai acoperit, ca să mă faci fericit în Tine, schimbînd sufletul meu 
prin credinţa şi taina Ta, cînd sînt citite şi ascultate, trezesc inima mea, 
ca să nu doarmă în deznădejde şi să zică «Nu pot», ci să vegheze în dra¬ 
gostea milostivirii Tale şi în dulceaţa harului Tău, prin care este pu¬ 
ternic tot cel slab, care devine conştient de slăbiciunea sa prin harul 
Tău. Şi desfată pe cei buni faptul de a auzi relele lor din trecut, pe 
aceia care nu le mai au, dar nu-i desfată, fiindcă sînt rele, ci fiindcă 
au fost şi nu mai sînt. 

Aşadar cu ce roadă, Domnul meu, Căruia zilnic se mărturiseşte 
conştiinţa mea, mai sigură prin speranţa în mila Ta decît prin nevino¬ 
văţia sa, cu ce roadă, Te intreb, mărturisesc chiar oamenilor în faţa Ta, 
prin aceste scrieri acum, cine sînt, dar nu cine am fost ? Că acea roadă 
am văzut-o şi am amintit-o. Dar cine sînt eu acum, iată chiar în timpul 
mărturisirilor mele, mulţi care m-au cunoscut doresc să ştie acest lu¬ 
cru şi nu m-au cunoscut aceia care au auzit ceva de la mine sau des¬ 
pre mine, dar urechea lor nu este la inima mea, unde sînt eu, oricine 
sînt eu. Aşadar, vor să mă audă cine sînt cînd mă mărturisesc, cine sînt 
eu înlăuntrul, unde nu pot să îndrepte nici ochiul, nici urechea, nici 


B 


6. I Cor. 2, 11. 

7. I Cor. 13, 17. 

mintea. Totuşi ei vor să audă, avînd să creadă, dar ce vor putea să cu¬ 
noască ? Căci lor le spune dragostea, prin care sînt buni, că eu nu mint 
cînd mărturisesc despre mine şi ea însăşi în ei mă crede* pe mine. 


(5) Dar cu ce roadă vor ei acest lucru? Oare vor să mă felicite 
după ce vor fi auzit cît de mult mă apropii de Tine prin darul Tău şi să 
se roage pentru mine cînd vor auzi cît de zăbavnic sînt prin greutatea 
mea? Mă voi arăta lor, care sînt de acest fel, căci nu este mică roada, 
Doamne, Dumnezeul meu, ea «Ţie să Ţi se aducă mulţumiri de către 
mulţi dintre noi» 8 şi să fii rugat de mulţi pentru noi. Să iubească la 
mine un suflet frăţesc ceea ce Tu arăţi că trebuie să fie iubit şi să 
plîngă la mine ceea ce arăţi că trebuie să fie de plîns. 

Acel suflet frăţesc să facă acest lucru, nu un suflet străin, nu al 
fiilor străini «a căror gură a grăit deşertăciune, iar dreapta lor este 
dreapta nedreptăţii» 9 , ci cel frăţesc, care, cînd mă aprobă, se bucura 
de mine, se întristează pentru mine, deoarece, fie că mă aprobă, fie că 
mă dezaprobă, se întristează pentru mine. Unor astfel de oameni mă 
voi arăta, să respire în cele bune ale mele şi să suspine în cele rele 
ale mele. Bunurile mele sînt rînduielile Tale, relele mele sînt păcatele 
mele şi judecăţile Tale. Să respire în acelea şi să suspine în acestea, 
şi imnul şi plînsul să ajungă în faţa Ta, din inimi frăţeşti, din cădelni¬ 
ţele Tale. 

Tu, însă, Doamne, desfătat de mireasma templului sfînt al Tău, «ai 
milă de mine după mare mila Ta» 10 . Pentru numele Tău şi, fără să pă¬ 
răseşti cele ce ai început, ajută la desăvîrişirea mea. 

(6) Aceasta este roada mărturisirilor mele, nu cum am fost, ci cum 
sînt, ca să mărturisesc nu numai în faţa Ta, într-o preamărire tainică 
cu cutremur şi într-o tainică jale cu speranţă, ci chiar în urechile fiilor 
oamenilor care cred, tovarăşii bucuriei mele şi însoţitorii morţii mele, 
concetăţenilor mei şi ai celor care cu mine sînt călători, care mă pre¬ 
cedă şi sînt însoţitori ai vieţii mele. Aceştia sînt servii Tăi, fraţii mei, 
care ai voit să fie fiii Tai, stăpînii mei, căroa ai poruncit să le servesc, 
dacă vreau să trăiesc cu Tine din Tine. Şi acest cuvînt al Tău ar fi 
fost puţin pentru mine dacă m-ar fi învăţat vorbind şi nu ar fi mers 
lucrînd înaintea mea. Şi acest lucru eu îl săvîrşesc prin fapte şi vorbe, 
acest lucru îl fac sub aripile Tale cu un prea mare pericol, dacă sufle¬ 
tul meu nu este pus sub aripile Tale şi dacă sufletul meu nu-ţi este cu¬ 
noscut Ţie. Eu sînt mititel, dar Tatăl mereu trăieşte şi este un Ocroti - 

8. ll Cor. 1, 11. 

9. Ps. 143, 8. 

10. Ps. 50, 1. 

tor potrivit pentru mine, căci Acela este Care m-a născut şi care mă 
va păzi şi Tu însuţi întocmeşti toate bunurile mele, Tu Cel Atotputer¬ 
nic, Care eşti cu mine şi faci ca eu să fiu cu Tine. Aşadar, unor astfel 
de oameni voi arăta, cărora porunceşti ca să le servesc, nu ce fel am 
fost, ci ce fel sînt şi ce fel sînt pînă acum, «dar nu mă judec eu însumi» u . 




V 


(7) Tu însă, Doamne, mă judeci pe mine, pentru că, deşi «nimeni 
dintre oameni nu ştie cele ce sînt ale omului, decît duhul omului, care 
este în el» 12 totuşi este ceva al omului pe care nu-1 ştie nici chiar spiri¬ 
tul omului care este în el însuşi; Tu însă, Doamne, le ştii pe toate ale 
lui, Tu Care l-ai făcut. Iar eu, deşi în faţa Ta mă dispreţuiesc şi mă 
socotesc pămînt şi cenuşă, totuşi ştiu ceva despre Tine, pe care nu-1 
ştiu despre mine. Şi desigur «Vedem acum ca prin oglindă, în ghicitură, 
nu încă faţă către faţă» 13 , şi de aceea, cît timp călătoresc departe de 
Tine, sînt mai prezent pentru mine decît pentru Tine şi totuşi am cu¬ 
noscut că nu poţi fi atins de violenţă, iar eu nu ştiu căror ispite sînt 
în stare să mă împotrivesc. Şi speranţa este că «Tu eşti credincios, Tu 
care nu îngădui să fim ispitiţi mai mult decît putem îndura, iar odată 
cu ispita aduci şi scăparea de ea, ca să putem răbda» 14 . 

Să mărturisesc, deci ce ştiu despre mine, să mărturisesc şi ce nu 
ştiu despre mine, căci şi ceea ce ştiu despre mine, o ştiu numai fiind¬ 
că Tu mă luminezi, iar ceea ce nu ştiu despre mine, atîta timp nu ştiu 
pînă cînd întunericul meu se va face ca «miezul zilei» 15 în faţa Ta. 


VI 


(8) Nu Te iubesc, Doamne, cu o conştiinţă şovăielnică, ci cu una 
sigură. Ai lovit inima mea cu cuvîntul Tău şi Te-am iubit. Dar cerul 
şi pământul şi toate cîte sînt în ele, iată din toate părţile îmi spun să 
Te iubesc şi nu încetează de a grăi tuturor, «ca să nu aibă cuvînt de 
apărare» 16 . Dar Tu mai adînc Te vei milostivi de cel de care Te vei 
milostivi şi milă vei dărui celui căruia îi vei fi milostiv. De altfel cerul 
şi pămîntul nu exprimă laudele Tale surzilor. 

Dar ce iubesc eu, cînd Te iubesc pe Tine ? Eu nu iubesc nici fru¬ 
museţea trupului, nici podoaba timpului, nici strălucirea luminii, care 
este prietenă acestor ochi, nici dulcile melodii ale cîntecelor de toate 
felurile, nici mireasma suavă a florilor şi gătelilor şi aromatelor, nu 


■> 



11. / Cor. 4, 3. 

12. / Cor. 2, 11. 

13. I Cor. 13, 12. 

14. I Cor. 10, 13. 

15. Is. 58, 10. 

16. Rom. 1, 20. 

mana şi mierea, nici membrele potrivite pentru îmbrăţişările trupului, 
nu acestea iubesc eu cind iubesc pe Dumnezeul meu. Şi totuşi iubesc 
o oarecare voce şi o oarecare lumină şi o oarecare mireasmă şi o oare¬ 
care voce şi o oarecare lumină şi o oarecare mireasmă şi o oarecare 
mâncare şi o oarecare îmbrăţişare, cind iubesc pe Dumnezeul meu, 
anume lumina, vocea, mireasma, mîncarea, îmbrăţişarea omului meu 
lăuntric, unde fulgeră sufletului meu o lumină pe care n-o cuprinde spa¬ 
ţiul şi unde sună o melodie pe care nu o răpeşte timpul, şi unde miroase 
un parfum pe care nu-1 împrăştie suflarea vîntului, şi unde se simte 
gustul unei mîncări pe care nu o micşorează lăcomia, şi unde sînt îm¬ 
brăţişări pe care saturarea nu le desprinde. Iată ceea ce iubesc cind 
iubesc pe Dumnezeul meu. 

(9) Şi ce este acest Dumnezeu ? 

Am întrebat pămîntui, şi mi-a răspuns : «Nu sînt eu» şi cele ce 
sînt pe pămînt mi-au răspuns acelaşi lucru. Am întrebat marea şi stră¬ 
fundurile şi tîrîtoarele sufletelor vii şi mi-au răspuns : «Nu sîntem 
Dumnezeul tău, caută deasupra noastră». Am întrebat adierile care su¬ 
flă şi a zis tot aerul cu locuitorii săi: «Se înşeală Anaximenes, eu nu 
sînt Dumnezeu». Am întrebat cerul, soarele, luna şi stelele şi îmi răs¬ 
pund : «Nici noi nu sîntem Dumnezeul pe care-L cauţi». Şi am zis tutu¬ 
ror acestora care înconjoară uşile trupului meu : spuneţi-mi despre 
Dumnezeul meu, ceea ce nu sînteţi voi, spuneţi-mi ceva despre El. Şi 
au exclamat cu voce mare : «El ne-a făcut pe noi». Întrebarea mea era 
cercetarea mea şi răspunsul lor era frumuseţea lor. 

Şi m-am îndreptat către mine şi ini-am zis: «Şi tu, cine eşti ?». Şi 
am răspuns : «Eu sînt un om». Şi iată trupul şi sufletul în mine îmi sînt 
mie la îndemînă, unul exterior, altul interior. Care dintre ele este acela 
unde ar fi trebuit să caut pe Dumnezeul meu, pe Care-L căutasem prin 
mijlocirea trupului de la pămînt pînă la cer, pînă unde am putut sa tri¬ 
mit crainici razele ochilor mei ? Dar este mai bun ceea ce este interior. 
Şi, în adevăr, Lui îi aduceau veşti crainici trupeşti, ca unui stăpîn şi 
judecător, despre răspunsurile cerului şi ale pămîntului şi ale tuturor 
celor care sînt în el, care zic: «Nu sîntem noi Dumnezeu». Şi: «El ne-a 
făcut». Omul interior le-a cunoscut prin serviciul omului exterior. Eu, 
omul interior, le-am cunoscut, eu, eu sufletul, prin simţurile trupului 
meu. Am întrebat zidirea lumii despre Dumnezeul meu şi mi-a răspuns : 
«Nu sînt eu, ci El m-a făcut». 

(10) Oare nu tuturor, care au simţurile întregi, le apare această 
frumuseţe ? De ce nu le vorbeşte tuturor aceleaşi lucruri ? Animalele 
mici şi mari o văd, dar nu pot să întrebe. Căci nu a fost pusă în ele ra¬ 
ţiunea ca judecător al simţurilor care anunţă. Dar oamenii pot să în- 

trebe pentru ce se face aşa ca lucrurile nevăzute ale lui Dumnezeu, 
prim cele ce sînt făcute, să le poată privi înţelegîndu-le 17 , dar din dra¬ 
goste pentru ele devin supuşii lor şi supuşii lor nu pot judeca. Şi nu 
dau aceste răspunsuri celor care întreabă, ci numai celor care judecă, 
nici nu-şi cheamă vocea lor, adică frumuseţea lor, dacă unul nu mai 
vede, iar altul, văzînd, întreabă, astfel încît să apară într-un fel unuia, 
şi în alt fel altuia, ci apărînd şi uniuia şi celuilalt în acelaşi fel, pentru 
unul este mută, iar celuilalt îi vorbeşte. Ba chiar tuturor le vorbeşte, 
dar înţeleg cei care compară îmlăuntru cu adevărul, vocea pe care au 
auzit-o în afară. Căci adevărul îmi spune : «Nu este Dumnezeul tău 
cerul şi pămîntul, nici alt corp». Acest lucru îl spune natura lor. Pen¬ 
tru cel care vede zidirea este mai mică într-o parte a ei decît întregul 
ei. Deja tu eşti mai bun, îţi spun, sufletul meu, pentru că tu dai viaţă 
masei corpului tău, 1 oferimdu-i viaţă, pentru că nici un corp nu este 
mai presus de suflet. Dar Dumnezeu este chiar pentru tine viţa vieţii tale. 

VII 

(11) Ce iubesc eu deci cînd iubesc pe Dumnezeul meu? Cine este 
Acela de deasupra capului sufletului meu? Chiar prin sufletul meu mă 
voi ridica la El. Voi trece peste forţa mea, prin care sînt unit strîns cu 
corpul şi umplu de viaţă alcătuirea lui. Nu cu acea forţă aflu pe Dum¬ 
nezeul meu, căci în acest caz L-ar afla şi un cal şi un măgar, care nu 
au inteligenţă, şi totuşi aceeaşi este forţa prin care trăiesc şi trupu¬ 
rile lor. 

Există o altă forţă prin care nu numai că trăiesc, ci fac chiar ca 
trupul meu să simtă viaţa pe care mi-a făcut-o Domnul, poruncind 
ochiului să nu audă şi urechii să nu vadă, ci ochiului să vadă şi ure¬ 
chii să audă, şi a dat celoralalte simţuri, fiecăruia în parte, cele pro¬ 
prii locurilor şi funcţiilor lor, care sînt deosebite, pe care le îndepli¬ 
nesc eu un singur suflet. Voi trece şi peste această forţă a mea, căci 
o are şi calul şi măgarul, căci şi ei simt prin mijlocirea trupului. 

VIII 

(12) Voi trece deci şi peste această forţă a naturii mele, urcînd pe 
trepte la Acela Care m-a făcut, şi ajung în cîmpurile şi largile ţinuturi 
ale memoriei, unde se află comorile nenumăratelor imagini aduse de lu¬ 
cruri de acest fel, percepute de simţuri. 

Acolo este depus ceea ce cugetăm, fie mărind, fie micşorind, fie va¬ 
riind) în orice mod acele lucruri cu care a venit în contact simţul şi 


17. Rom. 1, 20. 

orice i-a fost încredinţat şi depus, pe care nu l-a absorbit şi nu l-a îngro¬ 
pat uitarea. 

Cînd sînt eu acolo cer ca să fie adus la iveală ceea ce vreau şi pă¬ 
şesc imediat în faţă, altele sînt căutate mai îndelung şi parcă sînt scoase 
din anumite străfunduri mai ascunse. Unele se năpustesc în cetate, ca 
şi cînd ar zice : «Oare nu cumva sîntem noi ?» Şi le dau la o parte cu 
mîna inimii din faţa amintirii mele, pînă se face văzut din nori ceea ce 
voiesc şi din ascunziş ies ta faţă. Altele uşor şi într-un şir netulburat, 
aşa cum sînt cerute, se prezintă şi cedează cele precedente celor care 
urmează şi, cedînd, sînt depuse avînd să păşească iarăşi în faţă cînd 
voi voi eu. Acest lucru se petrece cînd povestesc ceva din memorie. 

(13) Acolo sînt păstrate toate în mod deosebit şi pe genuri, toate 
şi fiecare în parte, în neorînduială la sosirea lor, aşa cum lumina şi toate 
culorile şi formele corpurilor intră prin ochi, toate genurile de sunete 
prin urechi, prin căile nărilor toate mirosurile, toate gusturile prin calea 
gurii, iar prin simţul întregului corp se percepe tot ce este dur, ce este 
moale, ce este cald şi rece, neted sau aspru, greu sau uşor, fie în afara, 
fie înlăuntrul corpului. Pe toate acestea le primeşte ca să le ţină, cînd 
este nevoie, şi ca să le retragă într-o magazie a memoriei, şi în nu ştiu 
ce ocolişuri şi negrăite locuri ascunse ale ei toate acestea intră, fie¬ 
care prin porţile ei, în memorie şi se depun în memorie. Şi totuşi nu 
intră lucrurile însăşi, ci imaginile lucrurilor percepute prin simţuri, şi 
stau acolo la îndemîna cugetării care-şi aminteşte de ele. 

Cine ar putea spune cum s-au format, cînd se vede prin ce simţuri 
au fost răpite şi depuse înlăuntru ? Căci chiar atunci cînd locuiesc în 
întuneric şi în tăcere, în amintirea mea aduc, dacă vreau, culori şi fac 
deosebire între alb şi negru şi între alte culori pe care le vreau, şi nu 
dau fuga sunetele şi nu tulbură ceea ce eu iau în considerare, după ce 
a fost sorbit cu ochii, deşi ele sînt acolo, ca şi cînd ar fi fost depuse se¬ 
parat, stau ascunse. Căci şi sunetele le cer dacă vreau, şi sînt acolo 
prezente şi, deşi limba tace şi se odihneşte, laringele cîntă cît vreau, 
iar acele imagini ale culorilor, care sînt întru nimic mai puţin acolo, nu 
se interpun şi nu întrerup cînd îmi amintesc de comoara impresiilor care 
au fost introduse şi strînse prin celelalte simţuri, cînd îmi amintesc aşa 
cum îmi place şi disting mirosul crinilor de cel al viorelelor, fără să duc 
nimic la nas, şi prefer mierea vinului fiert, netedul asprului, fără să gust 
nimic şi fără să ating nimic, ci numai amintindu-mi. 

(14) înlăuntru fac aceste lucruri, în încăperea memoriei mele. Căci 
acolo îmi stau la îndemînă şi cerul şi pămîntul şi marea, cu toate acelea 
pe care am putut să le simt în ele,în afară de acelea pe care le-am uitat. 
Acolo eu îmi ies în calea mea şi mă reculeg, gîndindu-mă ce şi cînd şi 

unde am făcut ceva şi în ce mod eram atins pe cînd le făceam. Acolo sînt 
toate de care îmi amintesc, fie că le-am experimentat eu însumi, fie că 
le-am crezut spuse de alţii. Din acelaşi belşug decurg şi asemănările 
lucrurilor pe care le-am cunoscut din propria mea experienţă sau le-am 
crezut din cele ce am experimentat, altele şi altele eu însumi le leg cu 
cele trecute şi din acestea meditez acţiuni viitoare şi evenimente şi 
speranţe, pe toate le meditez ca şi cînd ar fi prezente. «Voi face asta 
şi asta», zic către mine însumi, chiar în uriaşul sîn al sufletului meu, 
plin de imaginile atîtor lucruri atît de mari şi urmează un lucru sau 
altul, «dacă ar fi acest lucru sau altul!». «Dumnezeu să îndepărteze de 
noi acest lucru sau altul!» zic aceste vorbe către mine însumi şi, cînd 
le zic, îmi sînt la îndemînă toate imaginile lucrurilor pe care le spun din 
aceeaşi comoară a memoriei, şi nu aş putea spune ceva din acestea dacă 
ar lipsi, 

(15) Mare este această putere a memoriei, prea mare, Dumnezeul 
meu, sanctuar uriaş şi infinit! Cine a ajuns la străfundul ei ? Şi aceasta 
este o forţă a sufletului meu şi ţine de natura mea şi nici eu însumi nu 
pot cuprinde ceea ce sînt. Aşadar, sufletul meu este îngust spre a se 
avea pe sine însuşi, pentru că unde să fie partea sa pe care nu o cu¬ 
prinde? Oare este ceva în afara sa şi nu în sine? Cum, deci, nu cu¬ 
prinde ? Mare mirare mi se naşte în suflet în ^această privinţă şi mă cu¬ 
prinde uimirea. 

Şi se duc oamenii să admire munţii înalţi şi uriaşele valuri ale mării 
şi curgerile cele largi ale fluviilor şi înconjururile oceanului şi mersu¬ 
rile stelelor, şi se părăsesc pe ei înşişi şi nu se miră că, în timp ce zi¬ 
ceam acestea toate, nu le vedeam cu ochii şi totuşi nu le-aş fi putut 
spune dacă nu aş fi văzut înlăuntru, în memoria mea, în spaţii atît de 
uriaşe, ca şi cînd le-aş fi văzut în afara mea, munţii şi valurile şi flu¬ 
viile şi stelele pe care le-am văzut şi oceanul pe care l-am crezut. Şi, 
totuşi, eu nu le-am sorbit pe acestea, cînd le-am văzut cu ochii, şi nu 
ele însele sînt la mine, ci imaginile lor, şi am cunoscut ce s-a imprimat 
în mine şi prin ce simţ al trupului. 


IX 

(16) Dar nu numai aceste lucruri le poartă această putere imensă a 
memoriei mele. Aici sînt şi acelea toate care, după ce le-am învăţat din 
doctrinele liberale, nu au căzut din memoria mea, ca şi cînd ar fi ascunse 
într-un Ioc interior, loc care nu există. Dar nu port în mine imaginile 
lor, ci lucrurile înseşi. Căci ce este literatura, ce este iscusinţa în arta 
de a discuta, cîte genuri de probleme, tot ce ştiu din acestea, aşa este 
în memoria mea prezent, încît nu am lăsat afară lucrul, reţinînd doar 

imaginea lui, sau să fi sunat şi să fi trecut pe lingă mine, aşa cum este 
vocea imprimată prin urechi în urma în care ar putea fi amintită ca şi 
cînd ar fi răsunat, cînd nu răsuna, sau aşa cum mirosul care trece şi se 
destramă în adierile vîntului impresionează simţul mirosului, de unde 
trece în memorie amintirea lui, pe care o repetăm amintindu-ne, sau 
aşa cum mîncarea, care desigur în pîntece nu are gust şi totuşi în me¬ 
morie parcă are gust, sau cum ceva care se simte la atingerea corpului, 
care chiar cînd este separat de noi, este închipuit prin memorie. Desi¬ 
gur aceste lucruri nu sînt introduse la ea, ci numai imaginile lor sînt 
prinse cu o uimitoare iuţeală şi parcă puse în cămări minunate şi sînt 
aduse faţă în faţă, în mod minunat, prin amintire. 

X 

(17) Dar, într-adevăr, cînd aud că sînt trei genuri de chestiuni, 
anume dacă un lucru există, ce este, cum este, eu păstrez imaginile su¬ 
netelor din care sînt făcute aceste cuvinte şi ştiu că aceste sunete au 
trecut prin aer, făcînd zgomot, şi că nu mai există. însă lucrurile în¬ 
seşi, care sînt semnificate prin acele sunete, nici nu le-am atins cu vreun 
simţ al trupului, nici nu le-am văzut în nici un alt loc în afară de su¬ 
fletul meu, şi am pus în memoria mea nu imaginile lor, ci lucrurile în¬ 
seşi. 

Acestea să spună de unde au intrat la mine, dacă pot. Căci eu stră¬ 
bat toate uşile corpului meu şi nu aflu pe unde au intrat ele. In adevăr, 
ochii spun : «Dacă sînt colorate, noi le-am anunţat». Urechile zic : «Dacă 
au sunat, noi le-am indicat». Nările zic: «Dacă au mirosit, prin noi au 
trecut». Zice chiar simţul gustului: «Dacă nu este gust, să nu mă întrebi 
de nimic». Simţul pipăitului zice : «Dacă nu are corp, nu le-am atins, 
dacă nu am atins, nu am arătat». 

De unde şi pe unde au intrait acestea în memoria mea? Nu ştiu în 
ce mod, căci, cînd le-am învăţat, nu am crezut unei inimi străine, ci 
le-am recunoscut în inima mea şi am aprobat că sînt adevărate şi le-am 
recomandat ei, ca şi cînd le-aş fi pus de o parte, de unde să le scot cînd 
aş voi. Aşadar acolo erau şi înainte de a le învăţa, dar în memorie nu 
erau. Aşadar, unde şi din ce cauză, cînd erau rostite, am recunoscut şi 
am zis : «Aşa este, este adevărat», dacă nu prin faptul că erau în me¬ 
morie dar atît de îndepărtate şi ascunse parcă în pivniţe mai adînci, 
incit, dacă nu ar fi fost ascunse, la îndemnul cuiva, poate că nu le-aş 
fi putut cugeta ? 

XI 


(18) De aceea am aflat că nu este altceva faptul de a învăţa aceste 
lucruri — ale căror imagini nu le-am sorbit prin simţuri, ci le vedem 

înlăuntrul nostru fără imagini aşa cum sînt — dorit că acele lucruri, 
pe care memoria le ţinea împrăştiate şi fără ordine, le culegem parcă 
cugetînd şi observînd, ne îngrijim ca să apară uşor unei intenţii fami¬ 
liare, ca şi cînd ar sta la îndemînă în însăşi memoria în care mai înainte 
stăteau închise, împrăştiate şi neglijente. 

Şi cît de multe lucruri de acest gen le poartă memoria mea, care 
deja au fost descoperite şi, aşa cum am spus, parcă stăteau la îndemînă, 
lucruri pe care se spune că le-am învăţat şi le-am cunoscut. Lucruri pe 
care dacă aş înceta să le rechem în minte, la mici intervale de timp, 
în aşa mod se cufundă şi parcă lunecă în ascunzişuri mai adinei îneît 
din nou trebuie cugetate, ca şi cînd ar fi noi şi de acolo — căci nu 
există o altă regiune a lor — trebuie iarăşi strînse, ca să poată fi ştiute, 
adică să fie strînse parcă dintr-un fel de împrăştiere (de unde vine cu- 
vîntul a cugeta). Căci «cogo» (strîng) şi «cogito» (cuget) este acelaşi 
lucru ca «ago» şi «agito», ca «fado» şi «factito». Totuşi sufletul îşi re¬ 
vendică acest verb ca al său propriu, ca la propriu să se afirme că se 
cugetă, nu ceea ce este aiurea ci ceea ce se adună laolaltă în suflet, 
adică se strînge. 

XII 

(19) La fel conţine memoria sistemele numerelor şi ale dimensiu¬ 
nilor, sisteme şi legi nenumărate, dintre care pe nici una nu a impri¬ 
mat-o în memorie vreun simţ aii trupului, fiindcă nici ele nu sînt colo¬ 
rate, nu sună, nu miroase, nu sînt pipăite. Am auzit sunetele cuvintelor 
prin care sînt semnificate cînd se vorbeşte despre ele, dar altceva sînt 
sunetele şi altceva sînt lucrurile arătate. Căci sunetele sună în alt mod 
în limba greacă şi în alt mod în limba latină, pe cînd sensurile nu sînt 
nici greceşti, nici latineşti, nici nu constituie alt gen de vorbire. Am 
văzut liniile meşterilor, chiar pe cele mai subţiri, ca firele de păianjen, 
dar acelea ale matematicilor sînt altele, nu sînt imaginile acelor linii 
pe care mi le-a anunţat ochiul trupului, pe care le-a cunoscut oricine 
fără vreo cugetare înlăuntrul corpului. Am simţit chiar cu toate sim¬ 
ţurile corpului numerele pe care le numărăm, dar altele sînt acelea prin 
care numărăm şi nu sînt imaginile acestor numere concrete şi de aceia 
acelea au o existenţă absolută. 

XLII 

(20) Toate acestea le păstrez în memorie şi le păstrez în memorie 
cum le-am învăţat. Am auzit chiar multe lucruri care se discută în mod 
fals contra acestora şi le păstrez în memorie. Oare, deşi sînt false, fap¬ 
tul că mi le amintesc nu este fals ? Şi-mi amintesc de faptul că am făcut 
o distincţie între cele adevărate şi acestea false, care se afirmă contra 

celor adevărate, şi acest lucru mi-1 amintesc că altfel le-am distins ade¬ 
sea şi ceea ce disting şi înţeleg acum, le ascund în memorie, pentru ca 
după aceea să-mi amintesc că acum le-am înţeles. Aşadar îmi amintesc 
şi că mi-am amintit, aşa cum, după aceea, dacă îmi voi aminti că am 
putut să-mi amintesc acum de acestea, în orice caz, îmi voi aminti prin 
puterea memoriei. 

XIV 

(21) Şi simţămintele sufletului meu le conţine aceeaşi memorie, nu 
în acel mod în care le are sufletul însuşi, cînd le suferă, ci într-un mod 
cu totul deosebit, aşa cum este puterea memoriei. 

In adevăr, îmi amintesc că m-am veselit, fără să fiu vesel acum, 
şi-mi amintesc că m-am temut, fără să mă tem acum, şi-mi amintesc de 
o veche dorinţă, fără să doresc. Cîteodată, din contră, îmi amintesc de 
o tristeţe a mea trecută, cînd sînt vesel, şi, cînd sînt trist, îmi amintesc 
de veselie. 

Acest lucru nu este de mirare, cînd este vorba despre corp, căci 
ceva este sufletul şi altceva este corpul. Aşadar, dacă îmi amintesc de 
o durere trecută a corpului, cînd sînt vesel, nu este ceva de mirare. 
Aici, însă, cînd sufletul este însăşi memoria — căci şi cînd încredinţăm 
ceva să se păstreze în memorie, zicem : «Nu a fost în suflet» şi «A alu¬ 
necat din suflet» — noi numim suflet chiar memoria însăşi. 

Aşadar, aşa stînd lucrurile, cum se face că atunci cînd îmi amin¬ 
tesc vesel de o tristeţe a mea trecută, sufletul are veselia, iar memoria 
tristeţea şi sufletul este vesel prin faptul că în el este o veselie, iar me¬ 
moria nu este tristă, prin faptul că în ea este tristeţea? Oare nu ţine 
de suflet ? 

Aşadar, fără îndoială, memoria este ca un pîntece al sufletului, iar 
veselia şi tristeţea sînt ca o mîncare dulce şi alta amară. Cînd i se încre¬ 
dinţează memoriei, ca şi cînd ar fi trecut în stomac, pot fi ascunse acolo, 
dar nu pot avea gust. 

Este vrednic de rîs să socotim că unele se aseamănă cu altele şi 
totuşi nu sînt cu totul neasemănătoare. 

(22) Dar iată, din memorie scot cînd zic că patru sînt tulburările 
sufletului, pofta, veselia, teama, tristeţea şi tot ce voi putea discuta 
despre acestea, divizînd pe fiecare pe speciile fiecărui gen de care apar¬ 
ţin şi definindu-le. Aci aflu ce să spun şi de aci scot şi totuşi nu sînt 
tulburat de nici una din acele tulburări, cînd le evoc amintindu-mi şi, 
înainte de a fi aduse în memorie şi reconsiderate, erau acolo. De aceea, 
de aci, prin amintire, au putut fi scoase. 

Aşadar, poate, aşa cum hrana este scoasă din pîntece prin rume- 
gare, tot aşa acestea sînt scoase din memorie prin faptul amintirii. 

Aşadar, de ce în gura cugetării nu se simte de cel care discută, adică 
de cel care-şi aminteşte dulceaţa veseliei sau amărăciunea tristeţii ? 
Sau neasemănarea constă în faptul că nu este peste tot asemănătoare ? 
Căci cine ar putea vorbi aceste lucruri voind, dacă ori de cîte ori 
numim tristeţea sau teama, de atîtea ori am fi constrînşi să fim trişti 
sau să ne temem ? Şi totuşi nu am putea vorbi aceste lucruri dacă 
nu am afla în memoria noastră nu numai sunetele numelor, potrivit 
cu imaginile imprimate de simţurile corpului, ci chiar noţiunile lucru¬ 
rilor înseşi, pe care nu le-am primit prin nici o uşă a corpului, ci su¬ 
fletul însuşi, simţindu-le prin experienţa pasiunilor sale, le-a încredin¬ 
ţat memoriei, sau chiar memoria însăşi le-a reţinut fără ca să-i fie în¬ 
credinţate. 

XV 

(23) Dar această reprezentare se face prin imagini sau nu ? Cine 
ar putea să afirme acest lucru uşor ? 

în adevăr, eu numesc o piaţă, numesc soarele, cînd lucrurile în¬ 
seşi nu sînt în faţa simţurilor mele, în memorie desigur îmi simt la în- 
demînă imaginile lor. Numesc durerea corpului meu, şi nu o am, cînd 
corpul meu nu suferă deloc. Totuşi, dacă nu ar fi imaginea ei în me¬ 
moria mea, nu aş şti ce spun şi nici, discutînd, nu aş deosebi durerea 
de plăcere. Numesc sănătatea corpului cînd sînt cu corpul sănătos, 
îmi este prezent desigur lucrul, totuşi dacă nu ar fi şi imaginea lui în 
memoria mea nu mi-aş aminti în nici un mod ce însemnează sunetul 
acestui nume şi nici cei bolnavi nu ar recunoaşte cele denumite prin 
cuvîntul sănătate, ce s-a spus, dacă aceeaşi imagine nu ar fi deţinută 
de forţa memoriei, chiar dacă lucrul însuşi denumit ar fi departe de 
corp. 

Denumesc numerele prin care numărăm, dar în memoria mea nu 
se află imaginile lor, ci numerele însăşi. Numesc imaginea soarelui, 
şi aceasta este prezentă în memoria mea, căci nu-mi amintesc de ima¬ 
ginea soarelui, ci însăşi imaginea, ea însăşi îmi este la îndemînă cînd 
îmi amintesc. Numesc memoria şi recunosc ceea ce numesc. Şi unde 
recunosc dacă nu în memoria mea ? Oare şi ea însăşi este prezentă 
sieşi prin imaginea sa şi nu prin sine însăşi ? 

XVI 

(24) Ce se întîmplă cînd numesc uitarea şi de asemenea recunosc 
ceea ce denumesc, de unde aş recunoaşte dacă nu mi-aş aminti ? Eu 
nu rostesc acelaşi sunet al numelui, ci lucrul însuşi pe care-1 numeşte, 
pe care, în orice caz, nu aş fi în stare să-l recunosc, dacă aş fi uitat. 
Aşadar, cînd îmi amintesc memoria, memoria prin sine însăşi este la 

îndemînă. In adevăr, cînd îmi amintesc uitarea, îmi este la îndemînă 
şi memoria şi uitarea, şi anume memoria din care îmi amintesc şi uita¬ 
rea pe care mi-o amintesc. Dar ce este uitarea dacă nu lipsa de me¬ 
morie ? Aşadar în ce fel îmi este prezentă ca să mi-o amintesc, cînd, 
atunci cînd este prezentă, nu pot să-mi amintesc ? Dar dacă păstrăm în 
memorie ceea ce ne amintim, iar dacă nu ne-am aminti de uitare, nu 
am putea în nici un fel, cînd auzim acest nume, să recunoaştem lucrul 
care este numit prin acel cuvînt, atunci uitarea este reţinută de me¬ 
morie. Este deci prezentă, ca să nu uităm, uitarea, care, cînd este pre¬ 
zentă, uităm. 

Oare prin acestea se înţelege că uitarea nu prin ea însăşi este 
în memorie, cînd ne amintim de ea, ci imaginea sa, fiindcă, dacă ne-ar 
fi la îndemînă, ar face nu ca să ne amintim, ci ca să uităm ? Şi acest 
lucru cine va putea să-l pătrundă ? Cine va înţelege cum stau lucru¬ 
rile. 

(25) Aşadar, Doamne, desigur, sufăr în acest lucru şi sufăr în mine 
însumi. Am devenit pentru mine însumi un pămînt al greutăţii şi al 
prea marii sudori. Căci acum noi nu scrutăm regiunile cereşti sau nu 
măsurăm intervalele stelelor, nici nu cercetăm legile echilibrului pă- 
mîntului, ci eu sînt acela care îmi amintesc, eu sufletul. Deci nu este 
de mirare dacă este departe de mine ceea ce eu nu sînt. Dar ce este 
mai aproape de mine decît eu însumi ? Şi iată că puterea memoriei 
mele nu poate fi înţeleasă de mine însumi cînd nu aş putea să mă nu¬ 
mesc pe mine însumi fără ea. 

Căci ce voi putea spune cînd pentru mine este un lucru sigur că 
mi-am amintit de uitare ? Oare voi spune că de aceea este uitarea 
în memoria mea, ca să nu uite ? Şi una şi alta sînt foarte absurde. 

Dar care este a treia posibilitate ? In ce mod voi spune că ima¬ 
ginea uitării mele este ţinută de memoria mea, dar nu însăşi uitarea, 
cînd mi-o amintesc ? în ce fel voi spune şi acest lucru, avînd în ve¬ 
dere că atunci cînd se imprimă în memorie imaginea vreunui lucru 
este necesar să fie prezent lucrul însuşi, din care să se poată imprima 
acea imagine ? Aşa îmi amintesc de Cartagina, aşa îmii amintesc de 
toate locurile în care am fost, aşa îmi amintesc de chipurile oame¬ 
nilor pe care le-am văzut şi de anunţurile celorlalte simţuri, aşa îmi 
amintesc de sănătatea mea sau de durerea corpului. Cînd ele erau de 
faţă memoria a luat de la ele imagini pe care să le pot vedea ca pre¬ 
zente şi să le readuc în suflet cînd mi-aş aminti de ele chiar în lipsa 
lor. 

Aşadar uitarea este păstrată în memorie prin imaginea sa, nu prin 
sine însăşi, în orice caz ea era de faţă pentru ca să se poată prinde 

imaginea ei. Dar cînd era prezentă, în ce mod înscria în memorie ima¬ 
ginea ei, avînd în vedere că uitarea chiar prin prezenţa sa distruge 
chiar ceea ce s-a notat ? Şi totuşi în orice mod, chiar dacă acest mod 
este neînţeles şi nelămurit, eu\ sînt sigur că îmi amintesc chiar de 
uitare, prin care se dărîmă tot ceea ce ne amintim. 

XVII 

(26) Mare este puterea memoriei, ceva, nu ştiu ce fel, care înspăi- 
mîntă, Dumnezeul meu, o mulţime de lucruri, adîncă şi nemărginită. 
Şi acesta este sufletul meu, acesta sînt eu însumi. Aşadar ce sînt eu 
Dumnezeul meu ? De’ ce natură sînt ? Felurită viaţă, de multe feluri şi 
uimitor de nemărginită. 

Iată alerg şi zbor ici şi colo prin cîmpurile şi peşterile şi nenumă¬ 
ratele tainiţe ale memoriei şi fără de număr, pline de nenumărate ge¬ 
nuri de lucruri, fie prin imagini, aşa cum sînt ale tuturor corpurilor, 
fie prin prezenţa lor, aşa cum sînt ale ştiinţelor, fie prin nu ştiu ce 
noţiuni sau notaţii, aşa cum sînt acelea ale simţămintelor sufletului 
— pe care, cînd sufletul nu le suferă, memoria le păstrează, deoarece 
în suflet există ceea ce este memorie — prin toate acestea alerg şi 
zbor ici şi colo, pătrund chiar atît cît pot şi nicăieri nu este un sfîrşit. 
Atît de mare este puterea memoriei, atît de mare este puterea vieţii 
în omul care trăieşte, avînd să moară ! 

Aşadar, ce să fac, Tu, adevărata mea viaţă, Dumnezeul meu ? Voi 
trece şi de această viaţă a mea, care se numeşte memorie, voi trece 
de ea, ca să tind la Tine, dulce lumină. Ce-mi spui? Iată, eu urcînd 
prin sufletul meu la Tine, Care rămîi deasupra mea, voi trece şi de 
această putere a mea, care se numeşte memorie, voind să Te ating, 
din partea din care poţi fi atins, şi să mă lipesc de Tine, din partea 
din care se poate lipi de Tine. 

Căci au memorie şi turmele şi păsările, pentru că altfel nu s-ar 
îndrepta către culcuşuri şi către cuiburi şi către alte multe cu care 
sînt obişnuite. Şi nu ar putea să se obişnuiască cu anumite lucruri 
decît prin memorie. Voi trece deci dincolo de memorie, ca să-L ating 
pe Acela Care m-a separat de animalul cu patru picioare şi m-a făcut 
mai înţelept decît zburătoarele cerului. Voi trece dincolo de memorie, 
pentru că unde să Te găsesc, cu adevărat Bunule şi Dulceaţă sigură, 
pentru că unde să Te găsesc ? Dacă Te găsesc dincolo de memoria 
mea, nu-mi amintesc de Tine. Şi cum Te voi găsi, dacă nu-mi amin¬ 
tesc de Tine ? 

XVIII 

(27) O femeie pierduse o drahmă şi a căutat-o cu opaiţul ei şi 
dacă nu şi-ar fi amintit de ea nu ar fi găsit-o. Căci, după ce a găsit-o, 
de unde ar şti că este chiar drahma, dacă nu şi-ar aminti de ea ? îmi 
amintesc că eu am căutat multe lucruri pierdute şi le-am găsit. Şi acest 
lucru îl ştiu prin faptul că atunci cînd căutam ceva dintre ele şi mi 
se zicea : «Oare acesta este ?», «Oare acesta ?» «Atât de mult timp 
ziceam nu este», pînă cînd mi se arăta ceea ce căutam. Dacă nu mi-aş 
fi amintit de acest lucru, oricare ar fi fost el, chiar dacă mi s-ar fi 
prezentat în faţă nu l-aş fi găsit, fiindcă nu l-aş fi recunoscut. întot¬ 
deauna se petrec lucrurile aşa cînd căutăm un lucru pierdut şi-l găsim. 
Totuşi, dacă ceva dispare din ochi, nu din memorie, ca un corp oarecare 
vizibil, se păstrează înlăuntru imaginea lui şi este căutat pîină cînd 
este redat vederii. Acest lucru, cînd este găsit, este recunoscut după 
imaginea lui care esite înlăuntrul nostru. Şi noi nu spuneam că am găsiit 
ceea ce dispăruse dacă nu-1 recunoaştem, şi nu putem să-l recunoaş¬ 
tem dacă nu ne amintim de el, iar acest lucru pierise în adevăr pentru 
ochi, dar era păstrat în memorie. 

XIX 

(28) Ce ? Cînd însăşi memoria pierde ceva, aşa cum se întîmplă, 
cînd uităm şi căutăm ca să ne amintim, unde, în sfîrşit, căutăm, dacă 
nu în memoria însăşi ? Şi acolo, dacă cumva ni se prezintă un lucru 
în locul altuia, respingem, pînă cînd ne apare acela pe care-1 căutăm. 
Şi cînd ne apare, zicem : «Acesta este», lucru pe care nu l-am spune 
dacă nu l-am recunoaşte şi nu l-am recunoaşte dacă nu ne-am aminti. 
Aşadar, cu siguranţă, noi uitaserăm. 

Oare căzuse totul din memorie sau numai o parte, prin care se 
păstra o altă parte şi era căutată, fiindcă memoria simţea că nu desfă¬ 
şoară deodată ceea ce obişnuia să desfăşoare şi, ca şi cînd obişnuinţa 
ei ar fi fost tăiată, cerea şchiopătînd să i se redea ceea ce lipsea ? 

Aşa cum cînd un om cunoscut, fie că este privit cu ochii, fie că 
este adus de gînd şi căutăm să ne amintim de numele lui, orice altceva 
se prezintă în memorie, nu se leagă, fiindcă nu a obişnuit să fie cu¬ 
getat împreună cu acel om şi de aceea este respins pînă cînd este de 
faţă acel lucru, cînd cunoaşterea obişnuită se linişteşte cu totul. 

Şi de unde vine de faţă, dacă nu chiar din memorie ? în adevăr, 
chiar cînd recunoaştem persoana, înştiinţaţi de altcineva, din memorie 
vine. în adevăr, noi credem lucrul acesta nu ca şi cînd ar fi nou, ci, 
amintindu-ne, aprobăm că acesta este lucrul care a fost spus. Dacă însă 

ar dispărea din suflet adine, chiar dacă ni s-ar atrage atenţia, nu ne 
amintim, căci am uitat cu totul lucrul de care ne amintim că i-am uitat. 
Aşadar, nu vom putea să căutăm un obiect de care am uitat cu totul. 

XX 

(29) Aşadar, în ce mod Te caut eu, Doamne ? Căci atunci cînd 
Te caut pe Tine, Dumnezeul meu, caut viaţa fericită. Să Te caut, ca 
să trăiască sufletul meu. Căci trupul meu trăieşte din sufletul meu şi 
sufletul meu trăieşte din Tine. Aşadar, cum să caut viaţa fericită ? Pen¬ 
tru că eu nu o am, pînă voi putea spune : «Destul, este aici». Unde 
trebuie să spun, cum s-o caut, oare prin amintire, ca şi cînd aş fi ui¬ 
tat-o, şi ţin minte pînă acum că am uitat, sau prin dorinţa de a o în¬ 
văţa, ca şi cînd aş fi uitat-o, fie pe cea care nu am ştiut-o niciodată, 
lie pe cea care am uitat-o, în aşa mod îneît nu-mi amintesc că este uitată. 
Oare nu este însăşi viaţa fericită pe care toţi o vor şi nu este absolut 
nimeni care să n-o vrea ? Unde au cunoscut-o de o doresc atât de 
mult ? Unde au văzut-o, ca s-o iubească ? Fără îndoială o avem nu ştiu 
cum. Şi este un mod în care cînd cineva o deţine, atunci este fericit, şi 
sînt unii care sînt fericiţi prin speranţa ei. Aceştia o deţin într-un mod 
inferior faţă de aceia care sînt fericiţi prin faptul deţinerii însăşi, dar, 
cu toate acestea, mai buni sînt aceia care nu sînt fericiţi nici prin fap¬ 
tul deţinerii, nici prin speranţă. Totuşi aceştia înşişi dacă nu ar deţine-o 
nu ar voi atît de mult să fie fericiţi, lucru pe care este cu totul sigur că-1 
vor. Nu ştiu în ce mod au cunoscut-o şi de aceea o deţin prin nu ştiu ce 
cunoaştere, despre care cercetez ; oare este în memorie, fiindcă, dacă 
este acolo, deja am fost fericiţi cîndva ; oare sîntem toţi fericiţi sau 
fiecare în parte, sau acel om care a păcătuit primul, în care toţi am 
şi murit şi din care toţi ne-am născut în starea de păcătoşenie, nu 
cercetez acum, dar cercetez dacă viaţa fericită este în memorie. Căci 
nu am iubi-o dacă nu am fi cunoscut-o. Auzim acest nume şi toţi 
mărturisim că dorim lucrul însuşi. Căci nu sîntem desfătaţi numai de 
sunet. Căci atunci cînd aude acest cuvînt un grec nu se desfătează 
căci nu ştie ce s-a spus. Noi însă ne desfătăm, aşa cum s-ar desfăta şi 
acela, dacă ar auzi acest cuvînt în limba greacă, fiindcă lucrul în¬ 
suşi nu este nici grec, nici latin, ci este lucrul pe care şi grecii şi la¬ 
tinii şi oamenii care vorbesc alte limbi doresc cu ardoare să-l aibă. 
Este, deci, cunoscută tuturor, care, dacă ar putea fi întrebaţi cu un 
singur cuvînt dacă voiesc să fie fericiţi, fără nici o îndoială ar răspunde 
că vor. Acest lucru nu s-ar putea petrece dacă lucrul însuşi, al cărui 
nume este acesta, nu ar fi deţinut de memoria lor. 

XXI 

(30) Oare aşa ne amintim de ea cum îşi aminteşte de Cartagina 
aceia care a văzut-o ? Nu, calci viaţa fericită nu se vede cu ochii, 
fiindcă nu este un corp. 

Oare ne amintim de ea aşa cum ne amintim de numere ? Nu, căci 
acela care le cunoaşte nu mai caută să le obţină, iar viaţa fericită o 
avem în cunoaştere şi de aceea o iubim şi totuşi voim s-o obţinem, ca 
să fim fericiţi. 

Oare ne amintim de ea aşa cum ne amintim de elocinţă ? Nu, deşi, 
chiar cînd se aude acest cuvînt, oamenii îşi amintesc de faptul însuşi 
al elocinţei, oamenii aceia care nu sînt încă elocvenţi dar doresc să 
fie — de unde apare clar faptul că elocinţă este în cunoaşterea lor — 
totuşi ei iprin simţurile trupului au văzut pe alţii elocvenţi şi s-au 
simţit desfătaţi şi doresc să fie şi ei elocvenţi, deşi, dacă nu ar fi des¬ 
fătaţi dintr-o conştiinţă interioară, nu ar fi desfătaţi şi nu ar voi să 
fie elocvenţi, dacă nu ar fi desfătaţi. Dar viaţa fericită nu o vedem la 
alţii prin nici un simţ al corpului. 

Oare ne amintim de viaţa fericită aşa cum ne amintim de bucurie? 
Poate aşa. Căci de bucuria mea îmi amintesc cînd sînt trist, aşa cum 
îmi amintesc de viaţa fericită atunci cînd sînt nefericit, şi niciodată, 
prin nici un simţ al corpului, nu am văzut şi nu am auzit şi nu am mi¬ 
rosit şi nu am gustat şi nu am atins bucuria mea, ci am încercat-o 
în sufletul meu cînd m-am veselit, şi cunoaşterea ei s-a lipit de 
memoria mea, încît sînt în stare să mi-o amintesc uneori cu dispreţ, 
alteori cu dorinţă după diversitatea lucrurilor de care îmi amintesc că 
m-am bucurat. Căci am fost cuprins şi de o bucurie a lucrurilor urîte, 
pe care acum, amintindu-mi-le, le detest şi le simt cu oroare, iar al¬ 
teori îmi amintesc de lucruri bune şi oneste, pe care le rechem în 
minte, dorindu-le, deşi nu sînt de faţă şi de aceea eu, trist, rechem în 
memorie vechea bucurie. 

(31) Unde, deci, şi cînd am încercat eu viaţa mea fericită ca să 
mi-o amintesc şi s-o iubesc şi s-o doresc ? Căci nu numai eu sau pu¬ 
ţini oameni, ci absolut toţi dorim să fim fericiţi. Acest fapt dacă nu 
l-am fi cunoscut primtr-o cunoaştere sigură, nu l-am dori cu o voinţă 
atît de sigură. Dar ce este aceasta ? Iar dacă s-ar întreba doi inşi dacă 
voiesc să fie militari, s-ar putea ca unul dintre ei să răspundă că vrea, 
iar altul că nu vrea. Dacă însă li s-ar pune întrebarea dacă vor să fio 
fericiţi, fiecare dintre ei pe loc, fără nici un fel de ezitare, ar răspunde 
că vor ; şi pentru nici un alt motiv unul ar răspunde că vrea să fie 
militar şi nici pentru alt lucru celălalt ar răspunde că nu vrea, decît 
pentru ca să fie fericiţi. Oare este pentru faptul că unul se bucură de 

aici, iar altul se bucură de acolo ? în acest mod toţi sînt de acord că 
vor să fie fericiţi, aşa cum ar fi de acord dacă ar fi întrebaţi despre 
acest lucru, anume că vor să se bucure, şi numesc bucuria chiar viaţa 
fericită. Deşi acest lucru unul îl dobîndeş'te de aici, iar altul de acolo, 
totuşi un singur lucru este acela la care vor să ajungă toţi, anume să 
se bucure. Deoarece acest lucru este acela despre care nimeni nu poate 
să afirme că nu l-a încercat, din această cauză, cînd este aflat în me¬ 
morie, este recunoscut atunci cînd se aude numele vieţii fericite. 

XXII 

(32) Departe, Doamne, departe de inima servului Tău, care se măr¬ 
turiseşte Ţie, departe gîndul de a mă socoti fericit cînd mă bucur de 
orice bucurie. Căci este o bucurie care nu se acordă nelegiuiţilor, ci 
acelora care Te cinstesc pentru dragostea Ta şi a căror bucurie eşti 
Tu însuţi. Şi însăşi viaţa fericită constă în faptul de a se bucura la 
Tine şi din cauza Ta. Aceasta însăşi este şi nu există alta. Aceia, încă, 
care cred că există o alta, urmează o altă bucurie, care nu este ade¬ 
vărată. Dar voinţa lor nu se îndepărtează de o oarecare imagine a 
bucuriei. 

XXIII 

( 33 ) Aşadar, nu este sigur că toţi vor să fie fericiţi, pentru că aceia 
oare nu vor să se bucure de Tine, singura viaţa fericită, nu vor 
viaţa fericită. Sau toţi vor acest lucru, dar fiindcă «trupul pofteşte îm¬ 
potriva duhului, iar duhul împotriva trupului», ca să nu facă ceea ce 
vor 18 , cad în ceea ce pot şi sînt mulţumiţi cu acest lucru, pentru că 
lucrul pe care nu-1 pot săvîrşi nu-1 doresc atît de mult cît este destul 
ca să-l poată face ? 

Căci eu îi întreb pe toţi, oare vor să se bucure mai mult de adevăr 
sau de minciună ? Ei nu îndrăznesc să spună că vor să se bucure de 
adevăr, atît cît nu se îndoiesc să spună că vor să fie fericiţi. în adevăr, 
viaţa fericită este bucuria de adevăr. Căci aceasta este bucuria de Tine, 
«Care eşti adevărul» 19 , Dumnezeu, luminarea mea 20 , salvarea feţei 
mele, Dumnezeul meu. Această viaţă fericită toţi o vor, această viaţă 
care singură esite fericită toţi o vor, bucuria de adevăr toţi o vor. 

Am văzut mulţi oameni care voiau să înşele pe alţii, dar n-am 
văzut pe nimeni care să voiască să fie înşelat. Unde, deci, au cunoscut 
această viaţă fericită dacă nu acolo unde au cunoscut chiar adevărul ? 
Căci ei iubesc chiar adevărul, fiindcă nu vor să fie înşelaţi, şi cînd 


18. Gal. 5, 17. 

19. Ioart, 14, 6. 

20. Ps. 26, 1. 

iubesc viaţa fericită, căci nu este altceva decît bucuria de adevăr, în 
orice caz iubesc chiar adevărul şi nu l-ar iubi dacă nu ar fi o oarecare 
cunoaştere a lui în memoria lor. 

Aşadar, de ce se bucură de adevăr ? De ce nu sînt fericiţi ? Pentru 
că sînt mai puternic ocupaţi cu acele lucruri care-i fac mai degrabă 
nefericiţi, decît îi face fericiţi, acel lucru de care-şi amintesc slab. Şi 
cum este slabă lumina la oameni, să meargă, să meargă, «Ca să nu-i 
cuprindă întunericul» 21 . 

(34) Dar de ce «adevărul produce ură» 22 şi duşman Iii s-a făcut 
oamenilor omul Tău care predică adevărul, cînd este iubită viaţa feri¬ 
cită, care nu este altceva decît bucuria de adevăr, şi de ce s-a făcut 
aceasta dacă nu pentru faptul că în acest mod este iubit adevărul, încît 
oricine iubeşte altceva ceea ce iubeşte vrea să fie adevărul şi, fiindcă 
nu vor să fie înşelaţi, nu vor să fie dovediţi că sînt falşi ? Aşadar din 
cauza acestui lucru urăsc adevărul pe care-1 iubesc pentru adevăr. Iu¬ 
besc adevărul cînd luminează, dar îl urăsc cînd acuză. Căci, deoarece 
nu vor să fie' înşelaţi, dar vor să înşele, îl iubesc cînd se arată el în¬ 
suşi, dar îl urăsc cînd îi arată pe ei înşişi. Şi de aceea le dă drept 
răsplaită faptul că aceia care nu vor să fie puşi în evidenţă, îi dă în 
vileag chiar cînd nu vor, iar adevărul nu este vizibil pentru ei. 

Aşa, aşa, chiar aşa, sufletul omenesc, chiar aşa orb şi slăbit, urît 
şi neîmpodobit, vrea să stea ascuns, dar nu vrea să-i scape ceva. Dar 
acelui om ,1 se dă ceea ce este opus, anume că el nu poate fi ascuns 
pentru adevăr, dar adevărul este ascuns pentru el. Totuşi, chiar aşa, 
în timp ce este nefericit, voieşte să se bucure mai mult de lucrurile 
adevărate decît de cele false. Aşadar va fi fericit dacă, neinterpunîn- 
du-se de nici o supărare, se va bucura de singurul adevăr, prin care 
sînt adevărate toate. 

XXIV 

(35) Iată cît spaţiu am parcurs în memoria mea, căutîndu-Te Doam¬ 
ne, şi nu Te-am găsit în afară de ea. Căci nu am aflat nimic cu privire 
la Tine, de care să nu-mi fi amintit, de cînd am învăţat să Te cunosc 
pe Tine, căci din ziua în care am învăţat să Te cunosc, nu am uitat 
de Tine. Căci acolo unde am aflat adevărul, acolo am aflat pe Dum¬ 
nezeul meu şi adevărul însuşi, pe care de cînd am învăţat să-l cunosc 
nu l-am uitat. Aşadar, din ziua în care am învăţat să Te cunosc, rămîi 
în memoria mea şi acolo Te găsesc cînd îmi amintesc de Tine şi cînd 
mă desfătez în Tine. Acestea sînt sfintele mele desfătări, pe care mi 
le-ai dat cu mila Ta, privind sărăcia mea. 


21. loan, 12, 35; Io an, 1, 5. 

22. Terenţiu, Andria, 68 ; loan, 8, 40. 

XXV 

(36) Dar unde rămîi în memoria mea, Doamne, cînd ram îi acolo ? Ce 
cameră de locuit Ţi-ai făcut Ţie ? Ce sanctuar Ţi-ai clădit Ţie ? Tu ai 
dat această vrednicie memoriei mele, ca să rămîi în ea, dar acum cer¬ 
cetez în ce parte a memoriei eşiti ? Căci am depăşit părţile ei, pe care 
le au animalele, cînd îmi aminteam de Tine, şi nu Te-am aflat acolo 
printre imaginile lucrurilor corporale, şi am venit la părţile ei, unde 
am încredinţat simţirile sufletului meu, şi nu Te-am găsit acolo. Şi 
am intrat chiar în lăcaşul sufletului meu, pe care-1 are în memoria 
mea, pentru că şi de el îşi aminteşte sufletul meu, iar Tu nu erau acolo, 
pentru că aşa cum nu eşti o imagine corporală şi nici o simţire a unui 
vieţuitor, aşa cum este cînd ne înveselim, ne întristăm, dorim, ne te¬ 
mem, ne amintim, uităm şi toate cîte sînit de acest gen, tot aşa nici 
sufletul însuşi nu eşti Tu, pentru că Tu eşti Dumnezeul sufletului şi 
toate acestea se schimbă, Tu însă rămîi neschimbat deasupra tuturor, 
şi ai binevoit să locuieşti în memoria mea, din care am învăţat Te 
cunosc. Şi de ce caut în ce loc al ei locuieşti Tu, ca şi cînd acolo ar 
exista locuri ? Desigur, Tu locuieşte în ea pentru că îmi amintesc de 
Tine de cînd am învăţat să Te cunosc şi în ea Te găsesc cînd îmi 
amintesc de Tine. 

XXVI 

(37) Deci, unde Te-am găsit ca să învăţ să Te cunosc ? Căci Tu nu 
erai în memoria mea, mai înainte de a învăţa sa Te cunosc. Aşadar, unde 
Te-am aflat, ca să învăţ să Te cunosc, dacă nu în Tine, deasupra 
mea ? Şi nicăieri nu este spaţiu şi ne-am retras şi ne-am apropiat şi 
nicăieri nu este spaţiu. Tu eşti adevărul, peste tot prezidezi în faţa 
tuturor celor care Te consultă şi, în acelaşi timp, răspunzi tuturor celor 
care Te întreabă lucruri diferite. Tu răspunzi clar, dar nu toţi aud clar. 
Ei Te consultă cele ce vor, dar nu aud totdeauna cele ce vor. Cel mai 
bun slujitor este acela care nu doreşte să audă de la Tine ceea ce 
voieşte el, ci mai degrabă să vrea să facă ceea ce a auzit de la Tine. 

XXVII 

(38) Tîrziu Te-am iubit, Frumuseţe atît de veche şi atît de nouă, 
tîrziu Te-am iubit. Şi iată Tu erai înlăuntrul meu şi eu eram în afară 
şi acolo Te căutam şi dădeam năvală, eu cel urît, în aceste lucruri fru¬ 
moase pe care Tu le-ai făcut. Tu erai cu mine şi eu nu eram cu Tine. 
Mă ţineau departe de Tine acele lucruri care, dacă nu ar fi în Tine, 
nu ar exista. M-ai chemat şi m-ai strigat şi ai rupt surzenia mea, ai 






CONFESSIONES — MĂRTURISIRI 


225 


strălucit şi ai alungat orbirea mea, Tu ai răspîndit mireasmă şi am 
respirat şi suspin după Tine, Te-am gustat şi mi-e foame şi sete, m-ai 
atins şi ard de dorinţă după pacea Ta. 

XXVIII 

(39) Cînd mă voi lipi de Tine cu toată fiinţa mea, nu va mai fi 
pentru, mine durere şi muncă şi vie va fi viaţa mea plină de Tine. 
Acum însă, pentru că Tu uşurezi pe acela pe care-1 umpli, pentru că 
eu nu sînt plin de Tine, sînt o povară pentru mine însumi. Bucuriile 
mele de plîns se luptă cu tristeţele mele vesele şi nu ştiu de care parte 
va fi victoria. 

Vai mie ! Doamne, ai milă de mine ! 23 Se luptă durerile răului 
meu cu bucuriile bune şi de care parte esite victoria nu ştiu. Vai mie 
Doamne ! Ai milă de mine ! Vai mie ! Iată nu ascund rănile mele. Tu 
eşti doctor, eu sînt bolnav. Tu eşti milos, eu sînt nenorocit. Oare nu 
este o ispită viaţa omenească pe pămint ? Cine ar dori să aibă supă¬ 
rări şi dificultăţi ? Tu porunceşti să le răbdăm, dar să nu le iubim. 
Nimeni nu iubeşte ceea ce rabdă dacă nu iubeşte însăşi răbdarea. Căci, 
oricît s-ar bucura că rabdă, totuşi preferă să nu fie ceea ce să rabde. 
Doresc fericirea în nenorocire, iar în fericire mă tem de nenorocire. 
Care este, între acestea, locul în care viaţa omenească să nu fie o în¬ 
cercare ? Vai de fericirile veacului, iară şi iară vai, din cauza temerii 
de nenorociri şi de nimicirea bucuriei. Vai de fericirile veacului, iară 
şi iară de trei ori vai, din cauza dorinţei de fericire şi pentru că ne¬ 
norocirea este dură şi există teama să nu frîngă răbdarea ! Oare nu 
este o încercare viaţa omenească pe pămint fără nici o încetare ? 

XXIX 

(40) Şi toată speranţa mea nu este decît în mila Ta cea prea mare. 
Să facem ceea ce porunceşti şi porunceşti ceea ce voieşti. Ne porun¬ 
ceşti cumpătarea şi cineva zice : «Şi cunoscînd că nimeni nu poate 
să aibă înţelepciune dacă nu-i dă Dumnezeu, cu toate că şi aceasta 
era înţelepciune să ştiu de la cine vine acest dar» 21 . Prin stăpînirea 
de sine, desigur, ne reculegem şi ne adunăm în acelaşi loc de la care 
ne-am depărtat în multe locuri. Căci Te iubeşte mai puţin acela care 
nu iubeşte împreună cu Tine, iubeşte un lucru pe care nu-1 iubeşte 
pentru Tine. O, Draqoste care arzi mereu şi niciodată nu Te stingi, 
Dragoste, Dumnezeul meu, aprinde-mă! Tu porunceşti stăpînirea de 
sine, dă să facem ceea ce porunceşti şi porunceşte ceea ce vrei. 

23. Ps. 30, 9; 35, 15; 56, 1. 

24. Int. Sol. 8, 21. 

(41) Desigur porunceşti ca să mă abţin de la pofta trupului şi de 
la pofta ochilor şi de la grija veacului. Ai poruncit abţinerea de la 
împreunarea trupească, şi chiar în legătură cu căsătoria ai dat un sfat 
mai bun decîit ai îngăduit. Şi pentru că ai dat, s-a făcut mai înainte 
de a fi eu însumi dăruitorul tainei Tale. Dar pînă acum trăiesc în me¬ 
moria mea, despre care am vorbit mult, imaginile unor astfel de lu¬ 
cruri pe care le-a fixat acoio ooişnuinţa mea şi îmi apar, cînd sînL 
treaz, lipsite de puteri, iar în somn nu numai pînă la a mă desfăta, dar 
chiar pînă la consimţire şi la iluzia faptului însuşi. Şi atît de mare 
putere are în sufletul meu iluzia imaginii şi în trupul meu incit, cînd 
dorm, falsele vedenii mă conving de ceea ce nu mă pot convinge în 
stare de veghe imaginile reale. Oare atunci nu sînt eu, Dumnezeul 
meu ? Şi totuşi există o atît de mare deosebire între mine însumi şi 
mine însumi timp de un moment, în care de aici trec la somn şi de 
acolo trec aici! 

Unde este, atunci, raţiunea care rezistă, cînd sînt treaz, unor astfel 
de sugestii şi, dacă lucrurile înseşi se îmbulzesc, rămîne neclintită ? 
Oare se închide deodată cu ochii ? Oare adoarme cu simţurile corpului ? 
Şi de unde chiar în somn rezistăm şi amintindu-ne de hotărîrea noas¬ 
tră şi rămînînd cu cea mai mare curăţie la această hotărîre, nu acor¬ 
dăm nici un consimţămînt unor astfel de momeli ? Şi totuşi este o atît 
de mare deosebire incit, cînd se petrece altfel, veghind ne întoarcem 
la liniştea conştiinţei şi prin însăşi distanţa dintre aceste două stări 
aflăm că nu am făcut lucrul din cauza săvîrşirii căruia noi suferim. 

(42) Oare nu este puternică mina Ta, Dumnezeule Atotputernice, 
ca să vindece toate slăbiciunile sufletului meu şi prin harul Tău în 
chip mai bogat să stingă chiar mişcările aţîţătoare ale sufletului meu ? 
Vei mări, Doamne, darurile Tale în mine, pentru ca sufletul meu să 
mă urmeze în drumul către Tine, eliberat de vîscul poftei, ca să nu 
se răscoale contra lui însuşi chiar şi în somn, nu numai să nu să- 
vîrşească aceste fapte ruşinoase ale stricăciunii, prin imagini anima¬ 
lice, pînă la curgerea trupului, dar nici să consimtă la ele. Dar a face 
ca nimic de acest gen să nu-mi placă cîtuşi de puţin şi să poată fi 
oprit printr-un semn în simţirea curată, cînd dorm, nu numai în această 
viaţă, dar chiar la această vîrstă, nu este un lucru mare pentru Cel 
Atotputernic, Tu, Care poţi «mai mult decît cerem şi înţelegem» 25_2T . 
Acum, însă, cine sînt pînă acum în acest gen al răului meu, am spus 



25. II Cor. 5, 2. 

26. Fac. 1, 31. 

27. EL 3, 20. 

Bunului meu Domn, bucurîndu-mă cu cutremur în ceea ce mi-a dat 
şi plîngînd în ceea ce nu sînt deplin, sperînd că Tu vei realiza în mine 
milele Tale pînă la pacea mea deplină pe care o vor avea cu Tine 
cele lăuntrice şi cele exterioare ale mele cînd «moartea va fi înghi¬ 
ţită de biruinţă» 28 . 

XXXI 

(43) Există o altă răutate a zilei, care, o, dacă ar fi de ajuns pentru 
ea 29 căci noi refacem zilnicile stricăciuni ale trupului, mîncînd şi 
bînd, mai înainte ca Tu să distrugi mîncărurile şi stomacul 30 , pînă în 
ziua cînd vei ucide dorinţa mea pentru săturarea minunată şi vei îm¬ 
brăca acest trup stricăcios cu nestricăciunea veşnică. 

Acum, însă, este plăcută pentru mine nevoia, iar contra acestei 
desfătări lupt eu, ca să nu fiu prins, şi port un război zilnic în posturi, 
aducînd adeseori trupul meu în sclavie şi durerile mele sînt alungate 
de plăcere. Căci foamea şi setea sînt dureri, ard, şi ca febra ucid, dacă 
nu le vine în ajutor leacul mîncărurilor. Şi deoarece acest leac ne 
este la îndemînă din mîngîierea darurilor Tale, în care pămîntul şi 
apa şi cerul servesc slăbiciunii noastre, nenorocirea este numită des¬ 
fătare. 

(44) Acest lucru m-ai învăţat, anume ca să mă apropii de mîncă- 
ruri şi să le iau ca doctorii. Dar, în timp ce trec de la supărarea lipsei 
la liniştea săturării, chiar în timpul trecerii mi se furişează cu viclenie 
laţul poftei, căci însăşi trecerea este o plăcere şi nu există alt loc 
prin care să se treacă acolo unde ne constrînge nevoia. Şi dacă cauza 
pentru care se mănîncă şi se bea este sănătatea, se adaugă, întocmai 
ca o sclavă care însoţeşte, periculoasa plăcere şi, de foarte multe ori, 
încearcă s-o ia înainte, pentru ca să se facă lucrul pe care eu îl spun 
sau îl fac pentru sănătate. 

Şi nu este aceeaşi măsura uneia şi a celeilalte, căci ceea ce este 
îndeajuns pentru sănăta/te, este puţin pentru desfătare şi, adeseori, este 
nesigur dacă grija necesară de corp cere ajutor, sau dacă înşelăciunea 
plină de plăcere a poftei cere pe ascuns să fie servită. La această ne¬ 
siguranţă se veseleşte în chip nefericit sufletul meu şi în aceasta pre¬ 
găteşte apărarea dezvinovăţirii, buourîndu-se că nu apare limpede ce 
este de ajuns pentru păstrarea sănătăţii, pentru ca, prin dobîndirea să¬ 
nătăţii, să treacă în umbră lucrarea plăcerii. Acestor ispite încerc eu 
zilnic să rezist, şi chem dreapta Ta şi la Tine aduc focurile mele, pentru 
că încă nu am idei clare despre aceste lucruri. 


28. I Cor. 15, 54. 

29. M atei, 6, 34. 

(45) Aud glasul Dumnezeului meu care porunceşte : «Să nu se în¬ 
greuieze inimile voastre de miros şi băutură peste măsură» 3l . Beţia 
este departe de mine, iar Tu Te vei milostivi ca să nu se apropie de 
mine. Lipsa de stăpînire se furişează însă cîteodată în servul Tău. Te 
vei milostivi ca să stea departe de mine : «Căci nimeni nu poate fi 
stăpîn pe sine dacă nu-i dai Tu». Multe ne dai cînd ne rugăm, şi orice 
lucru bun pe care l-am primit înainte de a ne ruga de la Tine l-am 
primit, pentru ca după aceea să cunoaştem că de la Tine l-am 
primit. Beţiv niciodată nu am fost, dar eu am cunoscut beţivi care au 
fost făcuţi de Tine cumpătaţi. Aşadar, de Tine s-a făcut ca să nu fie 
beţivi cei care nu au fost niciodată beţivi, Tu Care ai făcut ca să nu 
fie mereu beţivi aceia care au fost beţivi şi Care chiar ai făcut ca să 
ştie şi unii şi ceilalţi cine a făcut acest lucru. 

Am auzit altă vorbă a Ta : «Nu merge după plăcerile tale şi în- 
depărtează-te de plăcerea ta». Şi această vorbă am auzit-o din darul 
Tău, vorbă pe care am iubit-o mult şi care sună: «Nici dacă vom mînca 
nu ne primeşte şi nici dacă nu vom mînca nu ne va lipsi nouă ceva». 
Aceasta însemnează a zice : «Nici acel lucru nu mă va face îmbelşugat, 
nici celălalt nu mă va face lipsit». Am auzit şi pe cealaltă : «Căci eu 
m-am deprins să fiu îndestulat cu cele ce am şi ştiu să fiu şi smerit 
sau să am de prisos. Toate le am în Acela Care mă îmbracă cu pu¬ 
tere» 32 Iată pe ostaşul taberei cereşti, nu pulbere, cum sîntem. Dar 
aminteşte-Ţi, Doamne, că sîntem «pulbere» şi din ţărînă ai făcut pe 
om «care şi pierise, dar a fost găsit» 33 . Şi acela nu a putut face nimic 
în sine, pentru că şi el a fost ţărînă, acela pe care l-am iubit cînd 
spunea acestea la suflarea inspiraţiei Tale, zice : «Toate le pot în Acela 
Care mă întăreşte» 34 . întăreşte-mă ca să pot, dă-mi ceea ce porunceşti 
şi porunceşte ceea ce vrei. Acesta mărturiseşte că a primit şi «de ce 
se laudă în Domnul să se laude» 35 . 

Am auzit pe un altul rugîndu-se ca să primească : «Ia, zice, de 
la mine poftele pîntecelui». De aci apare, Sfinte, Dumnezeul meu, că 
Tu dai cînd se face ceea ce porunceşti să se facă. 

(46) Tu m-ai învăţat, Tată Bun, că «toate sînt curate pentru cei 
curaţi» 36 , dar că este rău pentru omul care mănîncă prin scandal; că 
toată creatura Ta este bună şi că nimic nu trebuie aruncat dintre cele 
care sînt primite cu aducere de mulţumiri; aceasta fiindcă mîncarea 
nu ne recomandă lui Dumnezeu şi pentru ca nimeni să nu ne judece 


31. Luca, 21, 34; I Cor. 8, 8. 

32. Fii. 4, 11. 

33. Luca, 15, 29; Fac. 3, 19. 

34. Fii. 4, 12. 

în mîncare sau în băutură şi pentru ca cel care mănîncă să nu dispre¬ 
ţuiască pe cel care nu mănîncă, iar cel care mănîncă să nu judece pe 
cel care nu mănîncă 37 . 

Am învăţat acestea, mulţumesc Ţie, laude îţi aduc Ţie, Dumnezeul 
meu, învăţătorul meu, Cel Care baţi la urechile mele, Care luminezi 
inima mea, smulge-mă de la orice ispită. Eu nu mă tem de necurăţia 
mîncării, ci de necurăţia poftei. Ştiu că lui Noe i s-a îngăduit să mă- 
nînce orice fel de carne care putea să-l hrănească; ştiu că Ilie s-a în¬ 
tărit mîncînd carne, că Ioan, înzestrat cu o minunată putere de stăpî- 
nire, nu s-a pîngărit cu aceste vietăţi, adică cu lăcustele care i-au ser¬ 
vit de mîncare, şi ştiu că Esau a fost înşelat de dorinţa de linte şi că 
David s-a dojenit pe el însuşi pentru dorinţa de aipă şi Regele nostru 
a fost ispitit nu de apă, ci de pîine. Şi pentru aceasta poporul, în Egipt, 
a meritat să fie mustrat, nu fiindcă a dorit carne, ci fiindcă, din do¬ 
rinţa de hrană, a murmurat împotriva lui Dumnezeu. 

(47) Pus în faţa acestor ispitiri, eu zilnic pont luptă contra dorinţei 
de a mînca şi de a bea. Căci nu pot să tai odată şi pe urmă să mă 
hotărăsc să nu mă mai ating, aşa cum am putut cu privire la împreu¬ 
narea trupească. Aşadar frîiele gîtului trebuie ţinute cu o slăbire şi 
strîngere moderată. Şi cine este acela, Doamne, care să nu fie răpit 
întrucîtva dincolo de marginile necesităţii ? Dacă este cineva, acela 
este mare, să laude numele Tău. Eu, însă, nu sînit, fiindcă sînt un om 
păcătos. Dar şi eu laud numele Tău şi Te roagă pentru păcatele mele 
«Acela Care a biruit lumea» 3S , numărîndu-mă printre mădularele slabe 
ale trupului Său, pentru că ochii Tăi văd «cele nelucrate ale mele şi 
în cartea Ta se vor înscrie toate» 39 . 

XXXII 

(48) Despre atracţia mirosurilor nu mă agit prea mult, cînd lipsesc 
nu le caut, cînd sînt prezente nu le resping, fiind pregătit chiar să mă 
lipsesc de ele. Aşa mi se pare, poate că mă înşel. Căci şi acest întu¬ 
neric este de plîns, în care îmi sînt ascunse puterile mele, care sînt 
în mine, încît sufletul meu, întrebîndu-se pe el însuşi despre puterile 
sale, socoteşte că nu trebuie să se creadă cu uşurinţă, pentru că şi 
ceea ce este înlăuntru de cele mai multe ori este ascuns, dacă nu se 
vădeşte în practică, şi nimeni nu trebuie să fie sigur în această viaţă, 
care toată se cheamă ispitire, dacă acela care a putut să se facă din 
rău mai bun nu poate să devină din mai bun mai rău. Una este spe¬ 
ranţa, una este încrederea, una este făgăduinţa, anume mila Ta. 

37. I Tim. 4, 14 ; Col. 2, 16; Rom. 14, 3 ; Fac. 9, 3. 

38. Ioan, 16, 23. 




230 


FERICITUL AUGUSTIN 


XXXIII 

(49) Plăcerile urechilor mă atrăseseră cu mai mare tărie şi mă sub¬ 
jugaseră, dar m-ai dezlegat şi m-ai eliberat. Acum, la sunetele pe care 
le însufleţesc cuvintele Tale, cînd sînt cîntate cu voce suavă şi mă¬ 
iestrită, mărturisesc, găsesc o oarecare plăcere, dar nu ca să mă lipesc 
de ele, ci ca să mă ridic cînd vreau. Totuşi, chiar cu ideile prin care 
trăiesc, ca să fie admise de mine, caută în inima mea locul unei oare¬ 
care demnităţi şi abia de le ofer locul potrivit. Căci uneori mi se pare 
că le acord o onoare mai mare decît se cade, în timp ce simt că su¬ 
fletele noastre sînt mişcate în flacăra evlaviei mai evlavios şi mai 
cu ardoare — cînd sînt cîntate în acest mod — decît dacă nu ar fi 
cîntate, şi mi se pare că toate simţurile spiritului nostru, în armonie 
cu felurimea lor, îşi au propriile moduri în voce şi în cînt, de a căror 
nu ştiu ce obişnuinţă ascunsă se desfătează. 

Dar desfătarea trupului meu, căruia nu trebuie să-i fie încredin¬ 
ţată mintea spre a o enerva, adesea mă înşeală, cînd simţul nu înso¬ 
ţeşte raţiunea în aşa fel încît să rămînă cu răbdare în urmă, ci numai 
prin faptul că, datorită raţiunii, a meritat să fie admis, încearcă chiar 
să alerge înainte şi să conducă. In acest fel în acestea păcătuiesc, fără 
să observ, dar după aceea simt. 

(50) Uneori însă, căutînd să mă feresc cu prea mare ardoare de 
această înşelare, greşesc din cauza prea marii severităţi, uneori chiar 
foarte mult, încît doresc să fie îndepărtată de la urechile mele toată 
melodia plăcutelor cîntări de care este însoţită Psaltirea lui David, şi 
de la urechile întregii Biserici, şi mi se pare mai sigur ceea ce mi s-a 
spus de Atanasie, episcopul Alexandriei, care făcea ca cititorul psal¬ 
mului să cînte cu o atît de moderată mlădiere a vocii încît să pară 
mai mult că citeşte decît cîntă. 

Totuşi, cînd îmi amintesc de lacrimile mele, pe care le-am vărsat 
la cîntările Bisericii Tale, la începutul dobîndirii credinţei mele, şi 
acum, cînd sînt mişcat, nu de cînt, ci de lucrurile care se cîntă, cînd 
sînt cîntate cu o voce clară şi cu o modulaţie foarte potrivită, iarăşi 
recunosc folosul acestui obicei îndătinat. 

în acest mod eu şovăiesc între pericolul plăcerii şi încercarea să¬ 
nătăţii, mai mult, sînt înclinait — fără să exprim o părere asupra căreia 
nu se poate reveni — să aprob obiceiul de a cîntă în Biserică, pentru 
ca, prin desfătarea urechilor, sufletul, prea slab încă, să se ridice la 
simţămîntul evlaviei. Totuşi cînd mi se întîmplă ca să mă mişte mai 
mult cîntecul decît ceea ce se cîntă, mărturisesc că păcătuiesc, meri- 
tînd pedeapsă, şi atunci aş prefera să nu aud pe cel care cîntă. 

Iată unde sînt! Plîngeţi cu mine şi plîngeţi pentru mine voi care 
duceţi înlăuntrul vostru ceva bun de unde purced faptele bune. Căci 
pe voi, care nu purtaţi, pe voi nu vă mişcă aceste lucruri. Tu, însă, 
Doamne, Dumnezeul meu, auzi-mă, priveşte şi vezi, şi ai milă şi vin- 
decă-mă, Tu în faţa ochilor Căruia eu pentru mine am devenit o pro¬ 
blemă şi eu însumi sînt lîncezeala mea. 

XXXIV 

(51) Rămîne plăcerea ochilor acestora ai trupului meu, despre care 
voi face mărturisirile pe care să le audă urechile trupului Tău, urechi 
frăţeşti şi pioase, ca să închidem ispitele poftei trupului, care mă lo¬ 
vesc chiar şi cînd gem, iar «locuinţa mea», care este din cer, doresc 
s-o îmbrac. Ochii iubesc formele frumoase şi variate, culorile netezi 
şi plăcute. Acestea să nu ocupe sufletul meu, Dumnezeu să-l ocupe, 
Care a făcut aceste lucruri foarte frumoase, pentru că Dumnezeu este 
bunul meu, nu acestea. Şi mă ating cînd veghez în toate zilele şi nu mi 
se dă linişite din partea lor, aşa cum mi se dă linişte de la vocile melo¬ 
dioase şi uneori de la toate vocile în tăcere. Căci chiar ordinea culori¬ 
lor, această lumină, luminîndu-le pe toate pe care le vedem, oriunde 
aş fi în timpul luminii, mă linguşeşte cu lunecări de multe feluri spre 
mine, cînd fac altceva şi nu observ. Dar mi se vîră cu atîta putere încît, 
dacă este deodată înlăturată, o caut cu dorinţă şi dacă lipseşte mult 
timp se întristează sufletul meu. 

(52) O lumină, pe care o vedea Tobie, cînd, închizînd aceşti ochi, 
îi arăta fiului calea vieţii şi mergea înaintea lui cu piciorul iubirii, ne¬ 
greşind 40 nicăieri. Sau pe care o vedea Isaac, cînd luminile trupului îi 
erau prea îngreuiate şi acoperite de bătrîneţe, cînd a meritat să-şi bine- 
cuvinteze fiii, nu recunoscîndu-i, ci binecuvîntîndu-i 41 să-i recunoască. 
Sau pe care o vedea Iacob, cînd şi el, suferind de ochi din cauza vîrstei 
foarte înaintate, a strălucit cu inimă luminoasă în fiii săi neamurile 
viitorului popor şi a pus pe nepoţii săi din Iosif mîinile încrucişate în 
chip tainic, nu aşa cum le îndrepta tatăl lor din afară, ci aşa cum ve¬ 
dea el 42 dinlăuntru. Ea însăşi este lumina, una este ea şi unul sînt toţi 
aceia care o văd şi o iubesc. 

Dar această lumină trupească, despre care vorbeam, orînduieşte 
viaţa secolului cu o dulceaţă ademenitoare şi periculoasă pentru aceia 
care o iubesc orbeşte. Aceia, însă, care au ştiut să Te laude şi pentru 
ea, Dumnezeule, Creatorul tuturor 43 , o iau în imnul pe care Ţi-1 aduc 

40. Tob. 4, 2. 

41. Fac. 27. 

42. Fac. 28—29. 

43. Ambrozie, Imn. 1. 

Ţie, dar nu sînt răpiţi de ea în somnul lor. Mă împotrivesc atracţiilor 
ochilor, ca să nu fie încurcate picioarele mele, cu care intru în viaţa 
Ta, şi ridic la Tine ochii cei nevăzuţi, pentru ca Tu să scoţi din laţ 4i , 
picioarele mele, Tu să le dezlegi de aici, căci se încurcă în ele. Tu nu 
încetezi de a le scoate, dar eu stau adeseori lipit în cursele care sînt 
împrăştiate peste tot, căci Tu nu vei dormi şi nu vei dormita, Tu Care 
păzeşti 45 pe Israel. 

(53) Cît sînt de nenumărate lucrurile făcute de felurite arte şi meş¬ 
teşuguri în haine, încălţăminte, vase şi fabricaţii de orice fel şi chiar 
în picturi şi în plăsmuiri de orice fel, şi toate acestea trec dincolo de 
folosul necesar şi moderat şi de înţelesul cucernic, spre a desfăta ochii, 
urmînd în afară ceea ce fac, dar părăsind înCăuntru pe Acela de Care 
ei înşişi au fost făcuţi şi distrugînd lucrul care sînt ei înşişi. 

Dar eu, Dumnezeul meu şi Podoaba mea, chiar de aci îţi aduc imn 
şi jertfesc laudă Jertfitorului meu, căci vin frumoase, trecînd prin su¬ 
flete, prin mîinile lucrătoare ale artistului, vin de la acea Frumuseţe 
care este deasupra sufletelor, după care suspină sufletul meu ziua şi 
noaptea. Dar cei care fac frumuseţi exterioare şi cei care le caută scot 
din ele modul de a le aproba, dar şi modul de a se folosi de ele. Şi acel 
mod este aici şi nu-1 văd, ca să nu meargă mai departe şi să păzesc tă¬ 
ria lor la Tine şi să nu o împrăştie în bucurii obositoare 46 . 

XXXV 

(54) Aici se adaugă altă formă a ispitirii, cu mult mai periculoasă. 
Căci în afară de dorinţa trupului, care se află în desfătarea simţurilor 
şi a plăcerilor 47 , căruia servind pier aceia care se ţin departe de Tine, 
mai există în suflet o altă plăcere deşartă şi curioasă îmbrăcată cu nu¬ 
mele de cunoaştere şi de ştiinţă, o plăcere nu a desfătării în trup, ci 
a experimentării prin trup. Aceasta, fiindcă se află în dorinţa de a cu¬ 
noaşte, iar ochii sînt cei dinţii în a cunoaşte prin simţuri, a fost nu¬ 
mită de cuvîntul divin «pofta 48 ochilor», căci, în chip natural, ochilor 
le revine vederea. Dar de acest cuvînt ne folosim şi cînd este vorba de 
celelalte simţuri, cînd le îndreptăm spre cunoaştere. Căci nu spunem 
«auzit» ceea ce străluceşte, sau miroase ceea ce străluceşte, sau pipăie 
ceea ce fulgeră, căci despre toate acestea se spune că sînt văzute. Dar 
noi spunem nu numai: vezi ce luminează, vezi ce sună, vezi ce miroase, 
vezi ce gust are, vezi ce dur este. 


44. Ps. 24, 16. 

45. Ps. 120, 4. 

46. Ps. 50, 10. 

47. Ps. 25, 3. 

48. I Ioan, 2, 16. 

De aceea experienţa generală a simţurilor se numeşte, aşa cum 
s-a spus «pofta ochilor» 49 , pentru că funcţia de a vedea, în care întîie- 
tatea o au ochii, o iau şi celelalte simţuri, prin asemănare, atunci cînd 
cercetează vreun obiect al cunoaşterii. 

(55) Din acestea, însă, se vede mai cu limpezime ce plăcere şi ce 
curiozitate se realizează prin simţuri, pentru că o plăcere însoţeşte lu¬ 
crurile frumoase, armonioase, gustoase, netede, iar curiozitatea de a 
încerca lucruri contra acestora nu se produce pentru a încerca o ne¬ 
plăcere, ci din pofta de a încerca şi de a cunoaşte. 

Căci ce plăcere ne procură faptul de a vedea într-un cadavru sfî- 
şiat lucrul de care te îngrozeşti? Şi totuşi, în orice loc ar zăcea un cada¬ 
vru toţi dau fuga ca să se întristeze, ca să pălească. Se tem chiar ca 
să nu vadă în som acest lucru, ca şi cînd cineva i-ar constrînge să vadă 
în timp de veghe, sau ca şi cînd i-ar fi convins vreo faimă a frumuseţii. 

Tot aşa este şi în celelalte simţuri, pe care ar fi prea mult să le 
cercetăm. Din acest morb al poftei la spectacole se pun în lumină anu¬ 
mite miracole. De aci se purcede la scrutarea lucrurilor ascunse ale na¬ 
turii care este exterioară nouă, a căror cunoaştere nu foloseşte Ia ni¬ 
mic şi oamenii nu doresc altceva decît faptul de a şti. De aci purcede 
ceea ce se caută din acelaşi scop al ştiinţei perverse prin artele magice. 
De aci chiar, şi în domeniul religiei, Dumnezeu este ispitit cînd sînt ce¬ 
rute semne şi minuni, nu spre a dobîndi vreo sănătate a cuiva, ci sînt 
dorite numai din dorinţa de a experimenta. 

(56) în această atît de imensă pădure a curselor şi a primejdiilor, 
iată multe lucruri le-am tăiat şi le-am alungat de la inima mea, aşa cum 
mi-ai dat să fac, Dumnezeule al mîntuirii mele. Totuşi, am îndrăzneala 
să spun — cînd în jurul vieţii noastre zilnice răsună atît de multe lucruri 
de acest gen — deci am îndrăzneala să spun că eu nu sînt făcut atent 
de nici un lucru de acest gen spre a privi şi de a prinde cu o deşartă 
grijă. Desigur, spectacolele teatrale nu mă mai răpesc, nu mă mai în¬ 
grijesc să cunosc trecerile astrelor şi sufletul meu nu mai caută răspun¬ 
sul umbrelor, iar toate sacramentele nelegiuite le detest. Cu cîte unel¬ 
tiri ale sugestiilor nu lucrează vrăjmaşul ca să cer vreodată de la Tine 
vreun semn, de Ia Tine, Doamne, Dumnezeul meu, Căruia îi datorez 
umilul şi simplul serviciu de sclav! 

Dar Te rog, pe Tine, împăratul nostru şi pe Ierusalim, patria simplă, 
castă, aşa cum departe de mine este acest consimţămînt, aşa să fie me¬ 
reu mai departe şi mai departe. Cînd, însă, Te rog pentru sănătatea 
cuiva, cu totul altul şi mult mai deosebit este scopul intenţiei mele să-mi 
dai şi-mi vei da cu plăcere să Te urmez cînd faci ceea ce vrei. 

(57) Totuşi, cine poate enumera în cit de mu'lte, foarte mărunte şi 
de dispreţuit lucruri este ispitită curiozitatea noastră în fiecare zi şi de 
cîte ori lunecăm adesea ? De cîte ori povestind deşertăciuni, mai întîi 
parcă le îngăduim, ca să nu rănim pe cei slabi, apoi, puţin cîte puţin, le 
observăm cu plăcere. Nu mai privesc un cîine care alleargă după un ie¬ 
pure, cînd lucrul se petrece într-un circ, dar pe un ogor dacă trec din 
întîmplare, mă distrage, poate şi de la o mare cugetare mă îndreaptă 
spre sine acea vînătoare, fără să mă constrîngă să deviez drumul cu 
corpul animalului, care mă duce, ci cu înclinarea inimii şi, dacă nu-mi 
atragi repede atenţia, arătîndu-mi slăbiciunea mea sau ca din însăşi pri¬ 
veliştea aceea, făcînd vreo consideraţie, să mă ridic la Tine, sau să dis¬ 
preţuiesc tot spectacolul şi să trec mai departe, rămîn prostit. 

Ce să mai zic de faptul că adesea cînd stau acasă, o şopîrlă care 
prinde muşte sau un păianjen care încurcă în firele sale insectele, care 
se prind acolo, îmi atrage atenţia ? Oare pentru că aceste vietăţi sînt 
mici, nu se petrece acelaşi lucru ? Trec de aci la lauda Ta, Creator minu¬ 
nat şi Orînduitor al tuturor lucrurilor, şi de aceea încep să fiu atent. Alt¬ 
ceva este să te ridici repede şi altceva este să nu cazi. Şi de astfel de lu¬ 
cruri este plină viaţa mea şi singura mea speranţă este desigur mila Ta. 
Căci atunci cînd inima noastră devine locul unde se concep astfel de lu¬ 
cruri şi poartă o mulţime mare de deşertăciuni, atunci sînt întrerupte a- 
desea şi tulburate rugăciunile noastre în faţa Ta, iar cînd îndreptăm gla¬ 
sul inimii noastre spre urechile Tale nu ştiu de unde se năpustesc cuge¬ 
tări uşuratice şi primejduieşte un lucru altît de mare. 

XXXVI 

(58) Oare şi acest lucru îl vom socoti între cele care trebuie dis¬ 
preţuite sau altceva ne va readuce la speranţă, în afară de mila Ta, 
pentru că ai început să ne schimbi ? Şi Tu ştii în ce măsură m-ai schim¬ 
bat, Tu Care, la început, m-ai vindecat de pofta de a mă răzbuna, ca să 
fii îndurător faţă de toate celelalte nedreptăţi ale mele şi să vindeci 
toate bolile mele şi să izbăveşti din stricăciune viaţa mea şi să mă în¬ 
cununezi în milă şi cu îndurări şi să umplu de bunătate pofta mea 50 , Tu 
Care ai înfrînat mîndria mea 51 cu teama de Tine şi ai îmMînzit cu jugul 
Tău grumazul meu. Şi acum îl port şi este uşor, fiindcă aşa ai făgăduit 
şi ai făcut, şi cu adevărat aşa era şi nu ştiam cînd mă temeam să-l pun 
pe gît. 

(59) Dar oare, Doamne, Tu Care domneşti fără mîndrie, Tu Care nu 
ai stăpîn, oare acest al treilea fel de ispite s-a îndepărtat de mine sau 


50. Ps. 102, 3. 

51. Matei, 11, 30. 

poate să înceteze în această întreagă viaţă, anume faiptul de a voi să 
fii temut şi iubit de oameni nu pentru altceva, ci pentru ca de aici să 
fie bucurie ceea ce nu este bucurie ? Nenorocită este viaţa şi urîtă este 
lăudăroşenia! De aci provine faptul, în cea mai mare măsură, că nu Te 
iubim şi nu ne temem de Tine cu curăţie, şi de aceea Tu Te împotriveşti 
celor mîndri, iar celor smeriţi le dai har, şi tuni contra ambiţiilor veacu¬ 
lui şi se cutremură temeliile munţilor 52 . Şi în acest mod — deoarece 
pentru unele îndatoriri ale societăţii umane este necesar să fii iubit şi 
temut de oameni — duşmanul adevăratei noastre fericiri ameninţă peste 
tot, răspîndind în laţurile sale «bravo! bravo ! », pentru ca, în timp ce 
le culegem cu lăcomie, să fim prinşi din lipsă de prevedere şi să luăm 
bucuria noastră de la adevărul Tău şi s-o punem în înşelăciunea oame¬ 
nilor şi să ne placă să fim iubiţi şi temuţi nu pentru Tine, ci în locul Tău, 
iar în acest mod, făcîndu-ne la fel cu sine, să ne aibă nu pentru armonia 
dragostei, ci la părtăşia chinului, el care a hotărît să-şi pună lăcaşul pe 
vijelie, pentru ca «reci şi întunecaţi, să slujim celui care Te imită pe 
o cale vicleană şi întortocheată». 

Noi însă, Doamne, sîntem turma Ta mică 53 , primeşte-ne. întinde ari¬ 
pile Tale, ca să scăpăm sub ele. Tu să fii mărirea noastră, pentru Tine 
să fim iubiţi şi cuvîntul Tău să fie temut la noi. Acela care voieşte să 
fie lăudat de oameni, deşi Tu îl mustri, nu va fi apărat de oameni cînd 
Tu îl vei judeca, nici nu-1 vor smulge cînd Tu îl vei osîndi. Dar «păcă¬ 
tosul nu este lăudat pentru poftele sufletului său şi nici cel ce face strîrri- 
bătate nu se binecuvintează», ci un om este lăudat pentru vreun dar pe 
care l-ai dat lui. Iar acesta se bucură mai mult că este lăudat decît că 
are darul pentru care este lăudat, chiar şi acesta este lăudat cînd Tu-1 
mustri, şi este mai bun acela care a adus laude decît acela care este lău¬ 
dat. Căci aceluia i-a plăcut darul lui Dumnezeu văzut la un om, iar aces¬ 
tuia i-a plăcut darul omului mai mult decît darul lui Dumnezeu. 

XXXVII 

(60) Sîntem încercaţi de aceste ispitiri în fiecare zi, Doamne, fără de 
încetare sîntem ispitiţi. Limba omenească este un cuptor zilnic. Ne po¬ 
runceşti nouă 54 şi în acest fei de lucruri cumpătarea. Dă-ne ceea ce po¬ 
runceşti şi porunceşte ceea ce vrei. Tu cunoşti acest lucru după suspinul 
inimii mele şi izvoarele de lacrimi ale ochilor mei 55 . Căci nu-mi dau sea¬ 
ma uşor cît sînt de curăţit de această ciumă şi mult mă tem de cele ascun¬ 
se ale mele, pe care ochii Tăi le-au cunoscut, ai mei însă nu 56 . Căci în 

52. I Petru , 5, 5 , Fac. 4, 6 ; Ps. 17, 14—15. 

53. Luca, 12, 32 ; Ps. 9, 24; 10, 3. 

54. Pilde, 27, 21. 

55. Ps. 37, 9 ; 89, 8. 

alte feluri de ispitiri eu am o putinţă oarecare de a mă cerceta, dar în 
acest gen nu am aproape nici o posibilitate. Cit de mult am dobîndit 
puterea de a înfrîna sufletul meu de la plăcerile trupului şi de la curio¬ 
zitatea zadarnică de a cunoaşte, îmi dau seama atunci cînd sînt lipsit 
de acele lucruri, fie din propria mea voinţă, fie cînd îmi lipsesc. Căci 
atunci mă întreb cît de mult sau cît de puţin neplăcut îmi este să nu 
le am. 

In ce priveşte bogăţiile — care sînt dorite spre a servi uneia din 
aceste trei pofte, sau la două dintre ele, sau tuturor, dacă sufletul nu 
poate să-şi dea seama dacă, avîndu-le le dispreţuieşte — pot fi lăsate 
la o parte, pentru ca sufletul să se cerceteze pe sine. 

Iar ca să fim lipsiţi de laude şi să nu ne punem la încercare, ce 
putem face în această privinţă ? Oare trebuie să ducem o viaţă atît de 
rea şi de pierdută şi de aspră, încît nimeni să nu ne cunoască fără să 
ne detesite ? Ce nebunie mai mare decît aceasta poate fi exprimată sau 
imaginată ? Iar dacă lauda obişnuieşte şi trebuie să fie tovarăşul fapte¬ 
lor bune şi al unei vieţi bune, atunci nu trebuie să fie părăsită nici to¬ 
vărăşia ei, nici viaţa bună. Nu pot, însă, să-mi dau seama de lipsa cărui 
lucru pot fi cu sufletul liniştit sau trist decît atunci cînd îmi lipseşte. 

(61) Ce să-Ţi mărturisesc Ţie, Doamne, în acest gen de ispitiri? 
Ce, decît că sînt desfătat de laude ? Dar mă simt desfătat mai mult de 
adevăr decît de laude. Căci, dacă mi s-ar propune să prefer să fiu furios, 
sau să greşesc în toate lucrurile şi să fiu lăudat de toţi oamenii, sau să 
fiu statornic şi foarte sigur în adevăr şi să fiu criticat de toţi, ştiu ce 
aş alege. Totuşi, nu aş vrea ca votul unei guri străine să-mi sporească 
bucuria vreunui bun. Dar o sporeşte, recunosc, şi nu numai atît, dar şi 
critica o micşorează. 

Şi cînd sînt tulburat de această nenorocire, pătrunde în mine o dez¬ 
vinovăţire, care, cum este, Tu o ştii , Dumnezeule, căci mă face nesi¬ 
gur. Căci, deoarece ne-ai poruncit nu numai cumpătarea, adică de la ce 
fel de lucruri să ne abţinem dragostea, ba chiar şi dreptatea, adică în¬ 
cotro s-o îndreptăm, şi nu ai voit ca numai Tu să fii iubit de noi, ci şi 
aproapele nostru, adesea mi se pare că mă simt desfătat de lauda celui 
care înţelege bine, şi iarăşi mă simt trist de răul lui cînd îl aud că cri¬ 
tică fie ceea ce nu cunoaşte, fie ceea ce este bun. 

Căci mă şi întristez uneori de laudele mele, cînd la mine sînt lău¬ 
date sau acele lucruri care mie îmi displac sau sînt lăudate bunuri mai 
mici şi de puţină importanţă şi sînt preţuite mai mult decît ar trebui 
să fie. Dar, iarăşi, de unde ştiu dacă eu sînt în acest mod mişcat pentru 

faptul că eu nu vreau ca acela care mă laudă să fie în neînţelegere cu 
mine cînd este vorba despre mine, nu fiindcă aş fi impresionat de folo¬ 
sul lui, ci fiindcă aceleaşi bunuri care-mi plac mie îmi sînt mai plăcute 
cînd sînt plăcinte şi altuia ? Căci într-un fel nu eu sînt lăudat, cînd 
părerea mea despre mine nu este lăudată, deoarece sau sînt lăudate 
acele lucruri care nu-mi plac sau sînt lăudate mai mult acelea care-mi 
plac mai puţin. Aşadar, oare sînt nesigur de mine însumi ? 

(62) Dar iată, o, Adevăr, că în Tine trebuie să fiu mişcat, nu de lau¬ 
dele mele, din cauza mea, ci pentru folosul aproapelui. Şi nu ştiu dacă 
eu sînt aşa. îmi sînt mai puţin cunoscut în această privinţă eu însumi 
decît eşti Tu mie. Te rog fierbinte, Dumnezeul meu, arătă-mă pe mine 
însumi pentru ca să mărturisesc fraţilor mei, care se vor ruga pentru 
mine, ce răni am descoperit în mine însumi. Iarăşi, mai cu atenţie, mă 
întreb dacă în laudele care mi se aduc sînt impresionat mai mult de fo¬ 
losul aproapelui, de ce sînt impresionat mai puţin decît atunci cînd un 
altul este criticat mai pe nedrept decît eu însumi ? De ce eu sînt mai 
mult mişcat de acea ocară care este îndreptată împotriva mea mai mult 
decît de aceea care se aruncă contra altuia, în faţa mea, cu aceeaşi ne¬ 
dreptate ? Oare şi lucrul acesta nu-1 cunosc ? Oare chiar acest lucru 
mai rămîne ca să mă amăgesc 57 eu pe mine însumi şi să nu spun în 
faţa Ta adevărul, în inima şi în limba mea ? îndepărtează, Doamne, de 
la mine această nebunie, ca nu cumva gura mea să-mi fie mie «Untde¬ 
lemnul 58 păcătosului, spre a unge capul meu» 59 . 

XXXVIII 

(63) «Sărac şi sărman sînt eu» 60 şi sînt mai bun cînd, în ascuns, 
nu-mi plac mie însumi şi caut mila Ta, pînă să se împlinească lipsa mea 
şi să se desăvîrşească pînă la pacea pe care nu o cunoaşte ochiul celui 
mîndru. Totuşi numai vorbirea care iese din gura noastră şi faptele 
noastre, care sînt cunoscute de oameni, conţin o ispitire foarte pericu¬ 
loasă, provenind de la dragostea de laudă, care, în vederea unei distinc¬ 
ţii personale, culege voturile cerşite. Ispiteşte şi cînd eu o mustru la 
mine, persistă chiar faptului că este mustrată. Omul se laudă cu şi mai 
multă deşertăciune că dispreţuieşte gloria şi de aceea nu se mai laudă 
pentru însuşi dispreţul de glorie, căci atunci cînd se laudă nu dispre¬ 
ţuieşte lauda. 


57. Ioart, 3, 21. 

58. Gal. 6, 3. 

59. Ps. 140, 5. 

60. Ps. 108, 21. 

XXXIX 

(64) înlăuntru, chiar îmlăuntru este un alt rău în acelaşi fel de ispi¬ 
tire, prin care devin deşerţi aceia care-şi plac lor înşişi pentru ei înşişi, 
deşi alltora, fie că nu le plac, fie că le displac şi nu le pasă să placă 
altora. Dar plăcîndu-şi lor înşişi, îţi displac Ţie mult, nu numai că soco¬ 
tesc cele care nu sînt bune că sînt bune, dar pentru că socotesc că bu¬ 
nurile Tale sînt ale lor, sau că sînt ale Tale, dar pentru meritele lor, sau 
chiar socotesc că provin din harul Tău, dar nu se bucură cu toţii, ci in¬ 
vidiază pe alţii cînd vad că-i au. In toate aceste primejdii şi în pericole 
de acest fel şi în munci de acest fel vezi tremurai inimii mele şi simt că 
rănile mele sînt vindecate mai repede de Tine, decît să mi se producă. 

XL 

(65) Unde nu ai mers Tu cu mine, Adevărate, arătîndu-mi de ce să 
mă feresc şi ce să doresc, cînd spre Tine îndreptam smeritele mele pri¬ 
viri, cum puteam şi Iţi ceream sfatul ? 

Am străbătut lumea din afară cu simţurile trupului, atît cît am pu¬ 
tut, şi mi-am îndreptat atenţia la viaţa trupului meu din mine şi la sim¬ 
ţurile mele. De aci am intrat în locurile retrase ale memoriei mele, în 
nenumăratele întinderi pline, în minunate moduri, de bogăţii fără nu¬ 
măr şi le-am luat în considerare şi m-am temut şi nu am putut să deose¬ 
besc nimic din acele lucruri fără Tine, şi am văzut că nici unul din 
aceste lucruri nu eşti Tu. 

Şi nu eram eu însumi descoperitorul, eu care am străbătut totul şi 
am încercat să le disting şi să le preţuiesc pe fiecare după valoarea lui. 

Pe unele le-am primit de la simţurile care mi le anunţau şi le-am între¬ 
bat şi am simţit altele care erau amestecate cu mine însumi, şi am deo¬ 
sebit pe vestitorii înşişi şi le-am enumerat şi le-am luat în considerare 
pe unele în nemărginitele comori ale memoriei metle, pe unele le-am 
numit în ascuns, pe altele le-am tras afară. Şi iarăşi nu eram eu însumi 
cînd făceam aceste lucruri, adică nu era puterea mea cu care făceam 
acest lucru, şi ea însăşi nu erai Tu, pentru că Tu ©şti lumină permanentă 
pe care o întrebam despre toate dacă existau, ce erau, cît preţ trebuia 
să li se acorde, şi Te auzeam cînd mă învăţai şi îmi porunceai. Şi ade¬ 
sea fac acesit lucru şi acest lucru; mă desfată şi de la acţiunile impuse 
de nevoie, atît cît pot să mă recreez, dau fuga la această plăcere. Şi 
nu în toate aceste lucruri, pe care le parcurg întrebîndu-Te, aflu un loc 
sigur pentru sufletul meu ca în Tine, în care să se stingă toate simţi¬ 
re _ „i 

rile mele împrăştiate şi să nu se mai îndepărteze ceva din mine. Şi 
uneori mă introduci într-o simţire cu totul neobişnuită, în'lăuntru la un 
fel de nu ştiu ce dulceaţă, care dacă s-ar realiza în mine ar fi ceva ce 
nu ştiu, ceea ce nu ar fi această viaţă. Dar recad şi sînt ţinut de ele şi 
plîng, şi tare sînt ţinut de ele. De atîtea suferinţe este în stare povara 
obişnuinţei! Aici pot să fiu şi nu voiesc, acolo vreau să fiu şi nu pot, 
incit sînt vrednic de plîns şi aici şi acolo. 


(66) De aceea, am luat în considerare suferinţele păcatelor mele 
într-o întreită dorinţă şi am invocat dreapta Ta spre mîntuirea mea. 
Căci am văzut strălucirea Ta cu inima rănită şi, lovit, am zis : cine poate 
să ajungă pînă acolo? «Am fost lepădat de la faţa ochilor Tăi» 61 . Tu 
eşti adevărul Care prezidezi deasupra tuturor lucrurilor. Dar eu, din 
cauza lăcomiei mele, nu am voit să Te pierd, dar cu Tine am voit să 
posed minciuna, aşa cum nimeni nu voieşte să rostească atît de mult 
minciuna, incit el însuşi să nu ştie ce este adevărat. Şi în acest mod 
Te-am pierdut, pentru că Tu nu voieşti să stăpîneşti împreună cu 
minciuna. 


(67) Pe cine aş putea găsi care să mă împace cu Tine? Oare ar tre¬ 
bui să mă rog îngerilor ? Cu ce rugăciune ? Cu ce taine ? Mulţi, încercînd 
să se întoarcă la Tine şi neputînd să facă acest lucru prin ei înşişi, aşa 
cum aud, au încercat aceste lucruri şi au căzut în dorinţa unor curioase 
viziuni şi au fost socotiţi demni să aibă iluzii. Căci, deşi Te căutau prin 
măreţia doctrinei, umflîndu-şi pieptul, în loc să-l bată, şi prin asemăna¬ 
re cu inimile lor şi-au adus ca uneltitoare şi aliate îngîmfării lor pute¬ 
rile 62 acestui văzduh, de care să fie înşelaţi prin puteri magice, căutau 
un mijlocitor prin care şă fie curăţiţi şi nu era : «Căci era diavolul, pre- 
făcîndu-se în înger al luminii» 63 . Şi mult a tras în laţ trupul lor cel în- 
gîmfat, pentru că el însuşi nu avea trup de carne. 

Căci aceia erau muritori şi păcătoşi, Tu, însă, Doamne, cu Care ei 
încercau să se împace cu mîndrie, eşti nemuritor şi fără de păcat. Mij¬ 
locitorul între Dumnezeu şi oameni trebuia să aibe ceva asemănător cu 
Dumnezeu şi ceva asemănător cu oamenii, pentru ca nu cumva, şi într-o 

61. Ps. 30, 23. 

62. Ei. 2, 2. 

63. II Cor. 11, 14. 

privinţă, şi în alta, asemănaţi fiind cu oamenii, să fie departe de Dum¬ 
nezeu sau, în amîndouă părţile fiind asemănători iui Dumnezeu, să fie 
departe de oameni şi în acest mod să nu fie mijlocitor 64 . Aşadar ace'l 
mincinos mijlocitor de care, prin judecăţile Tale ascunse, îngîmfarea 
merită să fie înşelată, are un singur lucru comun cu oamenii, anume 
păcatul, iar celălalt lucru vrea să pară că-1 are acum cu Dumnezeu, pen¬ 
tru ca, deoarece nu este acoperit cu stricăciunea trupului, să se arate 
nemuritor. Dar «pentru că plata păcatului este moartea» C5 , are acest 
lucru comun cu oamenii, pentru ca de aici să fie osîndit ia moarte. 

XLIII 

(68) Dar adevăratul Mijlocitor, pe Care, prin milostivirea Ta cea 
ascunsă, L-ai arătat şi L-ai trimis oamenilor, pentru ca, prin pilda Lui, 
oamenii să-nveţe smerenia, Acel Mijlocitor între Dumnezeu şi oameni, 
omul Iisus Hristos, a apărut între păcătoşii muritori şi Nemuritorall cel 
drept, muritor ca şi oamenii, drept cu Dumnezeu, pentru ca, fiindcă pla¬ 
ta dreptăţii este viaţa şi pacea, prin dreptatea unită cu Dumnezeu să 
înlăture moartea neevlavioşilor justificaţi pe care a voit s-o aibă co¬ 
mună cu ei. Acesta a fost arătat vechilor sfinţi pentru ca în acest mod 
ei înşişi, prin credinţa pătimirii viitoare a Lui, aşa cum noi prin credinţa 
pătimirii Lui trecute, să fie mîntuiţi. Intru atît cit a fost om, a fost mij¬ 
locitor, dar întrucît a fost Cuvînt, nu a fost mijlocitor, fiindcă a fost 
deopotrivă cu Dumnezeu şi Dumnezeu la Dumnezeu şi împreună unul 
Dumnezeu. 

(69) Cit de mult ne-ai iubit, bunule Părinte, Tu «Care nu ai cruţat pe 
însuşi Fiul Tău, ci pentru noi păcătoşii L-ai dat morţii» 6B . Cit de mult 
ne-ai iubit pe noi, pentru care «El, nu răpire socotind a fi întocmai cu 
Tine, S-a smerit pîna la moartea pe cruce, Ei singur 67 liber între morţi, 
avînd puterea de a-şi pune sufletul Său 68 şi de a-1 lua iarăşi aici, pentru 
a fi înaintea ochilor Tăi biruitor şi victimă, şi de aceea învingător, 
fiindcă a fost victimă în faţa Ta, pentru noi a fost preot şi jertfă, şi de 
aceea a fost preot fiindcă a fost jertfă, făcîndu-ne pentru Tine din 
servi — fii, născîndu-Se din Tine, nouă slujind. Pe bună dreptate, nă¬ 
dejdea mea tare este pusă în El, căci prin El vei vindeca toate slabiciu- 



64. I Tim. 2, 5. 

65. Rom. 6, 23. 

66. Rom. 8, 32. 

67. Fii. 2, 6, 8. 

68. Ps. 87, 6; loan, 10, 18 

nile mele, prin El, Care stă de-a dreapta Ta şi Te roagă pentru noi, căci 
în alt fel m-ar cuprinde deznădejdea. Căci multe şi mari sînt slăbiciu¬ 
nile mele, dar mai mare este vindecarea venită de la Tine. Am fi putut 
crede că Cuvîntul Tău este departe de unirea cu omul şi să pierdem spe¬ 
ranţa cu privire la noi, dacă nu s-ar fi făcut trup şi nu a fi locuit 
printre noi 69 . 

(70) înspăimîntat de păcatele me l ie şi de mărimea nenorocirii mele, 
frămintasem în inima mea şi plănuisem să fug în sigurătate, dar m-ai 
oprit şi m-ai întărit, zicînd: «De aceea Hristos a murit pentru toţi, pen¬ 
tru ca cei care viază să nu mai vieze loruşi, ci Aceluia Care a murit 
pentru ei» 70 . Iată, Doamne, eu arunc la Tine grija mea, ca să trăiesc, 
şi voi «considera cele minunate ale legii Tale» 71 . Tu cunoşti nepricepe¬ 
rea şi slăbiciunea mea. Invaţă-mă şi vindecă-mă. Acel «Unic Fiu al Tău, 
în Care sînt ascunse toate vistieriile înţelepciunii şi cunoştinţei» m-a 
răscumpărat cu sîngele Său. Să nu mă ocărască cei mîndri pentru că 
meditez la preţul răscumpărării mele şi mănînc şi beau şi-l împart şi, 
sărac, doresc să mă satur din El între aceia care mănîncă şi se satură 
şi «Vor lăuda pe Domnul cei ce-L caută» 72 . 


69. Ioan, 1, 14. 

70. II Cor. 5, 15. 

71. Ps. 118, 18. 

72. Coi. 2, 3; Ps. 2, 130. 
16 — Confesslones 

(1) Oare, Doamne, cînd veşnicia este a Ta, nu cunoşti cele ce-Ţi 
spun, sau ceea ce se petrece în timp vezi numai în timp ? Aşadar, de ce 
Iţi mai spun istoriile atîtor lucruri? Desigur, nu ca prin ele să le cu¬ 
noşti, ci eu îndemn simţirile mele faţa de Tine şi faţă de cei care citesc 
cele ce scriu, pentru ca toţi să zicem : «Mare este Domnul 1 şi lăudat 
foarte». Am zis şi voi zice: din dragoste pentru dragostea Ta fac acest 
lucru. Căci ne şi rugăm şi Adevărul zice : «Ştie Tatăl vostru de ce aveţi 
nevoie mai înainte ca să. cereţi voi de ia El» 2 . Aşadar, îţi deschidem sta¬ 
rea inimii noastre şi-Ţi mărturisim necazurile noastre şi cerem milele Tale 
pentru noi, ca să ne eliberezi cu totul, aşa cum ai început, ca să încetăm 
de a mai fi nefericiţi în noi şi să Te fericim, pentru că ne-ai chemat, ca să 
fim săraci cu duhul şi blînzi şi ca cei ce plîng, şi înfometaţi şi însetaţi de 
dreptate şi milostivi şi cu inimă curată şi făcători de pace 3 . 

Iată, Ţi-am expus multe lucruri, ceea ce am putut şi ceea ce am voit, 
fiindcă Tu ai voit mai înainte ca să-Ţi mărturisesc Ţie «Domnul Dumne¬ 
zeul meu, căci eşti bun, pentru că mila Ta este în veci» 4 . 

ÎI 

(2) Dar cînd voi putea cu limba condeiului să vestesc toate îndemnu¬ 
rile Tale şi toate înfricoşările Tale, mîngîieri'le şi călăuzele prin care 
m-ai dus să predic Cuvîntul Tău şi taina Ta şi s-o împărtăşesc poporu¬ 
lui Tău? Şi, dacă pot să vestesc aceste lucruri în şir, picăturile timpu¬ 
rilor sînt scumpe pentru mine. 

De mult sînt aprins de dorul de a cugeta în legea Ta şi în ea să 
mărturisesc ştiinţa şi nepriceperea mea, începuturile iluminării Tale şi 
rămăşiţele întunericului meu, pînă cînd slăbiciunea va fi nimicită de 
putere. Şi nu vreau ca orele să se scurgă în alte preocupări, ore pe care 
le găsesc libere de la preocupările spiritului şi de la Şlujirea pe care o 
datorăm oamenilor şi pe care nu o datorăm şi totuşi o dăm. 

1. Ps. 94, 4. 

2. Matei, 6, 8. 

3. Matei, 5, 3—9. 

4. Ps. 117, 1—2. 

(3) Doamne, Dumnezeul meu, ascultă rugăciunea mea 5 . 

Şi mila Ta să audă dorinţa mea, căci nu numai pentru mine cloco¬ 
teşte, ci voieşte să fie de folos iubirii frăţeşti. Şi vezi că aşa este în ini¬ 
ma mea. Să-Ţi jertfesc Ţie servirea cugetului meu şi a limbii mele, şi 
dă-mi ce să-Ţi dăruiesc «Că sărac şi lipsit sînt eu» 6 , Tu eşti bogat faţă 
de toţi care Te cheamă pe Tine, Tu Care fără de grijă porţi grija noas¬ 
tră 7 . Curăţă de toată îndrăzneala şi de toată minciuna buzele mele cele 
din afară şi cele dinlăuntru. Scripturile Tale să fie bucuriile mele curate, 
să nu mă înşel şi să nu înşel pe alţii în ele. Doamne, ascultă şi ai milă, 
Doamne Dumnezeul meu, lumina orbilor şi puterea celor slabi care 
văd tăria celor puternici, auzi sufletul meu şi auzi-1 cînd strigă din 
adînc 8 . Căci dacă urechile Tale nu sînt şi în adînc, unde vom merge? 
Către cine vom striga? «A Ta este ziua şi a Ta este noaptea» 9 . La sem¬ 
nul Tău momentele zboară. Dăruieşte de aci timp pentru meditaţiile 
noastre asupra ascunzişurilor legii Tale, şi să nu o închizi celor care 
bat. Căci nu în zadar ai voit să fie scrise tainele ascunse ale atîtor pa¬ 
gini, şi nu Un zadar acele păduri au cerbii lor care se reitrag în ele, se 
întăresc, se plimbă, pasc, se culcă şi rumegă 10 . O, Doamne, desăvîrşeş- 
te-mă şi descoperă-mi-le ! Iată glasul Tău este bucuria mea, glasul Tău 
este deasupra belşugului plăcerilor. Dă-mi ce să iubesc, căci iubesc. 
Căci şi iubirea Tu mi-ai dat-o. Să nu părăseşti darurile Tale şi să dis- 
preţuieşti iarba Ta care este însetată. Fie să mărturisesc Ţie ceea ce 
voi afla în cărţile Tale şi să aud «glasul landei» şi să Te sorb şi «să 
spun minunile legii Tale» u , de la început, în care ai făcut cerul şi pă- 
mîntul, pînă la stăplnirea cea veşnică cu Tine a sfintei Tale cetăţi. 

(4) Doamne, ai milă de mine şi mă auzi în dorinţa mea. Căci so¬ 
cotesc că nu doreşte ceva de pe pămînt, nici aur şi argint, nici pietre 
preţioase sau haine împodobite, sau onoruri, sau puteri, sau plăcerile 
trupului şi nici cele trebuincioase trupului şi vieţii acesteia a călătoriei 
noastre, care sînt puse în faţa noastră, care căutăm împărăţia şi drep¬ 
tatea Ta > 2 . 

Vezi, Dumnezeul meu, de unde este dorinţa mea. «Cei nedrepţi mi¬ 
au spus desfătările lor, dar nu cum este legea Ta, Doamne» 13 . Iată de 
unde este dorinţa mea, Doamne. Vezi, Tată, priveşte, vezi şi aprobă, şi 
fă ca, în faţa milei Tale, să găsesc har înaintea Ta, pentru ca mie, care 

s. Ps. 60, i. 

6. Ps. 85, 1. 

7. Rom. 10, 12. 

8. Ps. 129, 1. 

9. Ps. 73, 17. 

10. Ps. 20, 9. 

11. Ps. 25, 7; 118, 18. 

12. Matei, 6, 33. 

13. Ps. 118, 85. 

bat, să mi se deschidă cele mai dinlăuntru ale cuvîntărilor Tale. Te 
rog, pe Domnul nostru Iisus Hristos, Fiul Tău, «bărbat al dreptei Tale» l4 , 
Fiul omului, pe Care L-ai întărit ca Mijlocitor al Tău, Mijlocitor între Tine 
şi noi, prin Care Tu ne-ai căutat pe noi, dar ne-ai căutat ca să Te cău¬ 
tăm pe Tine, Cuvîntul Tău, prin Care ai făcut toate, printre care şi pe 
mine, Te rugăm pe singurul Tău Fiu l5 , prin Care ai chemat la adopţiune 
poporul credincioşilor, printre care şi pe mine. Te rog fierbinte pe El 
«Care şade la dreapta Ta» 16 şi Te roagă pentru noi, «în Care sînt ascunse 
toate vistieriile înţelepciunii şi ale cunoştinţei» 17 . Aceste vistierii le 
caută în cărţile Tale. Moise a scris despre El: Acest lucru îl spune El, 
acest lucru îl spune Adevărul. 


III 


(5) Să aud şi să înţeleg cum, la început, ai făcut cerul şi pămîntul 18 . 
A scris acest lucru Moise, a scris şi s-a dus, a trecut de aici la Tine şi 
acum nu mai este înaintea mea, căci dacă ar fi l-aş reţine şi l-aş ruga şi 
l-aş implora pentru Tine, ca să-mi dezvăluie aceste lucruri, şi aş pune 
urechile mele la sunetele care ar ieşi din gura lui şi, dacă ar vorbi în 
limba ebraică, în zadar ar lovi auzul meu şi nimic de acolo nu ar atinge 
mintea mea, dar dacă ar vorbi latineşte, aş şti ce zice. Dar de unde aş şti 
că spune adevărul ? Căci dacă aş şti acest lucru, oare l-aş şti de la el ? 
In orice caz, înlăuntrul meu, în casa cugetului meu, Adevărul, fără să 
fie evreu sau grec sau latin sau de alt neam, fără organele gurii şi ale 
limbii, fără sunetul silabelor, mi-ar zice : «Spune adevărul» şi eu, pe loc, 
cu încredere, aş zice acelui om al Tău : «Adevăr grăieşti». 

Aşadar, deoarece nu pot să-l întreb, pe Tine, Adevăr, de care el 
fiind plin a spus adevărul, Te rog, Dumnezeul meu, iartă-mi 19 păcatele, 
şi Tu Care ai dat acelui rob al Tău să spună aceste lucruri, dă-mi şi mie 
să le înţeleg. 

IV 

(6) Iată, se văd cerul şi pămîntul, şi strigă că au fost create, căci 
se schimbă şi variază. Dar în ceea ce nu s-a făcut şi totuşi există, nu 
există ceva care să nu fi fost mai înainte. Faptul acesta însemnează a se 
schimba şi a varia. 

Mai strigă că nu ele însele s-au făcut: «De aceea existăm, fiindcă 
am fost făcute, aşadar nu existam mai înainte de a exista ca să ne putem 
face noi pe noi înşine». Şi glasul celor care zic acestea este însăşi dovada. 



14. Ps. 79, 13. 

15. Gal. 4, 5. 

16. Rom. 8, 34. 

17. Col. 2, 3. 

18. Fac. 1, 1. 

19. Iov. 14, 16. 

Aşadar Tu, Doamne, le-ai creat, Tu Care eşti frumos, căci ele sînt 
frumoase, Care eşti bun, căci ele sînt bune, Care exişti, căci ele există. 
Dar nu sînt atît de frumoase, nici atît de bune, nici nu sînt aşa cum eşti 
Tu, Făcătorul lor, cu Care comparate nu sînt nici frumoase, nici bune, 
nici nu există. Ştim acestea şi mulţumim Ţie, ştim că cunoştinţa noastră 
comparată cu cunoaşterea Ta este nepricepere. 

V 

(7) Cum ai creat cerul şi pământul, care a fost maşina atît de mare 
a lucrării Tale ? Căci nu le-ai făcut ca un artist care formează un corp 
dintr-un alt corp, după socotinţa sufletului care poate să dea orice formă 
pe care o vede el însuşi cu un ochi lăuntric — şi de unde ar avea el 
această putere dacă nu prin faptul că Tu ai creat-o ? — şi impune o 
formă unui lucru care există deja şi are această formă în sine, ca să fie, 
aşa cum dă formă pămîntului sau pietrei sau lemnului sau aurului sau 
oricărui gen de materie de acest fel. Şi de unde ar fi acestea, dacă Tu 
nu le-ai fi rînduit ? Tu ai făcut un trup pentru meşter, Tu ai creat sufle¬ 
tul care porunceşte membrelor, Tu ai făcut materia din care el face ceva, 
Tu ai făcut talentul prin care să ia meşteşugul şi să vadă înlăuntru ce 
să facă în afară, Tu i-ai dat simţul corpului prin mijlocirea căruia să 
treacă de la suflet la materie lucrul pe care-1 face şi să vestească sufle¬ 
tului ce a făcut, pentru ca sufletul să cerceteze adevărul, care-1 supra¬ 
veghează dacă lucrul a fost bine făcut. 

Te laudă toate acestea pe Tine, Creatorul tuturor. Dar Tu cum le 
faci ? Cum ai făcut, Dumnezeule, cerul şi pămîntul ? 20 în orice caz nu 
în cer şi nu pe pămînt ai făcut cerul şi pămîntul, şi nici în aer sau în 
apă, căci şi aceste elemente aparţin de cer şi de pămînt, şi nu în toată 
lumea ai făcut toata lumea, căci nu era un loc unde să existe mai înainte 
de a se face ca să existe. 

Şi Tu nu ţineai cu mina ceva, din care să creezi cerul şi pămîntul, 
căci de unde Ţi-ar fi venit lucrul ipe care nu-1 făcuseşi Tu, pentru ca din 
el să faci ceva ? Căci ce lucru există în afară de faptul că Tu exişti ? 

Aşadar, ai zis şi s-au făcut, şi prin cuvîntul Tău le-ai făcut. 

VI 

(8) Dar cum ai zis ? Oare în acel mod în care s-a produs voce din 
nor, zicînd : «Acesta este Fiul Meu iubit» ? 21 Căci acea voce s-a făcut, 
a trecut, a început şi s-a sfîrşit. Au sunat silabele şi au trecut, a doua 
după cea dintîi, a treia după cea de a doua şi apoi după aceea în şir, pînă 

20. Ps. 32, 9, 6. 

21. Matei, 3, 17 şi 17, 5. 

cînd a venit ultima după celelalte şi tăcerea după ultima. De. unde este 
limpede şi lămurit că o mişcare a creaturii Tale a exprimat-o servind 
voinţei Tale veşnice, ea fiind trecătoare. Şi aceste cuvinte ale Tale, fă¬ 
cute la timp, urechea din afară le-a vestit minţii înţelepte, a cărei ure¬ 
che lăuntrică este îndreptată spre Cuvîntul Tău cel veşnic. Dar mintea 
a comparat aceste cuvinte care sunau la timp cu Cuvîntul Tău cel veş¬ 
nic, în tăcere, şi a zis : «Este altceva, este cu totul altceva. Acestea sînt 
departe, mai jos de mine şi nu sînt, fiindcă fug şi trec, dar Cuvîntul 
Dumnezeului meu de deasupra mea rămîne în veac» 22 . 

Dacă, deci, prin cuvinte care răsună şi trec ai zis să fie creat cerul 
şi pămîntul, iar în acest mod ai făcut cerul şi pămîntul, exista deja o 
creatură corporală înaintea cerului şi a pămîntului, prin ale cărei miş¬ 
cări temporale acel glas a străbătut în mod temporal. Dar nu exista nici 
un corp înaintea cerului şi a pămîntului sau dacă exista, acest lucru îl 
făcuseşi fără un glas trecător, pentru ca de acolo să faci glasul trecător 
prin care să zici ca să se facă cerul şi pămîntul. Căci orice ar fi fosit acel 
lucru din care să se facă această voce, dacă nu ar fi fost făcut de Tine, 
nicidecum nu ar exista. Aşadar, ca să se facă corp, de unde să poată fi 
făcute aceste cuvinte, prin ce cuvînt ai exprimat aceasta ? 

VII 

(9) Aşadar ne chemi ca să înţelegem Cuvîntul, Care este Dumnezeu 
la Tine, Care eşti Dumnezeu, Care din veşnicie este rostit şi prin El toa¬ 
te se spun în veşnicie. Căci nu se sfîrşeşte ceea ce se spunea şi se pro¬ 
nunţă altceva, pentru ca să poată să fie spuse toate, ci toate sînt spuse 
deodată şi în veşnicie căci altfel ar fi timp şi schimbare şi nu ar fi o 
adevărată veşnicie şi nici o adevărată nemurire. 

Acestea le-am cunoscut, Dumnezeul meu, şi-Ţi mulţumesc Ţie 23 . 
Le-am cunoscut, îţi mărturisesc Ţie, Doamne, şi cu mine le-a cunoscut 
şi le binecuvintează acela care nu este nerecunoscător faţă de adevărul 
cel sigur. Am cunoscut, Doamne, am cunoscut că întrucît nu există ceea 
ce era şi există ceea ce nu era, întru atît moare şi se naşte. Nimic din 
Cuvîntul Tău nu lasă ceva, nimic nu urmează, pentru că El este cu ade¬ 
vărat nemuritor şi veşnic. Şi, de aceea, prin acest Cuvînt, Care îţi este 
împreună veşnic, în acelaşi timp şi în veşnicie, grăieşti toate cele ce 
zici şi se face orice zici să se facă. Şi nu faci în alt mod decît zicînd, to¬ 
tuşi nu în acelaşi timp şi nici nu sînt eterne toate pe care le crezi 
zicînd. 







CONFESSIONES — MĂRTURISIRI 


247 


VIII 

(10) De ce Te rog, Doamne, Dumnezeul meu? Oricum le văd, dar 
cum să le explic nu ştiu, nu ştiu decît faptul că tot ceea ce începe să 
fie şi încetează de a mai fi, atunci începe să existe şi încetează de a mai 
exista cînd se cunoaşte că a trebuit să înceapă sau să înceteze în eterna 
raţiune, în care nimic nu începe, nici nu încetează. Este însuşi Cuvîntul 
Tău, Care este şi început 24 , pentru că ne şi vorbeşte nouă. Aşa o spune 
în Evanghelie prin mijlocirea trupului, iar acest lucru a sunat în afară, 
în urechile oamenilor, pentru ca să fie crezut şi căutat şi aflat în eter¬ 
nul adevăr, unde un singur şi bun învăţător învaţă pe toţi discipolii 25 . 

Acolo aud vocea Ta, Doamne, cînd îmi spune că acela ne vorbeşte 
nouă care ne învaţă, dar acela care nu ne învaţă, chiar dacă vorbeşte, 
nu ne vorbeşte nouă. Dar cine ne învaţă dacă nu Adevărul neschimbat ? 
Căci chiar atunci cînd ni se atrage atenţia printr-o creatură supusă 
schimbării, sîntem duşi la Adevărul nesupus schimbării, unde cu ade¬ 
vărat învăţăm, cînd stăm şi-L auzim pe El, şi «ne bucurăm cu mare bu¬ 
curie pentru glasul soţului» 26 , care ne redă acolo de unde am venit. Şi 
de aceea este «început», căci dacă nu ar rămîne cînd rătăcim, nu ar 
mai fi Acela la Care să ne întoarcem. Cînd însă ne întoarcem de la gre¬ 
şeală, în orice caz ne întoarcem cunoscînd, dar, ca să cunoaştem, ne în¬ 
vaţă că este «începutul» şi că ne vorbeşte nouă. 

IX 

(11) în acest «început», Dumnezeule, ai făcut cerul şi pămîntul, prin 
Cuvîntul Tău, prin Fiul Tău, iprin Puterea Ta, prin înţelepciunea Ta, prin 
Adevărul Tău, în mod minunat zicînd şi în mod minunat făcînd. Cine 
va înţelege ? Cine va povesti ? Ce este lucrul care mă luminează une¬ 
ori şi loveşte inima mea fără a o răni ? Mă şi îngrozesc, dar capăt şi în¬ 
drăzneală. Mă îngrozesc, întrucît sînt deosebit de acest lucru necunos¬ 
cut, prin curaj, întrucît îi sînt asemenea. înţelepciunea, înţelepciunea 
însăşi este aceea care mă luminează uneori împrăştiind norul meu, care 
iarăşi mă cuprinde cînd mă părăsesc puterile din cauza întunericului şi 
a grămezii păcatelor mele, pentru că în aşa mod s-a «Stins întru sărăcie 
puterea mea» 27 , încît nu mai pot îndura binele meu, pînă cînd Tu, Doam¬ 
ne, Care «Te-ai făcut binevoitor faţă de toate fărădelegile mele», vei 
judeca «Toate slăbiciunile mele», pentru că vei răscumpăra «din strică¬ 
ciune viaţa mea» şi mă vei încununa «cu milă şi cu îndurări» şi vei um¬ 
ple «cu bunătăţi pofta mea», pentru că «se vor înnoi tinereţile mele ca 


24. Ioan, 8, 25. 

25. M atei, 23, 8. 

26. Ioan, 3, 29. 

ale vulturului» 28 , «căci prin nădejde am fost mîntuiţi» şi aşteptăm «cu 
răbdare făgăduinţele Tale» 29 . Să Te audă şi înlăuntrul său acela care 
poate. Eu cu credinţă voi striga după spusa Ta : «Cîtt s-au mărit lucru¬ 
rile Tale, Doamne! Toate cu înţelepciune le-ai făcut!» 30 Şi ele sînt 
«începutul» şi în acel «început» ai făcut cerul şi pămîntul. 



(12) Iată, nu sînt oare plini de vechimea greşelii lor aceia care zic : 
«Ce făcea Dumnezeu înainte de a crea cerul şi pămîntul ?» Căci, dacă nu 
făcea nimic, zic ei, şi nu lucra, de ce nu a fost aşa şi de aci înainte, aşa 
cum înainte S-a reţinut de la orice lucrare ? Căci dacă vreo mişcare no¬ 
uă s-a produs la Dumnezeu şi o nouă voinţă s-a produs, ca să creeze 
creatura, pe care nu o crease niciodată mai înainte, cum poate fi o ade¬ 
vărată eternitate acolo unde se naşte o voinţă care nu există ? 

Căci voinţa lui Dumnezeu nu este creatură, ci exista înaintea crea¬ 
turii, căci nu s-ar putea crea ceva dacă mai înainte nu ar exista voinţa 
Creatorului. Aşadar, voinţa lui Dumnezeu ţine chiar de substanţa Lui. 
Iar dacă s-a născut ceva în substanţa lui Dumnezeu, care ceva nu exista 
mai înainte, nepotrivit cu adevărul, se zice că acea substanţă este eternă. 
Iar dacă era eternă voinţa lui Dumnezeu ca să fie o creatură, de ce crea¬ 
tura nu este şi ea eternă ? 

XI 

(13) Aceia care spun aceste lucruri, încă nu înţeleg, o Tu, înţelep¬ 
ciune a lui Dumnezeu 3I , Lumina minţilor, încă nu înţeleg cum se creează 
cele ce se fac prin Tine şi în Tine şi încearcă să ştie cele veşnice, iar 
inima lor pînă acum zboară în mişcările lucrurilor trecute şi viitoare şi 
pînă acum este deşartă 32 . 

Cine va ţine inima lor şi o va opri ca să stea puţin şi niţel la strălu¬ 
cirea eternităţii, care stă mereu, s-o compare cu timpurile care nu se 
opresc niciodată, să vadă că nu se poate compara, să vadă că lungul timp 
nu se poate face lung decît din multe mişcări care trec, care nu se pot 
extinde în acelaşi timp, dar că în eternitate nimic nu trece, ci totul este 
prezent, şi să vadă că tot trecutul este alungat de viitor şi că tot viitorul 
decurge din trecut şi că tot trecutul şi viitorul este creat şi decurge din 
Acela Care este mereu prezent ? Cine va ţine inima omului ca să stea 
şi să vadă cum, stînd, eternitatea, care nu este nici viitoare, nici trecută, 
orînduieşte timpurile trecute şi viitoare ? 

28. Ps. 102, 3—5. 

29. Rom. 8, 24—25. 

30. Ps. 103, 25. 

31. Ei. 3, 10. 

32. Ps. 5, 10. 

Oare «mîna mea poate să facă acest lucru» 33 , sau mîna gurii mele 
face prin vorbe un lucru atît de mare ? 

XII 

(14) Iată, dau un răspuns aceluia care zice : «Ce făcea Dumnezeu 
înainte de a face cerul şi pămîntul ?» 

Dau nu acel răspuns de care se spune că l-a dat cineva, în glumă, 
înlăturînd această întrebare teribilă, zicînd: «Pregătea gheena cea 
adîncă pentru aceia care cercetează». Altceva este a vedea şi altceva 
este a rîde. Eu nu dau acest răspuns, căci mai cu plăcere aş răspunde 
«nu ştiu» ceea ce nu ştiu, decît să dau acel răspuns prin care este luat 
în rîs acela care a pus o întrebare profundă şi este lăudat acela care a 
dat un răspuns fals. 

Dar pe Tine, Dumnezeul nostru, Te mărturisesc Creator al tuturor 
făpturilor şi, dacă prin numirea cerului şi a pămîntului se înţelege orice 
creatură, eu zic cu îndrăzneală : înainte ca Dumnezeu să creeze cerul 
şi pămîntul nu făcea altceva. Căci dacă făcea ceva, ce altceva făcea 
dacă nu creatura ? Şi, o, de-ar fi să ştiu, orice doresc să ştiu cu folos, 
cum ştiu că nu se făcea nici o creatură înainte de a se face vreo creatură. 

XIII 

(15) Dar dacă spiritul uşuratic al cuiva rătăceşte prin imaginile tim¬ 
purilor înapoi şi se miră că Tu, Doamne, Dumnezeul Cel atotputernic şi 
a toate Creatorul şi 1 Atotţiitorul, Făcătorul cerului şi al pămîntului, ai 
stat departe de o atît de mare lucrare înainte de a o face, ai stat de o 
parte timp de secole nenumărate, să se trezească şi să-şi dea seama că 
se miră degeaba. 

Căci, cum ar fi putut să treacă nenumărate secole pe care Tu nu le 
făcuseşi, cînd Tu eşti Autorul şi Ziditorul tuturor secolelor ? Sau ce 
timpuri ar fi putut să existe, care să nu fi fost create de Tine ? Sau cum 
ar fi putut trece dacă nu existau ? 

Aşadar, avînd în vedere că Tu eşti Făcătorul tuturor timpurilor, 
dacă a existat un timp mai înainte ca Tu să faci cerul şi pămîntul, de 
ce se spune că «nu făceai nimic» ? 34 Căci Tu făcuseşi chiar timpul însuşi 
şi nu au putut să treacă timpurile mai înainte de a face timpurile. Iar 
dacă înainte de a face cerul şi pămîntul nu exista nici un timp, de ce se 
cercetează ce făceai atunci ? Căci nu era «atunci» cînd nu exista timpul. 

(16) Căci Tu nu prin timpuri precedezi timpurile, căci altfel nu ai 
fi precedat toate timpurile. Dar Tu le precedezi pe toate cele trecute 
prin măreţia eternităţii mereu prezente, şi depăşeşti toate cele viitoare, 

fiindcă acelea au să fie, şi cînd vor fi venit, vor fi trecute. «Tu, însă, A- 
celaşi eşti şi anii Tăi nu se vor împuţina» 35 . Anii Tăi nu merg, nici 
nu vin, căci numai anii noştri merg şi vin, pentru ca toţi să vină. Anii 
Tăi toţi în acelaşi timp stau, fiindcă stau şi venind nu sînt excluşi de 
la cei care vin, fiindcă nu trec. Dar aceşti ani ai noştri vor fi cînd toţi 
nu vor fii. «Anii Tăi sînt o singură zi» 36 şi ziua Ta nu este în fiecare zi, 
ci astăzi, pentru că ziua Ta de astăzi nu cedează celei de mîine, căci nu 
urmează pe cea de ieri. Ziua Ta de astăzi este eternitatea, de aceea îm¬ 
preună veşnic fiind ai născut pe Acela Căruia I-ai zis : «Eu astăzi Te-am 
născut» 37 . Tu ai făcut toate timpurile şi înainte de toate timpurile Tu 
eşti, şi nu era un timp în care să nu fie timp. 

XIV 

(17) Nu exista deci nici un timp în care Tu să nu faci ceva, pentru 
că Tu făcuseşi însuşi timpul. Şi nici un timp nu este coetern cu Tine, 
căci Tu dăinuieşti, iar acelea, dacă ar dăinui, nu ar fi timpuri. Căci ce 
este timpul ? Cine ar putea să explice acest lucru uşor şi pe scurt ? 
Cine ar putea cuprinde chiar cu cugetul acest lucru, spre a exprima un 
cuvînt despre el ? Dar ce spunem noi mai familiar şi mai cunoscut, cînd 
vorbim, decît timpul ? Şi, în orice caz, înţelegem cînd spunem acest lu¬ 
cru, înţelegem chiar cînd auzim acest cuvînt chiar cînd altul vorbeşte. 

Ce este deci timpul ? Dacă nimeni nu mă întreabă, o ştiu, iar dacă 
aş vrea să explic cuiva care mă întreabă, nu ştiu. Totuşi cu încredere 
afirm că ştiu că dacă nu ar trece nimic nu ar exista timp trecut şi dacă 
nu ar veni ceva nu ar fi timp viitor şi dacă nu ar exista nimic nu ar fi 
timp prezent. 

Aşadar, acele două timpuri, trecutul şi viitorul, cum sînt cînd tre¬ 
cutul nu există încă şi viitorul nu există încă ? Prezentul însă, dacă ar 
fi mereu prezent şi nu ar trece în trecut nu ar mai fi timp ci eternitate. 
Dacă, deci, prezentul, ca să fie timp, se face ca să treacă în trecut, cum 
zicem noi atunci că există un lucru pentru care ca să existe este nevoie 
să existe cauza aceea care-1 face să existe, iar despre timp spunem că 
nu există cu adevărat decît fiindcă tinde să nu fie ? 

XV 

(18) Şi totuşi noi zicem «timp lung» şi «timp scurt», iar acest lucru 
nu-î spunem decît despre trecut sau despre viitor. De exemplu, numim 
«lung» timpul trecut cu o sută de ani înainte şi, de asemenea, numim 
timp lung pe cel viitor, după o sută de ani, dar numim scurt timpul tre- 


35. Ps. 101, 28. 

36. I Petru, 3, 8. 

37. Ps. 2, 7; Evr. 5, 5. 

cut, aşa cum, de exemplu, zicem cu zece zile mai înainte. Şi numim 
scurt timpul viitor după zece zile. Dar în ce mod poate fi lung sau scurt 
ceea ce nu există? Căci ceea ce a trecut nu mai este şi viitorul încă nu 
este. Aşadar să nu mai zicem: este lung, ci să zicem despre trecut a 
fost lung şi despre viitor va fi lung. 

Dumnezeul meu, Lumina mea, oare nu şi aici adevărul 38 Tău va lua 
în rîs pe om ? Căci acest timp trecut a fofst lung cînd era deja trecut sau 
cînd acum ar fi prezent? Căci atunci putea să fie lung, cînd exista ce 
să fie lung, iar cînd era trecut nu mai era, de aceea nu putea să fie lung 
ceea ce nu mai exista. 

Aşadar să nu zicem a fost lung timpul trecut, căci nu vom mai găisi 
ce a fost lung, cînd, din faptul că a trecut, nu există, ci să zicem «a fost 
lung acel timp prezent», pentru că atunci cînd era prezent era lung. Căci 
încă nu trecuse ca să nu mai fie, şi de aceea era ceea ce să poată fi 
lung. Dar după ce a trecut. în acelaşi timp a încetat de a mai fi lung, căci 
a încetat de a mai exista. 

(19) Să vedem deci, suflete omenesc, dacă timpul prezent poate să 
fie lung. Căci ţie ţi s-a dat să simţi întîrzierile şi să le măsori. Ce-mi vei 
răspunde ? 

Oare o sută de ani prezenţi este timp lung ? Vezi mai înainte dacă 
pot să fie prezenţi o sută de ani. Căci dacă este vorba despre primul an 
dintre aceştia, el însuşi este prezent, iar nouăzeci şi nouă de ani vor fi 
viitori şi de aceea încă nu există. Dar dacă este vorba despre al doilea 
an, deja unul este trecut, iar celălalt este prezent, iar ceilalţi sînt viitori. 
De aceea o sută de ani nu pot fi prezenţi. 

Vezi cel puţin dacă un an despre care este vorba, el însuşi este 
prezent. Căci dacă este vorba despre prima lună a acestui an, atunci 
celelalte sînt viitoare, dacă este vorba despre a doua lună, deja prima 
a trecut iar celelalte încă nu sînt. Aşadar, nici anul despre care se vor¬ 
beşte nu esite cu totul prezent, şi dacă nu este prezent în întregime, nu 
este un am prezent. Căci douăsprezece luni fac un an. Dintre acestea una, 
despre care este vorba, este prezentă, celelalte sînt trecute sau viitoare. 
Deci nici luna despre care se discută nu este prezentă, ci numai o singură 
zi. Dacă este prima, celelalte sînt viitoare, dacă este ultima, celelalte sînt 
trecute, dacă este o zi de la mijloc, atunci este între cele trecute şi cele 
viitoare. 

(20) Iată că timpul prezent, pe care singur l-am găsit că poate să 
fie numit lung, se reduce abia la spaţiul unei singure zi. Dar să discutăm 
şi această zi, căci nu o zi întreagă este prezentă. Căci o zi se împlineşte 
prin toate cele douăzeci şi patru de ore zilnice şi nocturne, dintre ca,re 


38. I Ioan, 1, 5. 

prima le are pe celelalte viitoare, iar ultima le are pe celelalte trecute, 
iar pe cele de după sine viitoare. Şi chiar o singură oră se discută în 
particulare fugitive, căci orice parte din ea care a zburat este trecută, iar 
orice mai rămîne din ea este viitoare. Dacă prin /timp se înţelege ceva 
care să nu poată fi împărţit nici în cele mai mici părticele de timp, nu¬ 
mai acesta singur poate fi numit prezent. Dar acesta zboară atît de re¬ 
pede de la viitor în trecut, încîit nu mai poate să se extindă în nici o în- 
tîrzie. Căci dacă se extinde se împarte în trecut şi viitor, iar dacă este 
prezent nu are nici un spaţiu. 

Unde este deci timpul pe care-1 numim lung ? Oare este viitorul ? 
Noi nu spunem, în adevăr, este lung, fiindcă nu există ceea ce să fie 
lung, şi zicem : va fi lung. Aşadar, cînd va fi ? Căci dacă şi acum va fi 
viitor, nu va fi lung, căci ceea ce va fi lung încă nu este, dacă însă va 
fi lung atiunci cînd din viitor va începe să fie ceea ce încă nu există şi 
se va fi făcut prezent ca să poată să exisite ceea ce să fie lung, deja prin 
vocile de mai sus timpul prezent strigă că nu poate să fie lung. 

XVI 

(21) Şi totuşi, Doamne, simţim intervalele timpurilor şi le comparăm 
cu ele însele şi zicem că unele au fost mai lungi, iar altele mai scurte. 
Măsurăm chiar cu cîit a fost mai lung sau mai scurt cutare sau cutare 
timp şi răspundem că acesta este îndoit sau triplu, iar acela simplu, sau 
că acesta este tot atît cît acela. Noi măsurăm timpurile care trec cînd le 
măsurăm simţind. Dar pe cele trecute, care nu mai sînit, sau pe cele vii¬ 
toare, care încă nu sînt, cine le poate măsura fără numai dacă cineva 
va avea curajul să spună că poate măsura ceea ce nu mai există ? Aşa¬ 
dar, cînd timpul trece, poate fi simţit şi măsurat, dar cînd a trecut, pen¬ 
tru că nu mai există, nu poate. 

XVII 

(22) întreb, Tată, nu afirm, Dumnezeul meu supraveghează-mă şi 
călăuzeşte-mă. 

Oare cine este acela care ar putea să zică că nu sînt trei timpuri, 
aşa cum am învăţat cînd eram copii şi cum am învăţat pe copii, anume 
trecutul, prezentul şi viitorul, ci numai prezentul, pentru că celelalte 
două nu sînt ? Sau şi acestea există, dar prezentul se face văzut dintr-un 
ascunziş, cînd din viitor se face prezent, şi se retrage în vreun ascunziş, 
cînd din prezent se face trecut ? Căci unde au văzut cele viitoare aceia 
care le-au cîntat ca viitoare, dacă încă nu sînt ? Căci nu poate să fie 
văzut ceea ce nu există. Şi aceia care istorisesc lucruri trecute nu le-ar 

povesti ca adevărate dacă nu le-ar vedea cu sufletul. Acestea dacă nu 
ar exista nu ar putea fi văzute în nici un chip. Există, aşadar, şi cele tre¬ 
cute şi cele viitoare. 

XVIII 

(23) Lasă-mă, Doamne, să cercetez mai pe larg, Tu, Speranţa mea, 
şi să nu fie tulburată atenţia mea. 

Dacă, deci, există cele trecute şi cele viitoare, vreau să ştiu unde 
sînt. Iar dacă nu pot încă acest lucru, ştiu totuşi că oriunde sînt nu vor 
fi acolo trecute sau viitoare, ci sînt prezente. Căci dacă vor fi acolo, 
atunci nu sînt încă aici, dacă şi acolo sînt trecute, deja nu sînt acolo. 
Aşadar oriunde sînt, cele ce sînt, nu sînt decît prezente. Deşi cele tre¬ 
cute, cînd sînt expuse potrivit adevărului, sînt scoase din memorie nu 
lucrurile însele, care au trecut, ci cuvintele concepute din amaginile lor, 
pe care le-au fixat în suflet, cînd treceau, ca pe nişte urme. în adevăr, 
copilăria mea, care nu mai este, există în timpul trecut, care nu mai este. 
Iar imaginea ei mi-o amintesc, o văd în timpul prezent, pentru că există 
încă în memoria mea. 

Mărturisesc Dumnezeul meu că nu ştiu dacă starea lucrurilor care 
pot fi prezise este asemănătoare cu a unor lucruri care încă nu sînt, dar 
a căror imagini se întrevăd deja. în schimb ştiu că noi de foarte multe ori 
gîndim de mai înainte acţiunile viitoare ale noastre, şi că acea premedi¬ 
tare este prezentă, iar acţiunea pe care o gîndim nu există încă, pentru 
că este viitoare ; cînd vom începe să traducem în fapt această acţiune 
şi vom începe să facem ceea ce gîndeam de mai înainte atunci va exista 
acea acţiune, căci atunci va fi prezentă nu viitoare. 

(24) Aşadar, oricum ar fi, presentimentul tainiq al celor viitoare, nu 
poate fi văzut decît ceea ce este. Iar ceea ce există deja nu mai este vii¬ 
tor, ci prezent. Cînd, deci, ’se spune că cele viitoare se văd, nu se văd 
chiar acele lucruri care încă nu sînt, dar poate că se văd semnele sau 
cauzele lor care deja sînt, ceea ce înseamnă că nu sînt viitoare, ci sînt 
prezente pentru cei care le văd, din care se întrevăd cele viitoare, con¬ 
cepute în suflet. Iarăşi aceste concepţii există deja şi aceia care fac ace¬ 
le profeţii le văd prezente în ei înşişi. Numărul atît de mare de fapte 
să-mi spună un exemplu. Văd aurora, prevestesc ,că soarele va răsări. 
Ceea ce văd în prezent, ceea ce prezic este viitor. Nu soarele va fi 
viitor, soare care există, ci răsăritul său, care încă nu există. Totuşi, 
chiar răsăritul însuşi, dacă nu mi l-aş imagina în suflet, aşa cum fac 
acum cînd vorbesc, nu aş putea să-l prezic. Dar nici chiar acea auroră 
pe care o văd pe cer nu este răsăritul soarelui, de-1 precedă, şi nici 
acea imagine a lui care se formează în sufletul meu : însă eu le văd pe 
amîndouă ca prezente pentru ca să pot prevedea viitorul. 

Aşadar, cele viitoare încă nu sînt şi dacă încă nu sînt, nu sînt, şi 
dacă nu sînt, nu pot fi văzute, dar pot să fie prezise din cele prezente, 
care deja există şi se văd. 


XIX 


(25) Tu, aşadar, Stăpîn al creaturii Tale, care este modul in care a- 
răţi sufletelor acele lucruri care vor fi ? Căci le-ai arătat profeţilor Tăi. 
Care este acel mod în care arăţi cele viitoare, Tu, pentru care nimic nu 
este viitor ? Sau poate din cele viitoare arăţi cele prezente ? Căci ceea 
ce nu există, în orice caz, nu poate să fie arătat. Este prea departe acest 
mod de la ascuţişul minţii mele, este tare, cu de la mine putere nu voi 
putea ajunge la el 39 , dar voi putea cu ajutorul Tău, cînd îmi vei da Tu, 
dulce lumină a ochilor mei ascunşi 40 . 


XX 

(26) Dar ceea ce acum este evident şi clar nu este nici viitorul, nici 
trecutul, şi nu se zice la propriu : există trei timpuri trecutul, prezentul 
şi viitorul, ci, la propriu, s-ar putea zice : există trei timpuri, prezentul 
din cele trecute, prezentul din cele prezente şi prezentul din cele vii¬ 
toare. Căci acestea trei sînt în suflet şi în alt loc nu le văd, memoria 
prezentă despre cele trecute, vederea celor prezente, aşteptarea prezen¬ 
tă a celor viitoare. Dacă mi se îngăduie aceste expresii, văd şi mărturi¬ 
sesc că sînt trei timpuri. 

Să se spună : sînt trei timpuri, trecutul, prezentul şi viitorul, aşa 
cum este obiceiul să se zică aşa. Iată acum nici nu mă mai îngrijorez, nici 
nu mă mai opun, nici nu mai critic, cu condiţia ca să se înţeleagă cele 
ce spun, anume că nici ceea ce va fi nu există acum, şi nici ceea ce a 
trecut nu există. Căci puţine sînt lucrurile pe care le exprimăm la pro¬ 
priu, mai multe sînt cele pe care nu le exprimăm la propriu, dar se în¬ 
ţelege ce voim să spunem. 

XXI 


(27) Am spus, aşadar, cu puţin mai înainte, că noi măsurăm timpu¬ 
rile care trec, ca să putem spune că acest interval de timp este îndoit 
faţă de acela simplu, sau că acesta este atît cît este acela, şi putem să 
enunţăm altceva măsurînd din părţile timpului. 

De aceea, aşa cum zicem, măsurăm timpurile care trec şi, dacă ci¬ 
neva mi-ar spune: «De unde ştii ?», i-aş răspunde : «Ştiu că măsurăm 
şi nu putem să măsurăm cele ce nu sînt, iar cele trecute şi cele viitoare 
nu sînt». Dar cum măsurăm timpul prezent cînd nu are spaţiu? Aşadar, 


39. Ps. 138, 6. 

40. Ps. 37, 10. 

este măsurat în momentul în care trece, dar cînd a trecut nu mai este mă¬ 
surat, căci nu va mai fi ce să se măsoare. 

Dar de unde şi încotro şi pe unde trece cînd se măsoară ? De unde 
dacă nu din viitor ? Pe unde, dacă nu prin prezent. înoottro, dacă nu 
în trecut ? Aşadar, din acela care nu mai există. 

Ce măsurăm noi însă, dacă nu timpul într-un spaţiu? Căci noi nu 
zicem durate simple şi duble şi triple şi egale şi orice zicem în acest mod 
despre timp, zicem despre spaţiile timpurilor. Aşadar, în ce spaţiu mă¬ 
surăm timpul trecut? Oare în viitor, de unde trece? Dar noi nu mă¬ 
surăm spaţiul care nu există. 

Sau trecutul, unde a [trecut ? Dar ceea ce nu mai există nu măsurăm. 

XXII 

(28) S-a aprins sufletul meu de dorinţa de a cunoaşte această enig r 
mă foarte complicată. Nu închide, Doamne, Dumnezeul meu, Tată bun, 
Te rog fierbinte, pe Hristos, pentru dorinţa mea, aceste lucruri şi folo¬ 
site şi ascunse, pentru ca să pătrundă în ele şi să se lumineze în lumina 
milei Tale, Doamne. Pe cine voi întreba cu privire la ele ? Şi cui voi 
destăinui mai rodnic neştiinţa mea, dacă nu Ţie, pe Care rai Te supără 
studiile mele, care sînt tare înflăcărate, pentru studiul Scripturilor Tale ? 
Dă-mi ce să iubesc, căci iubesc ceea ce Tu mi-ai dat. Dă-mi, Tată, Care 
ştii să dai fiilor Tăi «daruri bune» 41 , dă-mi pentru că am început să cu¬ 
nosc şi anevoios lucru mă aşteaptă, pînă îmi vei dezvălui Tu 42 . Te rog 
pe Hristos, în numele Lui, Sfîntul Sfinţilor, nimeni să nu mă oprească. 
Şi eu «am crezut, pentru aceea şi grăiesc» 43 . Aceasta este speranţa mea, 
pentru aceasta trăiesc, ca să admir desfătarea Domnului. Iată zilele mele 
cele vechi le-ai socotit şi trec 44 iar eu nu ştiu în ce chip. 

Şi zicem timp şi timp şi timpuri şi timpuri; «Cît timp acela a spus 
acest lucru» şi «De cît mult timp nu l-am văzut» şi «Silaba aceasta are 
un timp îndoit faţă de aceea simplă scurtă». Zicem şi auzim aceste lu¬ 
cruri şi sîntem înţeleşi şi înţelegem. 

Sînt foarte vădite şi foarte întrebuinţate şi tot ele iarăşi sînt as¬ 
cunse şi descoperirea lor nouă este. 

- XXIII 

(29) Am auzit de la un om învăţat că mişcările soarelui şi ale lunii 
şi aştrilor sînt timpurile înseşi, şi nu am fost de acord. Căci de ce mişcă¬ 
rile tuturor corpurilor nu au atunci timpurile ? Sau, oare, dacă ar înceta 

41 . Matei, 7 , 11 . 

42 . Ps. 72 , 10 . 

de a se mişca luminile cerului şi s-ar mişca roata olarului, nu ar exista 
timpu'l cu care măsurăm acele ocoluri şi să spunem, fie că sînt purtate 
în intervale egale, fie, dacă unele s-ar mişca mai încet, iar altele mai re¬ 
pede, să zicem că unele sînt mai îndelungate, iar altele mai puţin înde¬ 
lungate, că unele sînt mai îndelungate, iar altele mai puţin îndelungate ? 
Sau cînd am spune acest lucru, oare nu am vorbi şi noi în timp sau nu 
ar fi în cuvintele noastre unele silabe lungi şi ailtele scurte, pentru nici 
un alt motiv decît prin faptul că acelea ar fi sunat într-un timp mai lung, 
iar acestea într-un timp mai scurt ? 

Dumnezeule, dă oamenilor să vadă în mic ideile comune ale lu¬ 
crurilor 45 mici şi mari. Sînt aştri şi luminători ai cerului în semne şi în 
timpuri şi în zile şi în ani. Sînt cu adevărat, dar nici eu nu aş putea 
spune că învîrtirea acelei roţi de lemn este o zi şi nici acela nu ar 
putea spune că, prin aceasta, timpul nu există. 

(30) Aşadar, eu doresc să ştiu puterea şi natura timpului cu care 
măsurăm mişcările corpurilor şi zicem, de pildă, că acea mişcare este 
de două ori mai lungă decît aceasta. Nu cercetez faptul că o zi se nu¬ 
meşte nu numai rămînerea soarelui deasupra pământului, aşa cum alt¬ 
ceva este ziua şi altceva este noaptea, dar chiar mişcarea lui în cerc de 
la răsărit la apus, aşa cum zicem : «Atîtea zile au trecut» — căci cu nop¬ 
ţile lor se numesc atîtea zile şi nu sînt socotite izolat spaţiile nopţilor — 
aşadar dat fiind că o zi se împlineşte prin mişcarea în cerc a soarelui de 
la răsărit la apus, întreb, oare mişcarea însăşi este o zi sau întîrzierea 
însăşi în care se face mişcarea, sau şi una şi alta? Căci dacă ziua ar fi 
prima schimbare, atunci nu ar mai exista ziua, chiar dacă soarele ar fi 
făcut acea cursă în atîta spaţiu de timp cit este durata unei ore. Dacă 
este a doua schimbare, atunci nu ar mai exista ziua, daca durata de la 
răsăritul soarelui pînă la celălalt răsărit ar fi atît de scurtă cit de scurtă 
este durata unei ore, atunci soarele ar face ocolul de douăzeci şi patru 
de ori, ca să împlinească o zi. Dacă este, însă, şi una şi cealaltă nu s-ar 
mai numi zi dacă soarele ar face tot înconjurul circuitului său în inter¬ 
val de o oră, nu is-air mai numi zi nici aceea dacă soarele ar înceta şi 
ar trece atîta timp cît pune de obicei soarele ca să facă tot înconjurul 
de la o dimineaţă pînă la cealaltă dimineaţă. 

Aşadar, eu nu întreb ce este realitatea care se cheamă zi, şi ce este 
timpul, pe care,.măsurînd circuitul soarelui, am putea spune că el l-a 
făcut în jumătate de spaţiu a timpului trecut, mai puţin decît de obicei, 
dacă ar fi trecut într-un atît de mare spaţiu de timp, cît trec douăspre¬ 
zece ore. Dacă am compara ambele itimpuri, l-am numi pe acela simplu, 
pe acesta dublu, chiar dacă uneori soarele, de la răsărit pînă la răsărit, 
ar face circuitul cînd în aceia simplu, cînd în acesta dublu. 

Aşadar, nimeni să nu-mi spună că timpurile sînt mişcările corpurilor 
cereşti, pentru că odată, cînd soarele se oprise după dorinţa cuiva 46 , 
ca să termine un război victorios, soarele stătea, dar timpul mergea. In 
adevăr, acea iluptă a fost purtată şi terminată în spaţiul său de timp, care 
să-i fie de ajuns. 

Aşadar, văd că timpul este un fel de întindere. Dar văd ? Sau mi se 
pare că văd? Tu vei arăta, Tu, Care eşti Lumina, adevărul. 

XXIV 

(31) îmi porunceşti să aprob dacă cineva ar zice că timpul este o 
mişcare a corpului. Nu porunceşti. Căci aud că corpu'l nu se mişcă decît 
în timp. Tu zici. Dar nu înţeleg cum mişcarea corpului este timpul. Tu 
nu zici. Căci atunci cînd se mişcă corpul, cu timpul măsor cît timp se 
mişcă de cînd a început să se mişte pînă încetează. Şi dacă nu am văzut 
cînd a început, căci el continuă să se mişte, încît să nu văd cînd înce¬ 
tează, nu sînt în stare să măsor decît, poate, de cînd încep să văd pînă 
încetez. Dacă văd mult timp acest lucru, vestesc numai că a fost un timp 
lung, nu însă cît de mare este, căci şi atunci cînd zicem cît de lung a fost, 
zicem prin comparaţie, ca de pilldă: «Atît de mare este acesta cît de 
mare este acela» sau «Asta este îndoit faţă de acela, şi altele de acest 
gen». Dacă, însă, am putea să însemnăm spaţiile locurilor de unde vine 
şi încotro vine corpul care se milşcă, fie părţile lui, dacă se mişcă în 
circuit, atunci putem să zicem cît timp a trecut de cînd din acel loc pînă 
în acel loc s-a făcut mişcarea corpului său sau o parte a lui. 

Aşadar, deoarece ceva este mişcarea corpului şi altceva lucrul prin 
care măsurăm cît durează, cine nu simte care dintre aceste lucruri este 
timpul ? Căci dacă corpul se mişcă adesea felurit, iar uneori stă pe loc, 
nu numai mişcarea lui, dar chiar starea lui o măsurăm cu timpul şi zi¬ 
cem : «Atîta timp a stat cît s-a mişcat» sau «A stat îndoit sau triplu în 
comparaţie cu ceea ce s-a mişcat». Noi zicem că este orice altceva, pe 
care a putut să-l cuprindă dimensiunea noastră sau 1-a preţuit, cum se 
spune de obicei, mai mult sau mai puţin. 

Aşadar timpul nu este mişcarea corpului. 

XXV 

(32) Şi-Ţi mărturisesc Ţie, Doamne, că eu pînă acum nu ştiu ce este 
timpul şi iarăşi Iţi mărturisesc, Doamne, că eu zic aceste lucruri în timp 
şi că deja eu vorbesc mult timp despre timp şi că însuşi «mult timp» nu 
este îndelung decît prin întîrzierea timpului. Cum, deci, ştiu eu acest lu¬ 
cru cînd nu ştiu ce este timpul ? Sau poate nu ştiu cum să spun ceea ce 
ştiu ? Vai de mine, care nu ştiu nici măcar ce nu ştiu! Iată, Dumnezeul 

46. Ios. 10, 12. 

meu, în faţa Ta nu mint, întrucît aşa cum vorbesc aşa este inima mea. 
«Tu vei aprinde făclia mea, Doamne, Dumnezeul meu, şi vei lumina în¬ 
tunericul meu» 47 . 

XXVI 

(33) Oare nu-Ţi spune sufletul meu Ţie că eu prin adevărata măr¬ 
turisire măsor timpuriile ? în acest mod, oare, Doamne, Dumnezeul meu, 
măsor şi nu ştiu ce măsor : Măsor mişcarea corpului cu timpul. De ase¬ 
menea, oare nu măsor însuşi timpul ? Sau aş putea măsura mişcarea 
corpului cît de mult durează şi în cît timp ajunge de aici acolo, dacă 
nu aş măsura timpul în care se mişcă ? 

Aşadar, de unde măsor însuşi timpul ? Sau cu un timp mai scurt 
măsurăm unul mai lung, aşa cum cu spaţiul unui cot măsurăm o traversă ? 
Căci aşa ni se pare că cu spaţiul unei silabe scurte măsurăm spaţiul unei 
silabe lungi, şi-l numim pe acesta dublu. Aşa măsurăm spaţiile poezii¬ 
lor cu spaţiile versurilor, şi spaţiile picioarelor cu spaţiile silabelor şi 
spaţiile celor lungi cu spaţiile celor scurte, nu în pagini — căci în acest 
mod măsurăm locurile, nu timpurile — ci în vorbele care trec pronunţîn- 
du-le, şi zicem: «Este o poezie lungă, căci este compusă din atîtea ver¬ 
suri. Versurile sînt lungi căci au atîtea picioare, picioarele sînt lungi, 
căci se întind pe atîtea silabe, silaba este lungă, căci este dublă, faţă 
de cea scurtă». 

Dar nici aşa nu se cuprinde o măsură a timpului, deoarece se poate 
ca un vers mai scurt să ocupe un spaţiu mai mare de timp, dacă se pro¬ 
nunţă mai îndelung, decît unul mai lung, dacă se pronunţă pe scurt. Aşa 
este poezia, aşa este piciorul, aşa este silaba. 

De aceea mi s-a părut că timpul nu este altceva decît o extindere, 
dar extinderea cărui lucru este nu ştiu, şi ar fi de mirare să nu fie chiar 
întinderea sufletului însuşi. Căci ce măsor -— Te implor, Dumnezeul 
meu — şi zic chiar nedefinit: «Timpu'i acesta este mai lung decît acela» 
sau zic definit «Timpul acesta este dublul aceluia». Măsor timpul — Ştiu. 
Dar nu măsor viitorul, pentru că nu există încă, nu măsor prezentul, 
căci nu se întinde pe nici un spaţiu, nu măsor trecutul, fiindcă nu mai 
există. Aşadar, ce măsor ? Sau măsor timpurile care trec, nu trecute ? 
Căci aşa zisesem. 

XXVII 

(34) Stăruie, suflete al meu, şi încordează-ţi tare atenţia. «Dumne¬ 
zeu este ajutorul nostru, El însuşi ne-a făcut pe noi, şi nu noi ne-am 
făcut pe noi» 48 . Fii atent unde se vede aurora adevărului. 

Iată, de exemplu, vocea corpului începe să răsune şi răsună şi încă 
răsună şi iată încetează şi este deja tăcere şi acea vorbă a trecut şi nu 
mai este voce. Ea era viitoare mai înainte de a răsuna şi nu putea fi 
măsurată, căci încă nu era, şi nici acum nu poate fi măsurată, pentru că 
nu mai există. Deci, atunci cind răsuna putea fi măsurată, pentru că 
atunci exista ca să poată fi măsurată. Dar atunci nu stătea pe loc căci 
mergea şi trecea. Sau prin aceasta putea fi măsurată mai mult ? Căci 
trecînd, tindea la un spaţiu de timp cu care să poată fi, pentru că pre¬ 
zentă fiind nu are nici un spaţiu. 

Dacă, deci, atunci putea fi măsurată, iată, de exemplu, că alta a în¬ 
ceput să răsune şi încă răsună cu un ton continuu, fără nici o deosebire. 
Să o măsurăm cît timp răsună, căci atunci cînd va înceta să răsune va fi 
deja trecută şi nu va mai fi, ca să poată fi măsurată. Să o măsurăm şi 
să zicem cît este de mare. Dar acum răsună şi nu se poate măsura decît 
de la începutul ei, de cînd a început să sune pînă la sfîrşit, cînd înce¬ 
tează. In adevăr, noi măsurăm intervalul însuşi de la un început pînă la 
un sfîrşit. De aceea, vocea, care încă nu s-a sfîrşit, nu poate fi măsurată 
ca să se poată spune cît este de lungă sau de scurtă, nici nu se poate 
spune că este fie egală cu ceva, sau simplă faţă de ceva, sau dublă, sau 
altceva, căci cînd va fi terminată nu va mai fi. Atunci, în ce mod poate 
să fie măsurată ? Şi totuşi noi măsurăm timpurile, dar nici pe acelea 
care nu mai sînt, nici pe acelea care încă nu sînt, nici pe acelea care se 
extind fără nici o întîrziere, nici pe acelea care nu au termen. Aşadar, 
noi nu măsurăm nici timpuriile viitoare, nici pe cele trecute, nici pe cele 
prezente, nici pe cele care trec, şi totuşi măsurăm timpurile ! 

(35) «Dumnezeule, Creatorul tuturor lucrurilor» 49 , acest vers alter¬ 
nează cu opt silabe scurte şi lungi, aşadar patru sînt scurte, prima, a 
treia, a cincea, a şaptea sînt simple, faţă de patru lungi, a doua, a patra, 
a şasea, a opta. Acestea, luate fiecare în parte, au un timp dublu. Le 
pronunţ şi anunţ faptul, şi aşa este cît se simte eu simţul evident. Atît 
cît de evident este simţul, eu măsor o silabă lungă cu una scurtă şi simt 
că ea are de două ori atîta timp. Dar cînd sună una după alta, dacă ră¬ 
sună mai întîi cea scurtă iar după aceea cea lungă, cum voi ţine pe cea 
scurtă şi cum voi măsura cu cea lungă ca să aflu că are de două ori 
durata, întrucît cea lungă nu începe să răsune decît dacă cea scurtă 
încetează de a mai răsuna ? 

Şi pe aceea care o măsor, o măsor cînd este prezentă, sau o măsor 
cînd este terminată? Dar terminarea ei însemnează trecerea ei. 

Aşadar, ce este lucrul pe care-1 măsor ? Unde etste aceea cu care 
eu, cea scurtă, sînt măsurată? Amîndouă au răsunat, au zburat, au tre¬ 
cut, nu mai sînt şi eu măsor şi răspund cu încredere, atît cît se poate 


49. SI. Ambrozie, Deus Creator omnium, Migne, P.L., LXVI, 6. 






260 


FERICITUL AUGUSTIN 


încrede într-un simţ exercitat, că aceea este simplă, aceea dublă într-un 
spaţiu de timp. Şi nu pot face acest lucru decît prin faptul că au trecut 
şi s-au terminat. Aşadar, nu le măsor pe ele, care nu mai sînt, ci măsor 
ceva care rămîne fix în memoria mea. 

(36) In tine suflete al meu măsor timpul. Nu mă contrazice, aceasta 
este, nu mă tulbura cu mulţumirile simţurilor tale. în tine, zic, măsor 
timpurile. Impresia pe care o fac în tine lucrurile care trec şi care, după 
ce au trecut acele lucruri, rămîne, pe ea o măsor, care este prezentă, nu 
lucrurile care au trecut, pentru ca această impresie să se producă. Pe 
ea o măsor cînd măsor timpurile. Aşadar, sau acest lucru sînt timpurile 
înseşi, sau eu nu măsor timpurile. 

Ce să mai spun despre faptul cînd măsurăm tăcerile şi zicem că acea 
tăcere a durat atîta timp, atît cît a durat acea voce ? Oare nu îndreptăm 
cugetarea spre măsurarea vocii, ca şi cînd ar răsuna, pentru ca să putem 
enunţa ceva despre intervalele tăcerilor într-un spaţiu de timp ? Căci 
şi cînd vocea şi gura încetează străbatem cugetând poezii şi versuri şi 
fiecare vorbire şi orice distanţe ale mişcărilor ei şi, în ceea ce priveşte 
spaţiile timpurilor, enunţăm cît este de lung unul faţă de altul, enun¬ 
ţăm nu în alt mod decît am spune cînd ele ar răsuna. Dacă cineva ar 
voi să scoată o voce mai lungă şi ar hotărî, gîndind de mai înainte, cît 
de lungă va fi, acesta, în orice caz, a socotit spaţiul de timp în tăcere 
şi, încredinţînd memoriei, a început să scoată acea voce, care răsună, 
pînă ce este dusă la sfîrşitul propus. Ba chiar a răsunat şi va răsuna, căci 
partea din ea care a răsunat este deja trecută, în orice caz a răsunat, 
dar ceea ce rămîne va răsuna, iar în acest fel se duce pînă cînd atenţia 
prezentă trece viitorul în trecut, în timp ce trecutul creşte prin scă¬ 
derea viitorului, pînă cînd prin trecerea viitorului totul să fie trecut. 

XXVIII 

(37) Dar cum se micşorează sau cum se consumă viitorul care încă 
nu este, sau cum creşte trecutul care încă nu este ? Oare nu prin faptul 
•că cele trei există în sufletul care face acest lucru? Căci sufletul aş¬ 
teaptă, esite atent şi îşi aminteşte, şi aşteaptă ca lucrul pe care-1 aşteaptă 
să treacă prin ceea ce-1 aşteaptă în ceea ce îşi aminteşte. Cine, aşadar, 
ar putea nega că viitorul nu există încă? Totuşi în suflet este aştep¬ 
tarea lucrurilor viitoare. Şi cine ar putea nega că cele trecute nu mai 
sînt? Există în suflet amintirea celor trecute. Şi cine ar putea nega că 
timpul este lipsit de durată pentru că trece într-o clipă ? Dar totuşi du¬ 
rează atenţia prin care să se ducă la absenţă ceea ce va fi prezent. Aşa¬ 
dar nu timpul viitor este lung, care nu este, ci viitorul lung este lunga 
aşteptare a viitorului şi nu este lung trecutul care nu este, ci lungul 
trecut este lunga memorie a trecutului. 

(38) Am să spun un cântec pe care-1 ştiu. înainte de a începe, aştep¬ 
tarea mea este atentă la întreg cîntecul, dar cînd voi începe să cînt, 
prin atît cît din acel cîntec a devenit trecut se încordează şi memoria 
mea şi se destinde viaţa acestei acţiuni a mea în memorie pentru ceea 
ce am zis, şi, în aşteptare, pentru ceea ce voi spune. Totuşi atenţia mea 
este prezentă ca ceea ce era viitor să devină trecut. Acest lucru, cu 
cît se face mai mult, şi se face, cu atît mai mult, scurtîndu-se aşteptarea, 
se lungeşte memoria, pînă să se termine toată aşteptarea, pînă cînd toată 
acea acţiune, fiind terminată, să treacă în memorie. Şi ceea ce se pe¬ 
trece în toată cîntarea, se petrece în fiecare din părticelele sale şi în 
fiecare dintre silabele sale, acest lucru se petrece într-o silabă mai 
lungă, a cărui particulă este poate acel cîntec. Acest lucru se petrece 
în viaţa unui om, ale cărui părţi sînt toate acţiunile omului, acest lucru 
se petrece în tot veacul «fiilor oamenilor» 50 , ale cărui părţi sînt toate 
vieţile oamenilor. 

XXIX 

(39) Dar, «fiindcă mai bună este mila Ta decît toate vieţile» 51 , iată 
că viaţa mea este o destrăbălare şi «m-a primit 52 dreapta Ta» în Domnul 
meu, Mijlocitor fiind Fiul omului între Tine Cel Unul şi noi cei mulţi, 
în mulţi prin multe, pentru ca prin El să cuceresc răsplata întru Cel Care 
am şi fost şi eu smerit «şi să fiu cules de la vechile zile, urmîndu-L 
pe El Cel Unul, uitînd de cele trecute», nu spre cele ce vor fi, ci spre 
acelea care încă nu sînt», nu împrăştiat, ci concentrat, «nu potrivit îm- 
prăştierii», ci «potrivit concentrării tind ,spre răsplata chemării de sus, 
unde să aud glasu'l laudei şi să contemplu desfătarea 53 Ta», care nici nu 
vine, nici nu trece. 

Acum «anii mei se scurg în suspinări» 54 şi Tu, mîngîierea mea, 
Doamne, Tatăl meu eşti în veşnicie. Dar eu m-am împrăştiat în timpuri, 
a căror ordine nu o cunosc, şi gîndurile mele sînt sfîşiate de felurite 
tulburări, precum şi adîncul lăuntric al sufletului meu, pînă ce voi curge 
în Tine curăţit şi topit în focul dragostei de Tine. 

XXX 

(40) Şi voi sta şi voi fi puternic în Tine, în forma mea, în adevărul 
Tău şi nu voi mai răbda întrebările oamenilor, care, printr-o boală care 
merită pedeapsă, doresc să bea mai mult decît pot cuprinde, şi zic: «Ce 

50. Ps. 30, 9. 

51. Ps. 62, 4. 

52. Ps. 62, 8 şi 17, 36. 

53. Gal. 3, 12—14; El. 25,; 26, 8. 

54. Fii. 3, 14. 

făcea Dumnezeu înainte de a face cerul şi pămîntul ?» sau: «Ce I-a ve¬ 
nit în minte să facă ceva, cînd niciodată, mai înainte, nu făcuse nimic ?». 

Dă-le, Doamne, să cugete bine, ca să spună şi să-şi dea seama că 
nu se poate spune «niciodată» acolo unde nu există timpul. Aşadar, 
Acela despre Care se spune că nu a făcut niciodată nimic 56 , ce altceva 
se spune decît că nu a făcut nimic ,în nici un timp ? Aşadar, să vadă 
că nici un timp nu poate să existe fără creatură şi să înceteze de a mai 
vorbi această deşertăciune. Să-şi extindă atenţia chiar la «cele ce sînt 
dinaintea lor» şi să înţeleagă că Tu eşti înaintea tuturor timpurilor, 
Creator al tuturor timpurilor, şi că nici un timp nu este împreună veş¬ 
nic cu Tine şi nici o creatură nu este veşnică cu Tine, chiar dacă este 
deasupra timpurilor. 

XXXI 

(41) Doamne, Dumnezeul meu, care este acel sîn al adîncii Tale 
taine şi cît de departe m-au aruncat de acolo urmările păcatelor mele? 
Vindecă ochii mei ca să mă bucur de lumina Ta. 

Desigur, dacă este un suflet care străluceşte printr-o ştiinţă şi pre- 
ştiinţă atît de mare, incit să-i fie cunoscute toate cele trecute şi cele 
viitoare, aşa cum îmi este mie foarte cunoscut un singur cîntec, apoi 
acel suflet este minunat şi uimitor pînă la producerea groazei, avînd în 
vedere că nu-i scapă nimic din ce s-a făcut şi din ce se va mai face în 
secole, aşa cum mie, cînd cînt, nu-mi scapă acel cîntec, anume cît din 
el a trecut de la început, ce şi cît mai rămîne din el pînă la sfîrşit. Dar 
departe de mine gîndul că Tu, ziditorul Universului, Ziditorul sufletelor 
şi al trupurilor, departe de mine gîndul că Tu ai cunoscut în acest mod 
cele viitoare şi cele trecute. Căci Ţie, Care eşti veşnic şi fără de schim¬ 
bare, adică Ţie, adevărat Creator al minţilor, nu Ţi se întîmplă ceva 
asemănător cu modul în care, cînd cineva cîntă lucruri cunoscute sau 
ascultă un cîntec cunoscut, sentimentul este variat impresionat şi sim¬ 
ţirea se destinde prin asemănarea vocilor viitoare şi prin memoria ce¬ 
lor trecute. Aşadar, cum ai «cunoscut la început cerul şi pămîntul» fără 
vreo varietate a cunoaşterii Tale, tot aşa ai făcut «la început cerul şi 
pămîntul» fără vreo deosebire a lucrării Tale. 

Cine înţelege, să-Ţi mărturisească Ţie, iar cel care nu înţelege, 
să-Ţi mărturisească Ţie. 

O, cît eşti de înalt şi cei smeriţi cu inima sînt în casa Ta ! Căci 
Tu ridici pe cei zdrobiţi şi nu cad aceia a căror înălţime eşti Tu 57 . 


54. Ps. 30, io. 

55. Fii. 3, 14. 

56. Fac. 1,1. 

57. îs. 57, 15; Ps. 145, 8. 

(1) Multe frămîntă inima mea, Doamne, în această lipsă a vieţii 
mele, lovită de cuvintele Sfintei Tale Scripturi, şi de aceea, de cele mai 
multe ori, este bogată în cuvinte sărăcia minţii omeneşti, pentru că mai 
mult vorbeşte cercetarea decît aflarea, şi este mai lungă cererea decît 
tălmăcirea şi este mai harnică mina care bate decît cea care ia. Ţinem 
făgăduinţa Ta, cine o va strica? «Dacă Dumnezeu este cu noi, cine este 
împotriva noastră ?» h «Cereţi şi vi se va da, căutaţi şi veţi afla, bateţi şi 
vi se va deschide, căci oricine cere ia, cel care caută va afla, iar celui 
care bate i se va deschide» 1 2 . 

Făgăduinţele sînt ale Tale şi cine ar putea să se teamă că va fi în¬ 
şelat cînd Adevărul promite ? 

II 

(2) Mărturiseşte înălţimii Tale smerenia limbii me'le, cînd Tu ai făcut 
cerul şi pămîntul, adică cerul pe care-1 văd şi pămîntul pe care-'l calc, 
din care este acest pămînt pe care-1 port. 

Dar unde este cerul, Doamne, despre care am auzit în glasul psal- 
mistului «Ceru'l cerului este al Domnului, dar pămîntul l-a dat fiilor 
oamenilor ?» 3 Unde este cerul pe care nu-1 vedem, pentru care tot ce 
vedem este pămînt? Căci acest cer material nu peste tot a primit o în¬ 
făţişare frumoasă în părţile sale aşezate cit mai aproape de noi, acest 
cer al cărui fund este pămîntul nostru. In faţa acelui cer al cerului însă, 
chiar cerul pămîntului nostru este pămînt. Şi fiecare din aceste două 
corpuri mari nu în mod neînţelept este pămînt în comparaţie cu acel cer 
care nu ştiu cum este, care aparţine Domnului, nu fiilor oamenilor. 

III 

(3) Şi, fără nici o îndoială, acest «pămînt era nevăzut» şi «neîn¬ 
tocmit» 4 . Era un fel de adîncime a adîncului peste care nu era nici o 
lumină, pentru că nu avea nici o înfăţişare. De aceea ai poruncit să se 


1. Rom. 8, 31. 

2. Matei, 7, 7—8; ioan, 16, 24. 

3. Ps. 113, 24. 

scrie că «întuneric era deasupra adîncului» 5 . Ce altceva era întune¬ 
ricul, dacă nu lipsa luminii? Deci deasupra era întunericul, fiindcă dea¬ 
supra lipsea lumina, aşa cum unde nu este sunet este tăcere. Şi ce alt¬ 
ceva este a fi acolo tăcere, dacă nu lipsa sunetului ? 

Oare nu Tu, Doamne, ai învăţat acest suflet 6 , care Iţi mărturiseşte 
Ţie ? Oare nu Tu, Doamne, m-ai învăţat că mai înainte de a distinge 
această materie fără formă nu exista nimic, nici culoare, nici figură, 
nici corp, nici spirit ? Totuşi nu era cu totul nimic, era un oarecare 
amestec fără nici o formă. 

IV 

(4) Aşadar cum ar putea fi denumită printr-un nume care să pă¬ 
trundă chiar în minţile mai încete, dacă nu cu un cuvînt folosit ? 

Dar ce se poate afla în toate părţile lumii mai aproape de amestecul 
de orice fel, dacă nu pămîntul şi adîncul? Căci acestea sînt mai puţin 
măreţe la înfăţişare, avînd în vedere treapta lor de jos, decît celelalte 
de deasupra, toate strălucitoare şi îmbelşugate. De ce să nu primesc 
lipsa de formă a materiei, pe care o făcuseşi fără de înfăţişare, pentru 
ca din ea să faci lumea măreaţă, atît de potrivit săpată în minţile oa¬ 
menilor, încît «să fie numită pămînt nevăzut şi neîntocmit» ? 

V 

(5) Astfel încît cînd cugetarea caută în ea ceea ce atinge simţul 
şi îşi zice : «Nu este formă raţională ca viaţa, ca justiţia, fiindcă este 
materie corporală, nici nu este supusă simţurilor, pentru că nu există 
ceva care să poată fi văzut şi simţit, nevăzut şi fără formă, în timp ce 
cugetarea omenească îşi zice toate acestea, să încerce, fără s-o cu¬ 
noască, ignorînd-o, fie s-o ignoreze, cunoscînd-o. Iar eu, Doamne, dacă 
Ţi-aş mărturisi din gura şi din condeiul meu tot ce m-ai învăţat despre 
această materie al cărei nume, cînd îl auzeam mai înainte şi nu-1 înţe¬ 
legeam, cînd îmi povesteau aceia care nu înţelegeau, o cugetam cu în¬ 
făţişări fără de număr şi felurite, şi de aceea nu o cugetam. Forme urîte 
şi groaznice, cu rînduieli tulburate, rostogolea sufletul meu dar totuşi 
forme, şi eu o numeam fără formă, încît dacă ar fi apărut simţul meu 
s-ar fi dat înapoi de la o astfel de apariţie neobişnuită şi necrezută, iar 
slăbiciunea mea de om ar fi fost tulburată. 


VI 


Insă, lucrul pe care-1 cugetam eu era fără formă, nu prin faptul că 
era lipsit de orice formă, ci prin comparaţie cu lucrurile mai frumoase, 




5. Fac. 1, 2. 

6. Ps. 70, 18. 

şi adevărata raţiune mă îndemna să sustrag orice fel de rămăşiţe ale 
oricărui gen de formă, dacă voiam să am apoi ideea lipsei de formă, iar 
eu nu reuşeam. In adevăr, mai degrabă socoteam că nu există ceva care 
să fie lipsit de orice formă declt să-mi închipui ceva între formă şi ni¬ 
mic, nici format, nici nimic, aproape un nimic fără de formă. 

Şi a încetat mintea mea să mai întrebe, după aceea, spiritul meu, 
plin de imaginile corpurilor formate şi pe care le muta şi le schimba 
cum îi plăcea, şi mi-am concentrat atenţia chiar asupra corpurilor şi am 
privit mai adînc schimbarea lor, prin care încetează de a mai fi ceea ce 
fuseseră şi încep să fie ceea ce nu erau, şi am bănuit că chiar trecerea din 
formă în formă se face printr-o lipsă de formă, nu chiar prin neapărat 
nimic. 

Dar eu doream să cunosc, nu sa bănuiesc. Şi dacă vocea şi con¬ 
deiul meu Ţi-ar mărturisi Ţie ce mi-ai explicat Tu în această problemă, 
cine dintre cititori va putea înţelege ? Totuşi pentru aceasta inima mea 
nu va înceta să-Ţi dea cinstirea şi cîntarea de laudă pentru acestea pe 
care nu este în stare să le dicteze. Căci schimbarea lucrurilor, schim¬ 
bătoare ea însăşi, cuprinde multe forme în care se schimbă lucrurile 
schimbătoare. Şi aceasta ce este ? Oare suflet ? Oare este corp ? Oare 
este vreo înfăţişare a sufletului sau a corpului ? Dacă s-ar putea spune 
«nimic ceva» şi «este şi nu este», aşa aş numi-o. Şi, totuşi, în orice 
caz era ceva pentru ca să poată cuprinde aceste înfăţişări vizibile şi 
compuse. 

VII 

(7) Şi, în orice caz, de unde era dacă nu ar fi fost de la Tine, 
de la Care sînt toate, întrucît există ? Dar cu atît mai departe sînt de 
Tine cu cît sînt mai deosebite de Tine, căci nu este vorba despre locuri. 

Aşadar, Tu, Doamne, Care nu eşti într-un loc ceva şi în alt loc 
altceva, ci acelaşi însuşi, acelaşi însuşi şi acelaşi Însuşi «Sfînt, Sfînt, 
Sfînt», Domnul Dumnezeu atotputernic» 7 , la început, care este din Tine, 
în înţelepciunea Ta, care s-a născut din substanţa Ta, ai făcut ceva din 
nimic. 

Căci ai făcut «cerul şi pămîntul» nu din Tine, căci atunci ar fi 
egal cu Unul-Născut al Tău şi prin aceasta cu Tine şi nu ar fi în nici 
un fel drept să fie egal cu Tine ceea ce nu ar fi din Tine. Iar altceva 
în afară de Tine nu era din care să faci acele lucruri, Dumnezeule, o 
Treime şi o Unitate întreită. Şi de aceea din nimic «ai făcut cerul şi 
pămîntul» 8 , ceva mare şi ceva mic, căci eşti Atotputernic şi Bun ca 
să faci toate cele bune, marele cer şi micul pămînt. Tu erai şi altceva 

nimic din care ai făcut «cerul şi pămîntul», două lucruri r unul aproape 
de Tine, iar celălalt aproape de nimic, unul de care Tu să fii mai înalt, 
celălalt decît care să nu existe nimic mai jos. 


VIII 

(8) Dar acel «cer al cerului» 9 este al Tău, Doamne, iar pămîntul pe 
care l-ai dat fiilor oamenilor, ca să-l vadă şi să-l atingă, nu era aşa 
cum îl vedem şi-l atingem, căci era nevăzut şi neîntocmit şi era adînc 
peste care nu era lumină, sau «întuneric era deasupra adîncuilui» 10 , deci 
mai mult decît în adînc. Căci acest adînc al apelor care se văd, chiar 
în adîncimtile sale, are lumina formei sale simţită de peşti şi de vieţui¬ 
toarele care se tîrăsc pe fundul ei. Acel tot, însă, era aproape nimic, 
căci pînă atunci era fără formă, dar exista ceva care să se poată forma. 

Căci Tu, Doamne, ai făcut lumea din materia neîntocmită. Această 
materie ai făcut-o din nimic. Ai făcut-o pentru ca din ea să faci lucru¬ 
rile mari pe care le admirăm noi, fiii oamenilor. Căci este foarte mi¬ 
nunat acest cer material, între cer şi apă, despre care, în a doua zi, 
după crearea lumii, ai zis : «Să se facă» 11 . Şi s-a făcut. Această tărie 
ai numit-o cer, dar cer al acestui pămînt şi al acestei mări pe care le-ai 
făcut în a treia zi, dînd o formă văzută materiei fără formă pe care ai 
făcut-o înainte de orice zi. Căci făcuseşi deja un cer înaintea oricărei 
zile, dar era «Cerul acestui cer», pentru că la început făcuseşi cerul şi 
pămîntul. Dar pămîntul însuşi, pe care-1 făcuseşi era materie «neorîn- 
duită», fiindcă era nevăzut şi neorînduit şi întuneric peste adînc. Din 
acest pămînt nevăzut şi neorînduit, din acest amestec din care aveai 
să faci toate acestea, din acesta constă şi nu constă această lume schim¬ 
bătoare în care apare însăşi schimbarea, în care pot să fie simţite şi 
enumerate timpurile în timp ce înfăţişările variază şi se schimbă, şi a 
căror materie, amintită mai înainte, este pămîntul nevăzut. 


IX 



(9) De aceea Duhul, învăţătorul servului Tău, cînd aminteşte că la 
început Tu ai făcut cerul şi pămîntul tace cu privire la timpuri, tace 
cu privire la zile, căci, fără îndoială, este cerul cerului pe care l-ai 
făcut la început, este o creatură raţională, deşi în nici un fel împreună 
veşnică cu Tine, Treime, avînd totuşi părtăşie la veşnicia Ta, îşi opreşte 
prea marea sa schimbare prin dulceaţa prea fericitei Tale adorări şi 
fără de nici o lunecare, de cînd a fost făcut, stînd lipit de Tine depă¬ 
şeşte orice nestatornicie zburătoare a timpurilor. 

9. Ps. 113, 24. 

10. Fac. 1, 2. 

11. Fac. 1, 6. 

Iar acest amestec, «pămînt nevăzut şi neorînduit», nici el nu a fost 
socotit printre zile, căci acolo unde nu există nici o formă, nici o rîn- 
duială, nimic nu vine nici nu trece, iar unde nu se petrece lucrul acesta, 
în orice caz nu există zile şi nici nestatornicia spaţiilor temporale. 


(10) O, Adevăr, lumină a inimii mele, nu întunericul meu să-mi 
vorbească ! Am lunecat la acest întuneric ,şi m-am întunecat, dar şi de 
acolo Te-um iubit. «Rătăcit-am ca o oaie pierdută ; caută pe robul Tău, 
că poruncile Tale nu le-am uitat» 12 . Rătăcit-am şi mi-am adus aminte 
de Tine, am auzit glasul Tău după mine l3 , ca să mă întorc, şi abia l-am 
auzit din cauza tulburării poftelor mele nesăţioase. Şi, iată, acum mă 
întorc, clocotind şi gîfîind, la izvorul Tău. Nimeni să nu mă oprească 
pe El să-l beau, şi atunci voi trăi. Nu eu să fiu viaţa mea, rău am trăit, 
din cauza mea moarte mNam fost eu însumi, în Tine încep să trăiesc. 
Tu grăieşte-mi, Tu cuvintează-mi. Am crezut în cărţile Tale şi cuvin¬ 
tele lor sînt foarte tainice. 


(11) Mi-ai spus Doamne, cu glas tare în urechea mea lăuntrică, că 
Tu eşti veşnic, singur avînd nemurirea 14 , pentru că Tu -nu Te schimbi 
din nici o înfăţişare sau mişcare, şi voinţa Ta nu se schimbă cu timpul, 
căci nu este nemuritoare voinţa care este alta şi alta. «Acest lucru în 
faţa Ta» 15 este vădit pentru mine, şi fie ca să mi se lămurească mai 
mult şi mai mult, Te rog fierbinte, şi în acea arătare să pot stărui cu 
smerenie sub aripile Tale. 

De asemenea, mi-ai zis mie, Doamne, cu glas tare, în urechea lă¬ 
untrică, că Tu ai făcut toate naturile şi substanţele care nu sînt ceea 
ce eşti Tu, şi totuşi există pentru că Tu le-ai făcut. Un singur lucru 
nu este de la Tine, anume ceea ce nu există, nici chiar mişcarea vo¬ 
inţei care se îndepărtează de la Tine, Care exişti, sau ceea ce este mai 
mic nu este de la Tine, pentru că această mişcare este greşeală şi păcat 
iar păcatul nimănui nu-ţi dăunează Ţie şi nici nu tulbură rînduiala stă- 
pînirii Tale, nici în vîrf, nici în adînc. «Acest lucru în faţa Ta este vădit 
pentru mine» 16 şi, ca să-mi fie din ce în ce mai limpede, Te rog fier¬ 
binte şi în acea arătare să stărui cu smerenie sub aripile Tale. 

12. Ps. 118, 176; Iona, 2, 8 ; Is. 30, 21 ; Iez. 3, 12. 

13. Ps. 118, 176. 

14. I Tim. 6, 16. 

15. Ps. 70, 11. 

16. Ps. 78, 11. 





268 FERICITUL AUGUSTIN 

(12) De asemenea, mi-ai spus cu glas tare, în urechea lăuntrică, 
că nici o creatură nu este împreună veşnică cu Tine, a Cărui plăcere 
Tu singur eşti şi, sorbindu-Te cu cea mai stăruitoare cuorăţie, nicăieri 
şi niciodată nu-şi îndepărtează schimbarea ei şi Tu eşti mereu pre¬ 
zent cu ea, Tu, la Care ţine cu toată iubirea, neavînd viitor pe care 
să-l aştepte şi fără să treacă în trecut ceea ce-şi aminteşte, nu se schimbă 
în nici un fel şi nu se extinde în vreun timp. O, fericită creatură, dacă 
există vreuna, care, lipindu-se de fericirea Ta, este fericită datorită 
Ţie, Care locuieşti veşnic în ea şi Care o luminezi Ţ Şi nu găsesc ce 
să cred că trebuie numit mai degrabă Cerul cerului, «care este al Dom¬ 
nului» 17 , decît casa Ta care contemplă desfătarea Ta fără primejdia 
lunecării în altceva, minte curată care este de acord cu duhurile sfin¬ 
ţilor prin statornicia păcii, cetăţeni ai cetăţii Tale, care este în cele ce¬ 
reşti deasupra acestora cereşti. 

(13) De unde să înţeleagă sufletul, a cărui călătorie s-a făcut de¬ 
parte de Tine, dacă este însetat de Tine, «dacă lacrimile s-au făcut pli¬ 
nea lui» 18 , în timp ce i se spune în fiecare zi : «Unde este Dumnezeul 
tău» ? 19 Dacă cere de la Tine o casă şi o cere ca să locuiască în casa 
Ta toate zilele vieţii sale ? Şi care este viaţa ei, dacă nu Tu ? Şi care 
este ziua Ta dacă nu veşnicia Ta, aşa cum «anii Tai nu se vor împu¬ 
ţina pentru că Tu 20 acelaşi eşti ?» 

De aci, deci, să înţeleagă sufletul, care poate, cît de mult eşti dea¬ 
supra timpurilor, Tu cel veşnic, cînd casa Ta, care nu a călătorit, deşi 
nu este veşnică cu Tine, totuşi, fiind lipită de Tine, fără de încetare 
şi fără de lipsă nu suportă nici o schimbare a timpurilor. 

Acest lucru este lămurit pentru mine în faţa Ta şi Te rog să fie 
din ce în ce mai clar, şi în această arătare voi stărui cu smerenie sub 
aripile Tale. 

(14) Iată, nu ştiu ce fel de amestecare există în aceste schimbări 
ale lucrurilor fără măsură şi slabe şi cine altcineva îmi va spune dacă 
nu acela care rătăceşte şi se frămîntă prin deşerturile inimii sale, cine 
altcineva dacă nu un astfel de om îmi va spune că — deoarece este 
micşorată şi mistuită orice înfăţişare — dacă ar rămîne numai ames¬ 
tecul fără formă, prin care lucrurile se schimbau din formă în formă, 
şi se schimbau, cine ar putea să ofere schimbările timpurilor ? Căci 
nicidecum nu poate, fiindcă fără varietatea mişcărilor nu există tim¬ 
purile şi nu există varietate acolo unde nu este nici o formă. 



17. Ps. 113, 24. 

18. Ps. 41, 3. 

19. Ps. 41, 14. 

20. Ps. 101, 28. 

(15) Aceste lucruri fiind considerate atît cit îmi dai Tu, Dumnezeul 
meu, aitît cit mă îndemni ca să bat şi atiîlt cît îmi deschizi cînd bat, 
aflu două lucruri pe care le-ai făcut lipsite de timpuri, în timp ce nici 
unul dintre ele nu este împreună veşnic cu Tine. Unul este în aşa fel 
format încît, fără de nici o lipsă de adorare, fără de nici un interval 
de schimbare, deşi schimbător, totuşi neschimbat, să se bucure de veş¬ 
nicie şi de neschimbare, iar celălalt era atît de lipsit de formă încît nu 
avea din ce formă în ce formă a mişcării sau stării prin care să fie 
supus timpului să se mute. Dar nu ai lăsat acest lucru să fie fără for¬ 
mă 2l , pentru că, înainte de orice zi, ai făcut «Cerul şi pămîntul» aceste 
două lucruri pe care le spuneam. «Dar pămîntul era nevăzut şi neorînduit 
şi întuneric era deasupra adîncului 22 . Prin aceste cuvinte se exprimă 
amestecul, pentru ca să fie primite, treptat, de către aceia care nu pot 
cugeta orice fel de lipsă de formă. Lipsa de formă nu duce totuşi la 
nimic din care să fie făcut cerul şi pămîntul văzut şi orînduit chiar cu 
oarecare formă, şi tot ce se aminteşte că la zidirea acestei lumi a fost 
făcut nu fără zile, sînt făcute pentru ca în ele să se petreacă schim¬ 
bările timpurilor, pentru schimbările ordonate ale mişcărilor şi for¬ 
melor. 

XIII 

(16) Acest lucru îl simt, Dumnezeul meu, cînd aud vorbind Scrip¬ 
tura Ta : «La început a făcut Dumnezeu cerul şi pămintul, dar pămîn¬ 
tul era nevăzut şi neorînduit şi întuneric era deasupra adîncului» 23 . A- 
cestea le spune fără să ne amintească în a cita zi le-ai făcut. Eu soco¬ 
tesc că nu s-au amintit din cauza acelui «cer al cerului», cerul inte¬ 
lectual, unde este raţiunea de a cunoaşte deodată, nu «în parte», nici 
«prin oglindă», ci în întregime, în arătarea «faţă către faţă» 24 , nu cînd 
un lucru, cînd altul, ci aşa cum s-a spus. Se cunoaşte deodată, fără 
nici o schimbare de timp şi pentru pămîntul nevăzut şi neorînduit, fără 
nici o schimbare a timpurilor care, de obicei, are cînd un lucru, cînd 
altul, pentru că unde nu este nici o formă, nu există nici una nici alta. 

Deci pentru aceste două lucruri, unul format de la început, iar ce¬ 
lălalt adînc fără formă, acela cer, dar «cer al cerului», acesta însă pă- 
mînt, dar pămînt nevăzut şi neorînduit, pentru acestea două, între timp 
gîndesc, că fără să amintească de timp, Scriptura Ta zice : «La început 
a făcut Dumnezeu cerul şi pămîntul» 25 . In adevăr, de îndată a adăugat 

21. Fac. 1, i. 

22. I Cor. 13, 12; Fac. 1, 2. 

23. Fac. 1, 1—2. 

24. I Cor. 13, 12. 

25. Fac. 1, 1. 

despre care pămînt a vorbit. Şi faptul că în a doua zi se aminteşte că 
a fost făcută «tăria» şi a fost numită cer 2G , arată despre ce cer a fost 
vorba mai înainte, cer fără zile. 


(17) Minunată este adîncimea vorbelor Tale, a căror întindere iată 
este înaintea noastră şi surîde unor copii, dar minunată este adînci¬ 
mea, Dumnezeul meu, minunată este adîncimea ! Este o grozăvie să te 
gîndeşti la ea, grozăvie a cinstirii şi un cutremur al dragostei. I-am urît 
cu tărie pe duşmanii ei 27 , o, dacă i-ai ucide cu o sabie cu două tăi¬ 
şuri 28 şi n-ar mai exista duşmanii ei! Vreau să se ucidă pentru ei în¬ 
şişi, ca să trăiască pentru Tine. 

Iată, însă, alţii, nu critici, ci lăudători ai cărţii Facerii, zic : «Nu 
acest lucru a voit să înţeleagă prin aceste vorbe Duhul lui Dumnezeu, 
Care, prin Moise, servul Lui, a scris, nu asta a voit să se înţeleagă, 
ceea ce spui tu, ci altceva, ceea ce spunem noi». 


(18) Eu, cînd Tu, Dumnezeul nostru, eşti Judecător, le răspund aşa: 
Oare veţi zice că sînt mincinoase cele ce-mi spun cu voce tare ade¬ 
vărul în urechea lăuntrică despre adevărata veşnicie a Creatorului, 
anume că în nici un fel substanţa Lui nu se schimbă prin timpuri şi 
că nici voinţa Lui nu este în afară de substanţa Lui ? De unde decurge 
faptul că El nu vrea un lucru, sau vrea un altu,l, ci că vrea deodată 
şi din veşnicie toate cele ce vrea, dar nu iară şi iară, nu acum acestea 
sau pe acelea, şi nici că vrea după aceea ceea ce nu voia, sau nu voia 
mai întîi, fiindcă o astfel de voinţă este schimbătoare, iar orice lucru 
schimbător nu este veşnic. Dar «Dumnezeul nostru este veşnic» 29 . De 
asemenea, ceea ce-mi spune urechea lăuntrică, aşteptarea lucrurilor vi¬ 
itoare se face intuiţie cînd sosesc, iar intuiţia se face memorie cînd 
au trecut, apoi orice încordare a atenţiei, care variază în acest mod, 
este schimbătoare şi tot ceea ce este schimbător nu este veşnic, iar 
«Dumnezeul nostru este veşnic». Aceste lucruri le strîng la un loc şi 
le unesc şi aflu că Dumnezeul meu, Dumnezeu cel veşnic, a zidit crea¬ 
tura nu printr-o nouă voinţă, şi nici ştiinţa Lui nu suferă ceva trecător. 

(19) Ce veţi zice, deci, potrivnicilor? Oare acestea sînt mincinoa¬ 
se ? «Nu» zic ei. Atunci, ce ? Oare este ceva fals că toată natura for¬ 
mată şi toată materia care poate fi formată nu există decît de la El, 

26. Fac. 1, 7—8. 

27. Ps. 138, 22. 

28. Ps. 149, 6 . 

29. Ps. 47, 13 f Ioan, 14, 21 ; Fac. 28, 17. 

Care este Bun în cel mai înalt grad, pentru că există în cel mai înalt 
grad ? «Nici acest lucru nu-1 negăm» zic ei. Atunci, ce ? Oare negaţi 
faptul că există o creatură sublimă care stă lipită de Dumnezeu într-un 
mod atît de pur, cu Dumnezeul adevărat şi cu adevărat veşnic, încît, 
deşi nu este împreună veşnică cu El, totuşi El nu se desface din ea şi 
nu curge în nici o varietate şi schimbare a timpurilor, ci se odihneşte 
numai în adorarea .prea adevărată a Lui, pentru că Tu, Dumnezeule, 
Dumnezeule, Te arăţi ei, care Te 30 iubeşte atît cît vezi, şi eşti destul 
pentru ea, şi de aceea nu se depărtează de Tine, nici la sine ? Aceasta 
este «casa lui Dumnezeu» 31 , nu pămîntească, nici trupească prin vreo 
masă cerească, ci spirituală şi părtaşă la veşnicia Ta, căci ea există 
fără pată în veşnicie. Căci ai statornicit-o «în veac şi în veacul veacului, 
lege le-ai pus şi nu, va trece». Totuşi nu este împreună veşnică cu 
Tine, căci nu este fără de început, căci a fost făcută. 

(20) Căci nu găsim timp înainte de înţelepciune — deoarece «prima 
dintre toate a fost zidită înţelepciunea» 32 . Desigur nici acea înţelep¬ 
ciune nu este cu totul împreună veşnică cu Tine, Dumnezeul nostru, 
Tatăl ei, şi nu este egală cu Tine — înţelepciune prin care au fost create 
toate şi la început ai făcut «cerul şi pămîntul», şi nu este egală cu Tine 
nici înţelepciunea care a fost creată, desigur de natură raţională, care 
este lumină prin contemplarea luminii — căci şi ea, deşi creată, se nu¬ 
meşte totuşi înţelepciune. 

Dar cît de mare este distanţa între lumina care luminează şi lucrul 
care este luminat, atît de mare este distanţa între înţelepciunea care 
creează şi aceasta care este creată, aşa cum este între dreptatea care 
face dreptate şi dreptatea care s-a făcut prin dreptate. Căci şi noi sîn- 
tem dreptatea Ta, zice un oarecare serv al Tău: «Pentru ca noi să fim 
dreptatea lui Dumnezeu în El însuşi», aşadar pentru că mai înainte de 
toate a fost creată o oarecare înţelepciune, care a fost creată minte 
raţională şi intelectuală a cetăţii Tale pure, a mamei noastre «Care este 
sus şi care este liberă şi veşnică în ceruri. în care ceruri dacă nu în 
cerurile cerurilor care Te laudă, pentru că acesta este şi cerul cerului 
care este la Domnul ? Deşi nu aflăm timp înainte de ea, căci precede 
şi crearea timpului, ea care a fost creată înaintea tuturor, totuşi îna¬ 
inte de ea există veşnicia Creatorului însuşi, de Care a fost creată şi 
a luat început 33 , dar nu în timp, căci nu exista timpul încă, totuşi a luat 
început potrivit condiţiei sale. 



30. Fac. 3, 18. 

31. Ps. 58, 10. 

32. II Cor. 5, 1. 

33. Ps. 148, 4. 

(21) Dar cum este ea de la Tine, Dumnezeul nostru ? Cum este ea 
altceva decît Tine şi chiar acelaşi lucru ? Deşi nu găsim timpul nu numai 
înainte de ea, dar nici chiar în ea însăşi, ea este potrivită să vadă faţa 
Ta mereu şi niciodată nu se dă la o parte de la ea, care o face să nu 
se schimbe prin nici o variaţie. Este totuşi în ea chiar schimbătoare în¬ 
săşi, prin care ar putea să se întunece şi să îngheţe dacă nu s-ar lipi 
de Tine printr-o mare dragoste şi nu ar străluci ca în mijlocul zilei şi 
nu ar clocoti datorită Ţie. 

O, casă luminoasă şi frumoasă «iubit-am bunăcuviinţa şi locul lă¬ 
caşului slavei Domnului meu», Făcătorul şi Stăpînul tău! După tine să 
suspine călătoria mea, şi zic Aceluia Care te-a făcut ca să mă aibă şi 
pe mine în Tine, pentru că m-a creat şi pe mine. «Rătăcit-am ca o oaie 
pierdută», dar nădăjduiesc că voi fi adusă la tine pe umerii Păstorului 
meu, Ziditorul tău. 

(22) Ce ziceţi voi, potrivnicii mei, cărora mă adresez, care credeţi 
totuşi că Moise a fost un slujitor evlavios al lui Dumnezeu, iar acele 
cărţi scrise de el sînt cuvintele Duhului Sfînt? Este oare aceasta casa 
lui Dumnezeu, desigur nu împreună veşnică cu Dumnezeu, totuşi «veş¬ 
nică în ceruri», după chipul Său, în cer unde căutaţi în zadar schimbă¬ 
rile timpurilor, fiindcă nu le aflaţi ? Căci ea se află deasupra oricărei 
întinderi şi deasupra oricărui spaţiu trecător, ea pentru care «a fi li¬ 
pită de Dumnezeu este bine». «Este», zic ei. Aşadar, de ce susţineţi că 
este ceva fals ceea ce a strigat inima mea către Dumnezeul meu, cînd 
auzea înlăuntru glasul laudei Lui ? Sau afirmaţia mea că era o ma¬ 
terie fără formă, unde, pentru că nu era nici o formă, nu era nici o 
ordine ? Acolo, însă, unde nu era nici o ordine nu putea să fie o schim¬ 
bare a timpurilor, şi totuşi acest aproape nimic, întrucît nu era cu totul 
nimic, era de la Acela de la Care este tot ceea ce există, Care, în orice 
caz, este ceva. «Nici acest lucru — zic ei — nu-1 negăm». 

XVI 

(23) Cu aceştia vreau, de faţă cu Tine, Dumnezeul meu, să vorbesc 
ceva, cu aceştia care primesc că cele ce în adîncul inimii mele nu le 
tace adevărul Tău sînt adevărate. Căci aceia care neagă acestea pot 
să latre şi să se agite cit vor ei înşişi, dar nu mă vor lăsa, voi încerca 
să-i conving să se liniştească şi să lase drum Cuvîntului Tău spre ei. 
Iar dacă nu vor voi şi mă vor respinge, Te rog, Dumnezeul meu, «să 
nu taci, îndepărtîndu-Te de la mine» 34 . Tu vorbeşte în inima mea ade¬ 
vărul, căci Tu singur vei vorbi în acest mod. Şi să-i dau afară să sufle 

în pulbere şi să-şi arunce ţărînă în ochii lor, iar eu sa intru 35 în ca¬ 
mera mea şi să-Ţi cînt Ţie 36 cîntece de dragoste, şi să scot gemete 
de nespus în călătoria mea, amintindu-mi de Ierusalim cu inima ridi¬ 
cată spre el, de Ierusalim, patria mea, de Ierusalim 37 , mama mea, şi 
de Tine Care stăpîneşti asupra lui, Tu Luminătorul, Tatăl, Apărătorul, 
Soţul, desfătările curate şi solia bucuriei şi toate bunurile negrăite, toate 
deodată, căci unul este Binele suprem şi adevărat. Şi să nu mă îndepăr¬ 
tez pînă ce nu mă vei strînge în pacea lui, mamă prea scumpă, unde 
sînt prinoasele spiritului meu, de unde acestea îmi sînt sigure, să mă 
culegi tot ce sînt de la această urîţenie şi să mă formezi şi să mă în¬ 
tăreşti în veci, «Dumnezeul meu, mila mea» 38 . 

Cu cei care nu zic că sînt false acelea toate care sînt adevărate, 
şi care cinstesc şi pun împreună cu noi, în culmea autorităţii care tre¬ 
buie urmată, Scriptura Ta, dată de Sfîntul Moise, şi totuşi ei ne con¬ 
trazic în ceva, vorbesc eu. Tu, Dumnezeul nostru, să fiii Judecător între 
mărturisirile mele şi împotrivirile lor. 

XVII 

(24) Căci ei zic : «Deci acestea sînt adevărate, totuşi nu acele două 
lucruri le avea în vedere Moise, cînd, prin escoperirea Duhului, zi¬ 
cea : «La început a făcut Dumnezeu cerul şi pămîntul » 39 . Prin numele 
de «cer» el nu a înţeles acea creatură spirituală sau raţională care 
adoră mereu faţa lui Dumnezeu, şi nici prin numele de «pămînt» nu 
a înţeles materia fără formă. Ce, deci ? Ei răspund ; «Ceea ce gîndim 
noi a gîndit acel bărbat, acest lucru l-a exprimat prin cuvintele aces¬ 
tea». Dar care este acel lucru ? Ei zic : Prin cuvintele «cer şi pămînt» 
a voit să înţeleagă toată această lume văzută, mai întîi în întregime şi 
pe scurt, pentru ca după aceea să arate în amănunt prin socotirea zi¬ 
lelor, ca şi cînd ar fi arătat, pe articole, pe toate pe care i-a plăcut 
Sfîntului Duh să le enumere. Din astfel de oameni neciopliţi şi tru¬ 
peşti era alcătuit acel popor căruia îi vorbea, încît Moise a socotit că 
nu poate să le încredinţeze decît lucrările lui Dumnezeu care erau vă¬ 
zute. Dar ei sînt de acord că prin adîncul lipsit de orînduială şi întu¬ 
necat — de unde se arată, prin urmare, că în acele zile au fost făcute 
şi rînduite toate aceste lucruri văzute care sînt cunoscute tuturor — 
nu trebuie înţeleasă în chip nepotrivit această materie fără formă. 

(25) Dar dacă ar zice cineva că aceeaşi lipsă de formă şi amestec 
a fost mai întîi înţeleasă prin numele cerului şi al pămîntului, pentru 

35. Matei, 6, 6; Gal. 4, 26 ; Ps. 58, 18, şi 21. 

36. Matei, 6, 6. 

37. Gal. 4, 26. 

38. Ps. 58, 21. 

39. Fac. 1, 1. 


18 — Conîessiones 





274 FERICITUL AUGUSTIN 

că din ea a fost zidită şi dusă la bun sfîrşit această lume văzută cu 
toate naturile, care apar foarte vădit în ea, care de obicei este numită 
cer şi pămînt ? 

Dar dacă ar zice şi un altul că prin cuvintele «cerul» şi «pămîntul» 
nu au fost denumite în chip potrivit natura nevăzută şi cea văzută, 
şi prin aceasta întreaga creatură, pe care a făcut-o Dumnezeu cu în¬ 
ţelepciune, adică la început, şi că nu a fost înţeleasă prin aceste două 
cuvinte ? Totuşi, fiindcă toate au fost făcute nu chiar din substanţă 
! lui Dumnezeu, ci din nimic, căci ele nu sînt fiinţa aceea care este 
Dumnezeu, şi există o oarecare schimbare în toate, fie că rămîn, aşa 
cum este casa cea veşnică a lui Dumnezeu, fie că se schimbă, după 
cum se întîmplă cu sufletul şi trupul omului, materia comună a tuturor 
lucrurilor văzute şi nevăzute, materie încă fără formă, dar putînd să 
ia formă, din care să se creeze cerul şi pămîntul, adică altfel spus, lu¬ 
mea văzută şi nevăzu/tă, dar deja constituită în ambele cazuri, de aceea 
a fost desemnată prin cuvintele «pămînt nevăzut şi neorînduit şi întu¬ 
neric deasupra adîncului» pentru ca prin cuvintele «pămînt nevăzut şi 
neorînduit» să se înţeleagă materia corporală înainte de calitatea for¬ 
mei, iar prin cuvintele «deasupra adîncului» să se înţeleagă materia 
spirituală, înainte de a fi strînsă de lunecarea fără măsură şi înainte 
de a primi luminarea înţelepciunii ? 

(26) Un altul, dacă ar voi, ar putea să spună că prin cuvintele «cer» 
şi «pămînt» nu sînt înţelese, desigur, naturile văzute şi nevăzute, de- 
săvîrşite şi formate, cînd se citeşte «la început a făcut Dumnezeu cerul 
şi pămîntul», ci se înţelege chiar acest început fără formă al lucrurilor, 
numită fiind prin aceste cuvinte materia în curs de formare şi creare, 
pentru că în ea erau toate aceste lucruri amestecate şi nedeosebite prin 
calităţi şi forme care acum, despărţite prin rînduielile lor, se numesc 
cer şi pămînt, adică acea creaţie spirituală, iar aceasta cea materiala. 

XVIII 

(27) Toate acestea fiind auzite şi gîndite nu vreau să mă cert în 
cuvinte «căci nu este folositor la nimic decît la surparea ascultători¬ 
lor» 40 . Spre zidire însă «bună este legea, dacă cineva se foloseşte de 
ea potrivit legii, căci scopul ei este dragostea din inimă curată, din cu¬ 
get bun şi din credinţa nefăţarnică» 41 . Şi a cunoscut învăţătorul nostru 
că în aceste două porunci se cuprind toată legea şi toţi profeţii. Cînd 
eu mărturisesc toate acestea cu ardoare, Dumnezeul meu, lumina ochi¬ 
lor mei în ascuns, ce-mi strică cînd prin aceste cuvinte se pot înţe¬ 
lege lucruri felurite ? Cuvinte care totuşi sînt adevărate ? Ce, zic, îmi 

40. II Tim. 2, 14. 

41. I Tim. 15, 8 ; Matei, 22, 40 ; Ps. 37, 11 ; 103, 24 ; 27, 10. 








strică mie dacă eu voi crede altceva decît a crezut altul că a gîndit cel 
care a scris ? în adevăr, toţi care citim ne silim să cercetăm şi să în¬ 
ţelegem ce a voit să spună acela pe care-1 citim şi cîsnd credem că spune 
adevărul nu îndrăznim să socotim că el a zis ceva pe care noi am so¬ 
cotit sau socotim că este fals. Aşadar, cînd fiecare încearcă să înţe¬ 
leagă în Sfintele Scripturi ceea ce a înţeles acela care a scris, ce este 
rău dacă el arede ceea ce arăţi Tu, Lumina tuturor minţilor adevărate, 
că este adevărat, chiar dacă nu acest lucru l-a înţeles acela pe care-1 
citeşte, cînd şi el înţelege adevărul, dar nu acelaşi lucru ? 

XIX 

(28) Căci este adevărat, Doamne, că ai făcut cerul şi pămîntul. Şi 
este adevărat că începutul este înţelepciunea Ta, prin care ai creat 
toate * 2 . De asemenea, este adevărat că această lume văzută cuprinde 
două mari părţi, aerul şi pămîntul, înţelegînd prin aceasta o scurtă în¬ 
tocmire a tuturor naturilor făcute şi zidite. Şi este adevărat. Şi este 
adevărat că orice lucru supus schimbării introduce în cunoaşterea noas¬ 
tră o oarecare slăbiciune prin oare ia formă sau prin care se schimbă. 
Este adevărat că lipsa de formă, care aproape nu este nimic, nu poate 
să aibă schimbările timpurilor. Este adevărat că lucrul din care se face 
ceva, poate printr-un fel de vorbire, să aibă şi numele acelui lucru care 
se face din el. De aci a putut să fie numit cer şi pămînt un oarecare 
amestec din care s-a făcut cerul şi pămîntul. Este adevărat că dintre 
lucrurile formate nimic nu este mai vecin cu lipsa de formă decît pă¬ 
mîntul şi adîncul. Este adevărat că nu numai ceea ce este format şi 
creat, ci chiar ceea ce este de format şi de creat, Tu le-ai făcut, Tu 
«din Care sînt toate» 43 . Este adevărat că orice lucru se formează din 
ceva fără formă şi mai întîi este neformat şi apoi format. 

XX 

(29) Din toate aceste adevăruri, despre care nu se îndoiesc aceia al 
căror ochi lăuntric a dobînditt de la Tine să vadă astfel de lucruri şi 
care cred cu tărie că Moise, servul Tău, a vorbit în Duhul adevărului, 
din toate acestea altceva îşi alege acela care zice : «La început Dum¬ 
nezeu a făcut cerul şi pămîntul» M , adică prin Cuvîntul Său, împreună 
veşnic cu Sine, a făcut Dumnezeu creatura inteligibilă şi sensibilă sau 
spirituală şi corporală, dar altceva îşi alege acela care zice : «La început 
a făcut Dumnezeu cerul şi pămîntul», adică în Cuvîntul Său, împreună 
veşnic cu Sine, a făcut Dumnezeu această masă a acestei lumi mate- 



J 


42. Ps. 103, 25. 

43. I Cor. 8, S. 

44. Ioan, 14, 17; Fac. 1 ,20. 

riale, eu toate cele pe care le conţine, naturi vădite şi cunoscute. Altceva 
îşi alege acela care zice «La început a făcut, Dumnezeu cerul şi pă¬ 
mîntul», adică în Cuvîntul Său împreună veşnic cu Sine a făcut Dum¬ 
nezeu materia fără formă a creaturii corporale în care era încă ames¬ 
tecat cerul cu pămîntul, pe care acum le vedem distincte şi formate în 
masa acestei lumi. Altceva îşi alege acela care zice : «La început a fă¬ 
cut Dumnezeu cerul şi pămîntul», adică chiar la începutul facerii şi 
lucrării a făcut Dumnezeu materia cea fără formă care avea amestecat 
cerul şi pămîntul, din care acum se disting şi apar formate cp.toate 
lucrurile care sînt în ele. 

XXI 

(30) Toţ aşa, în ceea ce priveşte înţelesul următoarelor cuvinte, 
din toate acelea adevărate şi altceva îşi ia acela care zice : «Pămîntul 
era însă nevăzut şi neîntocmit şi întuneric era deasupra adîncului» 45 , 
adică acel corporal, pe care l-a făcut Dumnezeu, era încă materia fără 
formă a lucrurilor corporale, informă, fără ordine, fără lumină. Altceva 
îşi alege acela care zice «Pămîntul era încă nevăzut şi neîntocmit şi 
întuneric era deasupra adîncului», adică acest tot, care s-a numit cer 
şi pămînt, era încă o materie fără formă şi întunecoasă din care să 
se facă cerul material şi pămîntul material cu toate cele ce sînt în ele 
cunoscute de simţurile trupeşti. Altceva îşi alege acela care zice «Pă¬ 
mîntul era însă nevăzut şi neorînduit şi întuneric era deasupra adîn¬ 
cului», adică acest tot, care s-a numit cer şi pămînt, era încă. o materie 
fără formă şi întunecoasă din care să se facă cerul inteligibil, care în 
alt mod se numeşte «cerul cerului» 46 , şi pămîntul, adică toată natura 
corporală sub care nume se înţelege chiar cerul material, din care să 
se facă toată natura nevăzută şi văzută. Altceva îşi alege aceia care 
zice «Pămîntul era însă nevăzut şi neorînduit şi întuneric era deasupra 
adîncului». Scriptura nu a numit aGea masă fără formă cu numele de 
cer şi de pămînt, ci era, zice, însăşi masa diformă pe care a numit-o 
pămînt nevăzut şi neorînduit şi adînc întunecos, din care a prezis că 
Dumnezeu a făcut cerul şi pămîntul, adică creatura spirituală şi mate¬ 
rială. Altceva îşi alege acela care zice «Pămînt era, însă, nevăzut şi 
neorînduit şi întuneric era peste adînc», adică chiar natura era o masă 
fără formă, din care Scriptura a prezis că Dumnezeu a făcut cerul şi 
pămîntul, adică toată masa corporală a lumii, împărţită în două părţi 
foarte mari, în cea superioară şi în cea inferioară, cu toate creaturile 
obişnuite şi cunoscute care sînt în ele. 

XXII 

(31) Iar daca cineva ar încerca să se împotrivească acestor două 
ultime idei, în acest mod: «Dacă nu voiţi ca această masă fără formă 
a materiei să fie numită prin cuvintele cer şi pămînt, ătundi era ceva 
pe care nu-1 făcuse Dumnezeu, din care să facă cerul şi păniîntui». în 
adevăr, Scriptura nu a istorisit" că Dumnezeu a făcut această materie 
dacă' nu înţelegem că ea a fost înţeleasă prin cuvîntul cer şi pămînt 
sau numai prin cuvîntul pămînt, cînd se zicea «La început a făcut Dum¬ 
nezeu eterul şi pămîntul»', pentru ca să zică ceea ce urmează : «Pămîn¬ 
tul era însă nevăzut şi neorînduit». Deşi i-ar fi plăcut să numească aşa 
materia cea fără formă, totuşi să nu înţelegem decît acea materie pe 
care Dumnezeu a făcut-o în ceea ce Ş-a scris mai înainte «a făcut cerul 
şi pămîntul». Cei ce afirmă cele două idei pe care le-am exprimat la 
urmă,, sau susţinătorii uneia sau alteia dintre cele două idei, vor auzi 
acestea şi vor zice: această materie fără formă nu negăm,că a fost 
făcută de Dumnezeu, de Dumnezeu de la Care sînt toate cele ce sînt 
foarte bune 47 , fiindcă, aşa cum zicem că este un bun mai mare ceea 
ce a fost creat şi format, tot aşa mărturisim că este un bun mai mic 
acela care a fost făcut spre a forma şi crea, dar că a fost totuşi un bun, 
însă Scriptura nu a menţionat că Dumnezeu a făcut această materie fără 
formă, aşa cum nu a menţionat alte multe lucruri, ca Heruvimii şi Se¬ 
rafimii 48 , şi cele ce le spune în chip lămurit Apostolul 49 : «tronurile, 
domniile, stăpînirile», pe toate le-a făcut Dumnezeu. Sau dacă prin 
ceea ce s-a spus că «A făcut cerul şi pămîntul» sînt cuprinse toate pe 
care le spunem despre ape «deasupra cărora se purta Duhul 50 lui Dum¬ 
nezeu» ? Căci dacă se înţeleg deodată cu pămîntul denumit, atunci cum 
se acceptă prin numele de pămînt materia fără formă cînd vedem apele 
atît de frumoase? Sau dacă se ia în acest sens, de ce din aceeaşi ma¬ 
terie fără formă s-a scris că a fost făcută «tăria», care a fost numită 
«cer», şi nu s-a scris că au fost făcute apele? Căci nu sînt atît de lip¬ 
site de formă şi urîte apele pe care le vedem că curg cu o înfăţişare 
atît de plăcută. Sau dacă au primit această înfăţişare frumoasă atunci 
cînd Dumnezeu a zis : «Să se adune apa care este sub cer» 51 , pentru 
ca această adunare să fie chiar' formaţia lor, ce răspuns se va da des¬ 
pre apele care se află deasupra tăriei, pentru că nici dacă ar fi fost 
fără formă nu ar fi meritat un locaş atît de cinstit, nici nu s-â scris 
prin ce cuvînt au fost formate ? 


47. Fac. 1, 31 

48. Psl 6, 2 ; 37, 16 ; Fac. 1, 31 ; ÎS. 6, 2 ; 37, 16. 

49. Col. 1, 16. 

50. Fac. 1, 2. 

51. Fac. 1, 9. 

Dacă Facerea a trecut sub tăcere că Dumnezeu a făcut ceva, lucru 
pe care nici credinţa sănătoasă, nici raţiunea sigură nu tăgăduieşte 
că le-a făcut Dumnezeu, şi de aceea nici o doctrină sănătoasă nu va 
îndrăzni să afirme că aceste ape ar fi împreună veşnice cu Dumnezeu, 
pentru că, în adevăr, am auzit că sînt amintite în cartea Facerii, dar 
nu am aflat unde au fost făcute, de ce să nu înţelegem că şi această 
materie fără formă, pe care această Scriptură o numeşte pămînt nevă¬ 
zut şi neorînduit şi adînc întunecos — şi ne învaţă adevărul — a fost 
făcută de Dumnezeu din nimic, şi de aceea nu este împreună veşnică, 
deşi această istorisire a omis să spună unde a fost făcută? 

XXIII 

(32) Aşadar, auzind şi cercetînd acestea, cu puterea de pricepere 
a slăbiciunii mele, pe care Ţi-o mărturisesc Ţie, Care ştii, Dumnezeul 
meu, văd că se pot ivi două genuri de neînţelegeri, cînd ceva este spus 
prin semne de către cei ce exprimă adevărul, un gen se referă la ade¬ 
vărul lucrurilor, iar celălalt gen de neînţelegere priveşte voinţa ace¬ 
luia care le spune. Căci într-un mod cercetăm ce este adevărat cu pri¬ 
vire la starea creaturii, şi în alt mod cercetăm ce a voit Moise, slu¬ 
jitor rîvnitor al credinţei Tale 51 , să înţeleagă cititorul şi ascultătorul. 

In acel prim gen de neînţelegere să se depărteze de mine toţi 
aceia care cred că ştiu acele lucruri, care sînt false. De asemenea, în 
al doilea gen de neînţelegeri să se depărteze de mine toţi aceia care 
socotesc că Moise a afirmat lucruri false. Mă voi uni, însă, cu aceia, 
Doamne, în Tine, şi cu ei mă înfăţişez în Tine, cu aceia care se hră¬ 
nesc ou adevărul Tău în plinătatea dragostei, şi să ne apropiem de cu¬ 
vintele cărţii Tale şi să căutăm în ele voinţa Ta prin voinţa slujitorului 
Tău, condeiului căruia i-ai încredinţat aceste cuvinte. 

XXIV 

(33) Dar cine dintre noi găseşte acea voinţă între atît de multe 
adevăruri, care, înţelese altfel şi altfel, se oferă celor care le cerce¬ 
tează, încît să poată afirma cu atîta încredere că Moise a avut această 
idee şi că acest luGru a voit să se înţeleagă prin acea istorisire, cu 
cîtă încredere zice că acest lucru este adevărat, fie că a înţeles acest 
lucru, fie că a înţeles altceva ? 

Căci iată, Dumnezeul meu, eu robul Tău 53 , care Ţi-am hărăzit Ţie 
în aceste scrieri jertfa mărturisirii mele şi Te rog ca, după mila Ta, 
să-Ţi aduc Ţie dorinţele mele, iată cu cîtă încredere afirm că Tu ai 

52. Evr. 3, 5. 

53. Ps. 115, 7. 

făcut toate prin Cuvîntul Tău, Care nu este supus schimbării, toate 
cele văzute şi nevăzute. Oare afirm eu cu atîta încredere că nu alt 
lucru, ci acesta l-a înţeles Moise, cînd scria : «La început a făcu/t Dum¬ 
nezeu cerul şi pămîntul, pentru că nu văd atît de sigur cum văd acest 
lucru în adevărul Tău, nu văd cum el cugetase cînd scria acestea ? Căci 
a putut să se gîndească chiar la începutul creaţiei, cînd zicea «la în¬ 
ceput». A putut chiar ca în acest loc prin cuvintele «cer» şi «pămînt* 
să nu se înţeleagă nici o natură formată şi dusă la desăvîrşire, natură 
spirituală sau corporală, ci pe amîndouă începute, care erau atunci 
fără formă. In adevăr, eu văd că a putut să fie afirmate cu adevărat 
oricare dintre acestea, dar pe care din acestea le-a cugetat el în aceste 
cuvinte nu văd la fel, deşi, fie că el a cugetat ceva din acestea, fie că 
a cugetat altceva, pe care nu l-a menţionat, acel bărbat atîl de mare 
cînd exprima aceste cuvinte nu mă îndoiesc că el a văzut de mai îna¬ 
inte adevărul şi l-a exprimat cum se cădea. 

XXV 

(34) Să nu mă supere nimeni, zicînd : «Nu a cugetat Moise ceea 
ce spui tu, ci ceea ce spun eu». Căci dacă mi-ar spune : «De unde ştii 
tu că Moise a înţeles ceea ce spui tu prin aceste cuvinte ?», ar trebui 
să le suport cu sufletul liniştit, şi poate că aş răspunde cele ce am 
răspuns mai sus, sau ceva mai îmbelşugat, dacă ar fi prea dur. Dar 
cînd el zice : «Moise nu a înţeles ceea ce spui tu, ci ceea ce spun eu», 
totuşi nu neagă ceea ce afirmă fiecare dintre noi doi, că şi una şi alta 
sînt adevărate, o, viaţă a săracilor, Dumnezeul meu, în al Cărui sin 
nu este nepotrivire, revarsă-mi blindeţe în inimă, ca să pot să îndur 
cu răbdare oamenii care fac aceste afirmaţii, nu fiindcă ar fi divini şi 
ar vedea şi ar fi văzut în inima servului Tău ceea ce afirmă, ci fiindcă 
sînt mîndri şi nu au cunoscut ideea lui Moise, ci iubesc ideea lor, nu 
fiindcă ar fi adevărată, ci fiindcă este a lor. In alt fel, dacă ax iubi în 
acelaşi mod altă idee adevărată aşa cum eu iubesc ceea ce spun, cînd 
spun adevărul, nu fiindcă este a lor, ci fiindcă este adevărată, nu mai 
este a lor, fiindcă este adevărată. Iar dacă iubesc acea afirmaţie fi¬ 
indcă este adevărată, este deja şi a lor şi a mea pentru că este în 
comun a tuturor celor care iubesc adevărul. 

Dar faptul pe careul susţin că Moise a înţeles nu ceea ce spun eu, 
ci ceea ce spun ei, nu-1 vreau, nu-1 iubesc, pentru că chiar dacă este 
aşa, totuşi această îndrăzneală nu este o dovadă a ştiinţei, ci a îndrăz¬ 
nelii, şi nu i-a dat naştere însuflarea profetică, ci mîndria. 

De aceea, Doamne, judecăţile Tale sînt cutremurătoare, pentru că 
adevărul Tău nu este nici al meu, nici al altuia, ci al nostru al tuturor, 

pe care ne chemi la comuna împărtăşire cu el, şi ne atragi cu putere 
atenţia Sa riu-1 avem în mod deosebit numai pentru noi, ca să nu fim 
lipsiţi de el. Căci oricine cere pentru sine ceea ce Tu pui în faţa tu¬ 
turor, ca să se bucure de el, şi vrea să fie al său ceea ce este al tu¬ 
turor, este alungat de la bunul comun la ale sale, adică de la adevăr 
la minciună. Căci «cine grăieşte minciuna din ale sale grăieşte» 54 . 

(35) «Ascultă» Judecător prea bun, Dumnezeule, «ascultă» ceea ce 
spun eu acestui potrivnic, «ascultă», căci spun în faţa Ta şi în faţa fra¬ 
ţilor mei care se folosesc în chip potrivit de lege în scopul 55 dragostei, 
ascultă şi vezi dacă ce-i spun îţi place. 

Căci eu îi adresez aceste cuvinte frăţeşti şi paşnice : dacă noi amîn- 
doi vedem că este adevărat ceea ce afirmi tu şi dacă amîndoi vedem că 
este'adevărat ceea ce afirm' eu, unde vedem, te rog, acest lucru? în 
orice caz, nici eu la tine, nici tu la mine, ci amîndoi îl vedem în adevă¬ 
rul nesupus schimbării care se află deasupra minţilor noastre. Aşadar, 
cînd nu discutăm unul împotriva altuia despre însăşi lumina Domnului 
Dumnezeului nostru, de ce cugetăm în contrazicere despre cugetarea 
aproapelui, pe care nu o putem vedea aşa Cum se vede adevărul nesu¬ 
pus schimbării, cînd, dacă însuşi Moise ne-ar fi apărut şi ne-ar fi zis: 
«Acest lucru l-am cugetat», nu am vedea-o, ci am crede-o ? Aşadar 
nimeni să îiu se mai fălească unul împotriva altuia 56 . «Să iubim pe Dom¬ 
nul Dumnezeul nostru din toată inima, cu tot sufletul şi cu tot cugetul 
nostru, şi să iubim pe aproapele nostru ca pe noi înşine» 57 . Iar dacă nu 
vom crede că pentru aceste două porunci a cugetat Moise ceea ce a 
cugetat în acele cărţi, vom face mincinos 58 pe Domnul, deoarece cuge¬ 
tăm despre sufletul slujitorului Său altceva decît a învăţat El. Vezi, 
deci, cît este de prostesc ca într-un atît de mare belşug de idei foarte 
adevărate, care pot fi scoase din acele cuvinte, să afirmi cu îndrăzneală 
pe care dintre ele a afirmat-o mai degrabă Moise, şi prin contradicţii' 
răutăcioase să insulţi dragostea însăşi, pentru care a spus toate, ale 
cărui cuvinte încercăm să le expunem. 

XXVI 

(36) Şi totuşi eu, Dumnezeul meu, Tu înălţimea smereniei mele şi 
odihna muncii mele, Care auzi mărturisirile mele şi ierţi păcatele mele, 
pentru că Tu îmi arăţi să iubesc pe aproapele meu ca pe mine însumi, 
nu pot să cred cu privire la Moise, prea credinciosul Tău slujitor, că 
nu mi-ai fi dat acel dar pe care l-aş fi dorit şi cerut dacă aş fi fost năs- 

54. loan, 8, 8, 44. 

55. / Tim. 1, 5 şi 8. 

56. I Cor. 4, 6. ' 

57. Matei, 22, 37 ,j Deut. 65. 

58. Ioan, 1, 10; 5, 10. 

cut în acelaşi timp în care a trăit el, şi dacă m-ai f,i pus în. acel serviciu 
cu misiunea ca, prin servirea inimii şi a limbii mele, acele scrieri să 
fie împărţite, acele scrieri care, după atîta timp, aveau să fie de folos 
tuturor neamurilor şi care aveau să întreacă, pe tot globul pămîntesc, 
cu atîta înălţime a autorităţii, cuvintele doctrinelor false şi îngîmfaţe. 

Aş fi voit, în adevăr, dacă aş fi fost Moise — căci toţi venim din 
aceeaşi masă, «şi ce este omul dacă nu-şi aminteşte de el» 59 — aş fi 
voit aşadar, dacă aş fi fost ceea ce a fost el şi dacă Tu mî-ai fi poruncit 
să scriu cartea Facerii, să-mi fie dată o astfel de putere de a mă expri¬ 
ma şi acel mod de a compune expresiile, pentru ca nici aceia care nu 
pot încă înţelege cum creează Dumnezeu, să nu refuze cuvintele sub mo¬ 
tiv că depăşesc puterile lor de înţelegere, şi aceia care pot să înţeleagă 
şi ar fi ajuns la o idee adevărată cugetînd,; anume servii Tăi, să poată 
s-o afle fără s-o treacă cu vederea, idee exprimată prin cuvinte. Acest 
fapt s-ar fi petrecut dacă fiecare ar fi văzut altă idee în lumina adevă¬ 
rului şi dacă nici ea nu ar fi fost spre a fi înţeleasă în aceleaşi cuvinte.: 

XXVII 

(37) Căci aşa cum un izvor pe un spaţiu îngust este mai îmbelşu¬ 
gat şi-şi orînduieşte cursul în spaţii mai largi prin mai multe nuri, în 
spaţii mai mari decît este al fiecăruia dintre acele rîuri, care sînt duse 
din acel izvor prin multe locuri, tot aşa istorisirea slujitorului Tău, care 
avea să fie de folos multor povestiri, printr-un mic model al expunerii 
face să ţîşnească curgerile adevărului cel limpede, pentru ca fiecare . 
să scoată adevărul despre aceste lucruri pe care să-l poată scoate, unul 
acest adevăr, altul alt adevăr, prin cotiturile multor înşiruiri de cuvinte. 

Căci unii cînd aud sau citesc aceste cuvinte îşi închipuie pe Dum¬ 
nezeu ca pe un om sau ca pe o masă oarecare înzestrată cu o putere 
uriaşă, Care, printr-o neaşteptată hotărîre ar fi făcut, în afara Sa şi la 
locuri situate la mare distanţă, ceru'l şi pămîntul, două mări corpuri, 
unul deasupra şi ailtul dedesubt, în care sînt cuprinse toate lucrurile. 
Iar cînd aud cuvintele: «A zis Dumnezeu să se facă aceTlucru şi s-a 
făcut», se gîndesc la cuvinte începute şi sfîrşite, care sună în timp şi 
trec, după a căror trecere există îndată ceea ce s-ă poruncit să existe, 
dar ei se mai gîndesc şi la alte lucruri, în acest mod; din cauza obişnu¬ 
inţei cu trupul. 

în aceste mici animale, în timp ce slăbiciunea lor este purtată de 
acest prea umil gen de cuvinte, se zideşte în mod sănătos credinţa prin 
care să aibă şi să ţină puternic adevărul că Dumnezeu a făcut toate 
naturile, pe care simţirea lor le priveşte cu minunată varietate. Iar dacă 






282 


Fericitul augustin 


cineva dintre aceştia a dispreţuit pretinsa josnicie a acestor cuvinte, se 
va extinde, cu o trufaşă prostie, dincolo de leagănul doicăi, vai! va că¬ 
dea nenorocitul şi «Doamne, Dumnezeule, ai milă» 60 ca aceia care trec 
pe drum să nu calce puiul fără pene, şi trimite îngerul Tău ca să-l pună 
din nou în cuib, şi să trăiască atît cît va voi. 

XXVIII 

(38) Alţii, însă, pentru care aceste cuvinte nu mai sînt un cuib, ci o 
plantaţie umbroasă de arbori fructiferi, văd în ele fructe ascunse şi 
zboară, veselindu-se, şi ciripesc, cercetîndu-ile, şi le ciugulesc. 

Căci ei văd, cînd citesc sau aud aceste cuvinte, că, Dumnezeule, 
prin existenţa Ta statornică şi veşnică sînt stăpînite toate timpurile tre¬ 
cute şi viitoare şi că nu există nici o creatură supusă timpului pe care 
Tu să nu o fi făcut, Tu a Cărui voinţă, fiindcă este acelaşi lucru care 
eşti Tu, fără să se schimbe în vreun mod sau să fie ceea ce nu fusese 
mai înainte şi să apară dintr-o dată, Tu ai făcut toate lucrurile fără să 
scoţi din Tine o asemănare cu Tine, o formă a tuturor lucrurilor, ci sco- 
ţînd din nimic o masă fără formă care să fie formată prin asemănare cu 
Tine, care să se întoarcă la Tine Unul, fiind orînduită după felul fiecă¬ 
reia, atît cît i s-a dat fiecărui lucru în genull său, şi ca toate să fie bune, 
fie că rămîn în jurul Tău, fie că, treptat, printr-o distanţă mai îndepăr¬ 
tată, prin timpuri şi locuri, fac şi suportă frumoase variaţii. 

Ei văd acestea şi se bucură la lumina adevărului Tău, atît cît sînt în 
stare s-o facă 61 . «înainte de toate s-a zidit înţelepciunea» şi «Domnul 
m-a zidit la începutul lucrărilor Lui». 

(39) Şi altul dintre ei îşi îndreaptă atenţia spre ceea ce s-a spus : 
«Ta început Dumnezeu a făcut» şi vede în înţelepciune «începutul», pen¬ 
tru că înţelepciunea ne vorbeşte nouă 62 . Altul, de asemenea, îşi îndreap¬ 
tă atenţia spre aceleaşi cuvinte şi prin «început» înţelege începutul lu¬ 
crurilor care au fost făcute şi interpretează aşa «La început a făcut», ca 
şi cînd ar zice «mai întîi a făcut». 

Şi printre cei care înţeleg că prin cuvintele «la început» se expri¬ 
mă că «Tu ai făeut cerul şi pămîntul» în înţelepciune, unufl crede că prin 
cuvintele «cerul» şi «pămîntul» a fost denumită materia din care au 
fost create cerul şi pămîntul, iar altul crede că prin aceste cuvinte se 
înţeleg naturile deja formate şi deosebite între ele, iar altul crede că 
prin cuvîntul «cer» se înţelegea una şi aceeaşi natură spirituală deja 
formată, iar prin cuvîntul «pămînt» se înţelege natura fără formă a ma- 

60. Ps. 50, 1 ; Marcu, 15, 23; Matei, II, 10. 

61. Inf. Str. 1, 4. 

teriei corporale. Dar şi aceia care prin cuvintele «cer» şi «pămînt» înţe¬ 
leg materia încă informă, din care să fie format cerul şi pămîntul, nu 
iau toţi în acelaşi sens această afirmaţie, ci unul înţelege izvorul din 
care să fie adusă la existenţă creatura raţională şi cea înzestrată cu 
simţuri, altul înţelege numai izvorul din care să fie făcută această masă 
corporală supusă simţurilor, care, în marele ei sîn, cuprinde toate na¬ 
turile văzute care cad sub simţurile noastre. 

Dar nici aceia care cred că în acest pasaj prin cuvintele «cer» şi 
«pămînt» sînt arătate creaturile deja orînduite şi puse la locul lor nu le 
interpretează la fel, ci unul crede că prin aceste cuvinte sînt arătate 
natura nevăzută şi cea văzută ,altul crede că este arătată numai cea vă¬ 
zută în care privim cerul luminos şi pămîntul întunecos şi cele ce sînt 
in ele. 

XXIX 

(40) Dar acela care nu interpretează cuvintele «La început a făcut» 
decît în sensul că «mai întîi a făcut» nu are la îndemînă alt mod de a 
înţelege, potrivit cu adevărul, cuvintele «cerul» şi «pămîntul» dacă nu 
înţelege prin ele materia cerului şi a pămîntului, adică a întregii crea¬ 
turi înzestrată cu inteligenţă şi fiind corporală. Căci dacă ar vrea să în¬ 
ţeleagă prin acele cuvinte toată creatura deja formată, s-ar putea să i 
se pună întrebarea: dacă Dumnezeu a făcut acest lucru mai întîi, ce a 
făcut după aceea, iar după univers el nu va mai găsi nimic şi prin 
aceasta va auzi, fără să vrea, cuvintele «Ce însemnează acel cuvînt 
«la început» dacă după aceea nu a mai fost nimic ?». Iar cînd zice că 
Dumnezeu a făcut mai întîi materia informă, apoi pe cea formată, nu 
este fără sens, numai dacă este capabil să discearnă ce precede prin 
eternitate, ce precede prin timp, ce precede prin alegere, ce precede 
prin origine. Prin eternitate, aşa cum Dumnezeu le precede pe toate. 
Prin timp, aşa cum floarea precede fructul. Prin alegere, aşa cum fructul 
precede floarea, prin origine, aşa cum sunetul precede cîntul. 

în aceste patru, primul şi ultimul, pe care le-am amintit, sînt înţe¬ 
lese foarte greu, iar cele două de la mijloc sînt înţelese foarte uşor. In 
adevăr, este o rară intuiţie şi foarte greu faptul de a vedea, Doamne, 
eternitatea Ta făcînd fără de schimbare cele ce se schimbă, iar prin 
aceasta este mai întîi în timp. în fine, cine ar fi în stare să privească 
atît de ascuţit cu sufletul, încît să poată să distingă, fără să facă o mare 
sforţare, cum sunetul este mai înainte decît cînteca'l, deoarece cîntul 
este un sunet organizat şi poate ca ceva neformat să existe, dar nu poa¬ 
te fi format ceea ce nu există ? 

In acest mod materia există mai înainte decât lucrul care se face 
din ea, dar nu există mai întîi prin faptul că ea însăşi ar face, când mai 
degrabă ea este făcută, şi nici nu există mai înainte prin intervalul de 
timp, căci noi nu scoatem sunete informe într-un timp anterior, fără 
cîritec; şi'le potrivim sau le plăsfnuim apoi în formă de cintec aişa cum 
rînduim lemnele din care se fabrică o ladă sau argintul din care se face 
un vas. în adevăr, astfel de materii preced în timp chiar şi formele lu¬ 
crurilor care se fac din ele. Dar la cintec lucrurile nu se petrec aşa, căci 
atunci cînd se cîntă se aude sunetul cînlecului, dar nu sună mai întîi 
inform şi apoi se formează în cîntec. Căci orice sună mai întîi trece şi 
nu vei mai afla nimic din el pe care, reluîndu-1, să-l compui cu artă. Şi de 
aceea cântecul constă în sunetul său, sunet care este materia 'lui. in 
adevăr, acesta se formează ca să fie cîntec. Şi de aceea, aşa cum ziceam, 
mai întîi este materia, apoi forma cântecului, dar nu este anterior prin 
puterea de a face, căci nu sunetul este făcătorul cîntecului, ci stă la 
baza sufletului care cîntă din corp, din care se face cîntecul. Şi nu este 
anterior în timp, căci este emis odată cu cîntecul, şi nu este anterior 
prin alegere, căci sunetul nu este mai presus de cîntec, deoarece cîn¬ 
tecul nu este numai sunet, ci sunet înzestrat cu o formă. Dar este ante¬ 
rior prin origine, pentru că nu se formează cîntecul ca să fie sunetul, 
ci sunetul se formează ca să fie cîntecul. 

Prin acest exemplu cine poate să înţeleagă că materia lucrurilor a 
fost făcută mai întîi şi a fost numită cer şi pămînt, pentru că din ea a 
fost făcut cerul şi pămîntul, dar nu a fost făcută anterior în timp, pen¬ 
tru că .formele lucrurilor seamănă timpurile, dar materia este fără for¬ 
mă şi cieja se observă deodată în timpuri şi totuşi nu se poate afirma 
nimic despre ea dacă nu se concepe oarecum că este anterioară în timp, 
deşi este apreciată cea din urmă, pentru că, desigur, sînt mai bune cele 
formate decît cele informe, şi este precedată de eternitatea Creatorului, 
pentru ca materia să nu fie făcută din ceva din care să se facă ceva. 

XXX • 

(41) In această diversitate de păreri adevărate, adevărul însuşi să 
producă înţelegerea şi Dumnezeul nostru să aibă milă de noi, ca să 
ne folosim cum se cuvine de lege, de scopul poruncii, care este dra¬ 
gostea. 

Şi de aceea, dacă cineva mă întreabă Ia care din acestea s-a gîndit 
Moise, acel serv al Tău, nu aş păstra limbajul mărturisirilor mele, dacă 
nu Ţi-aş mărturisi «nu ştiu». Şi ştiu totuşi că acelea sînt adevăratele 
idei, lăsînd la o parte pe cele corporale, despre care am vorbit, arătînd 

ceea ce cuget» Totuşi, pe copiii bunei speranţe aceste cuvinte ale cărţii 
Tale nu-ii înfricoşează, fiind exprimate în mod atît de înalt prin smere¬ 
nia lor şi în mod atît de bogat prin precizia lor. , 

Dar totuşi, despre care mărturisesc că în aceste cuvinte văd şi măr¬ 
turisesc adevărul, să ne iubim 64 unii pe alţii şi la fel să Te iubim pe 
Tine, Doamne, Dumnezeul nostru, Izvorul adevărului, dacă nu sîntem 
însetaţi de lucruri deşarte, ci de însuşi Adevărul, şi să cinstim , pe ace¬ 
laşi slujitor al Tău, alcătuitorul acestei Scripturi, plin de Duh, să-l cins¬ 
tim în aşa fel încît să credem că el, cînd scria acestea, prin descoperirea 
Ţa, a înţeles acest lucru, care reiese clar din ele în cel mai înalt grad şi 
prin lumina adevărului şi prin rodul folosului. 

XXXI 

(42) în acest mod, cînd cineva ar zice: «Moise a înţeles ceea ce 
înţeleg eu», iar altul ar zice : «Ba dimpotrivă, ceea ce înţeleg eu, cred 
că zic cu mai multă cucernicie eu : De ce nu s-ar fi gîndit mai degra¬ 
bă şi la una şi la alta, dacă amîndouă sînt adevărate, şi dacă cineva ve¬ 
de un al treilea lucru, iar un altul al patrulea lucru, şi dacă cineva vede 
un alt lucru adevărat în aceste cuvinte, de ce să nu se creadă că el le-a 
văzut pe toate acelea, el prin care Dumnezeu Cel Unul a potrivit Sfinte¬ 
le Scripturi cu ideile multor cititori, care aveau să vadă în ele lucruri 
adevărate şi diverse?» 

Eu — lucrul pe care-1 exprim fără frică din inima mea — dacă aş 
scrie ceva, fiind în culmea autorităţii, aş prefera să scriu în aşa fel încît 
cuvintele mele să facă să răsune adevărul pe care fiecare ar putea să-l 
cuprindă despre aceste lucruri, decît să exprim o singură idee mai clară 
şi adevărată în această privinţă, încît să exclud pe celelalte, a căror fal¬ 
sitate nu ar putea să mă izbească. Nu vreau, aşadar, Dumnezeul meu, să 
fiu atît de îndrăzneţ încît să cred că acel bărbat nu a primit aceasta 
de la Tine. Căci ’s-a gîndit în general şi a cugetat el în aceste cuvinte, 
cînd le scria, tot ce am putut găsi noi adevărat aici şi ceea ce nu am pu¬ 
tut sau nu am putut încă şi totuşi se poate descoperi în ele. 

XXXII 

(43) In cele din urmă, Doamne, Care eşti Dumnezeu şi nu trup şi 
sînge, dacă un om a văzut mai puţin, oare şi Duhului Tău cel bun, «Care 
mă va duce la pămîntul dreptăţii» 65 , a putut să-I scape ce aveai să des¬ 
coperi Tu însuţi în acele cuvinte cititorilor care vor urma, chiar dacă 
acela, prin oare au fost spuse, s-a gîndit la unul din multele adevăruri ? 

64. Matei, 22, 37 ; Deut. 6, 5. 

65. Ps. 42, 10. 

Iar dacă este aişa, să fie aşa, dar acea idee la care a cugetat este 
mai înaltă decît celelalte. Dar nouă, Doamne, arată-ne sau acea idee 
sau alta pe care o vrei, pentru ca, fie că ne revelezi ceea ce ai descope¬ 
rit omului Tău, fie că ne descoperi din istorisirea aceloraşi cuvinte, to¬ 
tuşi, Tu să ne hrăneşti, ca să nu ne înşele greşeala. 

Iată, Doamne Dumnezeul meu, cît de multe am scris despre puţine 
cuvinte, cît de multe, Te rog! Ce puteri ale noastre, ce împărţiri de 
timp vor fi de ajuns pentru a studia toate cărţile Tale în acest mod ? 

Aşadar, îngăduie^mi să-Ţi mărturisesc Ţie mai pe scurt în ele şi să 
aleg măcar un singur adevăr pe care Tu l-ai inspirat, sigur şi bun, deşi 
multe îmi vin în minte acolo unde multe au putut să-mi vină în minte, 
cu acea credinţă a mărturisirii mele, pentru ca să spun ce a cugetat slu¬ 
jitorul Tău drept şi foarte bine, căci şi acest lucru trebuie să-l încerc — 
iar dacă nu J l voi fi dobîndit, voi spune totuşi ceea ce va vrea să-mi 
spună prin cuvintele lui adevărul Tău, care şi aceluia i-a spus ceea ce a 
voit. 







CARTEA A TREISPREZECEA 




I 

(1) Te chem, Dumnezeul meu, mila mea 1 , Care m-ai făcut şi nu ai 
uitat pe cel care a uitat de Tine. Te chem în sufletul meu, pe care-1 pre¬ 
găteşti ca să Te primească din dorinţa pe oare i-o inspiri. Acum să nu 
părăseşti pe acela care Te cheamă, Tu Care, mai înainte de a Te chema, 
mi-ai luat-o înainte şi ai stăruit de multe ori cu glasuri, în multe chi¬ 
puri, ca să aud din depărtare şi să mă întorc şi să Te chem pe Tine Cel 
ce mă chemi. 

Căci Tu, Doamne, ai nimicit toate faptele mele cele rele, ca să nu 
răsplăteşti mîinilor 2 mele, prin care m-am îndepărtat de Tine, şi ai lua¬ 
t-o înaintea faptelor mele cele bune, ca să plăteşti mîinilor Tale prin 
care m-ai făcut, căci mai înainte de a fi eu erai Tu, şi nu existam eu că¬ 
ruia să-i dai ca să exist, şi totuşi iată că exist datorită bunătăţii Tale, 
care a luat-o înaintea faptului că m-ai făcut şi de unde m-ai făcut. 
Căci Tu nu ai avut nevoie de mine, sau eu aş fi un astfel de bun prin 
care Tu să fii ajutat, Domnul meu şi Dumnezeul meu, nu ca să-Ţi ser¬ 
vesc Ţie, aşa ca să nu Te oboseşti în lucrarea Ta sau ca nu cumva să 
fie mai mică puterea Ta din cauza lipsei ajutorului meu, şi nici ca să 
Te cinstesc pe pămînt, ca şi cînd ai fi necinstit, dacă eu nu Te-aş cinsti, 
ci ca să-Ţi slujesc Ţie şi să Te cinstesc, ca să-mi fie mie bine de la Tine, 
de la Care eu am fiinţa, ca să fiu cineva căruia să-i fie bine. 

II 

(2) In adevăr, din plinătatea bunătăţii Tale există creatura Ta, pen¬ 
tru ca să nu lipsească un bun care nu Ţi-ar folosi la nimic şi care nu ar 
fi egal cu Tine, deşi vine de la Tine şi care să nu lipsească, deoarece a 
putut fi făcut de Tine. Căci ce merite au avut în faţa Ta cerul şi pămîntul 
pe care le-ai făcut «la început» ? 3 . Să spună ce merite au avut în faţa 
Ta natura spirituală şi cea corporală pe care le-ai făcut în înţelepciu¬ 
nea 4 Ta, pentru ca de aici să depindă şi cele începute şi fără formă, 
fiecare în genul lor, fie spiritual, fie corporal, acelea care atunci mer- 

1. Ps. 50, 19 ; 50, io. 

2. Ps. 17, 23. 

3. Fac. 1, 1. 

4. Ps. 103, 25. 

geau spre o lipsă de măsură şi spre o neasemănare care le îndepărtea¬ 
ză de Tine, Care eşti spiritual,şi mai presus de orice corp formal. Iar ma¬ 
teria fără formă era mai însemnată decît dacă ar fi fost nimic şi ar fi 
depins de cuvîntul Tău, fiind fără formă. Aceste lucruri, dacă nu ar fi 
chemate prin acelaşi cuvînt la unitatea Ta şi nu ar fi formate şi nu ar 
curge de la Tine, Binele suprem, toate fiind foarte bune, nu ar fi nimic. 
Ce merite anterioare avuseseră lucrurile, ca să fie cel puţin materie 
fără formă, ele oare nu ar fi fost nici aşa dacă nu ar fi fost făcute de 
Tine ? 

(3) Ce merite a avut înaintea Ta materia corporală, ca să fie cel 
puţin nevăzută şi corporală, căci nu ar fi fost nici aşa, decît pentru că 
ai creat-o Tu? De aceea nu putea să aibe merite în faţa Ta ca să existe, 
fiindcă nu exista. 

Sau ce merite a avut în faţa Ta începerea creaturii spirituale, ca, 
cel puţin, întunecoasă, să curgă la fel cu adîncul, deosebită de Tine, 
dacă nu s-ar întoarce prin acelaşi Cuvînt la Acelaşi de Care a fost crea¬ 
tă şi de Care a fost iluminată să devină lumină şi să fie totuşi, deşi nu 
în chip egal, potrivită cu forma egală cu Tine ? 

Căci după cum pentru un trup nu este acelaşi lucru a fi pur şi sim¬ 
plu şi a fi frumos — căci altfel s-ar putea aprecia cel urît — fot aşa 
pentru un spirit creat nu este acelaşi lucru a trăi pur şi simplu cu a 
trăi cu înţelepciune, căci altfel ar fi înţelept fără nici o schimbare. «Dar 
îi este bine să se lipească mereu de Tine» 5 , pentru ca lumina pe care 
a primit-o de la Tine, prin convertire, să n-o piardă prin ură şi să lunece 
la viaţa care se aseamănă cu adîncul întunecos. 

Căci şi noi, care după suflet sîntem natură spirituală, îndepăntîndu- 
ne de Tine, lumina 6 noastră, am fost în acea viaţă cîndva întuneric, şi 
acum suferim în rămăşiţele întunericului nostru pînă să fim 7 drepta¬ 
tea Ta, în Unicul Tău Fiu, ca mulţi ai lui 8 Dumnezeu, căci am fost în 
judecăţile Tale ca «un mare adîno> 9 . 


(4) Iar faptul că ai zis să fie lumină 10 şi s-a făcut lumină, nu fără 
nepotrivire, îl înţeleg în creatura spirituală, pentru că era deja un fel 
de viaţă pe care s-o iluminezi. Dar aşa cum nu avea nici un merit an¬ 
terior în faţa Ta, ca să fie o astfel de viaţă, încît să poată fi iluminată, 
tot aşa nici atunci cînd exista nu a avut merite în faţa Ta, ca să fie 


5. Ps. 72, 27. 

6. El. 5, 8. 

7. II Cor. 5, 21. 

8. Ps. 35, 6. 

9. Fac. 1, 2—3. 

10. Fac. 1, 3. 

luminată. Căci amestecul ei fără formă nu Ţi-ar fi plăcut dacă nu ar fi 
devenit lumină, nu prin existenţa ei, ci privind pe Cel ce o ilumina 
şi lipindu-se de El astfel incit orice fel de viaţă duce şi faptul că trăieş¬ 
te fericită n-o datorează decît harului Tău, fiind întoarsă, printr-o 
schimbare mai bună, la ceea ce nu se poate schimba nici în mai bine, 
nici în mai rău. Aceasta pentru că Tu singur eşti şi exişti în chip sim¬ 
plu, Tu pentru Care nu însemnează altceva a trăi decît a trăi fericit, 
pentru că fericirea Ta eşti Tu însuţi. 

IV 

(5) Aşadar, ce Ţi-ar lipsi Ţie pentru bunul care eşti Tu însuţi, dacă 
aceste creaturi, fie că n-ar exista deloc, fie că ar rămîne în masa in¬ 
formă, creaturi pe care nu le-ai făcut din nevoia de ele, ci din plină¬ 
tatea bunătăţii Tale, adunîndu-'Ie şi aducîndu-le la formă, fără ca bucu¬ 
ria Ta să se împlinească din ele ? Căci Ţie, Care eşti desăvîrşit, nu- 
Ţi place nedesăvîrşirea lor, încît ai hotărît ca din Tine să fie aduse la 
perfecţiune şi să-Ţi placă, dar nu ca unui nedesăvîrşit, ca şi cînd Tu 
însuţi ar trebui să fii adus la desăvîrşire din desăvîrşirea lor, căci Duhul 
Tău cel bun se purta peste ape n , dar nu se purta peste ele ca şi cînd 
s-ar fi odihnit în ele. Căci pe aceia în care se spune că se odihneşte 
Duhul Tău, pe aceia îi face să se odihnească în Tine 12 . Era purtată pe 
deasupra voinţa Ta nestricăcioasă şi neschimbată, ea însăşi fiind de¬ 
plină pentru sine însăşi, căci era deasupra acelei vieţi pe care o crea¬ 
seşi. Pentru viaţa aceasta a trăi şi a trăi fericit nu este acelaşi 'lucru, 
pentru că viaţa continuă chiar cînd pluteşte în întunericul ei. Acesteia 
îi rămîne să se întoarcă la Acela de Care a fost făcută şi să trăiască 
mai mult şi mai mult la Izvorul vieţii şi în lumina Lui, să vadă 13 lumina 
şi să fie luminată şi fericită. 

V 

(6) Şi iată îmi apare ca prin ghicitură 14 Treimea, adică Tu, Dum¬ 
nezeul meu, pentru că Tu, Părinte, la începutul înţelepciunii noastre, 
care este înţelepciunea Ta, născută din Tine, egală şi împreună veşni¬ 
că cu Tine, ai făcut cerul şi pămîntul. Şi multe am fi zis despre cerul 
cerului şi despre pămîntul nevăzut şi neorînduit şi despre adîncul în¬ 
tunecos, după curgerile rătăcitoare ale lipsei de formă spirituale, dacă 
nu s-ar fi întors la Acela de la Care era orice fel de viaţă şi dacă, prin 

11. Fac. 1, 2. 

12. Num. 11, 25. 

13. Ps. 35, 12. 

14. I Cor. 13, 12. 

iluminare, nu s-ar fi făcut o viaţă plină de frumuseţe şi nu ar fi fost 
cerul cerului 15 Lui, care a fost făcut între apă şi apă şi după aceea. 

Şi înţelegem deja pe Tatăl în cuvîntul «Dumnezeu», Gare le-a făcut 
pe acestea, şi pe Fiul în cuvîntul «Început», în Care a făcut acestea, şi 
crezînd că Treimea este Dumnezeul meu, aşa cum credeam, căutam, o 
căutam în sfintele cuvinte ale Lui şi iată «Duhul Tău se purta peste 
ape» 16 . Şi iată Treimea, Dumnezeul meu, Tatăl, Fiul şi Duhul Sfînt, Crea¬ 
tor al oricărei creaturi. 

VI 

(7) Dar care fusese cauza, o, Lumină adevărată — de Tine apropii 
inima mea, ca să nu-mi arate lucruri deşarte — împrăştie întunericul ei 
şi spune-mi, Te rog, pe mama iubitoare, care fusese cauza pentru ca du¬ 
pă amintirea cerului şi a pământului nevăzut şi neorînduilt şi a întuneri¬ 
cului, care se afla deasupra adîncului, pentru oare abia atunci Scriptura 
a amintit pe Duhul Tău? Oare fiindcă trebuia ca să fie amintit în aşa 
mod încît să se spună despre El că se poartă deasupra şi să nu se poată 
zice acest lucru dacă nu s-ar fi amintit mai întîi elementul deasupra că¬ 
ruia să se poată înţelege că se purta Duhul Tău ? Căci nu se purta nici 
deasupra Tatălui, nici deasupra Fiului, şi nu s-ar fi pu/tut spune corect că 
se purta deasupra dacă nu s-ar fi purtat deasupra vreunui lucru. Aşa¬ 
dar, mai întîi trebuia amintit lucrul deasupra căruia se purta şi apoi 
Acela care nu trebuia să fie în alt mod amintit, decît dacă se spunea că 
se purta deasupra. Aşadar, de ce nu trebuia ca El să fie amintit în alt 
mod decît să se spună că se purta deasupra ? 


(8) Chiar de aci să urmeze cine poate, cu mintea, pe Apostolul 
Tău, care spune «că iubirea de Tine s-a văzut în inimile noastre prin 
Duhul Sfînt cel dăruit nouă» 17 , Care ne învaţă despre cele duhovni¬ 
ceşti şi ne arată calea prea înaltă a iubirii, şi Care pleacă în faţa Ta 
genunchii pentru noi, ca să cunoaştem 18 «ştiinţa cea mai presus de 
orice a dragostei de Hristos» 19 . 

Iată de ce, mai presus de orice, Duhul se purta deasupra apelor. Cui 
să spun, în ce mod să spun despre greutatea poftei care ne tîrăşte în 
adâncul prăpastie! şi de ridicarea prin Duhul Tău, Care «se purta dea¬ 
supra apelor» ? Cui să spun? Cum să spun? Ne afundăm şi ieşim dea¬ 
supra? Căci nu există locuri în care ne cufundăm şi să ieşim la supra- 

15. Ps. 113, 24. 

16. Fac. 1, 2. 

17. Rom. 5, 5. 

18. El. 3, 14 şi 19. 

19. I Cor. 12, 1 ; 31. 

faţă. Ce ar putea fi mai asemănător şi mai neasemănător? Există sim¬ 
ţămintele noastre, iubirile noastre, necurăţia spiritului nostru, care 
curge în jos, prin dragostea de griji, şi sfinţenia Ta, care ne ridică, 
prin dragostea de siguranţă, ca să avem inima sus la Tine, unde «Du¬ 
hul Tău se poartă peste ape», şi să ajungem la liniştea care le întrece 
pe toate 20 cînd sufletul nostru va trece peste valurile care sînt fără de 
substanţă. 

VIII 

(9) Căzînd îngerul, a decăzut şi sufletul omului şi s-a arătat adîn- 
cul căderii întregii creaturi spirituale în adîncul întunecos. Dacă nu ai 
fi spus de la început «să fie lumină», şi nu s-ar fi făcut lumină, nu s-ar 
fi lipit de Tine toate puterile raţionale ale cetăţii Tale cereşti şi nu s-ar 
fi odihnit în Duhul Tău, Care se poartă fără schimbare peste tot ce este 
schimbător. De altfel «Cerul cerului» 21 ar fi fost un adînc în sine, acum, 
însă, este lumină în Domnul. 

Căci chiar, şi în nenorocita nelinişte a spiritelor care cad, şi care 
arată întunericul 'lor, golite de haina luminii Tale, le arăţi destul ce 
deosebită creatură raţională ai făcut, căreia în nici un mod nu-i ajunge 
spre liniştea fericită ceea ce este mai puţin deeît Tine şi prin aceasta 
nu-i este de ajuns nici ei însăşi. Căci Tu, Dumnezeul nostru 22 vei lu¬ 
mina întunericul nostru 23 , din Tine se nasc veşmintele noastre şi în¬ 
tunericul nostru va fi ca mijlocul zilei 24 . 

Dăruieşte-Te mie, Dumnezeul meu, şi încredinţează-mă pe mine 
Ţie, iată, Te iubesc, dacă este puţin, fă să te iubesc mai tare. Nu pot 
să măsor, ca să ştiu cită dragoste îmi lipseşte spre ceea ce este destul, 
pentru ca viaţa mea să alerge în îmbrăţişarea Ta şi să nu se îndepăr¬ 
teze, pînă cînd să se ascundă «în acoperămîntul feţei Tale» 25 . Eu nu¬ 
mai atîta ştiu că sînt nefericit afară de Tine, nu numai în afară de mine, 
dar chiar în mine însumi şi tot belşugul meu, care nu este Dumnezeu, 
este sărăcie. 

IX 

(10) Oare Tatăl sau Fiul nu se purta peste ape? Dacă se purta ca şi 
într-un loc, ca un corp, nu era Sfîntul Duh. Dacă, însă, era strălucirea 
Dumnezeirii neschimbătoare peste orice lucru schimbător, şi Tatăl, şi 
Fiul, şi Duhul Sfînt se purtau pe deasupra apelor. 

20. Ps. 123, 5. 

21. Ps. 123, 24. 

22. Ef. 5, 8. 

23. Ps. 17, 31. 

24. Ps. 138, 12. 

25. Ps. 30, 20. 

Aşadar, de ce s-a spus acest lucru numai despre Duhul Tău? De 
ce numai despre El s-a vorbit ca despre un loc, El, Care nu este loc, 
Acela despre Care singur s-a spus că este darul Tău? 26 In darul Tău 
ne odihnim. Acolo ne bucurăm de Tine. Odihna noastră este locul 
nostru. 

Dragositea ne ridică acolo şi Duhul Tău cel bun ridică smerenia noas¬ 
tră «din porţile morţii» 27 . în bunăvoinţa Ta este pacea noastră 28 , trupul, 
prin greutatea sa, tinde să ajungă la locul său. Greutatea nu este nu¬ 
mai spre cele de jos, ci la locul său. Focul tinde în sus, piatra tinde în 
jos. Sînt duse de propriile lor greutăţi şi tind către locurile lor. Uleiul 
vărsat sub apă se ridică deasupra apei, apa vărsată deasupra uleiului 
se afundă sub ulei, sînt duse de greutăţile lor, caută locurile lor. Cele 
care sînt mai puţin orînduite sînt neliniştite, dar cînd sînt puse în or¬ 
dine se liniştesc. Greutatea mea este dragostea mea. De ea sînt purtat 
oriunde sînt purtat. De darul Tău sîntem aprinşi şi sîntem purtaţi în 
sus, prindem curaj şi mergem. Ne suim 29 pe înălţimi, în inimă, şi cîn- 
tăm cîntecul 30 treptelor. Prin focul Tău, prin focul Tău bun prindem 
îndrăzneală şi mergem, fiindcă mergem în sus, la pacea 31 Ierusalimu¬ 
lui ceresc, fiindcă m-am bucurat în aceştia care mi-au spus : vom mer¬ 
ge în casa Domnului 32 . Acolo ne va aşeza voinţa bună, ca să nu dorim 
nimic altceva decît să rămînem acolo în veacul veacului 33 . 


(11) Fericită este făptura care nu a cunoscut altceva, cînd era ea 
însăşi altceva, decît ca prin darul Tău, care se poartă peste tot, de în¬ 
dată ce a fost creată, să fie ridicată fără nici un spaţiu de timp prin 
acea chemare prin care ai zis să se facă lumină 34 şi să fie lumină. Căci 
la noi se deosebeşite, în timp, că am fost în întuneric şi am devenit lu¬ 
mină 35 . Cu privire la cele spuse mai înainte, ce ar fi fost dacă nu ar 
fi fost iluminată ? S-a spus în acest mod ca şi cînd mai înainte ar fi 
fost şovăitoare şi întunecoasă, pentru ca să apară cauza prin care s-a 
făcut ca să fie altceva, adică pentru ca, lumină nedesăvîrşită fiind, să 

26. Fapte, 2, 38. 

27. Ps. 9, 13. 

28. Luca, 2, 14. 

29. Ps. 83, 6. 

30. Ps. 119, 1. 

31. Ps. 121, 6. 

32. Ps. 121, 1 şi G. 

33. Ps. 68, 8. 

34. Fac. 1, 1. 

35. Ei. 5, 8. 

devină lumină adevărată. Cine poate să înţeleagă, să Te roage pe Tine 
ca să înţeleagă. Dar eu de ce mă supăr, ca şi cînd eu aş lumina pe «tot 
omul care vine în lume» ? 36 . 

XI 

(12) Cine poate înţelege Treimea cea atotputernică? Şi totuşi cine 
nu vorbeşte despre ea, dacă vorbeşte despre ea ? Rar este sufletul care 
atunci cînd vorbeşte despre Treime ştie ce vorbeşte. Şi se ceartă, se 
luptă, şi nimeni fără o pace lăuntrică nu vede acea viziune. 

Aş vrea ca oamenii să cugete aceste trei lucruri în ele însele. Cu 
totul altceva sînt aceste trei lucruri decît acea Treime, dar le spun ca 
ei să se exercite şi să dovedească şi să simtă cit de departe sînt. 

Susţin, încă, că aceste trei lucruri sînt: a fi, a cunoaşte, a voi. Căci 
eu sînt şi ştiu şi voiesc, eu sînt ştiind şi voind şi ştiu că eu sînt şi că 
vreau să ştiu şi să fiu. 

Aşadar, să vadă, cine poate, în aceste trei lucruri cît de nedespăr¬ 
ţită este viaţa şi o singură viaţă şi o singură minte şi o singură fiinţă, 
cît, în sfîrşit, este de nedespărţită deosebirea şi totuşi este o deose¬ 
bire. Fiecare este desigur de faţă cu sine însuşi; să-şi încordeze aten¬ 
ţia spre sine însuşi şi să vadă şi să-mi spună 37 . 

Dar cînd va fi găsit ceva în acestea şi-mi va spune, să nu creadă 
că a şi găsit ceea ce este neschimbător asupra acestor trei, şi să ştie 
fără schimbare şi să voiască fără de mutare. Dar cine ar putea cugeta 
uşor dacă din cauza acestor trei şi în ele este Treimea, sau dacă în 
fiecare sînt aceste trei, sau dacă cele trei sînt ale fiecăruia, sau dacă este 
şi una şi alta în moduri minunate, simplu şi multiplu, fiindu-şi sie un 
scop infinit, în care este şi care este sieşi cunoscut, şi-i este de ajuns 
sieşi, fără de schimbare şi chiar acest lucru însuşi, prin îmbelşugata 
măreţie a unităţii ? Cine ar putea-o spune în vreun mod ? Cine ar pu¬ 
tea-o rosti cu îndrăzneală în orice mod ? 


XII 

(13) înaintează în mărturisire credinţa mea şi spune-i Domnului 
Tău : Sfinte, Sfinte, Sfinte 3s , Doamne Dumnezeul meu, în numele Tău 
ne-am botezat, Tată, Fiule şi Duhule Sfinte 39 , în numele Tău botezăm, 
Tată, Fiule şi Duhule Sfinte, pentru că şi 'la noi, prin Hristosul Tău, ai 
creat cerul şi pămîntul, cele spirituale şi cele trupeşti ale Bisericii Tale 
şi pămîntul nostru, înainte de a primi forma învăţăturii, era nevăzut 
şi neorînduit, şi eram acoperiţi de întunericul neştiinţei, pentru că din 

36. Ioan, 1, 9. 

37. Ier. 1, 2. 

38. Is. 6, 3. 

39. Matei, 28, 19. 

cauza păcatului ai pedepsit pe om şi judecăţile Tale sînt ca un mare j 
adine 40 . 


Dar fiindcă Duhul Tău se purta pe deasupra apei, mila Ta nu a pă¬ 
răsit nenorocirea noastră şi ai zis : «Să se facă lumină» 41 , pocăiţi-vă, 
căci se va apropia împărăţia cerurilor. Pocăiţi-vă, să se facă lumi¬ 
nă 42 . Şi, fiindcă era tulburat la noi înşine sufletul nostru, ne-am amin-, 
tit de Tine, Doamne, de pămînţul Iordanului şi de muntele de aceeaşi 
înălţime cu Tine 43 , care S-a făcut mic pentru noi, şi ne-a fost urît nouă 
întunericul nostru şi ne-am întors la Tine şi s-a făcut lumină. Şi iată 
am fost cîndva întuneric, dar acum sîntem lumină în Domnul 44 . • 


XIII 

(14) Şi totuşi pînă acum sîntem lumină prin credinţă 45 , nu încă prin 
vedere, «căci prin nădejde ne-am mîntuit, dar nădejde care se vede 
nu este nădejde» 46 . «Acum adîncul cheamă adîncul, dar prin glasul 
căderilor apelor Tale» 47 . 

Chiar Acela care zice «nu am putut să vă vorbesc ca unor oameni 
duhovniceşti, ci ca unora trupeşti» 48 , chiar el însuşi socoteşte că încă 
nu a înţeles şi, uitînd cele «ce sînt în urma sa, tinde la cele dinainte» şi 
suspină îngreuiat 49 , iar sufletul său este însetat după Dumnezeul cel 
viu, aşa cum este însetat cerbul după izvoarele apelor 50 , şi zice : «Cîrid 
voi veni ?» 51 .El doreşte să aibă deasupra locuinţa sa, care este din cer, 
şi cheamă adîncul de jos, zicînd : «Să nu vă potriviţi acestui veac, ci 
să vă schimbaţi prin înnoirea minţii 52 voastre» şi «Să nu fiţi copii la 
minte, ci să fiţi copii cînd este vorba de răutate, pentru ca să fiţi 53 de- 
săvîrşiţi cu mintea» şi «Galateni 54 fără de minte, cine v-a ademenit pe 
voi ?». Dar deja nu mai era în glasul său, căci era în glasul Tău, Care 
ai trimis 55 Duhul Tău prin Acela care se ridică 56 la înălţime şi deschide 


40. Ps. 35, 6. 

41. Fac. 1, 2-, 1, 3. 

42. Matei, 3, 2 » 4, 27. 

43. Ps. 41, 8. 

44. Ps. 5, 8. 

45. II Cor. 5, 7. 

46. Rom. 8, 4. 

47. Ps. 41, 9. 

48. / Cor. 3, 1. 

49. II Cor. 5, 2. 

50. Ps. 41, 1—2. 

51. II Cor. 5, 2. 

52. Rom. 12, 2. 

53. I Cor. 14, 12. 

54. Gal. 3, 1. 

55. Irit. Sol. 9, 17 

56. Ps. 67, 19. 

izvoarele 57 darurilor Tale, pentru ea năvala fluviului să veselească ce¬ 
tatea Ta 58 . 

Căci după El suspină 59 amicul mirelui, avînd deja pîrga Duhului la 
el, dar pînă acum suspină în sine însuşi, aşteptînd înfierea, răscumpă¬ 
rarea 60 trupului său. Pentru el suspină, căci este membru al Bisericii 
soţie — şi pentru el este rîvnitor prieten al mirelui — pentru el este rîv- 
nitor, nu pentru sine 61 , prin glasul căderilor apelor Tale, nu prin glasul 
său, cheamă celălalt adîne Ia care tinzînd se teme ca nu cumva — aşa 
cum şarpele a înşelat pe Eva 62 , prin viclenia sa, — tot aşa simţurile lor 
să fie stricate de la curăţia care este în mirele nostru, Unicul Tău Fiu, 
Care este acea lumină a podoabei, cînd îl vom vedea pe El 63 , aşa cum 
este şi vor fi trecut lacrimile, care pentru mine s-au prefăcut în pîine 
ziua şi noaptea, cînd mi se spune în fiecare zi: «Unde este Dumnezeul 
tău?» 64 . 

XIV 

(15) Şi eu zic, Dumnezeul meu 6r> , unde eşti ? Iată, unde eşti ? Respir 
în Tine puţin, cînd 66 revărs peste sufletul meu glas de bucurie şi de 
laudă. Şi pînă acum este trist, pentru că iarăşi cade şi se face adîne, 
poate simt că pînă acum este adîne. îi zice credinţa mea, pe care a aprin¬ 
s-o noaptea înaintea picioarelor mele : «De ce eşti mîhnit, suflettul meu ? 
De ce mă 67 tulburi ? Nădăjduieşte în Domnul, Cuvîntul Lui este făclie 68 
pentru picioarele Itale». 

Speră şi stăruie, pînă să treacă noaptea, mama celor nedrepţi, pînă 
să treacă mînia Domnului, ai Cărui fii ai întunericului am fost şi noi 
cîndva, ale căror rămăşiţe le purtăm în trupul mort din cauza păcatu¬ 
lui 69 , pînă cînd să se apropie ziua şi să se îndepărteze întunericul 70 . 
Speră în Domnul. Dimineaţa 71 voi sta înaintea Ta şi mă vei vedea, me¬ 
reu mă voi mărturisi Lui. Dimineaţa voi sta în faţa Lui şi voi vedea raîn- 
tuirea 72 feţei mele, pe Dumnezeul meu, Care va da viaţă trupurilor mu- 


Fac. 7, 11 ! Mal. 3, 10. 
Ps. 45, 4—5. 
loan, 3, 29. 

Rom. 8, 23. 

Ps. 41, 9. 

II Cor. 11, 13. 

Ioart, 3, 2. 

Ps. 41, 4. 

Ps. 41, 5. 

Iov. 32, 20. 

Ps. 41, 6—7. 

Ps. 118, 105. 

EL 2, 3. 

Rom. 13, 12. 

Ps. 5, 3. 

Ps. 41, 2. 

ritoare ale noastre, din pricina Duhului 73 care lecuieşte în noi, pentru 
că El, înlăuntrul nostru întunecat şi fluid, se purta cu milă. De unde, în 
această călătorie, am primit o arvună, ca să fim deja lumină, în timp 
ce pînă acum, prin nădejde, am fost mîntuiţi şi am devenit fiii 74 lumi¬ 
nii şi fiii lui Dumnezeu, nu fii ai nopţii şi ai întunericului, ceea ce totuşi 
am fost 75 . 

In această nesiguranţă a cunoaşterii omeneşti Tu singur faci o deo¬ 
sebire între aceia şi noi, Tu care încerci inimile noastre şi numeşti ziua 
lumină şi noaptea 76 întuneric. Dar ce avem noi pe care sa nu-1 fi pri¬ 
mit de la Tine, fiind noi, din aceeaşi masă, vase de cinste, din care au 
fost făcute şi alte vase spre necinste ? 77 


XV 

(16) Sau cine, dacă nu Tu, Dumnezeul nostru, ne-ai făcut nouă tăria 
peste noi prin dumnezeiasca Ta Scriptură? Căci cerul se va strînge ca 
un sul de carte 78 iar acum se întinde ca o piele deasupra noastră 79 . Căci 
dumnezeiasca Ta Scriptură este de o mai înaltă autoritate, acum cînd 
deja au suferit această moarte acei muritori, prin care ne-ai dăruit-o 
nouă. Tu ştii, Doamne, Tu ştii cum ai îmbrăcat pe oameni 80 cu piei, 
atunci cînd au devenit muritori din cauza păcatului. De aceea, ca o piele 
ei întins tăria Cărţii Tale, anume cuvintele Tale potrivite, pe care le-ai 
pus deasupra noastră prin slujirea unor muritori. Căci chiar prin moar¬ 
tea lor, tăria autorităţii în cuvintele Tale, care sînt date la iveală prin 
acei oameni, se întinde în chip minunat peste toate, care sînt jos, deoa¬ 
rece pe cînd trăiau aici nu era atît de înalt. încă nu întinseseşi cerul 
ca o piele şi încă nu răspîndiseşi gloria morţii lor peste tot. 

(17) Să vedem, Doamne, cerurile, lucrul mîinilor Tale 81 , împrăştie 
norul de pe ochii noştri, norul cu care i-ai acoperit. Acolo este măr¬ 
turia Ta, care dă pruncilor 82 înţelepciune. Desăvîrşeşte, Dumnezeul 
meu, lauda Ta din gura copiilor şi pruncilor. Căci noi nu am cunoscut 
alte cărţi care să distrugă în acest mod mîndria, care să distrugă în 
acest mod pe vrăjmaş, şi pe apărătorul care se împotriveşte împăcării 
cu Tine, apărînd păcatele sale. Nu am cunoscut, Doamne, nu am cunos¬ 
cut cuvinte atît de curate, care să mă convingă să fac mărturisirea şi 


73. Rom. 8, 9—10. 

74. / Tes. 5, 5. 

75. 1 Tes. 5, 5. 

76. Fac. 1, 5. 

77. Rom. 9, 21. 

78. Îs. 34, 4. 

79. Ps. 103, 2. 

80. Fac. 3, 21. 

81. Ps. 8, 3. 



] 








CONFESSIONES — MĂRTURISIRI 


297 


să înmoaie grumazul meu sub jugul Tău şi să mă cheme să Te cinstesc 
de bunăvoie. Fie să le înţeleg. Tată bun, dă-mi mie, care m-am supus, 
acest dar, căci pentru cei supuşi le-ai dat lor tărie. 

(18) Sînt şi alte ape deasupra acestui firmament 83 , cred, nemuritoa¬ 
re, separate de stricăciunea pămîntească. Să laude numele Tău, să Te 
laude cetele mai presus de ceruri ale îngerilor Tăi, care nu au nevoie să 
privească acest firmament, şi, citind, să cunoască cuvîntul Tău. Căci 
ei 84 văd mereu faţa Ta şi acolo citesc, fără silabele timpului, ce voieşte 
voinţa Ta cea veşnică. Citesc, iubesc şi aleg. Mereu citesc şi niciodată 
nu trece. Căci alegînd şi iubind ei citesc chiar neschimbarea sfatului 
Tău. Nu se închide codicele lor şi nu se înfăşură cartea lor, pentru că 
această carte eşti Tu Însuţi pentru ei, şi eşti în veşnicie, pentru că pe ei 
i-ai pus peste acest firmament, pe care l-ai întărit deasupra slăbiciunii 
popoarelor mai de jos, unde să poată privi şi cunoaşte mila Ta, care Te 
vesteşte pe Tine 4n timp, pe Tine Care ai făcut timpurile. Căci «în cer, 
Doamne, este mila Ta 85 şi adevărul Tău pînă la nori». Trec norii, dar 
cerul rămîne. Trec predicatorii Cuvîntului Tău din această viaţă în cea¬ 
laltă viaţă, dar Scriptura Ta se întinde deasupra popoarelor pînă la sfîr- 
şitul veacului. «Cerul şi pământul vor trece, da, dar cuvintele Tale nu 
vor trece» 88 căci şi pielea se va îndoi, şi iarba, deasupra căreia se în¬ 
tindea strălucirea lui, va trece, dar Cuvîntul Tău rămîne 87 în veac. 
Acesta ne apare acum în ghicitura norilor şi prin oglinda cerului 88 , nu 
aşa cum este, căci nici nouă, deşi sîntem iubiţi de Fiul Tău, nu ne-a apă¬ 
rut încă ceea ce vom fi. Şi-a îndreptat atenţia spre noi prin valul cărnii 
şi ne-a sărutat şi ne-a înflăcărat şi alergăm după mirosul Lui. «Dar cînd 
va apărea, vom fi la fel cu El, căci II vom vedea aşa cum este» 89 . A-L 
vedea aşa cum este, Doamne, este însuşirea noastră pe care nu o 
avem tocă. 




XVI 


(19) Căci aşa cum Tu eşti în chip absolut, Tu ştii singur, Care eşti 
neschimbător, şi ştii în mod neschimbător şi voieşti în mod neschimbă¬ 
tor şi fiinţa Ta vrea în mod neschimbător şi voinţa Ta există şi ştie în 
mod neschimbător şi nu se pare în faţa Ta că este drept ca, aşa cum 
se ştie pe sine lumina neschimbată, tot aşa să fie ştiută de lumina su¬ 
pusă schimbării. De aceea sufletul meu este ca un pământ 90 fără de 



83. Ps. 141, 1. 

84. Matei, 18, 10. 

85. Ps. 35, 5. 

86. Matei, 24, 35. 

87. Is. 40, 8. 

88. I Cor. 13, 72. 

89. I Ioan, 3, 2. 

90. Ps. 142, 6. 

apă, pentru că aşa cum nu se poate lumină pe sine de la sine, toit aşa 
nu se poate sătura pe sine. Căci aşa este la Tine izvorul vieţii, cum în 
lumina Ta vedem lumină 91 . 


XVII 

(20) Cine a adunat într-o masă unică apele amărîciunii ? Căci pentru 
ele există acelaşi sfîrşit al fericirii temporale şi pămînteşti, pentru care 
ele le fac toate, deşi şovăie printr-o mare varietate de griji. Cine, Doam¬ 
ne, dacă nu Tu, Care ai zis să se adune apele la un loc, şi să apară pă-, 
mîntul uscat 92 , însetat de Tine, pentru că a Ta este şi marea şi Tu ai 
făcut-o şi mîinile Tale au format uscatul? 93 Căci mare se numeşte nu 
amărăciunea voinţelor, ci unirea apelor. Căci Tu înfrînezi chiar relele 
dorinţe ale sufletelor şi de pui margini pînă unde le este îngăduit să 
înainteze apele, pentru ca în sine să se micşoreze valurile lor şi aşa faci. 
marea cu porunca împărăţiei Tale, care se întinde peste toate 94 . 

(21) Dar Tu adăpi sufletele care sînt însetate de Tine 95 şi care-Ţi 
apar în alt scop, deosebite de cele care se adapă din mare, le adăpi cu 
un ascuns şi dulce izvor, pentru ca pămîntul să dea roada sa 96 . Şi dă 
roada şi la porunca Ta, Domnul Dumnezeul său, încolţeşte sufletul nos¬ 
tru prin lucrarea milei după gen, iubind pe aproapele în ajutoarele ne¬ 
voilor trupeşti, avînd în sine sămânţa după asemănare, căci din slăbi¬ 
ciunea noastră sîntem milostivi, ca să venim în ajutor celor care duc 
lipsă, ajutîndu-i aşa cum am voi să ni se dea nouă înşine ajutor dacă 
ne-am afla în aceeaşi lipsă, nu numai în cele uşoare, ca în iarba uşoară, 
ci chiar ca ocrotire, cu forţa puternică a ajutorului, ca arborele roditor, 
adică binefăcător, să-l smulgă pe acela care suferă nedreptate din mîna 
celui puternic şi să-i ofere umbra ocrotirii cu puternica tărie a jude¬ 
căţii drepte. 

XVIII 


(22) Astfel, Doamne, Te rog, astfel Te rog, să răsară aşa cum faci, 
aşa cum dai veselia şi posibilitatea să răsară adevărul din pămînt şi 
dreptatea 97 să privească din cer şi pe cer să se facă 98 luminători. Să 
frîngem celui flămînd pîinea noastră şi pe cel lipsit de adăpost să-l du¬ 
cem în casa noastră 99 , să îmbrăcăm pe cel gol şi să nu dispreţuim pe 
aceia care aparţin neamului nostru. 



91. Ps. 35, 9 

92. Fac. 1, 9. 

93. Ps. 94, 5. 

94. Iov, 30, 10—11. 

95. Ps. 62, 2. 

96. Fac. 1, 11. 

97. Ps. 84, 12. 

98. Fac. 1, 4. 

99. îs. 58, 7. 

Vezi ce roade ,s-au făcut din pămînt, fiindcă este bun, şi să strălu¬ 
cească lumina noastră la timp 100 şi, dobîndind din aceste roade de jos 
ale faptei Guvîntul cel înalt al vieţii spre bucuria adorării, să apă¬ 
rem ca luminători în lume, lipiţi de puterea Scripturii Tale. 

Căci acolo discuţi cu noi, ca să facem deosebire între lucrurile raţio¬ 
nale şi cele supuse simţurilor, ca între zi şi noapte, sau între alte su¬ 
flete, unele dedate celor supuse simţurilor, iar celelalte dedate celor 
raţionale, pentru ca nu numai Tu, singur, în ascunzişul judecării Tale,— 
aşa cum făceai înainte de a fi firmamentul — să faci deosebire între 
lumină 101 şi întuneric, ei chiar cei duhovniceşti ai Tăi, puşi în acelaşi 
firmament şi distinşi prin harul Tău, care s-a arătat în lume, să stră¬ 
lucească pe pămînt cu harul Tău şi să facă deosebire între zi şi noapte 
şi să arate timpurile, fiindcă cele vechi au trecut, iată 102 s-au făcut noi, 
şi pentru că mai aproape este mîntuirea noastră decît cînd am crezut, şi 
fiindcă noaptea a trecut, iar ziua s-a apropiat 103 , şi pentru că bmecuvin- 
tezi cununa 104 anului Tău, trimiţînd lucrători 105 în holda Ta, în care alţii 
au lucrat 10 ®, ca să semene, trimiţînd chiar în altă semănătură al cărei 
seceriş este la sfîrşit. 

In acest mod dai împlinirea dorinţelor celui care doreşte şi binecu- 
vintezi anii celui drept, dar Tu «Acelaşi eşti» şi anii Tăi 1 ' 07 nu se vor 
împuţina şi pregăteşti hambarul anilor care trec. 

(23)în adevăr, prin planul Tău ceresc dai la timpuri potrivite bunu¬ 
rile cereşti pe pămînt, pentru că, în adevăr, unuia i se dă, prin Duhul, 
cuvîntul înţelepciunii, ca un luminător mai mare pentru aceia care în 
mod vădit se desfătează de lumina adevărului, altuia i se dă cuvîntul 
cunoştinţei, după acelaşi Duh, ca un luminător mai mare, altuia i se 
dă credinţa, altuia darul vindecărilor, altuia proorocia, altuia deosebirea 
duhurilor, altuia felurile limbilor şi toate acestea 108 ca nişte stele. Căci 
toate acestea le face unul şi acelaşi Duh, împărţind fiecăruia daruri pro¬ 
prii aşa cum vrea, şi făcînd să apară ca stele, cînd se arată spre folos. 

Dar cuvîntul ştiinţei, prin care se cuprind toate tainele care se deo¬ 
sebesc după timpuri, ca luna şi celelalte cunoaşteri ale darurilor, care de 
aci au fost amintite ca stele, sînt deosebite mult de acea strălucire a 
înţelepciunii de care se bucură ziua amintită, cînd sînt numai la înce- 

100. Fii. 2, 16. 

101. Fac. 1, 14. 

102. II Cor. 5, 15. 

103. Rom. 13, 11—12. 

104. Ps. 64, 10. 

105. Matei, 9, 38. 

106. loan, 4, 38. 

putui nopţii. Căci sînt spre trebuinţă acestora, cărora acel prea înţe¬ 
lept slujitor al Tău nu a putut vorbi ca unor oameni duhovniceşti, ci ca 
unora trupeşti l0M , acela care nu predică înţelepciunea decît printre cei 
desavîrşiţi u0 . 

Dar omul firesc, care încă este U1 , ca un prunc în Hristos şi se hră¬ 
neşte cu lapte, pînă să se întărească, spre a se putea hrăni cu mîncare 
tare şi să-şi întărească vederea, spre a putea privi soarele, să nu aibă 
noaptea sa deşartă, ci să fie mulţumit cu lumina lunii şi a stelelor. 
Aceste lucruri le discuţi cu noi, Dumnezeul nostru, prea înţeleptule, în 
cartea Ta, firmamentul Tău, ca să deosebim toate cu o minunată privire, 
deşi pînă acum o facem în semne, în timpuri, în zile şi în ani ll2 . 

XIX 

(24) Dar mai întîi spălaţi-vă, curăţaţi-vă, îndepărtaţi răutatea din 
sufletele voastre şi din faţa ochilor Mei, ca să apară pămîntul uscat. 

învăţaţi să faceţi binele, daţi dreptate orfanului şi apăraţi 113 pe vă¬ 
duvă, ca să răsară pămîntul iarbă pentru păşune şi pomul roditor, şi ve¬ 
niţi să discutăm, zice Domnul, ca să se facă luminători pe firmamentul 
cerului, ca să lumineze pe pămînt» 114 . 

întreba acel bogat pe învăţătorul cel bun ce să facă ca să moşte¬ 
nească viaţa veşnică. Să-i spună lui învăţătorul cel bun, pe care-L soco¬ 
tea om şi nimic mai mult — dar bun este, căci este Dumnezeu — să-i 
spună că dacă vrea să ajungă la viaţă să respecte poruncile, să înlă¬ 
ture de Ia sine amărăciunea răutăţii şi a josniciei, să nu ucidă, să nu 
săvîrşească adulter, să nu fure, să nu mărturisească strîmb, ca să apară 
uscatul şi să se nască cinstirea mamei şi a tatălui şi iubirea aproapelui. 
Am făcut, zice, toate acestea. De unde deci atîţia spini, dacă pămîntul 
este roditor ? Du-te, nimiceşte tufişurile păduroase ale lăcomiei, vinde 
ce ai, fă roade, dînd săracilor, şi vei avea comoară în ceruri, şi urmează 
pe Domnul, dacă vrei să fii desăvîrşit, aşezîndu-te între aceia despre 
care 115 vorbeşte înţelepciunea, Acela Care ştie ce să dea zilei şi nopţii, 
ca să ştii şi tu, ca să-ţi fie ţie luminători pe firmamentul cerului, ceea ce 
nu se va face dacă inima ta nu va fi acolo. Ceea ce, de asemenea, nu se 
va face dacă nu va fi acolo 116 comoara ta, aşa cum ai auzit de la învă- 

109. I Cor. 3, 1. 

110 I Cor. 2, 6. 

111. / Cor. 3, 1—2 ; 2, 14. 

112. Fac. 1, 14. 

113. Fac. 1, 16—17. 

114. Fac. 1, 4. 

115. I Cor. 2, 6. 

116. Matei, 6, 21. 

ţătorul cel bun 117 . Dar s-a întristat pămîntul sterp şi spinii au înăubuşit 
cuvîntul 118 . 

(25) Voi 119 , însă, seminţie aleasă, părţile 120 cele slabe ale acestei 
lumi, care aţi lăsat totul, ca să urmaţi pe Domnul 1 ^ 1 , mergeţi după El 
şi ruşinaţi pe cei puternici, mergeţi după El, picioare frumoase 122 , şi 
luminai pe firmament, pentru ca cerurile să spună slava Lui 123 , despăr- 
ţind lumina celor desăvîrşiţi, care nu este cea a îngerilor, de întunericul 
celor mici, dar care nu sînt deznădăjduiţi. Luminaţi peste tot pămîntul 
şi ziua strălucind de soare să scoată pentru ziuă cuvîntul Ştiinţei. Luna 
şi stelele să strălucească pentru noapte, dar noaptea să nu le întunece, 
pentru că ele însele o luminează după măsura ei. Căci iată ca şi cînd ar 
fi zis Dumnezeu «Să se facă luminători pe firmamentul cerului» 124 , deo¬ 
dată s-a produs sunet din cer, ca şi cînd s-ar fi produs o suflare puter¬ 
nică, şi s-au văzut ca nişte limbi de foc, care s-au aşezat deasupra fiecă¬ 
ruia 125 dintre ei, şi s-au făcut luminători pe firmamentul cerului, ei care 
aveau Cuvîntul vieţii 126 . Peste tot alergaţi focuri sfinte, focuri frumoase, 
căci voi sînteţi lumina lumii şi nu sînteţi 127 subobroc. A fost ridicat 
Acela de Care v-aţi lipit şi v-a ridicat şi pe voi. Alergaţi şi făceţi-vă cu¬ 
noscuţi tuturor neamurilor. 

XX 

(26) Să producă şi marea şi să nască faptele voastre, şi apele să pro¬ 
ducă tîrîtoare înzestrate 128 cu suflu de viaţă, căci, despărţind ceea ce 
este de preţ de ceea ce este fără de preţ 129 v-aţi făcut gura lui Dumnezeu 
prin care să se zică să producă apele nu suflet viu, pe cure-î produce 
pămîntul, ci tîrîtoare cu suflet viu şi zburătoare care zboară pe deasupra 
pămîntului. Căci s-au arătat tainele Tale, Dumnezeule, prin lucrările sfin¬ 
ţilor Tăi, în mijlocul valurilor, al ispitelor veacului, spre a însemna nea¬ 
murile cu numele Tău, prin botezul Tău. 

Şi între acestea s-au făcut minuni mari 13 °, ca şi cînd ar fi fost nişte 
chiţi minunaţi, şi vocile crainicilor Tăi au zburat deasupra pămîntului 
la autoritatea Cărţii Tale, care le fusese pusă înainte, ca sub ele să 

117 . Matei, 19 ; 16 — 22 ; Marcu, 10 , 17 , 22 ; Luca, 18 , 18 — 23 . 

118 . Matei, 13 , 7 . 

119 . / Cor. 1 , 27 — 28 . 

120 . / Petru, 2 , 9 . 

121 . Matei, 19 , 27 ; Marcu, 10 , 28 ; Luca, 18 , 28 , I Cor. 1 , 27 . 

122 . Îs. 52 , 7 ; Rom. 10 , 15 

123 . Ps. 18 , 1 ; Fii. 2 , 15 

124 . Fac. 1 , 4 . 

125 . Fapte, 2, 2 — 4 . 

126 . / Ioan, 1 , 1 . 

127 . Matei, 5 , 14 — 15 . 

128 . Fac. 1 , 20 . 

zboare în orice parte s-ar îndrepta. Căci nu sînt graniţe, nici cuvinte 
ale căror glasuri să nu se audă cînd sunetul lor a ieşit în tot pămîntul 
şi cuvintele lor pînă la marginile pămîntului 131 , pentru că Tu, Doamne, 
binecuv întind, le-ai înmulţit. 

(27) Oare mint eu, sau amestec prin amestecare ,şi nu deosebesc 
cunoaşterile cele limpezi ale acestor lucruri, pe firmamentul 132 cerului, 
de lucrările materiale din marea cea plină de valuri care se află sub 
firmamentul cerului ? Căci lucrurile ale căror cunoaşteri sînt temeinice 
şi hotărîte fără creşterile generaţiilor, ca nişte lumini ale înţelepciunii 
şi ştiinţei, acele lucruri au lucrări materiale, multe şi variate şi, unul 
din altul crescînd, se înmulţesc prin binecuvîntarea Ta, Dumnezeule, 
Care ai mîngîiat slăbiciunile simţurilor muritoare, pentru ca, în mo¬ 
mentul cînd sufletul cunoaşte, un lucru să fie spus în multe feluri şi să 
fie închipuit prin mişcările trupului. 

Apele au produs de mai înainte acest lucru, dar în Cuvîntul Tău au 
produs acest lucru în nevoile popoarelor celor înstrăinate de veşnicia 
adevărului Tău, au produs acestea, dar în Evanghelia Ta, pentru că 
apele însele au aruncat acestea, a căror amară lîncezeată a fost cauza 
pentru ca acestea să se facă prin Cuvîntul Tău. 

(28) Frumoase sînt toate pe care le-ai făcut Tu, dar Tu eşti nespus 
de frumos, Tu Care le-ai făcut pe toate. Dacă Adam nu ar fi căzut de 
la Tine nu s-ar fi răspîndit din sînul lui sărătura mării, adică neamul 
omenesc, adînc, curios şi trufaş întocmai ca o furtună, furtună foarte 
nestatornică. în acest mod nu ar fi fost nevoie ca, în multe ape 133 , ico- 
nomii Tăi să lucreze în chip material şi real faptele şi cuvintele Tale 
duhovniceşti. Căci aşa mi-au venit în minte acum tîrîtoarele şi zbură¬ 
toarele prin care oamenii să fie însemnaţi şi, supuşi fiind tainelor du¬ 
hovniceşti, să nu poată propăşi mai mult dacă sufletul nu ar trăi în 
chip spiritual, pe o altă treaptă, şi nu ar privi, după cuvîntul de la 
început, la desăvîrşire. 

XXI 

(29) Şi din această cauză, în Cuvîntul Tău, nu adîncul mării, ci pă¬ 
mîntul despărţit de amărîciunea apelor aruncă nu tîrîtoare cu suflete 
vii şi zburătoare, ci sufletul viu. Acest suflet nu mai are nevoie de bo¬ 
tez, de care au nevoie neamurile, cum avea nevoie cînd era acoperit de 
ape, căci nu intră astfel în împărăţia cerurilor 134 , de atunci de cînd ai 
instituit ca să intre în acest mod. Şi nu mai caută minuni mari prin care 
să se facă credinţa. Căci el nu rămîne necredincios dacă nu vede 


131 . Ps. 18 , 4 — 5 . 

132 . Fac. 1 , 20 . 

133 . Fac. 1 , 31 . 

134 . Ioan, 4 , 5 . 

semne 135 şi minuni, deoarece a şi fost deosebit pămîntul credincios de 
apele mării amare din cauza necredinţei, iar limbile sînt un semn nu 
celor credincioşi, ci celor necredincioşi 136 . Iar pămîntul nu are nevoie 
de acest gen de zburătoare pe care apele le-au produs, prin cuvîntul 
Tău, pămîntul pe care l-ai întemeiat peste ape 137 . Trimite-i cuvîntul Tău 
prin crainicii Tăi, căci lucrările lor le povestim, dar Tu eşti Acela Care 
lucrezi în ei ca să facă un suflet viu. 

Pămîntul o produce, căci pămîntul este cauza pentru ca să se facă 
aceste lucruri pe el, aşa cum marea a fost cauza ca să facă tîrîtoare cu 
suflete vii şi zburătoare sub firmamentul cerului, de care pămîntul nu 
mai are nevoie deşi mănîncă peştele scos din adine 138 la masa pe care 
ai pregătit-o în faţa credincioşilor 139 . De aceea a fost ridicat din adînc, 
ca să hrănească pămîntul uscat. Şi păsările sînt produsul mării, dar, to¬ 
tuşi, ele se înmulţesc pe pămînt. Necredinţa oamenilor a fost cauza pri¬ 
melor glasuri care evanghelizau, dar şi credincioşii sînt îndemnaţi şi 
bineeuvîntaţi prin acestea în multe chipuri zi de zi. 

Dar, în adevăr, sufletul viu din pămînt îşi ia începutul, căci nu fo¬ 
loseşte decît celor credincioşi să se abţină de la dragostea acestui veac, 
ca sufletul lor pentru Tine să trăiască, sufletul care era mort şi trăia 
în desfătări 140 aducătoare de moarte, Doamne. Căci Tu eşti desfătarea 
vieţii pentru o inimă curată. 

(30) Să lucreze, deci, pe pămînt credincioşii Tăi, dar nu ca în apele 
necredinţei, vestind şi vorbind prin minuni şi taine şi voci mistice, prin 
care să fie atentă necunoştinţa, mamă a admiraţiei, de teama semnelor 
oculte, căci aceasta este intrarea la credinţă pentru fiii lui Adam, care 
au uitat de Tine, în timp ce se ascundeau 141 de Tine şi se făceau adînc, 
ci să lucreze pe pămînt uscat, despărţit de adîncurile abisului, şi să fie 
o pildă pentru credincioşi 142 , trăind în faţa lor şi îndemnîndu-i să imite. 

Căci în acest mod ei aud nu numaii pentru a auzi, ci şi pentru a 
face : «Căutaţi pe Dumnezeu şi va fi viu sufletul vostru, pentru ca pă¬ 
mîntul să producă suflet viu. Să nu vă potriviţi acestui veac» 143 , ţine- 
ţi-vă departe de el. Sufletul trăieşte evitînd lucrurile pe care dorindu-le, 
moare. Păziţi-vă de cruzimea sălbatică a trufiei, de plăcerea moleşitoare 
a luxului, de înşelătorul nume al ştiinţei mincinoase 144 , pentru ca fiarele 



135. Ioan, 4, 48. 

136. / Cor. 14, 22. 

137. Ps. 135, 6. 

138. Lu ca, 24, 43. 

139. Ps. 22, 6. 

140. I Tim. 5, 6. 

141. Fac. 3, 8. 

142. I Tes. 1, 7. 

143. Rom. 12, 2. 

144. I Tim. 6, 20. 

să fie blînde şi turmele domesticite şi şerpii nevătămători. Căci aceştia 
sînt, prin alegorie, mişcările sufletului, dar trufia înălţării şi desfătarea 
poftei şi otrava curiozităţii sînt mişcările unui suflet mort, pentru că nu 
moare aşa ca să fie lipsit de orice mişcare, ci pentru că se desparte de 
izvorul vieţii moare, şi în acest mod este luat în primire de veacul 145 
care trece şi se potriveşte lui. 

(31) Cuvîntul Tău, însă, Dumnezeule, este izvorul vieţii celei veş¬ 
nice 146 , şi nu trece. Şi de aceea, în Cuvîntul Tău, este oprită acea despăr¬ 
ţire, în timp ce ni se spune nouă : «Să nu vă potriviţi acestui veac» l47 , 
pentru ca pămîntul să producă în izvorul vieţii un suflet viu, prin Cu¬ 
vîntul Tău, prin Evangheliştii Tăi, un suflet cumpătat, imitînd 148 pe imita¬ 
torii Hristosului Tău. Aceasta însemnează cuvintele «după felul lor» 149 , 
căci imitaţia unui om se face de acela care-i este prieten. Zice : «Fiţi 
ca mine, căci şi eu sînt ca voi» 15 °. 



Aşa vor fi intr-un suflet bun animalele bune, în blîndeţea lucrării. 
Căci ai poruncit, zicînd : «Fă cu biîndeţe lucrările Tale şi vei fi iubit 
de orice om» 151 . Şi turmele vor fi bune şi nici dacă vor mînca nu vor fi 
îndestulate, nici dacă nu vor mînca nu vor fi lipsite 152 , şi şerpii buni 
nu vor mai fi periculoşi, ca să vatăme, ci vor fi înţelepţi, ca să se pă¬ 
zească, şi vor cerceta natura temporală numai atît cît este de ajuns, pen¬ 


tru ca, prin acelea care au fost făcute, să poată fi privită veşnicia 153 . 
Căci aceste animale slujesc raţiunii, cînd trăiesc, şi sînt oprite de la 
mersul cel aducător de moarte şi sînt bune. 


XXII 

(32) Căci iată, Doamne, Dumnezeul nostru, Creatorul nostru, cînd 
simţămintele vor fi oprite de dragostea veacului, prin care muream tră¬ 
ind rău, şi va începe sufletul să fie viu, trăind bine, şi se va împlini cu¬ 
vîntul Tău, pe care l-ai spus prin Apostolul Tău: «Să nu vă potriviţi 
acestui veac» 154 , va urma şi ceea ce a adăugat imediat şi azis : «Ci 
schimbaţi-vă prin înnoirea minţii voastre» 155 , nu numai «după chip» 156 , 
ca şi cînd am imita pe aproapele care este înaintea noastră, şi netrăind 
din autoritatea omului mai bun, căci nu ai zis : «Să se facă omul după 



145. Rom. 12, 2. 

146. Ioart, 1, 4 ; 4, 14 ; Ps. 35, 9. 

147. Rom. 12, 2. 

148. I Cor. 11,1. 

149. Fac. 1, 21. 

150. Gal. 4, 12. 

151. îs. Sir. 3, 27. 

152. I Cor. 8, 8; Matei, 10, 16. 

153. Rom. 1, 20 : 12, 2 ; Fac. 1, 26 ; I Cor. 4, 15. 

154. Rom. 12, 2. 

155. Rom. 12, 2. 

156. Fac. 1, 26. 

gen», ci «Să facem un om după chipul şi asemănarea Noastră» 167 , pen¬ 
tru ca noi să vedem limpede oare este voinţa Ta. Căci la aceasta acel 
iconom care naşte pe fiii Evangheliei 158 , ca să nu aibă numai copii mici, 
pe care să-i hrănească ou lapte 159 şi să-i îngrijească ca o doică 16 °, zice: 
«Schimbaţi-vă prin înnoirea minţii voastre, ca să deosebiţi clar care 
este voia lui Dumnezeu, oe este bun, bineplăcut şi desăvîrşit» 161 . De 
aceea nu zice să se facă om, ci să facem, şi nu zice după gen, ci «după 
chipul şi asemănarea Noastră» 162 . în adevăr, înnoit cu mintea şi zărind 
adevărul Tău înţeles, nu are nevoie de un om care să-i arate ca să imite 
genul său, dar Tu, arătîndu-i, el însuişi vede clar care este voinţa Ta, ce 
este bun, bineplăcut şi desăvîrşit, şi-l înveţi pe el, care este deja în 
stare să vadă Treimea Unităţii şi Unitatea Treimii. Şi, de aceea, după 
ce s-a zis la plural, «să facem un om» se adaugă totuşi la singular «după 
chipul lui Dumnezeu» 1€3 . în acest mod omul se înnoieşte prin cunoaşte¬ 
rea lui Dumnezeu după chipul Lui, Care l-a zidit 164 şi l-a făcut duhovni¬ 
cesc, le judecă pe toate, care în orice caz sînt de judecat, dar El nu este 
judecat de nimeni, 

XXIII 

(33) Iar faptul că le judecă pe toate, aceasta înseamnă că are 
putere asupra peştilor mării şi zburătoarelor cerului şi asupra tuturor 
turmelor şi fiarelor şi asupra întregului pămînt şi tuturor tîrîtoarelbr de 
pe pămînt. Căci acest lucru îl face prin puterea minţii, prin care înţelege 
cele ce sînt ale Duhului 163 lui Dumnezeu. în alt fel omul, în cinste fiind 
pus, nu a priceput şi a fost comparat cu 166 animalele de povară, care nu 
au simţ, şi s-a făcut asemenea lor. 

Aşadar, în Biserica Ta, Dumnezeul nostru, potrivit harului Tău, pe 
care L-ai dat omului, pentru că sîntem zidireia Ta «creaţi spre fapte 
bune» 167 , există nu numai -aceia care sînt înaintea celorlalţi prin duh, 
dar chiar şi aceia care duhovniceşte sînt supuşi acelora care le stau 
înainte. Căci bărbat şi femeie ai făcut pe ora 168 prin harul Tău duhov¬ 
nicesc, potrivit căruia, după sexul trupului, nu există bărbat şi femele, 
după cum nu există nici iudeu, nici elin, nici rob l89 , nici liber. Aşadar 

157. Fac. 1, 26. 

158. I Cor. 4, 15. 

159. I Cor. 3, 2. 

' 160. i Tas. 2, 7. 

161. Rom. 12, 2. 

162. Fac. 1, 26. 

-cei duhovniceşti,* fie aceia care stau în frunte, fie aceia care ascultă, ju¬ 
decă duhovniceşte. Ei judecă nu despre lucrurile duhovniceşti care stră¬ 
lucesc pe firmament, căci nu trebuie să judecăm despre o autoritate 
atît de malta, nici despre Cartea Ta însătşi, deşi ceva nu este lămurit 
acolo, pentru oă-i supunem mintea noastră, şi sîntem siguri că este 
adevărat chiar ceea ce este ascuns privirilor noastre, că s-a spus drept 
şi adevărat. în acest mod omul chiar dacă este duhovnicesc şi înnoit în 
cunoaşterea lui Dumnezeu, după chipul Lui 17 °, Care l-a zidit Trebuie to¬ 
tuşi să fie făcătorul legii, nu judecător, căci nici nu judecă, despre ace® 
deosebire, adică între oameni duhovniceşti şi oameni trupeşti, care, Dum¬ 
nezeul nostru, sînt cunoscuţi ochilor Tăi, şi pînă acum nu ne-au apărut 
prin nici o faptă, pentru ca după roadele lor săi cunoaştem 371 . Dar Tu r 
Doamne, îi cunoşti deja şi i-ai împărţit şi i-ai numit în ascuns, mai îna¬ 
inte de a se face ităria. Omul, deşi duhovnicesc, nu judecă mulţimile 
tulburate ale acestui veac, căci ce are ei să judece despre aceia care 
sînt în afară 172 , cind nu cunoaşte cine va veni de aci in dulceaţa harului 
Tău, şi cine va rămîne în veşnica amărăciune a necredinţei ? 

(34) De aceea, omul, pe care l-ai făcut după chipul Tău, nu a primit 
puterea luminătorilor cerului, nici chiar a cerului ascuns, nici a zilei şi a 
nopţii, pe care le-ai chemat înainte de orînduirea cerului, nici a adunării 
apelor, care este marea, dar a primit puterea peştilor mării şi a zbură¬ 
toarelor cerului şi a tuturor turmelor şi a întregului pămrnt şi a tuturor' 
tîrîtoarelor de pe pământ. 

Căci judecă şi aprobă ce este drept, dar nu aprobă ceea ce găseşte 
rău, fie în acea săvîrşire a tainelor, în care se introduc aceia pe care-i 
cercetează în ape multe miila Ta, fie în aceea în care este arătat acel 
peşte pe care, ridicat din adâncuri, îl hrăneşte pămîntul evlavios, fie în 
semnele cuvintelor şi glasurilor supuse autorităţii Cărţii Tale, ca şi cind 
zboară sub firmament, interpretând, discutînd, binecuvântând şi invocîn- 
du-T'e prin semne care ies din gură şi sună pentru ca poporul să răspundă 
amin. Pentru toate aceste glasuri care trebuie scoase trupeşte, pentru 
toate aceste glasuri cauza este prăpastia veacului şi orbirea trupului prin 
care nu se pot vedea cele cugetate, incit este nevoie ca să răsune în 
urechi. în acest mod chiar dacă zburătoarele se înmulţesc pe pămînt, (to¬ 
tuşi îşi trag originea din ape. 

Căci omul duhovnicesc judecă cu blîndeţe, că este drept, neaprobînd 
ceea ce găseşte că nu este bine în faptele, moravurile credincioşilor şi 
în milosteniile lor, care sînt ca un pămînt rodnic, şi judecă despre sufletul 
viu prin simţăminte blânde, prin curăţie, prin posturi, prin gânduri evla- 

vioase 173 , despre cele pe care le percepe prin simţurile trupului. Căci 
acum se zice că judecă despre acestea în care are şi puterea de a în¬ 
drepta. 


XXIV 


(35) Dar ce este acest lucru şi ce fel de taină este? Iată, binecuvin- 
tezi pe oameni, Doamne, ca să crească şi să se înmulţească şi să umple 
pămîntul 174 . Oare nu ne faci nici un semn ca să înţelegem ceva, de ce 
nu ai binecuvîntat aşa lumina pe care .ai numit-o zi, nici firmamentul ce¬ 
rului, nici luminătorii, nici stelele, nici pămîntul, nici marea ? Aş zice, 
Dumnezeul nostru, Care ne-ai creat după chipul Tău, aş zice că ai voit 
ca acest dar să fie dat numai omului, acest dar al binecuvântării-, dacă nu 
ai fi binecuvîntat în acest mod peştii şi chiţii, ca să crească şi să se în¬ 
mulţească şi să umple apele mării, şi zburătoarele, ca să se înmulţească 
pe pamînt 175 . De asemenea, aş zice că această binecuvântare se referă la 
acele genuri de lucruri care, născînd din ele însele, se răspîndesc, dacă 
aş găsi-o la arbori şi la plantele şi la turmele pămîntului. Acum, însă, nici 
ierburilor, nici lemnelor, nici fiarelor şi şerpilor nu s-a zis creşteţi şi vă 
înmulţiţi, deoarece şi acestea toate, ca peştii şi păsările, şi oamenii spo¬ 
resc, născîndu-se, şi-şi păzesc neamul. 

(36) Ce să zic, deci, Lumina mea, Adevărul meu? Că acest cuvînt 
este gol de sens, că acest lucru s-a zis în deşert ? în nici un caz, o, Tată 
al evlaviei, departe de servul Cuvântului Tău să zică acest lucru. Şi dacă 
eu nu înţeleg ce voieşti să arăţi prin acest cuvînt, să se folosească de el 
aceia care sînt mai buni, adică aceia care sînt mai pricepuţi decît sînt 
eu, fiecare după cît i-ai dat, Dumnezeul meu, să fie înţelept. 

Să placă, însă, şi mărturisirea mea în faţa ochilor Tăi, prin oare îţi 
mărturisesc, Doamne, că eu cred că nu ai vorbit în acest mod în zadar 
şi nici nu voi tăcea privitor la ceea ce îmi spune citirea acestui pasaj. Este 
adevărat şi nu văd ce mă împiedică ca eu să înţeleg aşa cuvintele figu¬ 
rate ale Cărţilor Tale, căci am înţeles că ceea ce se înţelege înţr-un 
singur mod cu mintea este arătat în multe feluri prin trup, şi în multe 
moduri se înţelege cu mintea ceea ce este înţeles într-un singur mod prin 
trup. Iată simpla poruncă a iubirii lui Dumnezeu şi a iubirii de aproapele 
prin cît de multe taine şi nenumărate limbi, şi în fiecare limbă prin nenu¬ 
mărate moduri de vorbire se vesteşte în mod material! 

Aşa cresc şi se înmulţesc vieţuitoarele apelor. Fii atent, iarăşi, tu ori¬ 
care citeşti aceste rînduri. Iată ceea ce Scriptura ne dă şi glasul face să 
sune într-un singur mod : «La început a făcut Dumnezeu cerul şi pămîn- 

tul» ; oare nu se înţelege în multe moduri, nu prin slăbiciunea greşe¬ 
lilor, ci prin felurile adevăratelor minţi ? 

Aşa cresc şi se înmulţesc fiii oamenilor. 

(37) Aşadar, dacă ne gîndim chiar la naturile lucrurilor, nu alegoric, 
ci la propriu, la toate care se nasc din seminţe, se potriveşte cuvîntul 
«creşteţi şi vă înmulţiţi» 176 . Dacă, însă, tratăm figurat acesite date — 
ceea ce eu cred mai degrabă că a înţeles Scriptura, care, în orice caz, nu 
atribuie de prisos această binecuvîntare numai vieţiutoarele apelor şi fii¬ 
lor oamenilor — aflăm, în adevăr, mulţimi şi în creaturile spirituale şi în 
cele trupeşti, ca şi în cer, şi pe pămînt, şi în sufletele drepte şi în cele 
nedrepte, ca în lumină şi în întuneric, şi în sfinţii autori, prin care a fost 
dată legea, ca în firmament, care a fost întărit între apă şi apă, şi în so¬ 
cietatea popoarelor necăjite, ca în mare, şi în lucrarea sufletelor evla¬ 
vioase, ca pe uscat, şi în faptele milei, potrivit cu viaţa prezentă, ca în 
ierburile de sămînţă şi în arborii roditori şi în darurile duhovniceşti vă¬ 
dite spre folos, ca în luminătorii cerului şi în simţăminte formate spre 
cumpătare, ca într-un suflet viu. 

în toate acestea dobîndim mulţimi şi belşuguri şi creşteri, dar pentru 
ca să crească în acest mod şi să se înmulţească, pentru ca un singur lucru 
să fie vestit în multe chipuri şi o singură vestire să fie înţeleasă în multe 
chipuri, nu aflăm decît în semne făcute trupeşte şi în lucruri cugetate cu 
înţelepciune. Prin semnele făcute trupeşte am înţeles generaţiile apelor, 
din cauza cauzelor necesare ale adîncului trupesc, iar prin lucruri cu¬ 
getate cu înţelepciune am înţeles generaţiile umane, din cauza rodniciei 
minţii. 

Şi de aceea am crezut că fiecăruia din aceste două genuri i s-a spus 
de Tine, Doamne, «creşteţi şi vă înmulţiţi» m . Căci eu interpretez că în 
această binecuvîntare Tu ne-ai lăsat putinţa şi puterea de a vesti in multe 
moduri, ceea ce să înţelegem într-un singur mod, şi faptull de a înţelege 
în multe moduri ceea ce vom citi că s-a vestit neclar, într-un singur mod. 
Aşa se umplu apele mării, care nu se mişcă decît prin felurite lămuriri, 
aşa se umple de urmaşii oamenilor şi pământul, a cărui uscăciune apare 
în dorinţa de studiu, iar raţiunea îl stăpîneşte. 

XXV 

(38) Vreau, chiar, să spun, Doamne Dumnezeul meu, ceea ce îmi 
inspiră cele ce urmează ale Scripturii Tale, şi voi spune, nu mă voi teme 
Căci voi spune adevărul, cînd Tu mă inspiri ca să spun ceea ce ai voit 
din acele cuvinte. Căci eu cred că spun adevărul cînd nu mă inspiră 

altul în afară de Tine, deoarece «Tu eşti adevărul» 178 , iar tot omul este 
mincinos 179 . Şi de aceea «acela care spune minciuni dintru ale sale vor¬ 
beşte» 180 . Aşadar, ca să spun adevărul, din ale Tale voi vorbi. Iată ne-ai 
dat nouă spre hrană «toată iarba semănată, care face săminţă, de peste 
tot pămîntul şi tot pomul care are în el rod cu săminţă de semănat» 181 . 
Şi nu numai nouă singuri, ci tuturor păsărilor cerului şi fiarelor pămîn- 
tului şi şerpilor, dar peştilor şi chiţilor mari nu le-ai dat acestea. 

Căci ziceam că prin acele roade ale pămîntului este înţeleasă şi ex¬ 
primată figurat, în alegorie, lucrarea milei care se arată pentru nevoile 
acestei vieţi din pămîntul rodnic. Un astfel de pămînt era evlaviosul Oni- 
sifor, casei căruia i-ai dat «mila, pentru că deseori a întărit pe Pavel al 
Tău, şi nu s-a ruşinat de lanţurile lui» 182 . Acest lucru l-au făcut şi fraţii 
şi l-au înmulţit printr-o astfel de recoltă, fraţii care i-au dat din Mace¬ 
donia «ceea ce-i lipsea» 183 . 

Cum se întristează însă de anumiţi pomi care nu i-au dat roadă, cînd 
zice: «în prima mea apărare nimeni nu mi-a venit în ajutor, ci toţi m-au 
părăsit, să nu li se ţină în socoteală» 184 . Căci acestea ie sînt datorate 
acelora care predau învăţătura cea dreaptă, prin înţelegerile tainelor 
dumnezeieşti, şi ii se datorează ca unor oameni. Dar li se datorează ca 
unor suflete vii, care se oferă spre a fi imitate în orice stăpînire de sine. 
De asemenea, li se datorează ca unor zburătoare, pentru binecuvîntările 
lor, care se înmulţesc pe pămînt, pentru că «în tot pămîntul a ieşit ves¬ 
tirea lor» 185 . 

XXVI 

(39) Se hrănesc însă prin aceste fructe aceia care se bucură de ele, 
dar nu se bucură de ele aceia al căror «Dumnezeu este pîntecele». Căci 
nici la aceia care le dau, nu ceea ce dau este roada, ci gîndul cu care 
le dau 186 . 

Aşadar, acela care slujea lui Dumnezeu, nu pîntecelui său, văd clar 
de unde se bucura, văd şi-i mulţumesc foarte muilt. Căci primise de la 
filipeni cele ce-i trimiseseră prin Epafrodit 187 . însă văd, totuşi, bine de 
unde se bucură. Dar de unde se bucură, de acolo se hrăneşte, căci vor¬ 
bind, în adevăr, zice : «M-am bucurat mult în Domnul, pentru că, în 
sfîrşit, a înflorit iarăşi purtarea voastră pentru mine, pe care o şi aveaţi, 

dar v-a lipsit prilejul» 188 . Aşadar, aceştia au slăbit din cauza unei lungi 
neplăceri şi parcă s-au uscat de la roada aceasta a faptei bune, şi se 
bucură de aceia care s-au arătat iarăşi plini de vioiciune, nu pentru 
sine, pentru că au venit în ajutorul lipsei lui. De aceea, continuînd, zice : 
«Nu pentru că mi-ar lipsi ceva zic acestea, fiindcă m-am deprins să fiu 
îndestulat cu cele ce am. Ştiu şi să am mai pu{in, ştiu şi să am de pri¬ 
sos. In toate şi în fiecare am învăţat să fiu şi sătul şi fiămînd, să fiu în 
belşug şi în lipsă. Toate le pot în Acela Care mă îmbracă cu putere» 189 . 

(40) Din ce cauză te bucuri, deci, Pavele mare ? Din ce cauză te 
bucuri, cu ce te hrăneşti, omule înnoit «în cunoaşterea lui Dumnezeu, 
după chipul Aceluia Care te-a creat» 19 °, tu, suflet viu de atîta stăpîni- 
re de sine şi limbă zburătoare care grăieşte tainele ? 191 . In adevăr, unor 
astfel de suflete li se datorează această hrană. Cine este Acela Care 
te hrăneşte? Bucuria. Să ascultăm cele ce urmează: «Totuşi bine 
aţi făcut luînd parte la necazurile mele» i92 . Din această cauză se bucu¬ 
ră, cu aceasta se hrăneşte, pentru că aceia au făcut bine, nu fiindcă s-ar 
fi slăbit strîmtorarea sa proprie, el care-Ţi zice : «în necaz m-ai desfă¬ 
tat» 193 , pentru că «a învăţat să şi aibă belşug şi să şi îndure lipsă în 
Tine, Care îi dai putere» 134 . Zice: «Ştiţi doar şi voi, filipenilor, că la 
începutul predicii Evangheliei, cînd am plecat din Macedonia, nici o Bi¬ 
serică nu mi-a dat socoteala pentru dat şi primit, decît numai voi sin¬ 
guri, filipenilor, pentru că şi la Tesalonic, odată şi a doua oară, mi-aţi 
trimis pentru trebuinţele mele» 195 . Acum se bucură că ei s-au întors 
la aceste fapte bune şi se veseleşte că au început iarăşi să înflorească 
întocmai ca un ogor rodnic, oare prinde iarăşi puteri. 

(41) Oare se bucură pentru nevoile sale, că zice : «Aţi trimis pen¬ 
tru trebuinţele mele» 196 , oare de aceea se bucură? Şi acest lucru de 
unde-1 ştim ? îi ştim, fiindcă el însuşi urmează, zicînd : «nu pentru că aş 
căuta darul vostru, ci caut roada» 197 . 

Am învăţat de la Tine, Dumnezeul meu, să deosebesc între «dat» 
şi «roadă». «Dat» este lucrul însuşi pe care-1 dă acela care împarte aces¬ 
te lucruri necesare, aşa cum este banuil, hrana, băutura, haina, adăpos¬ 
tul, ajutorul. «Roadă» este, însă, buna şi dreapta voinţă a celui care 
dă- Căci bunul învăţător nu zice numai «acela care primeşte un pro- 



188. Fii. 4, 18. 

189. Fii. 4, 11—13. 

190. Col. 3, 10. 

191. I Cor. 14, 2. 

192. Fii. 4, 11 ; PS. 4, 2 ; Fii. 4, 15 ; 4, 17. 

193. Ps. 4, 1. 

194. Fii. 4, 12. 

195. Fii. 4, 15—16. 

196. Fii. 4, 16. 

197. Fii. 4, 17. 

tet», ci adaugă «în numele de profet» 19S . Nu zice numai «acela care pri¬ 
meşte un om drept», ci adaugă «în numele de om drept» 1S9 . Şi nu zice 
numai «acela care va da un pahar de apă rece unuia dintre cei mai mici 
ai mei», ci adaugă «numai în numele de ucenic», ci a adăugat «Amin 
zic vouă, nu va pierde răsplata sa» 20 °. Cu roadă este hrănit Ilie de vă¬ 
duva care ştia că hrănea un om al lui Dumnezeu şi de aceea îl hrănea, 
dar prin corb era hrănit prin lucrul dat 201 . Şi nu era hrănit Ilie cel in¬ 
terior, ci Ilie cel exterior, care ar fi putut să fie stricat chiar prin lipsa 
acestei hrane. 

XXVII 

(42) De aceea voi spune ceea ce este adevărat, în faţa Ta, Doamne, 
cînd oamenii neştiutori 202 şi necredincioşi, pentru instruirea şi cîştiga- 
rea cărora sînt necesare tainele, spre a-i învăţa şi măreţiiie minunilor, 
care Credem că sînt înţelese prin numele de «peşti» şi «chiţi», cînd aceşti 
oameni primesc pe copiii Tăi ca să-i întărească trupeşte sau să-i ajute 
cu vreun lucru de folos acestei vieţi prezente, nu cunosc de ce trebuie 
făcut acest lucru şi ce înţeles are, nici aceia nu hrănesc pe aceştia, nici 
aceştia nu sînt hrăniţi de aceia, căci nici aceia nu lucrează prin această 
sfîntă şi dreaptă voinţă, nici aceştia nu se veselesc prin darurile lor, 
deoarece nu văd încă roada. în adevăr, sufletul se hrăneşte cu lucrurile 
cu care se veseleşte. Şi de aceea peştii şi chiţii nu se hrănesc cu mîn- 
căruri pe care nu le produce decît pămîntul, deosebit deja de amărăciu¬ 
nea valurilor mării. 

XXVIII 

(43) Şi ai văzut, Dumnezeule, toate cele ce ai făcut şi iată simt «foarte 
bune» i03 , fiindcă şi noi le vedem, şi iată sînt foarte bune. în fiecare gen 
al lucrurilor Tale, după ce ziseseşi să se facă şi s-au făcut, ai văzut ca 
şi un lucru şi celălalt era bun. De şapte ori am numărat că este scris 
că Tu ni văzut că este bun ceea ce ai făcut. Şi acesta este al optulea 
că ai văzut toate cele ce ai făcut şi iată că sînt nu numai bune, ci foarte 
bune, cu toate împreună. Căci fiecare în parte erau numai bune, dar 
toate împreună erau şi bune şi foarte bune. Acest lucru îl spun şi cor¬ 
purile frumoase, căci cu mult mai frumos este un corp care este com¬ 
pus din toate membrele frumoase, decît fiecare membru în parte, din a 
căror unire, foarte armonioasă, se compune întregul, chiar dacă şi acele 
membre, luate în parte, sînt frumoase. 

198. M atei, 10, 41. 

199. Matei, 10, 41. 

200. Matei, 10, 42 ; I Cor. 14, 23. 

201. UI Reg. 17, 6—16. 

XXIX 

(44) Şi am fost atent ca să găsesc dacă de şapte sau de opt ori ai 
văzut că sînt bune lucrările Tale, cînd Ţi-au plăcut, şi în vederea Ta nu 
am aflat împărţiri de timp prin care să înţeleg că ai văzut de atîtea ori 
ce ai făcut, şi am zis : «O, Doamne, oare această Scriptură a Ta nu este 
adevărată, pentru că Tu 204 , Care eşti adevărat şi adevărul, ai dat-o? De 
ce, deci, Tu îmi spui că în vederea Ta nu sînt împărţiri de timp, iar 
această Scriptură a Ta 205 îmi spune că Tu ai văzut în fiecare zi cele ce ai 
făcut că sînt bune, şi cînd le-am numărat am văzut de cîte ori ai văzut ?». 

La acestea Tu îmi ziceai — căci Tu eşti Dumnezeul meu — şi o spui 
cu glas tare în urechea lăuntrică a servului Tău, rupînd surzenia mea şi 
strigînd : «O, omule, desigur, ceea ce spune Scriptura Mea, Eu zic. Şi to¬ 
tuşi Scriptura o zice vremelnic, dar Cuvîntului Meu nu-i este timp, căci 
constă dintr-o veşnicie egală cu Mine. In acest mod acelea pe care voi 
le vedeţi prin Duhul Meu, Eu ie văd aşa cum zic acelea pe care voi le 
ziceţi prin Duhul Meu. Şi în acest mod, în timp ce voi le vedeţi vremel¬ 
nic, Eu nu le văd vremelnic, aşa cum în timp ce voi le numiţi vremelnic, 
Eu nu le numesc vremelnic». 

XXX 

(45) Şi am auzit, Doamne, Dumnezeul meu şi am gustat o picătură 
de dulceaţă din adevărul Tău, pentru că sînt unii cărora nu le plac lu¬ 
crurile Taie şi zic că Tu ai făcut multe din aceste lucruri împins de ne¬ 
voie, aşa cum sînt creaţiile cerurilor şi alcătuirile stelelor, şi acest lucru 
nu l-ai făcut din al Tău, ci că au fost în altă parte create de altă persoană, 
acelea pe care Tu să le scoţi şi să le compui şi să le dai un ţesut, pe 
cînd ridicai, din duşmanii învinşi, zidurile lumii, pentru ca învinşi de 
acea zidire să nu se mai poată răzvrăti contra Ta. Dar zic ei că Tu nu 
ai făcut alte lucruri şi nici nu le-ai compus, aşa cum sînt /toate corpurile 
şi fiecare dintre cele mai mici vieţuitoare şi tot ceea ce cuprinde pămîn- 
tul cu rădăcini, ci că o minte potrivnică şi o altă natură necreată de Tine, 
potrivnică Ţie, dă naştere şi formează aceste lucruri în locurile de jos 
ale -lumii. 

Oamenii lipsiţi de minte zic aceste lucruri, pentru că nu văd lucru¬ 
rile Tale prin Duhul Tău, nici nu Te cunosc în ele. 

XXXI 

(46) Dar aceia care le văd prin Duhul Tău, Tu vezi în ei. Aşadar, cînd 
văd că sînt bune, Tu vezi că sînt bune, şi cele ce plac pentru Tine, Tu 

204. Ioan, 3, 13 ; 14, 6. 

205. Ps. 49, 8 . 

placi în ei, şi cele care ne plac prin Duhul Tău nouă, Ţie îţi place în noi. 
«Căci cine dintre oameni ştie cele ce sînt ale omului dacă nu duhul omu¬ 
lui care este în el ?». Aşa şi cele ce sînt ale lui Dumnezeu nimeni nu le 
cunoaşte decît Duhul 'lui Dumnezeu. «Noi însă, zice, nu am primit duhuil 
acestei lumi, ci Duhul care este din Dumnezeu, ca să ştim cele dăruite 
nouă de Dumnezeu» 206 . Şi mi se atrage atenţia ca să zic, desigur, «ni¬ 
meni nu ştie cele ce sînt ale lui Dumnezeu decît Duhul lui Dumnezeu». 
Cum, deci, ştim noi «cele ce ne-au fost date de Dumnezeu?». Mi se răs¬ 
punde că cele ce ştim prin Duhul Lui, nimeni nu le ştie decît Duhul lui 
Dumnezeu. Căci aşa cum s-a spus drept «că nu voi sînteţi cei ce vor¬ 
biţi» 207 acelora care vorbeau în Duhul lui Dumnezeu, tot aşa pe drept 
se spune «nu voi sînteţi cei care ştiţi» acelora care ştiu în Duhul lui 
Dumnezeu. Aşadar întru nimic mai puţin, pe drept, se spune : «Nu voi sîn¬ 
teţi cei care vedeţi» acelora care văd în Duhul lui Dumnezeu. Deci, orice 
văd în Duhul lui Dumnezeu că este bun, nu văd ei înşişi, ci Dumnezeu 
vede că este bun. Aşadar, un lucru este că cineva socoteşte că este rău 
ceea ce este bun, aşa cum au fost numiţi cei mai de sus, şi alt lucru este 
ca omul să vadă că ceea ce este bun este bun, aşa cum multora le place 
făptura Ta, pentru că este bună, cărora totuşi Tu nu le placi în creatura 
Ta. De aceea ei vor să se bucure mai mult de creatura Ta decît în Tine. 
Altceva este, însă, ca atunci cînd omul vede că ceva este bun, Dumne¬ 
zeu vede în acel om că este bun, pentru ca, desigur, Dumnezeu să fie iu¬ 
bit în ceea ce a făcut Dumnezeu, Care nu ar fi fost iubit decît prin Duhul 
pe Care L-a dat, «pentru că iubirea lui Dumnezeu s-a vărsat în inimile 
noastre prin Duhul Sfînt, Cel dăruit nouă» 208 , prin care vedem că este 
bun orice există în vreun mod, căci purcede de la Acela Care nu există 
în vreun mod oarecare, ci este «Cel ce este» 209 . 

XXXII 

(47) Mulţumesc Ţie, Doamne! Vedem cerul şi pămîntul, fie partea 
corporală, superioară şi inferioară, fie creaţia spirituală şi corporală, şi 
în podoaba acestor părţi din care constă, fie toată zidirea întreagă a lu¬ 
mii, fie toată creatura, în genere, vedem lumina făcută şi despărţită de 
întuneric. Vedem firmamentul cerului între apele spirituale superioare 
şi corporale inferioare. Vedem corpul de la început al lumii, acest spaţiu 
al aerului, fiindcă se şi numeşte cer, prin care rătăcesc zburătoarele ce¬ 
rului între ape, care sînt purtate peste el, ca aburi, şi care dau rouă chiar 
în nopţile senine şi acestea care sînt grele şi curg în pămînt. Vedem în- 


206. I Cor. 2, 11—12. 

207. Matei, 16, 20. 

208. Rom. 5, 5. 

făţişarea apelor adunate pe cîmpiile mării şi pămîntul uscat sau golit sau 
format, ca să fie văzut, şi mama cea orînduitoare a ierburilor şi arborilor. 
Vedem luminătorii strălucind deasupra, vedem că soarele este de ajuns 
pentru ziuă, că luna şi stelele mîngîie noaptea şi că prin toate acestea se 
arată şi se fac cunoscute timpurile. Vedem natura umedă făcută rodi¬ 
toare peste tot de peşti şi de fiare şi de zburătoare, pentru că alcătuirea 
aerului, care poartă zborul păsărilor, creşte prin evaporarea apelor. Ve¬ 
dem că faţa pămîntului se împodobeşte de animale pămînteşti. Vedem că 
omul, făcut după chipul şi asemănarea Ta, este pus mai presus de toate 
vieţuitoarele neraţionale, chiar prin chipul şi asemănarea Ta, adică prin 
puterea raţiunii şi inteligenţei. Şi după cum în sufletul lui ceva este care 
domină dînd sfaturi şi altceva este ceea ce se supune şi ascultă, tot aşa 
este şi faptul că pentru bărbat a fost făcută chiar trupeşte femeia, care 
să aibă, desigur, în minte o natură egală a inteligenţei raţionale, dar 
care, prin sexul trupului, să fie supusă sexului bărbătesc, aşa cum se 
supune dorinţa de acţiune ca să conceapă din raţiunea minţii sprinte¬ 
neala de a lucra corect. Vedem acestea şi pe fiecare bun în parte, şi toate 
sînt foarte bune. 

XXXIII 

(48) Să Te laude pe Tine 210 lucrările Tale şi să Te iubim, ca să 
Te laude pe Tine lucrările Tale. Au un început şi un sfîrşit în timp, au 
răsărit şi apus, propăşire şi decădere, frumuseţe şi lipsă. Aşadar, au dimi¬ 
neaţa şi seara, care urmează una după alta, parte pe ascuns, parte în mod 
vădit, căci au fost făcute de Tine din nimic, nu din Tine, nu din vreo 
materie care să nu fie a Ta sau care să fi existat mai înainte, ci din ma¬ 
teria concretă, adică creată odată cu ele de Tine, pentru că Tu ai format 
lipsa ei de formă fără vreo mijlocire de timp, căci ceva este materia ce¬ 
rului şi a pămîntului şi altceva este înfăţişarea cerului şi a pămîntului. Tu 
ai făcut înfăţişarea lumii din nimicul absolut, iar înfăţişarea lumii din ma¬ 
teria fără formă, dar, în acelaşi timp, ai făcut şi una şi alta, pentru ca 
forma să urmeze materia fără nici o mijlocire de timp. 

XXXIV 

(49) Am privit chiar cu mintea cele spirituale, pentru crearea cărora 
ai voit ca acestea să fie făcute într-o astfel de ordine, sau ca să fie scrise 
într-o astfel de ordine, şi am văzut că bune sînt fiecare în parte şi toate 
la un loc sînt foarte bune, în Cuvîntul Tău, în Unicul Tău Cuvînt, cerul şi 
pămîntul, capul şi trupul Bisericii, în orînduirea tuturor timpurilor, fărăv 
dimineaţă şi seară. Tu, însă, ai început să orînduieşti totul în timp, pen¬ 
tru ca să arăţi cele ascunse şi să pui laolaltă cele necunoscute ale noas- 

tre — pentru că deasupra noastră erau păcatele noastre şi în adîncul în¬ 
tunecos ne depărtasem de Tine şi Duhul Tău cel bun se purta deasupra, 
ca să ne vină în ajutor la timpul potrivit — şi ai iertat pe cei neevlavioşi, 
şi i-ai deosebit 211 de cei drepţi, şi ai întărit autoritatea Cărţii Tale între 
cei de sus, care să-Ţi fie Ţie supuşi, şi cei de jos, care să li se supună lor, 
şi ai adunat ceata necredincioşilor într-o singură adunare, ca să apere 
dorinţele credincioşilor şi ca să-Ţi facă Ţie lucrările milei, împărţind 
chiar celor săraci bunurile pămînteşti, spre a dobîndi cele cereşti. 

Şi apoi ai aprins pe firmament anumiţi luminători, pe Sfinţii Tăi, 
avind Cuvintul vieţii şi strălucind prin bunuri duhovniceşti, iar mai sus 
de ei se află Autoritatea divină. Şi după aceea — pentru a insufla neamu¬ 
rilor necredincioase credinţa în Tine — ai produs tainele şi minunile 
văzute şi glasurile cuvintelor după puterea Cărţii Tale, prin care chiar 
cei necredincioşi să fie binecuvîntaţi, le-ai produs din materie corporală. 
Apoi ai format sufletul viu al credincioşilor prin simţămintele ordonate 
ale stăpînirii de sine, şi după aceea ai înnoit mintea, dedată numai Ţie 
singur şi care nu avea nevoie de nici o autoritate umană ca să imite, 
după chipul şi asemănarea Ta, şi ai supus lucrarea raţională intelectului, 
care este mai presus de ea, aşa cum ai supus femeia bărbatului şi ai voit 
ca pe viitor lucrări roditoare să fie dăruite slujitorilor Tăi, spre a face 
oameni credincioşi în această viaţă, şi să le fie oferite de aceiaşi credin¬ 
cioşi spre nevoile temporale. 

Toate acestea le vedem şi sînt foarte bune, pentru că Tu le vezi la 
noi, Tu Care ne-ai dat Duhul, cu care să le vedem şi să Te iubim în ele. 

XXXV 

(50) Doamne, Dumnezeule 212 , dă-ne pace — căci pe toate ni le-ai 
dat, — pacea liniştii, pacea sabatului, pace fără de seară. în adevăr, 
această ordine prea frumoasă a lucrurilor foarte bune, după ce vor trece 
măsurile lor, va trece, în adevăr, în ele s-a făcut dimineaţă şi seară 

XXXVI 

(51) Dar ziua a şaptea este fără de seară şi nu are apus, pentru că 
ai sfinţit-o ca să rămînă în veşnicie, pentru ca glasul Cărţii Tale să ne 
vorbească mai înainte faptul că Tu, după lucrările Tale foarte bune, Te-ai 
odihnit în a şaptea zi, deşi le-ai făcut liniştit, că şi noi după faptele noas¬ 
tre foarte bune, pentru că Tu ni le-ai dat, ne vom odihni, în Tine, în sa¬ 
batul vieţii veşnice. 

XXXVII 

(52) Căci chiar şi atunci Tu Te vei odihni în noi, aşa cum lucrezi în 
noi, şi acea odihnă a Ta va fi pentru noi aşa cum sînt aceste lucrări ale 
Tale pentru noi. Tu, însă, Doamne, mereu lucrezi şi mereu Te odihneşti 
şi nu vezi pentru un timp şi nici nu Te odihneşti pentru un timp şi totuşi 
faci şi vederile în (timp, şi timpurile înseşi, şi liniştea după timp. 

XXXVIII 

(53) Aşadar, noi vedem aceste lucruri pe care le-ai făcut, fiindcă 
există, dar ele există fiindcă Tu le vezi. Şi noi vedem şi în afară şi înlă- 
untru că sînt bune, Tu, însă, le-âi văzut acolo unde le-ai văzut că tre¬ 
buiau făcute. 

Şi noi în alt timp am fost mişcaţi ca să facem binele, după ce inima 
noastră a născut din Duhul Tău ideea. Dar, în timpurile de mai înainte, 
eram porniţi să facem rău'l, părăsindu-Te, Tu, însă, Dumnezeule, singur 
bun, nu ai încetat niciodată de a face bine. Şi sînt, în adevăr, unele fapte 
bune ale noastre din darul Tău, dar nu sînt eterne. Sperăm că după ele 
ne vom odihni în marea Ta sfinţenie. Tu, însă, Bun care nu are nevoie de 
alt bun, eşti mereu liniştit, pentru că liniştea Ta eşti Tu însuţi. 

Şi care dintre oameni va da omului să înţeleagă acest lucru ? Ce în¬ 
ger va da îngerului ? Ce înger va da omului ? De la Tine să fie cerut, la 
Tine să se bată, în acest mod va fi primit, în acest mod va fi aflat, în 
acest mod se va deschide. 


213. Matei, 7, 8. 

